Carol J. Loomis 


Warren Buffett despre 
aproape orice 
Biografia de afaceri a celui mai de 


succes investitor al lumii 


Traducere din limba engleza de 


Irina Brates 


O 


elefant 


Carol J. Loomis este redactor-colaborator la revista 
Fortune, unde lucreaza din 1954. Din 1966, este 
expertul revistei în ce-l priveşte pe Warren Buffett, iar 
din 1977 este redactorul scrisorii lui anuale către 
acţionarii Berkshire Hathaway. Printre numeroasele 
premii pe care le-a primit, se numără Premiul „Gerald 
Loeb” pentru jurnalism de afaceri şi primul premiu 
„Henry Luce” acordat de Time Inc. 


Familiei mele: John R.; Barbara, Tom, John T. 
şi Grayson; Mark, Steffi, Jenny şi Ben... 

si pentru acea adesea sâcâitoare, 

dar întotdeauna interesantă parte a vieții mele 


timp de 59 de ani, Fortune. 


PREFAŢĂ 


Datorită faptului că fusesem multă vreme principalul 
redactor care scria despre Warren Buffett la revista Fortune 


care, timp de câteva zeci de ani, a tratat acest subiect mai 
detaliat decât oricare altă publicaţie de afaceri, am fost 
adesea intrebata dacă nu aveam de gând să dezvolt 
subiectul şi să scriu biografia lui Buffett. Am răspuns 
întotdeauna că nu, fiind absolut sigură că un scriitor care 
este prieten apropiat al subiectului nu poate fi un bun 
biograf. Şi, într-adevăr, sunt bună prietenă cu Warren de 
peste 40 de ani, actionara la societatea sa, Berkshire 
Hathaway, de aproape tot atatia ani si redactor pro bono al 
scrisorii sale anuale catre actionari, de 35 de ani. Toate 
aceste date pot fi incluse in articolele pe care le scriu despre 
Buffett in revista Fortune, oferind pur si simplu aceasta 
informatie cititorului. Dar nu reprezinta o baza solida a unei 
biografii cuprinzatoare, personale si profesionale, in care ar 
trebui sa existe o distanta considerabila intre scriitor si 
subiect. Inexistenta acesteia, in cazul nostru, rezolva 
problema. 


Apoi însă mi-am dat seama că nenumăratele articole despre 
Buffett pe care le publicasem în revista Fortune sunt în sine 
o biografie de afaceri, într-adevăr perfectă pentru o carte. Şi 
iat-o: Warren Buffet despre aproape orice, descrierea 
dragostei cu care Buffett administrează Berkshire, de foarte 
mult timp. Această carte este o colecţie, organizată 
cronologic, în mare parte, a tuturor articolelor noastre 
importante despre Warren (plus o serie de articole mai 
scurte şi mai uşurele, cum este cel intitulat „Jimmy şi 
Warren Buffett sunt rude?”). Pentru fiecare dintre subiectele 
mari, am scris o introducere sau un comentariu - 
aproximativ 40 în total. Aceste paragrafe explică, de 
exemplu, care este aspectul mai important al articolului, ce 
a previzionat Warren şi s-a adeverit sau nu, ce crede azi 
despre ideea centrală a textului. Una peste alta, materialul 


cărții acoperă o felie mare de istorie — 46 de ani —, o durată 
considerabilă, nu numai pentru Warren Buffett, ci şi pentru 
economia americană în contextul căreia a operat cu atât de 
mult succes. („Hm, 46 de ani” ar zice Buffett. „E o perioadă 
lungă - aproape o cincime din istoria SUA.”) 


Articolele şi extrasele din această carte au fost scrise în 
mare parte de mine si de încă vreo 40 de alti ziarişti de la 
revista Fortune (dintre care trei, John Huey, Rik Kirkland si 
Andy Serwer, au ocupat apoi functia de redactor-sef, iar 
John ulterior a avansat la functia de redactor responsabil la 
Time Inc.). Dar printre autori se numără si Buffett, care a 
scris două materiale importante, special pentru noi, şi a 
inserat materiale de fond în scrisorile sale anuale, pe care 
le-am extras şi le-am transformat în articole de sine 
stătătoare. Şi este prezent în paginile cărții şi bine- 
cunoscutul scriitor pe teme de afaceri, Bill Gates. 


Cartea aceasta are un caracter extrem de divers, atât din 
punctul de vedere al conținutului, cât şi din cel al autorilor. 
Am avut grijă pe parcurs să nu ne repetăm prea mult, iar 
când lucrul acesta s-a întâmplat, eu am eliminat repetiţia la 
redactare. De fapt, nici nu a fost greu de loc să evităm 
repetiţia, pentru că Warren făcea tot timpul lucruri noi. 


Când veți termina de citit cartea, veți fi parcurs traseul 
activității de afaceri a lui Warren. Primul material in care l- 
am menţionat este din 1966. Îi dedicasem o propoziţie 
atunci într-un articol despre investiții pe care îl scrisesem 
despre altcineva (Alfred Winslow Jones) şi în care am scris 
greşit Buffett - cu un singur t. Voi încerca să mă scuz, 
măcar putin, pentru aceasta spunând că, în afara oraşului 


Omaha (unde erau putini investitorii care il cunosteau bine 
pe Warren, pentru că îi imbogatea), în 1966 nu era cunoscut 
deloc. Nici la începutul anilor 1980 lucrurile nu se 
schimbaseră foarte mult. Când revista Fortune l-a angajat 
pe ziaristul independent Andrew Tobias, în 1983, pentru a 
scrie un material despre scrisorile lui Buffett către acționari 
(vezi p. 73), Tobias nu auzise niciodată de acest tip. Aceasta 
înseamnă, din nefericire, că Tobias ratase importantul 
articol despre inflație, pe care Warren îl scrisese pentru noi 
în 1977 (vezi p. 31) şi pe tema căruia încă mai primeşte 
scrisori. 


Partea de mijloc a cărții, începând cu profilul pe care i l-am 
făcut în 1988, „Din culisele vieții lui Warren Buffett”, descrie 
cum a mai adăugat o a doua profesie, gestionarea afacerilor, 
la cea veche, de investitor, şi apoi, bineînțeles, a transformat 
Berkshire Hathaway într-o forță uriaşă a Americii 
corporatiste. Sunt foarte puţini cei care ştiu cât de 
neînsemnată era această societate iniţial. În 1965, când 
Warren a preluat societatea, Berkshire era o fabrică de 
textile din New England, mult prea mică pentru Fortune 
500. În schimb, în 2011, era pe locul 7 pe această listă. 
Clasificarea se face în funcţie de venituri, ce reprezintă 
principalul criteriu al listei Fortune 500. Din punctul de 
vedere al valorii de piață, o realizare şi mai mare a gândirii 
lui Buffett, Berkshire era pe locul 9 în 2011. 


Şi toate acestea s-au întâmplat în cursul vieții unui om, care 
desigur nu s-a încheiat. 


Ultimii ani despre care vorbeşte cartea completează traseul, 
ca să spunem astfel, ilustrând trecerea lui Warren, dincolo 


de investiții si afaceri, la filantropie. Acest lucru nu l-a 
obligat să inventeze o filosofie. Nu a crezut niciodată în 
moştenirile colosale (vezi p. 107) şi aproape toți banii săi au 
fost întotdeauna planificati să meargă către opere de 
caritate. Dar şi-a închipuit întotdeauna că soţia sa, Susie — 
mai tânără cu doi ani decât el — îi va supraviețui şi va fi cea 
care va dona banii lui. Dar Susie a decedat în urma unui 
atac cerebral, în 2004, iar jugul filantropiei i-a revenit din 
nou lui Warren. În contextul acesta au venit anunţul său 
din 2006, că va începe să-şi doneze banii imediat, şi 
acțiunea sa din 2010, alături de Bill şi Melinda Gates, de a 
crea campania The Giving Pledge [Angajamentul de a dărui]. 
Revista Fortune a făcut cunoscute ştirile cu fiecare ocazie, 
în articole de prima pagină, care apar către sfârşitul cărții. 


Poti scoate un om din investiţii, dar în mod sigur nu poți 
scoate investițiile din acest om. Materialul final din această 
carte, adaptat după scrisoarea lui Warren din raportul 
anual pentru 2011, explică cele trei tipuri de investiţii şi 
tipul pe care îl preferă. Nu ne va surprinde deloc alegerea 
sa, dar o nouă doză de sfaturi de la Buffett privind 
investiţiile, la finalul cărții, nu poate prinde deloc rau. 


Pentru mine, compilarea acestei cărți a fost o călătorie de-a 
lungul propriei cariere la revista Fortune (din 1954 şi până 
în prezent) şi de-a lungul unor interminabile avertizări de a 
scrie numele Buffett cu doi de t. Mai mult de atât, a fost o 
rememorare extinsă şi plină de satisfacţii a geniului în 
afaceri şi în ceea ce priveşte investiţiile al lui Buffett, a 
creativităţii şi - nu în ultimul rând - a consecventei sale în 
gândire. 


Un prieten al bine-cunoscutului scriitor William Buckley a 
făcut o declaraţie pe care o voi adapta in continuare. Revista 
Fortune şi eu însămi am fost norocosi să fim alături de 
Warren Buffett, pe măsură ce acesta devenea Warren 
Buffett. 


aprilie, 1966 


JONES CEL NEINTRECUT 


Carol Loomis 


Poate că este ciudat să începi o carte despre un om — Warren 
Buffett — cu un articol despre un altul — Alfred Winslow Jones. 
Dar acest articol din 1966 despre Jones merită să ocupe 
poziția fruntaşă. Pentru început, este prima dată când revista 
Fortune menționa numele Buffett, doar că l-am ortografiat 
„Buffet”, cu un singur t. Eu am scris greşit: a dumneavoastră 
Carol Loomis, redactor al acestei cărți şi autoare a multor 
articole din cuprinsul ei, inclusiv a acestuia. Mai târziu, soțul 
meu, John Loomis, care era pe atunci agent de bursă, l-a 
cunoscut pe Buffett, care, la scurt timp după aceea, m-a sunat 
să glumească putin pe seama mea referitor la greşeala de 
ortografiere. După încă ceva timp, el şi soția sa, Susie, ne-au 
invitat pe John şi pe mine să luăm masa la New York, şi aşa 
a început între noi o prietenie care, în timp, s-ar putea spune, 
s-a materializat în această carte. 


Un alt aspect privind articolul constă în faptul că l-a facut 
cunoscut lumii pe A.W. Jones şi conceptul său de fond „de 
investiții speculative”. Şi aceasta nu pentru că Jones ar fi fost 
primul broker de pe Wall Street care a creat un astfel de fond: 
Benjamin Graham, de exemplu, condusese anterior o 
societate de investiţii care folosea strategii speculative. Dar 
succesul fulminant al lui Jones a fost o revelaţie pentru 
majoritatea cititorilor revistei Fortune, iar acest articol a 
depăşit paginile publicaţiei, devenind ghidul neoficial al 
multor persoane care s-au grăbit să-şi constituie propriile 
fonduri „de tip Jones”. Relatările despre industria fondurilor 
de investiții speculative menţionează aproape întotdeauna 
acest articol ca fiind o piatră de hotar în procesul de 
dezvoltare a acelei lumi. 


Cei care citesc atent articolul pot observa formularea ambiguă 
a primei propoziţii. „Se poate considera că...” nu este deloc o 
afirmaţie hotărâtă şi clară. Lucrurile se explică, fără îndoială, 
prin aceea că, deşi eram în posesia dosarului societății 
private de investiții A.W. Jones & Co. şi nu găsisem nici un 
exemplu mai bun ca acesta, nu aveam, desigur, cunoştinţe 
complete despre modul in care se descurcau alti investitori 
privați. 


Dacă am fi putut consulta atunci evidențele societății Buffett 
Partnership Ltd. din Omaha, ar fi fost interesant de făcut o 
paralelă între Buffett şi Jones, dar aceasta nu ar fi fost 
concludenta nici pe departe. Aveam la dispozitie dosarul 
societăţii A.W. Jones & Co. pe o perioadă de zece ani, dar 
Buffett Partnership isi tinea evidentele pe baza anului 
calendaristic şi avea numai nouă ani de activitate. In ceea ce 
priveşte ultimii cinci ani, Jones încheiase anul fiscal 1965 în 
mai, şi în perioada aceasta realizase un profit de 325%. 


Buffett incheiase anul 1965 in decembrie si realizase un profit 
de 334%. 


Dar toate acestea tineau deja de domeniul trecutului, iar 
drumurile celor doi s-au despărțit la scurt timp: aşa cum se 
arată în articolul următor, Buffett şi-a lichidat societatea, în 
timp ce Jones a rămas să se lupte cu o bursă de valori care 
devenise, în acel moment, foarte ingrată pentru fondurile de 
investiții speculative. (C.L.) 


Se poate considera că actualmente administratorul cel mai 
bun al banilor investitorilor este o persoană rezervată, 
rareori fotografiată, pe nume Alfred Winslow Jones. Puţini 
sunt oamenii de afaceri care au auzit de el, deşi cei cu o 
memorie mai bună îşi pot aminti articolele sale din Fortune; 
era angajat al revistei la începutul anilor 1940. În orice caz, 
performanța sa la bursă din ultimii ani l-a transformat într- 
una dintre minunile de pe Wall Street - şi i-a făcut milionari 
pe câțiva dintre investitorii săi. La investițiile încredințate în 
cursul perioadei de cinci ani care s-a încheiat la 31 mai 
trecut (atunci când şi-a încheiat anul fiscal 1965), Jones a 
realizat un profit de 325%. Fidelity Trend Fund, care avea 
cele mai bune rezultate dintre toate fondurile mutuale în 
acei ani, a realizat „numai” 225%. Pentru perioada de zece 
ani care s-a încheiat în mai, Jones a realizat 670%; Dreyfus 
Fund, liderul fondurilor mutuale aflate pe piaţă în cursul 
acelei decade, a înregistrat un profit de 358%. 


Vehiculul de investiţii cu ajutorul căruia operează Jones nu 
este un fond mutual, ci o societate în comandită simplă. 
Jones gestionează două astfel de societăți, iar acestea au 


obiective de investitii putin diferite. Totusi, in fiecare dintre 
cazuri, strategia de investitii este aceeasi: capitalul fondului 
este in acelaşi timp obiectul îndatorării si al „acoperirii”. 
Îndatorarea rezultă din faptul că fondul investeşte întreg 
capitalul; speculatia este asigurată de pozițiile de vânzare — 
acestea există permanent în portofoliul fondului. La fiecare 
dintre cele două fonduri participă aproximativ 60 de 
investitori, iar plasamentul mediu se ridică actualmente la 
460 000 $. 


Realizările lui Jones au încurajat constituirea unei serii de 
alte „fonduri de investiții speculative”. În ultimii doi ani, doi 
dintre principalii asociaţi ai lui Jones au părăsit societatea 
şi şi-au constituit propriile societăți în comandită simplă. 
Una dintre acestea este cunoscută sub denumirea de City 
Associates (are un capital de aproximativ 17 500 000 $), 
cealaltă se numeşte Fairfield Partners (14 milioane $); 
ambele au avut rezultate remarcabile. 


Luna aceasta, îşi va începe activitatea ca fond de investiţii 
speculative Fleschner Becker Associates; fondatorii sunt 
brokeri de pe Wall Street, care au facut afaceri cu Jones in 
ultimii ani. În afara acestor societăţi, funcţionează şi o serie 
de alte fonduri de investiții speculative la scară mică. 


De asemenea, o mica firmă de brokeraj numită L. 
Hubshman & Co., fostă parteneră de afaceri a lui Jones, a 
renunțat la modelul de societate în comandită simplă şi 
înființează o societate de investiții de tip deschis (adică un 
fond mutual), Hubshman Fund, care va face investiţii 
conform principiilor fondurilor de investiții speculative. 
Rămâne de văzut dacă societatea de investiții reglementată 


poate folosi tehnicile lui Jones la fel de eficient ca o societate 
în comandită. Între timp, mişcarea lui Hubshman deschide 
drumul unui mare număr de investitori, care imbratiseaza 
ideea de fond de investiții speculative. 


Cea mai mare parte a vieţii sale - acum are 65 de ani -, 
Jones a fost mai interesat de sociologie şi de scris decât de 
bursa de valori. În 1938, a început să se pregătească pentru 
doctoratul în sociologie la Universitatea Columbia. În timp 
ce studia pentru doctorat, lucra ca director al Institutului 
Columbia pentru Analiză Socială Aplicată şi, în acest 
context, a elaborat un proiect fundamental pe tema 
diferențelor de clasă din SUA. Proiectul a devenit baza tezei 
sale de doctorat, care a fost publicată sub titlul Life, Liberty 
and Property [Viata, libertate şi proprietate], republicată 
acum doi ani de Octagon Books, Inc. Fortune i-a cerut lui 
Jones să condenseze cartea într-un articol (februarie 1941) 
şi l-a angajat ca redactor. În următorii cinci ani (dintre care 
o parte i-a petrecut la Time), a scris articole pe teme 
nefinanciare, ca de exemplu Bătălia Atlanticului, 
cooperativele agricole şi liceele particulare pentru băieți. A 
plecat de la Time Inc. în 1946, dar în martie 1949 apărea 
din nou în paginile revistei Fortune cu un articol 
independent, „Moda în prognozare”, care prezenta diferite 
abordări „tehnice” ale bursei de valori. 


Documentarea pentru acest articol l-a convins că îşi poate 
câştiga existența din operaţiuni la bursă şi, la începutul 
anului 1949, împreună cu patru prieteni, a constituit A.W. 
Jones & Co., o societate în nume colectiv. Capitalul inițial a 
fost de 100 000 $, din care contribuţia lui Jones a fost de 40 
000 $. În primul an, profitul societăţii a fost un satisfăcător 
17,3%, dar aceasta a fost numai o anticipare a ceea ce avea 


să urmeze. Nu a fost lăsat chiar întregul capital initial in 
societate, dar dacă aşa ar fi stat lucrurile, aceasta ar fi 
valorat azi 4 920 789 $ (fără deducerile privind impozitele 
asociatilor). 


In perioada de inceput, Jones a experimentat o serie de 
abordări ale plasamentelor, inclusiv ideea de „investiţii 
speculative”, care practic îi aparținea. A început să se 
concentreze în măsură din ce în ce mai mare asupra 
perfecționării şi folosirii acestei noi tehnici. 


Practic, conceptul de investiții speculative îi dă lui Jones 
posibilitatea să câştige bani atât din acțiunile în creştere, 
cât si din cele în scădere, şi îl şi protejează partial daca 
apreciază greşit trendul general al pieței. Jones pleacă de la 
presupunerea că investitorii prudenti doresc să-şi protejeze 
o parte a capitalului împotriva unor astfel de aprecieri 
greşite. Majoritatea investitorilor se asigură păstrând rezerve 
de numerar sau obligaţiuni, dar Jones se protejează 
vânzând în lipsă. 


Investitorilor care privesc vânzarea în lipsă cu suspiciune, 
Jones le răspunde pur şi simplu că foloseşte „tehnici 
speculative în scopuri conservative”. Ca să-şi ilustreze 
punctul de vedere, face o comparaţie între metodele sale şi 
cele folosite de un investitor care are, de exemplu, 100 000 $ 
şi hotărăşte să investească 80 000 $ din aceştia în acţiuni, 
iar restul, în obligaţiuni „sigure”. Jones ar folosi cei 100 000 
$ pentru a împrumuta poate încă 50 000 $. (În contexul 
cerințelor actuale privind marja necesară de 70%, nu ar fi 
putut împumuta atât de mult pentru a cumpăra acţiuni 
listate; totuşi, ar fi putut împrumuta chiar mai mult de 50 


000 $ pentru a achizitiona obligatiuni convertibile si actiuni 
nelistate.) Din totalul de 150 000 $, ar putea plasa 110 000 
$ în acţiunile selectate şi vinde în lipsă acţiuni pe care le 
consideră supraevaluate, în valoare de 40 000 $. În felul 
acesta, sfârşeşte cu 40 000 $ din poziţia de cumpărare 
acoperită — adică prin compensare cu o poziție de vânzare — 
şi cu restul de 70 000 $ complet expuși. 


Această cifră reprezintă 70% din capitalul său inițial, prin 
urmare Jones descrie „riscul” ca fiind 70. (În practică, mai 
există inca o complicatie: Jones ajustează cifrele 
reprezentând sumele în dolari printr-un calcul care pleacă 
de la premisa că unele obligaţiuni sunt mai volatile şi, prin 
urmare, implică un risc mai mare decât altele. Fiecărei 
obligaţiuni din portofoliul lui Jones i se alocă un coeficient 
de „velocitate — de exemplu, Syntex are coeficientul 6,61, 
Kerr-McGee are coeficientul 1,72, iar dolarii investiţi sunt 
multiplicati cu aceşti factori. Valoarea „ajustată” a dolarilor 
este apoi folosită pentru a aprecia riscul. Conform metodei 
de măsurare a lui Jones, riscul investitorului mai 
convențional, care plasează 20 000 $ în obligaţiuni şi nici 
nu împrumută, nici nu vinde în lipsă, este 80. Dacă piața 
este în scădere cu 10% şi la fel se întâmplă cu toate 
acțiunile din aceste două portofolii, Jones nu înregistrează 
nici pierdere, nici profit în ceea ce priveşte partea acoperită 
a portofoliului şi va pierde mai puţin în poziția neacoperită — 
7 000 $ în loc de 8 000 $ — decât celălalt investitor. Dacă 
toate acțiunile cresc cu 10%, Jones va câştiga mai putin 
decât celălalt investitor. 


Prin urmare, Jones trebuie să cumpere acțiuni care cresc 
mai mult decât piața generală şi trebuie să vândă în lipsă 
acțiunile care cresc mai putin decât media (sau care scad 


chiar). Daca reuseste, beneficiile vor fi mai mari, pentru ca 
foloseşte nu doar o parte a capitalului, ci 150% din acesta. 
Principalul avantaj al conceptului de investitii speculative 
consta prin urmare in aceea ca pozitia de vanzare a 
investitorului ii da posibilitatea de a opera pe partea de 
cumparare cu agresivitate maxima. 


Faima lui Jones in ceea ce priveste estimarea trendului 
pieței pare să fi fost partial meritată. La începutul anului 
1962, investitorii săi s-au aflat într-o poziție de mare risc — 
140. Pe măsură ce piața scădea, şi-a mărit treptat poziția de 
vânzare, dar nu atât de rapid cum ar fi fost cazul. A avut 
pierderi serioase în acea primăvară, iar investitorii săi au 
încheiat anul fiscal cu o pierdere mică (este singurul în care 
Jones a înregistrat pierdere). Mai mult, după revenirea 
bursei, a deschis poziții de vânzare şi astfel la început nu a 
beneficiat de situație. Anul trecut, în mod surprinzător, 
Jones şi-a păstrat strict poziția de cumpărare în perioada de 
scădere mai-iunie, iar apoi a adoptat poziția de vânzare, în 
momentul în care a început marele avânt. Cum prețurile au 
crescut în august, Jones a trecut la un risc de -18 — adică 
poziţiile sale de vânzare le depăşeau pe cele de cumpărare, 
poziția de vânzare neacoperită reprezentând 18% din 
capitalul societății. 


În ciuda acestor calcule greşite privind trendul pieţei, 
alegerile acțiunilor individuale au fost, în general, strălucite. 
Când a revenit în cele din urmă la poziția de cumpărare, în 
toamnă, trebuia să primească numeroase acțiuni „corecte” — 
de exemplu Syntex, National Video, Fairchild Camera, liniile 
aeriene. Până la sfârşitul lunii februarie, a acumulat 
profituri pentru anul fiscal de 38% la un fond şi de 31% la 


celalalt, in comparatie cu o crestere (inclusiv dividende) de 
6% a indicelui Dow Jones. 


Orice operator al unui fond de investitii speculative poate 
explica faptul ca, desi conceptul de investitii speculative este 
esențial — „Am nevoie de aşa ceva ca să pot dormi noaptea”, 
spune unul dintre aceştia —, adevăratul secret al succesului 
său constă în capacitatea de a obține informaţii pertinente 
despre titluri şi de a acționa rapid pe baza acestora. Forma 
de societate aleasă este utilă în ambele sensuri, iar 
strategiile lui Jones merită să facă obiectul unei analize 
atente. 


Jones a transformat societatea în nume colectiv în societate 
în comandită simplă în 1952, pentru a le face un serviciu 
unor prieteni care la momentul respectiv erau foarte 
interesați ca el să le gestioneze finanțele. Noii parteneri au 
fost acceptaţi în societate cu condiţia de a consimti să 
retragă banii din societate sau să contribuie cu noi sume 
numai la sfârşitul fiecărui an fiscal. Acest acord încă există. 
Mai mult, Jones şi ceilalți asociați ai societăţii în nume 
colectiv primesc o indemnizație de 20% din orice profituri 
realizate (după deducerea pierderilor), obținute cu banii 
asociatilor din comandita simplă. Această formula este 
comună tuturor fondurilor de investiții speculative, iar ideea 
nu îi aparține lui Jones. Benjamin Graham, de exemplu, a 
gestionat o societate în comandită simplă pe baza aceloraşi 
principii. Există în prezent şi unele fonduri mutuale - de 
exemplu, Oppenheimer Fund, Equity Fund, Leon B. Allen 
Fund - ai căror directori sunt plătiți în funcţie de profituri, 
deşi în mod mai putin liberal decât Jones; Hubshman Fund 
va folosi o formulă similară. 


Asociatii societatii in comandita simpla n-ar fi avut nici un 
motiv să se plângă de profiturile uriaşe realizate de Jones. 
Acele cifre senzaţionale privind performanța comparativă 
reflectă rezultatele asociatilor comanditei simple după 
deducerea profiturilor asociatilor societății în nume colectiv. 
Prin urmare, cifrele nu reflectă adevărata superioritate a lui 
Jones în comparație cu Fidelity Trend şi Dreyfus, în ceea ce 
priveşte performanța portofoliului. 


Astfel, nu este de mirare că, odată cu trecerea anilor, multi 
investitori au încercat să devină asociați în cadrul 
societăților lui Jones. Dar, întrucât acestea sunt organizate 
ca fonduri private, neinregistrate, Jones a acceptat doar un 
număr limitat de asociaţi în fiecare an, în primul rând 
investitori care erau rude sau prieteni apropiaţi ai 
asociatilor existenți. 


Între timp, partenerii deveniseră un grup eterogen. Cea mai 
mare participare la comandita simplă este cea a lui Louis E. 
Stephens, un om de afaceri din Ciudad de México (este 
directorul general pensionat al societății General Products 
S.A., o companie de produse chimice) care avea 2 360 000 $ 
investiţi într-una dintre societățile lui Jones, la începutul 
acestui an fiscal. O altă parte semnificativă este deținută de 
A. Arlie Sinaiko, un medic care a devenit sculptor 
profesionist şi care, împreună cu familia sa, are aproximativ 
2 milioane $ investiţi prin Jones; cea mai mare parte a 
acestei sume reprezintă apreciere de portofoliu. O parte 
dintre membrii familiei Richardson asociaţi cu Richardson- 
Merrel, inclusiv preşedintele consiliului de administraţie al 
societății, Smith Richardson Jr., au bani investiţi în 
comandite. La fel şi Louis Fischer, autorul volumului The 
Life of Lenin [Viaţa lui Lenin] si al altor cărți, şi Samuel 


Stayman, expertul in poduri. Stayman, a carui avere provine 
în primul rand din afacerile cu lână, are bani investiţi si in 
alte doua fonduri de investitii speculative, City Associates si 
Fairfield Partner, si in Buffet [sic] Partnership Ltd., o 
societate din Omaha care valorează 45 milioane $ si care 
foloseşte principii de acoperire într-o oarecare măsură, care 
s-a concentrat, în primul rând şi într-un mod încununat de 
succes, pe investiții pe termen lung. Alți oameni de afaceri 
remarcabili în domeniul fondurilor de investiții speculative 
sunt Laurence Tisch, preşedinte al consiliului de 
administraţie al Loew's Theatres, şi Maurice Perlstein, fost 
preşedinte al consiliului de administraţie al societății 
Kellwood Co. 


Una peste alta, asociații societății în comandită simplă a lui 
Jones investiseră prin intermediul lui suma de 44 898 000 
$, la 1 iunie. Din această sumă, aproximativ 5 milioane $ 
reprezentau investiții făcute de rudele apropiate a zece 
dintre asociaţii societăţii în nume colectiv. În plus, şi 
asociații din cadrul societății în nume colectiv, care au 
convenit să-şi păstreze toate fondurile de investiţii în 
comandită, au mai investit încă 5 milioane $. Din acestea, 2 
milioane $ îi aparţin lui Jones. (Cei doi fii ai săi, ambii 
asociați în cadrul comanditei simple, au împreună încă 2 
500 000 $.) În total, în afara câştigurilor pe care le-a obținut 
până acum în acest an fiscal, Jones administrează un 
capital de aproape 70 milioane $. Chiar şi adăugând banii 
imprumutati, societatea sa nu este mai mare decât un fond 
mutual de mărime medie. 


Dar importanța pe care Jones o are pe Wall Street este 
amplificată de mai multe ori prin faptul că, la fel ca toți 
operatorii de fonduri de investiții speculative, este un 


generator prodigios de comisioane. Cum vanzarile in lipsa 
nu pot genera decat castiguri sau pierderi pe termen scurt, 
operatorul fondurilor de investiții speculative intra şi iese 
liber din acestea. În mod similar, când înregistrează pierderi 
la vânzările în lipsă, nu are dificultăţi în a încasa câştiguri 
pe termen scurt de compensare la poziţiile de cumpărare. În 
general, fondurile de investiții speculative sunt caracterizate 
printr-o viteză mare de rotaţie a portofoliului. 


Unul dintre motivele principale pentru care fondurile de 
investiții speculative investesc şi dez-investesc des acțiuni, 
în mod natural, este acela că, în măsură mult mai mare 
decât în cazul altor fonduri, au o capacitate specială de a 
obține un aflux de idei bune, noi privind acţiunile de la 
agenții de bursă, şi le obțin rapid. Majoritatea fondurilor 
mutuale sunt practic obligate să directioneze o mare parte 
(poate chiar 90%) din comisioanele generate către agenţii de 
bursă care vând unităţi din fondul lor publicului. Le rămâne 
foarte putin comision pentru firmele care sunt 
nesemnificative în vânzările fondului mutual, dar care sunt 
puternice pe partea de cercetare. Fondurile comanditelor, pe 
de altă parte, nu au acțiuni de vânzare şi astfel isi permit să 
„plătească” o parte generoasă din comisioanele lor pentru 
cercetare. În cazul lui Jones, plăţile iau forma unui carusel. 
Firma de brokeraj Neuberger & Berman execută practic 
toate ordinele lui Jones, dar păstrează doar aproximativ 
50% din comisionul generat; transmite restul de 50%, sub 
formă de cecuri „give up”, unor agenți de bursă desemnați 
de Jones. O firmă de brokeraj pe care se bazează în mare 
măsură pentru cercetare poate primi până la 50 000 $ din 
comisioane „give-up” pe an, din care o treime sau mai mult 
poate merge la agentul care a tranzactionat si a venit cu 


acele idei bune. De aceea, respectivul agent va fi foarte 
cooperant si il va tine la curent pe Jones. 


Societatea lui Jones este constituită astfel încât deciziile 
privind vânzările şi cumpărările pot fi luate imediat, fără 
consultarea consiliului. Există cinci administratori de 
portofoliu, toți asociaţi ai societății în nume colectiv, fiecare 
având libertatea de a dispune asupra unui procent din 
capitalul societăţii; în plus, o serie de ,consultanti” externi, 
unul dintre aceştia fiind consultant pentru investiţii, restul 
analişti sau agenți ai firmei de brokeraj, au primit parti de 
capital în vederea administrării. Fie Jones, fie omul său 
numărul 2, Donald Woodward, văd fiecare ordin înainte ca 
acesta să fie executat, dar intervin numai când li se pare că 
societatea devine supraîncărcată cu un anumit tip de 
acțiuni - de exemplu, dacă mai multi administratori de 
portofoliu vând la bursă în acelaşi timp - sau dacă prin 
operațiunile făcute se ajunge într-o poziție de „risc” nedorită. 


Administratorii de portofoliu spun întotdeauna că, dată fiind 
tendința crescătoare pe termen lung a pieţei, cel mai dificil 
lucru pentru ei este să aleagă vânzări în lipsă bune. Analiştii 
de pe Wall Street se concentrează pe descoperirea situațiilor 
corporatiste cu tendință crescătoare şi numai în cazuri rare 
au poziții de vânzare promițătoare pe care să i le propună 
lui Jones. Ca urmare, el şi ceilalți administratori de fonduri 
de investiții speculative se consideră în mod obişnuit 
norocoşi dacă ating pragul de rentabilitate în cazul 
portofoliilor de poziții de vânzare. La începutul lunii trecute, 
Jones se afla în poziție de vânzare în cazul a 60 de societăți 
diferite, printre care Korvette, Bristol-Myers, Admiral şi Du 
Pont. Toate fondurile de investiții speculative erau pe poziţii 
de vânzare Control Data. 


In ultimul timp, John dedică din ce in ce mai mult timp 
calatoriilor si proiectelor filantropice, multe dintre acestea 
finantate de propria Foundation for Voluntary Service 
[Fundaţia pentru Servicii Voluntare]. A făcut câteva 
deplasări în teren pentru Corpul Păcii, iar fundaţia sa 
susține în acest moment activitățile desfăşurate în tara de 
cinci lucrători sociali tineri din India. Se gândeşte şi să mai 
scrie o carte — despre ce este de facut cu sărăcia in SUA. 


ianuarie 1970 


Din „VIN VREMURI GRELE PENTRU 
FONDURILE DE INVESTIȚII 
SPECULATIVE” 


extras dintr-un articol de Carol Loomis 


După ani de profituri extravagante, pe care multi le 
obținuseră pe piața extrem de speculativă din 1968, industria 
în plin avânt a fondurilor de investiții speculative a fost 
strivită in 1969 de o piață în scădere dură. Strategiile de 
investiții speculative care ar fi trebuit să protejeze fondurile 
au dat greş. Majoritatea fondurilor înregistraseră pierderi, 
unele au suferit retrageri masive de capital şi câteva şi-au 
încetat activitatea. 


Pe de altă parte, Buffett Partnership — subiectul unui scurt 
capitol din acest articol — a facut bani in 1969, crescând şirul 
neintrerupt al profiturilor sale. Fondul devenise intre timp 
mare, cu active in valoare de 100 milioane $ (fata de 160 
milioane $, împărțite între cele două fonduri, pe care le 
gestiona A.W. Jones). 


Dar Warren Buffett, care avea atunci 39 de ani, nu era nici pe 
departe multumit de aceasta lume. Considera excesele 
speculative ale anului 1968 nebuneşti. „E o piață pe care nu o 
înțeleg”, spunea. Banuia şi că avea să devină din ce in ce mai 
greu să se facă bani din acțiuni. Astfel, a anunţat în 1969 că, 
după 13 ani de funcţionare, urma să închidă Buffett 
Partnership la sfârşitul anului. 


Din acest punct, încep cele două paragrafe ale articolului 
despre Buffett, pe care le retipărim aici. Acest extras prezintă 
şi profiturile excepţionale pe care Buffett le-a adus asociatilor 
comanditei simple: un profit anual capitalizat în cei 13 ani de 
23,8%. Recordul „brut” al fondului — adică înainte ca Buffett 
să îşi ridice indemnizatia-stimulent — a fost si mai uluitor: o 
rată a profitului anual capitalizat de 29,5%, fata de o rată a 
profitului total comparabilă cu Dow de 7,4%. Buffett însuşi a 
acumulat o avere de aproximativ 25 milioane $ din 
administrarea societății. 


Argumentul lui Buffett în ceea ce priveşte oportunitatea 
închiderii societăţii s-a dovedit a fi mai putin bazat pe bani. E 
adevărat, în următoarea perioadă piaţa bursieră a traversat o 
perioadă grea, în special în 1973 şi 1974. Dar acţiunile, 
bineînțeles, au continuat să răsplătească generos investitorii. 
Din fericire pentru Buffett — si pentru investitorii care l-au 


urmat —, a rămas pe piață în calitate de director executiv al 
Berkshire Hathaway şi principal investitor al excedentului de 
lichidităţi al acestei societăți. 


Al doilea motiv pentru care Buffett a declarat că a închis 
societatea — ca era momentul să înceteze să adune bani şi să 
treacă la alte lucruri — părea pur şi simplu ireal. Nu banii il 
motivau. Întotdeauna a dus o viaţă lipsită de ostentatie. Dar 
crearea bogăției a fost întotdeauna pentru el un joc fascinant. 
O etapă a jocului s-a încheiat când a închis societatea. 
Celelalte au început când a reluat administrarea firmei 
Berkshire. (CL) 


Venirea anului 1970 va marca nu numai dispariția unor 
fonduri de investiții speculative falimentare şi restrângerea 
activităţii altora, dar va aduce şi lichidarea uneia dintre cele 
mai vechi, mai mari şi mai de succes societăți de investiții 
din tara, Buffett Partnership Ltd. din Omaha. A numi 
societăţile lui Buffett fonduri de investiții speculative este 
corect numai în sensul că Warren E. Buffett, în vârstă de 39 
de ani, asociat al societății în nume colectiv, împarte 
profiturile asociatilor comanditei simple. (În cadrul acestui 
mecanism foarte neobişnuit, asociații comanditei simple 
păstrează toate câştigurile anuale de până la 6%; peste acest 
nivel, Buffett percepe un sfert.) Altfel spus, se deosebeşte de 
fondurile de investiții speculative obişnuite prin aceea că a 
investit aproape exclusiv în „valori” pe termen lung. 
Performanța lui Buffett a fost extrem de bună. În cei 13 ani 
de funcționare, toți profitabili (inclusiv 1969), a făcut să 
crească valoarea banilor investitorilor săi cu o rată anuală 
de 24%. 


Dar acum, spre imensul regret al asociatilor comanditei 
simple, Buffett părăseşte jocul. Există mai multe motive 
pentru care a decis acest lucru, printre care se numara un 
puternic sentiment ca timpul si banii sai (este multimilionar) 
trebuie sa fie indreptati acum in alte scopuri in afara aceluia 
de a face încă şi mai multi bani. Dar banuieste si că o parte 
din farmecul bursei de valori a dispărut şi că va fi greu in 
viitor să se obțină câştiguri importante. Astfel încât le-a 
sugerat investitorilor săi o abordare pasivă de ieşire, 
investind banii din societate nu la bursă, ci în obligaţiuni 
municipale. 


Textul integral, în limba engleză, al articolului „Vin vremuri 
grele pentru fondurile de investiții speculative” este disponibil 
la adresa fortune.com/buffettbook. 


mai 1977 


CUM II TRAGE PE SFOARĂ INFLAŢIA PE 
INVESTITORII ÎN TITLURI DE PARTICIPARE 


Warren Buffett 


Această carte conţine 12 articole al căror autor este Warren 
Buffett. Două dintre ele sunt materiale pe care le-a scris în 


mod expres pentru revista Fortune, dintre care primul 
urmează. Celelalte sunt două discursuri esenţiale pe care le-a 
ținut şi pe care noi le-am transformat în articole; scrisoarea 
importantă pe care a transmis-o unui membru al Congresului; 
angajamentul său caritabil şi şase extrase din scrisoarea sa 
anuală către acționarii Berkshire. 


Pentru acest articol, care inaugurează seria de 12, un 
redactor cu vechime şi foarte talentat al revistei Fortune, Dan 
Seligman, s-a deplasat la Omaha pentru a negocia cu Buffett 
modificări ale primului său proiect. Seligman a constatat că 
acest scriitor de articole de 1 $ era în general împotriva 
scurtării materialului şi nu foarte deschis schimbărilor de 
vreun fel. La un moment dat, Seligman, frustrat, l-a sunat pe 
redactorul-şef al revistei Fortune, Bob Lubar, pentru a-i 
sugera că poate ar fi bine să nu mai publice deloc articolul. 
Dar Lubar a spus că el consideră că articolul merită efortul şi 
că nu trebuie abandonat. 


Articolul care s-a publicat — fără îndoială reflectând cel putin 
câteva dintre tdieturile lui Seligman - a reprezentat un 
exemplu timpuriu al talentului extraordinar pe care îl avea 
Buffett de a analiza probleme complicate. Şi astăzi articolul 
este reținut pentru eruditia sa. Atât Buffett, cât si revista 
Fortune primesc în continuare scrisori legate de acesta, care 
conțin comentarii pe diferite aspecte. 


Şi totuşi, materialul s-a dovedit inexact din câteva puncte de 
vedere. În primul rând, Buffett (şi la fel întreaga lume a 
afacerilor, în general) a crezut că ratele crescute ale inflației 
aveau să se mențină mult timp şi că aveau să-i afecteze pe 
investitori. Ce nu a putut prevedea a fost soluția genială a lui 


Paul Volcker, care a preluat funcția de preşedinte al 
Rezervelor Federale in 1979 şi a îngenuncheat inflația. 


În al doilea rând, Buffett a apreciat greşit trendul impozitelor 
corporatiste, considerând că e „puţin probabil” să scadă. În 
realitate, o succesiune de reduceri ale impozitelor care au 
început în 1979 au făcut să coboare rata marginală de la 
48%, cât era atunci când a fost scris articolul, la 35% în zilele 
noastre. 


În felul acesta se poate explica de ce Buffett a greşit şi când a 
crezut că rentabilitatea capitalului marilor corporații va 
rămâne în continuare la aproximativ 12%. În 1981, scriam un 
articol intitulat „Profitabilitatea sare până în tavan”, în care 
arătam că profitul median al companiilor din Fortune 500 în 
ultimii cinci ani — în ciuda ratelor mari ale inflaţiei — sărise la o 
medie de 14,8%. Articolul atribuia saltul faptului că societățile 
îşi crescuseră într-o oarecare măsură gradul de îndatorare, 
bucurându-se de rate scăzute ale impozitului şi reuşind să 
crească marjele de profit înainte de impozitare. 


Astăzi, Buffett afirmă că, dacă ar fi funcţionat perfect 
capitalismul, concurența ar fi menținut marjele de profit 
scăzute. Cu toate acestea, a adăugat: „Nu am cum s-o întorc — 
am făcut presupuneri greşite, în special referitoare la ratele 
impozitului”. 


Cu toate acestea, este convins în continuare că ratele ridicate 
ale inflației vor trage pe sfoară în mod sigur investitorul în 
titluri de participare şi citează dovezi din anii în care inflația 
era scăpată de sub control. Până când Volcker nu a forțat 


inflatia sub 8% in 1982, isi aminteste Buffett, investitorii care 
au cumpărat acțiuni in 1977 au suferit o pierdere evidentă în 
ceea ce priveşte puterea de cumpărare. (CL) 


Nu mai este un secret faptul că acţiunile, la fel ca şi 
obligatiunile, merg prost într-un mediu inflationist. Am avut 
un astfel de mediu în marea parte a ultimei decade şi a fost 
o perioadă de probleme pentru acțiuni. Dar motivele care 
generează problemele pieței bursiere în această perioadă nu 
sunt încă perfect înțelese. 


Problemele deţinătorilor de obligaţiuni într-o eră a inflaţiei 
nu sunt nici pe departe un mister. Când valoarea dolarului 
se deteriorează lună după lună, un titlu de valoare cu plata 
profitului şi principalului denominate în acei dolari nu va fi 
o reuşită. Nu e nevoie de un doctorat în economie ca să 
înţelegi aşa ceva. 


Mult timp, s-a presupus că acţiunile erau diferite. Ani în şir, 
înțelepciunea convențională insista că acțiunile reprezentau 
o protecție împotriva inflaţiei. Afirmația se baza pe faptul ca 
acțiunile nu aduc venituri în funcţie de dolar, aşa cum e 
cazul obligatiunilor, ci reprezintă proprietate asupra 
societăților cu facilități de producţie. Acestea, credeau 
investitorii, îşi vor păstra valoarea în termeni reali, iar 
politicienii n-au decât să tipărească oricati bani pot. 


Şi de ce lucrurile nu stau astfel? Principalul motiv, cred eu, 
este acela că acțiunile, din punctul de vedere al esenței 


economice, sunt în realitate foarte asemănătoare cu 
obligatiunile. 


Stiu ca aceasta convingere le va parea excentrica multor 
investitori. Vor spune imediat ca profitul în cazul 
obligatiunii (cuponul) este fix, în timp ce rentabilitatea unei 
investiții de capital (veniturile societăţii) poate varia în mare 
măsură, de la un an la altul. Perfect adevărat. Dar oricine 
analizează profiturile agregate obţinute de societăți în 
perioada postbelică va constata un lucru extraordinar: 
rentabilitatea capitalului nu a variat prea mult. 


În primii zece ani de după război — decada care se încheie în 
1955 —, indicele Dow Jones industrial avea o rentabilitate a 
capitalului la sfârşitul anului de 12,8%. În cea de-a doua 
decadă, cifra a fost de 10,1%. În cea de-a treia decadă a fost 
de 10,9%. Datele dintr-un domeniu mai larg, Fortune 500 (a 
cărei istorie începe abia la mijlocul anilor 1950), indică 
rezultate oarecum similare: 11,2% în decada care se încheie 
în 1965, 11,8% în decada ce ia sfârşit în 1975. Cifrele 
pentru câţiva ani exceptionali au fost substantial mai mari 
(maxima pentru Fortune 500 a fost 14,1% in 1974) sau mai 
mici (9,5% in 1958 si 1970), dar in cursul anilor, si ca 
valoare agregata, rata profitului la valoarea contabila tinde 
sa revina la un nivel de aproximativ 12%. Nu da semne de 
depasire semnificativa a acestui nivel in ani inflationisti (si 
nici in ani cu preturi stabile, de altfel). 


Pentru moment, sa ne gandim la acele societati nu ca la 
nişte acțiuni listate, ci ca la nişte întreprinderi productive. 
Să presupunem şi că proprietarii acestor întreprinderi le-au 
achiziționat la valoarea contabilă. In acest caz, rata 


profitului lor ar fi fost tot in jur de 12%. Si, pentru ca 
profitul a fost atat de constant, il putem considera ,un 
cupon al capitalului”. 


In lumea reala, bineinteles, investitorii in actiuni nu doar 
cumpără si păstrează. În schimb, multi încearcă să-i 
păcălească pe ceilalți investitori pentru a-şi mări propriile 
procente din câştigurile societăților. Toată această agitaţie, 
inutilă în general, bineînțeles, nu are nici un impact asupra 
cuponului capitalului, ce reduce partea de profit a 
investitorului, pentru ca acesta suportă costuri de 
tranzacţionare substanțiale, ca de exemplu taxe de 
consultanță şi comisioane de brokeraj. Dacă adăugăm o 
piață de opţiuni activă, care nu contribuie cu nimic la 
productivitatea întreprinderilor americane, ci dimpotrivă, 
presupune eforturi mari pentru a pune lucrurile în mişcare, 
costurile de tranzacţionare cresc şi mai mult. 


E adevărat şi că investitorii în acțiuni din lumea reală nu 
reuşesc întotdeauna să cumpere la valoarea contabilă. 
Uneori reuşesc să cumpere sub această valoare; cu toate 
acestea, în general, sunt obligați să plătească mai mult 
decât valoarea contabilă şi, în acest caz, apare o presiune 
suplimentară asupra acelui 12%. Am să descriu mai detaliat 
aceste relaţii mai târziu. Între timp, să ne concentrăm 
asupra punctului principal: dacă inflaţia a crescut, nu se 
poate spune acelaşi lucru despre rentabilitatea capitalului. 
În esență, cei care cumpără acțiuni comune primesc titluri 
de valoare care au o rentabilitate fixă implicită - la fel ca si 
cei care cumpără obligaţiuni. 


Exista, desigur, unele diferente importante intre tranzactiile 
cu obligaţiuni si cele cu acţiuni. In primul rând, 
obligatiunile ajung la termen, la un moment dat. Acest lucru 
poate presupune o aşteptare lungă, dar, până la urmă, 
investitorul în obligaţiuni are oportunitatea de a-şi renegocia 
termenii contractului. Dacă din cauza ratelor actuale şi 
posibile ale inflației cuponul său pare inadecvat, poate 
refuza să continue jocul, în afara cazului în care cupoanele 
ce i se oferă îi trezesc din nou interesul. Un lucru de felul 
acesta se întâmplă în ultimii ani. 


Acţiunile, pe de alta parte, sunt perpetue. Data scadentei lor 
este la infinit. Investitorii în acțiuni rămân doar cu profitul 
pe care îl pot dobândi societățile americane. Dacă societățile 
americane sunt menite să câştige 12%, atunci acesta este 
nivelul cu care trebuie să înveţe să trăiască investitorii. Ca 
grup, investitorii în acţiuni nu pot nici renunța, nici 
renegocia. Per total, angajamentul lor creşte, de fapt. 
Societăţile individuale pot fi vândute sau lichidate, iar 
corporatiile pot răscumpăra propriile acțiuni; în schimb, noi 
oferte publice de valori şi rezultatele reportate garantează 
faptul că va creşte capitalul de acțiuni imobilizat în sistemul 
corporatist. 


Astfel, sistemul de obligaţiuni a câştigat un punct. 
Cupoanele obligatiunilor vor fi în final renegociate, ceea ce 
nu se va întâmpla în cazul „cupoanelor” acțiunilor. Pe de 
altă parte, o lungă perioadă, cuponul de 12% nu a părut să 
necesite prea multe corectii. 


Mai există o diferență majoră între varietatea de grădină a 
obligatiunii şi noua noastră varietate exotica de „obligațiune 


de capital” cu randament de 12%, ce apare la balul 
costumat de pe Wall Street îmbrăcată in certificat de 
actiuni. 


În cazul obişnuit, investitorul în obligaţiuni primeşte 
întregul cupon în numerar şi i se dă posibilitatea de a 
reinvesti conform priceperii sale. Pe de altă parte, cuponul 
capitalului investitorului nostru în acțiuni este reținut 
partial de societate şi este reinvestit la ce rate se întâmplă să 
câştige aceasta. Cu alte cuvinte, revenind la universul 
nostru corporatist, o parte din cele 12 procente câştigate 
anual este plătită în dividende şi soldul este repus imediat 
în univers pentru a acumula şi acesta tot 12%. 


Această caracteristică a acţiunilor — reinvestirea unei părți a 
cuponului - poate fi un lucru bun sau un lucru rău, in 
funcţie de atractivitatea relativă a acelui 12%. A fost un 
lucru într-adevăr foarte bun în anii 1950 şi la începutul 
anilor 1960. În condiţiile in care obligatiunile aveau un 
randament de numai 3 sau 4%, dreptul de a reinvesti 
automat o parte a cuponului capitalului la 12% era extrem 
de valoros. De remarcat că investitorii nu aveau cum să 
investească pur şi simplu propriii bani şi să obţină acel 
profit de 12%. Preţurile acțiunilor în această perioadă se 
situau mult deasupra valorii contabile, iar pe investitori îi 
împiedicau prețurile mai mari pe care trebuiau să le 
plătească extrăgând direct din universul de bază corporatist 
rata pe care acel univers o câştiga. Nu poţi plăti supra-pari 
pentru o obligatiune cu 12% şi să câştigi şi tu 12%. 


Dar în ceea ce priveşte rezultatele lor reportate, investitorii 
puteau câştiga 12%. Într-adevăr, reportarea rezultatelor 


permitea investitorilor să cumpere la valoare contabilă o 
parte a unei societăți care, în contextul economic din acel 
moment, valora mult peste valoarea contabilă. 


Era o situaţie în care dividendele în numerar nu însemnau 
mare lucru, în timp ce reportarea rezultatelor era foarte 
interesantă. Într-adevăr, cu cât investitorii se gândeau să 
reinvestească mai multi bani la rata de 12%, cu atât 
considerau mai valoros privilegiul lor de a reinvesti si cu 
atât mai dispuşi erau să plătească pentru acesta. La 
începutul anilor 1960, investitorii au plătit fara retineri 
prețuri maxime pentru societăți de utilități publice în 
domeniul electricităţii situate în zone cu potenţial de 
dezvoltare, ştiind că aceste societăți aveau capacitatea de a 
reinvesti procente mari din câştigurile lor. Societăţile de 
utilități al căror mediu de activitate dictase o plată mai mare 
a beneficiilor destinate dividendelor au avut prețuri mai 
mici. 


Dacă în această perioadă ar fi existat o obligatiune de prim 
rating, pe termen lung, care să nu poată fi răscumpărată 
înainte de termen, cu un cupon de 12%, s-ar fi vândut mult 
supra-pari. Si dacă ar fi existat o obligatiune cu încă o 
caracteristică neobişnuită - care consta în aceea ca 
majoritatea plăţilor cupoanelor ar putea fi reinvestite 
automat la paritate, în obligaţiuni similare —, acest lucru ar 
fi dictat o primă şi mai mare. În esenţă, acţiunile cu 
potenţial de creştere, care raportau majoritatea câştigurilor, 
reprezentau o astfel de garanție. Atunci când rata 
reinvestirii la capitalul majorat era de 12%, în timp ce ratele 
dobânzilor erau în general în jur de 4%, investitorii s-au 
bucurat foarte mult - şi, bineînţeles, au plătit preţuri pe 
măsură. 


Privind in urmă, investitorii în acţiuni pot considera ca in 
perioada 1946-1966 li s-a împărțit generos o portie triplă de 
tort. În primul rând, erau beneficiarii unei rate corporative a 
rentabilitatii capitalului care se situa mult peste ratele 
dobânzii practicate în general. În al doilea, o parte 
semnificativă a respectivului profit era reinvestită pentru ei 
la rate care altfel ar fi fost de neatins. Şi, în al treilea, li s-a 
permis o apreciere escaladată a capitalului de bază în 
momentul în care celelalte două beneficii au fost larg 
recunoscute. Cea de-a treia portie de tort însemna că, peste 
cele aproximativ 12 procente pe care le câştigau corporatiile 
la capitalul social, investitorii primeau un bonus pe măsură 
ce Dow Jones creştea ca pret, de la 133% fata de valoarea 
contabilă în 1946, la 220% în 1966. Un astfel de proces de 
apreciere a permis temporar investitorilor să realizeze un 
profit ce depăşea puterea implicită de câştig a societăților în 
care investiseră. 


Această situaţie de vis a fost în cele din urmă „descoperită” 
pe la mijlocul anilor 1960 de multe dintre marile instituţii de 
investiții. Dar când aceşti elefanți financiari au început să se 
calce în picioare în goana lor după acţiuni, am intrat într-o 
eră de inflație accelerată şi cu rate crescute ale dobânzii. 
Cum e logic, procesul de apreciere a devenit reversibil. 
Ratele în creştere ale dobânzii au redus fără milă valoarea 
tuturor investițiilor existente cu cupon fix. Şi pe măsură ce 
ratele obligatiunilor corporative au început să crească (în 
cele din urmă ajungând în zona a 10%), atât rentabilitatea 
capitalului de 12%, cât şi „privilegiul” de reinvestire au 
început să arate altfel. 


Acţiunile sunt considerate pe bună dreptate mai riscante 
decât obligatiunile. Dacă cuponul capitalului este mai mult 


sau mai putin fix intr-o perioada de timp, el fluctueaza 
totusi de la un an la altul. Atitudinile investitorilor in ceea 
ce priveste viitorul pot fi afectate substantial, desi deseori in 
mod gresit, de acele schimbari anuale. Actiunile sunt mai 
riscante si pentru ca sunt dotate cu infinite termene de 
scadenta (nici brokerul dumneavoastra prietenos n-ar avea 
tupeul de a vinde o actiune cu termen de 100 de ani, daca 
ar avea-o la dispozitie, spunand ca este ,sigura”). Dat fiind 
riscul suplimentar, reacția firească a investitorilor este să 
aştepte un randament al capitalului care este confortabil 
peste profitul adus de obligatiune - si 12% la capital fata de, 
să zicem, 10% la obligaţiuni emise de acelaşi univers 
corporativ nu pare a merita calificativul confortabil. Pe 
măsură ce diferența se micşorează, investitorii în acțiuni 
încep să caute ieşiri. 


Dar, desigur, nu poate ieşi întreg grupul. Tot ce pot realiza 
este multă mişcare, cheltuieli de tranzacţionare şi un nivel 
nou, mult mai scăzut al aprecierii, ce reflectă atractivitatea 
scăzută a cuponului de 12%, in condiții de inflație. 
Investitorii în obligaţiuni au avut o întreagă serie de şocuri 
în ultimii zece ani, pe măsură ce descopereau că nu există 
nimic magic legat de nici un nivel dat al cuponului: la 6%, 
sau 8%, sau 10%, obligatiunile tot pot scădea ca pret. 
Investitorii in actiuni, care in general nu-si dau seama ca si 
ei au un ,cupon”, inca mai primesc lectii pe aceasta tema. 


Chiar trebuie să considerăm cuponul de 12% ca fiind 
imuabil? Există vreo lege care prevede că valoarea 
cuponului de 12% la randamentul capitalului nu se poate 
ajusta în sus ca răspuns la o rată a inflaţiei în permanentă 
creştere? 


Sigur că nu există o astfel de lege. Pe de alta parte, 
corporatismul american nu poate creste castigurile dupa 
dorință sau prin decrete. Pentru a creşte acel randament al 
capitalului, societatile ar avea nevoie de cel putin una dintre 
următoarele condiţii: (1) o creştere a vitezei de rotație a 
stocurilor, adică a raportului dintre vânzări şi totalul 
activelor folosite în activitatea de afaceri; (2) o rată a 
îndatorării mai ieftină; (3) un grad mai mare de îndatorare; 
(4) impozite mai mici pe venit; (5) marje operaţionale mai 
mari la vânzări. 


Asta este tot. Pur şi simplu nu există alte modalități de a 
creşte rentabilitatea capitalului. Să vedem ce se poate face 
cu acestea. 


Vom începe cu viteza de rotaţie a stocurilor. Cele trei 
categorii principale de active pe care trebuie să le avem în 
vedere în cadrul acestui exercițiu sunt creantele, stocurile si 
activele fixe, cum sunt echipamentele şi instalaţiile. 


Creantele cresc proportional cu creşterea vânzărilor, 
indiferent dacă mărirea vânzărilor în dolari este produsă de 
un volum fizic mai mare sau de inflație. Aici nu este loc de 
îmbunătățiri. 


La stocuri, situația nu este chiar aşa de simplă. Pe termen 
lung, ne-am aştepta ca trendul volumului stocurilor să 
urmeze trendul volumului vânzărilor. Pe termen scurt 
totuşi, rata rulajului fizic s-ar putea să fluctueze datorită 
unor influențe speciale - de exemplu, aşteptări privind 
costurile sau blocaje. 


Metoda de evaluare a stocurilor ultimul intrat, primul iesit 
(LIFO) serveste la cresterea vitezei de rotatie a stocurilor 
raportata in perioadele de inflatie. Atunci cand vanzarile in 
dolari cresc datorita inflatiei, stocurile unei societati LIFO fie 
vor rămâne constante (dacă nu cresc vânzările ca volum), fie 
vor urmări creşterea vânzărilor în dolari (în cazul în care 
creşte volumul vânzărilor). În oricare dintre cazuri, va creşte 
cifra de afaceri în dolari. 


La începutul anilor 1970, s-a înregistrat o migrare 
pronunțată a corporațiilor către contabilitatea LIFO (ce are 
ca efect scăderea veniturilor raportate ale societăţii şi a 
impozitelor). Această tendință pare să se fi redus acum. 
Totuşi, existența multor societăți LIFO, plus probabilitatea 
ca şi altele să li se alăture asigură o creştere în continuare a 
vitezei de rotație a stocurilor raportate. 


În cazul activelor fixe, orice creştere a ratei inflaţiei, 
presupunând că afectează toate produsele în egală măsură, 
va avea initial efectul de a mări rotația stocurilor. Lucrurile 
stau astfel pentru că vânzările vor reflecta imediat noul nivel 
de pret, în timp ce contul activelor fixe va reflecta doar 
gradat schimbarea, adică pe măsură ce activele existente 
sunt retrase şi înlocuite la noile preţuri. În mod evident, cu 
cât o companie desfăşoară mai lent acest proces de 
înlocuire, cu atât va creşte mai mult viteza de rotaţie a 
stocurilor. Acţiunea se opreşte totuşi când s-a încheiat un 
ciclu de înlocuire. Presupunând că avem o rată constantă a 
inflației, vânzările şi activele fixe vor începe să crească în 
conformitate cu rata inflației. 


Pentru a rezuma, inflatia va produce unele castiguri in ceea 
ce priveste viteza de rotatie a stocurilor. Unele imbunatatiri 
ar fi sigure datorită metodei LIFO, iar unele ar fi posibile 
(dacă se accelerează inflația) datorită faptului că vor creşte 
mai rapid vânzările decât activele fixe. Dar câştigurile vor fi 
modeste, şi nu de un nivel care să producă o îmbunătățire 
substanţială a rentabilitatii capitalului. În cursul decadei 
încheiate în 1975, în ciuda inflației generale accelerate şi a 
folosirii extinse a contabilităţii LIFO, viteza de rotaţie a 
stocurilor în companiile prezente în Fortune 500 a ajuns 
abia de la 1,8/1 la 1,29/1. 


O îndatorare mai ieftină? Putin probabil. Ratele mari ale 
inflației fac, în general, ca împrumuturile să fie mai scumpe, 
nu mai ieftine. Ratele galopante ale inflației creează nevoi de 
capital galopante; iar creditorii, pe măsură ce devin tot mai 
reticenti fata de contractele pe termen lung, devin si mai 
exigenti. Dar chiar şi dacă nu există o creştere suplimentară a 
ratelor dobânzii, îndatorarea va deveni mai scumpă pentru că 
datoria are acum un cost mediu în contabilitatea corporativă 
care este mai mic decât ar fi costul înlocuirii. Iar înlocuirea va 
fi necesară pe măsură ce datoria existentă ajunge la termen. 
În general, viitoarele modificări ale costului îndatorării par să 
aibă un efect uşor de coborâre asupra rentabilitatii 
capitalului. 


Mai multă îndatorare? Societăţile americane au epuizat multe, 
dacă nu majoritatea ocaziilor de îndatorare suplimentare pe 
care le-au avut la un moment dat. Dovada acestei afirmaţii se 
găseşte într-o serie de statistici Fortune 500: în perioada de 
20 de ani care s-a încheiat în 1975, capitalul acţionarilor ca 
procent din totalul activelor a scăzut pentru cei 500 de la 63% 


la putin sub 50%. Altfel spus, fiecare dolar din capitalul social 
este îndatorat acum mult mai mult decât înainte. 


O ironie a cerinţelor financiare induse de inflație este aceea 
că societăţile foarte profitabile — în general cu cele mai bune 
credite — au nevoie de relativ putin capital împrumutat. Dar 
codaşilor la profitabilitate nu le ajunge niciodată. Creditorii 
înțeleg această problemă acum mult mai bine decât cu zece 
ani în urmă - şi prin urmare sunt mult mai putin dispuşi să 
lase societățile înfometate de capital şi cu profitabilitate 
redusă să se îndatoreze până peste cap. 


Cu toate acestea, date fiind condiţiile inflationiste, multe 
societăți se vor îndatora şi mai mult în viitor, ca o 
modalitate de a susține rentabilitatea capitalului. 
Administratorii lor vor face această mişcare pentru că vor 
avea nevoie de sume imense de capital — adesea doar pentru 
a face acelaşi volum fizic de tranzacții - şi vor dori să le 
obțină fără a tăia dividendele sau fără a face o ofertă publică 
de acțiuni, care, dată fiind inflaţia, nu au calitățile necesare 
care să le facă atractive. Reacţia lor naturală va fi să adune 
datorii după datorii, aproape indiferent de cost. Vor avea 
tendința de a se comporta ca acele societăți de utilități care 
au intrat în dispute pentru o optime de punct în anii 1960 şi 
au fost recunoscătoare să găsească finanțare a datoriei cu 
12% în 1974. 


Datoriile suplimentare la ratele actuale ale dobânzii vor face 
totuşi mai putin pentru rentabilitatea capitalului decât s-a 
întâmplat în cazul datoriei suplimentare la rate de 4% în 
anii 1960. Mai există şi problema că ratele mai mari de 


îndatorare fac să scadă ratingurile de creditare, ceea ce 
generează o creştere suplimentară a costurilor dobânzii. 


Acesta este prin urmare un alt mod, în plus fata de cele pe 
care le-am discutat deja, în care costul îndatorării va creşte. 
În total, costurile mai mari ale îndatorării vor anula probabil 
beneficiile unei îndatorări mai mari. 


Şi, de altfel, există mult mai multe datorii la nivelul 
societăților americane decât apare în bilanturile 
convenționale. Multe societăți au obligații masive privind 
plata pensiilor ajustabile la indiferent ce niveluri vor fi în 
vigoare atunci când angajaţii de acum vor ieşi la pensie. La 
ratele scăzute ale inflației din perioada 1955-1965, 
obligațiile rezultate din astfel de planuri erau în mod 
rezonabil previzibile. Astăzi, nimeni nu poate şti exact care 
va fi obligația finală a societăţii. Dar dacă rata inflației 
ajunge la 7% în viitor, angajatul de 25 de ani, care acum 
câştigă 12 000 $ şi ale cărui măriri de salariu nu fac decât 
să se ajusteze la creşterile costurilor vieții, va câştiga 180 
000 $ când iese la pensie, la 65 de ani. 


Bineînţeles, în multe rapoarte anuale, apare o cifră minunat 
de precisă în fiecare an, care se pretinde a fi obligația 
neconsolidată privind pensiile. Dacă acea cifră ar fi într- 
adevăr credibilă, societatea ar putea pur şi simplu plăti acea 
sumă, ar adăuga-o apoi la activele fondului de pensie, ar da 
suma totală unei societăți de asigurări şi i-ar cere acesteia 
să-şi asume toate obligaţiile prezente ale societății privind 
pensiile. În realitate, din nefericire, este imposibil să găseşti 
o societate de asigurări dispusă măcar să asculte o astfel de 
propunere. 


Practic, orice trezorier corporatist din America ar tresari 
doar la ideea de a emite o obligatiune „cost al vieţii” — o 
obligatiune care nu poate fi răscumpărată anticipat cu 
cupoane legate de un index al prețurilor. Dar, prin 
intermediul sistemului privat de pensii, societățile 
americane au preluat de fapt o datorie fantastică, iar 
aceasta este echivalentul unei astfel de obligaţiuni. 


Îndatorarea suplimentară, indiferent dacă se face prin 
împrumut convențional sau prin „datorii privind pensiile” 
necontabilizate şi indexate, ar trebui privită cu scepticism de 
către acționari. Un profit de 12% de la o societate fără 
datorii este mult superior aceluiaşi profit realizat de o firmă 
îndatorată până peste cap. Ceea ce înseamnă că profitul de 
12% de astăzi poate foarte bine fi mai puţin valoros decât 
profitul de 12% de acum 20 de ani. 


Impozitele mai mici pe venitul societăţilor par improbabile. Cei 
care investesc în societăți americane deja dețin ceea ce pot fi 
considerate acțiuni clasa D. Acţiunile clasa A, B şi C sunt 
reprezentate de creantele privind impozitele pe venit ale 
administraţiei federale, statale şi municipale. Este adevărat 
că aceşti „investitori” nu au pretenţii asupra activelor 
societăţii; cu toate acestea, obțin o mare parte a câştigurilor, 
inclusiv câştiguri generate de creşterea capitalului rezultat 
din reținerea unei părți a câştigurilor deținute de acționarii 
clasa D. 


O alta caracteristică încântătoare a acestor minunate 
acțiuni aparținând claselor A, B şi C este că partea lor din 
câştigurile societății poate fi mărită imediat, abundent şi 
fără plată, prin vot unilateral al oricăreia dintre clasele de 


actionari, de exemplu in cadrul unei singure intalniri in 
cazul clasei A. Ca sa fie si mai amuzant, una dintre clase va 
vota uneori creşterea părții sale in mod retroactiv — aşa cum 
au descoperit societăți din New York, spre exasperarea lor, 
în 1975. De fiecare dată când titularii acţiunilor clasa A, B 
sau C îşi votează o parte mai mare din pachetul de acțiuni, 
partea rămasă pentru clasa D - adică aceea deținută de 
investitorul obişnuit — scade. 


În perspectivă, nu pare înțelept să presupunem că aceia 
care controlează acțiunile din clasele A, B şi C vor vota 
reducerea părții lor pe termen lung. Acţiunile din clasa D 
vor trebui probabil să se zbată pentru a se menţine pe 
poziție. 


Ultima din cele cinci surse de mărire a rentabilitatii 
capitalului constă în marje operaționale mai mari la vânzări. 
Aici ar spera unii optimişti să obțină câştiguri majore. Nu 
există nici o dovadă că se înşală. Dar un dolar din vânzări 
are numai 100 de cenți şi există o mulțime de pretenții 
asupra acestuia înainte de a ajunge la profiturile reziduale, 
înaintea deducerii impozitelor. Importanța relativă a acestor 
costuri e putin probabil să scadă într-o eră a inflației. 


Probele statistice recente nu inspiră nici ele încredere în 
propunerea ca marjele să se lărgească într-o perioadă de 
inflație. În cursul decadei care s-a încheiat în 1965, o 
perioadă cu o inflaţie relativ scăzută, universul societăților 
de producție, astfel cum raporta trimestrial Comisia 
Federală de Comerț, avea o marjă anuală, înaintea deducerii 
impozitelor la vânzări, de 8,6%. În decada care a luat sfârşit 


in 1975, marja medie era 8%. Marjele erau scazute, cu alte 
cuvinte, in ciuda cresterii considerabile a ratei inflatiei. 


Dacă societăţile ar fi putut să-şi bazeze prețurile pe costurile 
de înlocuire, marjele s-ar fi lărgit în perioadele de inflaţie. 
Dar majoritatea societăților mari, în ciuda încrederii 
generale în puterea lor pe piaţă, pur şi simplu nu reuşesc să 
se descurce. Contabilizarea costurilor de înlocuire arată 
aproape întotdeauna că veniturile societăților au scăzut 
semnificativ în ultima decadă. Dacă industriilor majore ca 
petrolul, oţelul şi aluminiul li se impută într-adevăr 
caracterul de oligopol, nu putem decât să concluzionăm că 
politicile lor de stabilire a prețurilor erau extrem de 
moderate. 


lată lista completă: cinci factori care pot îmbunătăți 
rentabilitatea acțiunilor comune, dintre care nici unul nu 
pare să ne poată duce foarte departe în acea direcţie, în 
perioade de inflație puternică, aşa cum reiese din analiza 
mea. Poate că în urma acestui execitiu sunteți mai optimişti 
decât mine. Dar retineti, am avut profituri în jurul lui 12% 
de mult timp. 


Chiar dacă sunteţi de acord că acel cupon de 12% este mai 
mult sau mai putin constant, totuşi sperati să vă descurcati 
bine cu el în anii următori. E posibil să fie aşa. Până la 
urmă, mulți investitori s-au descurcat aşa mult timp. Dar 
rezultatele dumneavoastră viitoare vor fi guvernate de trei 
variabile: relația dintre valoarea contabilă şi valoarea de 
piață, rata impozitului şi rata inflaţiei. 


Haideţi să abordăm valoarea contabilă şi pe cea de piață 
printr-un mic exercițiu de aritmetică. Atunci când acțiunile 
se vând în mod constant la valoare contabilă, totul este 
foarte simplu. Dacă o acțiune are valoarea contabilă de 100 
$ şi o valoare aproximativă de piață tot de 100 $, câştigurile 
de 12% din afacere vor aduce un profit de 12% investitorului 
(neluând în calcul costurile de tranzacţionare, pe care le 
vom ignora deocamdată). Dacă indicele de repartizare a 
profiturilor este 50%, investitorul nostru va obţine 6 $ din 
dividende şi încă 6 $ din creşterea valorii contabile a 
societăţii, ceea ce, în mod evident, se va reflecta în valoarea 
de piață a acțiunilor sale. 


Dacă acțiunile s-au vândut la 150% din valoarea contabilă, 
lucrurile se schimbă. Investitorul va primi aceleaşi dividende 
în numerar în valoare de 6 $, dar aceasta va reprezenta 
acum un profit de numai 4% pentru costul de 150 $. 
Valoarea contabilă a societății va creşte cu încă 6% 
(ajungând la 106 $), iar valoarea de piață a acţiunilor 
investitorului, evaluate consecvent la 150% din valoarea 
contabilă, va creşte tot cu 6% (ajungând la 159 $). Dar 
profitul total al investitorului, adică din apreciere plus 
dividende, va fi de numai 10% fata de 12% câştigaţi de 
societate. 


Atunci cand investitorul cumpara sub valoarea contabila, 
procesul se inverseaza. De exemplu, daca actiunile se vand 
cu 80% din valoarea contabila, aceleasi presupuneri privind 
castigul si indicele de repartizare a beneficiilor platite ca 
dividende vor genera 7,5% din dividende (6 $ la un pret de 
80 $) si 6% din apreciere - un profit total de 13,5%. Altfel 
spus, e mai bine să cumperi la o valoare mai mică, ceea ce 
este o chestiune de bun-simt. 


În perioada postbelică, valoarea de piață a indicelui Dow 
Jones industrial s-a situat între 84% din valoarea contabilă 
(1974) si 232% (în 1965); în majoritatea timpului, 
coeficientul a fost semnificativ peste 100%. (La începutul 
primăverii, era în jur de 110%.) Să presupunem că în viitor 
coeficientul se va apropia de 100%, ceea ce înseamnă că 
investitorii în acțiuni ar putea câştiga întregul 12%. Cel 
putin ar putea câştiga acel procent, înainte de impozite si 
inflație. 


Cât de mult ar putea stirbi impozitele din cei 12%? În cazul 
investitorilor individuali, este rezonabil să presupunem că 
impozitele federale, de stat si locale pe venit vor fi 
aproximativ 50% din dividende şi 30% din plusvaloare. O 
majoritate a investitorilor ar putea avea rate marginale 
oarecum sub acestea, dar multi care au acțiuni mai multe 
se vor confrunta cu procente substanţial mai mari. În 
contextul noii legi fiscale, investitorii cu venituri mari într- 
un oraş cu impozite ridicate ar putea avea o rată marginală 
la plusvaloare de până la 56%. 


Să folosim deci 50% şi 30% ca fiind valori reprezentative 
pentru investitorii individuali. Să presupunem şi că, aşa 
cum ne arată experiența recentă, societățile care câştigă 
12% la acțiuni plătesc 5% în dividende în numerar (2,5% 
după impozitare) şi păstrează 7%, cu acele rezultate 
reportate care produc o creştere corespunzătoare a valorii de 
piață (4,9%, după impozitul de 30%). Profitul dupa 
impozitare va fi prin urmare 7,4%. Probabil procentul ar 
trebui rotunjit în jos la 7%, pentru a lua în considerare şi 
costurile de tranzacţionare. Pentru a duce încă un pas mai 
departe teza noastră privind acţiunile deghizate in 
obligaţiuni, atunci acțiunile ar putea fi considerate ca fiind 


echivalente, in cazul persoanelor fizice, ale obligatiunilor 
perpetue, scutite de impozit, cu profit de 7%. 


Ceea ce ne aduce la problema crucială - rata inflaţiei. 
Nimeni nu ştie răspunsul la această întrebare, nici măcar 
politicienii, economiştii şi eruditii oficiali, care au crezut 
acum câţiva ani că folosind ghionturi ici şi colo, ratele 
somajului şi inflației vor reacționa ca focile dresate. 


Dar sunt multe semnele care par negative în ceea ce priveşte 
prețurile stabile: faptul că inflația este acum globală; 
înclinația unor grupuri majoritare din societatea noastră de 
a-şi folosi muşchii electorali pentru a deplasa, mai curând 
decât pentru a rezolva, problemele economice; lipsa de 
dorință de a aborda chiar şi problemele vitale (de exemplu, 
proliferarea energetică şi nucleară), dacă pot fi amânate, şi 
un sistem politic ce recompensează legislatorii cu realegerea, 
dacă măsurile lor par să producă beneficii pe termen scurt, 
chiar dacă rezultatul lor final va fi agravarea durerii pe 
termen lung. 


Majoritatea politicienilor, şi este de înțeles, se pronunţă cu 
fermitate împotriva inflației şi tot cu fermitate în favoarea 
politicilor care o generează. (Această schizofrenie nu i-a 
făcut să piardă legătura cu realitatea, totuşi; congresmenii 
s-au asigurat că pensiile lor — spre deosebire practic de toate 
cele din sectorul privat - sunt indexate cu modificările 
costului vieții după pensionare.) 


Discuţiile privind viitoarele rate ale inflației examinează de 
obicei subtilitatile politicilor monetare şi fiscale. Acestea 


sunt variabile importante în stabilirea rezultatului oricărei 
ecuații inflationiste specifice. Dar, la sursă, inflația pe timp 
de pace este o problemă politică, şi nu una economică. 
Comportamentul uman, nu comportamentul monetar este 
cheia. Şi, atunci când politicieni foarte omenosi îşi exprimă 
preferința între următoarele alegeri şi următoarele generații, 
este clar ce se întâmplă de obicei. 


Astfel de generalizări extinse nu generează cifre exacte. 
Totuşi, mi se pare foarte posibil ca ratele inflației să se 
apropie de 7% în anii viitori. Sper ca această previziune să 
se dovedească greşită. E posibil să fie aşa. Previziunile ne 
spun de obicei mai mult despre cel care le face decât despre 
viitor. Sunteţi liberi să introduceţi propriul coeficient de 
inflație în ecuația investitorului. Dar dacă prevedeti o rată în 
jur de 2% sau de 3%, înseamnă că felul în care privim 
lucrurile diferă. 


Prin urmare, situația este astfel: 12% înainte de impozitare 
şi inflaţie; 7% după impozitare şi înainte de inflaţie; si poate 
0% după impozitare şi inflație. Nu prea sună ca o formulă 
magică a succesului. 


În calitate de acționar obişnuit, veți avea mai multi dolari, 
dar e posibil să nu mai aveţi deloc putere de cumpărare. Jos 
cu Ben Franklin („un banut economisit este un banut 
câştigat”) şi sus cu Milton Friedman („e acelaşi lucru daca se 
consumă sau se investeşte capitalul”). 


Aritmetica ne arată clar că inflația este un impozit cu mult 
mai devastator decât orice a fost promulgat de legislaturile 


noastre. Impozitul inflatiei are o capacitate fantastica de a 
consuma pur si simplu capital. Este acelasi lucru pentru o 
vaduva care isi tine economiile intr-un depozit cu 5% 
dobanda daca plateste 100% impozit pe venit la venitul din 
dobanzi, intr-o perioada de inflatie zero, sau nu plateste nici 
un fel de impozite pe venit, ani de zile, în cursul unei inflatii 
de 5%. În ambele cazuri, este „impozitată” într-un mod care 
nu-i lasă nici un fel de venit. Orice bani cheltuieşte provin 
direct din capital. Ar considera revoltător un impozit pe 
venit de 120%, dar nu pare să observe că inflația de 6% este 
echivalentul economic al acestuia. 


Dacă presupunerea mea privind inflația este cât de cât 
corectă, vor apărea rezultate dezamăgitoare nu pentru că 
piața cade, ci în ciuda faptului că piața creşte. La 
aproximativ 920 la începutul lunii trecute, Dow Jones se 
situa cu 55 de puncte mai sus decât cu zece ani în urmă. 
Dar ajustat cu inflația, Dow Jones a coborât cu aproape 345 
de puncte - de la 865 la 520. Iar aproape jumătate din 
câştig a trebuit să nu fie oferit proprietarilor, ci reinvestit, 
pentru a realiza chiar şi acest rezultat. 


În următorii ani, Dow Jones se va dubla printr-o simplă 
combinaţie a cuponului de 12%, a repartizării beneficiilor de 
40% plătite ca dividende şi a actualului 110% rezultat din 
raportul dintre valoarea pieței şi cea contabilă. Şi, cu inflația 
de 7%, investitorii care au vândut la 1 800 vor fi într-o 
situație considerabil mai proastă decât sunt azi, după plata 
impozitelor pe plusvaloare. 


Aproape ca aud reacțiile unor investitori la aceste gânduri 
pesimiste. Ar însemna să ne închipuim că, oricare ar fi 


dificultatile pe care ni le scoate in cale noua era de investitii, 
acestia vor reusi cumva sa se descurce si sa obtina rezultate 
superioare pentru ei. Succesul lor este cat se poate de putin 
probabil. Si, per total, fireşte, imposibil. Dacă ai impresia ca 
poți topai în sus si in jos printre titluri de valoare într-un 
mod care să bată rata inflației, mi-ar plăcea să fiu brokerul 
tău — dar nu să-ți fiu asociat. 


Nici asa-numitii investitori scutiți de taxe, cum sunt 
fondurile de pensii şi fondurile de investiţi pentru dotarea 
instituţiilor de învățământ, nu scapă de impozitarea inflației. 
Dacă presupunerea mea referitoare la rata inflaţiei de 7% 
este corectă, trezorierul colegiului ar trebui să privească 
primul 7% câştigat în fiecare an ca pe o simplă modalitate 
de întregire a puterii de cumpărare. Fondurile de investiții 
pentru dotarea colegiilor nu generează profit până nu 
depăşesc penalizarea inflației. La o inflație de 7% şi, să 
spunem, profituri totale la investiții de 8%, aceste instituții, 
care cred că sunt scutite de impozit, plătesc de fapt 
„impozite pe venit” de 87 1/2%. 


Din nefericire, problemele majore generate de ratele ridicate 
ale inflației nu afectează investitorii, ci societatea, în general. 
Venitul din investiții reprezintă o mică parte din venitul 
național şi, dacă venitul real per capita ar putea creşte într- 
un ritm sănătos în paralel cu profiturile reale zero la 
investiții, dreptatea socială ar putea sta mult mai bine. 


Economia de piață oferă unele stimulente disproportionate 
participanților. Corecta dotare cu corzi vocale, structură 
anatomică, forță fizică sau capacitate mentală pot genera 
teancuri imense de „note de plată” (acţiuni, obligaţiuni si 


alte forme de capital) pentru viitoarele venituri nationale. 
Alegerea corecta a stramosilor poate si ea avea ca rezultat 
oferirea la naştere a unor astfel de note de plata, pe toată 
durata vieții. Dacă profiturile zero reale la investiții ar devia 
o proporție putin mai mare din venitul national de la aceşti 
acționari către cetățeni la fel de merituoşi şi muncitori, 
cărora le lipseşte talentul de a da lovitura, ar putea părea 
putin probabil să se aducă o astfel de insultă unei lumi 
echitabile, fără să rişti intervenția divină. 


Dar potenţialul unei ameliorări reale a bunăstării celor ce 
muncesc pe seama acţionarilor prosperi nu este 
semnificativ. Remunerarea angajaţilor deja totalizează de 28 
de ori suma plătită ca dividende şi o mulțime din acele 
dividende merg acum la fondurile de pensii, instituții 
nonprofit cum sunt universitățile şi la acționari individuali 
care nu sunt prosperi. În aceste condiţii, dacă am transfera 
toate dividendele acţionarilor bogați în salarii — ceva ce am 
putea face doar o singură dată, cum ar fi sacrificarea unei 
vaci (sau a unui porc, dacă preferați) -, am mări salariile 
reale cu mai putin decât obtineam înainte din creşterea 
economică pe un an. 


Prin urmare, reducerea profiturilor celor prosperi, prin 
impactul inflației asupra investițiilor lor, nu va genera nici 
măcar un ajutor material pe termen scurt pentru cei care nu 
sunt prosperi. Bunăstarea lor economică va creşte sau va 
scădea în paralel cu efectul general al inflației asupra 
economiei. lar aceste efecte nu prea au cum să fie bune. 


Plusvaloarea reală semnificativă, investită în facilități de 
producție moderne, trebuie să producă mari câştiguri în 


ceea ce priveşte bunăstarea economică. O mare 
disponibilitate pe piața muncii, nevoi mari de consum şi 
promisiuni marete ale guvernului nu vor duce decât la o 
mare frustrare, fără crearea şi folosirea continuă a unor 
mijloace fixe noi şi scumpe, la nivelul întregii industrii. 
Această ecuaţie este înțeleasă atât de ruşi, cat si de 
Rockefelleri. Şi a fost aplicată cu un succes uluitor în 
Germania de Vest şi în Japonia. Ratele mari de acumulare 
de capital au dat posibilitatea acestor tari să realizeze 
beneficii în ceea ce priveşte standardele de viață într-o 
proporție care depăşeşte cu mult nivelul nostru, deşi noi ne- 
am bucurat de o poziție mult superioară în privința energiei. 


Pentru a înțelege impactul inflației asupra acumulării reale 
de capital, e nevoie de puțină matematică. Să revenim putin 
la acel profit de 12% din plusvaloare. Aceste profituri sunt 
declarate după depreciere, ceea ce se presupune că va 
permite înlocuirea capacității productive actuale - daca 
acele instalaţii şi echipamente se pot cumpăra în viitor la 
prețuri similare cu costul lor inițial. 


Să presupunem că aproximativ jumătate din profituri sunt 
plătite în dividende, păstrând 6% din capital pentru a 
finanța creşterea viitoare. Dacă inflația este scăzută - sa 
spunem 2% -, o mare parte a respectivei creşteri poate 
reprezenta creştere reală în randament fizic. Pentru că, în 
aceste condiţii, va trebui să se investească încă 2% în 
creanţe, stocuri si active fixe anul următor, pentru a dubla 
rezultatul fizic de anul acesta - lăsând 4% pentru investiţii 
în active, pentru a produce mai multe bunuri fizice. Cei 2% 
finanţează creşterea iluzorie a dolarului ce reflectă inflația, 
şi restul de 4% finanţează creşterea reală. În cazul în care 
creşterea populației este de 1%, câştigul de 4% in 


randament real se traduce printr-un castig de 3% in ceea ce 
priveste venitul net real per capita. Aceasta, foarte pe scurt, 
este ceea ce se intampla inainte in economia noastra. 


Acum, să creştem rata inflației la 7% si să calculăm ce 
rămâne pentru creşterea reală după finanțarea componentei 
inflationiste obligatorii. Răspunsul este nimic - dacă 
politicile privind dividendele şi gradele de îndatorare rămân 
neschimbate. După ce s-a distribuit jumătate din profiturile 
de 12%, rămâne acelaşi 6%, dar acest profit este integral 
mobilizat pentru a genera dolarii suplimentari, necesari 
pentru a tranzactiona volumul fizic de business de anul 
trecut. 


Multe societăţi, confruntate cu situaţia în care nu există nici 
un rezultat reportat real cu care să finanțeze dezvoltarea 
fizică după plata obişnuită a dividendelor, vor improziva. Se 
vor întreba: cum putem opri sau reduce plata dividendelor, 
fără să atragem furia acţionarilor? Am veşti bune pentru 
acestea: există un plan gata făcut. 


În ultimii ani, capacitatea industriei energiei electrice de a 
plăti dividende a fost redusă sau inexistentă. Sau, mai 
curând, capacitatea de a plăti dividende ar exista dacă 
investitorii convin să cumpere acţiuni de la ei. În 1975, 
societățile de utilități publice din sectorul electric plăteau 
dividende comune în valoare de 3,3 miliarde $ şi le cereau 
investitorilor să returneze 3,4 miliarde $. Bineînţeles, au 
folosit şi o tehnică de a lua bani cu împrumut de la unul 
pentru a plăti pe altul, ca să nu capete reputaţia lui Con Ed. 
Compania Con Ed, vă amintiţi, a fost atât de nechibzuită 
încât să le spună pur şi simplu acţionarilor săi, în 1974, că 


nu avea cu ce bani sa plateasca dividendele. Sinceritatea i-a 
fost rasplatita cu un dezastru pe piata. 


Societăţile de utilități publice mai sofisticate menţin - poate 
chiar măresc - dividendele trimestriale şi apoi le cer 
acţionarilor (vechi sau noi) să le trimită banii înapoi. Cu alte 
cuvinte, societatea emite noi acțiuni. Prin această procedură 
se deviază sume imense de capital către fisc şi sume 
substanțiale către emitentul titlurilor. Cu toate acestea, 
toată lumea pare să fie în continuare optimistă (în special 
emitentii). 


Incurajate de un astfel de succes, unele societati de utilitati 
publice au pus la punct încă o scurtătură. In acest caz, 
societatea declară dividendele, acționarul plăteşte impozitul 
şi — rapid — se emit alte acțiuni. Banii nu trec dintr-o mana 
în alta, deşi fiscul, care strică întotdeauna cheful altora, 
insistă să considere că tranzacţia implică această trecere. 


A.T. & T., de exemplu, a instituit un program de reinvestire 
a dividendelor, în 1973. Această societate, trebuie spus cu 
toată sinceritatea, este foarte orientată către acționari, iar 
adoptarea acestui program, având în vedere tradițiile 
financiare, trebuie potrivită cu toată înțelegerea. Dar esența 
programului pare desprinsă din Alice în Tara Minunilor. 


În 1976, A.T. & T. a plătit 2,3 miliarde $ dividende în 
numerar unui număr de aproximativ 2,9 milioane de 
proprietari ai acţiunilor sale comune. La sfârşitul anului, 
648 000 de titulari (față de 601 000 în anul anterior) au 


reinvestit 432 milioane $ (fata de 327 milioane $) in actiuni 
suplimentare, furnizate direct de societate. 


Sa presupunem, de dragul discutiei, ca toti actionarii 
societății A.T. & T. s-ar fi înscris in cele din urmă în acest 
program. În acest caz, nu se va mai trimite nici un ban 
acţionarilor, aşa cum a făcut Con Ed cu dividendele. Cu 
toate acestea, fiecare dintre cei 2,9 milioane de proprietari 
va fi notificat că are obligația plății impozitului pentru 
partea sa de rezultat reportat, care fusese numit anul acela 
„dividend”. Presupunând că „dividendele” se ridicau la un 
total de 2,3 miliarde $, cum s-a întâmplat in 1976, şi că 
acționarii au plătit un impozit de aproximativ de 30% la 
această sumă, vor sfârşi prin a plăti fiscului, datorită 
acestui plan minunat, aproape 700 milioane $. Imaginati-va 
bucuria acţionarilor, într-o astfel de situație, daca 
administratorii dublau dividendul. 


Ne putem aştepta să mai vedem şi alte reduceri deghizate 
ale repartizării beneficiilor, pe măsură ce firmele se luptă să 
facă față problemei acumulării reale de capital. Dar ținerea 
pe loc a acţionarilor nu va putea rezolva complet problema. 
O combinaţie a inflației de 7% şi a profitului de 12% va 
reduce fluxul de capital corporativ disponibil pentru a 
finanța creşterea reală. 


Şi astfel, în timp ce măsurile convenţionale de acumulare a 
capitalului privat nu dau rezultate în contextul inflației, 
guvernul nostru va încerca din ce în ce mai mult să 
influențeze fluxurile de capital către întreprinderi, fie fără 
succes, cum se întâmplă în Anglia, fie cu succes, ca în 
Japonia. Baza culturală şi istorică necesară pentru un 


parteneriat entuziast între guvern, sectorul corporatist şi 
mâna de lucru, după modelul japonez, pare să lipsească 
aici. Dacă avem noroc, vom evita calea englezească, în care 
toate segmentele se luptă pentru împărțirea plăcintei, în loc 
să-şi coordoneze energiile pentru a o face mai mare. 


În concluzie, se pare totuşi că vom auzi din ce în ce mai des 
în anii următori despre subinvestire, stagflatie si despre 
incapacitatea sectorului privat de a răspunde cerințelor. 


Addenda: O casetă care explica cine este Buffett - atât de 
necunoscut era in 1977 - însoțea acest articol. Majoritatea 
detaliilor acesteia sunt acum de notorietate publică şi nu le 
vom repeta aici. Dar vom arăta că acțiunile Berkshire deținute 
de Buffett valorau atunci 35 milioane $, iar acţiunile Blue 
Chip Stamps, aproape 10 milioane $ - şi amândouă aceste 
societăţi erau ele însele investitori. Şi atunci de ce, se întreba 
pe bună dreptate autorul în ultimul paragraf al casetei, cineva 
care e atât de încrâncenat împotriva acțiunilor deține atât de 
multe? „Pe de-o parte, din obisnuinta”, a răspuns Buffett. „Pe 
de alta, pentru că acţiunile înseamnă afaceri şi este mult mai 
interesant să ai afaceri decât să ai aur sau terenuri arabile. 
Mai mult, acțiunile sunt încă probabil alegerea cea mai bună 
dintre toate alternativele proaste într-o eră a inflaţiei — cel 
puțin atunci când le cumperi la prețurile corecte.” (CL) 


18 decembrie 1978 


UN MIC COLEGIU CASTIGA RASUNATOR IN 
JOCUL INVESTITIILOR 


Lee Smith 


Succesul remarcabil al Colegiului Grinnell, sustinut de Buffett, 
cu fondul său pentru dotare, era o poveste necunoscută la 
nivel național până când revista Fortune a publicat acest 
articol. Materialul descrie o componentă importantă a acestui 
succes, achiziția neconvenţională de către Grinnell, în 1976, a 
unui canal de televiziune din Dayton, şi se încheie cu părerea 
lui Buffett că ar putea fi foarte bine să ai „un astfel de activ al 
naibii de bun”. Dar preţurile pentru astfel de canale continuau 
să crească, şi la scurt timp Buffett era pregătit ca Grinnell să 
vândă. Postul, cumpărat cu numai patru ani mai devreme 
contra sumei de 12,9 milioane $ (dintre care numai 2 milioane 
$ numerar, restul provenind dintr-un împrumut), a fost vândut 
către Hearst în 1980, contra sumei de 50 milioane $. 


Joe Rosenfield, care l-a convins pe Buffett să facă parte din 
consiliul de administraţie al Colegiului Grinnell, a rămas 
apropiat colegiului, o instituţie pe care a iubit-o până la 
moartea sa, în 2000. Buffett a rămas membru activ în 
consiliul de administraţie până în 1987 şi membru pe viață 
până în 2011. 


Între timp, a avut unele îndoieli în ceea ce priveşte experienţa 
sa de membru al consiliului de administraţie. Ce îl frământa 
cel mai mult era faptul că supradimensionatele câştiguri pe 


care el si Rosenfield le obtinusera pentru dotarea Colegiului 
Grinnell — multiplicandu-le de peste 60 de ori — păreau altfel 
să nu dea cine ştie ce rezultate. Astăzi, Buffett spune: „Era o 
şcoală grozavă, cu 1 200 de studenţi, atunci când fondul său 
pentru dotare era de 8 milioane $, si era o şcoală grozavă, cu 
1 200 de studenţi, când avea un fond pentru dotare de 500 
milioane $”. 


O actualizare a situaţiei Colegiului Grinnell: în anul 2011- 
2012, avea aproximativ 1 600 de studenți, iar fondul său 
pentru dotare era în jur de 1,5 miliarde $. (CL) 


Colegiul Grinnell a fost întotdeauna putin neverosimil. 
Campusul său de 36 de hectare se află la marginea unei 
comunități tipice de fermieri, în centrul statului lowa, unde 
cea mai înaltă structură din oraş este ascensorul pentru 
cereale şi unde te-ai aştepta ca un colegiu să pună accentul 
pe creşterea animalelor şi să o lase mai uşor cu ştiinţele 
umane. Dar nu şi Colegiul Grinnell. Acesta oferă celor 
aproximativ 1 200 de studenți o programă riguroasă, 
tradițională, bazată pe teme cum ar fi istoria Americii 
coloniale, poezia lui John Milton şi teoria cuantică. Şi-a 
câştigat astfel reputaţia de a fi unul dintre cele mai bune 
colegii de arte liberale. 


Actualmente, Colegiul Grinnell surprinde din cu totul alt 
motiv. Mica şcoală din Cornbelt a administrat cu atâta 
abilitate fondul său pentru dotare, încât acesta s-a dublat în 
ultimii cinci ani, ajungând la 37,5 milioane $, iar această 
apreciere este moderată. Dacă toate activele sale ar fi fost 
actualizate la valoarea lor de piață, totalul s-ar apropia de 


60 milioane $. Noile contributii la dotare s-au ridicat la 
numai aproximativ 5,4 milioane $. Fondul a crescut mai 
ales datorită colosalei aprecieri a activelor sale. Chiar 
folosind evaluarea moderată, aprecierea - împreună cu 
venitul - a produs pentru fond un profit total mediu de 
16,2% pe an, în ultimii cinci ani. 


În cursul aceleiaşi perioade, dotările colegiilor şi 
universităților în general s-au topit în mod deprimant. 
Profitul mediu în cazul celor 150 de fonduri pentru dotare 
depistate de A.G. Becker în această perioadă de cinci ani a 
fost un firav 1,7% pe an... 


Pentru a reuşi performanța aceasta, Colegiul Grinnell a 
folosit strategii de investiție şi a avut inițiative de care 
instituţiile de învățământ se feresc. De exemplu, în loc să-şi 
pună bine ouăle în mod precaut într-o serie de coşuri 
convenționale, pe piețele de acțiuni şi obligaţiuni, Colegiul 
Grinnell nu a ezitat să ascundă o mulțime de ouă în unul 
sau două coşuri ori să se arunce în speculaţii. Cea mai 
neobişnuită şi spectaculoasă mişcare a sa a fost să cumpere 
un post de televiziune comercial în valoare de 12,9 milioane 


$... 


Administratorii Colegiului Grinnell, spre deosebire de cei ai 
altor şcoli, nu au lăsat controlul de zi cu zi al dotării pe 
mâna unei bănci sau a unui administrator de portofoliu 
extern şi nici chiar pe mâna unui administrator profesionist 
din cadrul colegiului. A fost decizia lor să o păstreze în 
propriile mâini; sau, mai precis, au incredintat-o consiliului 
lor financiar - în principal celor doi membri ai consiliului 
care şi-au demonstrat capacitatea în acest sens, acumulând 


anterior averi considerabile pentru ei insisi. Unul dintre 
acestia este Joseph F. Rosenfield din Des Moines, avocat 
pensionar si investitor activ, care a fost la un moment dat 
presedinte al consiliului de administratie al Younkers 
Brothers, un lant de magazine prosper, ce opereaza in cinci 
state din Vestul Mijlociu. 


Al doilea membru-cheie al consiliului este Warren E. Buffett. 
Buffett si-a castigat o faima considerabila ca investitor in 
Omaha, transformând un număr mic de acțiuni ale rudelor 
şi prietenilor într-o societate de investiţii cu o creştere medie 
anuală uluitoare de 29,5% timp de 13 ani, şi care valora 100 
milioane $ în 1969, când a lichidat-o şi a distribuit 
profiturile. Prin intermediul propriilor acţiuni încă mai 
controlează un număr substantial de societăţi, inclusiv 
instituţii financiare şi ziare. 


Atunci cand Rosenfield, din promoţia 1925, s-a alăturat 
consiliului în 1941, fondul pentru dotare valora numai 
aproximativ 1 milion $; includea câteva ferme pe care le 
moştenise şcoala şi 250 000 $ în titluri de valoare. Prima 
moştenire neaşteptată a venit la începutul anilor 1950, când 
omul de afaceri din domeniul petrolului, Fred Darby, a lăsat 
şcolii aproximativ 5 milioane $ în active din averea sa. 
Următoarea creştere a avut loc la începutul anilor 1960, 
când Fundaţia Ford a promis că dacă Grinnell putea strânge 
prin forțele proprii 4 milioane $, Ford avea să contribuie cu 
2 milioane $. Grinnell a strâns banii, 400 000 $ venind 
direct din buzunarul lui Joe Rosenfield. 


Rosenfield a continuat să contribuie la dotarea şcolii, iar 
majoritatea donațiilor sale sunt plasate într-un fond special 


in cadrul fondului, si care in timp a primit numele de 
Fondul J.F. Rosenfield. La acest fond au apelat el si Warren 
Buffett pentru a-si lua unele riscuri limitate, cu sume mici 
de bani care nu ar fi produs foarte mult daca ar fi fost lasati 
în acțiuni si obligatiuni tradiționale sigure. Cei doi 
investitori au avut un succes surprinzător. O ,actiune” 
ipotetică a fondului ar fi crescut de aproximativ 18 ori în 
ultimii 15 ani... 


Fondul Rosenfield a făcut prima investiţie extrem de reuşită 
acum zece ani. Robert N. Noyce, unul dintre fondatorii 
Fairchild Semiconductor, era administrator şi absolvent al 
Colegiului Grinnell (fusese un elev oarecum indisciplinat, la 
un moment dat exmatriculat pentru că furase porcul unui 
fermier, pentru un picnic la miezul nopţii). Rosenfield 
împreună cu un alt administrator, avocatul Samuel R. 
Rosenthal din Chicago, au avut clarviziunea de a-şi da 
seama că geniul lui Noyce putea fi exploatat în avantajul 
colegiului. „l-am spus lui Bob că atunci când îşi constituia 
propria afacere, voia şi colegiul să participe”, îşi aminteşte 
Rosenfield. Şi astfel, când Noyce a plecat de la Fairchild în 
1968 pentru a constitui Intel, o societate care produce cipuri 
de memorie semiconductoare mici pentru calculatoare, a dat 
colegiului posibilitatea de a cumpăra obligaţiuni convertibile 
Intel, în valoare de 300 000 $. Rosenthal şi Rosenfield au 
contribuit fiecare cu 100 000 $; ultima treime a venit din 
Fondul Rosenfield. Pe măsură ce Intel prospera, investiția 
şcolii a crescut ca valoare de aproximativ 46 de ori. Fondul 
pentru dotare a convertit acțiunile şi în timp a vândut 
majoritatea acţiunilor sale Intel, obținând un profit de 
aproape 12 milioane $; mai păstrează în jur de 37 000 
acțiuni, care au o valoare de piață de aproximativ 2 milioane 


$... 


Buffett nu este un absolvent al Colegiului Grinnell. A studiat 
la Wharton School si la Universitatea Nebraska si, ulterior, 
si-a luat diploma de master in economie la Scoala de Afaceri 
a Universității Columbia. A fost convins sa devină 
administrator al Colegiului Grinnell numai datorita lui 
Rosenfield, pe care il cunoscuse prin intermediul unor 
prieteni comuni. Desi îi desparte o generaţie — Rosenfield are 
74 de ani, iar Buffett are patruzeci şi opt -, cei doi sunt 
foarte apropiaţi. Si astfel, in 1968, la solicitarea lui 
Rosenfield, Buffett s-a alăturat consiliulului. „Joe nu e genul 
de om căruia să i te împotriveşti”, spune Buffett privind 
gânditor. „În primul rând, e singurul tip pe care îl ştiu că 
face într-adevăr contribuţii consistente. Alții contribuie la 
limita a ceea ce este deductibil din impozit.” Cei doi se 
consultă frecvent, uneori cu alți membri ai consiliului 
financiar, in special cu preşedintele consiliului de 
administraţie, Tom Hutchison, în vârstă de 38 de ani, 
consilier prosper pentru investitii din Des Moines -, dar 
rareori cu toti cei 32 de membri ai consiliului. Buffett in 
mod special este un singuratic, se agita in cursul sedintelor 
lungi ale consiliului care au loc de trei ori pe an in Biblioteca 
Colegiului Grinnell şi se plictiseşte asistand la procedurile 
consiliului. 


Strategiile de investitii ale lui Buffett si ale lui Rosenfield 
sunt asemănătoare, dar uneori unul se entuziasmeaza mai 
mult de o idee decât celălalt. In cursul cumpărării 
obligatiunilor Intel, de exemplu, Buffett s-a ținut de-o parte. 
„Nu eram împotrivă”, ne explică. „Problema e ca nu înțeleg 
cum stau lucrurile cu semiconductoarele şi nu mă implic în 
domenii pe care nu le înțeleg, pe care nu le înțelege sora 


» 


mea. 


Buffett este in esenta sa un discipol al lui Benjamin 
Graham, care i-a fost profesor la Columbia, şi, din acest 
motiv, crede in căutarea unei societăți subevaluate, în care 
să se investească masiv. De fapt, Buffett duce filosofia lui 
Graham şi mai departe, pentru că Graham era dispus să 
vândă tot atunci când prețul acțiunilor ajungea la ceea ce 
considera el a fi adevărata lor valoare. Buffett preferă să 
cumpere acțiuni pe care să le păstreze o perioadă nedefinită. 
În prezent, noțiunea sa despre ceea ce reprezintă o 
oportunitate ideală este să cumperi o afacere cu 1 milion $, 
când valoarea reală a acesteia este de 2 milioane $, şi care 
să valoreze 4 milioane $ în cinci ani. Astfel de situații, 
recunoaşte Buffett, nu sunt uşor de găsit. „Ideile bune pe 
care le avem nu sunt foarte multe”, spune el, „şi, de aceea, 
nu facem foarte multe lucruri”. 


Buffett a descoperit principala şansă a Colegiului Grinnell 
aproape printr-o întâmplare, în 1976. La o conferință pe 
tema economiei publicaţiilor de la New Orleans, Thomas S. 
Murphy, preşedinte al consiliului de administraţie al Capital 
Cities Communications şi prieten de-al lui Buffett, i-a spus, 
în treacăt, la micul dejun, că Avco Corp. îşi vindea posturile 
de televiziune. Buffett ar fi fost interesat să cumpere postul 
pentru el sau pentru Berkshire Hathaway, o societate pe 
care o controlează, dacă nu ar fi existat un posibil conflict 
de interese. Berkshire Hathaway deține 12% din Washington 
Post Co. Fiecare dintre proprietari este limitat la cinci 
posturi de televiziune (la şapte, dacă cel putin două sunt 
stații UHF mai putin atrăgătoare). Societatea Post deja 
deține patru stații VHF. Se putea considera că, deşi 
acțiunile pe care le deținea Berkshire la Post nu erau acțiuni 
cu drept de vot, administrația va menţiona achiziționarea 
postului Avco fie de către Buffett, fie de către Berkshire în 


paginile ziarului The Post, folosind astfel ultimul glont al 
acestuia, ca să spunem aşa. Aproape îi ieşise din minte 
ideea cand, în timpul unei conversații telefonice cu 
Rosenfield, şi-a dat seama dintr-odată că postul de 
televiziune era perfect pentru Colegiul Grinnell. Din cauza 
problemelor de lichidităţi, Avco era dispusă să vândă 
posturile şi, în felul acesta, Grinnell putea achiziționa exact 
genul de acțiuni subevaluate solide, atât de apreciate de 
Buffett. Nu era un lucru nemaiauzit ca un colegiu să aibă 
un post de televiziune (Principalul post de televiziune 
comercial din New Orleans este o divizie a Universităţii 
Loyola.) Era totuşi neobişnuit ca un colegiu să iasă pe piață 
şi să liciteze. 


Consiliul a fost de acord, dar s-a întârziat atât de mult 
discutându-se modul de finanțare a achiziției, încât Colegiul 
Grinnell a pierdut prima opţiune, postul Avco din 
Cincinnati, pe care l-a cumpărat Multimedia Inc., cu 16 
milioane $. (Grinnell a reuşit să-şi depăşească dezamăgirea 
achizitionand rapid acțiuni Multimedia, în valoare de 315 
000 $, care, de atunci, şi-au triplat valoarea.) La cea de-a 
doua încercare, aceea de a achiziționa postul din Dayton al 
Avco, Buffett a hotărât să acționeze imediat şi să-şi facă griji 
pentru finanțare mai târziu. A oferit 12,9 milioane $ pentru 
postul WLWD-TV 2, afiliat NBC, pret ce reprezenta cam de 
2,5 ori veniturile brute ale postului - o ofertă nu prea 
generoasă, dat fiind faptul că posturile se vând adesea cu 
cel putin de trei ori valoarea veniturilor. Dar Avco a 
acceptat. 


Postul, găzduit de un fost spațiu amenajat pentru patinajul 
pe rotile, de la marginea oraşului Dayton, în Moraine, Ohio, 
este numărul doi pe o piață cu trei posturi. Grinnell a 


schimbat indicativul in WDTN si a constituit o societate 
separată, Grinnell Communications, pentru a conduce 
postul. (Societatea plăteşte impozite pe venitul corporatist, 
ca şi cum ar fi deținută de o organizație comercială, şi nu de 
una de învățământ.) Grinnell Communications a investit 
aproximativ 1,3 milioane $ în îmbunătăţiri ale structurii 
capitalului, inclusiv 750 000 $ pentru a dubla înălțimea 
turnului de transmisiune şi a lărgi astfel audiența. 
Conducerea postului nu a pus multe probleme până acum. 
Ray W. Colie, director general al postului la Avco, a rămas la 
conducere, acum când aparținea Colegiului Grinnell, şi, deşi 
consiliul de şase membri al societăţii este dominat de 
administratorii Grinnell, aceştia nu intervin aproape deloc în 
ceea ce fac Colie şi oamenii săi. 


La ultima finanțare a postului, Fondul Rosenfield a furnizat 
2 milioane $ în titluri de valoare, iar Grinnell a împrumutat 
restul de 11 milioane $, jumătate de la creditori externi si 
jumătate din fondul pentru dotare. Aspectul care merită 
într-adevăr remarcat în legătură cu investiția este aprecierea 
sa impresionantă. Posturile de televiziune de pe primele 50 
pieţe (Dayton este pe locul 46) s-au vândut în ultima vreme 
cu un pret reprezentând de patru ori valoarea veniturilor. 
WDTN se aşteaptă la venituri de aproximativ 9 milioane $ 
anul acesta, ceea ce înseamnă că e posibil să aibă o valoare 
de piaţă de aproximativ 35 milioane $ - mai mult de 2,5 ori 
suma plătită de şcoală pentru post. 


Valoarea postului este considerabil subevaluata în 
evidențele contabile ale Grinnell. Investiţia inițială de 2 
milioane $ în acţiuni este înscrisă la cost, împreună cu 5 
milioane $ creanţe încă datorate dotării. (O parte a creantei 
a fost amortizată.) Acele 7 milioane $ ar creşte spectaculos 


daca WDTN ar fi evidenţiat realist in contabilitate - la 
valoarea sa de piaţă, minus creanta de 4,7 milioane $, 
datorată unor creditori terți. Valoarea dotării ar fi atunci mai 
aproape de 60 milioane $ decât de 37,5 milioane $, la cât o 
evaluează Grinnell... 


Buffett crede că nu există nici un motiv pentru care chiar 
şcoli mari, cu fonduri pentru dotare imense, nu ar putea 
adopta aceeaşi strategie pe care a aplicat-o el în cazul 
Colegiului Grinnell, limitând portofoliul la relativ puține 
domenii. Acest lucru conduce, în mod evident, la o serie de 
posibilități fascinante. Cum ar fi fost dacă Harvard ar fi 
putut obține controlul American Broadcasting Co. la 
începutul anului 1978, când valoarea de piață a acțiunilor 
era de circa 700 milioane $ - jumătate din fondul pentru 
dotare al Harvardului? Oricât de fantezistă ar fi această 
idee, o investiție de 700 milioane $ în ABC ar fi conferit 
Harvardului o posibilitate de transmisie proporțională, în 
linii mari, cu aceea a Colegiului Grinnell. 


Pare foarte improbabil ca vreo altă şcoală mare să se mişte 
la fel de îndrăzneț ca Grinnell. De fapt, chiar unii dintre 
administratori încep să fie îngrijorați de dezechilibrul 
portofoliului. În mod paradoxal, cu cât se apreciază valoarea 
WDTN, cu atât devin mai nelinistiti. Disconfortul lor este 
destul de uşor de înțeles. Postul reprezintă acum 
aproximativ jumătate din valoarea reală a dotării şi se pune 
întrebarea dacă este prudent ca un administrator să 
permită o astfel de concentrare. „Îmi imaginez o situaţie în 
care valoarea postului scade”, spune unul dintre 
administratorii colegiului, „şi unul dintre studenți ne 
intentează un proces, pretinzând că taxele sale şcolare ar fi 
fost mai reduse dacă am fi vândut postul”. 


Buffett spune ca, bineinteles, daca administratorii doresc sa 
vanda in cele din urma postul, este dreptul lor sa o faca. 
Este totuşi evident că ar vota pentru vânzare fara mult 
entuziasm, cel puțin acum. „Reevaluez mereu lucrurile”, 
spune el şi face o pauză. „Dar vorbim aici de un activ ieşit 
din comun.” Privind în viitor, Buffett se concentrează nu 
asupra posibilității unui proces. Vede o şcoală ce deține 
poate o serie de afaceri, care valorează de 20 de ori mai mult 
decât bugetul operațional. Cu un profit real de 5% la acea 
investiție, şcoala ar putea fi finanțată perpetuu din fondul 
său de dotare: pe scurt, o şcoală fără nici un fel de taxe. 


CONTRIBUȚIILE ACTIONARILOR BERKSHIRE 


Abandonând formatul esențialmente cronologic al acestei 
cărți, punem alături două articole care sunt înrudite. Primul, 
din 1981, descrie o inovație a lui Buffett, prin care acționarii 
Berkshire puteau desemna fundaţii de binefacere cărora 
societatea le făcea donaţii. Al doilea, publicat douăzeci şi doi 
de ani mai târziu, prezintă decizia lui Buffett de a închide 
programul, pentru că i-a înfuriat pe oponenții avortului, care 
considerau că favorizează fundaţiile de binefacere ce 
susțineau posibilitatea de a alege. 


Supărarea nu se baza în mod evident pe lista fundațiilor de 
binefacere care primiseră contribuţii: printre beneficiarii din 
2002, de exemplu, se numărau 790 de şcoli şi 437 de biserici 
şi sinagogi. Pe lângă raportarea acestor cifre în scrisoarea 
preşedintelui consiliului de administrație, Buffett a abordat şi 
problema avortului şi a spus că este de părere că acționarii 


Berkshire erau probabil de ambele parti, cam in aceeasi 
proporție ca şi populaţia americană. Dar atât Buffett, cât si 
defuncta sa primă soție, Susie, cât şi vicepreşedintele 
consiliului de administraţie al Berkshire, Charlie Munger, un 
alt foarte important acționar, erau cunoscuți ca susținând 
libertatea de alegere în gândire. Forţele ce susțineau dreptul 
la viață presupuseseră că unele societăţi de binefacere, pe 
care nu doreau să le vadă prosperând - ca de exemplu 
Planned Parenthood -, primeau o parte disproportionata din 
totalul contribuţiilor. (Contributiile lui Buffett către, să 
spunem, Planned Parenthood, ar fi trecut prin fundaţia lor, al 
cărei director sunt eu.) 


Opoziția celor care susțineau dreptul la viață nu l-a influențat 
pe Buffett atunci când furia s-a îndreptat, în primul rând, 
împotriva sa şi a lui Munger. Dar, ulterior, aceasta s-a 
îndreptat asupra unei sucursale a Berkshire, Pampered Chef, 
şi a ,consultantilor” independenţi — în majoritate casnice — 
care vindeau articole de bucătărie. Lui Buffett i s-a părut 
nedrept ca aceste femei să-şi piardă pâinea din cauza 
programului de contribuţii Berkshire, astfel încât l-a închis. 


Pe durata celor 22 de ani de existență, programul - un fel de 
„dividende caritabile” - a distribuit 197 milioane $ şi a 
bucurat mulți acţionari. Odată cu închiderea programului, 
mulți dintre acţionarii Berkshire, fără îndoială, au făcut 
donaţii personale mai mari societăților de binefacere. Totuşi, 
este probabil ca aceste creşteri să nu fi compensat integral 
dispariția contribuţiilor Berkshire şi ca donațiile acţionarilor 
să fi scăzut per total. (CL) 


30 noiembrie 1981 


ACTIONARII VOTEAZA OPERELE DE BINEFACERE 


Lee Smith 


Oricat de incredibil ar putea parea, corporatiile mari isi 
lipsesc de obicei actionarii de dreptul de a vota caror 
fundaţii de binefacere să dea bani societăţile. Conducerea 
hotărăşte unde va merge marea parte a dolarilor. Angajaţii 
îşi spun părerea folosind din ce în ce mai des popularele 
programe de donaţii in contrapartidă. Dar proprietarii 
rămân în cea mai mare parte privaţi de drepturi. 


Nedreptatea celor care deţin acţiuni îl frământa de mult 
timp pe Warren E. Buffett, un investitor cunoscut şi 
preşedinte al consiliului de administraţie al Berkshire 
Hathaway Inc. De aceea, luna trecută, Buffett a dat 
acţionarilor Berkshire Hathaway dreptul de a distribui 2 
milioane $ colegiilor, bisericilor, muzeelor, agenţiilor de 
asistență socială şi altor organizaţii nonprofit în care 
credeau. 


„Nu mi-ar plăcea ca acţionarii să scrie cecuri din contul meu 
bancar pentru fundaţii de binefacere alese de ei”, spune 
Buffett. „Astfel că mi se pare nepotrivit să scriu cecuri din 
contul lor corporatist, pentru fundaţiile de binefacere alese 


de mine.” Din punctul de vedere al lui Buffett, majoritatea 
directorilor corporatisti doneaza in mod reflex unor cauze pe 
care le sustin omologii lor. 


Buffett, in varsta de 51 de ani, este un manager care si-a 
ales propria cale. Abia iesit de pe bancile colegiului, a 
înființat o societate împreună cu prieteni si rude şi a strâns 
100 000 $. Adăugând capital din când în când, prin 
speculaţii, a adus fondul la 100 milioane $ la bursa de 
valori. În 1965, a preluat şi a reorganizat Berkshire 
Hathaway, care controlează, printre altele, See’s Candies, 
Blue Chip Stamps şi vreo zece societăți de asigurări. Deţine 
şi 5% din General Foods şi 13% din Washington Post Co. 
Veniturile sunt considerabile - 53 milioane $ sau acţiuni cu 
valoare nominală de 51,72 $, anul trecut. Acţiunile se 
tranzacţionează actualmente pe piața extrabursiera cu peste 
500 $ per acțiune. Berkshire Hathaway nu a mai plătit 
dividende din 1976, dar valoarea netă a crescut cu o medie 
de 20% pe an. În ciuda prosperității sale, societatea a donat 
putin societăţilor de binefacere - aproximativ 200 000 $ pe 
an. Aceasta reprezintă puţin peste 0,2% din profiturile 
anului 1980, înainte de impozitare, în comparaţie cu 
contribuțiile de aproximativ 1% ale societăților americane, în 
general. 


Buffett era strâns la pungă pentru că nu ştia cum să 
îmbunătățească metodele pe care alte corporații le foloseau 
pentru a alege beneficiarii. Noul său program este, în opinia 
sa, atât corect, cât si practic. Imita corporatiile cu număr 
redus de acționari, care orientează acționarii în funcție de 
preferințele lor. Dar în loc să se adreseze unui număr de 
zece acționari, Buffett contactează 1 500. 


Buletinele de vot merg la posta luna aceasta. Exista 
aproximativ un milion de actiuni in circulatie, iar fiecare 
acţiune dă dreptul titularului să aloce 2 $ unei opere de 
binefacere. Un acționar care are 1 000 de acțiuni poate, cu 
alte cuvinte, să ordone ca societatea să doneze 2 000 $. Cei 
mai importanți acționari nu vor trebui nici pe departe să fie 
întrebaţi. Buffett şi soția sa dețin 47% din societate şi vor 
putea aloca 935 000 $ operelor de binefacere favorite. Banii 
vor merge în primul rând la Fundaţia Buffett, înființată 
acum 15 ani, şi apoi la organizaţiile care promovează 
măsurile anticonceptionale. 


Programul lui Buffett are avantaje fiscale. Berkshire 
Hathaway ar putea plăti dividende acţionarilor, care, la 
rândul lor, le-ar putea transfera în beneficiul operelor de 
binefacere. Dar, înainte ca profiturile să fie distribuite 
acţionarilor, acestea sunt impozitate. Contribuțiile 
corporative la fundațiile de binefacere, pe de altă parte, sunt 
considerate cheltuieli de reprezentare şi nu sunt impozitate. 
Astfel încât, pentru fiecare dolar care părăseşte vistieria 
societății Berkshire Hathaway, o parte mai mare merge la 
fundațiile de binefacere si mai putin la fisc. 


La prima vedere, pare că cei cinci membri ai personalului de 
la sediul de patru camere al firmei lui Buffett din Omaha vor 
fi îngropați în hârtii. Actionarii lui Buffett vor transmite 
formulare cu numele şi adresele a până la trei fundații de 
binefacere propuse pentru a primi contribuții. Dacă un 
beneficiar desemnat nu este în mod evident exonerat de 
impozite conform regulamentului fiscal, angajații lui Buffett 
vor cere probe. (Ceea ce reprezintă în mod evident o donație 
pentru o văduvă din Winnetka poate să nu fie la fel de 
evident şi pentru Buffett.) 


Angajaţii vor trebui si să verifice numărul de acţiuni 
deținute, să scrie cecurile şi să le transmită prin poştă, 
împreună cu notele explicative privind faptul că donațiile 
sunt trimise la solicitarea actionarului. Fiecare acționar 
trebuie să garanteze că donația nu reprezintă o altă obligație 
pe care şi-a asumat-o, în caz contrar fiscul va considera 
banii ca dividende şi va mări impozitele Berkshire Hathaway 
în consecință. În ciuda acestor complicaţii, Buffett spune că 
munca de birou nu ar trebui să reprezinte mult mai mult 
decât mica furtună a voturilor prin reprezentare la adunarea 
anuală. „Dacă mă înşel”, spune el, „voi veni să lucrez 
sâmbetele şi duminicile”. 


Contribuțiile făcute în numele acţionarilor ar putea reduce 
venitul net al societății Berkshire Hathaway cu 1 milion $ 
sau mai mult. (Presupunând o rată de impozitare de 46%, 
efectul donării a 2 milioane $ înseamnă reducerea 
profiturilor după impozitare cu 1 080 000 $.) Dar nu toți 
banii pentru operele de binefacere vor fi alocati. Acţiunile 
păstrate pentru clienți de firmele de brokeraj şi de alte 
instituții nu pot fi votate, iar unele persoane nu se 
deranjează să voteze sau preferă ca banii să nu meargă la 
fundaţii de binefacere. Fondurile nealocate vor fi returnate 
la veniturile corporative. 


După evaluarea reacției imediate, Buffett apreciază că vor 
răspunde 85% dintre acționari. „Există mult entuziasm”, 
spune, „cunosc o doamnă în vârstă care e foarte 
credincioasă, dar nu are venituri mari şi poate dona numai 
5 $ pe lună bisericii sale. Deţine şi ea câteva acțiuni şi acum 
va putea dona 60 $ sau 70 $ pe lună”. 


Planul lui Buffett este similar, dar mai putin problematic 
decât propunerea lui Robert A. Sproull, preşedinte al 
consiliului de administratie al Universitatii Rochester, care a 
venit cu un proiect pe baza caruia un actionar poate trimite 
o donatie unei fundatii de binefacere in valoare dubla fata de 
cea a dividendului, fara costuri suplimentare pentru nimeni 
- în afară de Trezoreria SUA. Acţionarul îi spune societăţii 
că doreşte să renunțe, să spunem, la dividendul sau de 100 
$ din trimestrul al treilea, dacă societatea doreşte să trimită 
respectiva sumă, plus orice impozit pe venit ar fi fost plătit 
pe această sumă, la Crucea Roşie Americană, la 
Universitatea din Rochester sau la altă fundaţie de 
binefacere. Cum spune Sproull, o corporație care plăteşte 
46% impozit pe venit n-ar trebui să se preocupe dacă trimite 
185 $ înainte de taxe pentru opere de binefacere sau un 
dividend de 100 $ unui acţionar şi 85 $ administraţiei. 


Aşa ingenios cum este, planul lui Sproull este ilegal. 
Senatorul Daniel Patrick Moynihan încearcă să convingă 
Congresul să legalizeze proiectul, dar nu pare să aibă prea 
mult succes, dată fiind îngrijorarea fata de deficit. Mai mult, 
corporatiile par să fie indiferente fata de idee. AT&T, de 
exemplu, se teme că ar putea intra în concurență cu un 
sistem în care acţionarii săi îşi pot reinvesti automat 
dividendele în acţiuni. Doar in 1980, Ma Bell a adunat 
aproape 1l miliard $ prin reinvestirea dividendelor. 


Rămâne de văzut dacă proiectul lui Buffett va fi imitat. 
Multe corporații au mult mai multi acționari decât Berkshire 
Hathaway, dar se presupune că acestea au şi un personal 
mai numeros care să gestioneze partea de muncă de birou. 


O serie de corporaţii cărora revista Fortune le-a explicat 
ideea au considerat-o ingenioasă, dar au avut rezerve. Un 
administrator al contribuţiilor se temea de reacția unor 
acționari, care ar putea fi împotriva donării banilor societăţii 
unor organizaţii religioase, unde mare parte a veniturilor 
Berkshire Hathaway va ajunge în mod sigur, în contextul 
proiectului lui Buffett. (Bisericile primesc peste jumătate din 
toate contribuțiile făcute de persoane fizice.) Pentru a evita 
controversele, majoritatea corporațiilor fac donaţii numai 
organizațiilor laice. 


Din cel putin un punct de vedere semnificativ, Berkshire 
Hathaway este o societate neobişnuită, pentru care proiectul 
lui Buffett este extrem de potrivit. Buffett spune că aceasta 
nu are obiective corporative importante care ar putea fi 
stimulate directionand 2 milioane $ pentru opere de 
binefacere alese de conducere, mai curând decât alese de 
acționari. Alte corporaţii au astfel de obiective. Societăţile 
care angajează ingineri donează bani şcolilor cu specific 
ingineresc, sperând să stimuleze cercetarea şi să atragă 
absolvenți. Companiile petroliere contribuie la televiziunea 
publică, în parte, pentru a convinge lumea, în general, şi 
legislativul, în special, că sunt cetățeni responsabili, şi nu 
simpli beneficiari ai unor profituri „obscene”. 


Totuşi, multe societăți ar putea urma exemplul Berkshire 
Hathaway - în special cele cu profituri mari, cu puţine 
probleme în domeniul relaţiilor publice şi cu impuls 
caritabil. Buffett a avut idei bune privind filantropia şi 
înainte. Cu câţiva ani în urmă, a sfătuit Colegiul Grinnell 
din Iowa să investească o parte a fondului său pentru dotare 
într-un post de televiziune, o alegere neconvenţională pentru 
o şcoală. Grinnell a cumpărat un post din Dayton contra 


sumei de 12,9 milioane $ si l-a vandut cu 50 de milioane $ 
acum două luni. Astfel că atunci cand Buffett pleacă de 
unul singur în peregrinări, merită să te uiti unde se duce. 


11 august 2003 


BERKSHIRE RENUNTA LA FILANTROPIE 


Nicholas Varchaver 


Warren Buffett si-a atras critici in trecut pentru faptul ca 
sustinea cauzele implicand dreptul de a alege, dar aceasta 
nu a afectat niciodată donațiile in scopuri de binefacere — 
asta până când Cindy Coughlon, o mamă casnică de 34 de 
ani, din Peoria, Arizona, a apărut în piesaj. Acum, ca 
urmare a campaniei sale împotriva donațiilor pentru 
mişcările în favoarea dreptului de a alege, cel mai puternic 
om din domeniu a întrerupt întregul proiect de contribuții 
ale Berkshire, prin care s-au distribuit aproape 200 milioane 
$, în ultimele decade, unor instituţii începând cu şcoli şi 
terminând cu grupuri pro şi contra avortului. 


Neobişnuitul proiect - să-l numim dividend caritabil - a 
permis acţionarilor Berkshire să aloce 18 $ per acţiune, 
anual, pentru trei opere de binefacere alese de ei. Unii 
acționari, inclusiv Buffett, prin intermediul fundaţiei sale, 


au folosit acest mecanism pentru a face donatii cauzelor 
privind dreptul de a alege, ca de exemplu Planned 
Parenthood. (Redactorul independent al revistei Fortune, 
Carol Loomis, este director al Fundatiei Buffett.) 


Evenimentele au fost puse in miscare in iarna aceasta de 
catre Coughlon, mama a trei copii, care dorea sa castige 
nişte bani făcând vânzări pentru Pampered Chef, o achiziție 
recentă a Berkshire, cu un venit de 740 milioane $. Vreo 70 
000 de ,consultanti” liber-profesionişti vând articole de 
bucătărie prin intermediul unor petreceri în stil Tupperware, 
acasă la clienți. Coughlon a spus că a fost atrasă de 
Pampered Chef pentru că a simţit că împărtăşeşte valorile 
sale creştine, profamilie. Declaraţia misiunii societăţii, de 
exemplu, încurajează oamenii să-şi „dezvolte talentele date 
de Dumnezeu”. 


Dar Coughlon a fost consternată cand a aflat ca 
achiziționarea de către Berkshire a societății Pampered Chef 
însemna că o parte a profiturilor pe care le-ar genera ea ar 
putea finanța grupuri pro-avort. A trimis o petiție prin e- 
mail unui număr de aproximativ 100 de prieteni şi rude în 
ianuarie, prin care cerea ca Berkshire şi Buffett să înceteze 
donațiile către astfel de organizaţii. Organizaţii anti-avort, 
cum este Life Decisions International, au început să facă 
publică petiția. 


Preşedintele Pampered Chef, Doris Christopher, a spus 
initial consultantilor, într-un e-mail din aprilie, ca, desi 
»punctele mele de vedere asupra unor aspecte difera de cele 
ale lui Warren Buffett... nu am caderea de a intreba sau 
emite judecăți”. Dar mesajul ei nu a potolit spiritele. 


Consultantii isi dadeau demisia, iar clientii se plangeau. 
(Coughlon aprecieaza ca petitionarii erau ,mai putin de o 
mie”). Pana la sfârşitul lui iunie, presiunea devenise 
intolerabilă, iar Christopher „s-a dus la Warren cu inima 
grea”, conform unui e-mail pe care l-a scris consultantilor. 
„A fost adânc întristat de faptul că donațiile caritabile făcute 
de Berkshire Hathaway vă produc atâtea probleme.” La 3 
iulie, Berkshire anunța abandonarea proiectului privind 
operele de binefacere. 


Înaintea acestui an, Berkshire părea imposibil de atins de 
astfel de presiuni. Activiştii anti-avort au pichetat adunările 
anuale şi au organizat boicoturi, ani de zile. Anul trecut, o 
rezoluție a acţionarilor de a anula proiectul caritabil a fost 
puternic contestată, cu 97% din acţiuni votând împotrivă. Si 
Buffett apăra programul în raportul Berkshire pe anul 2001, 
spunând că Berkshire „nu face nici un fel de contribuţii în 
afara celor specificate de acționari”, care „sunt probabil şi de 
o parte, şi de alta a mişcărilor pro şi anti-avort, cam în 
aceeaşi proporție ca şi populaţia americană”. 


Şi atunci, de ce a abandonat Berkshire proiectul? Anunţul 
societății spunea că „proiectul face acum rău” nu numai 
unei sucursale, ci şi unor persoane. Consiliul era dispus să 
accepte anumite daune în urma boicoturilor din trecut, 
pentru că respectivul cost fusese difuzat la nivelul unei 
corporaţii gigant, dar acest lucru afecta consultantii din 
cadrul Pampered Chef, care nu aveau nici o legătură cu 
politica Berkshire. 


În ceea ce o priveşte pe Coughlon, aceasta este „pur şi 
simplu încântată de decizie”. Dar spune că nu va fi 


multumita pana cand barbatul pe care il numeste cu 
deferenta „dl Buffett” nu va înceta să mai facă donații 
cauzelor pro-avort. „Acum”, spune ea, „toți ochii sunt 
indreptati asupra lui”. 


22 august 1983 


SCRISORI DE LA PREŞEDINTELE CONSILIULUI DE 
A DMINISTRATIE BUFFETT 


Andrew Tobias 


Buffett scrie scrisoarea preşedintelui consiliului de 
administrație din raportul anual al Berkshire Hathaway încă 
din 1966. Dar, zece ani mai târziu, a făcut parte dintr-o 
Comisie pentru Valori Mobiliare şi Burse, ce făcea un studiu 
asupra modului în care societăţile pot îmbunătăți comunicările 
către acţionari, şi, cu ocazia raportului anual din 1977, a fost 
gata să-şi îmbunătățească propria scrisoare anuală. 
Modificările pe care le-a făcut au fost treptate. Totuşi, la 
începutul anilor 1980, scrisorile sale se evidentiau prin 
conținutul intelectual, umor şi individualitate, şi au început să 
atragă atenția. 


Revista Fortune s-a hotărât atunci să facă un articol — 
conceput ca o critică literară — pe tema scrisorilor. Nu eram un 


candidat eligibil pentru redactarea articolului, pentru că pe 
măsură ce se apropia data raportului anual pe 1977, Buffett, 
care la momentul respectiv imi era prieten de aproximativ 
zece ani, mă rugase să îi dau câteva sugestii privind 
scrisoarea sa, aproape terminată. Din câte îmi aduc aminte, l- 
am sfătuit să schimbe o virgulă cu punct şi virgulă. Din acel 
moment, am fost redactorul său, pro bono, dar atent. Trebuie 
să recunosc că am făcut din ce în ce mult mai multe sugestii 
după scrisoarea din 1977, dar formula nu s-a schimbat 
niciodată; el scrie, eu redactez (şi, din păcate, pierd dispute 
pe tema felului în care trebuie să sune o propoziție). 


Când am ales să nu scriu articolul în 1983, revista Fortune s- 
a adresat unui ziarist din afară, Andrew Tobias, care, cu 
câțiva ani mai devreme, era pe punctul de a se angaja la 
revistă (faptul că nu a făcut-o e pierderea noastră), dar care 
până la urmă a început o carieră strălucitoare ca autor de 
cărți (The Only Investment Guide You'll Ever Need — Singurul 
ghid de investiţii de care vei avea vreodată nevoie) şi de 
articole independente. Tobias spune că atunci când un 
redactor de la Fortune l-a sunat ca să scrie materialul, nu 
auzise niciodată de tipul acesta, Buffett, despre care se 
spunea că avea o mulțime de adepţi. Tobias s-a apucat să 
scrie un material — mult mai mult decât o analiză literară -, 
demonstrandu-si propriul umor şi individualitatea. 


Şi oare a cumpărat apoi acțiuni Berkshire, care se 
tranzactionau atunci cu aproximativ 1 000 $ per acțiune (fata 
de în jur de 130 000 $, recent)? Tobias răspunde: „Le spun 
mereu oamenilor că Berkshire este cea mai proastă investiție 
pe care am făcut-o vreodată — pentru că nu am făcut-o. Dacă 
aş fi luat pur şi simplu cei 1 500 $ pe care îmi amintesc că mi 
i-a plătit Fortune pentru articol, aş fi adăugat câțiva dolari şi 


aş fi cumpărat două acţiuni — ei bine...” Tobias era de părere 
atunci, spune el, că acţiunile erau putin cam scumpe şi că 
după ce scădeau putin avea să cumpere. Îşi aminteşte că la 
fel s-a gândit când acţiunile erau 10 000 $ şi când erau 30 
000 $. 


Ceea ce-i răscumpără greşeala este faptul că Tobias şi Buffett 
au devenit prieteni buni, apropiindu-se nu numai datorită 
conversatiilor despre acest articol, ci şi datorită interesului 
comun de a susține candidații democrați. (CL) 


Acţionarii Berkshire Hathaway ajunseseră să aştepte două 
lucruri de la raportul anual: veşti bune (valoarea contabilă a 
crescut de la 19 $ la 737 $ per acţiune, în ultimii 18 ani) şi 
scrisoarea neconvenţională a preşedintelui consiliului de 
administraţie, Warren Buffett (care preluase societatea cu 
18 ani în urmă). Într-adevăr, scrisoarea preşedintelui 
consiliului de administraţie este practic raportul anual al 
Berkshire Hathaway. 


Acţionarii nu primesc fotografii, texte cu litere colorate sau 
pagini stantate, nici diagrame şi grafice - nici măcar un 
logo. Arată ca genul de raport anual al unei societăți care în 
cele din urmă s-a dus la fund, numai că Berkshire 
Hathaway, o societate de asigurări care deţine acțiuni 
importante la o serie de alte societăţi, nu este în nici un caz 
o epavă; şi, cu acțiuni cu valoare nominală de 955 $, fata de 
85 $ acum şase ani, nu dă deloc semne că se duce la fund. 


Înţelepciunea convenţională atunci cand se citeşte un raport 
anual este să arunci o privire peste opinia auditorului, apoi 
să verifici rezultatele financiare şi notele de subsol. 
Scrisoarea preşedintelui consiliului de administrație? E cu 
totul altceva. Scrisorile lui Warren Buffett suscită un interes 
atât de mare, încât au făcut un număr imens de adepţi 
sofisticati. Chiar şi cereri de retipărire! Societatea a alcătuit 
un compendiu cu ultimele cinci, pentru a răspunde 
solicitărilor. 


„Sunt minunate”, spune Leon Levy de la Odyssey Partners, 
el însuşi o legendă pe Wall Street, după care povesteşte 
pasajul din ultima scrisoare care l-a amuzat cel mai mult — 
cel în care Buffett spune că nu şi-ar fi dorit nici o parte a 
achizițiilor pe care majoritatea celorlalți le făceau în 1982. 
„Pentru că, în cazul multora dintre acestea”, scrie Buffett, 
„intelectul managerial pierdea în întrecerea cu adrenalina 
managerială. Fiorul urmăririi nu-i lăsa pe urmăritori să 
vadă consecințele capturării. Observatia lui Pascal pare 
pertinentă: «Mi-am dat dintr-odată seama că toate 
necazurile oamenilor sunt rezultatul unei singure cauze, 
aceea că nu sunt capabili să stea linistiti într-o încăpere». 
(Preşedintele dumneavoastră a ieşit din încăpere de prea 
multe ori anul trecut şi era cât pe ce să apară în publicaţia 
Acquisition Follies din 1982. Privind în urmă, marea noastră 
realizare a anului a fost aceea că o foarte mare achiziție pe 
care eram ferm decişi să o facem [a eşuat], din motive pe 
care nu le puteam controla. Dacă s-ar fi realizat, această 
tranzacţie ar fi consumat extraordinar de mult timp şi 
energie, totul pentru un rezultat cât se poate de incert. Dacă 
am fi vrut să punem grafice în acest raport care să ilustreze 
evoluția favorabilă a societății în ultimul an, cel mai potrivit 


poster de la mijlocul revistei ar fi fost doua pagini goale, care 
să descrie această tranzacție eşuată.)” 


„Mi-a plăcut enorm”, spune Levy radiind. 


Chiar Buffett spune că încearcă să vorbească cu acționarii 
ca şi cum i-ar fi asociaţi. „Presupun că am un asociat foarte 
inteligent, care a fost plecat un an, şi trebuie informat 
despre ce s-a întâmplat.” Pleacă şi de la premisa că intervin 
puţine schimbări în componența celor 2 000 de acționari ai 
săi. „În loc să repet aceleaşi lucruri în fiecare an”, spune el, 
„aleg subiecte care le completează educaţia”. Este un 
exercițiu care, în mod evident, îl amuză - scrisorile, care au 
acum în jur de 12 pagini tipărite, devin mai lungi cu fiecare 
an. (La cealaltă extremă, pare să se fi situat anul trecut 
bancherul din Wisconsin, Jack Puelicher, un alt CEO 
iconoclast, a cărui scrisoare către acționarii societății 
Marshall & Ilsey a conținut următorul text — neprescurtat: 
„Societatea dumneavoastră a avut un an foarte bun în 1982. 
O parte s-a datorat norocului; o altă parte s-a datorat 
bunului management şi planificării corespunzătoare. 
Sperăm să va placă pozele si cifrele”.) 


Atenția pe care o acorda Buffett scrisorilor sale a devenit 
mai mare ca urmare a participării sale la lucrările Comisiei 
de Valori Mobiliare şi Burse (SEC), organizate în 1976 
pentru a discuta practici de prezentare a informațiilor. 
(Comisia a elaborat un document de 1 200 de pagini, care 
concluziona că sistemul de informare era esențialmente 
sănătos.) Fostul comisar SEC, A.A. Sommer Jr., care prezida 
comisia — el însuşi acționar Berkshire Hathaway -, spune ca 
grupul a considerat că astfel de scrisori erau foarte 


importante. Chiar şi aşa, adaugă, „scrisorile lui Warren sunt 
unice. Sunt extrem de puțini CEO inteligenţi şi spontani in 
atât de multe feluri cum este Warren. Ar fi îngrozitor de greu 
să soliciti un astfel de discurs tuturor CEO”. 


Buffett abordează subiecte neconvenţionale în scrisorile 
sale? Da, răspunde, îşi discută greşelile. 


„Industria textilă a avut încă un an prost”, a raportat în 
1977. (Atunci când Buffett a preluat pentru prima dată 
Berkshire Hathaway, în 1965, doar atât era - o fabrică de 
textile din New Bedford, Massachusetts.) „Am greşit când 
am prevăzut rezultate mai bune, în fiecare din ultimii doi 
ani. Multe dintre greutățile cu care ne-am confruntat s-au 
datorat în primul rând situației domeniului, dar unele dintre 
probleme le-am creat chiar noi.” 


„Continuăm să căutăm mijloace de a extinde activitatea de 
asigurări”, le scria acţionarilor sai în 1979, „dar reacția 
dumneavoastră la această intenție nu trebuie să fie o 
bucurie fără margini. Unele dintre eforturile noastre de 
extindere - in mare parte initiate de preşedintele 
dumneavoastră - au avut rezultate mediocre, altele au fost 
eşecuri costisitoare”. 


Buffett minimalizează excelența propriilor eforturi, dar, 
întocmai ca un antrenor mândru, o scoate în evidență în 
cazul jucătorilor săi. Berkshire Hathaway deține o mare felie 
din GEICO, firma de asigurări auto, şi despre conducerea 
acestei societăți spune: „Jack Byrne şi Bill Snyder ating cele 
mai înşelătoare dintre obiectivele omeneşti - păstrează 


simplitatea lucrurilor si nu uită ceea ce şi-au propus sa 
facă”. 


Iar despre şeful, în vârstă de 81 de ani, între timp decedat, 
al unei sucursale, declară: „Din experiență ştim că 
managerul unei societăți cu costuri ridicate deja adesea este 
neobişnuit de plin de resurse în a găsi noi căi de a mai 
adăuga ceva la cheltuielile generale, în timp ce managerul 
unei întreprinderi gestionate în mod economicos de obicei 
continuă să mai găsească şi alte metode pentru a reduce 
costurile, chiar şi când aceste costuri sunt deja cu mult sub 
cele ale concurenței. Nimeni nu a demonstrat mai bine 
această ultimă aptitudine decât Gene Abegg”. 


Ici şi colo apar note de sentimentalism, dar dacă Buffett 
doreşte să spună lucruri putin absurde despre Washington 
Post Co., pentru care distribuise ziare la 13 ani, sau despre 
GEICO, societate care i-a atras atenția, pentru prima dată, 
la 20 de ani, trebuie să ne amintim că acțiunile Berkshire la 
prima dintre acestea au crescut ca valoare de la 11 milioane 
$ la 103 milioane $, iar la cea de-a doua, de la 47 milioane $ 
la 310 milioane $, în mai puţin de zece ani, în ambele 
cazuri. Aşa că poate spune ce vrea. 


Din fericire, le spune cu simțul umorului. „Printr-o mişcare 
impulsivă caracteristică”, scrie el, „am mărit sediul central 
mondial cu 23 de metri pătrați (17%), în acelaşi timp cu 
semnarea unui nou contract de închiriere pe cinci ani”. 
Sediul central mondial - din Omaha - găzduieşte, în afară 
de Buffett, încă alte cinci persoane. („O organizație compactă 
ne lasă pe toți să ne dedicăm timpul ocupandu-ne de 


afacerile noastre, în loc să ne ocupăm unul de altul.”) 


Majoritatea scrisorilor presedintilor descriu cat de bine a 
mers totul, în condiţiile date, sperând ca acţionarii o sa si 
creadă. Buffett subliniază partea negativă, ştiind că nu o vor 
crede. 


În cel mai recent raport, imediat după ce observase că 
mărirea valorii contabile a Berkshire Hathaway în cursul 
perioadei de 18 ani reprezenta o rată anuală compusă de 
creştere de 22%, a adăugat: „Puteţi fi siguri că acest procent 
va scădea în viitor. Progresiile geometrice sfârşesc prin a-şi 
construi propriile ancore”. (Are dreptate, bineînțeles. 
Mentinerea acelei rate încă 18 ani ar însemna să se 
mărească valoarea contabilă la 22 miliarde $ şi, după încă 
18 ani, la aproape 1 milion $ pe acţiune.) Chiar si când 
raportează câştigurile de capital nerealizate din portofoliul 
Berkshire Hathaway - peste 40% în 1982 -, este atent să 
scadă întâi impozitele care ar fi plătite, dacă respectivele 
câştiguri ar fi obținute. 


Evident, e uşor să fii impartial şi să vorbeşti depreciativ 
despre tine, când orice prost îşi dă seama că eşti 
extraordinar. Ce s-ar putea să-i enerveze putin pe colegii săi 
de breaslă este faptul scrisorile lui Buffett trec în revistă nu 
numai propriile performanțe şi greşeli, ci şi pe cele ale 
celorlalți manageri americani. „S-ar părea”, scrie el, „că o 
serie de mari asigurători au optat, în 1982, pentru o 
contabilizare obscură şi pentru manevre de rezervare, care 
mascau deteriorarea semnificativă a activelor de bază. În 
asigurări, ca oriunde altundeva, reacția managementului 
necorespunzător al unor operațiuni necorespunzatoare 
reprezintă adesea o evidență contabilă necorespunzătoare”. 
Tema sa recurentă: drepturile acţionarilor, încălcate flagrant 
de atât de mulți manageri. 


Sunt foarte cunoscuti managerii corporatisti care se lupta 
eroic ca sa evite oferte generoase la licitatie. Mai putin clar 
perceputi sunt managerii care platesc prea mult ca sa se 
dezvolte prin achiziţii. „Managerii care doresc să-şi extindă 
domeniul pe cheltuiala proprietarilor”, îi mustră Buffett, „ar 
face mai bine să se gândească la o carieră în administrație”. 


Lucrurile stau chiar mai rău, după părerea sa, când 
achizițiile se fac cu acțiuni, fiindcă acţiunile celui care 
achiziționează se vând atât de des pe piaţă cu rabat fata de 
valoarea reală. „Achizitorul care totuşi perseverează foloseşte 
o monedă subevaluată [acţiunile sale] pentru a plăti pentru 
o proprietate evaluată corect... Băncile de investiţii 
prietenoase îl vor asigura de corectitudinea acțiunilor sale. 
(Nu-l întrebaţi pe frizer daca ar trebui să va tundeti.)” 


Cunoscând faptul că se plătesc prime imense pentru a 
achiziționa integral o societate, strategia lui Buffett a fost să 
achiziționeze parțial. Acolo unde o altă societate va licita 48 
$ per acţiune pentru o societate integrală, ale cărei acțiuni 
se vindeau ieri cu 25 $, Buffett este mulțumit să cumpere în 
linişte cu 25 $. „Cu toţii am fi într-adevăr în al nouălea cer”, 
recunoaşte el, dacă ar fi să cumpărăm 100% o societate la 
un preț bun, dar acesta e un lucru greu de realizat. Şi astfel 
se face că, la sfârşitul anului, Berkshire Hathaway deținea, 
printre altele, parti din Blue Chip Stamps (60%), GEICO 
(35%), General Foods (4%), din producătorul de metale 
prețioase Handy & Hartman (17%), din RJ. Reynolds 
(2,7%), Interpublic (15%), Ogilvy & Mather (9%), Time Inc., 
editorul revistei Fortune (2,7%), si Washington Post Co. 
(13%). 


Veniturile raportate de Berkshire Hathaway includ partea sa 
din veniturile Blue Chip Stamps - cu care fuzionează -, dar 
numai veniturile din dividende de la celelalte societati din 
portofoliul sau de investiții. Aşa încât Buffett trebuie in 
fiecare an să le amintească acţionarilor că profiturile 
raportate nu includ o mare parte a capacității adevărate de 
randament. „Aceasta nu este o critică adusă procedurilor 
contabile”, se grăbeşte să adauge. „Nu ne-am dori să avem 
sarcina să creăm un sistem mai bun. Vreau să spun, pur şi 
simplu, că atât managerii, cât şi investitorii trebuie să 
înțeleagă că cifrele contabile reprezintă începutul, şi nu 
sfârşitul evaluării activelor”. 


Plangandu-se de subtilitatile contabilităţii, arată că „indienii 
yanomam6 folosesc doar trei cifre, unu, doi şi mai mult de 
doi. Poate va veni vremea lor”. 


Dată fiind importanţa crescândă a activelor neconsolidate 
ale societăţii, explică Buffett, acționarii nu mai trebuie să 
aprecieze performanța Berkshire prin prisma raportului 
dintre veniturile raportate şi capital, aşa cum îi sfătuise să 
facă până de curând. Dar apoi adaugă: „Ar trebui să deveniți 
suspicioşi cand auziti o astfel de afirmaţie. Rareori se 
întâmplă să se arunce etaloanele atât timp cât rezultatele 
măsurătorilor sunt bune. Dar când rezultatele se 
deteriorează, majoritatea managerilor propun renunțarea la 
etaloane, mai curând decât renunțarea la manager. 
Managerilor confruntati cu o astfel de situație, adesea li se 
propune de la sine un sistem de măsură mai flexibil: se 
trage cu săgeata randamentului societății într-o pânză albă, 
apoi se trasează centrul țintei, în jurul sagetii înfipte. In 
general, credem în existența unor ţinte prestabilite, vechi si 
mici”. 


Una dintre tinte, pe care o considera in mod deosebit 
neimpresionanta, este mult trâmbițata realizare a 
„câştigurilor record”. „Până la urmă”, explică el, „chiar si un 
cont de economii inactiv va produce în mod constant 
dobânzi, în fiecare an, datorită procesului de acumulare”. 


Nu e de mirare faptul că Buffett susține interesele 
acţionarilor; la vârsta de 52 de ani, este şi el acționar 
profesionist de mult timp. El şi soţia sa dețin acțiuni la 
Berkshire Hathaway, care recent au fost evaluate la 460 
milioane $, iar Berkshire Hathaway în sine se ocupă în mare 
măsură de deținerea de acțiuni. 


Autorul Jerry Goodman, în cartea Supermoney, îl 
caracterizează pe Buffett ca fiind „de departe cel mai 
remarcabil manager al banilor din generația aceasta”, 
observând că o societate pe care a constituit-o in 1956 -— şi 
pe care a avut exceptionala intuiţie de a o închide în 1969 — 
a realizat o creştere agregată anuală de 31%. „Ceea ce a fost 
mai remarcabil”, scrie Goodman, „este faptul că a făcut 
acest lucru cu filosofia altei generații... Benjamin Graham 
sută la sută, aplicat cu o consecvență totală”. Regretatul 
Benjamin Graham este, desigur, autorul cărții The 
Intelligent Investor [Investitorul inteligent], care se 
retipăreşte aproape constant, din 1949 încoace. Buffett l-a 
ales pe Graham ca mentor (şi, ani mai târziu, Graham l-a 
ales pe Buffett ca să-l ajute să-şi revizuiască volumul). 


Deşi Graham şi Buffett nu erau de acord în toate privintele, 
percepția lor comună era că trebuie să cumperi active atât 
de ieftine încât, în timp, acestea nu au cum să nu genereze 
profit. „Piața, ca şi Dumnezeu”, scrie Buffett, „îi ajută pe cei 


care se ajuta singuri. Dar, spre deosebire de Dumnezeu, 
piața nu îi iartă pe cei care nu ştiu ce fac”. 


Strategia lui Buffett privind achizițiile parţiale se justifică 
atunci când societățile se vând pe piață cu reducere 
considerabilă fata de valoarea lor reală ca societăţi in 
exploatare, dar nu atunci când piața, aşa cum se întâmplă 
în mod periodic, creşte exagerat. În 1972, când Avon şi 
restul se vindeau la o valoare de 60 de ori mai mare decât 
veniturile, Berkshire avea numai 15% din portofoliul de 
acțiuni, față de 80% cum se întâmpla la sfârşitul anului 
1982. „Existau la fel de multe active bune în 1972 ca şi în 
1982”, scrie el, „dar prețurile la bursă ale acestora in 1972 
păreau absurde”. Dacă piața de capital continuă să crească, 
avertizează el, „capacitatea Berkshire de a utiliza capitalul 
eficient în pozițiile de proprietate parţială se va reduce sau 
va dispărea. Actualmente, vedem semne timpurii ale acestei 
probleme”. (Fir-ar să fie, iarăşi o piață în creştere.) 


O problemă pe care o abordează toate scrisorile lui Buffett 
este situația industriei asigurărilor bunurilor si a 
asigurărilor în cazul accidentelor şi riscurilor diverse -— 
activitatea sa principală. „De-a lungul unei mari părți a 
acestui secol”, scrie el, „o mare parte a industriei a 
funcționat, într-adevăr, într-un cadru legal de cvasi- 
administrare a sistemului de stabilire a prețului, susținut de 
cei care reglementau domeniul asigurărilor. Deşi exista 
competiție în ceea ce priveşte prețurile, aceasta nu era 
generalizată între societățile mai mari”. Perioada aceea 
elegantă, spune Buffett, a dispărut. „Deşi au rămas parti ale 
vechii structuri... noua capacitate nu ezită să folosească 
prețurile ca pe o principală armă competitivă. Într-adevăr, 
se delectează folosindu-le astfel. În timp, clienţii au învăţat 


că asigurările nu reprezintă un domeniu cu prețuri fixe. Si 
nu vor uita acest lucru.” 


Planul lui Buffett este să se limiteze la un volum mic, în 
timp ce aşteaptă şocul care va consolida prețurile. 


Are din ce în ce mai puţină încredere, cu fiecare scrisoare, în 
perspectivele industriei textile - un domeniu al bunurilor de 
larg consum ce presupune investiții permanente de capital, 
în care perioadele de furnizare intensă şi, prin urmare, 
prețurile decente se întâlnesc doar rareori (şi atunci 
„durează doar o clipă”). Din loialitate pentru angajaţii săi 
totuşi şi probabil dintr-o anumită nostalgie fata de 
rădăcinile Berkshire, Buffett refuză în mod hotărât să 
abandoneze afacerea. O astfel de atitudine ar putea părea că 
nu tine cont de interesul acţionarilor Berkshire - doar că, 
deținând 47% din acţiunile societăţii, Buffett poate obține 
votul majoritar pentru politica sa, sau pentru oricare alta, 
practic el singur. Chiar şi aşa, îşi asigură acționarii, nu este 
genul de afaceri pe care este nerăbdător să-l abordeze în 
viitor. 


Printre notele finale din scrisorile lui Buffett, se află o cerere 
virtuală SE CAUTĂ SOCIETATE. Aceasta spune multe 
despre felul cum lucrează Warren Buffett. Berkshire 
Hathaway, scrie Buffett, caută societăți mari şi simple 
(„dacă e implicată multă tehnologie, n-o să putem să 
înțelegem”), cu o capacitate de randament consecventă, 
puţine datorii, care au o conducere („noi nu o putem 
asigura”) şi o ofertă de preț („nu suntem dispuşi să ne 
pierdem timpul sau să risipim timpul vânzătorului, 
discutând, chiar preliminar, atunci când prețul nu este 


cunoscut”). „Nu ne vom angaja în tranzacții neprietenoase. 
Putem promite confidentialitate completă şi un răspuns 
foarte prompt în ceea ce priveşte un posibil interes - de 
obicei în termen de cinci minute.” 


Pentru a scrie o scrisoare a preşedintelui consiliului de 
administraţie interesantă, ajută dacă eşti un preşedinte cu 
idei interesante. Buffett are un stil înviorător, atât în afaceri, 
cât şi în proză. 


26 decembrie 1983 


Din „POȚI ÎNVINGE PIAȚA DE CAPITAL” 


extras şi casetă dintr-un articol de Daniel 
Seligman 


Ipoteza pieței eficiente (IPE), aşa cum spune acest articol în 
mod incisiv, presupune că „piața de capital nu poate fi 
învinsă de simplii muritori”. Pentru toţi cei care cred in IPE, 
prin urmare, lunga istorie a lui Buffett în alegerea acțiunilor 
potrivite era cel putin discordantă. Reacţia obişnuită a 
adepților acestei filosofii era să-l descrie pe Buffett ca fiind 
pur şi simplu norocos — extraordinar, al naibii de norocos. 


Pe măsură ce faima lui Buffett creştea, el ajunsese să fie 
văzut ca o „anomalie”, un investitor al cărui palmares 
excelent pur şi simplu nu putea fi explicat exclusiv prin şansă. 
Această abordare nu-l incanta pe Dan Seligman, de la revista 
Fortune, cel care a scris acest articol. Mentor şi prieten 
apropiat mie, Seligman era atras intelectual de IPE - o 
înclinație pe care o dezvăluie in acest articol — şi i-ar fi plăcut 
foarte mult să se dovedească adevărată. Dar onestitatea lui 
şi simțul reportericesc i-au spus că aici găsea material pentru 
un articol minunat şi inedit şi s-a apucat să-l scrie. 


Nu am republicat întregul articol, ci numai începutul, o parte 
centrală şi caseta care-l descrie pe Buffett si pe trei dintre 
prietenii de o viaţă ai acestuia, Charlie Munger, regretatul Bill 
Ruane şi regretatul Walter Schloss. Articolul integral este 
disponibil online (vezi mai jos); dar ţineţi seama de faptul că 
practic descrie o relicvă, pentru că IPE a fost în mare măsură 
abandonată. 


Articolul avea un post-scriptum important: o dezbatere din 
mai 1984 pe tema IPE, organizată de Universitatea Columbia 
si opunand lui Buffett un foarte cunoscut profesor de 
economie, profesorul de finante de la Universitatea din 
Rochester, Michael Jensen. Luând primul cuvântul, Jensen si- 
a exprimat încrederea fermă in IPE si a motivat-o in mod 
convingător, încheind cu o referire specifică la articolul din 
Fortune — „o excelentă trecere în revistă” a IPE, a spus. Dar ar 
fi greşit, a afirmat, să se considere că palmaresul investițiilor 
extraordinare ale lui Buffett şi ale celorlalţi trei era atribuibil 
incontestabil priceperii. Statistic vorbind, citând probabilistica 
aruncării monedei, palmaresul ar fi putut fi foarte bine 
explicat prin noroc. 


Nu chiar, a spus Buffett, dandu-si seama că i se ridica 
mingea la fileu pentru pledoaria pe care îşi propusese să o 
facă. Buffett a mai adăugat încă cinci „aruncători de monedă” 
numelui lui şi celor ale celorlalţi trei, numind acest grup de 
nouă persoane Superinvestitorii lui Graham şi Doddsville. Toţi 
nouă, a explicat, descriindu-l pe fiecare, au avut un „părinte 
intelectual” comun, bine-cunoscutul investitor şi autor Ben 
Graham, care considera că investitorii trebuie să caute 
discrepantele dintre valoarea unei societăți şi prețul unor mici 
parti ale acesteia pe piaţă. 


Aceşti nouă investitori, totuşi, spunea Buffett, şi-au obținut 
palmaresurile în moduri foarte diferite, cu foarte puţine 
acțiuni duplicate între portofoliile lor. Cu alte cuvinte, erau 
locuitori ai aceluiaşi „sat intelectual”, dar difereau prin modul 
în care îşi desfăşurau activitatea. A numi realizările lor 
„noroc”, spune Buffett, ar fi absurd. 


Participând la acea dezbatere, am simțit că Buffett l-a învins 
în mod decisiv pe Jensen, o concluzie care a devenit într- 
adevăr unanimă privind evenimentul. Şi Buffett crede că, 
dintre toate prezentările scrise sau orale pe care le-a făcut, 
aceasta este cel mai logic motivată şi, prin urmare, cea mai 
bună. (Articolul „Superinvestitorii lui Graham si Doddsville” 
[The  Superinvestors of Grahan-and-Doddsville] poate fi 
accesat pe internet). (CL) 


Majoritatea celor interesați de piața de capital se împart în 
trei categorii: (1) profesorii universitari, care se îndoiesc de 
faptul că ar putea cineva să ştie într-adevăr cum să învingă 
piața; (2) investitorii profesionişti, care resping cu indignare 


acest punct de vedere; si (3) investitorii amatori, care cred si 
ei ca se poate invinge piata, dar nu realizeaza cat de 
controversata este aceasta presupunere. Am fost mult timp 
partizan al primului grup si, pana anul trecut, am presupus 
ca era un lucru demonstrat. 


Profesorii pareau sa fi construit ipoteze de necontrazis in 
susținerea aşa-numitei ipoteze a pieţei eficiente (IPE). Daca 
ne gândim la această ipoteză, considerând-o o descriere 
literală a lumii reale, piața de capital nu poate fi învinsă de 
simplii muritori. Întrebare: cât de aproape de realitate se 
situează IPE? După ce am trecut din nou în revistă punctele 
de vedere în favoarea sa, înaintate de şcolile de ştiinţe 
economice, şi după ce am studiat o serie de constatări 
recente, care par să nu fie compatibile cu acestea, mă aflu 
în situația de a afirma că IPE este foarte utilă pentru a 
înțelege piața de capital — dar şi de a mă indoi că este atât 
de aproape de realitate cum presupuneam mai demult. Pare 
foarte evident că există o serie de investitori superiori, care 
înving piața în mod sistematic... 


Ca multi alti fani a IPE, am fost extrem de surprins de 
proliferarea „anomaliilor” — acesta fiind termenul preferat al 
profesorilor universitari pentru informaţiile despre piața de 
capital care par să contrazică ipoteza... 


O anomalie îngrijorătoare sta la baza realizărilor 
extraordinare obținute de anumiți investitori foarte 
recunoscuți. Realizările acestui grup extrem de omogen de 
investitori, dintre care Warren Buffett este cel mai cunoscut, 
sunt prezentate mai jos. Buffett... îşi dă seama extrem de 
bine în ce măsură palmaresul investițiilor sale constituie o 


punere sub semnul întrebării a ipotezei pieței eficiente. 
Părerea lui este că există „goluri de ineficienta” pe piață şi a 
adus argumente în acest sens, de câteva ori, cu ocazia unor 
prezentări făcute la Scoala de Ştiinţe Economice de la 
Stanford, din consiliul consultativ al căreia face parte. 
Adresându-se consiliului, profesorul universitar William F. 
Shape, de la Stanford, una dintre vedetele academice ale 
şcolii şi autor al unui manual popular care sprijină cu toată 
convingerea IPE, l-a numit odată pe Buffett „un eveniment 
sigma cinci”. În argoul şcolilor de ştiinţe economice, acest 
superlativ înseamnă că trebuie să consideri performanța sa 
în domeniul investițiilor ca reprezentând cinci abateri 
standard de la medie; dacă ar fi adevărat literalmente - 
nimeni nu pretinde că ar fi -, acest lucru ne-ar spune că 
există cam o şansă la 3,5 milioane să realizezi investiții ca 
ale lui Buffett, din întâmplare. 


LOVESTI MINGEA NUMAI DIN POZIŢIA CORECTĂ 


casetă de Daniel Seligman 


În principiu, spune ipoteza pieţei eficiente, nimeni nu poate 
învinge in mod sistematic piața de capital. Aplicând IPE-ul 
lui Warren Buffett, Charles Munger, William Ruane şi lui 
Walter Schloss, veți întâmpina trei dificultăți: (1) toți au 
depăşit performanţa pieţei, lungi perioade; (2) au făcut acest 
lucru, în general, atât atunci când piaţa era în creştere, cât 
şi când era în scădere, astfel că e greu să argumentezi că 
veniturile lor mai mari reflectă pur şi simplu asumarea unui 


risc mai mare; si (3) toți aplică strategii ce reflectă ideile 
regretatului Benjamin Graham, aşa că e greu să vezi 
performanța lor ca pe un eveniment aleatoriu. Buffett, 
Ruane si Schloss, toți l-au avut profesor pe Graham şi toți 
patru au fost influențați de clasicul volum Security Analysis 
[Analiza valorilor mobiliare], scris împreună cu David L. 
Dodd şi publicat pentru prima dată în 1934. Ideea 
principală a lui Graham: căutați societăți care, dintr-un 
motiv sau altul, sunt subevaluate şi păstraţi acțiunile atât 
timp cât este nevoie pentru ca piața să observe valorile lor. 
Evident, astfel de societăți sunt greu de găsit. Buffett spune: 
„Loveşti mingea numai din poziția corectă”. Un exemplu 
exceptional a ceea ce obţii aşteptând: Washington Post Co., 
în 1974, când valoarea sa de piaţă era de 80 milioane $ şi 
doar posturile sale TV valorau mai mult de atât. Acum, 
valoarea sa de piață este 1 miliard $, iar Berkshire 
Hathaway a lui Buffett deține 13% din aceasta. 


Buffett însuşi nu s-a ocupat oficial de administrarea banilor 
din 1969, când a desființat Buffett Partnership Ltd., după 
aproape 14 ani de activitate. Unul dintre motivele acestei 
dizolvări: Buffett nu mai găsea valori mobiliare subevaluate. 
Pe durata existenţei sale, societatea a avut un profit mediu 
anual de 29,5%, fata de 8,2% cât a fost indicele Standard & 
Poor's 500. (Ca şi cifrele de mai jos, acestea iau în calcul 
reinvestirea anuală a dividendelor.) 


Comandita lui Charles Munger (Wheeler, Munger & Co.) a 
operat din 1962 până în 1975. Avea un profit mediu de 
19,8%, fata de 5,3% pentru S & P 500. Bill Ruane conduce 
Sequoia Fund, o întreprindere extrem de profitabilă, care a 
fost prima dată licitată public în iulie 1970 şi de atunci a 
avut un profit mediu de 18,6%, fata de 10,6% pentru S & P. 


Sequoia are acum active in valoare de 333 milioane $ sia 
suspendat vanzarile catre alti investitori pentru ca, spune 
Ruane, ,banii intrau mai repede decat puteam propune 
idei”. 


Societatea privată condusă de Walter Schloss [din 1956] 
avusese un profit mediu de 21,3%, fata de 8,7% pentru S & 
P. Într-o recentă scrisoare sentimentală adresată asociatilor 
săi, Schloss l-a salutat pe Graham şi cartea sa Security 
Analysis, care „ne-a ajutat pe multi dintre noi să depăşim 
momente dificile”. 


Textul integral al articolului „Poţi învinge piața de 
capital?”[Can You Beat the Stock Marchet?] este disponibil la 
adresa fortune.com/buffettbook. 


BUFFETT SI SOCIETATEA CAPITAL CITIES / ABC 


Achiziţionarea societății American Broadcasting Cos. de către 
Capital Cities Communications, in 1985, si implicarea 
Berkshire in tranzactie au reprezentat o combinatie si o 
investiție care i-au plăcut lui Buffett de la început, mai ales 
pentru că în felul acesta a avut ocazia să colaboreze cu 
prietenul său de o viață, preşedintele consiliului de 
administrație al Cap Cities, Thomas S. Murphy. Operaţiunea 
nu a dezamăgit: Cap Cities/ABC a prosperat, iar în 1996 a 
fost cumpărată de Walt Disney Co., Berkshire mărindu-şi 
investiția inițială de mai mult de patru ori. lată patru extrase 


din articole publicate in Fortune, care descriu momente-cheie 
ale parcursului. (CL) 


15 aprilie 1985 


Din „CAPITAL CITIES” - LOVITURA CAPITALĂ 


extras din articolul lui Stratford Sherman 


Buffett spune despre Murphy: „Cred că este cel mai bun 
manager din SUA”. Nefiind nici el un manager diletant, 
Buffett a pus în mâinile lui Murphy o parte substanţială a 
viitorului său. Buffett a ajutat la încheierea preluării 
neostile, acceptând să cumpere aproximativ 18% din 
societatea fuzionată, Capital Cities/ABC Inc., contra sumei 
de 518 milioane $... Si mai extraordinar încă, Buffett a 
convenit să facă parte din consiliul de administraţie, timp de 
11 ani - cu condiţia ca fie Murphy, fie [Preşedintele Daniel] 
Burke să conducă -, şi a acceptat limitări severe ale 
libertăţii sale de a cumpăra şi vinde acțiuni. 


20 ianuarie 1986 


Din „COMISIOANE DE FUZIONARE 
CARE TE LASA CU GURA CASCATA” 


Peter Petre 


Confruntati cu comisioanele în creştere exponențială [ale 
băncilor de investiții], unii conducătorii de corporații au 
încercat să se descurce pe cont propriu... Cei care au reuşit 
sunt de obicei financiari cu un talent extraordinar în a 
depista o tranzacție interesantă... [Unul dintre aceştia] a pus 
la pământ doi lunetişti experimentați de pe Wall Street. 
Warren Buffett a intrat în scenă în luna martie a anului 
trecut, în numele Capital Cities Communications, într-un 
efort de a achiziționa American Broadcasting Cos. A început 
negocierile asistat de avocatul de fuziuni Martin Lipton, din 
cadrul cabinetului de avocatură Wachtell, Lipton, Rosen & 
Katz. De partea cealaltă a mesei se aflau Bruce Wasserstein, 
co-director al departamentului pentru fuziuni şi achiziţii 
First Boston, şi specialistul în preluări Joseph Flom, din 
cadrul cabinetului de avocatură Skadden, Arps, Slate, 
Meagher & Flom. 


Pe măsură ce se apropiau de momentul încheierii 
contractului,  negociatorii profesionişti temporizau, cu 
intenția de a obține mai mult. „Buffett este atât de inteligent 
şi spontan”, îşi amintea Wasserstein, „încât trebuia să fii 
atent, ca să nu pierzi la bani”. După spusele negociatorului, 
el şi Flom ceruseră ca societatea Cap Cities să îndulcească 
oferta de lichidităţi pentru ABC cu acțiuni; dar Buffett, care 


nu se lăsa uşor presat, a încheiat tranzacţia mai punând in 
joc nişte maruntis - un pachet minuscul de certificate, care 
au ridicat valoarea tranzacţiei cu probabil 3%. Buffett s-a 
abținut de la comentarii. 


20 noiembrie 1989 


Din „POVEŞTI DIN CULISELE TIME 
WARNER” 


Bill Saporito 


Pe la mijlocul anilor 1980, [J. Richard Munro, CEO al Time 
Inc., a găsit un mod de a ataca] toate marile sale probleme. 
Sa se asocieze, prin achizitie sau fuziune, cu un alt gigant 
media... 


În toamna anului 1988, Warren Buffett a apărut cu prietenii 
săi de la Capital Cities/ABC, la care era investitor majoritar. 
Munro şi [preşedintele consiliului de administraţie al Time 
Inc., Nicholas J. „Nick” Nicholas Jr.] s-au întâlnit cu Buffett, 
cu Thomas Murphy, CEO al Cap Cities, şi cu preşedintele 
Daniel Burke. Întrunirile au continuat până în luna 
decembrie, când, după spusele lui Nicholas, Murphy a 
menționat că în orice tranzacție ar trebui să fie cu unul sau 
doi administratori ai Cap Cities mai mult decât 
administratori ai Time. Munro spune că i-a răspuns lui 


Murphy, un bun prieten, multumesc foarte mult, dar Time 
Inc. nu e de vânzare. O sursă din cadrul Cap Cities spune 
că cei doi nu puteau să cadă de acord cine să fie şeful. 


Time îl mai refuzase pe Buffett şi înainte. În 1984, îl 
abordase pe Munro neoficial privind achiziționarea a până la 
10% din acțiunile Time Inc., destul cat să sperie intrusii. 
Practica lui Buffett în cazul altor participatii importante este 
să rămână în cadrul lor ani sau zeci de ani la rând şi să 
devină membru în consiliu sau consultant al acestora. Dar 
când Munro a făcut aluzie la propunerea lui Buffett în 
consiliul Time Inc., administratorii — spre regretul lui Munro 
— l-au descurajat sa continue. 


1 aprilie 1996 


Din „BUFFETT CĂTRE DISNEY: MAI 
MULT DECÂT EXCEPȚIONAL” 


Carol Loomis 


De-abia întors din Omaha şi făcând personal o livrare, 
preşedintele consiliului de administraţie al Berkshire 
Hathaway, Warren Buffett, străbătea birourile din 
Manhattan ale Harris Trust, la 5 martie, şi înmâna două 
plicuri unui functionar. In plicul nr. 1 erau actiuni valorand 
2,5 miliarde $, 20 de milioane de actiuni detinute de 


Berkshire la Capital Cities/ABC si livrate achizitorului 
societatii, Walt Disney Co. 


Plicul nr. 2, sigilat şi marcat „A nu se deschide pana pe 7 
martie, ora 16:30”, conţinea dorințele lui Buffett - ținute 
secrete chiar şi față de conducerile societăților Disney şi Cap 
Cities - in ceea ce priveşte modul de achitare către 
Berkshire a conţinutului plicului nr. 1. Ca oricare alt 
acționar comun al Cap Cities, Buffett avea opțiunea de a lua 
pachetul standard, ceea ce reprezenta acțiuni Disney plus 
lichidităţi, ori de a solicita plata exclusiv în acțiuni sau 
exclusiv în lichidităţi. 


Şi plicul, vă rog? Exprimându-şi aprobarea fermă pentru 
Disney, Buffett a cerut achitarea exclusiv în acțiuni. 
Discutând cu Michael Eisner, CEO al Disney, târziu, pe 7 
martie, Buffett i-a spus că a făcut societății şi şefului ei cel 
mai mare compliment, incredintandu-le banii Berkshire. 
Eisner l-a asigurat pe Buffett că va face tot ce-i sta in 
putinta pentru a-i demonstra ca decizia sa a fost corecta... 


In raportul anual al Berkshire pe anul 1995, epuizat 
momentan, Buffett va recunoaste ca se intoarce la locul 
crimei unei investiții. Atras de Disney în 1966 datorită 
cinematecii sale, afacerii înfloritoare cu parcul tematic şi 
prețului simbolic al acțiunilor - capitalizarea de piață a 
întregii societăți era mai putin de 90 milioane $ -, Buffett a 
investit o mare parte a banilor Buffett Partnership în aceste 
acțiuni la prețul ajustat prin fractionare de 31 de cenți per 
acțiune. Acţiunile s-au vândut recent cu 65 $ - dar a 
aşteptat Buffett perioada aceasta? Nu. A lichidat în 1967, la 


prețul de 48 cenți per acțiune. „Ei, bine”, spune Buffett, 
sigur, cu o tresărire, „e plăcut să revii”. 


Nota redactorului: Să revii, da, dar nu pentru mult timp. 
O vreme, într-adevăr, lui Buffett i-a plăcut Disney, chiar 
a adăugat acţiuni la pachetul mare Disney pe care 
Berkshire l-a primit când s-a încheiat tranzacţia. Dar, 
ulterior, Disney a trecut printr-o perioadă de tulburări 
manageriale - a murit Frank Wells, Michael Ovitz nu a 
avut rezultate bune ca manager - si Buffett a punctat 
negativ investiţia. Până în 1999, Berkshire se retrăsese 
complet din Disney. 


Textul complet al celor patru articole Cap Cities se găseşte la 
adresa fortune.com/ buffetbook. 


29 aprilie 1985 


Din „SĂ ÎNVINGEM PIAŢA DE CAPITAL 
RASCUMPARAND ACȚIUNI” 


extras dintr-un articol de Carol Loomis 


Făcând un studiu de pionierat privind răscumpărarea de 
acțiuni, revista Fortune a constatat că, în medie, acționarii 
societăţilor care răscumpără un număr semnificativ din 
propriile acțiuni au beneficii importante. 


Acest articol a prezentat şi multe opinii pro şi contra, unele 
dintre ele aparținând lui Buffett, privind răscumpărarea. 
Buffett era atunci, la fel ca şi acum, un fan al managerilor 
care cumpără acțiuni din motivele corecte — pentru că ştiu că 
acestea sunt subevaluate. Şi, pe de altă parte, a disprețuit 
întotdeauna managerii care cumpără în încercarea de a-şi 
susține acţiunile sau de a contracara efectele opțiunilor de 
subscriere de acţiuni, care au tendința de a arunca noi acțiuni 
pe piață. „Singurul motiv al unei societăți de a-şi răscumpăra 
acțiunile”, spunea adesea Buffett, „este pentru că se vând cu 
mai puțin decât valorează”. 


Punctele de vedere ale lui Buffett asupra răscumpărărilor au 
provocat întrebări perplexe sau chiar indignate, la întrunirile 
anuale ale Berkshire, pentru că el nu părea să practice ceea 
ce  propăvăduieşte. De ce, întrebau acţionarii, nu a 
răscumpărat şi Berkshire acțiuni, când erau subevaluate? 
Într-adevăr, în 2009, unul dintre acţionari a citat practic din 
acest articol, amintindu-i lui Buffett că spusese că piața de 
capital va micşora valoarea prețurilor societăţilor care ar 
trebui să-şi răscumpăre acțiunile, dar nu o fac. 


În decursul anilor, Buffett a dat diferite răspunsuri. În zilele 
bulei internet, când se considera că Berkshire este o societate 
antediluviană şi acțiunile sale coborau spre 40 000 $, Buffett 
a admis că în trecut a „greşit” nerăscumpărând acțiuni. 
„Aprecierea pe care am făcut-o în ceea ce priveşte valoarea 


Berkshire”, spunea in scrisoarea la raportul anual pentru 
1999, „a fost atunci prea conservatoare sau eu am fost prea 
entuziasmat privind anumite alternative de utilizare a 
fondurilor”. Ulterior, a folosit scrisoarea pentru a deschide 
uşa către posibilitatea răscumpărărilor. A spus că, după ce 
acționarii vor fi avut şansa de a fi citit punctul său de vedere 
şi de a înțelege acele aspecte, Berkshire aşteaptă ofertele 
acţionarilor care doreau să vândă acțiuni. 


Şi ce s-a întâmplat? Nimic care să facă Berkshire să cumpere 
acțiuni. Buffett spune că acele foarte puține oferte care au 
venit aveau prețuri pe care nu era dispus să le plătească. 


După acest moment în care nu s-a întâmplat nimic, Buffett a 
spus în mai multe ocazii că o mişcare a Berkshire de 
răscumpărare de acţiuni ar fi autodistructivă. Adică simpla 
anuntare de către societate că doreşte să răscumpere acțiuni 
(un anunț care trebuia făcut, a spus Buffett) ar arunca 
prețurile în aer şi ar face acțiunile neatractive din punctul de 
vedere al cumpărătorului. Cu alte cuvinte - acestea sunt 
cuvintele mele, în nici un caz ale lui —, dacă Warren Buffett, 
un geniu al identificării acțiunilor subevaluate, ar arăta că 
acțiunile Berkshire sunt atât de ieftine încât ar trebui 
cumpărate, acest lucru ar genera un pret care nu va fi mic. 


Testul acid al acestei propuneri a apărut la 26 septembrie 
2011, când valoarea contabilă a acţiunilor clasa A ale 
Berkshire era de aproximativ 96 900 $, iar acțiunile în unele 
zile scăzuseră sub 100 000 $. Buffett a anunţat atunci că 
societatea fusese autorizată de către consiliul Berkshire să 
cumpere acțiuni — A sau B - la un pret nu mai mare de 10% 
peste valoarea contabilă. În cursul aceleiaşi zile, acţiunile au 


sarit la un pret peste limita stabilita de Buffett si, evident, 
Berkshire nu ar fi putut cumpăra nici un fel de acțiuni. Totuşi, 
o serie de acţionari au făcut oferte care se situau în limitele 
stabilite de Buffett. Berkshire a achiziționat 98 de acţiuni A şi 
802 000 B, cu aproximativ 67 milioane $ în total - bani de 
buzunar pentru o societate pentru care s-ar putea plăti 
miliarde. 


Un mesaj al acestui episod: Dacă acțiunile Berkshire coboară 
până aproape de valoarea contabilă (o cifră care se modifică 
în fiecare zi, bineînţeles), Buffett va considera din nou, în mod 
sigur, că sunt ieftine. Mai jos, sunt prezentate paragrafele 
despre Buffett, din articolul din 1985. (CL) 


[Un] entuziast al răscumpărării de acțiuni este Warren E. 
Buffett, cunoscutul investitor din Omaha. Societatea pe care 
o conduce este pe punctul de a achiziționa 18% din Capital 
Cities, în cadrul tranzacţiei ABC [in care Cap Cities a 
achiziționat ABC], şi care va deveni cea mai mare investiție a 
sa. Dar, actualmente, cel mai mare număr de acțiuni 
comune pe care le deține se află în corporații care [ca şi Cap 
Cities] au răscumpărat un volum semnificativ de acţiuni: 
GEICO, General Foods, Exxon şi Washington Post. Investiţia 
în Exxon este nouă, constituită numai după ce societatea a 
început să-şi achiziționeze acțiunile, în 1983. „Un motiv 
important pentru care am intrat în joc”, spune Buffett, „este 
faptul că societatea a recunoscut valorile acțiunilor sale şi a 
fost suficient de inteligentă şi suficient de proactionariat 
pentru a le răscumpăra”. Pe de altă parte, Buffett a vândut 
pachetele de acţiuni ale anumitor societăți pentru că nu 
voiau să răscumpere. 


Este convins, de fapt, că piața reduce prețurile societăților 
care ar trebui să procedeze la răscumpărare şi nu o fac, 
risipindu-şi în schimb banii cu achiziții sau cu alte investiţii 
de o valoare mult mai mică. Consecința este, spune el, o 
creştere a prețurilor în cazul societăților care răscumpără 
acțiuni, pentru că investitorii identifică răscumpărarea ca pe 
un semn că managementul va lua în mod consecvent 
măsuri în interesul acţionarilor. „Toți managerii spun ca 
lucrează în interesul acţionarilor”, observa Buffett. „Ca 
investitor, ti-ar plăcea să îi conectezi la aparat si să le faci 
un test poligraf, ca să te convingi că e adevărat ce spun. În 
afara testului poligraf, cel mai bun semn că managementul 
este orientat către acționar — presupunând că acțiunile sunt 
subevaluate -— este răscumpărarea acestora. Este un fel de 
procură dată de poligraf.” 


Textul integral al articolului „Să învingem piața de capital 
rascumparand acțiuni” [Beating the Market by Buying Back 
Stock] este disponibil la adresa fortune.com/buffettbook. 


29 aprilie 1985 


GHICI CINE A CUMPARAT OBLIGATIUNI WHOOPS 


Kenneth Labich 


Pe la mijlocul anilor 1980, reputatia lui Buffett crescuse intr- 
atât, încât orice mişcare privind o nouă investiţie făcea, 
aceasta devenea ştire — iar la începutul anului 1985, revelația 
a fost achiziția de către Berkshire a ceea ce era tema favorită 
a glumelor cu investiţii, obligaţiuni „ Whoops”. 


În scrisoarea preşedintelui la raportul anual al Berkshire pe 
1985, publicat cu câteva zile înaintea apariţiei acestui articol, 
Buffett s-a străduit să explice atât această investiţie 
inovativă, cât si consideratiile prozaice (protecţia împotriva 
inflației, de exemplu) care sunt implicite achiziţiei de 
obligaţiuni. Investitorii, sublinia Buffett, trebuie să se 
gândească la prețurile titlurilor de valoare sau, mai precis, la 
erorile de cotatie pe care un investitor speră să le identifice şi 
să le exploateze. Scrisoarea continua astfel: „Charlie [Munger] 
şi cu mine am analizat riscurile la momentul achiziţionării 
obligatiunilor, iar la prețurile plătite de Berkshire (mult mai 
mici decât prețurile actuale), am apreciat că acestea sunt mai 
mult decât compensate de perspectivele de profit”. 


În scrisoarea aceea, Buffett şi-a prezentat şi opiniile — care 
apar in multe dintre rapoartele sale anuale - privind 
achiziționarea de societăți, integral sau pe „bucăți” 
reprezentate de pachete de acțiuni (şi uneori de obligaţiuni). 
Scria: „Considerăm ca dacă putem achiziționa bucăţi mici 
dintr-o societate cu o economicitate implicită satisfăcătoare, la 
o fracțiune din valoarea per acţiune a întregii societăți, este 
probabil să avem rezultate bune”. 


Aşa s-a întâmplat în cazul Whoops. Per total, Berkshire a 
achiziționat obligaţiuni în valoare de 260 milioane $, păstrând 
un număr variabil din acestea, din 1983 şi până la începutul 


anilor 1990. La această investiție, Berkshire a „recoltat” un 
profit neimpozabil de 263 milioane $ şi, in timp, vânzând 
obligatiunile, a înregistrat o plusvaloare de 68 milioane $. (CL) 


Construindu-şi reputația de a fi unul dintre cei mai abili 
investitori din America, Warren Buffett a şocat adesea Wall 
Street-ul cu mişcările sale îndrăzneţe şi neaşteptate. În 
ultima vreme, le face de câteva ori pe lună. După ce tocmai 
a jucat un rol important în tranzacţia Capital Cities 
Communications, având ca obiect preluarea American 
Broadcasting Cos., preşedintele consiliului de administrație, 
în vârstă de 54 de ani, al companiei Berkshire Hathaway 
Inc. din Omaha a venit cu o altă bombă. Buffett a arătat, în 
raportul anual al Berkshire Hathaway, că a cheltuit 139 
milioane $ pentru a achiziționa obligaţiuni pe termen lung, 
emise de Washington Public Power Supply System (WPPSS) 
- faimoasa agenţie de construcții nucleare din statul 
Washington, care a fost în restanta cu plata unor obligaţiuni 
în valoare de 2,25 miliarde $, în 1983, şi care ajunsese să fie 
cunoscută sub denumirea de Whoops. 


Corporatie municipală având ca obiect de activitate servicii 
de utilitate publică din oraşe şi districte, WPPSS a început 
construcția a cinci centrale nucleare uriaşe, în anii 1970. 
Buffett nu a cumpărat obligatiunile cu plata restantă, emise 
pentru a finanța unitățile de generare nucleară 4 şi 5. 
WPPSS a abandonat aceste două centrale în cursul etapelor 
timpurii de construcţie, după ce costurile au depăşit cu 
mult bugetul şi au apărut dovezi că regiunea şi-a 
supraestimat necesarul de energie. Obligatiunile lui Buffett 
sunt legate de unitatile 1, 2 si 3. Acestea au continuat sa 
aduca dobanda pentru ca, spre deosebire de obligatiunile 


pentru unitatile 4 si 5, sunt sustinute de o agentie 
energetica federala regionala. 


Pana aici, Buffett pare sa fi avut din nou castig de cauza. 
Pentru ca a inceput sa cumpere obligatiunile la putina 
vreme dupa ce ultramediatizata restanta de plata a adus o 
cadere brusca a tuturor obligatiunilor WPPSS, a realizat un 
profit actual atractiv fără impozit de 16,3% - un profit anual 
în valoare de 22,7 milioane $ la investiţia sa. În plus, 
obligatiunile sale 1, 2 şi 3 s-au apreciat cu aproximativ 13% 
către sfârşitul anului 1984. 


Cu toate acestea, speculatia WPPSS este o deviere de la 
abordarea obişnuită pentru Buffett. Deşi Berkshire 
Hathaway, un conglomerat de societăți de asigurare, retail şi 
publicaţii, deține un număr mare de obligaţiuni, punctul 
forte al lui Buffett este achiziționarea de acțiuni la societăți 
a căror valoare, consideră el, a fost subevaluată pe piaţă. 
Achiziţia pe care a făcut-o în cazul WPPSS a fost o mişcare 
riscantă, recunoaşte el fără ezitare. Numai un reactor 
nuclear dintre cele trei finanțate de obligaţiuni a fost dat în 
folosinţă; lucrul la celelalte două a fost suspendat, pentru că 
nu era nevoie de energia produsă de ele, până la mijlocul 
anilor 1990. Amânarea pune sub semnul întrebării 
stabilitatea financiară pe termen lung a WPPSS. Investitorii 
care dețineau obligatiunile restante şi alții interesaţi au 
deschis nenumărate procese împotriva WPPSS, iar plățile 
dobânzilor puteau fi întrerupte. Buffett chiar avertizează 
acționarii în privința „unui uşor risc ca tranzacţia să nu mai 
valoreze nimic, într-un an sau doi”. 


Buffett nu pare ingrijorat de o astfel de perspectiva. Nici nu 
se judecă si nici nu se aşteaptă sa fie judecat de alţii, pe 
baza unei decizii investitionale; rezultatele generale sunt 
cele care contează. Palmaresul lui Buffett este colosal. 
Proprietar a 41% din Berkshire Hathaway, actualmente 
gestionează investiții în societăți în valoare de peste 1,7 
miliarde $. Acţiunile Berkshire Hathaway care s-au vândut 
cu 40 $ cu zece ani în urmă se vând în prezent cu peste 1 
800 $. 


Aşezat relaxat pe o canapea din modestul său birou, 
genialul om de afaceri din Nebraska compară investiția în 
WPPSS cu alte mişcări neconvenționale pe care le-a făcut în 
decursul anilor - mai ales achiziționarea acțiunilor 
American Express, imediat după incidentul din 1963, în 
care fusese implicat marele escroc Tino De Angelis. Cazul, 
care devenise cunoscut sub numele de „scandalul uleiului 
pentru salată”, implicase o sucursală obscură de depozitare 
a American Express, care emitea chitante pentru cantități 
mari de ulei de bumbac şi soia, ce s-au dovedit inexistente. 
Deşi mulți dintre agenții de pe Wall Street se temeau că 
situația aceasta avea să ducă la faliment American Express, 
Buffett şi unii dintre asociaţi şi-au asumat riscul şi au 
cumpărat 5% din acţiunile societăţii, aproape pe nimic. În 
cele din urmă, obligaţiile de plată ale American Express s-au 
dovedit a fi mult mai mici decât s-a suspectat iniţial, 
valoarea obligatiunilor a crescut foarte mult, iar Buffett a 
triumfat. „Nu înseamnă că lucrurile sunt corecte doar 
pentru că sunt nepopulare”, spune Buffett chicotind, „dar e 
o baltă bună pentru pescuit. Se plăteşte imens pe Wall 
Street pentru consensul general”. 


WPPSS este paradisul încăpățânaților. Titularii 
obligatiunilor unităților 1, 2 şi 3 de-abia au ieşit cu viata din 
nişte procese teribile. Ei beneficiază de plata dobânzii pentru 
că Administrația Energiei Bonneville, aflată sub autoritatea 
guvernului federal, care vinde energie hidroelectrică oraşelor 
şi rețelelor de utilități în toată regiunea de nord-vest, a 
alocat o parte a veniturilor sale plăţilor către deținătorii de 
obligaţiuni la unităţile 1, 2 si 3. Oraşul Springfield, Oregon, 
care a încheiat un contract pentru a cumpăra electricitate 
ca urmare a proiectelor nucleare ale WPPSS, s-a adresat 
instanțelor pentru a cere verificarea contractului, întrucât 
abonaţii utilităţilor publice au pus sub semnul întrebării 
legalitatea acestuia. În februarie, o curte de apel din San 
Francisco a confirmat legalitatea contractului. 


Este posibil să mai apară şi alte procese, şi îngrijorările 
există din abundență. Pentru a face fata plăţilor dobânzilor, 
Bonneville trebuie să aibă un flux de numerar sigur care, 
parțial, depinde de cantitatea corespunzătoare a ploilor 
pentru barajele a căror energie o vând. Şi nici nu poate 
conta pe vânzarea tuturor kilowatilor. Topitoriile de 
aluminiu, clienţii industriali principali din regiune, au fost 
afectate de competiția străină, iar Bonneville a trebuit să 
scadă tariful ca lucrurile să meargă înainte. O altă teamă a 
deţinătorilor obligatiunilor la unităţile 1, 2 si 3 este ca nu 
cumva o instanta sa decida ca titularii obligatiunilor la 
unitățile 4 şi 5 au dreptul la o parte din veniturile 
actualmente vărsate prin intermediul Bonneville către 1, 2 şi 
3. Observatorii din cadrul WPPSS numesc actuala separare 
dintre cele două categorii de titulari de obligaţiuni zidul 
chinezesc. Cel mai periculos lucru pentru deținătorii de 
obligaţiuni 1, 2 si 3 este posibilitatea ca WPPSS să se 
declare în faliment. Întrucât nici o agenţie publică de 


dimensiunea aceasta nu a dat faliment in SUA, nimeni nu 
ştie precis ce se va întâmpla cu obligatiunile 1, 2 si 3. 


Date fiind toate aceste semne de intrebare, multi specialisti 
în obligatiuni municipale şi-au sfătuit clienții să stea 
departe de WPPSS. Un expert de pe Coasta de Vest compară 
o investiție în WPPSS cu convoaiele cu trupe care traversau 
Atlanticul de Nord în timpul celui de-al Doilea Război 
Mondial. „Eşti sigur că se trage cu torpile în tine”, spune 
acesta. „Dar nu eşti sigur dacă o să te nimerească.” Cele 
două agenții principale de rating al obligatiunilor de pe Wall 
Street, Moody's şi Standard & Poor's, au refuzat să coteze 
obligatiunile 1, 2 şi 3 ale WPPSS. 


Şi totuşi, un alt expert în obligaţiuni împărtăşeşte 
entuziasmul lui Buffett pentru beneficiile mari ale WPPSS. 
Robert Adler, vicepreşedinte al departamentului pentru 
obligaţiuni municipale din cadrul Shearson Lehman 
Brothers, spune: „Acestea nu sunt obligaţiuni apte de 
investiție, de bună calitate, dar pot fi potrivite pentru cineva 
cu mulți bani şi care înțelege riscurile”. (Aparent, American 
Express, care deţine Shearson Lehman, nu are aceeaşi 
tendință urcătoare la bursă. În 1984, o sucursală de 
asigurări a American Express a dispus de obligaţiuni 
WPPSS 1, 2 şi 3 în valoare de 76 milioane $.) Howard Sitzer, 
directorul unității de cercetare a obligatiunilor municipale 
din cadrul Thomson McKinnon Securities, recomandă 
WPPSS 1, 2 şi 3. Argumentul său este că Bonneville, care 
avea venituri brute în valoare de 2,7 miliarde $ în 1984, 
poate acoperi o perioadă obligațiile WPPSS privind 
dobânzile, de aproximativ 570 milioane $. Şi Sitzer 
consideră că un faliment al WPPSS este putin probabil. 


Buffett susține că decizia sa de a cumpăra WPPSS, ca toate 
celelalte decizii privind investiţiile, a urmat unei analize 
încăpățânate a valorilor de bază. Arată, de exemplu, că 
profiturile după impozitare pe care i le aduc obligatiunile 
sale ar presupune, în mod normal, o investiție de două ori 
mai mare, pe puţin. Înainte de a lua o decizie, spune Buffett, 
a analizat cu atenţie şansele. „Nu facem aprecieri pe baza 
ratingului”, adaugă el. „Dacă am dori ca Moodys şi 
Standard & Poor's să ne administreze banii, i-am încredința 
lor.” Buffett adaugă, foarte mândru, că sediul său din 
Omaha nu are nici un calculator şi că analizele sale nu se 
bazează pe nici un fel de date electronice. El spune: „Noi 
citim — cam asta e tot”. 


Buffett nu vrea să spună dacă a mai cumpărat şi alte 
obligaţiuni WPPSS sau dacă a mai înstrăinat din acţiuni, de 
la sfârşitul anului trecut. Angajamentul său de a investi 
517,5 milioane $ în ABC nu l-ar obliga să vândă obligaţiuni 
WPPSS pentru a face rost de bani. Poate apela la fluxul de 
numerar sau la lichiditatile societăţii sale sau poate folosi 
considerabila sa putere de îndatorare. Berkshire Hathaway 
deține de asemenea două pachete mari de acţiuni in 
comunicații, inclusiv 4% din Time Inc., editor al revistei 
Fortune — o parte din care Comisia Federală de Comunicaţii 
il poate sili să vândă, ca o condiţie pentru a investi în ABC. 


Buffett spune că probabil vor fi puţine ocazii în viitor de a 
cumpăra obligaţiuni. Îl îngrijorează faptul că deficitul 
bugetului federal va avea ca rezultat o inflație substanţial 
mai mare şi o creştere a ratelor dobânzii - o situație 
dezastroasă pentru deținătorii de obligaţiuni. „În contextul 
inflației galopante”, spune Buffett, „nu cumperi decât cecuri 
fără valoare”. 


Desi în ultima perioadă a fost pe prima pagină a ziarelor, 
Buffett nu mai face multe investiţii. „Problema mea este că 
nu am 50 de idei marete pe an”, spune el. „Sunt norocos 
dacă îmi vine una sau două.” Dar când se hotărâşte să se 
arunce în joc, pariază sume mari. În ultimul raport anual, 
Buffett avertizează acționarii că pariurile serioase pe câteva 
idei vor aduce în mod necesar şi câte un an prost, din când 
în când. Aşa ceva e posibil, dar până acum acționarii au 
avut suficiente motive să strige de bucurie. 


28 aprilie 1986 


Din „DACĂ POȚI SĂ CREZI” 


Profitul nostru net în anul acesta a fost de 613,6 milioane $, 
respectiv 48,2%. S-a potrivit foarte bine ca vizita cometei 
Halley să coincidă cu acest procent de câştig; nu voi mai 
vedea nici una, nici alta în viața mea. 


Warren E. Buffet, 55 de ani, preşedinte al 
consiliului de administraţie al Berkshire Hathaway, 


în raportul anual al societăţii pe anul 1985 


Nota editorului: De fapt, Buffett s-a inselat: profitul, 13 
ani mai tarziu, in 1998, a fost cu o zecime mai mare, 
48,3%, fără să mai apară si cometa Halley. Dar, in 
scrisoarea sa din 1998, Buffett a minimalizat realizarea, 
spunând că majoritatea profitului se datorează pur şi 
simplu faptului că Berkshire a emis acţiuni în cursul 
anului pentru a face achiziţii (în principal NetJets şi 
General Re), într-un moment în care pachetele sale de 
acţiuni se vindeau cu mult peste valoarea contabilă. 


Evident, nu a fost un accident faptul că Buffett a emis acțiuni 
Berkshire într-un an în care prețul acestora era legat de un 
indicator mult mai important, valoarea intrinsecă, şi aceasta 
mare. Ar considera o crimă să vândă acțiuni Berkshire atunci 
când acestea ar fi fost în situația opusă — „ieftine”, ca să 
spunem aşa. 


29 septembrie 1986 


Din „TREBUIE SA DAM TOTUL 
COPIILOR?” 


extrase dintr-un articol de Richard I. Kirkland Jr. 


Acest articol l-a adus pe Warren Buffett pe coperta revistei 
Fortune pentru prima dată (deşi, în mod sigur, nu şi pentru 


ultima). Cu toate acestea, Buffett era doar actorul principal 
dintr-o poveste lungă, la care participau şi o mulțime de 
personaje secundare, cu toții fiind oameni bogați. Astfel încât 
am extras paragrafele despre Buffett, inclusiv cele de la 
inceputul articolului. 


Părerile negative ale lui Buffett cu privire la marile mosteniri — 
opinii pe care le cunosc personal - au stat la baza acestui 
articol. Dar, evident, nu ducem lipsă de persoane bogate 
dispuse să discute, îşi aminteşte Rik Kirkland (care a devenit 
ulterior redactor-şef al revistei Fortune). Şi materialul său a 
început să atingă o coardă sensibilă a cititorilor. Preşedintele 
Rezervelor Federale, Paul Volcker, spunea, văzând un 
redactor de la revista Fortune la o petrecere de la 
Washington: „Toată lumea vorbeşte despre articolul vostru”. 
Chiar şi astăzi, la un sfert de secol de la publicarea 
articolului, lui Buffett i se mai adresează întrebări în legătură 
cu acesta — ca şi cum, spune el, cititorii l-ar fi decupat şi l-ar fi 
pus de o parte. Fiica sa, Susie (cea mai mare dintre cei trei 
copii Buffett, ceilalți fiind Howard şi Peter), probabil e 
întrebată chiar mai des, datorită unei anecdote din articol. 
Susie spune că persoanele pe care le întâlneşte încă o mai 
întreabă cu neîncredere: „Nu vrea să-ţi dea bani să-ți renovezi 
bucătăria?” 


Buffett s-a gândit atunci că, pentru un copil, „câteva sute de 
mii de dolari” reprezintă o moştenire potrivită. Chiar şi acum, 
rămâne în tabăra celor zgGrciti. Dar, odată cu trecerea anilor, 
inflația şi propriile sale reflecții i-au modificat opiniile despre 
ce anume ar trebui să le lase copiilor săi şi l-au făcut să 
revizuiască — în sus — gândurile inițiale privind cele „câteva 
sute de mii de dolari”. 


Timp de multi ani, nu a dezvăluit public unde l-a dus aceasta 
gandire. Dar, la un dineu la New York, in 2010, in mijlocul 
unui mic grup de oameni ultrabogati, Buffett a devenit centrul 
atenției cand a spus clar, pentru prima dată, ce anume 
primiseră copiii lui până în acel moment si ce anume vor primi 
la moartea sa. A spus că atunci când prima sa soţie, Susie, a 
decedat în 2004, a lăsat prin testament fiecăruia dintre copii 
câte 10 milioane $ şi că testamentul său, pe care tocmai îl 
refăcuse, prevedea că fiecare va primi 15 milioane $. 


Pentru copiii lui Buffett asta însemna, prin urmare, un total de 
75 milioane $, adică un număr cu opt cifre. Averea sa în acel 
moment se apropia de 50 miliarde $, un număr cu 11 cifre. În 
mod evident, este convins în continuare că nu trebuie să laşi 
totul copiilor. 


Nu se aşteaptă nici să treacă administrarea Berkshire 
Hathaway copiilor săi, desi acest aspect este nuantat. 
Considerând că un membru al familiei sale poate păstra cel 
mai bine cultura societăţii, Buffett a spus că speră ca fiul său 
mai mare, Howard, să-i urmeze ca preşedinte al consiliului de 
administrație al Berkshire, când va fi cazul. Dar 
managementul activ al societății urmează a fi preluat de 
persoane care nu fac parte din familie. 


La toate acestea se adaugă un codicil implicit privind 
filantropia. În 1999, cu mult înaintea decesului lui Susie 
Buffett, aceasta şi Warren şi-au încurajat copiii să abordeze 
domeniul filantropiei, dându-le fiecăruia cate 10 milioane $ 
pentru constituirea propriilor fundaţii. Ulterior, donațiile 
suplimentare, unele primite prin testament de la Susie, au 
crescut fondurile fiecărei fundaţii la peste 200 milioane $. Şi 


apoi a aparut ceea ce fiul si autorul Peter Buffett (vezi p. 528, 
unde apare un articol despre acesta) a numit „Big Bang-ul”. 
Acesta a fost anunțul uluitor al lui Warren Buffett din 2006 
(făcut prin intermediul unui articol publicat în revista Fortune) 
că va dona treptat majoritatea averii sale unui număr de cinci 
fundaţii, printre care trei ale copiilor sai. Din acel moment, 
fiecare dintre acele trei fundaţii a primit acțiuni în valoare de 
aproximativ 400 milioane $, la datele efectuării donațiilor. 


Pachetele de acțiuni au crescut şi mai mult la 30 august 
2012, cand Buffett - care îşi aniversa cea de-a 82-a 
aniversare în acea zi - a anunțat că va dubla imediat 
numărul acțiunilor pe care le va da fundațiilor conduse de 
copiii săi. Prețul acțiunilor Berkshire de-a lungul anilor va 
determina valoarea sumelor donate. Dar este uşor de 
imaginat că donația totală care a emanat de la Big Bang-ul 
initial şi modificarea din 2012 vor ridica la 2 miliarde $ 
valoarea fiecărei fundaţii şi poate chiar la mult mai mult decât 
atât. (Articolul din Fortune care dezvăluie donațiile uriaşe ale 
lui Buffett începe la p. 435 a acestei cărți.) (CL) 


Articolul începe astfel: 


Warren Buffett, în vârstă de 56 de ani, preşedintele 
consiliului de administraţie şi geniul călăuzitor al societăţii 
Berkshire Hathaway, compania-mama cu un succes 
fenomenal, are o avere de cel putin 1,5 miliarde $. Dar să nu 
fiți gelosi pe cei trei copii ai săi. Buffett nu considera că este 
înțelept să lase moştenire mari averi şi şi-a propus să 
doneze majoritatea banilor fundaţiei sale de binefacere. 
După ce şi-a ţinut fiica şi cei doi fii la facultate, investitorul 


din Omaha se multumeste sa le ofere cateva mii de dolari de 
fiecare Craciun. Dincolo de aceasta, spune fiica sa, Susan, 
în vârstă de 33 de ani, „dacă-i scriu tatălui meu un cec de 
20 $, îl încasează”. 


Buffett nu le interzice copiilor săi accesul la averea familiei 
pentru că sunt risipitori, depravati sau fiindcă refuză să se 
alăture afacerii de familie - motivele tradiționale pentru care 
părinții bogați nu se despart de bani. El spune: „Copiii mei 
îşi vor făuri soarta în această lume şi ei ştiu că le sunt 
alături, indiferent ce vor să facă”. Dar este de părere că 
aranjându-şi moştenitorii cu „bonuri de masă pe viata, doar 
pentru că s-au născut in familia potrivită” poate fi 
„dăunător” pentru ei şi este „un act antisocial”. Din punctul 
său de vedere, suma perfectă de lăsat copiilor va reprezenta 
„suficienţi bani care să le permită să simtă că pot face orice, 
dar nu atât de multi încât să poată să nu facă nimic”. 
Pentru un absolvent de facultate, apreciază Buffett, „câteva 
sute de mii de dolari” este suma perfectă. 


Cât ar trebui să le laşi copiilor? Obsesia specific americană 
este întoarcerea pe toate părțile a acestei întrebări. În 
aproape toată lumea, cutuma şi legea dictează ca, în afara 
cazului în care au comis o infracțiune deosebit de odioasă, 
copiii să primească automat majoritatea averii părinţilor, la 
moartea acestora. Numai în Anglia si în coloniile sale — tari 
cu sisteme de drept jurisprudential - se dă dreptul 
proprietarilor să lase copiilor orice vor. 


Articolul continuă spre mijloc: 


Unii oameni bogati cauta sa arate ca si faptul de a nu lasa 
bani copiilor poate cauza probleme. Unul spune: ,Daca tu 
eşti copilul si îl vezi pe tatăl tau cu toți banii ăştia si 
primeşti şi tu ceva, dar nu prea mult, nu pot să nu mă 
gândesc că poate apărea resentimentul. Susan Buffett, care 
lucrează la Washington ca asistentă administrativă a 
redactorului-şef al revistei U.S. News & World Report şi este 
căsătorită cu un avocat care apără interesele publice, 
recunoaşte că atitudinea tatălui ei este una dificilă. „Tatăl 
meu este cel mai cinstit, principial şi bun om pe care îl 
cunosc”, spune ea, „şi în principiu sunt de acord cu el. Dar 
e oarecum ciudat când ştii că majoritatea părinților vor sa 
cumpere diferite lucruri pentru copiii lor şi tu ai nevoie doar 
de o sumă mică - să-ți renovezi bucătăria, nu să mergi la 
plajă şase luni. Nu ne dă banii din principiu. Toată viața 
mea, tata ne-a dat lecţii. Ei bine, cred că am învăţat lecţia. 
La un anumit punct te poţi opri.” 


Şi ceva mai spre sfârşit: 


Warren Buffett argumentează că majoritatea proprietarilor 
ar trebui să renunțe la păstrarea administrării iubitelor lor 
societăți în familie; el presupune că actuala conducere 
nefamilială va continua gestionarea Berkshire după ce el nu 
mai este. Este de acord că uneori un moştenitor poate fi cel 
mai potrivit candidat pentru a conduce o societate, dar 
crede că şansele sunt mici. Buffett spune: „Ar putea cineva 
afirma că modalitatea cea mai bună de a alege membrii 
echipei olimpice este să alegi fiii şi fiicele celor care au 
câştigat acum 20 de ani? Faptul de a oferi cuiva o poziție 
privilegiată doar pentru că tatăl său a realizat ceva este un 
mod nebunesc de a concura în societate”. 


Textul integral al articolului „Trebuie să lăsăm totul copiilor?” 
[Should You Leave It All to the Children?] este disponibil la 
adresa fortune.com/buffettbook. 


22 decembrie 1986 


PENTRU FUZIUNE, FORMATI BUFFETT 


din sectiunea ,,Anunturi” 


Într-unul dintre cele mai neobişnuite anunţuri de cerere de 
ofertă pe care le-a publicat vreodată Wall Street Journal, 
Warren E. Buffett, în vârstă de 56 de ani, preşedinte al 
consiliului de administraţie al Berkshire Hathaway Inc., 
anunța că doreşte să cumpere societăți în valoare de 100 
milioane $ sau mai mult, până la data de 31 decembrie 
1986. „Avem banii”, scrie în anunţul de 47 000 $, de 
aproape o pagină, „şi ne putem mişca extraordinar de 
repede... Dacă sunteți interesați, sunati-ne imediat”. 


Motivul grabei era legea fiscală care intra în vigoare la 1 
ianuarie. În timp ce creşterea ratei impozitului federal pe 
profit în cazul persoanelor fizice de la 20% la 28% este 
destul de alarmantă, Buffett avertizează că patronii de firme 


pot ajunge sa plateasca echivalentul a 52,5% impozit pe 
profit dacă aşteaptă până după 31 decembrie ca să vândă. A 
ajuns la cifra aceasta luând în considerare noul impozit pe 
profit de 34% pe care corporatiile trebuie să-l plătească la 
vânzarea unui pachet de acțiuni, şi pe cel de 28% pe care 
acționarii îl datorează la restul de profit. Buffett spune: 
„Multe societăți au motive ca să se grăbească”. 


Dar înainte de a te repezi la telefon, trebuie să ştii că nu 
orice fel de achiziție este potrivită. Societatea trebuie să aibă 
„venituri după impozit de cel puţin 10 milioane $ şi 
preferabil mai mari”, conform anunţului, şi trebuie de 
asemenea să aibă şi un bun randament al investiţiei, datorii 
puţine sau deloc şi să existe echipă managerială. E nevoie şi 
ca activitatea să fie simplă: „Dacă e multă tehnologie la 
mijloc, n-o să înțelegem despre ce este vorba”. 


Nota redactorului: Buffett nu a avut oferte. 


7 decembrie 1987 


TEMERI ANTICIPATE REFERITOARE LA 
CONTRACTELE FUTURES PE INDICI 


o scrisoare de avertizare transmisă de Warren 
Buffett congresmenului John Dingell Jr. 


La mijlocul lunii octombrie a anului 1987, o săptămână de 
vânzări crunte la bursă a culminat cu lunea neagră, pe 19, 
când indicele Dow Industrials a scăzut cu 22,6%. Cum 
cauzele căderii au fost intens investigate, atenția s-a 
concentrat pe rolul jucat de un instrument derivat, contractele 
futures pe indici S&P, a căror tranzacţionare era permisă de 
numai câțiva ani. În mod special, investitorii institutionali, 
urmărind o strategie de „asigurare a portofoliului”, au vândut 
în lipsă, in mod repetat, contracte futures pe indici S&P, 
tranzacțiile lor atrăgând alti investitori institutionali, care au 
făcut acelaşi lucru, prin aceasta intensificând panica de pe 
piață. 


Dintr-odată a devenit extrem de oportun şi un motiv serios ca 
revista Fortune să publice o scrisoare pe care Buffett o 
scrisese cu ani în urmă, în 1982, congresmenului John Dingell 
Jr. (democrat — Michigan), pe atunci preşedinte al Subcomisiei 
de Supraveghere şi Investigaţii. Congresul dezbătea în anul 
acela dacă să permită Bursei de Mărfuri de la Chicago să 
înceapă să tranzactioneze contracte futures legate de nivelul 
indicilor bursieri. Dingell se opunea acestui plan şi la fel, 
după cum a aflat, si Buffett. Cei doi se cunoşteau putin 
pentru că, multi ani înainte, taţii lor, ambii congresmeni, 
fuseseră prieteni, desi Howard Buffett (republican - 
Nebraska) era un ultraconservator, iar John Dingell Sr. 
(democrat — Michigan) se afla la polul opus. In acest context, 
tânărul Dingell l-a rugat pe tânărul Buffett să explice într-o 
scrisoare de ce considera că tranzactionarea contractelor 
futures pe indici bursieri era o idee rea. lată ce spunea Buffett 
in încheierea scrisorii sale atent motivate: „Nu avem nevoie de 
alți oameni care să parieze pe instrumente absurde 


identificate cu bursa in tara asta, si nici de agenti de bursa 
care sa-i incurajeze in acest sens”. 


Dingell si Buffett se aflau, bineinteles, pe partea perdanta a 
acestei dispute. Tranzactionarea contractelor futures pe indici 
S&P a început la Bursa de Mărfuri din Chicago în aprilie 1982 
si, in ciuda crizelor de tipul celei din 1987, a prosperat. 
Contractul a fost apoi eclipsat, 25 de ani mai tarziu, de 
urmaşul său electronic, contractul futures E-mini pe indici 
S&P, pe care speculantii il puteau tranzactiona contra unor 
sume relativ mici si care la putin timp a devenit regele 
contractelor. Cand s-a produs căderea la bursă din mai 2010, 
ingrozind multi investitori, contractele E-mini reprezentau o 
parte uriaşă din acest volum. 


În continuare, redăm scrisoarea pe care Buffett a transmis-o 
congresmenului Dingell în 1982. (CL) 


Această scrisoare are scopul de a comenta sursele posibile 
pentru activitatea de tranzacţionare care va dezvolta orice 
piețe de contracte futures implicând indici bursieri. Mă 
bazez, când fac acest comentariu, pe aproximativ 30 de ani 
de practică în diferite aspecte ale domeniului investiţiilor, 
inclusiv câțiva ani ca vânzător de titluri. Am petrecut ultimii 
25 de ani ca analist financiar şi actualmente răspund 
exclusiv de un portofoliu de capital care se ridică la peste 
600 milioane $. 


Este imposibil de prezis cu siguranță ce se va întâmpla pe 
piețele de investiții sau speculative şi trebuie să ne ferim de 


oricine care pretinde ca ofera informatii precise. Consider ca 
următoarele lucruri reprezintă aşteptări rezonabile: 


1. Contractele futures pe indici bursieri pot juca un rol în 
susținerea eforturilor de reducere a riscului investitorului 
adevărat. Un investitor poate în mod logic concluziona că 
poate identifica titluri subevaluate, dar poate concluziona de 
asemenea că nu are nici o posibilitate să prevadă mişcările 
pe termen scurt ale bursei. Acesta este punctul de vedere pe 
care îl susțin în propriile eforturi de administrare a 
investițiilor. Un astfel de investitor poate dori să aducă la 
zero fluctuațiile pieței, iar permanenta scădere a unui indice 
reprezentativ îi oferă şansa de a face exact acest lucru. Este 
de presupus că un investitor cu 10 milioane $ în acţiuni 
subevaluate şi o permanentă poziție de vânzare de 10 
milioane $ pe indice va realiza câştiguri sau pierderi nete, 
datorate exclusiv abilității cu care selectează anumite titluri 
de valoare - si nu e nevoie să ne îngrijorăm că aceste 
rezultate vor fi împiedicate - sau chiar influențate - de 
fluctuațiile pieței generale. Pentru că există costuri la mijloc 
— şi pentru că majoritatea investitorilor consideră ca, pe 
termen lung, prețul acțiunilor în general va creşte —, eu cred 
că sunt relativ puțini investitorii profesionişti care vor opera 
într-un mod atât de protejat împotriva riscului. Dar cred de 
asemenea că este un mod raţional de a te comporta şi că un 
număr de profesionişti care doresc întotdeauna să aibă o 
atitudine şi un comportament „neutru fata de piață” vor face 
acest lucru. 


2. Aşa cum am arătat mai sus, văd o strategie logică de 
reducere a riscurilor, care presupune vânzarea în lipsă a 


contractelor futures. Nu vad nici un fel de strategie 
corespunzatoare de investitii sau de acoperire a riscurilor in 
poziția de cumpărare. Prin definiție, deci, un maximum de 
5% din tranzactiile cu contracte futures pot fi abordate 
asteptandu-ne la o reducere a riscurilor si nu mai putin de 
50% (poziția de cumpărare) trebuie să acționeze într-un mod 
hazardat şi care accentuează riscul. 


3. Echilibrul real ar fi cu totul altul față de împărțirea după 
principiul jumi-juma între elementele ce reduc riscul şi cele 
care îl accentuează. Inclinatia de a paria este întotdeauna 
încurajată de un premiu mare față de o taxă de intrare mică, 
indiferent cât de modeste pot fi adevăratele şanse. Acesta 
este motivul pentru care cazinourile din Las Vegas îşi fac 
reclamă la poturile mari şi pentru care loteriile de stat 
afişează premii mari. În cazul titlurilor, cei lipsiți de 
inteligență sunt seduşi de aceeaşi abordare în diferite 
moduri, inclusiv: (a) „acţiuni comune ieftine”, care sunt 
„manufacturate” de promotori exact pentru că îi atrag în 
capcană pe naivi - creând mirajul unor profituri enorme, 
dar având în general un rezultat dezastruos, şi (b) marje 
reduse prin intermediul cărora experiența financiară 
implicită unei investiții mari este realizată angajând un 
pachet de acțiuni relativ mic. 


4. De-a lungul timpului, am mai avut multe astfel de 
experiențe în care fenomenul angajare totală mare/avans 
mic a creat probleme. Cea mai cunoscută este, desigur, 
boomul pieței de capital de la sfârşitul anilor 1920, care a 
fost însoțit şi accentuat de marjele de 10%. Minti mai 
înțelepte au decis apoi că nu era nimic prosocial în acest tip 


de speculatii cu marja mica de siguranta si ca in loc sa 
stimuleze pietele de capital, dimpotriva, le afecteaza negativ. 
Prin urmare, s-au introdus reglementari privind marjele, a 
caror respectare sa fie obligatorie in cazul investitiilor. 
Capacitatea de a specula actiuni pe indici cu avansuri de 
10%, desigur, este pur si simplu o cale de a ocoli cerintele 
privind marjele si va fi imediat perceputa ca atare de pariorii 
din toata tara. 


5. Agentii de bursa, in mod evident, se pronunta in favoarea 
noilor vehicule de tranzactionare. Entuziasmul lor tinde sa 
fie direct proportional cu volumul de activitate la care se 
asteapta. Si cu cat este mai multa activitate, cu atat e mai 
mare costul pentru public si mai mare suma de bani pe care 
o vor lăsa agenţii de bursa pentru a fi împărţită la nivelul 
industriei de brokeraj. Pe măsură ce fiecare contract se 
stinge, singura activitate este aceea că pierzătorul plăteşte 
câştigătorului. Întrucât cazinoul (piaţa de contracte futures 
şi personajele secundare — agenții de bursă) încasează o taxa 
de fiecare dată când are loc una dintre aceste tranzacții, 
puteţi fi siguri că isi va da tot interesul pentru a găsi un 
număr foarte mare de pierzători şi de câştigători. Trebuie 
reținut totuşi faptul că pentru jucători acesta este cel mai 
clar tip de „joc cu sumă negativă”. Pierderile şi câştigurile se 
anulează înaintea cheltuielilor; după cheltuieli, pierderea 
netă este substanţială. De fapt, în afara cazului în care 
aceste pierderi sunt foarte substanţiale, cazinoul îşi va 
înceta activitatea pentru că pierderile nete ale jucătorilor 
alcătuiesc singura sursă de venituri a cazinoului. Acest 
aspect privind „suma negativă” este în contrast direct cu 
investițiile în acțiuni comune, în general, care a fost un „joc 
cu sume pozitive” foarte substanţiale, ani la rând, pur şi 


simplu pentru ca societatile acelea, atunci cand s-a tras 
linia, au castigat sume substantiale de bani, care in cele din 
urma au fost in beneficiul proprietarilor, actionarii. 


6. După părerea mea, un procent foarte mare — probabil cel 
putin 95% si mai curând si mai mare - din activitatea 
generata de aceste contracte va fi strict de domeniul 
jocurilor de noroc. Vor exista persoane care vor paria pe 
miscarile pe termen scurt ale pietei de capital si vor putea 
face pariuri destul de mari cu sume destul de mici. Vor fi 
încurajate de brokeri in acest sens, care vor vedea un 
randament rapid al capitalului clienţilor — cel mai bun lucru 
care i se poate întâmpla unui broker în ceea ce priveşte 
venitul său imediat. O mulțime de bani vor fi lăsați în urmă 
de acest 95%, în măsura în care cazinoul îşi trage partea din 
fiecare tranzacție. 


7. Pe termen lung, activitățile dominate de pariuri, care sunt 
identificate cu piețele tradiționale de capital şi care 
penalizează un procent foarte mare al celor expuşi activităţii, 
nu vor fi bune pentru piețele de capital. Chiar dacă cei care 
participă la astfel de activități de pariuri nu sunt investitori 
şi ceea ce cumpără ei în realitate nu sunt acţiuni, tot vor 
considera că au avut o experienţă proastă cu piața bursieră. 
Şi, după ce au fost expuşi celei mai rele fete a pieţelor de 
capital, este de înțeles că ar putea în viitor adopta un punct 
de vedere pesimist în ceea ce priveşte piețele de capital, în 
general. În mod cert, aceasta a fost experiența după valuri 
anterioare de speculaţii. Aţi putea întreba dacă industria 
bursieră nu este suficient de inteleapta pentru a-şi vedea 
propriile interese pe termen lung. Istoria a demonstrat că 


brokerii sunt miopi (ca dovada, sfarsitul anilor 1960); 
adesea au fost mai fericiti cand comportamentul a fost la 
cele mai inalte cote de stupiditate. Si multi brokeri sunt cu 
mult mai preocupaţi de cat încasează luna aceasta decât 
dacă clienţii lor - sau industria titlurilor de valoare — 
prosperă pe termen lung. 


Nu avem nevoie de mai mulți oameni care să parieze pe 
instrumente neesentiale, identificate cu piața de capital in 
țara aceasta, şi nici de brokeri care să-i încurajeze în acest 
sens. Avem nevoie însă de investitori şi de consultanţi care 
să analizeze perspectivele pe termen lung pentru o 
întreprindere şi să investească în consecință. Avem nevoie 
de angajarea inteligentă a capitalului de investiţii, şi nu de 
pariori care profită de o piață supusă efectului de levier. 
Inclinatia de a opera într-un sector inteligent, prosocial al 
piețelor de capital este descurajată, nu stimulată, de un 
cazino activ şi fascinant care operează oarecum în aceeaşi 
arenă, folosind un limbaj oarecum similar şi în care lucrează 
aceeaşi forță de muncă. 


De asemenea, activitatea cu marjă mică, implicând 
echivalente ale acțiunilor, nu este conformă cu politicile 
publice prevăzute în regulamentele privind marjele. Desi 
contractele futures pe indici au uşoare beneficii pentru 
investitorii profesionişti care doresc să se protejeze de 
riscurile pieței, efectul net al unui volum mare de contracte 
futures pe indici are toate şansele să devină foarte dăunător 
pentru publicul care cumpără titluri de valoare şi, prin 
urmare, pe termen lung, pentru piețele de capital în general. 


11 aprilie 1988 


DIN CULISELE VIETII LUI WARREN BUFFETT 


Carol Loomis 


Acest articol conţine ceva mai multă istorie decât majoritatea. 
În primii 20 de ani după ce m-am împrietenit cu Warren 
Buffett şi după ce, curând, am devenit acționar al Berkshire 
Hathaway, iar şi mai târziu, redactorul pro bono al scrisorii 
sale anuale către acționari, am scris nu mai mult decât câteva 
paragrafe despre el în revista Fortune. E adevărat, pe măsură 
ce reputația sa a crescut exponențial, am propus câteva 
articole despre Buffett — articolele despre Grinnell si Whoops, 
de exemplu. Dar le-au scris alti membri ai redactiei, si asta 
ma aranja perfect. 


Cu toate acestea, la inceputul anului 1988, redactorul-sef al 
revistei Fortune, Marshall Loeb, m-a chemat la el in birou si 
mi-a spus că aşteaptă un răspuns prompt de la mine. Mi-a 
spus că este momentul să realizăm un profil complet al lui 
Buffett. „ÎL poţi scrie tu”, mi-a spus, ştiind că îl cunoşteam 
bine pe Warren, „sau numesc pe altcineva”. 


Decizia, pe care am luat-o după o zi de gândire serioasă, a 
fost să scriu eu articolul. Ştiam că aceasta era alegerea bună 
pentru cititorii revistei Fortune, care aveau să intre cu 


adevărat in ,culisele” vieții lui Buffett, pentru că eu 
intelegeam lumea sa atât de bine. Dar, fireşte, trebuiau să 
afle si că eram prietenă cu Buffett, acționară a Berkshire şi 
redactor al scrisorii sale anuale. Toate aceste date erau 
prezentate în articol şi au devenit de atunci elemente comune 
şi în alte materiale pe care le-am scris despre Buffett. 


Momentul ales de Marshall pentru profil era excelent. Articolul 
meu spunea o poveste importantă, care până atunci 
rămăsese putin cunoscută: modul în care Buffett, investitorul 
extraordinar, devenise de asemenea Buffett, extraordinarul 
om de afaceri si manager. Alături de el, jucând un rol 
consultativ critic, se afla strălucitorul său prieten, Charlie 
Munger. Într-o măsură aproape deloc cunoscută celor din 
afară, cei doi au pornit Berkshire pe direcția corectă pentru a 
deveni o societate mare şi prosperă. (CL) 


Warren Buffett, preşedinte al consiliului de administraţie al 
Berkshire Hathaway, numeşte grupul de societăți „pânza” 
sa, şi, în scurt timp, când apare raportul său anual, lumea 
va afla cu precizie ce fel de tablou a pictat acest investitor 
legendar, în tumultuosul an 1987. O avanpremieră: ca 
lucrare de artă, anul nu a reprezentat un Buffett minor. 
Berkshire - printre ai cărei acționari, doresc să spun rapid 
şi cu bucurie, mă număr şi eu de mult timp -a atins un 
profit net de 464 milioane $, o creştere cu nu mai puţin de 
19,5%. Aceasta înseamnă ceva mai putin decât 23,1%, 
media anuală pe care Buffett a înregistrat-o de când a 
preluat societatea, acum 23 de ani. Dar, într-un an în care 
mulți investitori profesionişti au dat chix, acest ultim 
exemplu al picturii lui Buffett trebuie considerat încă o mare 
operă de artă. 


Raportul anual, pe care cititorii îl examinează întotdeauna 
atent în căutarea revelatiilor anuale ale lui Buffett despre ce 
a mai facut pe pieţele de valori mobiliare, va avea două 
anunțuri speciale. În primul rând, Buffett, care a cumpărat 
pentru Berkshire acțiuni  preferenţiale convertibile 
amortizabile ale Salomon Inc., în valoare de 700 milioane $, 
chiar înainte de crahul din octombrie, arată în mod clar în 
scrisoarea preşedintelui consiliului de administrație că este 
total alături de preşedintele băncii de investiții, John 
Gutfreund. În felul acesta, se pune capăt zvonurilor 
persistente despre neînțelegerile dintre cei doi. În al doilea, 
Buffett dezvăluie faptul că Berkshire a început să cumpere 
obligaţiuni Texaco pe termen scurt anul trecut, dupa ce 
societatea a intrat în faliment, într-un moment în care mulți 
alti investitori renuntau la obligaţiuni. La sfârşitul anului, 
Berkshire înregistra un profit nerealizat in titlurile de 
valoare Texaco. Dar atât acestea, cât şi obligatiunile 
preferentiale Salomon (care, crede Buffett, ar fi valorat 
aproximativ 685 milioane $ la sfârşitul anului) sunt 
înregistrate la cost în contabilitatea Berkshire şi au fost 
nonevenimente cât priveşte situația societății în 1987. 


În spatele acestei situaţii — în spatele lui Buffett, de fapt — se 
află o poveste cu două componente, care în toate articolele 
scrise despre el a fost de obicei spusă ca şi cum ar fi avut 
una singură. Majoritatea lumii afacerilor îl cunoaşte pe 
Warren Buffett investitorul. Vrăjitorul din Omaha; geniul 
acțiunilor, care a transformat 9 800 $, majoritatea 
economisiti din împărţirea ziarelor, într-o avere personală 
netă care se ridică astăzi la peste 1,6 miliarde $; omul a 
cărui performanță superlativa, constantă în investiţii a 
devenit tot mai greu de minimalizat de către adepții 


principiului de piata eficienta, care insistau sa o atribuie 
norocului. 


Acel Buffett era in mod sigur pe val, in 1987. Dupa ce a 
spus mai bine de doi ani că nu găsea acțiuni cu prețuri 
rezonabile pe care să le cumpere pentru Berkshire, Buffett a 
venit pe 19 octombrie purtând o armură grea, aproape 
nedetinand nici un fel de acțiuni comune în afara celor care 
aparțin celor trei societăți pe care le consideră elemente 
„permanente” ale portofoliului Berkshire. Toate trei, deşi 
scăzuseră substanţial din cauza crahului, au avut rezultate 
de excepţie pe parcursul întregului an: GEICO, societatea de 
asigurări auto, a crescut cu 12%; Washington Post, cu 20%; 
Capital Cities /ABC, cu 29%. 


Nu e rău pentru Buffett investitorul. Dar cel de-al doilea 
artist care se ocupă de Berkshire este Buffett omul de 
afaceri, un achizitor şi administrator de societăți şi un coleg 
ale cărui talente nu sunt înţelese deloc de toată lumea. Într- 
adevăr, acesta avansează constant, pas cu pas, în timp ce 
Buffett investitorul aruncă bombe. În 1989, ofensiva 
Berkshire s-a echilibrat perfect: investitorul a produs 249 
milioane $ (după plata impozitelor) în câştiguri realizate şi 
nerealizate; omul de afaceri a realizat 215 milioane $ în 
câştiguri din exploatare după impozite din activitatea 
comercială a Berkshire pentru totalul de 464 milioane $. 
Veniturile din exploatare reprezentau mai mult decât 
veniturile nete ale Dow Jones sau Pillsbury sau Corning 
Glass Works. 


Vehiculul prin intermediul căruia s-au realizat toate 
acestea, Berkshire, avea o cotatie a acțiunilor de 


aproximativ 12 $ in 1965, cand a preluat Buffett controlul. 
A ajuns la un vârf de 4 300 $ in 1987, iar recent la 3 100 $. 
Buffett, un barbat plin de duh si direct, in varsta de 57 de 
ani, deține 42% din societate; soția sa, Susan, în vârstă de 
55 de ani, încă 3%. Berkshire, care avea venituri de peste 2 
miliarde $ în 1987, se va clasa probabil pe locul 30 în lista 
anuală a revistei Fortune a celor mai mari societăți cu 
servicii diversificate şi are o compoziție puternică şi ciudată. 


La baza Berkshire se află societatea de asigurări de 
proprietate si accidente, alcătuită din câteva firme 
necunoscute (ca de exemplu National Indemnity), ce 
generează „rezerve” pe care Buffett le investeşte. Dincolo de 
asigurări, Berkshire deține o serie de societăți de mărime 
considerabilă, pe care Buffett le-a cumpărat, una câte una, 
şi pe care le numeşte Cele Şapte Sfinte. Acestea sunt News 
din Buffalo; Fechheimer Brothers, un producător şi 
distribuitor de uniforme din Cincinnati; Nebraska Furniture 
Mart, un retailer din Omaha, care vinde mai multă mobilă 
pentru casă decât orice alt magazin din țară; See's Candies, 
principalul producător si retailer de bomboane din 
California; şi trei societăți pe care Buffett le-a adăugat 
domeniului de activități, când Berkshire a cumpărat Scott & 
Fetzer din Cleveland, în 1986: World Book, aspiratoarele 
Kirby şi o fabrică de produse industriale, precum 
compresoare şi arzătoare. 


Un echipaj pestrit, într-adevăr - dar în raportul său anual 
pe 1987, Buffett omul de afaceri scoate în evidență cât de 
bune sunt aceste întreprinderi şi managerii lor. Dacă Cele 
Şapte Sfinte ar fi funcționat ca o singură afacere în 1987, 
spune, ar fi folosit 175 milioane $ din capitalul social, ar fi 
plătit numai 2 milioane $ net dobândă şi ar fi avut venituri 


după impozitare de 100 milioane $. Aceasta înseamnă un 
randament la capital de 57% şi este excepțional. După cum 
spune Buffett: „Rareori ai ocazia să vezi un astfel de procent 
la vreo firmă, nu mai spun în cazul societăților mari, 
diversificate, cu efect de levier nominal”. 


Un profesor universitar de ştiinţe economice, încercând 
acum câţiva ani, în glumă, să împace ipoteza pieţei eficiente 
cu succesul lui Buffett în domeniul investiţiilor, l-a numit 
„un eveniment sigma cinci”, o aberaţie statistică atât de 
rară, încât practic nu se întâmplă niciodată. În ceea ce 
priveşte achiziționarea si gestionarea unor societăți 
integrale, ar putea foarte bine fi un fenomen la fel de 
neobişnuit. În achiziții, aduce aceeaşi acuitate şi disciplină 
ca şi în investiţii. În calitate de manager, nu e interesat de 
formă sau de convenții, ci respectă principiile de afaceri pe 
care le numeşte „simple, vechi şi puține”. 


Societăţile Berkshire, de exemplu, nu pierd niciodată din 
vedere ceea ce şi-au propus să facă. Buffett spune: „Dacă 
alegem traseul direct, de la New York la Chicago, nu 
coborâm la Altoona să vizităm împrejurimile. Avem şi un 
respect deosebit pentru logică. Dar ceea ce facem noi nu 
este peste competența tuturor celorlalți. Abordez în acelaşi 
fel managementul şi investiţiile: chiar nu este necesar să 
faci lucruri extraordinare pentru a obţine rezultate 
extraordinare”. 


Recomandările mele pentru a scrie despre ambii Buffett, 
investitorul şi omul de afaceri, sunt neobişnuite. În afara 
faptului că lucrez pentru această revistă de mai bine de 30 
de ani, sunt prietenă cu Buffett de peste 20. Mă ocup în 


oarecare masura de redactarea raportului sau anual, si de 
aceea stiu ce urmeaza sa spuna. Sunt o admiratoare a lui 
Buffett. În acest articol, dat fiind faptul că e scris de un 
prieten, vă puteți aştepta la două lucruri: o vizită în culise, 
pentru a vedea modul în care lucrează Warren Buffett, şi 
ceva mai putin decât obiectivitate totală. 


Dar iată un fapt incontestabil: Buffett e genial în tot ceea ce 
face. Michael Goldberg, în vârstă de 41 de ani, care 
coordonează operaţiunile de asigurări ale Berkshire şi ocupă 
biroul alăturat lui Buffett în Omaha, e de părere că a văzut 
oameni la fel de inteligenţi la Liceul de Ştiinţe din Bronx, 
„dar toţi aceştia erau buni la fizică şi matematică”. Puterea 
intelectuală a lui Buffett este concentrată în totalitate 
asupra afacerilor, pe care le adoră şi despre care ştie 
incredibil de multe lucruri. Goldberg mai spune: „Analizează 
permanent tot ceea ce aude: «Este oare logic şi plauzibil? 
Este greşit?» Are în cap un model al întregii lumi. 
Computerul de acolo compară fiecare lucru nou cu toate 
experiențele anterioare şi cu ceea ce ştie şi spune: «Ce 
înseamnă aceasta pentru noi?»„, Adică pentru Berkshire. 
Buffett deține câteva pachete de acţiuni, dar îşi petrece 
putin timp gândindu-se la acestea. Spune: „Egoul meu este 
contopit cu Berkshire. Nu e nici o îndoială”. 


Majoritatea oamenilor, când îl întâlnesc, nu vor observa nici 
un fel de semne de ego. Buffett este cu picioarele pe pământ, 
are o înfăţişare obişnuită în sensul plăcut, solid, 
caracteristic Vestului Mijlociu - ca detectiv, de exemplu, ar 
putea să se piardă în orice mulțime -, iar în privința 
îmbrăcămintei nu este foarte sic. Îi plac McDonald's şi Coca- 
Cola cherry şi îi displac petrecerile mari şi flecăreala. Dar, în 
atmosfera potrivită, poate fi extrem de gregar şi chiar 


cabotin: iarna aceasta, la o adunare a conducerii Cap Cities, 
şi-a pus o uniformă a Armatei Salvării, a suflat într-un corn 
şi i-a făcut o serenadă preşedintelui consiliului de 
administraţie al societății, Thomas Murphy, cântând: „Ce 
prieten bun îmi e Murphy”, cu versuri scrise de el. 


Uneori, şi în special pe teme intelectuale, Buffett vorbeşte cu 
o mare intensitate şi viteză, încercând să ţină pasul cu 
morişca din mintea sa. Când era tânăr, îi era groază să 
vorbească în public. Aşa că şi-a impus să facă un curs Dale 
Carnegie, la care participau, spune el, „alţii la fel de jalnici”. 
Astăzi, ţine discursuri fără efort, exclusiv pe baza unei 
schițe pe care o are în minte - fără discursuri scrise, fără 
note —, împânzindu-le cu ironii, exemple şi analogii (pentru 
care un scriitor profesionist ar ucide). 


În munca sa, Buffett nu a lăsat complexitatea gândirii sale 
să-l împiedice să-şi formeze un punct de vedere foarte 
simplu asupra vieţii. Elementul esențial în ceea ce-i priveşte 
pe cei doi Buffett, investitorul şi omul de afaceri, este faptul 
că ei abordează proprietatea asupra societăților în exact 
acelaşi mod. Investitorul vede şansa de a achiziționa părți 
dintr-o societate pe piața de capital, la un preț sub valoarea 
intrinsecă — adică sub ceea ce un achizitor rational ar plăti 
pentru a deține întreaga societate. Managerul vede şansa de 
a cumpăra întreaga societate, la nu mai mult decât acea 
valoare intrinsecă. 


Tipul de marfă pe care îl doreşte Buffett este descris simplu 
şi astfel: „societăți bune”. Pentru el, acest lucru înseamnă, 
în esenţă, întreprinderi cu francize puternice, randament al 
capitalului peste medie, o nevoie relativ mică de investiții de 


capital si capacitatea de a avea flux de numerar. Aceasta 
lista poate parea un loc comun. Dar nu este deloc usor sa 
găseşti si să cumperi astfel de întreprinderi. Buffett 
aseamănă această vânătoare cu băgarea în saci a unor 
„elefanţi rari şi rapizi”. Evită să se abată de la criteriile sale 
stricte. Toate cele Şapte Sfinte au caracteristicile unei 
societăți bune. La fel şi societăţile la care Buffett deține 
acțiuni, cum sunt GEICO, Washington Post şi Cap Cities. 


În toate rapoartele sale anuale, Buffett laudă managerii 
tuturor acestor societăți, dintre care majoritatea rivalizează 
cu el - dacă cineva chiar ar putea lucrul acesta - în 
convingerea lor că munca e plăcută. Este devotat dorinței ca 
aceştia să rămână entuziaşti fanatici. „Societăţi minunate, 
conduse de oameni minunati”, astfel descrie scena pe care 
doreşte să o privească în calitate de director executiv. 


Dar crede că, de-a lungul anilor, cele mai mari greşeli în 
domeniul investițiilor au fost situaţiile în care nu a 
cumpărat acțiuni la anumite „societăți bune” pur şi simplu 
pentru că nu putea să înghită calitatea managementului. 
„Ar fi fost mai bine dacă aveam încredere în societăţi”, spune 
el. Astfel încât, în legătură cu acțiunile pe care le-a deținut 
uneori, deşi nu în cazul societăţilor al căror proprietar direct 
este, uneori a strâns din dinţi şi a tolerat destul de multă 
prostie. Acum câțiva ani, când deţinea mult mai multe 
pachete de acțiuni decât acum, se plângea unui prieten de 
absurditatile unui raport anual pe care tocmai îl citise, 
descriindu-i conținutul ca inducând în eroare şi favorizând 
conducerea şi conținând „destule cât să-ți întoarcă stomacul 
pe dos”. Prietenul a spus: „Şi totuşi eşti şi tu acționar”. Da, 
a fost răspunsul său: „Vreau să fiu atât de bun în afaceri, 
încât chiar şi un prost să poată face bani”. 


Evident, afacerile bune nu sunt ieftine, mai ales astazi, cand 
toata lumea a inceput sa le cunoasca atributele. Dar Buffett 
a fost în mod consecvent un cumpărător perspicace - nu era 
dispus să plătescă mai mult şi avea răbdare să aştepte 
ocaziile. In mod regulat inserează un ,anunt” în raportul său 
anual, care explică ce fel de societăţi vrea să cumpere. 
„Putem asigura un cămin bun pentru firmele bune şi pentru 
oamenii potriviți”, spune el. Nişte oameni din categoria 
potrivită, pe nume Heldman, au citit acel anunţ şi i-au adus 
firma de uniforme, Fechheimer, în 1986. Societatea avea un 
profit aproximativ de numai 6 milioane $, ceea ce reprezintă 
o afacere mai mică decât cele pe care Buffett le consideră 
ideale. Dar familia Heldman părea să fie exact genul de 
manageri pe care îl căuta - ,placuti, talentați, onesti si 
concentrați pe obiective” este descrierea sa —, încât a facut 
achiziția şi este încântat de aceasta. 


În achiziționarea unei societăți cel puţin, News din Buffalo, 
Buffett s-a dovedit a fi un vizionar. Atât Washington Post 
Co., cât şi Chicago's Tribune Co. au refuzat să cumpere 
când a fost pusă la vânzare, în 1977, poate descurajati fiind 
de faptul că era un ziar de seară, o specie pe cale de 
dispariție. Ziarul News apărea şase zile pe săptămână, nu 
avea ediție de duminică şi flux de venituri, concurând cu 
ziarul Courier-Express, care apărea de şapte ori pe 
săptămână. Dar News era mai puternic în cursul săptămânii 
şi Buffett a ajuns la concluzia că ziarul avea tot ce trebuie 
pentru a reuşi, dacă putea să scoată şi o ediție de duminică. 


După ce a cumpărat ziarul cu 32,5 milioane $, a început să 
publice imediat duminica. Ofertele speciale de prezentare ale 
ziarului News făcute abonaților şi agenţiilor de publicitate 
au stat la baza procesului antitrust intentat de Courier- 


Express, pe care acestia din urma l-au pierdut. Ambele ziare 
au continuat să piardă bani ani la rand - şi apoi, in 1982, 
Courier-Express a renunțat şi a închis obloanele. Anul 
trecut, News, un monopol înfloritor, a avut un profit din 
exploatare înaintea deducerii taxelor de 38 milioane $ şi, în 
mod evident, nu l-a obţinut reducând conținutul 
redacțional. Ziarul oferă o pagină de ştiri la fiecare pagină de 
reclame, o proporție care nu a fost realizată de nici un alt 
ziar prosper de dimensiunea acestuia sau mai mare. Pentru 
că lui Buffett îi place jurnalismul - spune că, dacă nu ar fi 
fost investitor, ar fi putut alege cariera de jurnalist —, News 
este probabil proprietatea sa favorită. 


Ciudatenia concentrării intense a lui Buffett asupra 
societăților bune este faptul că a ajuns târziu la aceasta 
filosofie, după câţiva zeci de ani de joacă şi de câştigat sume 
uriaşe de bani, în orice caz. Copil fiind în Omaha, era 
precoce şi fascinat de orice avea legătură cu cifrele şi cu 
banii. Tatăl său, Howard Buffett, un agent de bursă pe care 
fiul îl adora, îi spunea cu afecțiune „Fireball” („Minge de 
Foc”). Practic a memorat o carte de la bibliotecă, One 
Thousand Ways to Make 1000 $ [O mie de moduri în care să 
faci 1000 $], visând mai ales la cântarul de persoane cu 
monede. Se vedea începând cu un singur cântar, crescând 
piramidal până la mii şi devenind cel mai tânăr milionar al 
lumii. În biserica prezbiteriană, a calculat durata de viață a 
compozitorilor de imnuri, cercetând dacă aceştia au fost 
răsplătiți cu ani suplimentari de viață pentru chemarea lor 
religioasă (concluzia sa: nu). La 11 ani, împreună cu un 
prieten, a trecut la preocupări mai lumeşti, o foaie volantă 
despre curse hipice numită Stable-Boy Selections. 


Indiferent ce facea, se gandea la actiuni. Si-a luat primele 
carti despre bursa la opt ani, si-a cumparat primele actiuni 
(preferentiale Cities Service) la 11 ani si a continuat sa 
experimenteze toate metodele de tranzacţionare. In 
adolescență, a fost o perioadă analist al pieţei de capital, 
apoi a trecut la elaborarea de strategii de cumpărare sau 
vânzare de acțiuni pe baza previzionării tendințelor pieței. 
Începând din 1943, s-a stabilit la Washington, unde se 
mutase familia sa după alegerea lui Howard Buffett în 
Congres. Fiindu-i foarte dor de Omaha natală, tânărul 
Warren a fugit o dată de acasă şi o perioadă a avut note 
dezastruoase în şcoala generală, chiar şi la matematică, la 
care avea talent. Doar când tatăl său a amenințat că-l va 
obliga pe Warren să renunțe la activitatea sa lucrativă şi 
mult iubită de împărțire a ziarelor i s-au îmbunătăţit notele. 
După ce a absolvit liceul la 16 ani, Buffett a studiat doi ani 
la Universitatea din Pennsylvania şi apoi s-a transferat la 
Universitatea din Nebraska. Acolo, la începutul anului 1950, 
fiind student în ultimul an, a citit cartea recent publicată a 
lui Benjamin Graham, Investitorul inteligent. Cartea îl 
încuraja pe cititor să acorde atenție valorii intrinsece a 
societăților şi să investească păstrând un „coeficient de 
siguranță”, ceea ce pentru Buffett era extraordinar de logic. 
Chiar şi azi există o urmă de Graham în singurele reguli 
clare ale lui Buffett privind investițiile: „Prima regulă este să 
nu pierzi. A doua regula este să nu uiti prima regulă”. 


În vara anului 1950, după ce s-a înscris la examen la 
Facultatea de Comerț de la Harvard, Buffett a luat trenul 
către Chicago şi a participat la un interviu cu un absolvent 
al facultăţii. Ceea ce a analizat acest reprezentant al 
învățământului superior, spune Buffett, era „un sfrijit de 19 
ani, care arăta de 16 şi avea siguranța unuia de 12 ani”. 


Dupa zece minute, interviul se terminase, si la fel si 
perspectivele lui Buffett de a merge la Harvard. Respingerea 
l-a usturat. Dar acum Buffett considera ca a fost cel mai 
mare noroc pe care l-a avut vreodată, pentru că atunci cand 
s-a întors în Omaha, a aflat întâmplător că Ben Graham 
preda la Facultatea de Comerţ de la Columbia şi imediat — şi 
cu succes, de data aceasta - a făcut cerere de înscriere. Un 
alt student la cursul lui Graham era William Ruane, care 
astăzi conduce Sequoia Fund cu performanţe de vârf şi este 
unul dintre prietenii cei mai apropiaţi ai lui Buffett. Ruane 
spune că un fel de electricitate intelectuală i-a străbătut pe 
Graham şi Buffett de la început şi că restul grupei, în marea 
parte a timpului, doar asista. 


La sfârşitul anului universitar, Buffett s-a oferit să lucreze 
pentru societatea de investiții a lui Graham, Graham- 
Newman, pro bono - „dar Ben”, spune Buffett, „a făcut 
obisnuitul lui calcul al raportului valoare-pret şi a spus nu”. 
Buffett nu a reuşit să obțină o oferta de lucru din partea lui 
Graham până în 1954, când a început ca băiat bun la toate 
şi elev al tehnicilor de investiții mecaniciste, bazate pe 
valoare, ale mentorului său. Practic, Graham căuta 
„chilipiruri”, pe care le definea în mod rigid ca acţiuni care 
puteau fi cumpărate la nu mai mult decât două treimi din 
fondul net de rulment. Majoritatea societăților, considera el, 
puteau fi lichidate obținându-se cel putin capitalul circulant 
net; astfel încât, cumpărând la o valoare şi mai mică, se 
vedea construind coeficientul necesar de siguranţă. În ziua 
de astăzi, puţine acțiuni ar răspunde standardelor lui 
Graham; la începutul anilor 1950, multe se încadrau în 
aceste standarde. 


Buffett s-a intors in Omaha in 1956, la varsta de 25 de ani, 
inspirat de teoriile lui Graham şi pregătit să pornească pe 
drumul care avea să-l facă bogat şi celebru. A adunat 105 
000 $, reprezentând fondurile unei comandite simple, de la 
câteva rude şi prieteni şi a pornit Buffett Partnership Ltd. 
Aspectele economice ale comanditei erau simple: asociaţii 
castigau 6% la fondurile lor şi primeau 75% din toate 
profiturile suplimentare; Buffett, în calitate de asociat 
general, primea restul de 25%. Comandita a avut profituri 
impresionante încă de la început şi, pe măsură ce se ducea 
vestea despre capacitatea acestui tânăr, noi asociați urcau 
la bord, aducând bani cu ei. 


Când Buffett a hotărât, în 1969, să desființeze comandita, 
pentru că era dezamăgit de o piață care devenise sălbatic de 
speculativă, avea 100 de milioane $ în administrare, din 
care 25 milioane $ erau ai lui - în mare parte reprezentând 
partea sa din profituri. În cursul celor 13 ani cât a 
funcționat societatea, a crescut fondurile cu o rată anuală 
medie de 29%. Acest record este o anticipare a performanţei 
sale cu Berkshire: 23,1%. Drama recordului său cu 
Berkshire este ca a obţinut câştiguri colosale la capitalul 
societăţii, reportand profiturile 100% - Berkshire nu plăteşte 
dividende. Aceasta înseamnă că trebuia să găsească soluții 
de investiții pentru o cantitate de bani care creştea viguros. 
Capitalul societăţii la sfârşitul anului era de 2,8 miliarde $, 
o cifră impresionantă, care creştea permanent. 


În ciuda realizărilor extraordinare ale societăţii, Buffett are 
impresia azi că a administrat banii acesteia doar cu o parte 
din priceperea sa. În raportul său anual pe 1987, Buffett isi 
exprimă regretul pentru cei 20 de ani risipiţi, o perioadă 
care include toate zilele comanditei, în cursul cărora a 


căutat „chilipiruri” — şi, din nefericire, „a avut ghinionul sa 
găsească câteva”. Pedeapsa lui, spune, a fost „o formare în 
economia producătorilor de utilaje agricole de serie mică, 
magazine de mâna a treia şi fabrici de textile din Noua 
Anglie”. Societatea producătoare de echipament agricol era 
Dempster Mill Manufacturing, din Nebraska; magazinul era 
Hochschild Kohn, din Baltimore; iar fabrica de textile era 
chiar Berkshire Hathaway. 


Societatea lui Buffett a preluat şi apoi a renunțat la 
Dempster şi la Hochschild Kohn, rapid, în anii 1960. 
Berkshire Hathaway, fabrica de textile, al cărei control l-a 
achiziționat comandita cu aproximativ 11 milioane $, a fost 
o chestiune mai de durată. Buffett s-a ocupat de afacere 
timp de 20 de ani, deplângând orbirea care l-a făcut să intre 
în astfel de mlaştini industriale cum este captuseala pentru 
îmbrăcăminte bărbătească, în care nu era decât un operator 
de bunuri de larg consum, fără nici un fel de distincție. 
Buffett explica, din când în când, în raportul său anual, de 
ce a rămas într-o activitate care presupunea o economie atât 
de modestă. Societatea, spunea, este un angajator major în 
New Bedford, Massachusetts, managerii fuseseră deschişi 
cu el şi la fel de capabili ca şi cei ai firmelor sale de succes; 
sindicatele fuseseră rezonabile. Dar, în cele din urmă, în 
1985, Buffett a închis societatea, nefiind dispus să facă 
investițiile de capital care ar fi fost necesare dacă era să 
supraviețuiască în această activitate profund descurajantă. 


Cu câţiva ani mai devreme, pentru raportul său anual, 
Buffett scrisese un rând care a devenit faimos: „Cu puține 
excepții, atunci când un management cu reputaţia de a fi 
genial abordează o firmă cu reputaţie pentru caracteristicile 
economice proaste, reputaţia firmei este cea care rămâne 


= 


intactă”. Ca recviem pentru experiența textilă a lui Buffett, 
sentimentul nu-l va afecta prea mult. Si in mintea sa, acesta 
nu este pur si simplu un caz de mica investitie care a mers 
prost. Calculand ce profit ar fi putut avea Berkshire daca nu 
ar fi facut pariul cu textilele, se gandeste ca valoarea 
costului de oportunitate ar fi putut fi de 500 milioane $. 


Câteodată, în cursul anilor risipiţi, Buffett era atras de o 
afacere buna şi, ca şi cum ar fi fost uluit, acționa 
neobişnuit, aruncând sume anormale în joc. În 1951, 
investind numai bani proprii şi, în principal, gravitând în 
jurul unor „chilipiruri” precum Timely Clothes şi Des Moines 
Railway, Buffett a devenit fascinat de GEICO, ale cărei 
costuri mici de distribuție şi capacitate de a atrage o 
categorie mai bună de asiguraţi decât alti asigurători i-au 
oferit un avantaj crucial. Deşi societatea nu îndeplinea nici 
pe departe criteriile matematice ale lui Ben Graham, Buffett 
a investit 10 000 $ — aproximativ două treimi din veniturile 
sale nete — în acțiuni GEICO. 


A vândut anul următor cu un profit de 50% şi nu a mai 
deținut societatea până în 1979. Între timp, GEICO devenise 
mult mai mare, dar aproape falită din cauza calculului 
greşit al costurilor despăgubirilor şi a subcotării. Buffett s-a 
gândit că totuşi avantajul competitiv al societăţii era intact 
şi că numirea unui nou director general, John J. Byrne, ar 
putea restabili sănătatea societăţii. Timp de cinci ani Buffett 
a investit 45 milioane $ în GEICO. Byrne şi-a făcut treaba, 
devenind un prieten apropiat al lui Buffett şi adesea 
cerându-i sfatul. GEICO este astăzi o vedetă în domeniu, iar 
pachetul de acțiuni al companiei Berkshire valorează 800 
milioane $. 


Cu o alta ocazie, in 1964, in timp ce conducea comandita, s- 
a repezit asupra actiunilor American Express, in momentul 
aşa-numitului scandal al uleiului de salată. S-a constatat ca 
o sucursală a Amexco, care emisese certificate de antrepozit, 
confirmase existența unor cantități uriaşe de ulei care nu 
existau. În cel mai rău caz, American Express ar fi ieşit din 
acea criză fără nici un fel de active nete. Acţiunile societății 
s-au dus la fund. Ben Graham ar fi disprețuit acțiunile 
deoarece, conform definiţiilor sale, nu ofereau nici un 
coeficient de siguranță. Dar Buffett a evaluat francizele 
reprezentate de operațiunile cu cardurile de credit şi cecurile 
de călătorie ale societăţii şi a ajuns la concluzia că acestea 
puteau ajuta Amexco să treacă prin aproape orice furtună. 
Buffett avea o regulă nescrisă în acel moment, conform 
căreia nu va investi mai mult de 25% din banii comanditei 
într-un titlu. A încălcat această regulă pentru American 
Express, angajând 40%, adică 13 milioane $. Doi ani mai 
târziu a lichidat, cu un profit de 20 milioane $. 


Buffett se consideră a fi fost înghiontit, îmboldit şi împins 
către o apreciere constantă, mai curând decât intermitentă, 
a afacerilor bune de către Charles T. Munger, în vârstă de 
64 de ani, vicepreşedinte al consiliului de administraţie al 
Berkshire şi „Charlie” din rapoartele anuale ale lui Buffett. 
În sistemul corporatist american, vicepresedintii au un fel 
de a nu fi adesea importanți. Categoric, nu este cazul la 
Berkshire Hathaway. 


Abilitatea mentală a lui Munger este probabil la nivelul celei 
a lui Buffett, iar cei doi pot discuta de la egal la egal. Diferă 
totuşi în ceea ce priveşte vederile politice - Munger este un 
republican traditionalist, Buffett un democrat conservator, 
din punct de vedere fiscal — şi în comportament. Desi uneori 


este taios in raportul sau anual, Buffett are mult tact cand 
aduce critici personale. Munger poate fi sincer in mod 
incisiv. Anul trecut, prezidand adunarea anuala a Wesco, o 
societate de economii si credit din California detinuta in 
proportie de 80% de Berkshire, Munger a facut o 
autoevaluare: „În toată viata mea, nimeni nu m-a acuzat 
vreodată că sunt modest. Deşi modestia este o calitate pe 
care o admir foarte mult, nu cred că o posed în cantitatea 
cerută”. 


Ca şi Buffett, Munger este din Omaha, dar cei doi nu s-au 
cunoscut în copilărie. După ce a obţinut o diplomă de 
colegiu în Forţele Armate Aeriene şi a absolvit Facultatea de 
Drept la Harvard, Munger s-a dus la Los Angeles şi a 
înființat firma de avocatură cunoscută actualmente sub 
numele Munger, Tolles & Olson. Într-o vizită în Omaha, în 
1959, Munger a participat la un dineu la care era invitat şi 
Buffett. Munger auzise relatări despre tânărul de 29 de ani 
care schimbase scena investițiilor din Omaha şi era pregătit 
să nu fie deloc impresionat. În loc de aceasta, a fost copleşit 
de intelectul lui Buffett. „Trebuie să spun”, povesteşte 
Munger, „că mi-am dat seama instantaneu ce fel de 
persoană este Warren”. 


Reacţia lui Buffett a fost cea a unuia care caută noi adepți. 
Convins că dreptul era o modalitate prea înceată de a deveni 
bogat, a încercat să-i demonstreze lui Munger că ar trebui 
să renunțe la cabinetul de avocatură şi să-şi înființeze 
propria societate de investiţii. În cele din urmă, în 1962, 
Munger a făcut mişcarea, deşi s-a protejat păstrând în 
rezervă avocatura. Societatea sa era mult mai mică decât a 
lui Buffett, mai concentrată şi mult mai volatilă. Cu toate 
acestea, în istoria de 13 ani a comanditei, care s-a întins 


pana in 1975, Munger a realizat un castig mediu anual, 
capitalizat, de 19,8%. Averea sa a crescut, aşa cum s-a 
asteptat Buffett: printre alte active, detine 2% din Berkshire, 
care a fost evaluata recent la 70 milioane $. 


Când l-a întâlnit pe Buffett, Munger isi formase deja opinii 
clare despre diferenta dintre societatile bune si cele proaste. 
Fusese administrator al unei reprezentante International 
Harvester din Bakersfield si vazuse ce greu era sa faci sa 
functioneze o societate intrinsec mediocra; ca locuitor al Los 
Angelesului, a observat splendida prosperitate a ziarului 
Times; nu avea in cap un crez despre „chilipiruri” de care 
trebuia să se dezbare. Astfel, în conversatiile cu Buffett in 
decursul anilor a predicat virtutile firmelor bune si, cu 
timpul, Buffett a acceptat total logica demonstratiei. In 
1972, Blue Chip Stamps, o companie asociată a Berkshire 
care a fuzionat atunci cu firma-mamă, plătea de trei ori 
valoarea contabilă pentru a cumpăra See’s Candies şi aşa s- 
a lansat era societăților bune. „Am fost format într-o măsură 
extraordinară de Charlie”, spune Buffett. „Frate, daca l-as fi 
ascultat numai pe Ben, as fi fost mult mai sarac.” 


Anul trecut, la o petrecere de la Los Angeles, cel care statea 
la masa lângă Munger s-a întors către el si l-a întrebat 
imperturbabil: ,Spuneti-mi, care este calitatea care explică 
cel mai bine enormul dumneavoastră succes?” Amintindu-şi 
acest moment delicios mai târziu, Munger spune: „Îţi poţi 
imagina o întrebare atât de minunată? Aşa că m-am uitat la 
această creatură de poveste - lângă care sper, bineînțeles, 
să stau la fiecare dineu — şi am spus: «Sunt rational. Acesta 
este răspunsul. Sunt rational,. Anecdota are o relevanță 
specială pentru că raționalitatea este şi calitatea care, 


consideră Buffett, distinge stilul in care conduce Berkshire — 
şi calitatea ce constată adesea că lipseşte altor corporații. 


În esență, Buffett, în calitatea sa de CEO, face lucrurile 
pentru care, în aprecierea sa, are o competență specială: 
alocarea capitalului, determinarea prețurilor, în unele 
situații şi analiza cifrelor transmise de diviziile operative. 
„Warren ar muri dacă nu ar primi cifrele lunare”, spune 
Munger. Pe de altă parte, atât timp cât cifrele arată cum 
trebuie, Buffett nu-şi bagă nasul în operațiuni, ci preferă să- 
şi lase directorii să-şi conducă afacerile liberi, aşa cum le 
dictează inteligența să facă. Când vorbeşte despre tipul de 
societăți pe care doreşte să le cumpere, Buffett stipulează 
întotdeauna că trebuie să vină cu propria conducere bună 
pentru că, spune el: „Noi nu putem asigura conducerea, şi 
nu o vom face”. Este întotdeauna preocupat de talentele 
care lucrează pentru el. Majoritatea celor care conduc 
societățile sale sunt bogați şi ar putea să se retragă. Prin 
ceea ce scrie şi spune, Buffett nu-i lasă niciodată să uite că 
apreciază munca lor susținută şi continuă, pe care o 
consideră răsplata cea mai mare a vieții sale. 


Buffett stabileşte salariul directorului unei societati-mama 
active pe piață, dar nu joacă nici un alt rol în remunerare. 
Toată conducerea este plătită prin intermediul unor planuri 
stimulative, pe care Buffett le adaptează cu grijă, pentru a 
atinge obiectivele dorite - marje de profit mai mari la o 
societate, de exemplu, sau reduceri ale capitalului folosit 
sau rezultate mai bune ale subscrierii pentru societatea de 
asigurări sau mai multe acţiuni în circulaţie pe care să le 
investească Buffett. Stimulentele nu sunt limitate de 
praguri. Astfel se explică faptul că Mike Goldberg, de la 
societatea de asigurări, a câştigat 2,6 milioane $ în 1986 şi 


3,1 milioane $ anul trecut. Pe de alta parte, in 1983 si 1984, 
cand asigurările au mers foarte prost, a câştigat salariul de 
bază, care este aproximativ 100 000 $. Privind în 
perspectivă şi conducând o societate de asigurări - care 
merg din ce în ce mai putin bine -, Goldberg crede ca poate 
reveni la salariul de bază prin 1990. Buffett câştigă strict 
salariul de bază: 100 000 $ pe an. 


La acest pret oferă, fără urmă de îndoială, cele mai bune 
servicii de consultanță. Directorii săi operativi îl pot suna 
oricând doresc, pentru orice problemă, şi nici unul nu 
ratează oportunitatea de a profita de cunoştinţele sale 
enciclopedice privind modul de funcționare a societăților. 
Stanford Lipsey, editor al ziarului News din Buffalo, discută 
de obicei cu Buffett o dată sau de două ori pe săptămână, de 
obicei seara. Ralph Schey, preşedinte al consiliului de 
administrație al Scott Fetzer, spune că îşi strânge întrebările 
şi le discută cu Buffett o dată la o săptămână sau două. Cu 
cei din familia pe care Buffett o numeşte de obicei „uimitorii 
Blumkin”, care conduc Furniture Mart din Nebraska, 
obiceiul este să se întâlnească la cină, o data la câteva 
săptămâni, într-un restaurant din Omaha. Dintre membrii 
familiei Blumkin, participă de obicei Louie, în vârstă de 68 
de ani, şi fiii săi: Ron, 39 de ani; Irv, 35 de ani, şi Steve, 33 
de ani. 


Matriarha familiei şi preşedinta Furniture Mart este Rose 
Blumkin, care a emigrat din Rusia în tinerețe, a deschis un 
mic magazin de mobilă, ce oferea prețuri extrem de reduse — 
mottoul ei este „Vinde ieftin şi spune adevărul” -, şi l-a 
transformat într-o afacere care, anul trecut, a avut vânzări 
de 140 milioane $. La vârsta de 94 de ani, lucrează în 
continuare şapte zile pe săptămână, la raionul de covoare. 


Buffett spune in noul raport anual ca ea, in mod evident, se 
află in plin avant si „e foarte posibil să-şi atingă întregul 
potenţial în următorii cinci sau zece ani. De aceea, am 
convins consiliul să renunțe la politica noastră privind 
pensionarea obligatorie la 100 de ani”. Era şi timpul, 
adaugă: „Cu fiecare an care trece, politica aceasta mi se 
pare şi mai absurdă”. 


Glumeşte, e adevărat, dar Buffett pur şi simplu nu priveşte 
vârsta ca având vreo influență asupra capacităţii unui 
manager. Poate datorită tendinței sale de a achiziționa 
consilii de administraţie bune şi pe care le-a păstrat, a 
lucrat în cursul anilor cu un număr neobişnuit de directori 
executivi mai vârstnici si le-a prețuit foarte mult 
capacitatea. „Dumnezeule”, spune, „managerii buni sunt 
atât de rari, încât nu-mi permit luxul de a-i lăsa să plece 
doar pentru că au mai îmbătrânit cu un an”. Louis Vincenti, 
preşedinte al consiliului de administraţie al Wesco, până cu 
putin timp înaintea decesului sau, la 79 de ani, întreba 
periodic dacă nu ar fi cazul să-şi pregătească un succesor. 
Buffett nu-l lua în seamă şi, cu un zâmbet larg, îi spunea: 
„Ascultă, Louie, cum se mai simte mama ta?” 


Societăţile Berkshire nu practică deloc relaţiile de apropiere. 
Nu există întruniri ale conducerii întregii societăți şi 
majoritatea şefilor operativi nici nu se cunosc între ei sau 
cel mult au schimbat eventual câteva cuvinte. Buffett nu l-a 
vizitat niciodată pe Fechheimer, in Cincinnati. Charles 
»Chuck” Huggins, preşedinte al consiliului de administrație 
al See’s, de 16 ani de cand Berkshire detine societatea, nu a 
venit niciodată în Omaha. 


Fireste, Buffett nu impune nici un fel de sisteme de 
management sefilor societatilor operative, care sunt liberi sa 
fie oricat de relaxati sau de structurati doresc. Schey, in 
varsta de 63 de ani, directorul executiv al Scott Fetzer 
(vânzări in 1987: 740 milioane $), este absolvent al 
Facultăţii de Comerț de la Harvard şi foloseşte întreaga 
panoplie a instrumentelor de management: bugete detaliate, 
planuri strategice, întruniri anuale cu directorii săi. Câteva 
sute de kilometri mai departe, la Fechheimer (vânzări în 
1987: 75 milioane $), Robert Heldman, în vârstă de 69 de 
ani, şi fratele său George, de 67 de ani, se aşază în fiecare 
dimineaţă într-o sală de conferințe ticsită şi trec în revistă 
toată corespondența care vine la sediul central. „Totuşi, 
cineva ne deschide plicurile”, spune Bob Heldman, nedorind 
să fie considerat extremist. 


Fiind ultimele societăți achiziționate de Berkshire, Scott 
Fetzer şi Fechheimer s-au obişnuit, în timp, să lucreze cu 
acest şef neobişnuit din Omaha. Cu câţiva ani în urmă, 
înainte să vândă societăţii Berkshire, Schey încercase o 
operațiune de achiziție de către propria conducere, ceea ce 
ar fi făcut ca Scott Fetzer, societate cotată, să devină 
privată. Dar în tranzacție a intervenit Ivan Boesky, soarta 
societății a devenit incertă şi, după un timp, Buffett i-a scris 
lui Schey o scrisoare explicativă. Buffett şi Munger s-au 
întâlnit cu Schey într-o zi de marti, la Chicago, au făcut o 
ofertă pe loc şi au renunțat la procedurile complicate privind 
verificarea prealabilă, pe care le pretind de obicei achizitorii. 
O săptămână mai târziu, consiliul de conducere al Scott 
Fetzer a aprobat vânzarea. 


Schey consideră acel episod ca ilustrativ pentru lipsa de 
birocratie care există în colaborarea sa cu Buffett. „Dacă nu 


puteam sa detin Scott Fetzer eu insumi, aceasta ar fi 
următoarea opțiune” - mai bine, crede el, decât să fie 
societate publică. În varianta aceasta, ar fi avut investitori 
institutionali pe cap si un consiliu de conducere care ar fi 
fost înclinat să fie ultraprecaut în autorizarea operațiunilor 
majore. Exemplul preferat al lui Schey este intenția sa 
actuală de a descentraliza organizarea World Book, care 
fusese înghesuită de mult timp la Merchandise Mart din 
Chicago. Vechiul consiliu al lui Schey, spune el, s-ar fi opus 
probabil riscului restructurării; Buffett i-a făcut semn să-i 
dea drumul. Schey spune, zâmbind malitios, că Buffett a 
mai rezolvat şi veşnicele probleme pe care le avea Scott 
Fetzer în a găsi utilizare pentru toate lichiditatile pe care le 
produceau foarte bunele operaţiuni ale societății. „Acum”, 
spune Schey, „pur şi simplu îi trimit banii lui Warren”. 


Familia Heldman, de la Fechheimer, a vândut 80% din 
societate, în 1981, unui grup cu capital mixt şi, la sfatul 
unui consilier pentru investiții, a investit o parte din venit în 
acțiuni Berkshire Hathaway. Când grupul a decis, în 1985, 
să se retragă, Bob Heldman şi-a amintit accentul pus în 
raportul anual al lui Buffett pe achiziţii şi şi-a negociat 
intrarea la Berkshire. Deşi relaţiile lor cu membrii grupului 
cu capital mixt erau plăcute, familiei Heldman îi displăceau 
total cele şase întruniri ale consiliului de conducere de la 
New York, la care trebuiau să participe în fiecare an, şi la fel 
şi cheltuielile excesive presupuse de aceste întruniri. 
„Buffett”, spune Bob Heldman, este „extraordinar”. E ceva ce 
ai dori să facă altfel? „Ei”, spune Heldman, „nu ne critică 
niciodată ulterior. Poate ar trebui s-o facă, din când în 
când”. Buffett râde în hohote aflând despre această 
plângere: „Crede-mă, dacă ar avea nevoie de critici — ceea ce 
în mod hotărât nu este cazul — le-ar primi”. 


Buffett poate fi si foarte dur. Isi aminteste cum a aterizat la 
una dintre diviziile operative cu câțiva ani in urmă, când a 
introdus echipamente de prelucrare a datelor care să reducă 
efortul şi, cu toate acestea, în departamentul contabil 
numărul de angajați a crescut de la 16 la 22. Cu tot stilul 
său relaxat de conducere, Buffett înțelege astfel de cifre şi le 
deplânge. Consideră că există un număr corect de angajați 
pentru orice operaţiune, indiferent dacă societatea merge 
bine sau rău, şi îl irită costurile inutile şi managerii care 
permit materializarea acestora. Spune: „De câte ori citesc 
despre o societate care îşi propune un program de reducere 
a costurilor, ştiu sigur că nu este vorba despre o societate 
care ştie într-adevăr ce înseamnă costurile. Mişcările bruşte 
nu funcționează în acest domeniu. Un manager cu adevărat 
bun nu se trezeşte dimineaţa şi spune: «Aceasta este ziua în 
care voi reduce costurile», la fel cum nu se trezeşte şi 
hotărăşte să practice respiraţia”. 


Atunci cand îl critică, lucru pe care il fac doar în termeni 
moderați, directorii de operaţiuni ai lui Buffett sunt înclinați 
să-l considere prea rațional şi exigent în privința cifrelor. 
Nimeni nu şi-l poate imagina cu adevărat plătind pentru o 
firmă nouă, cu un posibil viitor, dar fără prezent. Buffett şi 
Munger nu sunt deloc stapaniti de motive emoționale si nici 
nu-şi propun măcar să angajeze cheltuieli discretionare de 
capital - de exemplu, pentru birouri ultraluxoase - care nu 
le vor aduce nimic bun din punct de vedere economic. Şi 
nici nu inventează nimic. Buffett spune: „Nu ne pricepem la 
aşa ceva. Mai presus de toate, cred că ati spune că suntem 
perfect conştienţi de limitările noastre”. 


Cu toate acestea, nu sunt timizi când vine vorba de prețuri. 
Buffett lucrează cu ambii directori de la See's şi de la News 


din Buffalo pentru a stabili prețurile, o dată pe an, sia 
început să fie agresiv. Un director executiv, spune, poate 
aduce o perspectivă în ceea ce priveşte stabilirea prețurilor 
pe care un manager de divizie nu o are: „Managerul are o 
singură treabă. Ecuația sa îi spune ca, dacă stabileşte 
prețul putin prea jos, nu e chiar aşa grav. Dar daca il 
stabileşte prea sus, se vede ratând singurul lucru care 
contează în viața sa. Şi nimeni nu ştie ce pot face prețurile 
ridicate. Pentru manager, e ruleta rusească. Pentru 
directorul executiv, pentru care contează mai multe lucruri 
în viață, situația chiar nu stă aşa. De aceea sunt de părere 
că acela care are o largă experiență şi capacitatea de a se 
distanța de fapte este cel care trebuie să stabilească 
prețurile, în anumite cazuri”. 


Buffett extinde propria experienţă la un alt tip de stabilire a 
prețului: determinarea ratelor primelor pentru politele de 
asigurare contra riscurilor importante, ca de exemplu 
asigurarea de răspundere civilă a producătorilor. Jocul acela 
implică prime de şapte si opt cifre, probabilitati şi ani de 
investire a primelor de asigurare imediat după ce sunt 
percepute. E un joc făcut special pentru Buffett, care de 
obicei face câteva calcule în minte şi apare cu o ofertă. Nu 
are calculator — „sau computer sau abac”, spune - şi nu s-ar 
vedea niciodată apelând la vreun fel de cârjă matematică. 
Deşi este greu de demonstrat, probabil este singurul 
miliardar care încă îşi completează singur declaraţii de 
venit. 


La biroul său din Omaha, de fapt, Buffett face tot ce-şi 
doreşte, ducând o viata fără grabă, fără frecusuri şi în mare 
parte neplanificată. Punând la socoteală şi şeful, la sediu se 
află numai 11 persoane, şi este un pic prea mult, crede 


Buffett. Locul este eficientizat de asistenta sa, Gladys 
Kaiser, in varsta de 59 de ani, care lucreaza pentru el de 20 
de ani si căreia el îi doreşte viata veşnică. „Dacă Gladys n-o 
poate avea, nu cred că o mai vreau nici eu”, spune Buffett. 


Petrece ore în şir în biroul său, citind, vorbind la telefon şi, 
în perioada decembrie-mai, luptându-se din răsputeri cu 
raportul său anual, a cărui faimă este una dintre profundele 
satisfacţii ale vieții sale. Nu este nici pe departe cu toane. 
„Când vorbesc cu el”, spune Chuck Huggins de la See's, 
„este întotdeauna pe fază, întotdeauna pozitiv”. Dar, în 
general, este oarecum singuratic în biroul său şi e posibil ca 
acolo să fie mai putin comunicativ şi amabil decât atunci 
când vorbeşte la telefon cu prietenii sau cu directorii săi de 
operațiuni. Munger crede că nu ar merge ca directorii să fie 
fizic în acelaşi loc cu Buffett. „E atât de al naibii de 
inteligent şi de prompt, încât cei care sunt în jurul său tot 
timpul simt o presiune mentală constantă când încearcă să 
țină pasul. Ai avea nevoie de un ego foarte puternic să 
supravietuiesti la sediu.” Goldberg, al cărui ego a fost pus la 
încercare, spune că nu este uşor. „Am avut şansa de a vedea 
în acțiune pe cineva incredibil. Partea negativă este 
următoarea: cum să mai ai o părere bună vreodată despre 
calitățile tale, după ce ai stat în preajma lui Warren 
Buffett?” 


Când cumpără acțiuni, Buffett întrerupe adesea alte 
convorbiri telefonice pentru a vorbi pe cele trei linii directe 
cu brokerii. Dar va scrie în noul raport anual că nu a găsit 
prea mare lucru de făcut pe piața acţiunilor, în ultima 
vreme. „În cursul pauzei din octombrie”, scrie, „câteva 
pachete de acțiuni au scăzut până la prețuri care ne 
interesau, dar nu am putut face achiziții semnificative 


= 


înainte ca acestea sa revină”. La sfârşitul anului, Berkshire 
nu deținea nici o poziţie de acţiuni care să valoreze mai mult 
de 50 milioane $, în afara celor deţinute „permanent” şi o 
poziţie de arbitraj de 78 milioane $, la Allegis, care se 
restructurează radical. 


Printre prietenii cu care Buffett vorbeşte la telefon şi cu care 
se vede adesea, se numără alti câțiva directori executivi, 
printre care Katharine Graham, de la Washington Post, şi 
Murphy, de la Cap Cities. Graham se bazează pe sfaturile lui 
de ani buni. După cum spune el, „Lucrez pentru a-mi lua 
diploma de absolvire a facultății de comerț Buffett. Buffett îl 
consideră pe Murphy cel mai bun director executiv din tara, 
dar şi Murphy îi solicită sfatul. „Îi vorbesc despre toate 
aspectele importante din activitatea mea”, spune Murphy. 
„Nu are niciodată o atitudine negativă şi te susține mereu. 
Are o minte extraordinară şi o capacitate remarcabilă de a 
absorbi informaţii. Ştiţi, se presupune că aici toți suntem 
buni manageri, dar ziarul său îl întrece pe al nostru.” 


Buffett însuşi crede că abilitățile sale de investitor au fost 
susținute de experiența în afaceri şi viceversa. „Când faci 
investiții”, spune el, „beneficiezi de acea expunere largă, pe 
care nu o poţi obține direct. Ca investitor, înveți unde sunt 
surprizele — în retail, de exemplu, unde afacerea se poate 
pur şi simplu evapora. Şi dacă eşti într-adevăr un bun 
investitor, te întorci şi culegi 50 de ani de experiență 
indirectă. Inveti şi alocarea capitalului. În loc să pui apă 
într-o singură găleată, înveți ce au alte găleți de oferit”. 


„Pe de altă parte”, continuă el, „ai putea oare să-i explici 
unui peşte cum este să mergi pe pământ? O zi pe pământ 


face cât o mie de ani de povestit despre asta, iar o zi de 
conducere a unei afaceri are exact acelasi fel de valoare. 
Conducerea unei afaceri te face intr-adevar sa simti pana in 
varful unghiilor cum e”. Verdictul sau: Este extraordinar de 
bine sa faci parte din ambele tabere. 


BUFFETT SI SALOMON 


Nimeni nu a făcut un film despre experiența lui Buffett la 
Salomon Brothers. S-ar fi putut face. Lar fi putut chiar da 
titlul Prea mare pentru a da greş, deşi sfârşitul său ar fi fost 
cu mult diferit de cel al filmului din 2011. 


Chiar Buffett, comentând în raportul anual al Berkshire pe 
1997 vânzarea Salomon către Travelers (care în scurt timp s- 
a reconstituit sub numele de Citigroup), a încheiat cu una 
dintre remarcile sale comice spontane: „Privind în urmă, văd 
experiența mea la Salomon ca fiind în acelaşi timp fascinantă 
şi plină de învățăminte, deşi, un timp, între 1991 şi 1992, m- 
am simţit ca acel critic de teatru care a scris «Mi-ar fi plăcut 
piesa, doar că am avut un loc prost. Era cu fata spre scen&,. 


În cazul in care nu observați datele cand incepeti să citiți 
următoarele două articole despre Salomon, vă rugăm să 
remarcati că au fost publicate la distanță de nouă ani. Primul 
dintre acestea, „Înţelepciunea lui Salomon?”, era o casetă 
conținută în articolul „Din culisele vieții lui Warren Buffett”, pe 
care tocmai l-aţi citit. Acest mic articol descrie începutul 
poveştii despre Salomon: investiția iesita din comun în 


societate, de 700 milioane $, pe care Berkshire a făcut-o in 
1987. 


Ce nu ar fi putut visa nimeni, desigur, era că în doar câțiva 
ani — respectiv în perioada 1991-1992 la care se referea 
Buffett în citatul de mai sus — Salomon a) avea să intre în 
bucluc pentru tranzacţionare ilegală a titlurilor de stat şi b) 
Buffett avea să fie obligat să îi sară în ajutor, ca să încerce să 
salveze societatea. Aceste evenimente sunt dezvăluite in 
„Cursa cu obstacole a lui Warren Buffett la Salomon”. Dar 
acel articol, din motive neobişnuite, nu a văzut lumina 
tiparului decât după câţiva ani. Povestea în sine, în primele 
paragrafe, explică amânarea publicării. 


Citind articolul din 1997 astăzi şi înțelegând cât de aproape a 
ajuns Salomon de faliment în 1991 - cel putin în viziunea lui 
Buffett —, te gândeşti inevitabil la Lehman Brothers, care multi 
ani mai târziu chiar a falimentat. În articolul despre Salomon 
există o descriere de o propoziţie prin care un Buffett afectat 
avertizează Washingtonul asupra haosului care s-ar putea 
naşte dacă societatea ar falimenta. Propoziția suna astfel: „A 
prezis că falimentul societății Salomon ar fi o calamitate cu 
efect de domino, care s-ar propaga la nivel global şi ar face 
ravagii într-un sistem financiar ce subzistă pe baza aşteptării 
unor plăți prompte”. 


Dar nu vom şti niciodată cum ar fi stat lucrurile cu Salomon, 
pentru că pledoariile lui Buffett au salvat societatea. Totuşi, 
aceasta este o descriere perfecta a ceea ce s-a întâmplat in 
2008, când Lehman s-a scufundat. (CL) 


11 aprilie 1988 


INTELEPCIUNEA LUI SALOMON? 


Carol Loomis 


„Nu avem cunoştinţă în mod special despre direcţia sau 
despre viitoarea profitabilitate a activității de investiţii 
bancare”, spune Warren Buffett, în raportul anual al 
Berkshire Hathaway pe 1987, în curs de publicare. „Avem 
însă certitudinea abilității şi integrităţii lui John Gutfreund, 
director executiv al Salomon Inc.” Cu această declarație, 
Buffett pune capăt zvonurilor care circulau pe Wall Street, 
de luni bune, în care este prezentat de obicei dorind (a) ca 
Gutfreund să plece şi (b) cineva ca William Simon să vină în 
locul lui. 


Dat fiind faptul că politica lui Buffett este să nu facă mişcări 
ostile împotriva conducerii societăților în care investeşte, 
zvonurile au fost întotdeauna o presupunere. Dar, 
momentul în care Buffett a ales să investească în Salomon 
anul trecut, aproape a garantat faptul că veştile se vor afla. 
La 1 octombrie, a investit 700 milioane $ din fondul 
Berkshire, cea mai mare investiție pe care a făcut-o 
vreodată, în acțiuni Salomon amortizabile convertibile 
preferentiale. Acţiunile generează un profit de 9%, sunt 
convertibile în termen de trei ani în acțiuni comune Salomon 
tranzacţionate la 38 $, iar dacă nu sunt convertite, vor fi 


amortizate in cinci ani, Incepand cu 1995. Problema este 
acel 38 $. Actiunile Salomon valorau in jur de 33 $ cand a 
facut Buffett tranzactia. Dupa 19 octombrie, valoarea a 
coborât până la aproape 16 $, iar recent se situau in jur de 
23 $. 


Crahul a modificat percepția Wall Street-ului asupra 
mişcării lui Buffett. Iniţial, s-a crezut că a cumpărat titluri 
de vis, care valorau mai mult decât a plătit. Salomon, se 
spunea, a intrat în panică la ideea că invadatorul Ronald 
Perelman ar putea încerca o preluare şi i-a permis lui 
Buffett propriul mic jaf. În interpretarea de după crah, care 
ia în considerare multele dezertări şi tulburări de la 
Salomon, Buffett a cumpărat un dezastru şi întreaga sa 
credibilitate ca investitor este în joc. 


Buffett menţionează în raportul său anual că economia 
activității de investiţii bancare este cu mult mai putin 
previzibila decat cea a majoritatii operatiunilor in care este 
angajat. Spune ca acesta este motivul pentru care a ales 
actiuni convertibile preferentiale. Dar si perspectiva sa pare 
încrezătoare: „Credem ca există o posibilitate rezonabilă ca o 
operațiune semnificativă, de înaltă calitate, de strângere de 
capital şi de formare a pieței să poată genera un randament 
bun al capitalului. Dacă lucrurile stau astfel, dreptul nostru 
de conversiune se va dovedi în cele din urmă valoros.” 
Apropo, adaugă el, ar dori să mai cumpere acțiuni 
convertibile preferentiale de genul Salomon, ceea ce sună 
mai mult decât optimist. 


Cel mai fascinant aspect privind investiţia lui Buffett în 
Salomon este faptul că îl pune în aceeaşi găleată cu brokerii 


de pe Wall Street, a caror lacomie generala a criticat-o sever 
in trecut. In raportul anual pe 1982, a ridiculizat inclinatia 
bancherilor de investitii de a oferi orice fel de sfat ar aduce 
veniturile cele mai mari. „Nu-l întreba pe frizer daca ai 
nevoie de un tuns”, spunea. Dar raportul de anul acesta 
sugerează că are o apreciere superioară a stilului de tuns 
Gutfreund: în tranzacțiile cu Gutfreund, spune Buffett, îl 
văzuse sfatuindu-si clienţii să nu facă lucruri pe care 
ardeau de nerăbdare să le facă, deşi în modul acesta 
Salomon pierdea comisioane mari. 


Observati că descrierea operațiunilor societății Salomon pe 
care o face Buffett nu include jargonul folosit pe Wall Street 
— „tranzacţii bancare de afaceri”. Pentru Buffett, creditele 
punte, care sunt marota băncilor de afaceri şi care netezesc 
drumul multor preluări de societăți cu fonduri 
împrumutate, prea adesea par nişte angajamente 
periculoase - datorie subordonată în aşa măsură, încât este 
aproape capital. El şi asociatul său, Charles Munger, sunt 
administratori ai Salomon şi ar putea foarte bine să 
argumenteze că societatea trebuie să evite creditele punte. 
Dar, spune Buffett, „dacă John Gutfreund crede până la 
urmă că doreşte să le facă, îl vom susține. Nu investim în 
societăți cu gândul de a efectua o mulțime de schimbări. 
Lucrul acesta nu funcționează în investiţii, tot aşa cum nu 
funcționează în căsătorie”. 


27 octombrie 1997 


CURSA CU OBSTACOLE A LUI WARREN BUFFETT 
LA SALOMON 


Carol Loomis 


O poveste chinuită, bizară, despre faptele rele şi greşelile care 
au împins Salomon pe marginea prăpastiei şi au generat „cea 
mai importantă zi” din viata lui Warren Buffett. 


În momentul în care Sanford I. Weill, in vârstă de 64 de ani, 
directorul executiv pentru tranzactii al Travelers Group, 
avansa la cea mai mare achiziție pe care a făcut-o vreodată — 
achiziționarea Salomon Inc. contra sumei de 9 miliarde $ -, 
o fisură faimoasă de pe Wall Street, Warren E. Buffett, în 
vârstă de 67 de ani, părăsea Salomon. Viața sa acolo 
începuse cu aproape zece ani mai devreme, la începutul 
toamnei anului 1987, când societatea sa, Berkshire 
Hathaway, devenise acționarul majoritar al Salomon şi s-a 
mutat acolo ca administrator. Dar aceasta a fost floare la 
ureche în comparaţie cu echilibristica de mare fineţe care a 
urmat: Buffett a fost la Salomon fizic, emoțional şi efectiv 
timp de nouă luni, în perioada 1991 şi 1992, când 
ilegalitatile de tranzacţionare ale societății generaseră un 
vârtej asurzitor, care l-a adus acolo ca să pună lucrurile la 
punct. 


Deşi s-a scris mult despre Buffett şi Salomon, multe dintre 
cele pe care le veți citi aici sunt noi. Sunt prietenă cu Buffett 


de aproximativ 30 de ani si sunt actionara Berkshire de 
mult timp (cu toate acestea, nu am fost niciodata actionara 
a Salomon). În calitate de prietenă, redactez, in oarecare 
măsură, în fiecare an, bine-cunoscutul raport anual al lui 
Buffett si tot vorbim despre o colaborare la o carte despre 
viata sa în lumea afacerilor. Toate acestea mi-au oferit multe 
ocazii ca să văd cum gândeşte Buffett. O parte din ce am 
adunat s-a concretizat în articole pe care le-am scris pentru 
revista Fortune, în mod special într-un articol din 11 aprilie 
1988, intitulat „Din culisele vieții lui Warren Buffett”, care a 
fost însoţit de o casetă — „Înţelepciunea lui Salomon?” Dar 
majoritatea lucrurilor pe care le-am aflat despre experiența 
lui Buffett la Salomon in 1991 erau confidentiale, puse sub 
embargo de către el pentru că Salomon, pe de-o parte, se 
lupta să se repună pe picioare şi, pe de alta, pentru că se 
confrunta cu probleme juridice mari. Mai târziu, deşi 
lucrurile se mai relaxaseră şi embargoul ar fi putut fi ridicat, 
nu exista nici un motiv presant pentru a publica articolul. 
Acum, odată cu tranzacţia Travelers, există unul. La acesta, 
mai adăugați unul: această dramă din 1991 transmite un 
mesaj foarte puternic privind riscurile care se ascund într- 
un sistem financiar ce devine mai complex cu fiecare zi. 


Acest articol ar trebui să înceapă cu gândul că acele zece 
luni petrecute de Buffett la Salomon au reprezentat o 
profundă rupere de ritm a vieţii sale. Warren Buffett este un 
director executiv obişnuit să ia, poate, o singură decizie 
investitionala pe an, dar Salomon l-a adus în situația de a 
se confrunta cu 25 de decizii operaţionale pe zi. În centrul 
acestei experienţe s-a aflat o singură zi — pe care a numit-o 
„cea mai importantă zi din viața mea”, duminică, 18 august 
1991 — în care Trezoreria SUA întâi a interzis companiei 
Salomon să participe la licitaţiile de titluri guvernamentale 


si apoi, datorita eforturilor lui Buffett, a revocat interdictia. 
În cele patru ore de suspans dintre cele două acțiuni, 
Buffett s-a luptat cu îndârjire pentru a împiedica o tragedie, 
pe care o vedea amenințând să se desfăşoare. În opinia lui 
Buffett, această interdicție punea Salomon, această 
companie acum evaluată la 9 miliarde $, într-un pericol cert 
de a se declara imediat în faliment. Şi, mai important încă, 
credea în acea zi, la fel cum crede şi acum, că un colaps al 
Salomon ar fi zguduit sistemul financiar mondial până în 
străfundurile sale. 


Acea duminică de august a fost diametral opusă unei alte 
duminici, cea de 27 septembrie 1987, când Buffett şi John 
Gutfreund, la acea dată preşedinte al consiliului de 
administraţie şi director executiv al Salomon, au convenit ca 
Berkshire Hathaway să achiziționeze acțiuni Salomon 
convertibile preferentiale, în valoare de 700 milioane $, ceea 
ce reprezenta 12% din acțiunile societăţii. Tranzactia i-a 
permis lui Gutfreund să-l oprească pe artizanul preluărilor, 
Ronald Perelman, care părea hotărât să cumpere un set 
cuprinzător din acțiunile comune Salomon de la anumiți 
investitori sud-africani, dispuşi să vândă. Cu cele 700 
milioane $ de la Berkshire, putea încheia o afacere care să-i 
permită societății Salomon să achiziționeze ea însăşi 
acțiunile sud-africane - şi, astfel, Perelman a fost trimis la 
plimbare. 


Era uşor de văzut de ce Gutfreund l-a întâmpinat pe Buffett 
cu brațele deschise, ca pe un cavaler în armură 
strălucitoare. Era mai greu de văzut însă de ce Buffett dorea 
să se inhame la afacerea Salomon, şi cu atât mai putin să-i 
dea pe mână monetăria, 700 milioane $ — cea mai mare 
suma pe care a investit-o vreodata intr-o singura societate. 


De-a lungul anilor, Buffett a ironizat bancherii de investitii, 
deplangand entuziasmul lor pentru tranzactii care aduceau 
comisioane uriaşe, dar erau un eşec pentru clienții lor. A 
vorbit adesea şi de faptul că dorea să lucreze numai cu 
persoanele care îi plăceau. Si iată-l acum transferând 
grămezi din banii societății Berkshire, acumulati_ si 
administrati cu grijă, unei adunături care trăieşte în huzur, 
molfăie trabucuri şi arde etapele şi care avea să fie 
demascata în putin timp în cartea Liar's Poker [Poker cu 
mincinoşii]. 


Câteva motive explică mişcarea, nici unul nefiind suficient 
de bun, în lumina a ceea ce a urmat. Unul e acela că lui 
Buffett îi fusese greu, în ultimii ani, să găsească acțiuni care 
considera că au un preț rezonabil şi căuta alternative cu 
venit fix. O a doua este aceea că propunerea din partea 
Salomon a venit de la John Gutfreund, pe care Buffett îl 
văzuse lucrând în mod principial, fără lăcomie şi accesibil 
clientului, pentru GEICO, la care Berkshire era atunci 
acționar majoritar (şi care este actualmente deținută 100% 
de Berkshire). Buffett îl plăcea pe Gutfreund - de fapt, îl 
place în continuare. 


O a treia explicaţie era pur şi simplu că Buffett a considerat 
că termenii tranzacţiei merită acceptaţi. Într-adevăr, titlurile 
convertibile preferentiale sunt investiții cu venit fix care au 
ataşate bilete de loterie. În acest caz, titlul urma să aibă un 
randament de 9% şi să fie convertibil după trei ani în 
acţiuni comune Salomon cu o valoare nominală de 38 $ - 
fata de 30 $ cu cât se vânduseră acţiunile. Dacă Buffett nu 
convertea acțiunile, acestea urmau să fie răscumpărate 
după cinci ani, începând cu 1995. Lui Buffett i se părea că 


este o propunere decentă. „Nu e colosal, cum ai dori”, mi-a 
spus în 1987, „dar ar putea ieşi bine”. 


Unii dintre tipii isteti, matematicieni de la Salomon, ar fi 
considerat acea evaluare ca fiind cea mai modestă afirmație 
a anului. Din prima zi, au crezut - şi e bine să afle presa — 
că Buffett exploatase teama lui Gutfreund de Perelman şi 
obținuse titluri de vis, cu dividend prea mare sau cu un pret 
de conversie prea mic sau o combinaţie a acestora. În 
următorii ani, această opţiune nu a dispărut la Salomon şi, 
de mai multe ori, o serie de directori executivi ai firmei (deşi 
niciodată Gutfreund) au venit la Buffett cu propuneri de a 
renunța la acțiunile preferentiale. 


E corect să spunem că Buffett ar fi putut lua mai în serios 
acele oferte, dacă ar fi ştiut că la orizont se prefigura 
scandalul care avea să distrugă firma şi să-i scadă în mod 
dramatic profitul, scandal care a izbucnit în august 1991 — 
şi care a întors lumea pe dos, atât pentru Salomon, cât şi 
pentru el. 


Mai întâi, o scurtă punere în scenă: înaintea izbucnirii 
crizei, Salomon avea în față un an excelent de afaceri, 
tulburat doar de o investigaţie a unei licitaţii cu titluri de 
stat, din mai, făcută de Trezorerie, şi în legătură cu care se 
credea că Salomon făcuse o mică inginerie. În ciuda acelui 
aspect delicat, acțiunile Salomon crescuseră la o valoare 
nominală de 37 $, un pret foarte apropiat de punctul de 
conversie al lui Buffett de 38 $. 


Pentru a descrie ce s-a intamplat, putem incepe cu Buffett 
la Reno. Da, Reno, care era locul pe care doi directori 
executivi ai unei sucursale Berkshire il alesesera pentru a se 
întâlni cu Buffett. Ajungând la Reno într-o după-amiază de 
joi, 8 august, Buffett a luat legătura cu biroul sau si a aflat 
ca John Gutfreund, la momentul respectiv, pe drum dinspre 
Londra catre New York, dorea sa vorbeasca cu el in acea 
seară. Biroul lui Gutfreund spusese că acesta urma să fie la 
principalul birou de avocatură al Salomon, Wachetell, 
Lipton, Rosen & Katz, şi Buffett a convenit să-l sune acolo la 
22.30, ora New Yorkului. 


Gândindu-se la aceasta, Buffett a ajuns la concluzia că nu 
putea fi o veste proastă, pentru că Gutfreund nu fusese la 
New York pentru aşa ceva. Poate, se gândise, Gutfreund 
făcuse o înțelegere să vândă Salomon şi avea nevoie de un 
OK rapid de la administratori. Îndreptându-se spre cina de 
la Lake Tahoe, Buffett chiar le-a spus celor din grup că e 
posibil să primească „veşti bune” înainte de încheierea serii 
- o caracterizare care arăta că Buffett era pregătit să iasă 
din afacerea presupus calduta pe care o încheiase cu patru 
ani mai devreme. 


La ora stabilită, ridicându-se de la masă, Buffett s-a dus la o 
cabină telefonică, să sune. După o pauză, i s-a făcut 
legătura cu preşedintele consiliului de administraţie al 
Salomon, Tom Strauss, şi cu avocatul intern, Donald 
Feuerstein, care i-au spus că dat fiind faptul că avionul lui 
Gutfreund întârziase, aveau să-l informeze ei în schimb 
privind „problema” care apăruse. Vorbind calm, au spus că 
o investigație Wachtell Lipton cerută de Salomon 
descoperise că doi dintre dealerii de titluri guvernamentale, 
inclusiv şeful cel mare, directorul executiv, Paul Mozer (un 


nume pe care Buffett nu-l cunoştea), încălcaseră regulile de 
licitație ale Trezoreriei de mai multe ori, în 1990 şi 1991. 


Mozer şi colegul acestuia, au spus Strauss şi Feuerstein, 
fuseseră suspendati, iar acum societatea urma să notifice 
reglementatorii săi şi să dea un comunicat de presă. Apoi, 
Feuerstein i-a citit lui Buffett o ciornă de comunicat de 
presă şi a adăugat că, mai devreme, vorbise mai detaliat cu 
administratorul Salomon, Charles T. Munger, vicepreşedinte 
al consiliului de administraţie al Berkshire şi asociat al lui 
Buffett în orice situație importantă. 


Comunicatul conținea numai câteva detalii privind păcatele 
lui Mozer. Dar o descriere mai completă a ieşit la iveală în 
următoarele câteva zile, descriind un bărbat în război cu 
Trezoreria, pe motivul regulilor de licitare pe care le 
isnorase. O regulă nouă, promulgată in 1990 pentru a 
împiedica coloşi, aşa cum era Salomon, să acapareze piața, 
prevedea că o singură societate nu putea licita pentru mai 
mult de 35% din titlurile de stat oferite la o licitaţie. În 
decembrie 1990 şi, din nou, în februarie 1991, Mozer pur şi 
simplu a ignorat această regulă, în primul rând, licitând cele 
35% permise societății Salomon; in al doilea rând, 
participând, fără autorizaţie, la licitaţii separate, în numele 
unor anumiți clienţi; şi, în al treilea rand, pur şi simplu a 
îndesat titlurile pe care ofertantii le câştigaseră în propriul 
cont al Salomon, nesuflând un cuvânt ofertantilor despre 
această activitate. Din toate acestea, Salomon ieşise cu 
peste 35% din totalul titlurilor licitate şi cu o putere mai 
mare de a se impune pe piaţă. 


In seara aceea de miercuri, inconjurat de alte telefoane 
publice la care se vorbea, Buffett nu auzise chiar toate 
detaliile şi nici nu detectase în tonul obişnuit si practic al lui 
Strauss si al lui Feuerstein nici un motiv de a fi ingrijorat in 
mod deosebit. Asa ca s-a intors la masa. 


De abia sâmbătă, cand a reuşit să-l contacteze pe Munger, 
care era atunci in vacanță pe o insula din nordul 
Minnesotei, Buffett a avut senzația că e vorba de probleme 
adevărate. Munger, avocat de formaţie, oprise recitalul lui 
Feuerstein cu două zile înainte pentru a analiza ce voia să 
spună acesta prin faptul că — pentru a folosi cuvintele de pe 
o listă de „puncte de discuţie”, întocmită de avocaţi referitor 
la aceste discuţii telefonice - „o parte a problemei se ştia de 
la sfârşitul lui aprilie”. În termeni gramaticali, aceasta e 
„diateza pasivă” şi se naşte o întrebare evidentă: „Cine ştia?” 


Munger a insistat cu întrebarea şi a aflat că Mozer, crezând 
că era pe punctul de a fi demascat, a dezvăluit infracțiunile 
de la licitația din februarie şefului său, John Meriwether, la 
sfârşitul lui aprilie. Calificând comportamentul lui Mozer 
drept „amenințare pentru carieră”, Meriwether i-a dat 
imediat vestea lui Strauss şi, câteva zile mai târziu, s-a 
întâlnit cu Strauss, Gutfreund şi Feuerstein, pentru a 
decide ce era de făcut. Feuerstein le-a spus celorlalți că 
actul lui Mozer era probabil ,penal” şi grupul a ajuns la 
concluzia că trebuie să fie anunțată Rezerva Federală din 
New York despre ce s-a întâmplat. Dar apoi nimeni n-a făcut 
nici un gest în direcţia informării - nici în aprilie, nici în 
mai, iunie sau iulie. Aceasta a fost inactiunea care, spunea 
mai târziu Buffett, fusese „inexplicabilă şi de neiertat” şi 
care a împins criza la limită. 


Discutand cu Buffett in acea sambata, Munger a numit 
inactiunea conducerii ,stat cu degetul in gura”, o sintagma 
pe care Buffett crede ca a auzit-o repetata cand a vorbit si el 
cu Strauss si Feuerstein. Dar altfel, nu crede ca cei doi ar fi 
făcut vreun efort să-l informeze clar despre participarea 
conducerii superioare în această nebunie. Unii dintre 
reglementatorii Salomon s-au plâns ulterior de acelaşi lucru, 
spunând că fuseseră informaţi despre abandonul conducerii 
superioare, dar în termeni blânzi, voalati, care nu reusisera 
să îi lămurească despre ce era vorba exact. 


Chiar şi aşa, erau mai bine informați decât publicul care, 
din comunicatul de presă din 9 august, nu a aflat absolut 
nimic despre faptul că la momentul respectiv conducerea ar 
fi ştiut ceva. În discuţia sa telefonică cu Feuerstein, Munger 
a pus în discuţie cu asprime omisiunea. Dar Feuerstein a 
spus că atât conducerea, cât şi avocaţii se temeau că prea 
multe dezvăluiri ar amenința ,finantarea” societăţii - 
capacitatea acesteia de a rula miliardele de dolari de 
împrumuturi pe termen scurt, care ajungeau la termen în 
fiecare zi. Astfel încât planul Salomon era să se spună 
administratorilor şi reglementatorilor că s-a ştiut la nivel de 
conducere despre abaterea lui Mozer, dar să se evite 
exprimarea publică în acest sens. Lui Munger nu i-a plăcut 
acest lucru, considerând comportamentul nici naiv, nici 
inteligent. Dar neconsiderandu-se un expert în ,finantare”, a 
cedat. 


Totuşi, când el si Buffett au discutat duminică — cu articolul 
despre Salomon apărând mare pe prima pagină a ziarului 
New York Times -, au hotărât să insiste asupra dezvăluirii 
complete a faptelor. Luni, Munger a transmis punctele lor 
ferme de vedere prietenului apropiat şi consilierului lui 


Gutfreund, Martin Lipton de la Wachtell Lipton, si i s-a spus 
că situația va fi discutată la o şedinţă telefonică a 
consiliului, programată pentru miercuri după-amiază. Între 
timp, Buffett a vorbit cu Gutfreund, care a admis că toată 
situația nu însemna nimic mai mult decât „câteva puncte la 
acțiuni”. 


La şedinţa de miercuri a consiliului, administratorii au auzit 
textul unui al doilea comunicat de presă, care cuprindea trei 
pagini de detalii şi o recunoaştere directă a faptului că se 
aflase încă din aprilie, la nivelul conducerii superioare, 
despre încălcarea lui Mozer din februarie. Dar propoziția 
care urma i-a făcut pe administratori să râdă în hohote la 
telefon. Se spunea că motivul pentru care conducerea nu se 
dusese la reglementatori era „presiunea altor activități”. 
Buffett, ascultând în Omaha, îşi aminteşte că a numit 
„Tridicolă” aceasta scuză incredibil de neconvingatoare. 
Explicaţia din comunicatul de presă a fost ulterior 
modificată şi suna astfel: „Din cauza faptului că nu s-a 
acordat suficientă atenţie situației, această decizie nu a fost 
implementată prompt”, un alt exemplu de diateză pasivă 
oarecum mai putin jalnică, dar neclintită în refuzul de a 
atribui vina. 


Adevărata infracțiune la acea şedinţă a administratorilor de 
miercuri nu a fost totuşi exprimarea, ci o omisiune flagrantă 
- faptul că Gutfreund nu a spus consiliului că primise, cu o 
zi înainte, o scrisoare de la Rezerva Federală din New York, 
care conținea prevestiri sumbre. Scrisoarea era semnată de 
un vicepreşedinte executiv al băncii, dar oricine ar fi citit-o 
şi-ar fi dat seama că, în spatele acestuia, se afla un munte 
de forță şi temperament irlandez, Gerald Corrigan, 
preşedinte al consiliului de administraţie al băncii. Corrigan 


stia deja, la acel moment, destul incat sa fie infuriat de 
aceste fapte, care se petrecusera sub ochii sai. In scrisoare, 
se spunea ca „neregulile” privind participarea Salomon la 
licitaţii puneau sub semnul întrebării „continuarea relatiilor 
de afaceri” ale acesteia cu Rezerva Federală şi descria 
Rezerva Federală ca fiind „profund afectată” de faptul că nu 
se făcuse o dezvăluire promptă de către conducere a ceea ce 
aflase despre Mozer. A solicitat prezentarea în termen de 
zece zile a unui raport detaliat asupra tuturor „neregulilor, 
încălcărilor si neglijențelor” despre care Salomon avea 
cunoştinţă. 


Aşa cum a aflat ulterior Buffett, Corrigan se aşteptase ca 
scrisoarea să fie imediat remisă administratorilor Salomon, 
care, credea el, aveau la fel de prompt să recunoască 
necesitatea schimbării conducerii superioare. Când 
administratorii nu au reacționat, Corrigan şi-a închipuit că 
il sfidează - cand, de fapt, ei erau în totală necunostinta de 
cauză. Buffett nu a auzit despre nici o scrisoare din partea 
Rezervei Federale până mai târziu, în cursul săptămânii, 
când a vorbit cu Corrigan, dar şi atunci Buffett a presupus 
că Rezerva Federală transmisese o solicitare de informare. 
Buffett nu a văzut scrisoarea propriu-zisă decât mai mult de 
o lună mai târziu, după ce l-a auzit pe Corrigan făcând 
referiri explicite la aceasta, la audierile din Congres. 


În opinia lui Buffett, convingerea Rezervei Federale că 
scrisoarea sa fusese ignorată a alimentat furia cu care 
reglementatorii s-au repezit, câteva zile mai târziu, asupra 
Salomon. Nu lipsesc, spune Buffett, „aspectele vitale” pe 
care Gutfreund, Strauss si Feuerstein le-au ascuns 
administratorilor in lunile anterioare, in toata aceasta 
perioada purtandu-se de parca lucrurile ar fi fost perfect 


normale. Dar netransmiterea scrisorii din partea Rezervei 
Federale consiliului era, din punctul său de vedere, „o 
bombă atomică”. Sau poate, spune el, s-ar potrivi o 
descriere mai pământeană: „Este de înțeles că Rezerva 
Federală a simțit în acest punct că administratorii s-au 
alăturat conducerii pentru a o sfida de la obraz”. 


V-aţi putea întreba, în mod rezonabil, ce se întâmpla cu 
acțiunile Salomon, în timp ce toate acestea ieşeau la iveală. 
Erau în coborâre puternică, de la peste 36 $ per acţiune, 
vineri, la sub 27 $, joi, când cel de-al doilea comunicat de 
presă a zguduit piața. Dar acțiunile erau doar fațada unei 
probleme mult mai grave, o structură financiară corporativă 
care, până joi, avea să se spargă din cauză că se eroda 
încrederea în Salomon. Nu e bine pentru nici o societate de 
valori mobiliare să piardă încrederea lumii. Dar dacă 
societatea este „dependentă de credite”, asa cum era 
Salomon, în măsură extrem de mare, nu poate tolera o 
schimbare negativă în percepţie. Buffett compară nevoia de 
credibilitate a Salomon cu nevoia muritorilor de aer: când 
un lucru necesar este prezent, nimeni nu observă. Când 
lipseşte, numai aceasta se observă. 


Din nefericire, erodarea încrederii se întâmpla în cazul unei 
societăți care devenise uriaşă. În august 1991, Salomon 
crescuse la 150 miliarde $ în active (fără a se lua în calcul, 
desigur, elementele extrabilantiere) şi era printre primele 
cinci cele mai mari instituții financiare din SUA. Societatea 
era susținută pe partea dreaptă a bilanţului - sunteți 
pregătiţi? — de numai 4 miliarde $ în capitaluri proprii şi, în 
plus, avea aproximativ 16 miliarde $ în obligaţiuni pe 
termen scurt, datorii bancare şi instrumente negociabile. 
Acest total de aproximativ 20 miliarde $ reprezenta baza de 


capital care sustinea restul de 130 miliarde $ in obligatii 
financiare, majoritatea acestora pe termen scurt, de lichidat 
în termen de o zi până la şase luni. 


Lucrul cel mai important în legătură cu aceste obligaţii financiare 
este faptul că acei creditori pe termen scurt sunt permanent gata 
să ia startul: nu-i entuziasmează deloc să câştige o fracțiune 
suplimentară dintr-un punct procentual ca dobândă, dacă 
sesizează chiar şi cel mai mic risc pentru capitalul lor. A le flutura 
rata bonus prin fața ochilor este de fapt mai curând 
contraproductiv, pentru că îi face să suspecteze un pericol 
ascuns. Mai mult, spre deosebire de băncile comerciale, ai căror 
creditori se pot bizui pe FDIC! sau pe doctrina „prea mare ca să 
cadă”, societăţile de valori nu au un „Iătic” declarat, a cărui 
simplă prezenţă să descurajeze competiția. 


Astfel că, în acea zi de joi, Salomon a început să se 
confrunte cu competiția. Aceasta s-a materializat din partea 
stângă, sub forma investitorilor care doreau să-i vândă 
acestui dealer din liga mare şi formator de piață, Salomon, 
propriile titluri de creanta - în special obligatiunile pe 
termen mediu, pe care societatea le avea în circulație. 
Salomon formase întotdeauna o piață pentru aceste titluri, 
dar de obicei era inutil, pentru că nimeni nu voia să vândă. 
Dar acum turna cu vânzători. Dealerii de la Salomon au 
răspuns coborând ofertele, în încercarea de a descuraja 
traficul - arzând de nerăbdare să facă acest lucru, de fapt, 
pentru că fiecare răscumpărare de obligaţiuni pe care o 
făceau se topea în baza de capital care susținea întreaga 
structură a Salomon. În cele din urmă, după ce dealerii au 


1 Federal Deposit Insurance Company - agenție de garantare a 
depozitelor bancare (n.red.) 


cumpărat obligatiuni în valoare de aproximativ 700 milioane 
$, Salomon a făcut un lucru de necrezut: a încetat să mai 
tranzactioneze propriile titluri. Lucrul acesta a generat 
oprirea şi a restului brokerilor de pe Wall Street. Dacă 
Salomon nu avea să cumpere propriile valori, era evident că 
nimeni altcineva nu avea să o facă. 


În seara acelei zile de joi, în timp ce ziarele trambitau 
relatările despre evenimentele extraordinare ale zilei la 
Salomon - când geamul de la ghişeul casierului s-a trântit, 
nu se poate tine secretul -, John Gutfreund si Tom Strauss 
vorbeau la telefon cu Gerry Corrigan. Erau probleme peste 
tot si, in cursul conversatiei, Gutfreund si Strauss isi 
puneau la indoiala capacitatea de a conduce in continuare 
Salomon. 


În dimineaţa următoare, la 6.45, ora din Omaha, Buffett a 
fost trezit de un telefon. La celalalt capat al firului erau 
Gutfreund, Strauss si Marty Lipton. Gutfreund a spus ca el 
şi Strauss îşi dădeau demisia şi, prin urmare, se punea 
oarecum problema cine urma să preia conducerea. 
Gutfreund a spus mai târziu că îl rugase pe Buffett să o 
preia el. Buffett crede că s-a oferit el. Nu a stabilit nimic, în 
orice caz, cât a fost acasă, dar a spus că-i va suna pe cei de 
la New York odată ajuns la birou, care era la câteva minute 
distanță. Când a ajuns, s-a uitat la un fax care tocmai 
sosise, cu articolul din acea zi, publicat de New York Times, 
ale cărui titluri de pe prima pagină anunțau: WALL STREET 
VEDE O AMENINȚARE SERIOASĂ PENTRU SALOMON 
BROS.; EXISTĂ TEMERI PRIVIND DEMISII LA NIVEL ÎNALT 
ŞI ABANDON AL CLIENȚILOR. Iar la 7.45, ora din Omaha, a 
sunat grupul Salomon şi a spus că va prelua conducerea 
până când lucrurile se îndreaptă. 


Pana in ziua de azi, ziarele scriu ca a intervenit ca sa 
protejeze cele 700 de milioane $ ale Berkshire, dar acest 
lucru pare ingrozitor de simplist. Evident, isi dorea ca 
investiția să fie în siguranță. Dar, dincolo de aceasta, era 
administrator al unei societăți cu mari probleme şi a simțit, 
într-un mod în care puţini administratori o fac, o obligație 
față de toţi acționarii săi. În plus, era director executiv al 
Berkshire - pe care o putea conduce o perioadă, in timp ce 
rezolva problemele celeilalte societăţi, iar pentru 1 $ pe an 
cât câştiga la Salomon, nu avea nevoie să-şi piardă timpul 
întocmind un contract de muncă. Foarte bine, ştia că îşi 
schimbă viata, şi nu în mai bine. „Dar trebuia să-şi asume 
cineva şi treaba asta”, a spus atunci şi spune în continuare, 
„Şi, logic, eu eram acel cineva”. 


În acea vineri dimineaţă, şi-a făcut imediat planul să zboare 
la New York. Dar grupul de la Salomon l-a rugat să stea la 
birou şi să aştepte un telefon care nu mai venea, de la 
Corrigan. În timp ce Buffett aştepta, se deschidea bursa — 
dar nu si tranzactionarea acțiunilor Salomon. Apoi a sosit 
telefonul lui Corrigan. Conversatia a fost scurtă şi conținea 
mesajul că era dispus să extindă puţin „termenul de zece 
zile”, acum că Buffett intrase în joc. Pentru că nu văzuse 
scrisoarea de la Rezerva Federală, Buffett nu avea idee 
despre ce vorbea Corrigan, dar din context a înțeles că 
Rezerva Federală cerea probabil informaţii. După ce s-a 
încheiat conversaţia, Buffett a zburat la New York, unde a 
ajuns în jurul orei 16.00. Între timp, Salomon anunţase că 
Buffett devenise preşedinte al consiliului de administraţie 
interimar şi Bursa de la New York a deschis tranzactionarea 
acțiunilor. În scurta perioadă cât au fost puse în vânzare, 
acțiunile s-au tranzactionat greoi si au urcat un dolar, 
închizând abia sub 28 $. 


Buffett a participat la o întrunire, în acea seară, cu 
Corrigan, la sediul Rezervei Federale. Au mers şi Gutfreund 
şi Strauss şi cei trei au intrat într-o şedinţă complet lipsită 
de cordialitatea cu care era întâmpinat de obicei Buffett. 
Corrigan a spus sobru ca, din experiența sa, presedintiile 
interimare nu funcționează bine; l-a prevenit pe Buffett să 
nu încerce să-l scurtcircuiteze cerând ajutor de la „prietenii 
de la Washington”; şi, într-un comentariu amenintator, dar 
misterios, i-a spus lui Buffett să se pregătească pentru 
„orice eventualitate”. 


Apoi l-a rugat pe Buffett să iasă ca să discute ceva în 
particular cu Gutfreund şi Strauss, doi bărbaţi care fuseseră 
— folosirea timpului trecut e necesară aici - buni prieteni de- 
ai săi. Când au apărut cei doi, Gutfreund i-a spus lui Buffett 
că, emoționat, Corrigan şi-a exprimat regretele personale 
pentru rolul pe care îl juca în încheierea carierelor lor. Dur 
până la sfârşit, Gutfreund a respins furios incidentul atunci 
când a stat de vorbă cu Buffett, spunându-i că nu avea de 
gând să-i acorde lui Corrigan „iertarea de păcate”. Astăzi, 
gândindu-se la acele momente ciudate, Buffett îşi aminteşte 
că şi George Washington a plâns când a semnat 
condamnarea la moarte a maiorului Andre, un spion 
britanic. Dar, întocmai ca şi Carrigan, a semnat-o. 


Pentru Buffett, ce a mai rămas din vinerea aceea şi întreaga 
sâmbătă au fost dedicate luării unor decizii operative 
cruciale. Una dintre acestea presupunea abordarea sorții lui 
John Meriwether, care se grăbise să le spună şefilor săi 
despre fărădelegile lui Mozer când a aflat despre ele, dar 
apoi, voit sau nu, a fost prins în țesătura neinformării. 
Marty Lipton, foarte vizibil în acele zile de criză, voia 
concedierea lui Meriwether, la fel ca foarte multi membri ai 


comitetului de conducere, care se agatau de orice ca sa 
salveze societatea. 


Dar Buffett, care nu era convins dacă era corect să-l 
concedieze pe Meriwether, tot incerca sa inteleaga mai multe 
lucruri despre ce se intamplase cu adevarat, dupa luna 
aprilie. A reusit sa afle cate ceva sambata, cand doi avocati 
de la Wachtell Lipton le-au relatat, timp de mai bine de o 
oră, lui Buffett si membrilor care mai rămăseseră din 
comitetul de conducere al Salomon, ce aflasera in cursul 
cercetărilor lor, care debutasera la începutul lunii iulie. 
Apoi, tarziu in cursul zilei de sambata, chestiunea 
Meriwether a revenit pe tapet, pentru ca acesta insusi a 
hotărât că e cel mai bine să-şi dea demisia. 


Decizia şi mai mare cu care se confrunta Buffett era să-şi 
dea seama care membru al grupului executiv al Salomon 
Brothers urma să devină noul şef al operaţiunilor cu valori 
mobiliare, care îşi pierdeau acum cei doi şefi, Gutfreund şi 
Strauss. Astfel încât sâmbătă, la sediul Wachtell Lipton, 
Buffett a discutat cu aproape zece membri ai comitetului de 
conducere al Salomon la rând, întrebând pe fiecare cine, din 
cadrul acestui grup, era în opinia sa cel mai calificat ca să 
conducă activitatea. Marea majoritate au spus că Deryck 
Maughan, în vârstă de 43 de ani, care de puţin timp 
revenise după ce condusese reprezentanța Salomon de la 
Tokio şi fusese numit codirector al departamentului de 
operațiuni bancare de investiții. Maughan a dat un răspuns 
mai subtil: „Cred ca întrebându-i pe multi dintre ceilalți pe 
cine vor, vei constata că e vorba de mine”. Buffett ştia şi că 
Gutfreund credea că alegerea ar trebui să fie Maughan. 
Astfel că Buffett şi-a identificat omul în acea zi. Dar nu i-a 
spus nici lui Maughan şi nici nu a făcut public acest lucru, 


deoarece consiliul Salomon - pregătit să se întrunească în 
şedinţă de urgenţă la ora 10, duminică, 18 august — trebuia 
să ratifice decizia şi să-l aleagă şi pe Buffett. 


Dacă întregul sistem de reglementare ar fi dormit tot acel 
weekend, întrunirea consiliului tot ar fi fost un eveniment de 
referință. Dar, după cum au stat lucrurile, sâmbătă 
reglementatorii Salomon finisau o rachetă teleghidată. 
Aceasta a lovit birourile Salomon din Manhattan cu putin 
înainte de ora 10 duminică, prin intermediul unui telefon de 
la Trezorerie care anunța că, în câteva minute, avea să se 
anunțe că societății Salomon urma să i se interzică să 
participe la licitaţiile 'Trezoreriei, atât pe cont propriu, cât şi 
în numele clienților. 


Buffett a primit mesajul într-o încăpere mică, unde discuta 
cu o mână de oameni, printre care se aflau şi Gutfreund şi 
Strauss, care hotărâseră să-şi prezinte demisiile la şedinţă. 
Cei trei au concluzionat imediat că anunțul va scoate 
Salomon din afaceri - nu din cauza pierderilor economice pe 
care le va suporta ca urmare a blocajului Trezoreriei, ci din 
cauză că întreaga lume va interpreta anunțul astfel: 
„Trezoreria către Salomon: du-te dracu'!” Mai mult, aceasta 
lovitură se abătea asupra unei societăți care se clătina deja 
sub povara problemelor de credit şi care abia se mai 
susținea. 


Şi nici nu era momentul potrivit pentru eventuale mişcări de 
trupe: se aflase deja că Buffett urma să apară la conferința 
de presă de la 14.30, şi o armată de ziarişti erau aşteptaţi. 
Mai grav încă, tirania unei piețe globale apăsa societatea. 
Piața japoneză urma să se deschidă în a doua parte a după- 


amiezii si apoi cele de la Londra si de la New York. Vestile 
rele aveau să fie transmise in cascadă, de la o piață la alta, 
şi să se concentreze asupra unei singure idei: s-a terminat 
creditul societăţii Salomon. Într-o societate dependentă de 
credit, altceva nici nu conta. Această idee era suficientă 
pentru a distruge compania. 


În cămăruța în care au primit vestea, Buffett şi ceilalți se 
adunaseră pentru a-şi analiza opţiunile. Au găsit trei 
posibile soluții de acțiune. Prima, să convingă Trezoreria să 
anuleze sau măcar să modifice interdicţia. A doua, să adopte 
o atitudine curajoasă, să arunce cu declaraţii încrezătoare şi 
să spere că lumea va înghiți jocul — sau, cu alte cuvinte, să 
mintă. A treia, să lichideze declarând faliment, sperând prin 
aceasta să piardă onorabil, să reducă daunele şi să împartă 
efectele în mod echitabil între creditorii societății Salomon. 


Cea de-a doua strategie a fost respinsă aproape înainte de a 
fi formulată. Celelalte două stăteau în picioare şi au fost 
aplicate simultan. Aceasta însemna ca trebuiau chemați 
avocaţii specializați în falimente. A fost convocată o echipă 
de la Wachtell Lipton, care să cerceteze în ce mod poate 
intra în faliment o societate de valori mobiliare 
internațională mamut, într-o duminică, având posibil nevoie 
şi de vreun judecător, smuls din fata televizorului unde se 
uita la baseball şi mânca floricele, care ar putea bănui că o 
dactilografă neatentă a mai adăugat un zero la cifra aceea 
de 150 miliarde $ şi care, în orice caz, probabil nu auzise 
niciodată de instrumente financiare derivate sau de 
operatiuni repo sau de imposibilitatea de plata. Pe scurt, 
declararea falimentului, daca lucrurile ajungeau aici, avea 
să fie un coşmar. 


In plan personal, ar fi fost la fel si pentru Buffett. Fisa 
postului său era in pragul unor schimbări drastice, care nu 
aveau să îi lase nici un motiv să se afle acolo: el venise să 
salveze Salomon, nu să însoțească societatea de-a lungul 
procedurii de faliment. O mulțime de alte persoane puteau 
face lucrul acesta, şi-a spus. 


Aşa că, devreme în acea duminică, Buffett a ajuns la 
concluzia că va refuza alegerea dacă se punea problema 
falimentului. Nu se amăgea singur, cu toate acestea, în ceea 
ce priveşte nebunia care avea să urmeze, fiindcă ştia că 
ieşirea sa din scenă avea să fie văzută ca o abandonare a 
corabiei care se scufundă sau, şi mai rău, ca principala 
cauză a scufundării. Buffett le spusese de multe ori celor 
trei copii ai sai că durează o viata să construieşti o reputație 
şi doar cinci minute să o demolezi. Pe parcursul acelei 
duminici, îşi spunea că s-ar putea afla în pragul celor cinci 
minute. 


Dar acest fapt nu a scurtcircuitat energia uriaşă pe care o 
pusese în Planul A: obținerea unei anulări a interdictiei. 
Buffett a decis să sune chiar el la Trezorerie şi a şi vorbit o 
dată în acea zi cu preşedintele consiliului de administraţie al 
Rezervei Federale, Alan Greenspan. Gutfreund şi Strauss au 
primit sarcina de a da de Corrigan, care s-a dovedit greu de 
găsit. Lui Meriwether, care îşi oferise ajutorul, i s-a spus să 
ia legătura cu Richard Breeden, preşedintele consiliului de 
administrație al SEC. Această încercare s-a dovedit a fi un 
eşec total. Contactat de Meriwether, Breeden a spus că a 
luat parte la decizia Trezoreriei, a caracterizat Salomon ca 
fiind „putredă până în măduvă” şi a adăugat că nu se va 
bucura de ajutorul său. 


Pe frontul Trezoreriei, logistica a lovit prima. Cand Buffett a 
încercat aproape imediat să-l sune pe oficialul de la 
Trezorerie care transmisese teribilul mesajul, linia era 
ocupată. Compania de telefoane a fost de acord să întrerupă 
convorbirea, dar a fost confuzie, au apărut erori şi întârzieri. 
În momentul în care Buffett a reuşit să ia legătura cu 
purtătorul de cuvânt al Trezoreriei, anunțul interdictiei 
Trezoreriei fusese făcut public şi făcuse un tur fulgerător al 
întregii lumi. 


Purtătorul de cuvânt al Trezoreriei l-a convins pe secretarul 
Trezoreriei, Nicholas Brady, care în momentul respectiv 
vizita Saratoga Springs, New York, pentru cursele de cai, să- 
l sune pe Buffett. Cei doi fuseseră cunoştinţe apropiate în 
decursul timpului, dar cu greu şi-ar fi putut imagina că 
aveau să se confrunte în acea duminică dimineața. Cu vocea 
în care se simțea emoție şi tensiune, Buffett şi-a pledat 
cauza, spunând secretarului Trezoreriei că Salomon nu 
putea face fata interdictiei Trezoreriei şi că avea să cheme 
experții în faliment să pregătească o eventuală cerere în 
acest sens. Buffett a subliniat dimensiunile gargantuesti ale 
Salomon şi natura internațională a activității acesteia. A 
prezis că un faliment al Salomon ar fi o calamitate, cu efecte 
de domino resimtite în toată lumea, şi că ar da peste cap un 
sistem financiar care subzistă pe baza ideii de plăți prompte. 


Nu e uşor să explici cu succes un scenariu despre sfârşitul 
lumii. Răspunsul lui Brady a fost prietenos şi empatic, dar 
era tentat să considere că această discuție despre faliment si 
colapsuri financiare era exagerată. Nu şi-l putea imagina pe 
Buffett refuzând să preia conducerea sau nereuşind să ducă 
lucrurile până la capăt. Brady era în acelaşi timp extrem de 
conştient de locul în care se aflau lucrurile: anunțul fusese 


facut public, iar retragerea acestuia ar fi fost o problema 
enorma. 


Dar, spre imensa usurare a lui Buffett, nu a intrerupt 
dialogul. Dimpotriva, s-a apucat sa dea o serie de telefoane 
si apoi revenea sa-l tina la curent pe Buffett. Unul dintre 
detaliile cele mai ciudate ale zilei a fost faptul ca Buffett 
vorbea la telefoanele de la Salomon, care fuseseră 
programate să nu sune, ci sa se aprindă o lumina mica 
verde când suna cineva. O perioadă mai lungă decât doreşte 
să-şi amintească, Buffett s-a uitat fix la telefon, aşteptând 
ca secretarul Trezoreriei să facă lumină. 


La fiecare convorbire telefonică, Buffett încerca să-l facă pe 
Brady să realizeze gravitatea situaţiei şi sentimentul său ca 
toți călătoreau cu o viteză nebunească într-un tren care 
trebuia oprit - si care putea fi oprit, atât timp cât toată 
lumea realiza că acel accident trebuia împiedicat. La un 
moment dat, în cursul discuţiilor telefonice cu Brady, 
întreaga durere şi sentimentul de inutilitate pe care le avea 
Buffett s-au comprimat într-o singură propoziție: „Nick, 
aceasta este cea mai importantă zi din viața mea”. 


Brady a răspuns: „Lasă, Warren, o să trecem peste asta”. 
Dar asta nu a însemnat nici pe departe că şi-a schimbat 
opiniile. 


A trebuit să intervină Corrigan în convorbirile telefonice, în 
cursul după-amiezii, pentru a se schimba ceva. El era cel 
care îi spusese lui Buffett să fie pregătit pentru „orice 
eventualitate” şi a definit această formulare consfintind 


interdictia. Dar Corrigan asculta cu atentie acum si parea sa 
dea crezare discursului lui Buffett despre faliment si despre 
planurile sale personale de a pleca, in cazul in care urma sa 
se facă o cerere in acest sens. Corrigan i-a spus lui Buffett şi 
unui alt reglementator, care era pe fir cu ei: „Mai bine 
vorbim între noi”. 


Buffett s-a întors în sala de consiliu şi a aşteptat împreună 
cu ceilalți administratori. Şase etaje mai jos, peste 100 de 
reporteri şi fotografi, subsemnata aflându-se printre ei, se 
adunaseră pentru conferința de presă de la 14.30. Chiar în 
fata sălii de consiliu, unii dintre directorii executivi pe care 
Buffett îi intervievase sâmbătă se plimbau de colo-colo, 
convocați fiind în ideea că unul dintre ei urma să fie numit 
director de operațiuni la Salomon. 


Şi apoi, fix la 14.30, Jerome Powell, unul dintre secretarii 
adjuncti ai Trezoreriei, l-a sunat pe Buffett ca să-i citească o 
declarație pe care Trezoreria era pregătită să o facă. Era 
practic jumătate de pâine, sau poate două treimi, pentru că 
spunea că interdicția ca Salomon să liciteze pe cont propriu 
fusese ridicată, în timp ce interdicţia de a licita în contul 
clienților rămânea valabilă. „E bine aşa?”, a întrebat Powell. 
„Cred că da”, a răspuns Buffett. Atunci consiliul a parcurs 
în fugă procedura de alegere a lui Buffett ca preşedinte al 
consiliului de administraţie interimar al Salomon Inc. şi a 
lui Deryck Maughan ca director şi şef de operaţiuni al 
Salomon Brothers. Buffett l-a găsit pe Maughan şi i-a spus: 
„Ai fost desemnat!” şi cei doi au coborât la conferința de 
presă, intrând în sală la 14.45. 


Inceputul a fost brusc: ,Sunt Warren Buffett si am fost ales 
în această după-amiază preşedinte interimar al consiliului 
de administrație al Salomon Inc.” Câteva minute mai târziu 
trecuse la anunțul pe care tocmai îl făcuse Trezoreria, pe 
care l-a citit cu voce tare. Când a terminat, s-au auzit 
aplauze inabusite din spatele sălii şi paşi grăbiţi ai 
angajaţilor care fugeau să ducă veştile salvatoare. Buffett a 
trecut apoi la o serie de peste două ore de întrebări. „Cum o 
să reusiti să fiți si aici, şi în Omaha?” a fost întrebat, iar 
răspunsul a tasnit înapoi: „Mama mi-a brodat numele pe 
lenjerie, aşa că n-o să am probleme”. 


Luni, titlurile nu au spus du-te dracu'; au preluat anularea 
în aceeaşi măsură ca şi interdicția. Acţiunile Salomon au 
ieşit pe piață la timp şi s-au tranzactionat disciplinat, 
scăzând aproximativ un punct şi jumătate. 


Subliniind un paradox, Buffett spune azi că întregul episod 
cu Trezoreria, aşa groaznic cum a fost în momentul acela, a 
dat probabil Salomon un impuls pe care nu l-ar fi putut 
primi în nici un alt mod. Anularea, care a venit la 14.30, a 
transmis un mesaj pieței în sensul că acest atotputernic 
reglementator, Trezoreria, considera că Salomon este OK. 
Dacă nu s-ar fi materializat acest gir, piețele de creanţe de 
luni ar fi fost obligate să efectueze propria determinare a 
solvabilitatii Salomon şi cine ştie la ce fel de concluzie s-ar fi 
ajuns. 


Dar, aşa cum au stat lucrurile, Salomon a ieşit din acel 
weekend cu o vitalitate care să-i permită să şchiopăteze de-a 
lungul unor luni ieşit din comun de dure, în care 
preşedintele interimar al consiliului de administraţie a redus 


efectul de levier financiar, reducand bilantul foarte mult, s-a 
tocmit cu bancile pentru banii de care Salomon avea mare 
nevoie si a sperat mai mult decat orice ca infractiunile lui 
Mozer (care l-au costat aproape patru luni de închisoare, 
după ce a recunoscut vina de a fi indus în eroare Rezerva 
Federală) nu vor atrage dupa sine acuzaţii penale împotriva 
Salomon. În cele din urmă, societatea a fost de acord să 
plătească 290 milioane $, un rezultat ce reflectă în primul 
rând cooperarea extraordinară despre care Buffett a decretat 
că urmează a fi asigurată atât reglementatorilor, cât şi 
oamenilor legii, in vedera asigurării curateniei. 


O mătură serioasă în această curățenie a fost un avocat din 
California, care lucrase adeseori pentru Berkshire, Robert 
Denham, şi pe care Buffett l-a convins să lucreze cu normă 
întreagă pentru Salomon. În mai 1992, cu multe dintre cele 
mai mari probleme ale Salomon deja sub control, Buffett s-a 
întors în Omaha, iar Denham i-a luat locul ca preşedinte al 
consiliului de administraţie al Salomon Inc. şi de 
supraveghetor al intereselor acţionarilor. După ce acțiunile 
Travelers au ajuns la valoarea de 9 miliarde $, Denham avea 
să treacă la altceva. 


Dar partea Berkshire din cele 9 miliarde $? Este aproximativ 
1,7 miliarde $, deşi unele dintre acţiunile Travelers pe care 
Berkshire le va primi sunt rezervate deţinătorilor de 
obligaţiuni convertibile Berkshire. Nu vreţi să ştiţi mai multe 
lucruri despre aceasta complicatie şi nici să analizati în 
amănunt alte acrobatii pe care Buffett le-a făcut cu acţiunile 
Salomon. Retineti doar atât: o acțiune Salomon valorează in 
prezent 81 $ în participatii Travelers. Pe de altă parte, 
Berkshire deține nişte acțiuni Salomon pe care le-a 
cumpărat in 1987 la un pret efectiv de 38 $ şi deţine alte 


acțiuni, cumpărate mai târziu, la un pret mediu de 
aproximativ 48 $. 


Pe scurt, Buffett a spus în 1987 că Salomon nu avea să fie 
„o portie triplă de tort” şi nu a fost. Pe de altă parte, ceea ce 
s-a întâmplat cu greu se poate echivala cu o radiere din 
evidențe. „Aş zice că am marcat până la urmă, dar nu 
înainte ca scorul să fi ajuns la O la 2.” 


Iar apoi, apropiindu-se foooarte uşor de o sinteză filosofică a 
Salomon, dă glas uneia dintre expresiile sale preferate: Totul 
e bine când se termină. 


10 ianuarie 1994 


Din „DACĂ POȚI SĂ CREZI” 


comentariul ironic al lui Buffett, la doi ani şi jumătate de la 
izbucnirea crizei Salomon 


Warren Buffett, în vârstă de 63 de ani, preşedinte al 
consiliului de administraţie al Berkshire Hathaway, un mare 
investitor în Salomon Inc., cu privire la amenda şi pedeapsa 
cu închisoarea primite de Paul Mozer, care a precipitat 
scandalul societății privind licitaţiile Trezoreriei: „Mozer 
plăteşte 30 000 $ şi e condamnat la închisoare pentru patru 


luni. Acţionarii Salomon - inclusiv eu - au plătit 290 
milioane $, iar eu am fost condamnat la zece luni in functia 
de de preşedinte al consiliului de administraţie”. 


26 septembrie 1988 


SPECIAL DIN NEBRASKA 


Terence Pare 


Warren E. Buffett, investitorul din Omaha, care se 
mândreşte cu faptul că obține rezultate neobişnuite făcând 
lucruri obişnuite, a făcut acum un lucru neobişnuit, pentru 
a obţine un rezultat obişnuit. Într-o scrisoare către 
acționarii Berkshire Hathaway, conglomeratul din oraşul 
său natal, Buffett, în vârstă de 58 de ani, şi-a anunțat 
intenția de a transfera tranzactionarea acțiunilor firmei de la 
piața extrabursieră la Bursa de Valori din New York. 


E un lucru neobişnuit, pentru că bursa prevede ca 
societăţile ce solicită listarea să aibă cel putin 2 000 de 
acționari, care să dețină cel putin un „pachet complet” de 
100 de acţiuni. Nu e cazul la Berkshire. Pentru că acțiunile 
sale se vând cu aproximativ 4 300 $ fiecare, nu sunt multi 


cei care isi permit un pachet complet, iar Berkshire are 
relativ puţine acțiuni în circulație - mai putin de 3% din 
numărul mediu, la nivelul societăților listate la Bursa de 
Valori din New York. Buffett a refuzat întotdeauna să 
fragmenteze acţiunile - in parte pentru a descuraja 
speculantii — si, în schimb, a aşteptat ca bursa să schimbe 
această regulă, ceea ce s-a şi întâmplat, recent. Imediat ce 
aprobă SEC, Buffett va solicita listarea. 


Mişcarea nu are ca scop să ridice prețul astronomic al 
acţiunilor. Într-adevăr, Buffett a scris investitorilor săi: 
„Berkshire ar trebui să vândă şi sperăm că va vinde, la 
NYSE, la preţuri similare cu cele pe care le-ar fi stabilit pe 
piața extrabursieră, în circumstanțe economice similare”. 
Obiectivul său nu este nici pe departe atât de interesant. 
Întrucât ecartul formatorului de piață este in general mai 
îngust la Bursa de Valori din New York, este putin mai ieftin 
să tranzactionezi titlurile listate acolo. 


19 decembrie 1988 


UN PONT PRIETENESC DE LA WARREN BUFFETT: 
E MOMENTUL SA CUMPERI ACȚIUNI FREDDIE 
MAC 


Brett Duval Fromson 


Acest articol a oferit o adevărată raritate: un pont de bursă de 
la Buffett. Motivul pentru care acestea se materializează atât 
de rar este că Buffett, în mod normal, nu discută despre 
acțiunile pe care le cumpără sau le vinde. Dar, aşa cum 
explică legenda unei fotografii în acest articol, a făcut o 
excepție în acest caz pentru că Berkshire — proprietarul unei 
societăţi de economii şi credit, pe care a avut dreptul să o 
achiziționeze mai demult - ajunsese la numărul maxim de 
acțiuni pe care le putea deține la Freddie Mac. 


Şi cât de bun a fost pontul? A fost excelent. Un investitor care 
a achiziționat acțiuni Freddie Mac la începutul lunii decembrie 
1988 (când ediţia din 19 decembrie a revistei Fortune 
ajungea la abonați) ar fi plătit un pret ajustat (la fractionare) 
de aproximativ 4 $ per acțiune. Dacă apoi investitorul le-ar fi 
păstrat zece ani — până în decembrie 1998 -, ar fi putut vinde 
la prețuri de aproximativ 60 $. Investitorii care ar fi urmărit 
sugestia lui Buffett ar fi putut de fapt să le păstreze atât timp, 
pentru că Berkshire a păstrat aproape toate acțiunile Freddie 
Mac - în jur de 60 de milioane de acțiuni — până în anii 1990. 


Dar, cum decada se încheia, Buffett era gata să vândă. În 
2000, un an în care acţiunile Freddie s-au situat în intervalul 
de la 37 $ la 70 $, Berkshire a vândut peste 95% din acţiuni, 
înregistrând o plusvaloare mare, de aproximativ 3 miliarde $. 
Vânzările s-au făcut departe de ochii publicului, pentru că 
Berkshire obținuse permisiunea SEC de a păstra 
confidentialitatea vânzărilor sale - adică societăţii i se 
permitea să omită orice referire la acțiunile Freddie în ceea ce 
se numesc formularele 13-F - până când tranzacţiile se 
încheiau. După acest moment, Berkshire a modificat 
formularul său 13-F, iar Buffett a menţionat în raportul său 


anual pe 2000 că acţiunile Freddie fuseseră vândute in mare 
parte. Nu a dat detalii însă despre motivul vânzării. 


Motivele aveau totuşi să iasă la iveală în cele din urmă, din 
cauza atitudinii exagerat de dramatice a societății Freddie 
Mac. În 2003, au apărut articole despre faptul că Freddie a 
raportat incorect, în mod regulat, veniturile, şi că firma avea 
să fie obligată să le declare din nou. În 2007, reglementatorul 
societăţii, Office of Federal Housing Enterprise Oversight 
(OFHEO) [Biroul pentru Supervizarea Societăților Ipotecare 
Federale], încerca să-l oblige pe Leland Breendsel, care 
fusese debarcat din funcţia de preşedinte al consiliului de 
administraţie al societății Freddie, să cedeze o mare parte din 
indemnizaţia sa. Apoi Buffett a fost chemat ca martor de către 
reglementatori, care se aşteptau — în mod corect — ca acesta 
să declare că vânduse acţiunile pe care le deținea Berkshire, 
în 2000, pentru că îşi pierduse respectul pentru conducerea 
societăţii Freddie. 


Dezvoltând ideea, Buffett a declarat că se întâlnise cu 
Brendsel de câteva ori şi a apreciat că viza în mod imprudent 
obținerea de câştiguri cu două cifre — să zicem de 15%. 
Societăţile financiare nu obțin in mod obişnuit acest tip de 
câştiguri, spune Buffett, iar conducerea care şi le propune 
poate „începe să inventeze cifrele”. Freddie făcuse şi o 
investiție mare, neconvenţională, care nu-i plăcuse lui Buffett, 
şi acesta se întreba ce alte lucruri rele mai făcuse despre care 
el nu aflase. „Niciodată nu e doar un gândac în bucătărie”, 
spunea Buffett. Reglementatorii au câştigat, iar Brendsel a 
fost amendat şi penalizat cu o sumă totală de 16 milioane $. 


S-a dovedit că Buffett ar fi putut să nu se grăbească să 
vândă acțiunile deținute de Berkshire la Freddie. 
Câştigătoare în cursul boomului imobiliar, Freddie a navigat 
în bursa de valori — supraviețuind vânzărilor făcute de 
Berkshire, scandalului cu declararea veniturilor şi schimbării 
conducerii — până în octombrie 2007. Apoi, acțiunile sale s-au 
prăbuşit şi a devenit una dintre victimele crizei financiare. 
Recent, Freddie tranzactiona acțiuni comune ale unor 
companii mici, la prețuri în jur de 25 de cenți. (CL) 


Marile oportunități de investiție apar când societăți 
excelente se află în circumstanțe neobişnuite, din cauza 
cărora acțiunile sunt evaluate greşit. 


Aşa grăit-a profetul Warren Buffett, preşedinte al consiliului 
de administraţie al Berkshire Hathaway şi specialist suprem 
în titluri. În opinia sa, Federal Home Loan Mortgage Corp., 
cunoscută şi sub numele de Freddie Mac, reprezintă exact 
acest tip de oportunitate. O corporație cvasipublică, la fel ca 
şi verişoara sa mai mare, Fannie Mae (Federal National 
Mortgage Association), are o rentabilitate impresionantă de 
23% la capitalul angajat şi vinde la mai putin de opt ori 
veniturile estimate pentru 1988. „Freddie Mac este o portie 
triplă de tort”, spune Buffett. „Avem un raport mic 
preț /venituri, la o societate cu o performanță excepțională. 
Avem venituri în creştere. Şi avem acțiuni care au toate 
şansele să devină mult mai cunoscute investitorilor în 
acțiuni”. 


Sucursala Berkshire Hathaway de economii şi credit deține 
sau a contractat achiziționarea de acţiuni Freddie Mac în 


valoare de aproape 108 milioane $ - maximul admis. O 
mulțime dintre prietenii şi asociaţii lui Buffett au investit si 
ei — inclusiv Louis Simpson, vicepreşedinte al consiliului de 
administrație al GEICO, şi William Ruane, preşedinte al 
consiliului de administrație al Sequoia Fund. Ar fi bine ca şi 
investitorii de rând să se gândească să se alăture găştii lui 
Buffett? Într-un cuvânt, da. 


Freddie Mac ajută ca visul american de a deține o casă să 
devină realitate. Constituită pe baza aprobării Congresului, 
în 1970, societatea cumpără ipoteci rezidenţiale de la 
creditori, garantează ipotecile şi le ambalează ca titluri şi le 
vinde investitorilor, inclusiv multor S&L (asociaţii de 
economii şi credit). Din 1970 şi până în 1987, piața 
ipotecilor rezidenţiale convenţionale a înregistrat o rată 
anuală compusă de creştere de peste 13% şi niciodată sub 
5,5% pe an. Nu e rău, dar ceea ce face ca firma să fie 
extraordinară este numărul mic al competitorilor. Fannie 
Mae este singurul alt jucător important; principala diferență 
între aceste societăți este că Freddie revinde practic toate 
ipotecile sale, in timp ce Fannie păstrează o parte 
substantiala a acestora. 


Împreună, Freddie si Fannie controlează 90% din piață. 
Buffett spune: „Este al doilea cel mai bun lucru dupa 
monopol”. Viitorul duopolului familiei Freddie-Fannie arată 
încurajator. Piața s-ar putea extinde în următorii ani. Până 
în prezent, numai 33% din ipotecile rezidenţiale sunt 
securitizate, lăsând loc generos dezvoltării. Mai mult, 
instituţiile de economii vor avea în curând un alt stimulent 
puternic să cumpere şi mai multe valori mobiliare ipotecare. 
Din 1990, băncile de economii şi S&L care dețin ipoteci 
ordinare vor avea obligația de a constitui rezerve mai mari 


pentru garantarea pierderilor din creditare, decat daca ar 
avea un portofoliu diversificat de ipoteci securitizate. 


Dintre cele două, Freddie ar putea fi alegerea mai bună. În 
cursul ultimilor zece ani, randamentul investiţiei în acțiuni 
a fost în medie dublu fata de cel al societății Fannie. Pentru 
că managerii de la Freddie cumpără exclusiv ipoteci de cea 
mai bună calitate, procentul întârzierilor la plata datoriei, în 
cazul Freddie, pentru ipoteci convenţionale cu rată fixă per 
familie este de numai 0,4% din portofoliul său de 230 
miliarde $. Cu un portofoliu de dimensiuni similare, rata 
întârzierilor la plata datoriei la Fannie este de 1,1%. 
Preşedintele Leland Brendsel şi ceilalți manageri de la 
Freddie Mac reduc expunerea la riscul ratelor dobânzii, care 
afectează bancherii deținători de ipoteci, crescând costul 
banilor şi scăzând în acelaşi timp prețul ipotecilor pe piața 
secundară. Brendsel tine ipoteci în valoare de numai 15 
miliarde $ în bilanţ, față de cele 102 miliarde $ ale Fannie 
Mae. 


Expunerea mai mică a Freddie la ratele în creştere ale 
dobânzii poate fi unul dintre motivele pentru care Berkshire 
Hathaway a vândut acțiuni ale Fannie, nu de mult timp, sia 
mai cumpărat acțiuni Freddie. Vicepreşedintele consiliului 
de administrație al Berkshire Hathaway, Charles Munger, 
spune: „Nu-mi vine în minte nici un compliment mai clar la 
adresa acțiunilor, în afară de a achiziționa fiecare nenorocită 
de acțiune care ni se permite s-o cumpărăm”. Legal, nimeni 
nu poate deține mai mult de 4% din acțiunile Freddie Mac în 
circulație. 


Actiunile Freddie Mac au o serie de particularitati. In primul 
rand, pachetele de actiuni sunt numite ,preferentiale cu 
participare”. Actionarii preferentiali primesc, de obicei, plati 
fixe reprezentand dividendele, dar actionarii Freddie primesc 
primele 10 milioane $ pe an în dividende şi le sunt garantate 
90% din orice distribuții suplimentare. O altă chichita pe 
care trebuie să o cunoască potențialul investitor este că 
Freddie tranzacţionează pe piața extrabursieră „la emitere” 
până la 3 ianuarie, când societatea va fi listată la Bursa de 
Valori din New York. Înainte de această dată, regulamentul 
consiliului de conducere al Federal Home Loan Board 
permitea numai instituțiilor membre să dețină acţiuni 
preferentiale cu participare, pentru că îi asigurau societății 
Freddie bani cu care să înceapă noi afaceri. Consiliul a decis 
să pună capăt acestei restricții, pentru că lipsa de lichidităţi 
rezultată menținea prețul acţiunilor la un nivel mult mai 
mic fata de cel la care ar fi ajuns pe o piață liberă. 
Modificarea ar putea aduce vreo două miliarde pentru S&L 
înfometate de capital. 


Tranzactionarea acțiunilor „la emitere” ale societății Freddie 
a început în octombrie. Majoritatea investitorilor 
institutionali mai au de descoperit încă farmecul acestora 
sau nu le-au cumpărat pentru că regulamentul lor interzice 
deținerea de „acțiuni la emitere”; fondurile mutuale şi 
societățile de asigurări rareori le dețin. Profesioniştii par să 
conducă piețele de capital, dar în cazul acțiunilor Freddie 
Mac, sunt în avantaj investitorii individuali. Şi au şi un 
bonus. Pentru că nu poţi intra în posesia acțiunilor „la 
emitere” imediat, poți achita acum 30% şi restul mai târziu. 
În acest caz, nu trebuie să achiti nota până la 10 ianuarie. 


CE S-A INTAMPLAT LA MASA DE BRIDGE 


5 iunie 1989 


UN PACHET DE CĂRŢI MAI MULT DECÂT 
COMPLET 


Julia Lieblich 


Inspirat de un articol de fond al revistei Fortune despre 
miliardarul şi jucătorul de bridge Warren Buffett, American 
Contract Bridge League a organizat un meci în care aveau să 
se confrunte Buffett şi cinci alți mari oameni de afaceri, 
împotriva unei echipe alcătuite din politicieni aleşi. 
Rezultatul: Oamenii de afaceri 54, Politicienii 39. Publicul a 
plătit câte 100 $ pentru a urmări meciul de la Washington. 
Banii obținuți merg la fundaţia pentru educaţie a ligii si la 
programul Reading is Fundamental ([Cititul este 
fundamental]. „Toată lumea a jucat bine”, a spus şeful 
executiv al CBS, Laurence Tisch, care a fost căpitanul 
echipei câştigătoare. Colegii săi de echipă au fost, în afară 
de Buffett, Alan Greenberg, preşedinte al consiliului de 
administraţie al Bear Sterns, casa de brokeraj, şi Jimmy 
Cayne, preşedintele acesteia; Malcolm Forbes, preşedinte al 
consiliului de administrație al revistei Forbes, şi George 
Gillespie al III-lea, asociat în cadrul puternicei firme de 
avocatură Cravath, Swaine & Moore. Congresmenul Arlan 
Stangeland (republican - Minnesota), capitanul 


parlamentarilor, a spus despre scorul final: „A fost o 
confruntare infernală”. 


15 ianuarie 1990 


ÎNĂLȚAREA LUI CAYNE 


Alan Deutschman 


Preşedintele societății Bear Stearns, James Cayne, a câştigat 
turneul național de bridge, dar când o revistă pentru bărbați 
l-a intervievat despre pasiunea sa pentru joc, brokerul dur 
de pe Wall Street nu a ştiut cand să zică pas. M l-a întrebat 
despre colegii de echipă - şeful său, directorul executiv al 
Bear Sterns şi magicianul amator Alan Greenberg, şi alții 
[Tisch, Forbes, Gillespie şi Buffett, aşa cum am menţionat 
mai sus] care au concurat sub numele Corporate America's 
Six Honchos (CASH). Cayne nu numai că şi-a criticat 
coechipierii („habar nu au cum arată un jucător bun de 
bridge”), dar a şi declarat în continuare că femeilor le 
lipseşte calmul emoţional necesar pentru a fi jucător de 
bridge de top - sau agent de bursă. Aflată sub presiune, 
spunea Cayne, în vârstă de 52 de ani, o femeie „va trebui 
probabil să meargă la toaletă să-şi refacă machiajul”. Aceste 
cuvinte nu vor ajuta Bear Sterns să se apere în două 
procese de discriminare sexuală, dintre care unul intentat 
de o doamnă broker. 


Cayne spune ca citatele din M au fost inventate, deformate 
sau scoase din context. Într-o scrisoare către angajaţii Bear 
Sterns, arată: „Îmi cer sincer scuze tuturor pentru impresia 
total falsă dată de articol şi vă asigur că dezaprob conţinutul 
acestuia”. Autorul, Duncan Christy, afirmă că acele citate — 
transcrise după o casetă — sunt „meticulos de exacte”. 


Ce-o fi fost în mintea lui Cayne? Avocatul George Gillespie, 
galant, „pledează vinovat” de a fi un jucător mai putin 
priceput decât coechipierul său. Dar Cayne cunoaşte cel 
putin un jucător de bridge de top care este femeie — 
antrenoarea sa, marele maestru Judi Radin, în vârstă de 39 
de ani. Punctul acesteia de vedere: „Poate Jimmy a fost luat 
de val. E un tip minunat, dar e cam prea iritabil, nu se 
relaxează. Înainte să apară articolul, mi-a spus că nu îmi va 
plăcea”. Radin îşi pregăteşte acum echipa pentru meciul cu 
echipa Parlamentului britanic. Prim-ministrul, Margaret 
Thatcher, nu va juca probabil. 


Nota redactorului: Americanii au învins echipa britanică 
a Camerei Comunelor, dar au pierdut în fata Camerei 
Lorzilor. 


11 septembrie 1989 


Din „CUM SĂ _ TRAIESTI CU UN 
MILIARD” 


extrase dintr-un articol de Alan Farnham 


Warren Buffett, care lucreaza in continuare zece ore pe zi, in 
ciuda celor 3,6 miliarde $ ale sale, spune: „Fac ceea ce îmi 
doresc cel mai mult să fac pe lumea aceasta şi asta se 
întâmplă de cand am 20 de ani”. Ceea ce-l menţine în ritm, 
spune el, este admirația pe care o are pentru colegii de 
afaceri. „Este alegerea mea să lucrez cu fiecare dintre 
persoanele cu care lucrez. Până la urmă, este factorul cel 
mai important. Nu interactionez cu persoane care nu imi 
plac sau pe care nu le admir. Aceasta este cheia. Este ca 
atunci când te căsătoreşti.” 


Când vine vorba de donaţii personale, Buffett are impresia 
că alegerea cauzelor este mai dificilă decât alegerea 
acţiunilor. „În cazul acţiunilor, cauţi lucruri care sunt 
evidente şi uşor de făcut. Încerci să identifici ştacheta 
coborâtă pe care o poți sări. Dar când intri în arena 
filantropiei, ataci probleme care au fost cele mai ingrate şi 
rezistente la soluții, de-a lungul istoriei. Cele mai importante 
au ştacheta ridicată la maximum.” Controlul populației şi 
eliminarea amenințărilor nucleare, cele două cauze pe care 
Fundaţia Buffett le susține, „sunt ştachete atât de înalte, 
încât nici nu le pot vedea de jos. Nişte obiective 
remarcabile”. 


Deşi Buffett a cheltuit numai 10 milioane $, respectiv 15 
milioane $ pentru aceste cauze până acum, intenţionează să 
doneze mult mai mult. Waldemar Nielsen [expert în fundații 


şi autor al volumului The Golden Donors - Donatorii de aur] 
este de părere că Buffett nici nu s-a încălzit încă: „Este unul 
dintre puţinii care sunt întreprinzători exceptionali in 
afaceri, dar si antreprenori exceptionali în domeniul 
filantropic. N-am mai avut astfel de persoane printre noi de 
mult timp”. 


Fundaţia Buffett va primi aproape toate acţiunile Buffett, 
după moartea acestuia. Şi nu crede că ar fi înțelept să le 
acorde fiduciarilor drepturi limitate: „E ca şi cum le-as 
spune ce să investească, la zece ani de la moartea mea. 
Prefer ca o persoană inteligentă, bine intenționată, de 
calitate, să analizeze problemele zilei prin ochii săi deschişi, 
nu prin ochii mei care sunt într-un coşciug. Administrând 
afaceri, am constatat că se obțin cele mai bune rezultate 
lăsând oamenii de calitate să lucreze nestingheriti. Tineti 
aproape. Dacă sunteți suficient de tineri, veți vedea cum se 
aranjează toate”. 


Nota redactorului: Aşa cum se arată în „Warren Buffett 
dă de pomană” (vezi p. 435), Buffett s-a răzgândit în 
ceea ce priveşte donarea majorităţii banilor săi către 
Fundaţia Buffett, după ce prima sa soţie, Susie, în 
amintirea căreia este acum numită fundaţia, a murit în 
2004. În loc de aceasta, donează treptat majoritatea 
banilor Fundaţiei Bill şi Melinda Gates. 


Textul complet al articolului „Cum să trăieşti cu un miliard” 
[How to Live with a Billion] este disponibil la adresa 
fortune.com/ buffettbook. 


23 octombrie 1989 


Din „DACĂ POȚI SA CREZI” 


Warren Buffett, 59 de ani, investitor miliardar şi preşedinte 
al consiliului de administraţie al Berkshire Hathaway, 
explică de ce a împrumutat 400 milioane $ şi a investit banii 
în titluri de stat: „Cel mai bun moment să cumperi active 
poate fi acela în care e cel mai greu să faci rost de bani”. 


NOI WARREN BUFFETT? ŞI CEL VECHI 


Cu un titlu aproape irezistibil, primul articol din acest set din 
1989 conţinea câteva vorbe de duh ale lui Buffett şi descrieri 
a 12 tineri manageri de active, pe care autorul articolului, 
Brett Fromson, i-a identificat ca având în mod cert talente 
investitionale comparabile cu cele ale lui Buffett. 


Fromson, s-a dovedit, avea un ochi foarte bun. La mai mult de 
20 de ani de la publicarea articolului, nouă din 12 profiluri 
sunt încă foarte bine cunoscute în lumea investițiilor: Jim 
Chanos; Jim şi Karen Cramer (care la momentul respectiv 
erau căsătoriți, iar acum sunt divortati); Glenn Greenberg şi 
cel care era atunci asociatul său, John Shapiro (s-au despărțit 


in 2009); Seth Klarman; Eddie Lampert; Richard Perry si 
Michael Price. Dintre ceilalți, John Constable conduce o firmă 
prosperă de gestionare a activelor în suburbiile Philadelphiei; 
Randy Updyke, un lup singuratic, pe care Fromson l-a smuls 
din obscuritate ca să scrie despre el, conduce o comandită de 
investiții în Sun Valley, iar Tom Sweeney, administrator de 
fonduri la Fidelity la momentul publicării articolului, s-a retras 
din investițiile profesionale. 


Această carte este despre Buffett, astfel că o să extragem 
numai partea despre el din articol şi nu vom retipări profilurile 
celor 12 manageri de active. Dar articolul complet este 
disponibil la adresa fortune.com şi este accesibil şi prin 
căutare Google, unde apare sub numele a aproape fiecărei 
persoane menţionate în articol. 


Cel de-al doilea articol, „Şi acum, o privire către cel vechi”, 
începe cu frumoasa poveste a unui profesor de fizică pe nume 
Homer Dodge, care s-a dus în Omaha şi l-a convins pe Buffett 
să-i administreze banii. La acest fapt vom adăuga un post- 
scriptum, despre fiul lui Homer, Norton, care a murit în 
noiembrie 2011, la vârsta de 84 de ani. Norton a avut un 
necrolog lung în ziarul New York Times, de o lungime 
surprinzătoare în cazul unui om care fusese el însuşi un 
profesor necunoscut (de ştiinţe economice). Dar un paragraf 
din necrolog îl identifica pe Norton Dodge ca fiind fiul unui 
suporter al lui Buffett din timpuri de demult şi continua cu 
explicația a ceea ce Norton a făcut cu o mare parte a 
moştenirii sale. Devenise un colecționar avid de artă sovietică 
nonconformistă, respectiv lucrări create de disidenti, care 
protestau in mod clandestin impotriva actelor opresive ale 
Kremlinului. Cu timpul, a donat o mare parte a colecţiei sale 
extrem de valoroase Universităţii Rutgers. Sora sa, Alice, a 


fost si ea toata viata un donator important, sustinand cauza 
educației si învățământului. 


Si aici voiam să ajung: deşi Buffett însuşi nu fusese niciodată 
catusi de putin interesat de donaţii către instituții culturale si 
de învățământ, alti acționari ai Berkshire erau - şi o 
demonstrau generos. Câteva exemple: Institutul Politehnic din 
Brooklyn (actualmente, parte a Universităţii din New York) a 
beneficiat în mod semnificativ de averea în valoare de 750 
milioane $ lăsată de unul dintre profesori, Donald Othmer, 
originar din Nebraska, şi de soția acestuia, Alice; noul centru 
de arte interpretative din Kansas City are propria Helzberg 
Hall, donată de Barnett şi Shirley Helzberg, a căror firmă ce 
are ca obiect de activitate vânzarea de bijuterii a fost 
cumpărată de Berkshire; şi în Omaha - bineînțeles -— există 
Holland Performing Arts Center [Centrul Holland de Arte 
Interpretative], numit după Richard şi Mary Holland, şi Sorrell 
Center for Health Science Education [Centrul Sorrell pentru 
Învățământ în domeniul Stiintelor Medicale], în cadrul 
Facultăţii de Medicină a Universităţii din Nebraska, ai cărui 
principali donatori sunt Bill şi Ruth Scott. Atât familia 
Holland, cât si familia Scott au început prin a investi 
împreună cu Buffett în zilele în care exista comandita sa 
(când Bill Scott lucra şi pentru Buffett ca dealer de titluri). 


La începutul anului 2012, Berkshire avea o valoare de piață 
de 202 miliarde $, pe locul nouă în Fortune 500. Partea 
uriaşă a lui Buffett din aceasta - peste 40 miliarde $, multe 
miliarde fiind deja donate - a fost dedicată aproape integral 
operelor de binefacere. Nimeni nu ştie câți alti acţionari ai 
Berkshire vor fi mari donatori şi ei, dar pare probabil să fie un 
grup mare. (CL) 


30 octombrie 1989 


Din „ACEŞTIA SUNT NOII WARREN 
BUFFETT” 


extras dintr-un articol de Brett Duval Fromson 


Nu v-ar placea sa deveniti asociati cu cineva care v-ar dubla 
banii la fiecare trei sau patru ani la infinit? Sau, altfel spus, 
nu v-ar plăcea sa investiti împreună cu următorul Warren 
Buffett? Bogatiile sunt ale acelora care, in tinerete, gasesc 
manageri de active priceputi. Buffett este in mod dovedit 
unul dintre cei mai buni. Primii săi clienți sunt în prezent 
posesori a zeci de milioane de dolari. A realizat acest lucru 
multiplicând banii consecvent si sigur la o rata de 
aproximativ 25% pe an. Tinerii investitori pe care îi veți 
cunoaşte aici demonstrează semne comparabile de talent. 
Dar chiar daca pot realiza un profit de numai 20% pe an — 
majoritatea au realizat cel putin această performanță pana 
acum -, 10 000 $ investiţie prin intermediul lor astăzi vor 
valora 5,9 milioane în anul 2025. 


Ce anume demonstrează potenţialul lor? O performanță 
investitionala puternică, desigur. Dar acest lucru nu este 
concludent, mai ales în ceea ce priveşte tinerii manageri 
care în general nu au o vechime de zece ani. Mai importante 
sunt anumite trăsături de caracter. Buffett însuşi începe cu 


„etică de nivel înalt. Un manager de investiții trebuie sa 
puna clientul mai presus de orice in tot ceea ce face”. Ca o 
cerință minima, managerul trebuie să investească propriul 
capital împreună cu clienții săi pentru a evita potenţiale 
conflicte de interese. Cei ale căror profiluri sunt descrise aici 
şi-au pus activele laolaltă cu cele ale clienţilor lor. Buffett 
spune că ar investi doar cu cineva care a administrat şi 
banii mamei sale (aşa cum a făcut el). 


Inteligența ajută, dar dincolo de un anumit nivel nu 
reprezintă diferența cea mai evidentă dintre managerii de 
investiții. Buffett spune: „Nu e nevoie de un specialist în 
rachete. Investiţia nu este un joc in care cel cu IQ 160 il 
învinge pe cel cu IQ 130”. Mărimea creierului investitorului 
este mai putin importantă decât capacitatea lui de a detaşa 
creierul de emoţii. ,Rationalitatea este esențială atunci cand 
alții iau decizii bazate pe lăcomie sau pe teamă pe termen 
scurt”, spune Buffett. „În situaţii ca aceasta se fac banii.” 


Textul integral al articolului „Aceştia sunt noii Warren 
Buffett?” [Are These the New Warren Buffetts?] este disponibil 
la adresa fortune.com/buffettbook. 


30 octombrie 1989 


SI ACUM, O PRIVIRE SPRE CEL VECHI 


Brett Duval Fromson 


În sufocanta vară a anului 1956, un profesor de fizică in 
vârstă de 67 de ani, din Vermont, a oprit jeepul pe o stradă 
mărginită de copaci, din Omaha. Căutându-l pe bărbatul 
despre care credea că era unul dintre viitorii mari investitori 
americani, Homer Dodge condusese 2 400 de kilometri 
singur, în speranța de a-l convinge pe tânărul de 25 de ani, 
Warren Buffett, să administreze economiile familiei sale. 
Dodge cel perspicace fusese client al fostului şef al lui 
Buffett, Benjamin Graham, părintele analizei financiare 
moderne, dar Graham îşi lichidase recent societatea de 
investiții. 


Buffett îşi aminteşte: „Homer mi-a spus: «Aş dori să te ocupi 
de banii mei.» I-am răspuns: «Singurul lucru pe care il fac 
este să constitui o comandită simplă cu familia mea.» Mi-a 
spus: «Ei, mi-ar plăcea să fac şi eu una cu tine.» Aşa că am 
constituit o comandită simplă cu Homer, soţia sa, copiii şi 
nepoții.” Familia Dodge a investit 100 000 $ împreună cu 
Buffett. Când Homer Dodge a murit în 1983, suma se 
multiplicase, ajungând la câteva zeci de milioane. 


Care era lucrul pe care-l observase Dodge şi care scăpa 
majorității oamenilor? Fiul său, Norton, spune: „Tatăl meu a 
văzut imediat că Warren era strălucit la analiza financiară. 
Dar era mai mult decât atât”. (Dodge seniorul a recunoscut 
un artizan cu un talent unic, care adora procesul de 
investiții şi care îi stăpânea toate instrumentele.) 


Familia Dodge a dat de veste prietenilor si, pe la inceputul 
anilor 1960, un cor mic de asociati in comandita simpla ii 
canta laude lui Buffett. Unul dintre ei a fost atat de 
transpus de muzica pe care o auzea, încât i-a scris tânărului 
vrăjitor un cec de 300 000 $, fără să-l fi cunoscut măcar. 
Acesta a ataşat o carte de vizită, pe care a scris: „Include-mă 
şi pe mine”. Sufletul încrezător? Viitorul miliardar Larry 
Tisch. „Reputația lui Warren era excelentă. Credea în valori 
şi era un om integru”, spune Tisch. „Nu am făcut lucrul 
acesta la întâmplare - 300 000 $ însemnau atunci mult mai 
mult decât acum, mai ales pentru mine.” 


Buffett era bine pregătit în arta alegerii acțiunilor. Avea o 
abordare sănătoasă, pe care să se bazeze în efectuarea 
investițiilor - cumpărarea titlurilor în funcție de valoare, nu 
de popularitate. Oraşul natal îi oferea tot ce avea nevoie — 
familie, prieteni, hamburgeri buni (care lui Buffett îi plac 
peste măsură) şi foarte puţine lucruri care să-i distragă 
atenţia. În ultimul rând, Buffett este dotat cu un intelect 
superior. Vechiul său asociat, Charles Munger, actualmente 
vicepreşedinte al consiliului de administraţie al 
conglomeratului lui Buffett, Berkshire Hathaway, spune: 
„Erau o mie de persoane în seria mea de la Facultatea de 
Drept de la Harvard. Îi cunoşteam pe toţi studenţii de vârf. 
Nu era nici unul la fel de capabil ca Warren. Creierul său 
este un mecanism superb de rational. Si pentru ca se 
exprimă coerent, îi poţi vedea afurisitul de creier la lucru”. 


Buffett şi-a structurat societățile astfel încât să reducă la 
minimum întreruperile din partea susținătorilor. El declară: 
„Le-am spus: «Ceea ce voi face este să constitui o comandită 
simplă, în care voi administra portofoliul şi vor fi şi banii 
mei împreună cu ai voştri. Vă garantez un profit de 6%, iar 


eu o sa obtin 20% din toate profiturile, dupa aceasta. Si n-o 
să vă spun cat avem, pentru că asta produce confuzie. Tot 
ce vreau sa fac este să fiu câştigător, cand mă întorc de pe 
terenul de golf. Nu vreau sa veniti dupa mine peste tot si sa 
mă urmăriți cum lovesc cu crosa de trei ca să bag mingea in 
gaura asta şi de următoarea nu mă ating»,. Asociaţii sai au 
acceptat condiţiile, pentru că ştiau că era total dedicat 
investițiilor. Charles Heider, bancherul de investiții din 
Omaha, declară: „Am spus familiei mele: «Uite, Warren se va 
gândi cum să investească banii noştri, şapte zile din şapte». 


Buffett scormonea după informaţii unde alți manageri de 
investiții abia dacă zgâriau suprafața. Să luăm, de exemplu, 
ceea ce a făcut cu American Express, în 1963, în cursul 
afacerii cu uleiul de salată. Acţiunile societății au căzut 
brusc, după ce s-a descoperit că o sucursală de-a sa s-ar fi 
putut face vinovată pentru zeci de milioane de dolari, 
reprezentând pretenţii în despăgubiri, rezultate din vânzarea 
uleiului de salată care nu exista. Buffett şi oamenii săi au 
stabilit, vizitând detailiştii, că afacerea de bază cu cărți de 
credit şi cecuri de călătorie rămăsese la fel de profitabilă. 
Acest lucru l-a convins că trebuie să facă plinul cu acțiunile 
demolate. Valoarea a crescut de cinci ori, în cinci ani. 


Ca toți maeştrii artizani, Buffett pretuieste consecventa. 
Marshall Weinberg, de la firma de brokeraj Gruntal & Co., 
îşi aminteşte cum a mers la masă cu el, în Manhattan. „Şi-a 
luat un sendviş excepțional, cu şuncă şi brânză. Peste 
câteva zile, urma să ieşim din nou. Spune: «Hai să mergem 
tot la restaurantul acela». I-am răspuns: «Dar tocmai am fost 
acolo». «Exact. De ce să riscăm mergând în altă parte? Ştim 
sigur ce-o să primim». Şi asta”, spune Weinberg, „este exact 


ce caută Warren si la acțiuni. Investeşte numai în societăți 
care prezintă şanse mari să nu dezamăgească”. 


9 aprilie 1990 


CUM AM GAFAT 


extras din scrisoarea lui Buffett către acţionari, 
din raportul anual al Berkshire Hathaway pentru 
1989 


În general, aproximativ 80% din scrisoarea anuală a 
preşedintelui consiliului de administraţie scrisă de Warren 
Buffett este specifică Berkshire. Restul sunt comentarii, în 
stilul lui Buffett. S-a dovedit că extrase din oricare dintre părți 
pot fi frumos folosite ca articole pentru revista Fortune şi am 
demonstrat acest lucru, în timp, transformând şase diferite 
extrase din scrisori în articole, acesta fiind primul. În raportul 
anual al Berkshire, vom observa, extrasul publicat aici avea 
alt titlu. Referindu-se implicit la sfertul de secol al lui Buffett 
la cârma Berkshire, s-a numit „Greşeli ale primilor 25 de ani 
(O versiune concisă)”. În schimb, titlul nostru rezuma lucrurile 
astfel: „Cum am gafat”. 


Conţinutul materialului - un CEO care arată erorile pe care le- 
a făcut — era evident neobişnuit, extraordinar de neobişnuit 


pentru un raport anual. Bineinteles, e relativ usor sa te apuci 
să faci confesiuni, cand conduci o societate ale cărei acţiuni 
au crescut de mai mult de patru sute de ori în acei 25 de ani 
(ajungând de la 18 $ la 7 450 $ per acţiune). Chiar şi aşa, 
Buffett spune în acest articol că rezultatul ar fi putut fi chiar 
mai bun - dacă n-ar fi fost atât de bătut în cap în unele 
situații. 


Acum, când se publică această carte, în 2012, ne despart 
numai trei ani de la aniversarea celui de-al cincizecilea an în 
calitate de manager pentru Buffett, moment în care a promis 
să-şi inventarieze încă o dată greşelile. „Nu-mi va lipsi 
materialul”, mi-a spus recent. (CL) 


Pentru a-l cita pe Robert Benchley, „Când are un căţel, un 
copil învață ce înseamnă fidelitatea, perseverenta si că 
trebuie să se învârtă de trei ori înainte să se aşeze”. Acestea 
sunt neajunsurile experienței. Cu toate acestea, este o idee 
bună să treci în revistă greşeli trecute, înainte să faci altele 
noi. Aşa că să aruncăm o privire rapidă asupra ultimilor 25 
de ani. 


Prima mea greşeală, bineînţeles, a fost să cumpăr controlul 
Berkshire. Deşi aveam cunoştinţă că activitatea societății — 
fabricarea de textile — nu era promițătoare, am fost tentat sa 
cumpăr, pentru că prețul părea mic. Achiziționarea de astfel 
de acțiuni s-a dovedit rezonabil de remunerativă în anii mei 
de început, deşi, pe când Berkshire făcea progrese, în 1965, 
începusem să-mi dau seama că strategia nu era ideală. 


Daca achizitionezi actiuni la un pret suficient de scazut, vor 
exista întotdeauna nişte schimbări în soarta societății care 
dau posibilitatea de a le vinde cu un profit decent, chiar 
dacă performanța pe termen lung ar putea fi groaznică. 
Numesc asta abordarea în stilul „chiştoc de trabuc” a 
investițiilor. Chiştocul de trabuc găsit pe stradă, din care 
mai poţi trage un singur fum, nu poate oferi cine ştie ce 
experiență în ceea ce priveşte fumatul, dar „chilipirul” va 
face acel fum să merite. 


În afara cazului în care eşti lichidator, acest tip de abordare 
în achiziționarea societăţilor este necugetat. În primul rând, 
prețul original al „chilipirului” se va dovedi probabil a nu fi 
fost chiar aşa o pomană în cele din urmă. Într-o firmă cu 
probleme, nici nu rezolvi bine una, că apare o alta la 
suprafaţă — niciodată nu e un singur gândac în bucătărie. In 
al doilea rând, orice avantaj inițial pe care ţi-l asiguri va fi 
rapid erodat de randamentul scăzut obținut de societate. De 
exemplu, dacă ai cumpărat o firmă cu 8 milioane $ şi care 
poate fi vândută sau lichidată pentru 10 milioane $ şi faci 
unul dintre aceste lucruri imediat, poți obţine un randament 
important. Dar investiția va dezamăgi dacă societatea este 
vândută cu 10 milioane $ peste zece ani şi, între timp, a 
câştigat anual şi a distribuit doar câteva procente la cost. 
Timpul este prietenul societăților minunate şi inamicul celor 
mediocre. 


Ai putea crede că acest principiu este evident, dar eu a 
trebuit să-l învăţ pe pielea mea - de fapt, a fost nevoie să-l 
învăţ de mai multe ori. La scurt timp după ce am cumpărat 
Berkshire, am achiziționat un magazin din Baltimore, 
Hochschild Kohn, cumpărând prin intermediul unei 
societăți numite Diversified Retailing, care mai târziu a 


fuzionat cu Berkshire. Am cumpărat la un discount 
substantial față de valoarea contabilă, oamenii erau de 
primă clasă, iar tranzacţia includea câteva bonusuri — valori 
imobiliare neinregistrate şi un stoc semnificativ LIFO ca 
tampon. Cum aş fi putut rata? Aşa că, trei ani mai târziu, 
am avut noroc să pot vinde firma contra sumei pe care o 
plătisem. După încheierea căsătoriei noastre corporatiste cu 
Hochschild Kohn, aveam amintiri ca ale soțului din cântecul 
country „Soţia mea a fugit cu cel mai bun prieten al meu şi 
încă mi-e foarte dor de el”. 


Aş putea să vă mai dau şi alte exemple personale de nebunii 
de „chilipiruri”, dar sunt sigur că v-aţi lămurit: e cu mult 
mai bine să cumperi o societate minunată, la un pret 
decent, decât o societate decentă la un pret minunat. 
Charlie [Munger] a înțeles asta de timpuriu; eu am învățat 
mai greu. Dar acum, când cumpărăm societăți sau acțiuni 
comune, căutăm societăți de primă clasă, însoţite de un 
management de primă clasă. 


lar asta ne conduce direct la o lecție din aceeaşi categorie: 
jocheii buni au rezultate bune pe caii buni, dar nu şi pe 
martoage deşelate. Atât societatea de textile Berkshire, cât şi 
Hochschild Kohn erau conduse de oameni capabili şi oneşti. 
Aceiaşi manageri, lucrând într-o societate cu caracteristici 
economice bune, ar fi obținut rezultate foarte bune. Dar ei 
nu aveau cum să facă vreun progres, cât timp alergau pe 
nisipuri mişcătoare. 


Am spus de multe ori că, atunci când un management cu 
reputaţia de a fi genial abordează o firmă cu reputaţie 
pentru caracteristicile economice proaste, reputaţia firmei 


este cea care rămâne intactă. Ce bine ar fi fost dacă nu m-aş 
fi străduit atât de mult ca să creez exemple. 
Comportamentul meu era comparabil cu acela pe care şi-l 
recunoscuse Mae West: „Eram Albă-ca-Zăpada, dar m-a luat 
valul”. 


Şi încă o lecţie, în acelaşi sens: luati-o uşurel. După 25 de 
ani în care am achiziționat şi supervizat o mare varietate de 
societăți, Charlie si cu mine tot nu am învățat să rezolvăm 
problemele dificile din afaceri. Am învățat totuşi să le 
evităm. Acolo unde am reuşit, acest lucru s-a datorat 
faptului că ne concentram pe identificarea obstacolelor 
putin înalte, peste care puteam păşi, mai curând decât 
aceluia de a fi dobândit vreo abilitate de a sări cu prăjina. 


Constatarea poate părea nedreaptă, dar atât în gestionarea 
unei societăți, cât şi în investiții este de obicei cu mult mai 
profitabil să urmezi pur şi simplu calea uşoară şi evidentă, 
decât să rezolvi ceea ce este dificil. Uneori şi problemele 
dure trebuie abordate, aşa cum s-a întâmplat când ne-am 
apucat de ziarul nostru de duminică, in Buffalo [prin 
aceasta provocând un concurent recunoscut]. În alte 
situații, apare o oportunitate grozavă de investiții atunci 
când o societate minunată dă pentru prima dată de o 
problemă uriaşă, dar care se poate rezolva, aşa cum a fost 
cazul, acum mulți ani, atât cu American Express, cât şi cu 
GEICO... Una peste alta, ne-am descurcat mai bine evitând 
balaurii, decât ucigându-i. 


Cea mai surprinzătoare descoperire a mea: importanța 
copleşitoare în afaceri a unei forțe invizibile, pe care am 
putea-o numi „imperativul instituțional”. La Facultatea de 


Comert, nu mi s-a dat nici un indiciu despre existenta 
imperativului si nu am inteles asta in mod intuitiv, cand am 
intrat in lumea afacerilor. Am crezut atunci că managerii 
buni, inteligenți şi cu experiență vor lua în mod automat 
decizii de afaceri raționale. Dar am învățat, în timp, că 
lucrurile nu stau aşa. În schimb, raționalitatea adesea 
tremură de frică, atunci când imperativul instituțional intră 
în scenă. 


De exemplu: (1) Ca şi cum ar fi guvernată de principiul I al 
mecanicii formulat de Newton, o instituţie va rezista oricăror 
schimbări ale direcţiei sale curente; (2) La fel cum munca se 
extinde pentru a umple timpul disponibil, proiectele sau 
achizițiile corporatiste se vor materializa pentru a înghiți 
fondurile disponibile; (3) Orice toană de afaceri a liderului, 
indiferent cât de absurdă este, va fi rapid susținută de studii 
detaliate ale randamentului şi de studii strategice întocmite 
de trupele sale; şi (4) Comportamentul societăților similare, 
indiferent daca se extind, achiziționează, stabilesc 
compensatia sau orice altceva, va fi imitat în mod stupid. 


Dinamica instituțională, nu venalitatea sau stupiditatea, 
împinge societățile pe aceste căi, care prea adesea sunt 
negândite. După ce am făcut câteva greşeli scumpe, pentru 
că am ignorat puterea imperativului, am încercat să 
organizez şi să administrez Berkshire în moduri care să 
reducă influența acestuia. Mai mult, Charlie si cu mine am 
încercat să ne concentrăm investițiile pe societăți care par 
atente la această problemă. 


După o serie de alte greşeli, am învățat să fac afaceri numai 
cu persoane care imi plac, în care am încredere si pe care le 


admir. Aşa cum am arătat înainte, aceasta politică in sine 
nu asigura succesul: o firma de textile sau un magazin de 
mana a doua nu vor prospera doar pentru că managerii 
sunt bărbaţi cu care ti-ar face plăcere să o vezi pe fiica ta 
căsătorindu-se. Cu toate acestea, un proprietar - sau un 
investitor — poate face minuni, dacă reuşeşte să se asocieze 
cu astfel de oameni, în cadrul unor societăți care posedă 
caracteristici economice corespunzătoare. Şi invers, nu 
dorim să ne alăturăm unor manageri care sunt lipsiți de 
calități admirabile, indiferent cât de atrăgătoare sunt 
perspectivele societăţii lor. Niciodată nu am reuşit să facem 
o afacere bună cu o persoană de proastă calitate. 


Unele dintre greşelile mele cele mai grave nu au fost vizibile 
public. Este vorba despre achiziții de acțiuni şi de societăți 
ale căror virtuți le-am înţeles şi totuşi nu le-am finalizat. Nu 
e nici o crimă să ratezi o ocazie extraordinară, care se află în 
afara domeniului tău de competență. Dar am lăsat să-mi 
scape câteva achiziții cu adevărat mari, care mi-au fost 
servite pe tavă şi pe care eram perfect capabil să le înțeleg. 
Pentru acționarii Berkshire, inclusiv pentru mine, costul 
acestui fel de stat cu degetul în gură a fost uriaş. 


Politicile noastre, în mod consecvent conservatoare, pot 
părea să fi fost o greşeală, dar din punctul meu de vedere nu 
au fost. Privind în urmă, este clar că gradele de îndatorare 
semnificativ mai mari, deşi în continuare convenţionale, la 
Berkshire ar fi generat randamente considerabil mai bune la 
capitalul angajat decât 23,8%, pe care l-am obţinut în 
medie, în realitate. Chiar în 1965, poate am fi putut aprecia 
că exista o probabilitate de 99% ca un grad de îndatorare 
mai mare să nu ducă decât la ceva bun. Şi, invers, am fi 
putut vedea doar o şansă de 1% ca un factor de şoc, extern 


sau intern, să producă un raport conventional de 
îndatorare, care ar genera un rezultat între suferință 
crâncenă temporară şi lipsă. 


Nu ne-ar fi plăcut şansele acelea de 99:1 — şi n-o să ne placă 
niciodată. O mică posibilitate de catastrofă sau ghinion nu 
poate fi, după părerea noastră, contrabalansată de o mare 
şansă de a obține profituri suplimentare. Daca actionezi 
logic, vei obține în mod sigur rezultate bune; în majoritatea 
unor astfel de cazuri, îndatorarea pur şi simplu grăbeşte 
lucrurile. Charlie şi cu mine nu ne-am grăbit niciodată 
foarte tare: ne place procesul în sine, mult mai mult decât 
profiturile — deşi ne-am obişnuit să trăim şi cu acestea. 


Să sperăm că, peste alti 25 de ani, o să raportăm greşelile 
primilor 50. Dacă o să mai fim pe-aici în 2015, puteţi fi 
siguri că această [confesiune] va ocupa mult mai multe 
pagini decât acum. 


10 septembrie 1990 


Din „COPIII CELOR BOGAŢI SI 
CELEBRI” 


extrase dintr-un articol de Alan Franham 


Nici cheltuitori, nici betivi, nici proşti, aceşti moştenitori 
miliardari şi aceste moştenitoare miliardare muncesc din greu 
— deşi nu sunt obligați. 


Sunt exotici. Unii, nevrotici. Sunt copii miliardari — răsaduri 
unduite de o adiere de bani verde... 


...Unii moştenitori învață să-şi folosească bogăția pentru 
scopuri bune, ca pe un instrument. Ei scapă de capcanele 
clasei lor şi duc vieți pline, productive, realizând ceea ce şi- 
au propus să facă. Cum reuşesc? Ce anume îi motivează? 
Motivele variază de la mândria personală până la plăcerea 
aventurii. Multe depind de modul în care au fost crescuți. 
Un punct de plecare este să le spui de la început şi fără 
menajamente dacă vor mosteni sau nu... 


Fiul lui Warren Buffett, Howard, ştie că tatăl său 
intenționează să folosească banii săi din Berkshire 
Hathaway pentru a opri creşterea populaţiei. Şi totuşi 
Howard, în vârstă de 35 de ani, nu şi-a pierdut timpul 
plângându-se. Produce porumb şi soia, chiar în afara 
oraşului Omaha, şi, în 1989, a fost ales comisar al 
districtului Douglas, Nebraska... 


Poate fi descurajator să trebuiască să te ridici la nivelul 
numelui de familie. Tatăl său celebru este motivul pentru 
care Howard Buffett nu a avut niciodată un stand de 
limonadă când era puşti. „M-am simţit descurajat să încerc. 
Mi se părea că nimic din ce aş fi putut face n-ar fi la fel de 
reuşit precum ceea ce făcea el. Iar ceea ce făceam se putea 


rasfrange negativ asupra sa.” Umbra succesului lui Buffett 
senior se întinde deasupra imaginației nepotului său de şase 
ani. Howard spune: „Micul Howie deține zece acțiuni din 
capitalul Coca-Cola, pe care le-a cumpărat cu bani 
economisiti de el. Într-o zi, soția mea îi spunea că există o 
primă dată pentru orice, iar el a răspuns: «Nu cred că va fi 
vreo primă dată în care să-mi permit să cumpăr o acțiune la 
Berkshire Hathaway...” 


Toţi copiii bogaţi suferă de o formă de discriminare, pe care 
o numim ,bogatism”... Howard Buffett filosofeaza: „Există 
idioti cu bani şi idioti fără bani”. Suferă permanent din 
cauza presupunerii publicului cum ca oricine pe nume 
Buffett trebuie să fie bogat. „Într-o seară, la un restaurant”, 
îşi aminteşte, „am scos carnetul de cecuri ca să plătesc nota 
şi un tip zice: Mamă, ce n-aş da să am carnetul acela de 
cecuri!». N-am avut răbdare să-i spun: «Nu-i cazul, frate». 
Deşi încearcă să se comporte ca şi cum averea tatălui său n- 
ar exista, e aproape imposibil s-o facă mult timp. „Când mă 
întorc la birou după-amiază, o să găsesc nouă mesaje”, 
spune. „Opt dintre ele sunt de la cineva care vrea ceva de la 
tata”... 


Howard Buffett spune: „Sunt anumite lucruri pe care 
trebuie să le faci cu copiii, indiferent dacă ai bani sau nu. 
Mama mea şi tatăl meu m-au învățat ce înseamnă 
responsabilitatea: să curat jgheaburile şi să tund iarba. 
Când greşeşti, plăteşti consecinţele”. Nu i-a fost uşor să-şi 
învețe propriul fiu, Howie, ce înseamnă să trăieşti fiind 
privilegiat. Când eroul baschetului, Michael Jordan, a vizitat 
Omaha, Howie a vrut să stea la masa de onoare cu ceilalți 
demnitari. Howard senior a trebuit să-i explice că nu-i 
revenea, în mod automat, acest drept... 


Aproape toti copiii miliardarilor doresc intr-adevar sa 
muncească... [Ei] înțeleg că, începând o carieră sau o 
afacere, îşi vor spori respectul de sine şi vor câştiga 
independență față de părinţii lor. Dar dacă părinții 
finanţează experimentul, câştigul se poate dovedi efemer. 


Howard Buffett exploatează o fermă de 164 de hectare şi îi 
place enorm ceea ce face: „Lucrez în agricultură de nouă 
ani. Este o formă foarte independentă de activitate - totul 
depinde de tine. Te învață un sistem de valori şi iti pune la 
dispoziție un instrument pentru a-l realiza”. Toate bune, 
până aici. 


Cu o singură excepţie. „Tata e proprietarul terenului. Ii 
plătesc un procent din venitul brut ca arendă. Probabil nu 
ar trebui să vă spun asta, dar arenda se bazează pe 
greutatea mea. Am 1,72 metri înălțime şi aproximativ 90,7 
kilograme. Crede că greutatea mea e prea mare - şi că ar 
trebui să am 82,7 kilograme. Dacă depăşesc acest prag, 
greutatea mea reprezintă 26% din venitul brut. Dacă am 
mai putin, 22%. E versiunea familiei Buffett de a merge la 
Weight Watchers?. Chiar nu mă deranjează. Imi 
demonstrează că îl preocupă sănătatea mea. Ce mă 
deranjează însă este că, şi la 22%, primeşte mai mult decât 
aproape noi toți. Într-un mod sau altul, reuşeşte de fiecare 
dată să controleze situația.” 


2 Companie internaţională cu sediul în SUA care furnizează produse şi 
servicii pentru slăbit (n.red.) 


Textul integral al articolului ,,Copiii celor bogati si celebri” [The 
Children of the Rich and Famous] este disponibil la adresa 
fortune.com/ buffettbook 


5 noiembrie 1990 


ATINGEREA LUI MIDAS, LA REDUCERI 


Edmund Faltermayer 


Turbulenta şi conflictele duc uneori la tranzacții bune. 
Închipuiţi-vă că Berkshire Hathaway este un camion de 
mare tonaj care, inexplicabil, dă puţin cu spatele. Deja 
clătinându-se în fața lui Saddam Hussein şi a temerilor 
privind recesiunea care bombardau piața, acțiunile societății 
din Omaha au scăzut cu 36% anul acesta, la 5 550 $ per 
acțiune, cu mai mult de două ori scăderea indicelui bursier 
- Standard & Poor's 500. Pentru CEO-ul Warren Buffett, in 
vârstă de 60 de ani, magicianul investiţiilor care deține 42% 
din acțiunile Berkshire, acest lucru se traduce printr-o 
pierdere nerealizată de 1,5 miliarde $ - respectiv 215 450 $ 
pe oră. Dar implică şi o oportunitate de cumpărare pentru 
alții. 


Michael Price, care conduce fondul Mutual Shares ce 
valorează 3,1 miliarde $ si care nici el nu e un investitor de 


doi bani, spune: „Este o modalitate de a fi pe piața de 
acțiuni a investitorului adept al creşterii defensive”. Alți 
manageri de active recomandă acțiunile, printre care şi John 
Tilson, care conduce extrem de performantul Pasadena 
Growth Fund, în valoare de 63 milioane $, pentru Roger 
Engemann Associates. El a cumpărat acțiuni Berkshire. 


În ceea ce-l priveşte pe Buffett, nu simte că i s-a erodat 
încrederea, nici măcar în ceea ce priveşte pierderile sale 
nerealizate. Spune: „N-am trecut de la hamburgeri dubli la 
hamburgeri simpli”. Dar avionul corporației, numit The 
Indefensible [Nejustificabilul]? „E ultimul lucru care va 
pleca”, spune glumind. 


Buffett a preluat Berkshire Hathaway in 1965, iar cand 
valoarea actiunilor a ajuns la apogeu, la sfarsitul anului 
1989, crescuse de 741 de ori, de la 12 $ la 8 900 $ per 
acțiune. Însă un an prost nu este o experiență nouă pentru 
Buffett: acțiunile Berkshire scăzuseră cu 55%, în 1974. O 
creatură unică, având trei vieți: societatea de asigurări de 
bunuri şi accidente şi riscuri diverse are şi rolul de vehicul 
de investiţii al lui Buffett; deţine şi o colecţie de firme de 
producţie, editoriale şi de comerţ en detail. În 1989, aceste 
societăți - printre care se numără editorul enciclopediei 
World Book - au avut împreună un câştig de capital uluitor 
— 57% în medie. 


O posibilă explicaţie a alunecării de anul acesta a prețului 
acțiunilor Berkshire: unele dintre cele mai mari 
participatiuni sunt în radio şi televiziune, activități editoriale 
şi asigurări, industrii ale căror acţiuni au fost extrem de rău 
lovite, în ultimele luni. 


Poate şi numele Buffett să-şi fi pierdut o parte din magia 
care, înainte, ajuta să împingă prețul acțiunilor la o primă 
impunătoare, peste valoarea contabilă per acțiune. Câţiva 
manageri de active critică aşa-numitele sale tranzacţii de 
cavaler în armură strălucitoare, încheiate cu Salomon Inc., 
Gillette, USAir şi Champion International. In parte, pentru a 
ajuta aceste societăţi sa tina la distanță năvălitorii, Buffett a 
cumpărat acțiuni preferentiale, care pot fi convertite in 
pachete mari de acțiuni comune. Administratorul de 
portofoliu, John Neff, de la Vanguard Windsor Fund, spune 
că vede „câteva puncte slabe aici”, pentru că tranzacțiile au 
ajutat la izolarea managementului fiecărei societăți. Buffett 
spusese că, în cele din urmă, Berkshire avea să realizeze 
profituri satisfăcătoare la aceste acțiuni preferentiale numai 
dacă acțiunile comune ale societăților merg bine. 


Tilson, de la Pasadena, afirmă: „Piaţa i-ar putea spune lui 
Buffett: «Ţi-ai pierdut harul, prietene». Dar nu cred să fie 
aşa”. Folosind un algoritm informatizat, firma lui Tilson a 
calculat că, în ultima perioadă, acţiunile Berkshire s-au 
vândut cu 510 $ mai puţin decât valoarea lor reală. 
„Datorită ieftinirii”, explică Tilson, „cumperi competențele lui 
Warren Buffett pe nimic”. Pentru investitori, e un pret 
tentant. 


22 aprilie 1991 


BUFFETT CUMPĂRĂ GUNOI 


Jennifer Reese 


Brokerii de pe Wall Street se întreabă de mult timp daca 
investitorii vedete vor găsi chilipiruri în zăpăceala pieței 
obligatiunilor speculative (aşa-numitele „junk bonds” sau 
obligaţiuni cu rating foarte mic, dar cu randamente foarte 
mari). Şi apare Warren Buffett. În raportul anual al 
Berkshire Hathaway pe anul 1990, miliardarul CEO arată că 
Berkshire a investit 440 milioane $ in obligatiunile cu 
randament ridicat RJR Nabisco. Buffett, care făcuse anul 
trecut o cercetare intensivă a pieței obligatiunilor cu 
randament ridicat, spune într-un interviu: „A fost un carnaj 
chiar mai mare decât mi-am închipuit”. 


A spus, în concluzie, că obligatiunile RJR reprezentau o 
valoare mai mare decât orice văzuse în domeniu, pentru că 
societatea era bine condusă, iar creditul mai bun decât era 
perceput în general. Buffett estimează că valoarea de piață a 
obligatiunilor sale RJR este actualmente cu aproximativ 175 
milioane $ deasupra costului. 


Îşi doreşte să fi cumpărat mai multe? Spune: „Sunt o 
mulțime de lucruri pe care doresc să le fi făcut în trecut. 
Dar, în general, nu mă gândesc mult la trecut când e vorba 
de deciziile investitionale. Eşti plătit numai pentru ceea ce 
faci”. 


5 aprilie 1993 


Din „DACĂ POȚI SA CREZI!” 


Warren Buffett, 62 de ani, miliardarul CEO al Berkshire 
Hathaway, despre motivele pentru care costul opțiunilor de 
cumpărare de acțiuni de către conducerea executivă trebuie 
evidențiat în declarațiile de venit ale societăților: 


„Dacă opţiunile nu sunt o formă de compensație, atunci ce 
sunt? Şi dacă compensatia nu este o cheltuială, atunci ce 
este? lar dacă cheltuielile nu trebuie să intre în calculul 
veniturilor, unde în altă parte să se ducă?” 


BUFFETT ŞI COCA-COLA 


Cu aproape 25 de ani în urmă, în 1988, preşedintele de 
atunci al Coca-Cola, Donald Keough, l-a sunat pe vechiul său 
prieten şi, la un moment dat, vecin din Omaha, Warren 
Buffett, ca să-i pună o întrebare: „Warren, tranzactionarea 
acțiunilor Coca-Cola sugerează că este cineva care cumpără 
mult. S-ar putea să fii tu acela?” Buffett a răspuns: „Ei bine, 
păstrează secretul pentru tine şi Roberto. Dar, da, eu sunt”. 
Keough, încântat, a închis ca să-şi anunțe şeful, CEO-ul 
Roberto Goizueta, iar Buffett a reluat cumpăratul. 


Crahul pieței din 1987 a coborât preţurile acțiunilor Coca- 
Cola, iar Buffett a cumpărat un număr uriaş de acțiuni, în 
1988 şi 1989, aderând la propriul şi faimosul său sfat: „Fii 
hraparet când alții sunt temători”. A terminat cumpăratul in 
1994, după ce a acumulat frumoasa, rotunda cifră de 400 de 
milioane de acțiuni Coca-Cola (ajustate prin fractionare). 
Poziţia, care în 1994 a asigurat Berkshire 7,79% proprietate 
asupra acțiunilor Coca-Cola, a costat aproape 1,3 miliarde $, 
pentru o medie de sub 3,25% per acţiune. 


Acesta a fost începutul unei relații mari - în general. Dar 
Buffett, care a fost administrator al Coca-Cola în perioada 
1989-2007, şi-a folosit puterea într-o ocazie pentru a da 
afară un CEO şi, într-o alta, pentru a anula o decizie pe care o 
considera proastă pentru societate. lată trei extrase din 
articole publicate în revista Fortune, primul în perioada bună 
a relației Buffett-Coca-Cola, celelalte în cursul unor perioade 
în care punctele de vedere erau diferite. 


31 mai 1993 


Din „CEL MAI BUN BRAND DIN LUME” 


fragmente dintr-un articol de John Huey 


Buffett spunea: „Dacă întâlneşti o idee bună de afaceri în 
viața ta, eşti norocos şi, în esenţă, aceasta este cea mai 


buna dintre afacerile mari din lume. [Produsele sale] se vand 
la un pret extrem de moderat. Sunt plăcute universal — 
consumul pe cap de locuitor creşte aproape în fiecare an, în 
aproape fiecare ţară. Nu mai există nici un alt produs la 
fel”... 


Despre Goizueta si Keough: „Dacă ai Yankees 1927, 
singurul lucru pe care ţi-l doreşti este să fie nemuritori”, 
spune Buffett... „Atât timp cât ai genul de oameni care sunt 
atât de dedicați ca ei, nu-mi fac griji pentru firmă. Daca mi- 
ai da 100 miliarde $ şi mi-ai spune să fac în aşa fel încât 
Coca-Cola să nu mai fie numărul 1 în lume pe piața 
băuturilor răcoritoare, ţi-aş da banii înapoi si ți-aş spune că 
nu se poate.” 


Goizueta a murit în 1997, Keough s-a pensionat, iar noul 
CEO, Douglas Ivester, părea mai curând un băiat de mingi 
decât un Ruth sau un Gehrig. La începutul lui 2000, revista 
Fortune a publicat un articol exclusiv, ale cărui paragrafe de 
început sunt prezentate mai jos: 


10 ianuarie 2000 


Din „CE S-A ÎNTÂMPLAT DE FAPT LA 
COCA-COLA” 


Betsy Morris si Pattie Sellers 


În primul rând, să lămurim misterul, să vedem de ce Doug 
Ivester — la vârsta de 52 de ani şi după o perioadă de putin 
peste doi ani în funcţie - a demisionat dintr-odată din 
funcțiile de preşedinte al consiliului de administraţie şi de 
CEO al Coca-Cola. A fost forțat. Tare. 


Desigur, a fost presat de o serie de probleme în scurtul şi 
nefericitul său mandat. Dar ajutoarele care lucrau cu el în 
fiecare zi — şi care au fost la fel de şocate ca toată lumea 
cand perseverentul director executiv a aruncat prosopul — 
relatează că întreaga activitate se desfăşura ca de obicei, în 
acea primă zi de decembrie, o miercuri, când Ivester a 
zburat de la Atlanta la Chicago, pentru o întâlnire de rutină, 
cu directorii executivi de la McDonald's. 


La întoarcerea sa, totul părea să se fi schimbat. Ce n-a ieşit 
la lumină până acum este că, atunci când a fost la Chicago, 
Ivester a mai avut o altă şedinţă, foarte privată - aceasta 
convocată de doi dintre administratorii cei mai puternici ai 
Coca-Cola, Warren Buffett şi Herbert Allen. La întâlnire, cei 
doi administratori l-au informat pe Ivester că îşi pierduseră 
încrederea în capacitatea sa de a conduce. 


Aproape întregul an anterior, Buffett s-a ţinut de-o parte, în 
timp ce Allen a avut numeroase discuţii cu Ivester despre 
stilul său managerial rigid. De data aceasta, lucrurile au 
stat altfel, conform unor surse de încredere, care cunoşteau 
situația. Împreună, Buffett şi Allen, cele două gorile de 400 
de kilograme ale consiliului de administraţie, i-au spus lui 
Ivester că au ajuns la o concluzie ireversibilă: nu mai era 


omul potrivit să conducă destinele Coca-Cola. Era 
momentul unei schimbări. Întâlnirea nu a semănat cu o 
confruntare - a fost aproape înduioşătoare - şi s-a încheiat, 
aparent, fără o concluzie în ceea ce priveşte următorul pas 
de făcut. Sigur, Ivester ar fi putut să se împotrivească. Dar e 
de presupus că Buffett şi Allen ar fi putut hotări să forțeze 
lucrurile, poate chiar la următoarea şedinţă a consiliului de 
administraţie, programată două săptămâni mai târziu. 
Autoritatea lor ca administratori este exagerată, având în 
vedere că societatea Berkshire Hathaway a lui Buffett (din 
care deține 31%) controlează aproximativ 200 de milioane de 
acțiuni, respectiv 8,1%, în timp ce Allen deține sau 
controlează aproximativ nouă milioane de acțiuni. 


Indiferent ce gândea fiecare când a părăsit şedinţa, Ivester 
s-a întors la Altanta şi a convocat o şedinţă de urgență a 
consiliului de administraţie, pentru duminica aceea, la care 
şi-a dat demisia. Anunţul său i-a uluit pe directorii 
executivi, pe administratori, pe angajați şi Wall Street-ul — 
chiar şi pe cel care a fost numit în locul său: Doug Daft, un 
australian de 56 de ani, a cărui experiență fusese, în 
principal, conducerea reprezentantei Coca-Cola în Asia. 


Daft a preluat postul crezând că era nevoie de diversificare, 
prin includerea altor băuturi în afară de Coca-Cola. La câteva 
luni după aceea, la începutul lui 2000, a susținut o fuziune în 
valoare de 15,7 $ cu Quaker Oats, care deţinea Gatorade. 
Tranzactia urma să se încheie cu acțiunile Coca-Cola, iar 
convingerea fermă a lui Buffett era că, atunci când se folosesc 
acțiuni într-o fuziune, se întâmplă ca achizitorul să cedeze o 
valoare mai mare decât primeşte. A urmat o întâlnire a 
consiliului de administraţie, de cinci ore, în care Buffett a 


adus argumente împotriva încheierii tranzactiei. lată relatarea 
mea privind dezbaterea Coca-Cola (parte a unui comentariu la 
un articol din 2001). 


19 februarie 2001 


UN COMENTARIU DIN ARTICOLUL „MAŞINA DE 
EVALUAT" 


de Carol Loomis 


Buffett fusese un adevărat Cerber, deşi nici pe departe 
singurul administrator împotrivă, în încercarea de a 
convinge Coca-Cola să renunțe la planul de a cumpăra 
Quaker Oats. Buffett, de obicei, nu comenta la adunările 
consiliului de administraţie dacă se discuta o propunere 
care doar ciugulea din valoarea acţionarilor. Dar, daca se 
propunea o muşcătură ca de monstru, nu se mai abtinea — 
şi, în acest caz, se gândise că prețul pe care Coca-Cola îşi 
propunea să-l plătească, integral în acţiuni, era pur şi 
simplu prea mare. Condiţiile prevedeau renunțarea de către 
Coca-Cola la peste 10% din valoroasele active ale sale astfel 
încât, chiar presupunând existența unor sinergii, faptul nu i 
se părea lui Buffett că ar garanta acţionarilor Coca-Cola o 
compensație acceptabilă, chiar pe termen lung. Pana cand 
Buffett şi-a terminat de prezentat argumentatia, planul de a 
cumpăra Quaker era efectiv mort. A-l contrazice pe Buffett 
când e vorba de prețuri nu este, pentru majoritatea 


persoanelor, o experiență care sa merite încercată. Pur si 
simplu, este prea logic şi inteligent ca să fie combătut. 


Sub conducerea lui Daft şi a succesorului său în funcția de 
CEO, Neville Isdell, creşterea Coca-Cola lâncezea, iar acțiunile 
stagnau. Următorul CEO, Muhtar Kent, a preluat funcţia in 
2008, la timp pentru criza creditului. Dar a prezidat o bună 
creştere în ultimii câțiva ani şi, pe la mijlocul anului 2012, 
acțiunile Coca-Cola se tranzactionau cu 39 $ per acțiune (față 
de maximul de 41 $, atins în anul efervescent 1998). 


Berkshire încă deţine toate cele 400 de milioane de acţiuni. În 
raport cu costul lor de aproximativ 1,3 miliarde $, au fost 
evaluate la 15,6 miliarde $, la mijlocul lui 2012. 
Răscumpărările acţiunilor de către Coca-Cola au mărit 
valoarea participatiei Berkshire la 8,9% din ceea ce Buffett 
încă este de părere că reprezintă cea mai bună afacere mare 
din lume (desigur, în afară de Berkshire). (CL) 


Textul integral al celor trei articole despre Coca-Cola din care 
s-au prezentat extrase aici este disponibil la adresa 
fortune.com/ buffettbook. 


4 aprilie 1994 


CUM VEDE BUFFETT RISCUL 


extras din scrisoarea lui Buffett catre actionari, 
din raportul anual al Berkshire Hathaway pe 1993 


Strategia pe care am adoptat-o exclude următoarea noastră 
dogma standard de diversificare. Multi învățați ar spune, 
prin urmare, că standardul trebuie să fie mai riscant decât 
cel folosit de investitori mai conventionali. Nu suntem de 
acord. Noi credem că o politică de concentrare a 
portofoliului poate scădea semnificativ riscul, în cazul în 
care măreşte, aşa cum ar trebui, atât intensitatea cu care 
investitorul se gândeşte la o societate, cât şi nivelul de 
confort pe care trebuie să-l simtă în ceea ce priveşte 
caracteristicile economice, înainte de a achiziționa acțiuni 
ale acesteia. Când afirmăm aceasta, definim riscul folosind 
termeni de dicționar, ca posibilitatea de pierdere sau de 
daună. 


Cu toate acestea, oamenii de ştiinţă preferă să definească 
„riscul” de investiție in alt mod, subliniind că este 
volatilitatea relativă a unei acţiuni sau a unui portofoliu de 
acțiuni - adică volatilitatea lor în comparaţie cu aceea a 
unui mare univers de acțiuni. Folosind baze de date şi 
cunoştinţe statistice, aceşti oameni de ştiinţă calculează cu 
precizie valoarea „beta? a unei acțiuni - volatilitatea sa 
relativă în trecut - şi apoi construiesc teorii misterioase 
privind investiția de capital şi alocarea capitalului, în jurul 
acestui calcul. În disperarea lor de a găsi o singură statistică 
pentru a măsura riscul, aceştia uită un principiu 
fundamental: e mai bine să ai cât de cât dreptate, decât să 
te înşeli în mod sigur. 


Pentru proprietarii de afaceri - in felul acesta ne gândim la 
acționari —, definiția academică a riscului este foarte departe 
de adevăr, atât de departe încât generează absurditati. De 
exemplu, conform teoriei bazate pe valoarea beta, o acțiune 
care a scăzut foarte mult în comparaţie cu piața - aşa cum 
s-a întâmplat cu Washington Post, când l-am cumpărat în 
1973 - devine mai „riscantă” la prețul scăzut decât era 
atunci când prețul era mai mare. Oare această descriere ar 
fi avut vreo logică pentru cineva căruia i s-ar fi oferit 
întreaga societate, la un pret incredibil de scăzut? 


De fapt, adevăratul investitor apreciază volatilitatea... 
pentru ca existența unei pieţe extrem de fluctuante 
presupune că periodic vor exista prețuri irațional de 
scăzute, ataşate unor societăți solide. Este imposibil de 
văzut cum disponibilitatea unor astfel de prețuri poate fi 
considerată ca factor de creştere a riscurilor unui investitor, 
care este complet liber fie să ignore piața, fie să-i exploateze 
slăbiciunea. 


17 noiembrie 1994 


BUFFETT DĂ LOVITURA DE 200 DE MILIOANE DE 
DOLARI 


Colin Leinster 


Spune repede: care este cel mai rapid mod de a deveni 
milionar, in industria aviatica? Raspuns: incepi cu un 
miliard. Asa suna o gluma de-a lui Warren Buffett care, 
după aprecierile revistei Fortune, stă pe o pierdere 
nerealizată de 200 milioane $ la investiția sa de 358 
milioane $ în Grupul USAir, asaltat de inamici. 


Dar, în culise, Buffett acționează mai dur, în mod sigur. 
Procura USAir din 1994 conţine termeni care sunt, implicit, 
un avertisment. El şi Charles Munger, vicepreşedinte al 
consiliului de administrație al Berkshire Hathaway, 
societatea şi instrumentul de investiţii al lui Buffett, vor 
demisioana din funcția de administratori ai USAir, dacă 
societatea nu obţine acordul sindicatului ca să diminueze 
costurile. USAir are costurile cele mai mari dintre 
transportatorii naţionali şi isi propune să taie 1 miliard $ 
din cheltuielile generale, din care 500 milioane $, cheltuieli 
de personal. 


Ca şi alții din interior, Buffett refuză să comenteze direcția 
spre care se îndreaptă USAir. Dar accidentul aviatic din 8 
septembrie, de lângă Pittsburg, în care au murit 132 de 
oameni, a făcut ca viitorul deja incetosat să devină si mai 
întunecat. Observatorii au sperat mai întâi că dezastrul va 
încuraja piloţii, mecanicii şi însoțitorii de zbor să fie de 
acord cu tăieri salariale mai mari. Dar acest optimism s-a 
topit în scurt timp. Robert Floke, purtător de cuvânt al 
Asociaţiei Pilotilor de Linie, declară: „De fiecare dată pana 
acum când compania a avut probleme, a venit la piloți si 
apoi a risipit ce-a obținut”. 


Analistul John Pincavage, de la Grupul Transportatorilor, 
arata ca USAir, risipitoare si fara bani, nu are nici un 
control asupra altor costuri mari, ca de exemplu preturile 
combustibilului. El spune: ,Lucrurile nu prea au cum sa 
dea gres. Nu exista nici o bariera care sa impiedice USAir sa 
navigheze in amurg”. 


Purtătorul de cuvânt al USAir, Andrea Butler, insistă că 
orice încercare de tipul declarării falimentului „este ultima 
soluție. Conducerea este mai preocupată să elaboreze 
contracte de muncă productive”. Linia aeriană ar putea fi 
nevoită să adauge participarea la profit şi reprezentarea în 
consiliul de administraţie la oferta actuală. Astfel de mici 
daruri au ajutat partial la rezolvarea diferendelor cu 
sindicatele Northwest şi TWA. 


Nota redactorului: Pasul greşit pe care l-a făcut Buffett 
intrând în USAir, la începutul anilor 1990, a atras într-o 
măsură atât de mare atenţia publicului - şi multi au râs 
pe înfundate, fără îndoială -, încât sunt multi cei care 
cred şi astăzi că respectiva investiţie a fost o mişcare 
perdantă pentru Berkshire. Dar, în 1996, un nou CEO, 
Stephen Wolf, a preluat societatea şi a inventat ceea ce 
Buffett descria în raportul anual al Berkshire pe 1997 ca 
fiind o  „resuscitare”, care era în mare măsură 
„miraculoasă”. Acţiunile USAir au crescut de la un 
minim de 4 $ per acţiune la 75 $ per acţiune - iar 
valoarea drepturilor de conversie aferente acţiunilor 
preferentiale convertibile USAir, deţinute de Berkshire, 
a sărit în consecință. Dividendele la acțiunile 
preferentiale care nu fuseseră plătite au fost distribuite 
şi, de asemenea, dată fiind întârzierea, au fost însoţite 


de plati compensatorii. Cu actiunile preferentiale a caror 
răscumpărare avea sa fie cerută in 1998, Buffett a spus 
în raportul anual pe 1997: „Acum este aproape sigur că 
partea noastră din US Airways va genera un profit 
decent - asta în cazul în care se exclud cheltuielile mele 
pentru Maalox -, iar câştigul ar putea fi chiar indecent”. 
Nu s-a raportat niciodată câştigul în dolari. Dar, mult 
mai târziu, în raportul anual pe 2007, Buffett l-a numit 
„copios”. A menţionat şi ce se întâmplase în cursul 
anilor acelora cu USAir: „Societatea a intrat în faliment. 
De două ori”. 


BUFFETT SI GATES 


Am grupat aceste două articole pentru că au apărut unul 
după altul şi pentru că ambele au meritul de a relata despre 
prietenia — surprinzătoarea prietenie — dintre Buffett si Bill 
Gates, la începuturile acesteia. În cazul acesta, până la urmă, 
nu este vorba doar de o diferență de vârstă de 25 de ani, ci şi 
de o prăpastie uriaşă, la momentul respectiv (chiar dacă nu 
mai e la fel de exclusivă acum), între ceea ce îi interesa pe cei 
doi în mod obsesiv: investițiile, în cazul lui Buffett, şi 
tehnologia, în cel al lui Gates. 


Cu toate acestea, în 1991, o prietenă comună a celor doi 
titani, Meg Greenfield, redactor al paginii editoriale a 
Washington Post şi prietenă de-o viata cu mama lui Gates, 
Mary, le-a făcut cunoştinţă. Greenfield, de fapt, era intrigată 
de ideea ei: „Mi-am dat perfect seama”, relata Greenfield 


revistei Fortune pe la mijlocul anilor 1990, „că aceasta era o 
alăturare interesantă”. 


Locul întâlnirii a fost casa de vacanță, în afara oraşului 
Seattle, a părinților lui Gates, Mary şi Bill Sr. Greenfield, care 
copilărise în Seattle şi păstrase o casă acolo, i-a adus pe 
oaspeții săi, Buffett şi Katharine Graham, CEO la Washington 
Post Co. Au venit la întâlnire cu maşina Subaru veche şi 
înghesuită a lui Greenfield. Bill şi iubita sa (care avea să-i 
devină curând soție), Melinda French, au sosit mai cu pompă, 
cu un elicopter. Bill spera, chiar de la aterizare, să scape 
repede: nu dorise să vind, dar a cedat rugamintii mamei sale 
de a fi prezent. 


Punctul său de vedere s-a schimbat imediat, când a început 
să discute cu Buffett. Mintile lor s-au conectat, ca şi cum 
fiecare dintre ei şi-a dat seama rapid că, pentru prima dată, 
pe terenul de joc al genialităţii, se stabilise egalitatea. Acesta 
a fost începutul unei prietenii apropiate, care durează şi 
astăzi — şi care, in mod special, a pus bazele acţiunilor 
filantropice. 


Revenim la natura celor două articole care urmează. Primul 
era o casetă în cadrul unui lung articol despre Gates. Cel de- 
al doilea, scris de Gates însuşi, s-a dorit o recenzie a unei noi 
cărți despre Buffett, scrisă de Roger Lowenstein. Dar, în mai 
bine de jumătate din articol, pur şi simplu Gates prezintă, 
foarte pe larg, impresiile sale despre Buffett. 


Si cel de-al doilea articol este, din câte ştiu, unic în istoria 
revistei Fortune, fiind probabil singurul, în cei peste 80 de ani, 


care a fost mai întâi publicat in alta revista de afaceri, 
respectiv in Harvard Business Review. Cu toate acestea, 
articolul le-a parut atat de interesant redactorilor de la 
Fortune — un miliardar vorbind despre celălalt —, încât au 
obtinut permisiunea lui Bill Gates de a-l republica verbatim. 
Mulţumiri autorului, încă o dată. (CL) 


16 ianuarie 1995 


PRIETENII MILIARDARI 


Brent Schlender 


Cine spune că nu se poate pune pret pe prietenie? Cand 
prietenii apropiaţi sunt Bill Gates şi Warren Buffett, totalul 
se apropie de 19 miliarde $, plus/minus câteva sute de 
milioane. 


De mai bine de patru ani, cei mai bogați doi americani — 
pentru moment, Buffett este numărul unu - cultivă o 
prietenie ciudată, care trece de limitele dintre generații, în 
cadrul căreia bogăţia lor este probabil cea mai mare 
asemănare. „Suntem oarecum un cuplu ciudat, nu-i aşa”?”, 
spune Buffett, preşedintele consiliului de administraţie al 
Berkshire Hathaway Inc. şi autodefinit tehnofob. Buffett, în 
vârstă de 64 de ani, este exemplul tipic investitorului epocii 
industriale, făcând milioane din acţiuni la cele mai 


elementare afaceri - societăţi care produc pantofi, suc si 
lame de ras. Gates, pe de altă parte, este regele Midas al 
epocii informaticii, care şi-a câştigat miliardele vânzând 
lucruri ce contin gândire în stare pură. 


Celor doi le-a făcut cunoştinţă prietena lor comună, Meg 
Greenfield, redactor al paginii editoriale a ziarului 
Washington Post, care, ca şi Gates, este din Seattle. 
Miliardarii isi ofera reciproc si gratuit consultanta, din cand 
în cand. Ani de zile, Gates a încercat în zadar să-l convingă 
pe Buffett că ar trebui măcar să se gândească să-şi cumpere 
un calculator personal. (Buffett şi-a cumpărat, în cele din 
urmă, unul, la cererea expresă a unui alt prieten, ca să 
poată juca bridge online. Printre partenerii săi de joc, se 
numără tatăl lui Bill Gates.) Iar Buffett, care zboară în jurul 
țării cu un avion vechi, căruia-i spune The Indefensible, i-a 
oferit lui Gates unele sfaturi înțelepte despre astfel de 
simboluri ale statutului corporativ. Buffett afirmă: „l-am 
spus că nu-mi luasem nici eu, până la vârsta de 55 de ani, 
şi că poate ar trebui să economisească şi el câte ceva, 
pentru zilele batranetii”. 


Buffett l-a ajutat pe Gates şi să găsească o ofertă extrem de 
avantajoasă pentru un inel cu diamant, când s-a logodit, 
acum câțiva ani. Gates a pus la cale un plan ca să-i facă o 
surpriză viitoarei sale soţii, Melinda French, cu o călătorie la 
Omaha, pentru a ridica un inel de la Borsheim, renumitul 
magazin de bijuterii deținut de Berkshire Hathaway. Gates 
râde pe înfundate când îşi aminteşte episodul: „Warren i-a 
pus să deschidă magazinul într-o duminică, special pentru 
noi. Pe drum spre magazin, mi-a spus că atunci când s-a 
logodit pentru prima dată, a cheltuit 6% din averea sa netă 


pe inel si că, drept semn de adevărată loialitate, trebuia sa 
fac şi eu la fel pentru Melinda”. 


Cei doi se tachinează uneori între ei, despre care este mai 
bogat. Ştiind că Gates este un jucător inveterat, Buffett a 
adus odată la o întâlnire o pereche de zaruri „măsluite”, 
după cum le-a numit el. Buffett spune: „Încercam să-l pun 
permanent pe locul doi, dar Bill s-a prins imediat, 
bineînţeles”. Buffett mai spune în glumă că „dacă aş fi ştiut 
că licitam împotriva lui Bill pentru caietul de schițe al lui 
Leonardo da Vinci, aş fi oferit un pret şi mai mare”. 


Ce anume îi place cel mai mult lui Gates la Buffett? 
Conversatia. El spune: „Warren este atât de modest şi totuşi 
descrie atât de bine lucrurile complicate. La suprafață, îl 
distrează să citeze, să zicem, pe Mae West, când vorbeşte 
despre filosofia sa de investiții, dar de fapt, în realitate, 
spune ceva mult mai profund. Aşa face tot timpul şi, în felul 
acesta, învăţ mereu câte ceva despre el”. 


5 februarie 1996 


GATES DESPRE BUFFETT 


Bill Gates 


Roger Lowenstein isi incepe biografia lui Warren Buffett cu 
un avertisment către cititori. Arată că este un foarte vechi 
investitor în Berkshire Hathaway, compania care, sub 
coordonarea lui Buffett, şi-a văzut prețul acţiunilor 
crescând, în 33 de ani, de la 7,60 $ la aproximativ 300 000 
$. 


Făcând recenzia cărții lui Lowenstein, trebuie să încep şi eu 
cu un avertisment. Nu pot fi neutru sau obiectiv, când 
vorbesc despre Warren Buffett, pentru că suntem prieteni 
apropiați. Recent, am fost împreună în China, cu soțiile 
noastre. Mă amuză glumele lui. Consider că obiceiurile sale 
alimentare — multi burgeri şi Coca-Cola — sunt excelente. Pe 
scurt, sunt fan al sau. 


E usor sa fii fan al lui Warren si, fara indoiala, multi cititori 
ai cartii Buffett: The Making of an American Capitalist 
[Buffett - apariția unui capitalist american] (Random House, 
1995) se vor alătura rândurilor care se îngroaşă, pe zi ce 
trece. Cartea lui Lowenstein este o relatare directa a vietii 
remarcabile a lui Buffett. Nu transmite pe deplin ce om 
amuzant, modest, incantator este Warren, dar unicitatea sa 
strabate din text. E greu de presupus ca, dupa ce a inchis 
cartea, cineva ar putea spune: „Ah, si eu sunt ca tipul ăsta”. 


Coordonatele majore ale carierei lui Warren sunt bine 
cunoscute, iar cartea oferă detalii plăcute. Lowenstein 
urmăreşte viața lui Warren, de la naşterea sa la Omaha, în 
1930, şi până la achiziționarea primelor acțiuni, la vârsta de 
11 ani, din perioada in care studia pentru a deveni broker, 
sub coordonarea legendarului Benjamin Graham, profesor 
la Universitatea Columbia, până în momentul constituirii 


Buffett Partnership, la varsta de 25 de ani. Autorul descrie 
cat de rezervat era in ceea ce priveste actiunile pe care le 
achizitiona pentru comandita si, prin contrast, deschiderea 
sa când vorbea despre principiul său călăuzitor, care consta 
în a cumpăra acțiuni la prețuri extrem de avantajoase şi a le 
păstra cu răbdare. Aşa cum le-a explicat odată Warren 
asociatilor săi: „Aceasta este piatra de temelie a filosofiei 
noastre de investiții: nu conta niciodată pe faptul că faci o 
vânzare bună. Fă prețul de achiziție atât de atractiv, încât şi 
o vânzare mediocră să dea rezultate bune”. 


Lowenstein descrie cum Warren a preluat controlul 
Berkshire Hathaway şi a transformat afacerea sa cu textile 
aflată în agonie într-o adevărată vacă de muls, pentru a 
cumpăra acțiuni la alte societăți. Cartea urmăreşte modul în 
care Berkshire a evoluat, devenind un holding, şi cum a 
evoluat filosofia sa de investiții, pe măsură ce Warren învăța 
să caute dincolo de datele financiare şi să recunoască 
potenţialul economic al unor francize unice, cum sunt 
ziarele principale. Astăzi, Berkshire deține atât societăți, ca 
de exemplu See’s Candies, Buffalo News şi World Book, cât 
şi poziții majore în societăți cum sunt American Express, 
Capital Cities/ABC (pe cale de a deveni Disney), Coca-Cola, 
Gannett, Gillette şi Washington Post Co. 


Cititorii vor simți probabil, după ce termină cartea, că ştiu 
mai multe lucruri despre investiții şi afaceri, dar dacă acele 
lecţii se vor traduce în rezultate investitionale grozave, nu 
este foarte sigur. Talentul lui Warren este capacitatea de a 
gândi înaintea mulțimii, si nu e suficient să-ți placă 
aforismele sale pentru a-ţi da seama de lucrul acesta - cu 
toate că Warren e plin de aforisme care merită să fie 
apreciate. 


De exemplu, lui Warren îi place să spună că nu există ratări 
ale loviturii în investiții. Acestea se întâmplă numai când 
încerci şi nu marchezi. Când eşti în ofensivă, nu trebuie să 
te preocupe fiecare lovitură şi nici nu trebuie să regreti 
mingile bune pe care nu le loveşti. Cu alte cuvinte, nu e 
necesar să ai o opinie despre fiecare acţiune sau despre 
orice altă oportunitate de investiții şi nici să-ți pară rău daca 
acțiunile pe care nu le-ai luat urcă spectaculos. Warren 
spune că în timpul vieţii ar trebui să loveşti doar câteva zeci 
de mingi, iar sfatul său este să te pregăteşti foarte bine 
înainte, astfel încât aceste câteva lovituri să-şi atingă ținta. 


Predilectia sa pentru investiții pe termen lung se reflectă în 
alt aforism: „Trebuie să investeşti într-o societate pe care o 
poate conduce şi un prost, pentru că, într-o bună zi, chiar 
aşa se va întâmpla”. Nu crede în societăţile care, pentru a 
avea succes, consideră că fiecare angajat trebuie să fie 
excelent. Şi nu crede nici că oamenii grozavi sunt chiar atât 
de utili, când elementele fundamentale ale unei societăți 
sunt proaste. Spune că atunci când o conducere bună este 
adusă pentru a gestiona o societate fundamental proastă, 
reputaţia societăţii este cea care rămâne intactă. 


Warren instalează manageri puternici în societățile deținute 
de Berkshire şi, în general, îi lasă să-şi vadă singuri de 
treabă. Singurul lucru pe care li-l spune managerilor este că 
în măsura în care societatea generează venituri, ceea ce se 
întâmplă în cazul societăților bune, managerii pot avea 
încredere că Warren va investi banii înțelept. Nu-i 
încurajează pe manageri să-şi diversifice activitatea. 
Managerii trebuie să se concentreze pe ceea ce ştiu să facă 
bine, astfel încât Warren să fie liber să se concentreze pe 
ceea ce ştie el să facă bine: investiţii. 


Reacţia pe care am avut-o cand l-am întâlnit pe Warren m-a 
luat prin surprindere. De fiecare data cand cineva imi spune 
„Trebuie să-l cunoşti pe prietenul meu cutare, e cel mai 
inteligent tip posibil”, încep deja să mă pregătesc de 
apărare. Majoritatea oamenilor trag repede concluzia că o 
persoană sau un lucru pe care l-au întâlnit personal este 
excepțional. Asta e natura umană. Toată lumea doreşte să 
cunoască pe cineva sau ceva special. Ca urmare, oamenii 
supraestimează meritul a ceea ce au văzut. Aşa că faptul că 
lumea spunea că Warren Buffett este unic nu mă 
impresiona prea mult. 


De fapt, am fost foarte sceptic când mama mi-a sugerat să- 
mi iau o zi liberă de la birou ca să-l cunosc, pe 5 iulie 1991. 
Despre ce aveam să vorbim noi doi, despre raportul dintre 
cursul unei acțiuni şi beneficiul net per acțiune? Adică să- 
mi petrec toată ziua cu un tip care doar analizează şi face 
strategii de investiţii în acțiuni? Mai ales când e atâta treabă 
de facut? Glumesti? 


I-am spus mamei: ,Lucrez pe 5 iulie. Avem mult de lucru. 
Imi pare rau”. 


Mi-a răspuns: „Vine si Kay Graham”. 


Ei, aşa mi-a atras atenția. Nu o cunoscusem pe Graham, 
dar eram impresionat de cât de bine conducea Washington 
Post Co. şi de rolul ziarului său în istoria politică. 
Întâmplarea făcea că aceasta şi Warren erau prieteni de ani 
de zile, iar una dintre investițiile cele mai abile ale lui 
Warren fusese în acțiunile Washington Post. Kay, Warren şi 


alti cativa ziaristi remarcabili se aflau din intamplare in 
zona Seattle şi, datorită unor circumstanțe neobişnuite, s- 
au înghesuit cu toţii într-o masinuta în dimineaţa aceea, ca 
să facă o plimbare lungă până la casa de weekend a 
părinților mei, care se află la câteva ore în afara oraşului. 
Unii dintre cei din maşină erau la fel de sceptici ca şi mine. 
„O să petrecem toată ziua acasă la oamenii ăştia?”, a 
întrebat cineva din maşina înghesuită. „Ce-o să facem toată 
ziua?” 


Mama a insistat foarte mult să vin. „Stau câteva ore şi apoi 
mă întorc”, i-am spus. 


Când am sosit, am început să vorbesc cu Warren despre 
cum se schimbă industria ziarelor prin sosirea detailiştilor, 
care făceau mai puţină reclamă. Apoi, a început să mă 
întrebe despre IBM: „Dacă ar fi să construieşti IBM de la 
zero, care ar fi diferența? Care sunt domeniile de dezvoltare 
pentru IBM? Cum s-au modificat în timp?” 


Punea întrebări inteligente şi spunea lucruri educative. 
Nimic nu-mi place mai mult decât să învăţ si nu intalnisem 
pe nimeni care să vorbească despre afaceri într-un mod atât 
de clar. În acea zi, mi-a arătat un exercițiu analitic uimitor 
pe care il face. El alege un an - să zicem 1970 - şi apoi 
analizează zece dintre societățile cu cea mai mare valoare a 
capitalizării de piață dintre cele existente la momentul 
respectiv. Apoi trece la 1990 şi analizează modul în care 
acele societăți au performat. Entuziasmul său pentru acest 
exercițiu era contagios. Am rămas întreaga zi şi, înainte să 
plece cu prietenii săi, îi promisesem chiar să zbor în 
Nebraska pentru a vedea un meci de fotbal cu el. 


Cand esti in preajma lui Warren, iti poti da seama ce mult 
isi iubeste munca. Lucrul acesta se manifesta in multe 
feluri. Cand explică un lucru, nu o face niciodată de parca 
ar spune ceva de genul „Hei, sunt foarte priceput la asta şi o 
să te impresionez”, ci mai curând ca şi cum ar spune „E atât 
de interesant şi, de fapt, este foarte simplu. O să-ți explic 
pur şi simplu şi o să-ţi dai seama ce prostie a fost că mi-a 
trebuit atât de mult timp să mă lămuresc”. Si cand iti 
împărtăşeşte acel lucru, folosindu-se de acel fin simț al 
umorului pentru a se face mai bine înţeles, chiar ti se pare 
simplu. 


Warren şi cu mine ne distrăm cel mai bine când luăm 
aceleaşi date pe care le are toată lumea şi găsim noi 
modalități de a le analiza, care sunt în acelaşi timp noi şi, 
într-o oarecare măsură, evidente. Fiecare dintre noi încearcă 
să facă aceasta, permanent, pentru societățile noastre, dar 
este îndeosebi plăcut şi stimulativ să discutăm aceste 
percepții între noi. 


Suntem cât se poate de nepărtinitori şi nu discutăm deloc în 
contradictoriu. Interesele noastre de afaceri nu prea se 
suprapun, deşi World Book Encyclopedia tipărită de el 
concurează cu Microsoft Encarta electronică. Warren se tine 
departe de societățile tehnologice, pentru că îi plac 
investițiile în care poate prevedea câştigătorii cu zece ani 
înainte - ceea ce este aproape imposibil când e vorba de 
tehnologie. Din nefericire pentru Warren, lumea tehnologiei 
nu cunoaşte granite. În timp, majoritatea activelor 
societăților vor fi afectate de extinderea tehnologiei - desi 
Gillette, Coca-Cola şi See's ar putea fi în siguranță. 


Un domeniu in care ne intrecem insa, din cand in cand, este 
matematica. Odată, Warren mi-a dat patru zaruri 
neobişnuite, fiecare având o combinaţie unică de numere 
(de la O la 12) pe laturile sale. A propus ca fiecare să aleagă 
un zar, să le aruncăm pe cel de-al treilea şi pe al patrulea şi 
să pariem cine va da cu zarul numărul cel mai mare, de cele 
mai multe ori. S-a oferit politicos să mă lase să aleg primul. 
Apoi a spus: „Aşa, pentru că tu alegi primul, ce şanse mi-ai 
da mie?” 


Ştiam că pune ceva la cale. „la să mă uit la zarurile alea”, 
am răspuns. 


După ce am studiat un moment numerele de pe laturi, am 
spus: „Asta e o propunere perdantă. Alege tu primul”. 


Odată ce el a ales un zar, mi-a luat câteva minute să-mi dau 
seama pe care dintre cele trei zaruri rămase să-l aleg. Dată 
fiind selectarea atentă a numerelor de pe fiecare zar, acestea 
erau nontranzitive. Oricare dintre cele patru zaruri putea fi 
bătut de unul dintre celelalte: zarul A ar avea tendința de a 
bate zarul B, zarul B ar avea tendința de a bate zarul C, 
zarul C ar avea tendința de a bate zarul D, iar zarul D ar 
avea tendința de a bate zarul A. Însemna că nu se putea 
câştiga fiind primul care alege zarul, ci doar fiind cel de-al 
doilea. Era un lucru contraintuitiv, aşa cum sunt multe în 
lumea afacerilor. 


Warren se pricepe foarte bine la cifre, iar eu, la rândul meu, 
sunt pasionat de matematică. Dar a te pricepe la cifre nu 
înseamnă neapărat a fi un bun investitor. Warren nu este 


mai performant decât alti investitori pentru că poate calcula 
mai bine şansele. Nu e nici pe departe aşa. Warren nu face 
niciodată o investiție când diferenţa între a o face si a nu o 
face se bazează pe a doua cifră a calculului. Nu investeşte 
decât dacă oportunitatea pare incredibil de bună. 


Un obicei de-al lui Warren pe care îl admir este că are grijă 
ca programul său să fie liber de şedinţe. Ştie să spună nu. 
Ştie ce-i place să facă - şi ceea ce face, face incredibil de 
bine. Îi place să stea în biroul său, să citească şi să se 
gândească. Mai sunt şi alte lucruri în afară de acestea pe 
care îi place să le facă, dar nu multe. Un aspect pe care 
Lowenstein îl surprinde foarte bine este faptul că Warren 
este un sclav al obisnuintei. A crescut în Omaha şi vrea sa 
stea în Omaha. A cunoscut un anumit număr de persoane 
şi i-ar plăcea să-şi petreacă timpul cu acele persoane. Nu e 
genul de persoană care caută lucruri noi exotice. Warren, 
care tocmai a împlinit 65 de ani, locuieşte în continuare în 
casa din Omaha pe care şi-a cumpărat-o la 25 de ani. 
Afinitatea sa pentru rutină se extinde şi la practicile sale 
investitionale. Warren se limitează la societățile în legătură 
cu care se simte în largul său. Nu prea face investiții în 
afara SUA. 


Există câteva societăți despre care a decis că reprezintă 
minunate investiții pe termen lung. Şi, în ciuda matematicii 
de la sine evidente, că trebuie să fie un pret care anticipează 
integral toate succesele pe care le vor avea aceste societăți în 
viitor, nu vrea pur şi simplu să vândă acțiunile acestora, 
indiferent de pret. Părerea mea este că refuzul său de a 
vinde tine mai mult de filosofie decât de dorința de 
optimizare, dar cine sunt eu ca sa pun la îndoială 
raționamentul celui mai de succes investitor? Ezitarea lui 


Warren de a vinde este in perfectă concordanţă cu alte 
tendinte ale sale. 


Warren si cu mine impartasim anumite valori. Amandoi ne 
simtim norocosi pentru ca ne-am nascut intr-o era in care 
talentele noastre s-au dovedit atat de remunerative. Daca 
ne-am fi nascut intr-o alta perioada, poate talentele noastre 
nu ar fi valorat cine ştie ce. Pentru că nu ne-am propus să 
cheltuim mult din ce am acumulat, ne putem asigura că de 
bogăţia noastră profită societatea. Într-un anume sens, 
amândoi lucrăm pentru opere de binefacere. Oricum, 
moştenitorii noştri vor primi doar o mică parte din ceea ce 
am acumulat, pentru că amândoi avem convingerea că a le 
lăsa o bogăție uriaşă copiilor nu este nici în interesul lor, 
nici în al societăţii. Lui Warren îi place să spună că doreşte 
să le dea copiilor suficienți bani ca să poată face orice, dar 
nu suficienți ca să nu facă nimic. Mă gândisem la lucrul 
acesta înainte să-l cunosc pe Warren, dar când l-am auzit 
formulându-l, mi s-au cristalizat sentimentele. 


Lowenstein se pricepe foarte bine să strângă date, iar cartea 
sa Buffett: The Making of an American Capitalist este scrisă 
cu competență. Warren mi-a spus că, din majoritatea 
punctelor de vedere, cartea redă fidel realitatea. Spune că va 
scrie, într-o zi, propria carte, dar, având în vedere cât de 
mult îi place să lucreze şi cât de greu este să scrii o carte 
(din propria-mi experiență), cred că vor mai trece câțiva ani 
până atunci. Când va apărea, sunt sigur că va fi una dintre 
cele mai valoroase cărți de afaceri publicate vreodată. 


Deja scrisorile lui Warren către acționari, din raportul anual 
al Berkshire Hathaway, sunt printre cele mai bune texte de 


literatura de afaceri. O mare parte a analizei lui Lowenstein 
se bazează pe acele scrisori, aşa cum e normal. Daca, dupa 
ce ai citit Buffett, eşti surprins de personaj şi de metodele 
sale, iti recomand călduros rapoartele anuale — chiar acelea 
de acum zece sau 15 ani. Se găsesc în multe biblioteci. 


S-au scris şi alte cărți despre Warren Buffett şi strategiile 
sale de investiţii, dar, până când Warren va scrie propria 
carte, aceasta trebuie citită. 


Titlul original „Ce am învăţat de la Warren Buffett” de Bill 
Gates. Copyright 1995 Microsoft Corp. Publicat inițial în 
Harvard Business Review (ianuarie/februarie 1996). 
Republicat cu permisiunea Microsoft Corp. 


20 martie 1995 


Din „DESCÂLCIREA NEBUNIEI 
INSTRUMENTELOR DERIVATE" 


extras dintr-un document de Carol Loomis 


Iată ultimele două paragrafe ale acestui articol: 


Dată fiind gama de complicaţii pe care le prezintă 
instrumentele derivate, administratorii din afară nu pot in 
nici un fel stabili o comuniune apropiată cu contractele pe 
care le dețin societățile lor. Majoritatea directorilor executivi 
nu pot nici ei ţine jocul sub control. În final, alegerea 
riscurilor care urmează a fi acoperite, a instrumentelor 
derivate care să fie folosite în acest scop şi a modului în care 
să se tragă linia clară dintre gestionarea riscului şi 
speculație va fi în mare măsură lăsată pe seama 
specialiştilor în finanţe, din birourile de alături — dintre care 
unii, recente victime ale unei catastrofe si ei, pot avea 
impresia că ar conduce un centru de profit. Şi la capătul 
celălalt al firului vor fi cei cu instrumentele derivate, 
încercând să vândă cea mai nouă invenție, care, în mod 
sigur, nu va fi o simplă acoperire clasică. 


Nu e un tablou prea vesel — nu în cazul unei probleme atât 
de mari cum sunt instrumentele derivate. Presupun că ar fi 
nevoie de un nou mod de gândire, de o abordare proaspătă, 
de o propunere atât de radicală, încât să ne lase cu gura 
căscată. lată una: Warren E. Buffett, preşedinte al Berkshire 
Hathaway, spune că ar aborda instrumentele derivate 
cerând fiecărui CEO să afirme în raportul său anual că 
înțelege fiecare contract având ca obiect instrumente 
financiare derivate, pe care l-a încheiat societatea sa. Buffett 
spune: „Cere lucrul acesta şi bănuiesc că se va rezolva 
aproape orice problemă care există”. Pe o piață care pare ca 
se luptă pentru complexitate şi confuzie, o astfel de soluție 
nu va prinde. E prea simplă. Dar Buffett are dreptate. 


DOUĂ FRAGMENTE DIN „DACĂ POȚI SĂ CREZI!” 


3 aprilie 1995 


Warren E. Buffett, preşedinte al Berkshire Hathaway, care 
vinde bomboane, incaltaminte si alte produse, la adunarea 
anuala: 


„Deşi am dori sa considerăm adunarea o experiență 
spirituală, trebuie să ne amintim că şi cea mai evlavioasă 
dintre religii include ritualul colectei.” 


29 mai 1995 


Charles T. Munger, în vârstă de 71 de ani, vicepreşedinte al 
Berkshire Hathaway, referindu-se la litigiul în care era 
implicată societatea: 


„Am fost citați pentru a prezenta documentele interne 
privind angajările. Nu numai că nu aveam astfel de 
documente, dar nu aveam nici angajați.” 


30 octombrie 1995 


Din „DE CE WARREN BUFFETT 
PARIAZĂ SERIOS PE AMERICAN 
EXPRESS” 


extrase si o caseta dintr-un articol de Linda Grant 


Când Buffett acumulează acţiuni, nu vrea să se ştie lucrul 
acesta. Când se află - de obicei datorită unor formulare 
depuse la SEC - şi Buffett îşi închipuie că ar mai putea 
cumpara actiuni din acelea, nu spune, de obicei, din ce motiv 
le preferă. Presa de afaceri, inclusiv revista Fortune, s-a 
interesat, dar Buffett nu vrea să vorbească. 


Aşa că am scris articolul până la urmă, chiar marcându-l pe 
copertă cu un titlu mai sceptic decât titlul din interior, care 
apare mai sus. Pe copertă scria: „De ce pariază Warren 
Buffett miliarde pe acest castel din cărți de joc?” Realitatea 
este că autoarei articolului din revista Fortune şi redactorilor 
care lucrau la acest subiect nu le plăceau deloc perspectivele 
Amex, dar trebuiau să accepte faptul enervant că lui Buffett 
păreau să-i placă. 


Abordarea noastră era să scriem un articol lung, care să 
înceapă şi să se încheie cu Buffett şi să cuprindă şi o casetă 
despre acesta, dar care să trateze, de fapt, în detaliu 
dificultăţile cu care se confrunta Harvey Golub, noul CEO al 
societăţii. Golub venea de la firma de consultanță McKinsey. 
Revista Fortune era de părere că talentele unui consultant — 


in special cele in domeniul reducerii costurilor si al vânzărilor 
- ar putea să nu fie ideale pentru refacerea prestigiului pe 
care Amex îl pierduse la începutul anilor 1990. 


lată ce avusese revista Fortune de spus despre Buffett, în 
câteva paragrafe şi în casetă. La sfârşit, vom reda si ce a 
avut el de spus pe această temă. (CL) 


Începutul articolului: 


Lui Warren Buffett îi place să spună o parabolă despre 
irationalitatea bursei. Era in 1963, şi un scandal cu 
stocurile de ulei de salata, de la o mica sucursala a 
American Express, a făcut să scadă prețul acțiunilor Amex. 
Cât de gravă era problema? Pentru a afla, Buffett a petrecut 
o seară cu casierul la Ross's Steak House din Omaha, să 
vadă dacă oamenii vor mai folosi sau nu cardurile American 
Express. Scandalul nu părea să le fi produs indigestie 
clienților restaurantului, aşa că Buffett a profitat de ocazie 
pentru a cumpăra 5% din acţiunile societăţii, cu 13 milioane 
$. Mai târziu, le-a vândut cu un profit de 20 milioane $. 


Acum, Buffett speră să retrăiască povestea - cu cifre mult 
mai mari. În ultimii ani, CEO-ul Berkshire Hathaway a 
acumulat peste 49 de milioane de acţiuni la American 
Express, un pachet reprezentând 10,1%. Valoarea acestuia, 
aproximativ 2,2 miliarde $, reprezintă una dintre investiţiile 
cele mai mari ale lui Buffett, alături de Coca-Cola, Gillette şi 
Capital Cities/ABC. Din nou, apreciază că Wall Street-ul 


coteaza in mod irational de jos actiunile Amex. De data 
aceasta, problema nu este uleiul de salata, ci o lunga lista 
de conflicte, căreia i s-a facut publicitate multă şi bună: o 
echipă managerială aproape disfunctionala, condusă de 
James Robinson al III-lea, a stricat brandul la începutul 
anilor 1990; mareata lui strategie de a construi un 
supermarket financiar s-a prabusit ca un castel din carti de 
joc, filiala de brokeraj Shearson Lehman a Amex inghitind 
un capital de pana la 4 miliarde $, inainte de a fi vanduta 
anul trecut. Mai recent, cardul cu reputatia patata American 
Express a pierdut din cota de piata in avantajul Visa si al 
MasterCard, pe măsură ce principalul beneficiu al 
consumatorilor Amex - prestigiul - devine mai greu de 
vândut. Si activitatea internațională a societății, spun 
analiştii, este într-o perioadă de stagnare. 


Întotdeauna un investitor răbdător, Buffett - cu o avere de 
12,2 miliarde $ la ultima evaluare — crede că problemele din 
ultima vreme reprezintă ceva mai mult decât o zăpăceală. 
Ceea ce-i place este exact ceea ce l-a făcut bogat şi înainte: 
un brand puternic, asociat unui flux de numerar sănătos. 
Până la urmă, American Express, conform grupului de 
marketing londonez Interbrand, este în continuare unul 
dintre primele cele mai recunoscute zece branduri în lume. 
Buffett consideră că numele rămâne „sinonim cu 
integritatea financiară şi cu înlocuitorii monetari, în toată 
lumea”. Aşa cum le-a explicat acţionarilor Berkshire 
Hathaway la ultima întâlnire anuală din primăvara trecută: 
„De departe cel mai important factor privind viitorul [Amex] 
pentru multi ani de acum încolo va fi cardul de credit. In 
opinia noastră, conducerea American Express gândeşte 
bine... modul în care să păstreze în continuare caracterul 
special al cardului”. Buffett probabil nu e preocupat în mod 


special de pierderea cotei de piata a societatii. Mai curand 
pariaza ca Amex, chiar daca nu va creste spectaculos, va 
deveni un jucator de nisa foarte profitabil pe piata 
cardurilor. 


Dar, pentru ca American Express sa raspunda asteptarilor 
lui Buffett, va trebui să insufle o viata noua brandului - si 
nu e uşor... 


şi sfârşitul articolului: 


Indiferent cât de dure sunt provocările cu care trebuie să se 
confrunte Amex, rareori e înțelept să pariezi împotriva lui 
Warren Buffett. Până la urmă, a pariat pe branduri 
puternice, cum sunt Coca-Cola şi Gillette, şi a făcut un 
profit considerabil. A investit cu succes şi în asiguratorul 
auto GEICO, care, la fel ca şi Amex, are un flux de numerar 
puternic. Cand Buffett are toți aşii in mână, aceasta se 
datorează, de obicei, faptului că susține o conducere 
puternică. E greu de văzut însă, de data aceasta, cum o 
mână de consultanţi pot lua potul într-un joc pe viata şi pe 
moarte. 


30 octombrie 1995 


CUM A EVALUAT BUFFETT AMEX CA FIIND O 
INVESTIŢIE BUNĂ 


caseta de Linda Grant 


Aproape toată lumea ştie că Warren Buffett este un discipol 
zelos al investițiilor orientate spre valoare, abordarea 
susținută de legenda de pe Wall Street, Benjamin Graham, 
în anii 1930 şi 1940. Investitorii orientati spre valoare 
cumpără acțiuni numai când consideră că piața evaluează 
temporar - şi irațional - o societate mult sub ceea ce ei 
numesc valoare intrinsecă. 


Pentru multi, însă, este de neînțeles achiziționarea de către 
Buffett a unor acţiuni American Express, în valoare de 
aproximativ 2 miliarde $. Wall Street a evitat în ultimii ani 
aceste acțiuni, cand Amex a început să piardă cota de piață 
şi a avut probleme cu fosta sa sucursală de brokeraj, 
Shearson Lehman. Dar poate tocmai veştile proaste l-au 
atras pe Buffett în primul rând. Până la urmă, o primă teză 
a lui Graham este să gândeşti pentru tine si să înţelegi 
diferența dintre pret şi valoare. Tot el şi-a sfătuit discipolii 
să caute atent chilipiruri pe piaţă. 


Investitorul orientat spre valoare Robert G. Hagstrom Jr., 
autor al cărții The Warren Buffett Way [Calea lui Warren 
Buffett] şi administrator al portofoliului Focus Trust, din 
Philadelphia, arată că, pentru a înţelege orice investiție a lui 
Buffett, investitorii trebuie să înceapă cu filosofia acestuia, 
declarată în scrisoarea sa din 1989 către acționarii 
Berkshire Hathaway. Buffett scria că valoarea oricărei 
societăți astăzi este „calculată luând în considerare toate 


fluxurile de numerar viitoare — intrări şi ieşiri — scontandu-le 
la ratele curente ale dobânzii. Astfel evaluate, toate firmele, 
de la producătorii de bice de trăsură la operatorii de 
telefoane celulare, devin egale din punct de vedere 
economic”. 


Cu alte cuvinte, Hagstrom consideră că Buffett stabileşte 
valoarea unui pachet de acțiuni ca şi cum ar fi o obligatiune. 
Începe cu „veniturile nete ale proprietarului” - care 
înseamnă veniturile raportate plus depreciere şi amortizare 
minus investiții de capital. În cazul Amex, reprezentau 1,4 
miliarde $ anul trecut, aceeaşi sumă pe care societatea a 
raportat-o ca fiind veniturile sale, deşi lucrurile nu stau 
întotdeauna astfel. Apoi întreabă: dacă Amex ar fi o 
obligatiune cu cupoane anuale de 1,4 miliarde $, cu cât ar 
creşte cuponul şi cât ar valora obligatiunea în 10 ani? 


„E greu să determini cuponul unei societăți”, spune 
Hagstrom, „pentru că trebuie să faci calcule estimative ale 
ratei de creştere”. 


Aceasta este o teorie financiară elementară, dar, bineînțeles, 
secretul constă în modul în care faci lucrul acesta. Până în 
prezent, nimeni nu a spart codul de evaluare al lui Buffett, 
dar Hagstrom a încercat. Modelul său calculează valoarea 
intrinsecă per acţiune a Amex la 86,77 $. Diferenţa dintre 
86,77 $ şi prețul de piaţă recent al Amex de aproximativ 44 
$ reprezintă o marjă de siguranță. „Este o sumă tampon 
mare”, spune Hagstrom, „care va apăra investitorii, chiar şi 
în cazul în care Amex pierde bani, într-un an prost”. 
Plăcându-i ecuaţia, Hagstrom însuşi a hotărât să cumpere 
aproximativ 8 000 acţiuni Amex, pe cont propriu. 


Acestea sunt lucrurile pe care le-a avut de spus revista 
Fortune, în ediția din 30 octombrie 1995, despre Buffett si 
American Express. Si, cand in cele din urmă Buffett a început 
să vorbească el însuşi pe tema aceasta — nu înainte de 
scrisoarea sa anuală către acționari din 1997 —, credeți că a 
prezentat un set de motive profund analitice pentru care 
cumpărase acțiuni Amex? Absolut deloc. În schimb, a 
recunoscut că a primit un pont pe terenul de golf. 


Contextul pontului este că, în 1991, Berkshire cumpărase 
acțiuni preferentiale răscumpărabile American Express, un 
titlu de valoare ce reprezenta, în esență, acțiuni comune şi 
care puteau fi vândute înapoi în primii trei ani. Mai precis, 
Berkshire obținuse plăți suplimentare de dividende în acei 
ani, dar era, în acelaşi timp, limitată în ceea ce priveşte 
aprecierea prețului care s-ar fi putut realiza. În august 1994, 
acțiunile preferentiale cumulative  răscumpărabile aveau 
termen de preschimbare în acțiuni comune şi, mai devreme în 
vara aceea, Buffett încerca să hotărască dacă să păstreze 
sau să vândă acţiunile Amex. 


Datele îi furnizau argumente şi pro, şi contra, scria Buffett în 
scrisoarea sa din 1997: el era de părere că CEO-ul Amex, 
Harvey Golub, era excepțional, şi avea să realizeze întreg 
potențialul societăţii; era îngrijorat totuşi de competiția 
necruțătoare cu care se confrunta Amex din partea altor 
societăți de carduri, în special Visa. „Cântărind argumentele”, 
spunea Buffett „am fost mai înclinat spre vânzare”. 


Dar apoi a jucat golf, intr-o zi din 1994, la Prouts Neck, 
Maine, cu Frank Olson, CEO la Hertz. Spunea Buffett in 
scrisoarea sa: ,Frank este un manager minunat, care are 
cunostinte aprofundate despre acest domeniu. Asa ca, de la 
zona de start încolo, i-am tot pus întrebări despre această 
afacere. Cand am ajuns la a doua zonă verde, Frank mă 
convinsese: cardul corporativ Amex era o franciză 
extraordinară şi am hotărât să nu vând. La întoarcere, la 
jumătatea terenului de golf, devenisem cumpărător şi în 
câteva luni Berkshire deținea 10% din societate. 


De la sfârşitul anului 1994, la mijlocul parcursului 
achiziţionării de acțiuni American Express, Berkshire 
realizase, până la mijlocul anului 2012, un profit total 
capitalizat anual de 13%. (În calcul era inclusă valoarea, la 
data distribuirii, a unei societăți care se desprinsese din 
Amex în 2005, Ameriprise; distribuirea a fost tratată ca un 
dividend special Amex şi care — ca toate dividendele - a intrat 
în calculul profitului total.) La mijlocul anului 2012, acţiunile 
Amex deținute de Berkshire aveau o bază de cost de 1,3 
miliarde $ şi o valoare de piață de 8,8 miliarde $. 


Frumos, dar asta nu înseamnă că Berkshire nu a avut parte 
de distracţie, cat timp a deținut Amex. În perioada iulie 2007- 
martie 2009, când activele financiare au suferit o cădere pe 
piață, acțiunile Amex au scăzut de la 65 $ la 10 $ per acţiune, 
înainte să înceapă să crească din nou. Fireşte, Buffett a 
urmărit cu răbdare ce se întâmplă. Când volumul acesta 
ajungea la tipar, acţiunile Amex valorau 59 $. Între timp, 
Amex a cumpărat cantităţi mari din acțiunile proprii, astfel 
încât actualmente Berkshire deține 13% din societate. (CL) 


Textul integral al articolului ,De ce Warren Buffett pariaza 
serios pe American Express” [Why Buffett's Betting Big on 
American Express|este disponibil la adresa 
fortune.com/ buffettbook. 


18 martie 1996 


CEVA MAI MULT DECAT O DONATIE - O 
PARTICICA DIN BUFFETT 


Bethany McLean 


Eticheta cu preţul de 32 800 $, prinsă pe Berkshire 
Hathaway, i-a contrariat atat pe proprietarii care voiau sa 
doneze (chiar si o singură acţiune ar fi fost obiectul 
impozitului pe donatii), cat si pe micii amatori, care doreau 
sa intre in posesia actiunilor de succes ale lui Warren 
Buffett. Pe 6 mai, actionarii vor vota planul lui Buffett de a 
vinde noi actiuni clasa B, in valoare de cel putin 100 
milioane $, cu doar aproximativ 1 000 $ fiecare. Actiunile 
actuale, ce urmeaza a fi redenumite clasa A, pot fi 
preschimbate in B in orice moment. ,Nu vrem decat sa-i 
atragem pe cei care sunt atraşi de noi”, spune Buffett. 
Pentru a descuraja o avalanşă de preschimbari, el arată ca 
acțiunile B sunt „cu foarte putin inferioare” celor A, 
existente: au mai puține drepturi de vot şi le lipseşte 
avantajul acţiunilor A în ceea ce priveşte donațiile 


corporative. Dar, pentru donatori si firme mici, aceste noi 
actiuni B iti ofera Buffett original. 


20 iulie 1998 


SPECTACOL CU BILL SI WARREN 


redactat de Brent Schlender 


Este vorba despre Bill Gates si Warren Buffett, aflati pe o 
scenă la Universitatea din Washington, unde au ţinut o 
prelegere, ca să spunem asa, dar au făcut-o mai ales 
răspunzând la întrebări. Ca introducere, voi retipări, pur si 
simplu (cu mici adaptări), excelentele paragrafe scrise de 
Brent Schlender, pe care revista Fortune le-a aşezat în 
deschiderea prezentării acestui dublu eveniment. (CL) 


Şirul de studenți în aşteptare se întindea de-a lungul 
culoarului şi ieşea pe uşa clădirii Husky Union din Seattle a 
Universităţii din Washington, în Seattle, într-o după-amiază 
inmiresmata de vineri, de la sfârşitul lunii mai. Iti dădeai 
seama după abundența de pantaloni şi fuste călcate (şi după 
putindtatea inelelor în nas) că nu era vorba de coada la bilete 
pentru un concert al trupei Phish. În schimb, grupul foarte 
îngrijit urmărea să ocupe primele locuri pentru, dacă puteți 


crede, o conferință — chiar dacă era vorba despre o conferință 
foarte specială. Studenţii şi câțiva invitați norocoşi urmau să 
aibă parte de un regal — un dialog public rar, între cei mai 
bogati doi oameni de afaceri din sistemul solar: Bill Gates si 
Warren Buffett. 


Cei doi prieteni miliardari au conceput evenimentul astfel 
încât să coincidă cu vizita de weekend a lui Buffett la familia 
Gates, după adunarea anuală la vârf a directorilor executivi 
ai Microsoft. Superinvestitorul şi magnatul ciberneticii au 
convocat aproximativ 350 de studenți de la Facultatea de 
Comerţ la întâlnire şi au invitat televiziunea publică şi revista 
Fortune, pentru a prezenta evenimentul. 


În timp ce studenţii se învârteau la parter, Gates si Buffett 
glumeau cu soțiile lor si cu un mic grup de prieteni, printre 
care se numărau Katharine Graham, fost CEO al Washington 
Post Co., şi tatăl şi sora lui Bill. Gustau fructe proaspete într- 
un foaier improvizat, în timp ce machiorul îl aranja pe Bill şi 
potrivea sprâncenele dezordonate ale lui Warren, spre 
amuzamentul lui Susie Buffett. La un moment dat, Oracolul 
din Omaha şi-a amuzat grupul imitând glumet semnul lui 
Richard Nixon „V pentru victorie”. 


Momentul intrării în scenă se apropia şi cei doi pozau vitejeste 
pentru fotografi şi schimbau înțepături ca doi vechi colegi de 
cameră. Principala grijă a celorlalți invitați era ca titanii să nu 
se desfăşoare prea mult, astfel ca toată lumea să se poată 
întoarce acasă la familia Gates la timp, pentru partida de 
bridge. Aveai impresia că te afli la o reuniune veselă de 
familie — desigur, o familie cât se poate de influentă. 


Pentru un invitat aflat în acel foaier, impresia predominantă 
era afecțiunea transgenerationala dintre cei mai cunoscuți 
miliardari din America. (Pentru informarea dumneavoastră, la 
momentul acela, averea netă a lui Gates, în vârstă de 42 de 
ani, se invartea în jurul valorii de 48 miliarde $, în comparaţie 
cu cea a lui Buffett, care era de 36 miliarde $. Buffett, care cu 
numai câțiva ani în urmă era considerat mai bogat decât 
Gates, a reuşit totuşi să rămână în continuare cu 25 de ani 
mai în vârstă.) Prezența lui Buffett părea să-l liniştească pe 
Gates, care se purta calm şi gregar în ciuda problemelor 
juridice ale Microsoft, în baza legii antitrust, cu oficialii 
federali, şi a stresului de a fi fost, cu două zile în urmă, gazda 
a zeci de CEO de marcă. Deşi Bill începuse, în sfârşit, să-şi 
arate vârsta — i-au apărut riduri în colțurile ochilor si nu mai 
este la fel de zvelt ca înainte —, familia Buffett şi Graham încă 
il cocoloşesc ca pe un copil-minune. La rândul său, el ti 
tratează cu o nuanță de deferenta afectuoasă, in total 
contrast cu atitudinea sa obişnuită de polemist. 


În sfârşit, cei doi se îndreptau spre scenă, aşteptând în culise 
ca Bill Bradford, decanul Facultăţii de Comerţ din cadrul 
Universităţii din Washington, să-şi încheie prezentarea. Din 
păcate, remarcile decanului care, în principal, lăudau faptul 
că Microsoft angajează absolvenți ai Universităţii din 
Washington, nu şi-au atins ţinta. Conversatia spumoasă, 
filosofică, extraordinară care a urmat avea să fie ceva cu mult 
peste o discuţie stimulativă a unui angajator local cu prietenul 
său. Convingeti-va singuri. (Brent Schlender) 


Ce obţii când pui un miliardar să interpreteze in fata a 350 
de studenţi? Inspiratie, în valoare de 84 miliarde $. Intr-o 
întâlnire a unor minți incomparabile (şi cu o avere neta 


imposibil de cheltuit), Buffett si Gates discuta despre 
asumarea riscurilor, motivarea angajatilor, abordarea 
consecințelor greselilor şi despre faptul de a înapoia 
comunității în care îşi desfăşoară activitatea. Rezultatul: 
ceva al naibii de aproape de înțelepciune. 


1. Cum am ajuns aici 


Warren şi Bill arată cum au ajuns mai bogaţi decât 
oricine 


Buffett: Mă gândeam că ar trebui să încep prin a anunţa 
că Bill şi cu mine am făcut un mic pariu: cine va primi 
cele mai multe aplauze. Am propus să pariem casa mea 
pe casa lui. Ne-am înţeles, până la urmă, asupra unei 
sume mici, dar, evident, pentru Bill nu e o sumă chiar 
atât de mică pentru că, înainte să plecăm, mi-a dat să 
port această cămaşă cu însemnele echipei de fotbal a 
Universităţii din Nebraska - Nebraska Cornhusker -, iar 
el şi-a pus cămaşa violetă a Universității din 
Washington. 


Ne-au rugat să vorbim, amândoi, despre cum am ajuns aici, 
dar, în continuare, discuția depinde de întrebările voastre. 
Cum am ajuns aici e foarte simplu în cazul meu. Nu e vorba 
de IQ, sunt sigur că o să vă bucurati să auziti lucrul acesta. 
Cel mai important lucru este raționalitatea. Întotdeauna am 
considerat inteligența şi talentul ca fiind caii-putere ai 
motorului, dar randamentul - eficiența cu care lucrează 


motorul — depinde de rationalitate. Sunt multi cei care o 
pornesc cu motoare de 400 de cai-putere, dar obtin un 
randament de numai 100 de cai-putere. E cu mult mai bine 
sa ai un motor de 200 de cai-putere si totul sa se traduca in 
randament. 


Atunci, de ce oamenii destepti fac lucruri care ii impiedica 
sa obtina randamentul la care au dreptul? Tine de obiceiuri, 
de caracter, de temperament si de un comportament 
rational. Sa nu-ţi stai în cale. Aşa cum am spus, toată 
lumea de aici are capacitatea absolută de a face orice fac eu 
şi mult peste. Unii vor reuşi, alții nu. În cazul celor care nu 
vor reuşi, explicaţia este că vă puneţi singuri bețe în roate, 
şi nu că lumea vă împiedică. 


Aşa că am o mică sugestie pentru voi: alegeți o persoană pe 
care o admirati cel mai mult şi scrieți pe o foaie de hârtie de 
ce o admirati. Nu trebuie să vă scrieți propriul nume. Apoi 
treceţi pe foaie persoana pe care o suferiti cel mai putin şi 
scrieți trăsăturile care vă fac să displaceti persoana aceea. 
Calitățile celui pe care îl admirati sunt caracteristici pe care 
voi, cu putin exercițiu, vi le puteți însuşi şi care, dacă sunt 
puse în practică, devin obiceiuri. 


Lanturile obiceiurilor sunt prea uşoare pentru a fi simțite, 
până când devin prea grele pentru a fi rupte. La vârsta mea, 
nu mai pot schimba nici unul dintre obiceiurile mele. Asta e. 
Dar voi veți avea obiceiurile 20 de ani din momentul acesta, 
în care hotărâți să le puneţi în practică azi. Aşa că vă 
propun să vedeți comportamentele pe care le admirati la alții 
şi să vi le insusiti şi să vedeţi ce vi se pare într-adevăr 
condamnabil la alții şi să hotărâți că sunt lucruri pe care nu 


le veți face. Daca procedati aşa, veți constata ca 
transformați toți caii-putere în randament. 


Gates: Consider că Warren are perfectă dreptate în 
privința obiceiurilor. Am fost foarte norocos în copilărie 
să mă aflu în preajma computerelor, care erau foarte 
scumpe şi oarecum limitate în ceea ce puteau face, dar 
cu toate acestea erau fascinante. Am discutat lucrul 
acesta deseori cu prieteni de-ai mei şi am ajuns la 
concluzia că, datorită miracolului tehnologiei cipurilor, 
vor ajunge să poată fi folosite de toată lumea. Nu 
vedeam nici un fel de limitare a potenţialului 
computerelor şi credeam într-adevăr că a scrie programe 
era un lucru inteligent. Aşa că i-am angajat pe prietenii 
mei care ştiau să programeze, pentru a vedea ce fel de 
instrument putea fi acesta - un instrument pentru epoca 
informaticii care iti putea mări puterea creierului, nu 
numai pe cea a muschilor. 


Concentrându-ne extrem de atent asupra acestui lucru şi 
fiind acolo chiar la începuturile industriei, am reuşit să 
construim o firmă care a jucat un rol central în ceea ce a 
fost o revoluție foarte importantă. Acum, din fericire, 
revoluția este încă la început. Sunt 23 de ani de când am 
înființat firma. Dar nu e nici o îndoială că, dacă luăm 
obiceiurile pe care ni le-am format şi le respectăm, următorii 
23 de ani ne vor oferi mult mai mult potenţial şi poate chiar 
ne vor aduce mai aproape de viziunea noastră inițială - „un 
computer pe fiecare birou şi în fiecare casă”. 


As vrea să ştiu care este definiția pe care o dati 
dumneavoastră, personal, succesului. 


Buffett: Pot, în mod cert, defini fericirea, pentru că aşa 
mă simt, fericit. Fac ceea ce îmi place, în fiecare zi a 
anului. Şi lucrez cu oameni care îmi plac şi nu sunt 
nevoit să am de-a face cu cei care îmi sunt antipatici. 
Merg voios la birou şi, când ajung acolo, mă gândesc c-ar 
fi momentul să mă relaxez. E teribil de plăcut. Singurul 
lucru care nu-mi place - şi asta se întâmplă doar o data 
la trei sau patru ani - este că uneori trebuie să dau pe 
cineva afară. 


Se spune că succesul înseamnă să ai ceea ce iti place, iar 
fericirea este să-ți placă ceea ce ai. Nu ştiu care dintre 
acestea se aplică în cazul meu, dar ce ştiu este că nu mi-aş 
dori să fac nimic altceva. Vă sfătuiesc ca atunci când vă 
angajaţi, să lucraţi pentru o organizaţie ai cărei oameni îi 
admirati, pentru că lucrul acesta vă va stimula. Întotdeauna 
mă îngrijorează cei care spun „o să fac lucrul acesta timp de 
zece ani; nu prea mă omor după asta. lar apoi voi face 
asta...” E cumva ca şi cum ai face economie la sex, să-ți 
ajungă la bătrâneţe. Nu e o idee prea bună. 


Am refuzat tranzacţii care erau altfel destul de bune, pentru 
că nu-mi plăceau cei cu care urma să lucrez. Nu avea rost 
să mă prefac. Să ai de-a face cu oameni antipatici e ca şi 
cum te-ai căsători din interes. E probabil o idee proastă 
oricum, dar e o adevărată nebunie dacă deja eşti bogat, nu? 


Gates: Sunt de acord ca lucrul cel mai important este sa- 
ti placa ce faci in fiecare zi. Pentru mine, asta inseamna 
sa lucrez cu oameni foarte destepti si sa fac lucruri noi. 
De fiecare data cand ne gandim ,,Uite, am avut oarecare 
succes”, avem mare grijă sa nu ne oprim prea mult, 
pentru că ştacheta se ridică. Întotdeauna am avut 
feedback de la clienţi, prin care ne spuneau că maşinile 
erau prea complicate şi nu suficient de naturale. 
Concurența, descoperirile tehnologice şi cercetarea fac 
industria computerelor, în special software-ul, cel mai 
captivant domeniu din lume, şi cred că eu am cel mai 
bun job în activitatea aceasta. 


Buffett: Nu ti se pare ca Dairy Queen este mai 
importanta? [Berkshire Hathaway a cumpărat 
International Dairy Queen, toamna trecută, cu 585 
milioane S.] 


Gates: N-ai decât să administrezi Dairy Queen, Warren. 
Eu am să cumpăr Dilly Bars. 


Buffett: Mărim preţul când apari. 


O societate nouă implică un mare risc. Cum vă dati seama 
care e cel mai bun moment pentru înființarea unei noi 
societăţi? 


Gates: Cand am înfiinţat Microsoft, eram aşa de 
entuziasmat, încât nu m-am gândit nici o clipă ca ar fi 
foarte riscant. E adevărat, aş fi putut da faliment, dar 
aveam nişte abilităţi care m-ar fi ajutat să mă angajez. 
Iar părinţii mei erau încă dispuşi să mă susţină să mă 
întorc la Harvard şi să-mi termin şcoala, dacă voiam. 


Buffett: Ai fi găsit oricând de lucru la mine, Bill. 


Gates: Ce mă speria era faptul că, atunci când am 
început să-mi angajez prietenii, ei se aşteptau să fie 
plătiţi. Iar apoi am avut clienţi care au dat faliment — 
clienţi pe care mă bazam să vină cu banii. Şi, în scurt 
timp, am adoptat acest incredibil principiu conform 
căruia trebuia să am suficient de mulţi bani în bancă 
pentru a plăti angajaţii un an întreg, chiar dacă nu ne 
intra nici un ban. Am fost consecvent acestui principiu, 
aproape tot timpul. Avem acum în jur de 10 miliarde $, 
ceea ce este mai mult decât suficient pentru anul 
următor. 


Oricum, dacă aveţi de gând să vă faceţi o firmă, lucrul 
acesta cere atât de multă energie, încât mai bine uitaţi de 
riscuri. Şi încă ceva, nu cred că trebuie neapărat să vă faceți 
o firmă la începutul carierei. Sunt multe de spus despre ce 
înseamnă să lucrezi pentru o firmă şi să înveți mai întâi 
cum se fac lucrurile. În cazul nostru, Paul Allen şi cu mine 
ne temeam că altcineva putea reuşi înaintea noastră. S-a 
dovedit până la urmă că am fi putut, probabil, să mai 
aşteptăm încă un an, pentru că lucrurile se mişcau cam 


greu la început, dar faptul că incepuseram deja treaba era 
foarte important pentru noi. 


Cum reusiti să-i faceţi pe oameni să vă fie alături? 


Gates: La început, vă veţi lovi de un oarecare 
scepticism. Când eşti tânăr, e greu să închiriezi sediul. 
Nu puteam închiria o maşină până am împlinit 25 de 
ani, aşa că mă duceam cu un taxi la clienţi. Când mă 
invita cineva să discutăm la bar, ei bine, nu puteam 
merge la bar. 


E ciudat, pentru că atunci când oamenii sunt sceptici la 
început, spun: „Hmm, puştiul ăsta habar n-are pe ce lume 
este”. Dar, după ce le arăţi că ai un produs bun si că ştii 
ceva, de obicei cad în cealaltă extremă. Aşa că, cel puţin în 
țara asta, tinerețea noastră a fost un avantaj uriaş pentru 
noi, din momentul în care am atins un anumit prag. 


2. Lumea este stridia noastră 


De ce e sigur Warren că toată lumea din China va dori să 
bea Coca-Cola. 


Ca oameni de afaceri, cum extindeti aria de acoperire a 
societăților la nivel internațional? 


Buffett: [La Berkshire Hathaway] nu extindem in mod 
direct activitatea societatilor la nivel international. Cele 
mai mari doua societati ale noastre sunt Coca-Cola si 
Gillette. La Coca-Cola, 80% din venituri vin din 
strainatate, iar la Gillette, doua treimi din venituri 
provin din afara. Astfel ca acestea participa la un efort 
international de imbunatatire a standardelor de viata, 
iar noi facem afaceri internationale prin intermediul lor. 
Eu pot sta in Omaha si il pot lasa pe Doug Ivester [CEO 
Coca-Cola] sa calatoreasca in toata lumea. 


Gates: Firma noastra este internationala in adevaratul 
sens al cuvantului. Standardul PC este un standard 
international. Ce iti trebuie la o foaie de calcul in Coreea 
sau in Egipt este cam acelasi lucru care iti trebuie in 
SUA. Trebuie sa facem cateva adaptari pentru limba 
locală, si asta e partea interesantă a activităţii noastre — 
să înţelegi limbi bidirectionale şi alfabetele mari ale 
limbii chineze, japoneze şi coreene. 


De fapt, cota noastră de piață este mult mai mare în afara 
SUA decât în tara, pentru că este oarecum greu să infiintezi 
sucursale locale şi să înţelegi condiţii locale, sistemul de 
distribuție si de relații local. Si, cum majoritatea 
concurenţilor noştri sunt din SUA şi nu se pricep la fel de 
bine la afaceri internaţionale, ne dezvoltăm încă şi mai bine 
în străinătate. 


Dezvoltarea noastră se întâmplă în afara SUA. Aici va ajunge 
la un punct în care va fi, în mare parte, o piață postvânzare. 
Sigur, asta nu înseamnă că americanii nu doresc un 


software mai bun, care poate vedea, asculta si invata. Dar, 
în afara SUA, încă există fenomenul acela de creştere pe 
care l-am avut aici, la începuturi. 


Ce v-a determinat să faceţi împreună o excursie în China, în 
1995, şi cum a afectat acea excursie deciziile de afaceri 
internaționale începând din acel moment? 


Gates: Am fost în China din multe motive. În parte, ca 
să ne relaxăm şi să ne distrăm. Am găsit câteva 
McDonald's acolo, aşa ca nu ne-am simţit foarte departe 
de casă. A fost foarte incitant să mergem şi să vedem 
toate schimbările care se produceau, să vedem diferite 
locuri din tara şi să-i cunoaştem pe unii dintre 
conducători. 


China este o piață în care Microsoft a investit deja. Am 
crescut investițiile mult față de momentul inițial. Cu toate 
acestea, procentul din vânzările noastre este mic - 1% -, în 
aşa fel încât, chiar şi dublându-se în fiecare an, în următorii 
ani, numai având o perspectivă pe zece ani, putem spune că 
merită accentul pe care îl punem pe aceasta. 


Deşi în China se vând aproximativ trei milioane de 
computere în fiecare an, oamenii nu plătesc pentru 
software. O vor face totuşi într-o bună zi. Şi atât timp cât îl 
vor fura, vrem să-l fure pe al nostru. Vor deveni oarecum 
dependenți şi atunci vom găsi o soluție să ne scoatem banii 
în următoarea decadă. 


Buffett: Familia mea a fost uimita ca m-am dus. 
Niciodata nu am calatorit mult in afara districtului 
Nebraska. M-am simtit extraordinar de bine si mi s-a 
confirmat impresia ca se va vinde multa Coca-Cola 
acolo, in viitor. Le-am spus tuturor celor pe care i-am 
intalnit ca are efect afrodiziac. 


3. Inovatiile suntem noi 


Warren mediteaza la guma de mestecat si la internet 


Amândoi sunteți inovatori în domeniile dumneavoastră. Cum 
definiti inovaţia? 


Buffett: Munca mea nu presupune prea multă inovare. 
Practic, am două funcţii: una este să aloc capital, ceea 
ce este o plăcere pentru mine. Şi, cea de-a doua, este să 
ajut 15 sau 20 de manageri superiori să menţină 
entuziasmul oamenilor pentru ceea ce fac, în condiţiile 
în care nu au nici o nevoie financiară să o facă. Cel 
putin trei pătrimi dintre managerii noştri au o avere 
dincolo de orice posibilă nevoie financiară şi, prin 
urmare, treaba mea este să-i ajut pe aceşti tipi din 
conducere să fie în continuare suficient de interesaţi 
pentru a fi dispuşi să sară din pat la şase dimineaţa şi să 
lucreze cu tot entuziasmul pe care îl aveau când erau 


tineri si la inceputul carierei. Daca eu fac aceste doua 
lucruri, atunci ei se ocupa de inovatii. 


Gates: Afacerile in domeniul tehnologiei au o multime 
de meandre. Probabil motivul pentru care este un 
domeniu atat de interesant este ca nici o firma nu 
ajunge sa se culce pe-o ureche. IBM era mai dominanta 
decat va fi vreodata orice firma in domeniul tehnologiei 
si totusi a ratat cateva ocazii pe drum. Asa ceva te face 
sa te trezesti in fiecare dimineata si sa te gandesti: ,,Hai 
sa incercam sa ne asiguram ca astazi nu este una dintre 
acele zile în care ratezi ocazii. Ia să vedem ce se mai 
întâmplă cu recunoaşterea vocii sau cu inteligenţa 
artificială. Hai să angajăm genul de oameni care sunt în 
măsură să rezolve aşa ceva şi să ne asigurăm că nu 
suntem luaţi prin surprindere”. 


Cu toate acestea, uneori suntem luați prin surprindere. De 
exemplu, când a apărut internetul, pentru noi era 
prioritatea a cincea sau a şasea. Nu e ca şi cum ar fi venit 
cineva să-mi pomenească de internet şi eu aş fi spus: 
„Habar nu am cu ce se mănâncă”. Am spus: „Da, e pe lista 
mea de priorități, deci problema e ca şi rezolvată”. Dar a 
venit un moment în care ne-am dat seama că totul se 
petrecea mai repede şi că era un fenomen mai profund decât 
prevăzuserăm în strategia noastră. De aceea, ca un act de 
conducere, am fost obligat să creez sentimentul de criză şi 
câteva luni am aruncat cu idei şi e-mailuri de la unul la 
altul şi ne-am retras în câteva locuri liniştite. În cele din 
urmă, am ajuns la un consens şi am spus: „Foarte bine, iată 
ce vom face; iată cum ne vom evalua la nivel intern; şi iată 
ce va trebui să creadă lumea despre ceea ce vom face”. 


Tipul acesta de criză va apărea o dată la trei sau patru ani. 
Trebuie să-i asculti cu multă atenţie pe toți oamenii 
inteligenți din firmă. Acesta este motivul pentru care 
societăți ca a noastră trebuie să atragă mulți oameni care 
au abordări diferite, trebuie să permită păreri diferite şi, 
apoi, trebuie să poată recunoaşte ideile potrivite şi să le 
susțină cu energie. 


Care tari şi companii sunt cel mai bine pregătite pentru a 
profita de epoca informaticii ce revoluționează societatea? 


Buffett: Când te gândeşti, acum 15, ani ţara asta 
aproape că avea un complex de inferioritate în ceea ce 
priveşte capacitatea sa de a concura în lume. 


Gates: Toată lumea vorbea despre cum au luat japonezii 
cu asalt piaţa electronicelor de larg consum şi că 
industria computerelor avea să fie următoarea şi că 
sistemul lor de muncă serioasă era oarecum superior şi 
că noi trebuia să regândim complet ceea ce făceam. 
Acum, dacă ne uităm la ceea ce s-a întâmplat cu 
computerele personale sau în afaceri, în general, ori la 
modul în care alocăm capitalul şi cum lăsăm mâna de 
lucru să se deplaseze oriunde, SUA a ieşit pe o poziţie 
fruntaşă. Şi, în felul acesta, primul beneficiar al acestei 
tehnologii informatice este SUA. 


În locuri precum Singapore, Hong Kong şi țările scandinave, 
oamenii adoptă tehnologia în practic acelaşi ritm ca şi noi. 


Şi există un număr mic de tari care, în raport cu nivelul 
veniturilor, caută această tehnologie într-un ritm şi mai 
mare decât noi, pentru că ei cred atât de mult în educație. 
În Coreea şi în multe parti din China, constatăm o penetrare 
incredibilă a computerelor personale chiar şi la venituri 
foarte mici, pentru că oamenii au hotărât că acesta este un 
instrument care îi ajută pe copiii lor să progreseze. 


Întreaga lume va beneficia din plin. Va avea loc o schimbare 
prin care nivelul de venit, în loc să fie determinat de ţara în 
care trăieşti, va fi determinat de nivelul tău de educație. 
Astăzi, un doctor în ştiinţe din India nu câştigă nici pe 
departe cat un doctor în ştiinţe din SUA. Când avem 
internetul care permite transportul serviciilor şi al 
consultantei la fel de eficient ca şi pe cel al bunurilor, vom 
avea practic licitații pe piața liberă pentru inginerul din 
India versus inginerul de aici, din SUA. Şi aceasta este în 
avantajul tuturor, pentru că profităm în măsură mai mare 
de acele resurse. Astfel că țările dezvoltate vor beneficia 
primele de aceste lucruri. Dar, pe termen lung, cei din țările 
în curs de dezvoltare care au norocul de a primi o bună 
educație ar trebui să facă de departe cel mai mare salt 
dintre toți. 


Buffett: Nu mi-am dat seama de la început, dar e colosal. 
Revoluţia tehnologică va schimba lumea în mod 
spectaculos si rapid. Ironic totuşi, modul nostru de 
abordare a acesteia este chiar opusul celui al lui Bill. Eu 
caut firme în legătură cu care consider că pot prezice 
cum vor arăta în zece sau 15 sau 20 de ani. Asta 
înseamnă firme care vor arăta mai mult sau mai putin 
aşa cum arată azi, cu excepţia faptului că vor fi mai 


mari si vor desfăşura în mai mare măsură o activitate 
internaţională. 


Prin urmare, mă concentrez pe o absență a schimbării. 
Când mă uit la internet, de exemplu, încerc să-mi imaginez 
în ce mod o industrie sau o societate pot fi afectate sau 
schimbate de acesta şi apoi încerc să evit acest lucru. Asta 
nu înseamnă că nu cred că se pot face multi bani din 
această schimbare, cred doar că nu sunt eu acela care va 
face multi bani din aceasta. 


Sa luam, de exemplu, guma de mestecat Wrigley. Eu nu 
cred ca internetul va schimba modul in care oamenii vor 
mesteca guma. Bill probabil crede ca da. Nu cred ca va 
schimba faptul că băutura preferată va fi Coca-Cola şi că va 
creşte consumul său pe cap de locuitor, în toată lumea; nu 
cred că va schimba decizia oamenilor de a se bărbieri sau 
modul în care o fac. Aşa cum spuneam, căutăm lucrurile 
foarte previzibile şi nu vei găsi lucruri foarte previzibile în 
ceea ce face Bill. Ca membru al societății, aplaud ceea ce 
face el, dar, ca investitor, sunt circumspect. 


Gates: E un domeniu în care sunt de acord în totalitate 
cu Warren. Cred că activele din domeniul tehnologic vor 
fi cu mult mai scăzute decât cele precum Coca-Cola şi 
Gillette, pentru că trecem printr-o schimbare completă a 
regulilor. Ştiu foarte bine că, în următorii zece ani, dacă 
Microsoft va fi în continuare lider de piaţă, înseamnă că 
vom fi depăşit cel puţin trei crize. 


4. Ne vedem in instanta! 


Bill si Warren vorbesc despre disputele cu demolatorii de 
monopoluri 


Care este rolul legii antitrust in domeniul afacerilor, in 
America? 


Buffett: Am avut un proces civil antitrust la ziarul 
Buffalo Evening News, in 1977. Si, va rog sa ma credeti, 
in cazul Salomon, din 1991, in afara problemelor cu 
Rezerva Federala din New York si cu SEC si cu 
Trezoreria SUA si cu Procuratura SUA pentru Districtul 
de Sud al New Yorkului, am avut pe cap şi 
departamentul antitrust al Ministerului Justitiei. Nu 
stiu ce s-a intamplat cu Biroul pentru Afaceri din India. 
Nu-mi dau seama cum de ne-au ratat. Acestea sunt 
singurele doua experiente pe care le-am avut si, in nici 
unul dintre cazuri, nu am considerat ca facuseram ceva 
gresit. As putea adauga ca, in nici unul dintre cazuri, nu 
s-a pronuntat o hotarare impotriva noastra. 


Nu sunt expert in antitrust. L-am cunoscut pe Bill acum opt 
ani şi e un profesor extraordinar. Mi-a explicat timp de şase 
sau şapte ore despre Microsoft. Aveţi în fața dumneavoastră 
omul cel mai nepriceput la tehnologie, iar el mi-a explicat 
acest lucru al naibii de bine. Când a încheiat cu explicația, 
am cumpărat o sută de acțiuni ale societăţii, ca să le pot 
urmări. Acest lucru dovedeşte două lucruri: unul, că am un 


IQ de aproximativ 50 si al doilea, că n-am considerat că ar 
deține vreun monopol. 


Gates: Rolul principal al legii concurenţei este să 
protejeze consumatorii şi să se asigure că se realizează 
produse noi şi că acele produse sunt foarte inovative. Şi 
poţi să te uiţi la diferite sectoare ale economiei si să te 
întrebi: „Unde se întâmplă lucrul acesta foarte bine?” 
Indiferent de criteriile pe care le ai, nu e nici o îndoială 
că un sector economic va ieşi în evidenţă ca fiind cel 
mai bun şi acesta este industria computerelor personale. 
Nu mă refer la industria computerelor, în general, 
pentru că trebuie să vă amintiţi că, înainte să apară 
computerele personale, structura era foarte diferită. 
Oamenii nu aveau de ales. Odată ce cumpărai un 
computer de la Digital sau de la IBM sau de la Hewlett- 
Packard sau de la oricare altă firmă, software-ul creat 
mergea numai pe acel calculator. 


Viziunea Microsoft a constat în faptul că toate aceste 
computere vor funcţiona la fel. Motivul pentru aceasta este 
că dacă vrei să ai mai multe programe foarte bune, trebuie 
să ai şi o mulțime de computere - cu milioanele. Aşa că 
trebuie să le fabrici astfel încât să fie ieftine şi să nu fie 
nevoie să se testeze software-ul pe toate aceste computere 
diferite. Rolul industriei PC era să dea tuturor societăților 
posibilitatea să concureze pentru a realiza produsul cel mai 
portabil sau cel mai rapid sau cel mai ieftin. Acest lucru ar fi 
foarte bun pentru consumatori şi ar stimula apariţia unei 
mari piețe de software. 


Pretul computerelor inainte sa apara PC-urile scadea intr- 
un oarecare ritm, iar dupa aparitia acestora, coboara intr- 
un ritm incredibil. Si varietatea si calitatea software-ului au 
crescut într-un ritm fenomenal. Astăzi, ne aflăm într-un 
punct maxim absolut. Numărul noilor societăți de software 
înființate, numărul de noi locuri de muncă create, nivelul 
investiţiei, numărul societăților cotate pe piață, totul este cu 
mult dincolo de ceea ce exista acum trei ani. Aşa că este 
foarte bine pentru consumatori. 


O parte a dinamicii PC constă în faptul că, în loc să le ceară 
dezvoltatorilor de software să-şi reproducă unul altuia 
munca, luăm orice este tipic în toate acele aplicaţii şi punem 
acele caracteristici în Windows. Astfel că, pentru lucruri 
cum ar fi conectarea la internet, în loc să fie nevoie ca 
fiecare să facă singur acest lucru, includem noi 
caracteristica aceasta. Aceasta a fost evoluţia - au apărut 
interfețele grafice pentru utilizator, asistență pentru hard- 
disk-uri, pentru rețea, pentru internet, inclusiv browserul. 


Cred că legile antitrust, aşa cum sunt scrise, sunt perfecte. 
Sunt persoane care vor dezbate dacă acestea ar trebui să fie 
mai indulgente, dar lucrul acesta prezintă un interes 
academic. Când vreau să fac o tranzacţie, sunt foarte atent 
să mă consult cu avocaţii nostri, ca să mă asigur că ne 
aflăm la mare distanță de orice ar putea fi pus sub semnul 
întrebării. Prin urmare, este oarecum surprinzător că ne 
găsim într-o controversă antitrust. Mulţumim lui Dumnezeu 
pentru sistemul judiciar, ce este un mediu în care datele 
sunt verificate, iar oamenii pot vedea în ce măsură 
concurența a funcţionat aşa cum trebuie şi în beneficiul 
consumatorilor. Nu avem nici un fel de dubiu în privința 
rezultatului. 


Intre timp, vom face obiectul multor controverse, pentru ca 
un proces in instanta este ceva foarte important. Guvernul 
este cel care a preluat provocarea si face declaratii juste, iar 
noi trebuie să ne asigurăm că aşa ceva nu ne va distrage de 
la ceea ce suntem cu adevărat. 


5. Care este valoarea reală a unei societăţi? 


Warren explică de ce acţiunile Berkshire costă mai mult 
decât un Lexus 


Domnule Buffett, mi s-a spus că aveți o politică 
antifractionare a acțiunilor si aş vrea să ştiu cum comentaţi 
cazul fractionarii acţiunilor la Microsoft. 


Buffett: N-am avut niciodata impresia ca daca as merge 
la restaurant si aş spune „Am nevoie de două garderobe, 
şi nu de una pentru a-mi lăsa pălăria” aş fi mai avansat, 
într-un fel sau altul. Dar nici nu am vreo dispută cu 
societăţile care îşi fractioneaza acţiunile şi nu cred că 
Microsoft a fost afectată negativ de acest lucru. 


Cred că politica noastră ni se potriveşte foarte bine. Nimic 
din educaţia mea religioasă nu-mi produce repulsie fata de 
fractionarea acțiunilor. Sunt în consiliul de administraţie a 
trei societăţi, dintre care două şi-au fractionat acţiunile in 
ultimii ani. Eu cred ca nefractionand acțiunile Berkshire 
atragem un grup de investitori ceva mai orientat către 
abordarea pe termen lung. Este important să atragi 


acționari care se aseamănă foarte mult cu tine, care au 
acelaşi orizont de timp şi aceleaşi aşteptări. Noi nu discutăm 
despre veniturile trimestriale, nu avem un serviciu de relații 
cu investitorii şi nu avem conferinţe telefonice cu analiştii de 
pe Wall Street, pentru că pe noi nu ne interesează oamenii 
care se concentrează pe ceea ce se va întâmpla trimestrul 
viitor sau chiar anul următor. Noi vrem oameni care ni se 
alătură pentru că doresc să fie cu noi toată viata. 


Dacă ar fi să fractionez în mod spectaculos acțiunile, as 
modifica în mare parte compoziția actionariatului? Nu, dar 
aş schimba-o totuşi putin. Şi retineti, toate locurile pentru 
acționari sunt ocupate, la fel ca şi această sală de curs. 
Dacă spun ceva care jigneşte pe toată lumea şi plecați cu 
toţii şi vine un alt grup, stau mai bine sau mai rău? Sigur, 
aceasta depinde de cum sunt ei şi de cum sunteți voi. Dar 
eu cred că deja am un grup foarte bun de acționari, care 
sunt atraşi de aceste politici, şi cred că această politică, într- 
o oarecare măsură, consolidează grupul. 


Gates: Warren a făcut un lucru excepţional semnalând 
publicului faptul că este vorba de „acţiuni diferite” şi că 
e bine să vă gândiţi la Berkshire ca fiind puţin diferită 
de societatea tipică. Probabil că este un lucru bun să ai 
un pret atât de neobişnuit al acţiunilor, atât timp cât 
ziarul nu-l dă peste cap. Au fost o mulțime de probleme, 
ştiţi, din cauza latimii acelor coloane din tabelul 
acţiunilor. 


Domnule Buffett, ce răspuns le dati celor care spun că 
metodele tradiționale de evaluare a societăților sunt depăşite 
pe această piață? 


Buffett: Cred că e greu să găseşti societăţi care să 
răspundă testelor noastre de subevaluare pe această 
piaţă, dar nu cred că metodele de evaluare s-au 
schimbat. Atât doar că, pe unele pieţe, de exemplu la 
mijlocul anilor 1970, absolut orice titlu de valoare la 
care te uitai era într-adevăr subevaluat dramatic. Într-o 
perioadă, am condus o comandită simplă, timp de 
aproximativ 13 ani, până în 1969, şi am închis-o pentru 
că nu mai reuşeam să găsesc nimic. Nu-mi pierdusem 
capacitatea de a evalua societăţile; pur şi simplu nu mai 
rămăseseră nici un fel de societăţi suficient de ieftine, 
iar eu nu mă ocupam cu vânzări în lipsă. 


Dar cred că nu există nici o magie în evaluarea oricăror 
active financiare. Activele financiare înseamnă, prin 
definiție, că pui bani acum pentru a obţine bani înapoi în 
viitor. Dacă toate activele financiare ar fi evaluate cum 
trebuie, s-ar vinde la un pret ce ar reflecta întreaga sumă 
care ar fi primită de pe urma lor pe veci, până în ziua de 
apoi, actualizată la aceeaşi rată a dobânzii. N-ar exista nici o 
primă de risc, pentru că ai şti ce cupoane sunt ataşate 
acestei ,obligatiuni” de acum şi până în eternitate. Această 
metodă de evaluare este exact cea pe care trebuie s-o 
foloseşti, fie că eşti în 1974, fie că eşti în 1998. Dacă nu pot 
face acest lucru, atunci nu cumpăr. Aştept. 


Ati cauta un coeficient de capitalizare a rezultatelor mai mare 
acum, decât in 1969? 


Buffett: Acel coeficient ar fi afectat de ratele dobanzilor. 
Diferenta dintre acum si 1969 sau orice alt moment, din 
punctul de vedere al calculelor presupuse de o evaluare, 
nu ar fi afectata de nimic altceva. Acum, daca privim 
piata in general, randamentul investitiei in actiuni este 
mult mai mare decat in 1969 sau 1974 ori decat oricand 
in istoria bursei. Prin urmare, daca o sa spui ca vei 
evalua piata in general, intrebarea devine: ,,Declari in 
prezent rentabilitatea capitalului angajat de 20% in 
cazul societatilor americane in general si spui ca aceasta 
este o cifră realistă, care va rămâne aceeaşi pentru 
viitorul care ajunge până în eternitate?” Aş spune că 
este o presupunere foarte hazardată şi că nu lasă loc 
pentru nici o marjă de siguranţă. Şi aş mai spune că 
nivelul actual al pieţei demontează în mare măsură 
presupunerea, astfel că voi deveni extrem de prudent. 


Consideraţi că tehnologia a făcut societățile mai eficiente, 
astfel încât să poti plăti mai mult pentru ele? 


Gates: Când începi să foloseşti tehnologia, se simte un 
progres unic, mai ales dacă societăţile americane o 
folosesc mai bine decât concurenţa din afara SUA. 
Dobândeşti capacitatea de a comunica mai bine şi apare 
o abordare globală în multe societăţi care n-ar fi putut-o 
avea înainte. 


Cand te uiti la cei care câştigă într-adevăr bine, cei care 
genereaza aceasta rentabilitate a capitalului angajat de 20% 
şi tranzactioneaza pe piața internaţională — societăți precum 
Coca-Cola sau Microsoft sau Boeing sau GE - ştiu că fiecare 
dintre ele a fost ajutată de tehnologie. Dar acest lucru nu 
poate explica de ce, în zece ani de acum încolo, vor obține 
acea rentabilitate a capitalului angajat. Aproape cu 
siguranță, condiţiile actuale au şi caracteristici efemere. 


Buffett: Sunt sigur că tehnologia a făcut societăţile mai 
eficiente şi, dacă aş crede altceva, m-aş teme să 
recunosc, avându-l pe Bill chiar aici, lângă mine. Dar 
aspectul la care ai putea să meditezi este următorul: să 
presupunem că am găsit o modalitate de a-l clona pe 
Jack Welch şi fac 499 de clone ale sale. Jack ar continua 
să conducă General Electric, şi aceşti alţi 499 ar 
conduce restul din Fortune 500. Societăţile din topul 
Fortune 500 vor avea o rentabilitate a capitalului 
angajat mai mare în cinci ani sau nu? 


Nu cred că răspunsul la această întrebare este uşor. Pentru 
că dacă ai 500 de Jack Welch, aceştia vor face lucrurile într- 
un mod concurential, care ar putea produce o rentabilitate 
mai mică a societăților americane decât dacă ai avea un 
grup de fraieri şi un tip cum e Jack, care să concureze cu ei. 
Dacă există mari diferențe în ceea ce priveşte calitatea 
managementului, lucrul acesta măreşte enorm şansele ca 
un număr relativ semnificativ să obţină o rentabilitate 
extraordinară. 


Asa că aş spune ca multe lucruri in afaceri, inclusiv 
tehnologia, au în realitate acelaşi efect ca atunci când te-ai 
duce la o paradă şi formația ar începe să se apropie si 
deodată te-ai ridica pe vârfuri. În următoarele 30 de 
secunde, toată lumea se va ridica pe vârfuri, picioarele o să 
te doară cumplit şi tot nu o să vezi mai bine. 


Capitalismul are tendința de a fi astfel autoneutralizant 
când e vorba de îmbunătățiri. E minunat, pentru că 
înseamnă că toate lucrurile sunt mai bune decât ar fi fost 
altfel. Dar adevărata şmecherie e să stai pe vârfuri şi să nu 
te observe nimeni. 


Recentul val de fuziuni e aproape incredibil. Ati putea 
comenta asupra modului în care aceste fuziuni vor crea 
valoare pentru acționari? 


Buffett: De fapt, noi doi am vrea să facem un anunț... 
[râsete] 


Nu vor înceta. Fuziunile vor fi motivate de considerente 
foarte bune. Există, într-adevăr, sinergii în multe dintre 
fuziuni. Dar, indiferent dacă există sau nu sinergii, fuziunile 
vor continua să se facă. Nu ajungi să fii CEO al unei mari 
societăți dacă eşti pămpălău. Nu eşti lipsit de vitalitate. Şi 
devine contagios. Am fost administrator la 19 societăți 
diferite, de-a lungul anilor, şi vă pot spune că discuţiile 
ajung la achiziții şi fuziuni mult mai des atunci când 
concurenții unei anumite societăți se angajează în astfel de 


activitati. Atat timp cat economia noastra functioneaza asa 
cum o face - si cred că o face foarte bine —, veți vedea multe 
astfel de fuziuni. O piata in general in urcare are tendinta de 
a incuraja fuziunile, pentru ca banii tuturor sunt mai utili 
in acele circumstante. [Cateva luni mai tarziu, Berkshire 
Hathaway a convenit să plătească 23,5 miliarde $ în acţiuni 
pentru a achiziționa General Re, a treia cea mai mare 
societate de reasigurare din lume.] 


Gates: Cred că e bine să ai un scepticism sănătos. Dar 
General Motors a fost creată prin restructurarea 
industriei automobilistice de la o orientare specializată 
către societăţi care făceau întreaga treabă. Şi oricine nu 
înţelegea asta practic dispărea. 


Noi am cumpărat multe societăți mici şi pot spune că a fost 
un lucru vital pentru noi. Acestea sunt societăți care, pe 
cont propriu, nu ar fi reuşit probabil, dar, când 
competențele lor se combină cu ale noastre, împreună 
suntem în măsură să creăm produse mult mai bune decât 
am fi putut înainte. 


Cred că astăzi, în domeniul bancar, dacă eşti o bancă 
medie, va trebui să participi probabil la toate lucrurile care 
se întâmplă acum. Nu prea are logică să ai atât de multe 
bănci în tara asta şi de aceea unele vor dispărea. Dar există 
şi multe fuziuni stupide. 


Până la urmă, după o fuziune, acționarul se află într-o 
situație mai bună? 


Buffett: În cazul majorităţii achiziţiilor, este mai bine să 
fii ţinta, decât achizitorul. Achizitorul plăteşte pentru 
faptul că are dreptul de a căra înapoi, în peştera sa, leşul 
animalului doborât. 


Cu toate acestea, am suspiciuni în cazul persoanelor care 
cumpără întruna, aproape săptămânal. Daca te uiţi la 
societățile importante - să spunem Microsoft sau Intel sau 
Wal-Mart -, creşterea acestora a fost internă, în măsură 
covârşitoare. Adesea, dacă o societate o tine într-o nebunie 
de achiziții, ai impresia că foloseşte bani falşi şi totul 
seamănă cu jocul TV „Lanţul literelor”. 


Dincolo de aceasta, mi-ar plăcea să văd o perioadă în care 
societățile fuzionate funcţionează singure după o tranzacție 
şi nu învârtind contabilitatea de colo-colo si afisand 
cheltuieli mari de restructurare. Devin suspicios când e prea 
multă activitate. Îmi place să văd creştere organică. 


6. Hait! 
Warren şi Bill meditează la greşelile lor, la partenerii lor 


de afaceri şi la cei care vor prelua ştafeta 


Care a fost cea mai bună decizie de afaceri pe care ati luat-o? 


Buffett: Faptul că m-am aruncat in apa si am început să 
înot. Partea frumoasă a investiţiilor este că nu ai nevoie 
de foarte multe tranzacţii ca să reuşeşti. De fapt, dacă la 
terminarea Facultăţii de Comerţ ai primi o cartelă 
perforată, cu 20 de perforatii, si, de fiecare data când iei 
o decizie investitionala, epuizezi o perforatie, iar asta va 
fi tot ce primeşti, ai face 20 de investiţii bune. Si, în 
mod accidental, te-ai putea şi îmbogăţi foarte mult. Nu e 
nevoie nici pe departe de 50 de idei. 


Sper că aceea pe care am luat-o ieri să fi fost bună. Dar, de 
fapt, au fost întotdeauna oarecum simple şi evidente. 
Adevărul este că le recunoşti atunci când le vezi. Sunt foarte 
ieftine. Când am plecat de la Universitatea Columbia, am 
trecut prin manualele lui Moody, răsfoind pagină cu pagină 
— manualul despre industrie, manualul despre transport, 
manualul despre bănci şi finanţe —, căutând idei. Şi am găsit 
acțiuni la capitolul venituri generate o singură dată. Un 
exemplu era Genessee Valley Gas, o societate micuță de 
utilități publice din nordul statului New York, de vânzare la 
rubrica venituri generate o singură dată. Nu existau 
rapoarte de brokeraj asupra ei, nimic, dar nu trebuia decât 
să întorci pagina. A mers atât de bine, încât am mai citit 
cartea o dată. Bill citea în perioada aceea enciclopedia World 
Book. De atunci, a dus afacerea la faliment. 


Gates: Discutam astăzi, la micul dejun, despre care 
dintre toate deciziile de investiţii ale lui Warren a fost 
cea mai proastă. Sunt greu de găsit, pentru că 
traiectoria sa este incredibilă. Dar am hotărât, printr-un 
fel de evaluare comparativă, că achiziţionarea aceleia 


care a dat numele societăţii sale - Berkshire Hathaway - 
a fost probabil cea mai proasta decizie investitionala. 


Buffett: E adevărat. Ne-am complicat cu o firma 
extraordinar de proastă, pentru că era ieftină. Este ceea 
ce eu numesc abordarea investiţiilor de tip „chiştoc de 
trabuc”. Vezi chiştocul ăla de trabuc, e umed şi oribil, 
dar mai e un fum de tras şi e gratis. Asta era Berkshire 
când am cumpărat-o - se vindea sub capitalul rulant -, 
dar a fost o greşeală imensă. 


Am luat tot felul de decizii proaste, care ne-au costat 
miliarde de dolari. E vorba mai curând de ceea ce nu am 
făcut, decât de ceea ce am făcut. Cu toate acestea, nu-mi fac 
probleme pentru că nu am cumpărat Microsoft, fiindcă nu 
înțeleg activitatea firmei. Şi nu am înțeles nici Intel. Dar au 
fost firme pe care le intelegeam - Fannie Mae era una dintre 
cele care se înscriau în aria mea de competenţe. Am luat 
decizia de a cumpăra, dar nu am dus-o până la capăt. Am fi 
făcut multe miliarde de dolari. Dar n-am făcut-o. 
Contabilitatea convențională nu înregistrează acest lucru, 
dar, vă rog să mă credeţi, aşa au stat lucrurile. 


Gates: În cazul meu, trebuie să spun lucrul acesta, cele 
mai bune decizii de afaceri au avut legătură cu alegerea 
oamenilor. Decizia de a face afaceri cu Paul Allen este 
probabil prima pe listă şi, ulterior, angajarea unui 
prieten - Steve Ballmer -, care a fost principalul meu 
asociat în afaceri din acel moment. E important să fii 
lângă cineva în care ai încredere totală, care e sută la 


suta angajat, care iti impartaseste viziunea si care are 
totusi cateva competente putin diferite si care te si 
verifica oarecum. Cand discut cu el despre cate o idee, 
ştiu sigur ca va spune: „Ia stai o clipă, te-ai gândit la 
asta si la asta?” Avantajul de a interactiona cu un om 
atât de inteligent nu numai că face lucrurile mai 
plăcute, dar şi garantează mari reuşite. 


Buffett: Am si eu un astfel de partener - Charlie Munger 
-— de multă vreme, şi reprezintă pentru mine exact ceea 
ce spunea Bill. Totuşi, cu Charlie trebuie sa nuantezi 
putin, pentru ca el spune ca tot ce fac eu e o tampenie. 
Dacă spune că e o adevărată tâmpenie, atunci ştiu că 
aşa este, dar dacă spune doar că e o tâmpenie, atunci 
consider că am votul său afirmativ. 


Se pare că, în ambele societăți, dumneavoastră sunteți cei 
care generati succesul, cu competențele dumneavoastră de 
conducere. Ce se va întâmpla când nu veți mai fi acolo? 


Buffett: Presupunerea dumneavoastră este greşită. Voi 
continua să lucrez încă cinci ani după ce am murit şi le- 
am dat administratorilor câte o tablă de spiritism, ca să 
putem ţine legătura. Dar, dacă tablele nu funcţionează, 
avem oameni extraordinari care ştiu să facă ce fac eu. 
Lumea nu va înceta să bea Coca-Cola dacă mor diseară, 
nu va renunţa la bărbierit, nu va mânca mai puţine 
bomboane See’s sau Dilly Bars, nimic din felul acesta. 
Aceste firme au produse excelente şi manageri 
exceptionali, iar la cârma Berkshire e nevoie doar de 


cineva care sa stie sa faca alocari de capital si sa se 
asigure ca la nivel de executie are managerii potriviti. 
Avem oamenii de care e nevoie, iar consiliul de 
administratie al Berkshire stie cine sunt acestia. 


De fapt, am transmis deja o scrisoare despre ceea ce trebuie 
facut si am mai scris o scrisoare care va pleca in acel 
moment si care începe astfel: „Ieri am murit”, si apoi arată 
care sunt planurile societăţii. 


Gates: Atitudinea mea este foarte asemănătoare cu cea a 
lui Warren. Vreau să continui să fac ceea ce fac foarte 
mult timp de acum înainte. Cred că peste vreo zece ani, 
deşi voi fi în continuare total implicat în Microsoft, 
pentru că este cariera mea, voi alege pe altcineva să fie 
CEO. 


Buffett: Văd câteva mâini ridicate în public. 


Gates: Mai e mult timp până atunci, iar conducerea 
noastră întotdeauna discută despre succesiune, în 
general, pentru că vrem să ne asigurăm că le dăm ocazia 
de a avansa. Nu dorim să creăm vreodată situaţii în care 
să se simtă blocaţi şi să se creadă nevoiţi să plece în altă 
parte, în căutare de provocări mai mari. Dezvoltarea 
noastră ajută în mare măsură. Putem crea locuri de 
muncă foarte interesante. Mă gândesc mult la alegerea 
următoarei persoane, dar mai sunt probabil cinci ani 


pana sa trebuiasca sa fac ceva concret in acest sens. 
Daca apare vreo surpriza, avem si un plan de rezerva. 


7. Operele de binefacere incep atunci cand sunt pregatit 


Bill si Warren explica de ce vor dona 99% din averea lor 
- într-o buna zi 


Fiind doi dintre oamenii de afaceri cei mai de succes din 
lume, ce rol considerați că vă revine în ceea ce priveşte 
înapoierea banilor la comunitatea în care v-aţi desfăşurat 
activitatea? Şi în ce mod vă folosiți influența pentru a-i 
convinge şi pe alții să doneze? 


Buffett: Amândoi avem o filosofie similară despre 
aceasta. Ştiu că în cazul meu 99% se va întoarce la 
societate, pentru că am fost trataţi extraordinar de bine 
de societate. 


Sunt norocos. Nu alerg foarte bine, dar sunt conectat într- 
un anume mod astfel încât mă dezvolt într-o mare economie 
capitalistă, cu multă acțiune. Nu sunt dotat pentru fotbal, 
nici pentru cântat la vioară. Întâmplarea face să mă ocup de 
ceva extrem de profitabil în această societate. Cum spune 
Bill, dacă m-aş fi născut în alt moment, aş fi fost pe post de 
masă de prânz a vreunui animal. 


Eu nu cred in dreptul divin prin nastere. Sincer, nu cred ca 
e corect ca fundaşul echipei de fotbal Nebraska de anul 
viitor să fie fiul cel mare al fundasului de la Nebraska, de 
acum 22 de ani. Şi nici că echipa noastră olimpică din 2000 
ar trebui să fie aleasă dintre rudele celor care au participat 
la diverse discipline sportive la Jocurile Olimpice din 1976. 


Credem în meritocratie, când e vorba de sport si de tot felul 
de alte lucruri. Atunci, de ce să nu avem o meritocratie cand 
e vorba de ce anume detii, ca bunuri productive, atunci 
când pleci în lume? Resursele să se îndrepte către cei care le 
folosesc cel mai bine, iar atunci când şi-au încheiat 
misiunea, cred că e cazul să le înapoieze societăţii. 


Gates: E o filosofie splendidă, ca să nu mai spunem că 
dacă laşi moştenire o grămadă de bani, poţi face un rău 
celor care îi primesc. 


Buffett: Mai bine nu supui asta la vot. 


Cum vă folosiţi rolul de oameni de afaceri de succes pentru a-i 
influența pe alții, chiar pe cei care nu sunt la fel de prosperi, 
să doneze pentru opere de binefacere? 


Buffett: Aş vrea să propun un alt mod de abordare. Să 
presupunem că, cu 24 de ore înainte sa te nasti, vine un 
spiridus şi spune: ,,Arati ca un învingător. Am încredere 
enormă în tine şi ştii ce am să fac? Te las sa stabilesti 


regulile societăţii in care te vei naşte. Poti stabili 
regulile economice si regulile sociale si orice reguli 
stabilesti se vor aplica in cursul vietii tale si al vietii 
copiilor tai”. 


Si tu ai spune: „E totul perfect, dar care-i smecheria?” 


Si spiridusul răspunde: „lată şmecheria. N-ai cum sa ştii 
dacă o să te naşti bogat sau sărac, alb sau negru, bărbat 
sau femeie, sănătos la trup sau infirm, inteligent sau 
retardat”. Aşa că tot ceea ce vei şti este că o să primeşti o 
minge dintr-un butoi în care sunt, să zicem, 5,8 miliarde de 
mingi. Vei participa la ceea ce eu numesc loteria ovariană. 
Este cel mai important lucru care ti se va întâmpla în toată 
viața ta, dar nu ai nici un fel de control asupra lui. Va 
influența mult mai mult decât notele pe care le iei la şcoală 
sau orice alte lucruri care ti se întâmplă. 


Ei, şi acum, ce reguli vrei să ai? N-am să-ți spun regulile si 
nimeni nu ti le va spune; trebuie să le stabileşti singur. Dar 
vor influența părerea pe care o ai despre ceea ce laşi prin 
testament şi lucruri de felul acesta. Şi asta pentru că o să 
doreşti să ai un sistem care produce tot mai multe bunuri şi 
servicii. Sunt o mulțime de oameni şi o să vrei ca ei să 
trăiască foarte bine şi o să vrei să-ţi vezi copiii trăind mai 
bine decât tine şi o să doreşti ca nepoţii să trăiască mai bine 
decât copiii tăi. O să-ți doreşti un sistem care să-i facă pe 
Bill Gates şi pe Andy Grove şi pe Jack Welch să lucreze 
multi ani dupa ce nu mai au nevoie să lucreze. O să-ți 
doreşti ca oamenii cei mai capabili să lucreze mai mult de 
12 ore pe zi. Aşa că vei avea nevoie de un sistem care să-i 
stimuleze să producă bunurile şi serviciile acelea. 


Dar o sa-ti doresti si un sistem care sa aiba grija de mingile 
proaste, cele care nu au noroc. Daca ai un sistem care 
produce suficiente bunuri si servicii, poţi avea grijă de 
aceste mingi. Nu vei vrea ca oamenii să-şi facă griji că se 
îmbolnăvesc la bătrâneţe sau să le fie teamă să se întoarcă 
acasă noaptea. Vei avea nevoie de un sistem în care 
oamenilor să nu le fie frică, într-o oarecare măsură. 


Aşa că vei încerca să încropeşti ceva, presupunând că ai 
bunurile şi serviciile necesare pentru a rezolva astfel de 
lucruri. Iti vei dori egalitate de şanse - adică un sistem bun 
de învățământ public -, care să te facă să simți că fiecare 
talent va primi aceeaşi oportunitate să contribuie. Iar 
sistemul tău fiscal va tine cont de acest raționament al tău. 
lar ce să faci cu banii pe care îi câştigi este o altă temă de 
gândire. Pe măsură ce avansezi, fiecare vine cu ceva putin 
diferit. Vă propun să încercaţi acest joc. 


Cum vă vedeți ca lideri în alte domenii ale experienței umane 
decât afacerile? 


Gates: Trebuie să ai grijă, dacă eşti bun la ceva, să te 
asiguri că nu crezi că eşti bun la alte lucruri, la care nu 
eşti neapărat chiar aşa de bun. În fiecare zi, lucrez cu o 
echipă minunată de oameni care încearcă să găsească 
modalităţi de a face programe de calculator 
extraordinare, primesc feedback şi fac cercetare. Şi se 
întâmplă foarte des ca datorită faptului că fac extrem de 
bine lucrurile astea, oamenii să vină şi să se aştepte să 
am o filosofie în domenii la care nu mă pricep. 


Cred, intr-adevar, ca exista cateva modalitati in care ne-am 
condus compania - modul în care am facut angajari si am 
creat un mediu şi am folosit opţiunile de 
vânzare /cumpărare - care ar fi lecţii utile şi pentru alte 
firme. Dar încerc întotdeauna să nu las să se înțeleagă că 
am găsit soluții pentru toate problemele. 


Buffett: Poţi învăţa mult studiind Microsoft şi pe Bill. Şi 
poți învăţa cel mai mult studiind ceea ce face an dupa 
an. Dar, dacă ar aloca 5% sau 10% activităţii curente şi 
apoi ar împărţi restul atenţiei sale asupra unei serii de 
alte lucruri, ei bine, compania ar avea mult de pierdut, 
în opinia mea. 


Bill are dreptate, ocazional apar lucruri - ca de exemplu 
susținerea reformei financiare - în legătură cu care ar vrea 
să ia o poziție. Cu toate astea, nu doreşti sa transmiti 
mesajul că întreaga lume ar trebui să iti urmeze exemplul. 
Privesc cu multă suspiciune persoanele care sunt foarte 
bune la ceva — poate fi vorba de un sportiv sau de un actor — 
şi care încep să-şi închipuie că ar trebui să spună întregii 
lumi cum să procedeze în toate situațiile. Ca să ne gândim 
că, dacă am făcut o mulțime de bani, vom putea da sfaturi 
foarte bune în orice domeniu ar fi curată nebunie. 


Nota redactorului: După ce au răspuns şi la ultima 
întrebare, cei doi miliardari au mulţumit scurt pentru 
aplauze şi au plecat în fugă de pe scenă, lăsând în urmă 
un public care, în mod evident, ar fi savurat încă alte 
două ore cu ei. Dar nu: îi aştepta jocul de bridge. 

O CASA CONSTRUITA PE NISIP 


Carol Loomis 


Dintre toate isprăvile pe care le-a reuşit Bill Gates, una dintre 
cele mai remarcabile este faptul că l-a convins pe Warren 
Buffett să meargă în vacanță. Cum Buffett consideră biroul 
său din Omaha drept cel mai plăcut loc din lume, nu îl atrage 
să fie nicăieri în altă parte. Chiar şi aşa, Bill şi Melinda Gates 
l-au făcut pe el şi pe prima sa soție, regretata Susie Buffett, 
să vină cu ei într-o excursie de două săptămâni în China, în 
1996, şi într-una de aproape două săptămâni în Alaska şi în 
parcurile vestice americane, în 1998. 


Din nefericire pentru Buffett, plecarea sa din august în Alaska 
în anul acela a coincis cu hotărârea pe care o luase cu câteva 
ore mai devreme, de a încerca să cumpere portofoliul 
comercial, uriaş şi plin probleme deținut de fondul de investiţii 
speculative, în colaps, Long-Term Capital Management 
(LTCM). Articolul arată cum respectiva firmă, sub conducerea 
lui John Meriwether, se zbătea să se menţină La suprafaţă si 
cum Buffett, uneori acționând de pe fiordurile din Alaska, nu 
a reuşit să încheie tranzactia. 


În schimb, un consorțiu de 14 bănci a contribuit, fără tragere 
de inimă, cu 3,6 miliarde $ pentru a menţine LTCM pe linia de 
plutire, pentru că se temeau că falimentul firmei ar duce la 
pierderi greu de suportat în ceea ce priveşte propriile poziții 
de tranzacţionare. Un grup de supraveghere înființat de bănci 
s-a apucat să descâlcească cele 60 000 de poziţii ale LTCM, 
colaborând, în mod ironic, cu Meriwether şi cu partenerii, care 
negociaseră insistent un loc pentru ei în această schemă. 
Până la sfârşitul anului 1999, grupul de supraveghere 
reuşise să ramburseze cele 3,6 miliarde $ cu care 
contribuiseră băncile, iar în 2000, LTCM a fost lichidată. 


Ce rezultate ar fi avut tranzacţia pentru Buffett, dacă ar fi 
cumpărat portofoliul cu 60 000 de poziţii, nu se cunoaşte, 
pentru că nu se poate spune în ce mod grupul său de 
negociere, din care făcea parte Goldman Sachs, s-ar fi 
descurcat în dezagregarea portofoliului. Întrebat de curând 
despre experiența sa în cazul LTCM, Buffett spune că, în 
continuare, este uluit că managerii firmei, recunoscuți pentru 
inteligența lor, s-au lăsat să ajungă într-o poziţie în care 
puteau pierde toţi banii. Un comportament ca acesta nu este 
acceptabil la Berkshire, unde există un contraavertisment: 
„Doar o singură dată trebuie să te îmbogăţțeşti”. 


Aparent neinsusindu-si niciodată cu adevărat mesajul, 
Meriwether a tot încercat, de la dezastrul LTCM, fără prea 
mare succes, să facă un al doilea efort pentru a se îmbogăți, 
şi tot în acelaşi domeniu. În 1999, a constituit fondul de 
investiții speculative JWM Partners, care a făcut bani mulți 
ani, a ajuns la aproape 3 miliarde $ si apoi a suferit pierderi 
uriase, in timpul crizei de creditare. Fondul a fost lichidat in 
2008. Anul următor, Meriwether a înființat JM Advisors 


Management, a cărui situație investitionala nu a fost încă 
publicată. (CL) 


O curiozitate legata de dezastrul Long-Term Capital este 
faptul că, desi a fost explicat de nenumărate ori şi foarte 
bine în presă, rămâne un mister pentru multi cititori. Într- 
adevăr, chestiunea are atât de multe fațete si este atât de 
complicată, încât face aproape imposibilă înțelegerea 
deplină. Din acest motiv, revista Fortune nu pretinde că 
acest articol vă va spune tot ce trebuie să ştiţi despre Long- 
Term Capital sau că vă va oferi mai mult decât o privire 
asupra tuturor celor care, în mod sigur, urmează să se mai 
petreacă. Dar ştim că înțelegem, într-o măsură în care nici o 
altă publicație nu poate, rolul jucat în această afacere de 
cunoscutul investitor Warren Buffett, care este un vechi 
prieten al acestei autoare. Rolul lui Buffett în această saga a 
fost important, dramatic şi nu lipsit de umor, atingând un 
punct culminant în patru zile speciale din septembrie. Mai 
mult, este posibil ca rolul său să nu se fi încheiat. 


Descrierea a ceea ce s-a întâmplat cu Long-Term Capital în 
septembrie este printre puţinele lucruri clare din afacerea 
aceasta. Cea mai mare parte a lunii, uriaşul fond de 
investiții speculative a fost la un pas de faliment şi, în cele 
din urmă, a fost salvat numai de o infuzie de 3,6 miliarde $ 
din partea unui consorțiu de 14 bănci şi firme de brokeraj — 
toți creditori care se temeau de ceea ce ar putea să cauzeze 
propriilor finanțe falimentul unui fond care deţinea peste 
100 miliarde $. Foarte implicată a fost şi Rezerva Federală 
din New York, care dorea să evite efectul de domino pe care 
o lichidare rapidă a participaţiilor fondului ar fi putut să-l 
aibă, pe o piață globală a valorilor mobiliare care deja se 


clătina din temelii. Astfel încât Rezerva Federală a jucat 
rolul naşului în tranzacţia de salvare, aducând creditorii 
laolaltă, la sediul propriu, şi prezidând asupra negocierilor 
acestora. 


În centrul acestei afaceri - întotdeauna - a fost fondatorul 
fondului de investiții speculative şi principalul manager, 
fostul expert de la Salomon Brothers, John Meriwether. 
Meriwhether se înconjurase de colegi exceptionali, multi 
doctori în matematică şi finanțe, şi i-a pus la treabă ca să 
inventeze strategii de tranzacţionare computerizate, care se 
presupunea că erau infailibile. La Greenwich, Connecticut, 
sediul firmei de administrare a fondului de investiţii 
speculative, Long-Term Capital Management, s-ar putea să 
fie mai multe puncte IQ pe metru pătrat decât în oricare altă 
instituție existentă. Sunt în mod sigur mai mulți câştigători 
ai Premiului Nobel pe metrul pătrat. La LTCM sunt doi: 
Myron Scholes şi Robert Merton, care, cu un an mai 
devreme, au mers jubilând în Suedia pentru a primi cea mai 
mare distincție din lume pentru realizări în domeniul 
economiei. 


Dezastrul care a lovit această echipă de specialişti aminteşte 
de primul vers al poemului „Howl” al beatnicului Allen 
Ginsberg: „Am văzut cele mai strălucite minți ale generației 
mele distruse de nebunie...” La LTCM, cele mai strălucite 
minţi au fost distruse de cel mai vechi şi mai cunoscut drog, 
care produce dependenţă în finanțe, efectul de levier. Dacă 
fondul nu s-ar fi extins regretabil de mult, ar fi putut să-şi 
continue activitatea, să-şi facă treaba, să beneficieze de 
acele minţi strălucite. Dar acum, strategii săi şi-au schimbat 
laurii cu prețul neghiob al piețelor financiare, care este 


rusinea de a fi aproape complet stersi de pe fata pamantului 
şi considerați nişte ratati cu ifose. 


Toate acestea te fac sa te intrebi de ce ar fi vrut Warren 
Buffett să aleagă exact epava asta - si totuşi, a facut o 
încercare exact în sensul acesta. A facut prima mişcare 
miercuri, 23 septembrie. Aceasta a întrerupt zilele de 
şedinţe pe care le tinuse Rezerva Federală cu băncile şi 
firmele de brokeraj cărora Long-Term Capital le datora sume 
uriaşe de bani şi cărora li se cerea, în propriul interes, să 
pună la dispoziţie alți bani pentru a salva fondul de la 
faliment. Participanţii erau un grup foarte puternic - fiecare 
bancă si firmă participantă trimisese un CEO sau alt şef -, 
iar atmosfera era tensionată. Nici unul dintre membri nu era 
dispus să avanseze banii şi totuşi se temeau de un faliment. 


Când grupul de creditori tocmai se pregăteau să se 
întrunească din nou, în acea dimineață de miercuri, William 
McDonough, preşedinte al Rezervei Federale din New York, a 
aflat de la Goldman Sachs - unul dintre creditorii Long- 
Term Capital — că avea de prezentat o propunere alternativă 
de finanțare. McDonough a suspendat şedinţa şi l-a ascultat 
pe Goldman susținând o ofertă, având ca protagonist 
Berkshire Hathaway, firma lui Buffett, pentru preluarea 
fondului. Termenii erau complicati — detalii mai târziu -, 
dar, în linii mari, grupul lui Buffett propunea să avanseze 4 
miliarde $ şi să devină administrator al Long-Term Capital. 
Din cele 4 miliarde $, 3 miliarde $ urmau să vină de la 
Berkshire, 700 milioane $, de la asigurătorul American 
International Group, şi 300 milioane $, de la Goldman 
Sachs. 


Aceasta licitatie a ajuns apoi la Meriwether si, din acel 
moment, a început să moară. Motivul este controversat. 
Buffett crede că tranzacţia nu s-a încheiat pentru că 
Meriwether şi alti mandanti ai LTCM pur şi simplu nu au 
vrut să-i accepte condiţiile, care i-ar fi lăsat cu bani putini si 
fără slujbe. Pe de altă parte, Meriwether şi alți parteneri ai 
LTCM i-au spus lui McDonough că oferta lui Buffett era 
greşită structural şi, prin urmare, nu era fezabilă. 


Lăsându-se convins de acest argument, McDonough a 
convocat din nou şedinţa şi le-a spus creditorilor că, până la 
urmă, erau din nou singura alternativă. Unul dintre 
directorii executivi prezenți acolo a declarat recent revistei 
Fortune că McDonough a explicat că cealaltă tranzacție nu 
se putea încheia pentru că prezenta probleme „structurale”. 
Fără entuziasm, directorii executivi s-au întors la negocierea 
planului lor de salvare, fiecare participant avansând, până 
la urmă, sume foarte mari de bani: între 100 milioane $ şi 
350 milioane $. 


Dar dacă, l-a întrebat redactorul revistei Fortune pe acelaşi 
director executiv, McDonough ar fi spus că tranzacţia nu se 
poate încheia pentru că Long-Term Capital nu era de acord 
cu termenii acesteia? „Cred”, a răspuns directorul, „că i-aş fi 
spus probabil lui Meriwether să se ducă dracului”. Sigur, 
adaugă, negocierile s-ar fi putut transforma în jocul laşului. 
Poate Meriwether ar fi argumentat că prefera falimentul lui 
Buffett. Apoi creditorii s-ar fi întors la întrebarea dacă 
puteau face fata falimentului. Ia să vedem, cine se sperie 
primul? 


Pentru a intelege modul in care atat Long-Term Capital, cat 
şi creditorii - basca Rezerva Federală - s-au implicat in 
această situație extraordinară şi de ce Buffett s-a oferit sa 
intre în acest aparent haos, e necesar să se vadă caracterul 
acestui fond de investiții speculative şi al şefului acestuia, 
John Meriwether. Până în august 1991, Meriwether, acum 
în vârstă de 51 de ani, a fost vicepreşedinte al Salomon, 
responsabil cu tranzactionarea titlurilor obligatare şi, de 
asemenea, cu administrarea „portofoliului propriu”, ceea ce 
înseamnă investirea de către o firmă a propriilor bani. 
Meriwether aducea imens de multi bani firmei şi era plăcut 
şi admirat până la venerație de cei care lucrau pentru el. „Îţi 
vine în minte Guyana Britanică, de fapt”, spunea recent un 
fost executiv al Salomon Brothers. „Cei care îl urmau pe 
John aveau aproape un cult pentru el.” 


Apoi a apărut scandalul cu titlurile de stat ale Salomon, 
precipitat de Paul Mozer, unul dintre directorii lui 
Meriwether. În lanţul de dezvăluiri, Mozer a recunoscut în 
fața lui Meriwether, în aprilie 1991, că a falsificat oferte de 
titluri de stat; Meriwether s-a dus imediat la şefii săi, John 
Gutfreund şi Thomas Strauss, să le spună ce a aflat; toată 
lumea a fost de acord că trebuie anunţată Rezerva Federală; 
şi apoi, nimeni nu a anuntat-o. Când scandalul a izbucnit in 
cele din urmă, în august, Mozer a fost concediat, iar 
Gutfreund şi Strauss şi-au dat demisia, sub presiune. 
Situaţia a fost salvată de Buffett, şef al celui mai mare 
acționar al Salomon, Berkshire. 


În primele două zile ale regimului Buffett ca preşedinte al 
Salomon, soarta lui Meriwether era incertă. Mulţi dintre 
asociatii-directori executivi ai Salomon se întorseseră 
împotriva sa şi doreau să-l vadă plecat. Dar Buffett nu era 


sigur că era corect să-l dea afară pe Meriwether, pentru că 
actionase responsabil dezvăluind conducerii firmei 
infracțiunea lui Mozer. În cele din urmă, chiar Meriwether s- 
a hotărât să demisioneze, spunându-i lui Buffett că el 
consideră că aceasta este spre binele firmei. 


Treptat, mai mulți dintre cei care lucraseră pentru 
Meriwether au plecat de la Salomon, pentru a i se alătura în 
afaceri. Detalii despre ce urmau să facă au ieşit la suprafață 
în 1993, când Meriwether şi-a anunțat planurile de a 
constitui un fond de investiții speculative, numit Long-Term 
Capital. De fapt, Long-Term Capital este alcătuit dintr-o 
varietate de instrumente de investiții, unele comandite, 
altele corporații; unele având sediul în SUA, altele, în 
insulele Cayman. De ce Cayman? Pentru ca investitorii 
offshore, cât şi anumite tipuri de investitori din SUA să 
poată evita impozitele pe venit din SUA - un aspect care 
irita, bineinteles, cand ne amintim ca Rezerva Federala se 
lupta in septembrie să strângă bani in numele fondului. 
Totuşi, toate aceste instrumente transferă banii într-un fond 
principal, numit Long-Term Capital Portfolio L.P., o 
comandită din Cayman. 


Acesta este fondul care făcea mişcările pe care managerii 
care se ocupau ca investițiile, Meriwether şi echipa, le 
dictau. De la începuturile sale, fondul a fost deosebit prin 
aceea că managerii săi îşi propuseseră să aplice strategii de 
tranzacţionare care iau timp — şase luni până la doi ani sau 
mai mult - pentru a genera profituri. Pentru acest motiv, 
LTCM a stabilit că nu va permite investitorilor fondului să-şi 
retragă banii trimestrial sau anual, ceea ce se întâmplă de 
obicei în cazul fondurilor de investiții speculative, ci le va 
bloca banii până la sfârşitul anului 1997. 


Cat priveste strategiile, managerii fondului au propus sa se 
facă relativ puţine tranzacţii care implica risc directional” 
şi, în schimb, să se concentreze pe obţinerea de profituri 
mici, din poziţii atent acoperite, în special pe piețele titlurilor 
obligatare. O serie de exemple ilustrative vor lămuri unele 
diferențe în ceea ce priveşte riscul, care sunt importante 
pentru înțelegerea acestei istorii. Inchipuiti-va că un 
investitor individual a decis să cumpere acțiuni la Cendant, 
în ideea că valoarea acestora creşte. Aceasta ar fi o 
tranzacție directionala sau un „risc de poziție”. Presupunând 
că investitorul nu a cumpărat cu acoperirea riscului, 
procentul de câştig sau pierdere la fiecare dolar 
tranzactionat va fi exact egal cu procentul creşterii sau 
scăderii acțiunilor Cendant. 


În schimb, principala strategie a Long-Term Capital era să 
facă tranzacţii acoperite, care considera ca vor fi bune, 
indiferent de tendința generală a piețelor. Fondul şi-a pus 
tehnologia financiară şi inteligența la muncă, de exemplu, 
pentru a identifica sectoarele pieței de obligaţiuni pe care 
randamentele au diferit de cele din alte sectoare. Va 
cumpăra apoi unul dintre titluri şi îl va vinde în lipsă pe 
celălalt. O tranzacţie de acest tip poate genera profit, 
indiferent dacă ratele dobânzii, în general, cresc sau coboară 
sau rămân la fel. Singurul lucru care contează este ca acele 
două randamente să conveargă în final. 


În acest tip de tranzacţie, fondul nu s-a aşteptat niciodată 
să câştige un mare profit la fiecare dolar tranzactionat. Un 
investitor la Long-Term Capital îşi aminteşte că vorbea la 
telefon cu cineva din conducerea superioară în 1996 şi a 
întrebat cât realizează anual per dolar. Răspunsul a fost 67 
de puncte de bază, respectiv 0,67 dintr-un cent. 


Profituri de tipul acesta nu aveau sa-i multumeasca 
niciodata pe investitori, decat daca acel capital investit 
putea fi mult mărit, si aici intervine efectul de levier. Sigur 
că riscul său de poziţie era foarte scăzut, fondul a preluat o 
sumă colosală din ceea ce se cheamă „risc de bilanț”, 
trântind un uriaş teanc de datorie peste ceea ce era, 
comparativ vorbind, foita sa de capital. În acel moment din 
1996, când acel investitor a primit răspunsul privind cele 67 
de puncte de bază, fondul avea un raport de 30 $ în debitul 
bilanţului pentru fiecare 1 $ din capital. Aplicând efectul de 
levier 30 la 1, un profit de 0,67% la fiecare dolar 
tranzacționat generează un profit sănătos de 20% 
randament al capitalului angajat. 


O diferență atât de mare pare înspăimântătoare - şi, până la 
urmă, a si fost. Dar LTCM a susținut întotdeauna că 
tehnologiile sale financiare şi  acoperirile meticulos 
construite confereau fondului un profil de risc conservator. 
În octombrie 1994, a formulat următoarea propunere, într- 
un document transmis investitorilor. Documentul conținea 
un tabel, ce arăta un domeniu de profituri pe care fondul le 
putea avea în vedere în termen de un an şi prezenta alăturat 
probabilitățile de pierderi, dacă lucrurile mergeau prost. De 
exemplu, tabelul arăta că, dacă fondul ar tinti un profit de 
25% — ceea ce era într-adevăr un obiectiv tipic al afacerii -, 
probabilitatea ca, de fapt, să se piardă 20% sau mai mult 
era un raport nesemnificativ de 1 la 100. Tabelul nici măcar 
nu a luat în considerare o pierdere mai pronunțată. 


Toate acestea ar fi amuzante, dacă nu ar fi tragice. În 
primele opt luni ale anului 1998, fondul a pierdut aproape 
50% din capital, iar în septembrie, hemoragia a crescut şi 
mai mult, pierderea ajungând la 90%. „Ce ne arată lucrul 


acesta”, spune Warren Buffett, „este că sub acea eleganță 
matematică — sub toate acele beta şi sigma - erau nisipuri 
mişcătoare”. 


Cel putin încă unul dintre investitorii la Long-Term Capital 
era frământat de acelaşi gând. Investitorul căruia i se 
răspunsese că profitul fondului era de 67 de puncte de bază 
a scris şi el două note care au rămas în arhivă după 
respectiva conversaţie. De curând le-a arătat revistei 
Fortune. Într-una dintre note scria: „Ăştia nu se deosebesc 
deloc de orice firmă de pe Wall Street - Bear sau Salomon 
sau Goldman? Departament de administrare a portofoliului 
propriu, fără oameni, cheltuieli generale, activități de 
intermediere”. 


A doua nota se baza pe un cuvânt în idiş, kishka — „instinct” 
la figurat. În notă scria: „Nici urmă de intervenţia kishka în 
ceea ce priveşte portofoliul. Primeşti un sistem computerizat 
care câştigă Premiul Nobel. E posibil să cadă într-o zi? Ar fi 
mai bine ca la conducere să fie o persoană care să aibă 
kishka?” 


După cum arăta vitalitatea fondului în primii săi patru ani, 
de la sfârşitul toamnei 1994 până în primăvara anului 1998, 
nu au fost multi investitorii care-şi făceau griji pentru 
kishka. Structura Long-Term Capital prevede ca investitorii 
săi să plătească societății de administrare comisioane 
neobişnuit de mari: în primul rând, 2% anual la capitalul pe 
care investitorul îl are în fond şi, în al doilea rând, 25% din 
profiturile obţinute. Chiar şi aşa, investitorii fondului 
câştigaseră 20%, în cele zece luni ale lui 1994, cât 
functionase, 43% in 1995, 41% in 1996 şi 17% in 1997. De 


asemenea, cifrele lunare privind performanța arătau ca 
fondul mergea bine şi că înregistra un nivel redus de 
volatilitate în rezultatele sale. 


Precum cântecul unor sirene, aceste date au atras un potop 
de alți bani. Acest lucru era adevărat, deşi administratorii 
fondului păstrau foarte secrete strategiile lor precise de 
tranzacţionare, oferindu-le investitorilor extrem de puţine 
indicii asupra modului în care fondul obținea profiturile. In 
toamna anului 1997, combinaţia de contribuţii şi profituri 
reinvestite ridicase valoarea capitalului fondului la 
aproximativ 7 miliarde $. 


În acel moment, lucrurile au luat o întorsătură neasteptata: 
LTCM însăşi a decis că fondul avea un capital prea mare 
pentru oportunitățile de investiții care i se ofereau si i-a 
obligat pe multi dintre investitorii săi, în special pe cei care 
veniseră mai târziu, să-şi retragă banii. Mulți dintre cei 
eliminați au plecat cu tam-tam si cel putin unul dintre ei a 
protestat atât de vehement, încât i s-a permis să rămână. 
Oamenii s-au revoltat, în parte pentru ca mandantilor LTCM 
şi altor privilegiați li s-a permis să-şi păstreze toate 
investițiile în fond. Cu alte cuvinte, poate că până la urmă 
investițiile atractive nu erau chiar aşa de rare. Când s-a mai 
risipit fumul, la sfârşitul anului 1997, fondul avea un 
capital în valoare de 4,7 miliarde $, din care 1,5 miliarde $ 
aparțineau acelor investitori privilegiați. 


La acea vreme, fondul mai avea şi datorii în valoare de 125 
miliarde $, ceea ce înseamnă că rata efectului de levier din 
bilanț era de aproximativ 25 la 1. Dar acest lucru nici pe 
departe nu arată adevărata expunere la risc, pentru că 


fondul a tranzactionat intotdeauna agresiv contracte cu 
instrumente derivate in afara bilantului care, prin natura 
lor, creau un efect de levier suplimentar. Numai cineva 
dinauntrul fondului ar sti, la un moment dat, la cat se ridica 
expunerea la risc a instrumentelor derivate - dar puteţi fi 
siguri că, dacă efectul de levier din bilanţ, la sfârşitul anului 
1997, era 25 la 1, efectul total era mai mare. 


Într-un anumit sens, întreagă această creanță îşi datora 
existența unui alt tip de adulatie pentru Meriwether, adepţii 
fiind acum bănci şi firme de brokeraj în extaz la perspectiva 
de a-l credita. Creditorilor le plac clienții mari, activi şi 
solizi, iar aceasta era exact imaginea pe care o proiecta 
Long-Term Capital. Marea majoritate a creditorilor nu par să 
fi privit cu un ochi critic acest mijloc de influențare a 
profitului. De fapt, multi erau foarte prevenitori şi garantau 
condiții favorabile la împrumuturi — de exemplu, renunțarea 
la garantare. Multi încheiau bucuroşi cu fondul contracte 
având ca obiect instrumente derivate, mărindu-şi expunerea 
totală la ceea ce, fără ştirea lor, avea să devină o adevărată 
catastrofă. 


Anul acesta al catastrofei, 1998, începuse destul de calm, 
dar în mai, volatilitatea piețelor a costat fondul o pierdere de 
6%, iar în iunie, încă 10%. Aceste plesnituri de bici, 
necunoscute în toată istoria fondului, au fost suficiente 
pentru ca Meriwether să le expedieze rapid o scrisoare 
investitorilor săi. Aceasta arăta că LTCM era „în mod logic, 
dezamăgită” de rezultatele lunilor mai şi iunie, dar, cu toate 
acestea, era de părere că „profiturile viitoare aşteptate” (în 
raport cu strategiile de investiţii ale fondului) sunt bune”. 


In iulie fondul a stagnat in mare parte. 


Şi apoi a venit august — îngrozitoarea luna august. Rusia şi- 
a devalorizat moneda, iar investitorii din toata lumea au 
fugit spre calitate si siguranta. Acesta nu este tipul de 
abordare pe care s-a bazat LTCM intr-o serie de strategii 
diferite de tranzactionare. De exemplu, la un moment dat, 
făcuse tranzactii-pereche care, în esență, pariau pe o 
îngustare a diferenței dintre profiturile obligatiunilor 
corporative clasificate AA şi cele ale obligatiunilor 
comparabile ale Trezoreriei SUA. Pariul arăta bine, pentru 
că diferența era relativ mare în comparație cu nivelurile 
istorice. Dar, când a început fuga bruscă spre calitate şi 
siguranţă, profiturile bonurilor de trezorerie au făcut un 
plonjon, iar diferența dintre profiturile titlurilor 
guvernamentale si cele ale titlurilor corporative s-a mărit si 
mai mult, în mod dramatic. Rezultatul a fost dezastruos. 
Fondul a pierdut 40% din capital numai în luna august, 
reducându-l la numai 2,5 miliarde $. În mod uluitor, ducea 
în continuare cu sine o creanta de 100 miliarde $. 


Cam in această perioadă, mandantii fondului si cel putin 
unii dintre creditori au început să se agite de-a dreptul. 
Inghitindu-si pentru moment mândria, echipa LTCM a 
plecat în căutarea investitorilor care ar fi putut achiziționa o 
parte dintre pozițiile lor de tranzactionare sau, ca o 
alternativă, ar fi putut face o infuzie de capital în fond, 
asigurându-i astfel o bază mai sigură. Echipa s-a adresat, 
printre alții, unor investitori care fuseseră îndepărtați din 
fond la sfârşitul anului 1997, cât şi mogulilor fondurilor de 
investiții speculative George Soros şi Julian Robertson. Toți 
au spus nu. 


În seara de sâmbătă, 23 august, LTCM a deschis frontul din 
Omaha. Cel desemnat pentru a-l contacta pe Buffett a fost 
Eric Rosenfeld, un mandant al LTCM care tranzactionase 
candva pentru Salomon si care castigase respectul lui 
Buffett ajutând, cu loialitate, Salomon să iasă din prăpastie, 
după criza din 1991. Rosenfeld, în vârstă de 45 de ani, este 
în mod obişnuit foarte relaxat. Dar, cu ocazia aceasta, 
Buffett spune că se simțea o oarecare insistență în oferta lui 
Rosenfeld de a-i vinde o parte din poziţiile mari de arbitraj 
ale fondului. Buffett a refuzat. 


Miercuri, Rosenfeld telefona din nou, de data aceasta 
alaturandu-i-se Meriwether. Putea Buffett să se întâlnească 
cu ei si cu un alt mandant al LTCM, Lawrence Hilibrand, a 
doua zi dimineata, la Omaha? La intalnire, Hilibrand, in 
varsta de 39 de ani, si el fost trader Salomon si bine vazut 
de Buffett, a prezentat in linii mari, desi in continuare cu 
rezerve, imaginea portofoliului Long-Term Capital si a 
insistat ca Buffett să devină un investitor important în fond. 
Hilibrand a subliniat si un motiv de graba: la sfarsitul lunii 
august, peste cateva zile, fondul trebuia sa le spuna 
investitorilor si creditorilor cat de mult pierduse in luna 
respectivă si ar fi avut plăcerea să le spună de asemenea ca 
a asigurat aranjamente financiare care vor facilita 
îndatorarea fondului. Scuze, a spus Buffett, dar pur şi 
simplu nu era interesat. 


Mai târziu, Buffett a vorbit cu vicepreşedintele Berkshire, 
Charles Munger, şi îşi aminteşte că i-a spus că, deşi pozițiile 
fondului ar fi putut fi logice, nu dorea să facă din Berkshire 
un investitor în fonduri de investiții speculative. A subliniat 
şi absurditatea situației în care „zece sau 15 tipi cu un IQ 


mediu de poate 170 s-au pus intr-o pozitie in care isi pot 
pierde toți banii”. 


După aceasta, Buffett nu s-a prea mai gândit la Long-Term 
Capital, până într-o după amiază târzie de vineri, 18 
septembrie, când a sunat înapoi un asociat al Goldman 
Sachs pe care îl cunoştea, Peter Kraus. Kraus spunea că 
activele nete ale Long-Term Capital - capitalul acesteia — 
scăzuseră la 1,5 miliarde $ şi că Goldman bate la toate uşile 
în căutare de oameni care ar putea dori să investească sume 
mari în fond. Nu sunt interesat, a spus Buffett încă o dată. 
Dar cei doi au aruncat în joc alte idei referitoare la Long- 
Term Capital. În cele din urmă, Buffett a reuşit să se 
concentreze pe imaginea de ansamblu conform căreia 
Berkshire şi Goldman ar putea să-şi unească ofertele pentru 
cumpărarea întregului fond, să elimine echipa managerială 
a lui Meriwether şi să preia chiar ei managementul fondului. 
Conceptul, spune Buffett astăzi, era să păstreze cu răbdare 
poziţiile fondului şi, treptat, să lichideze, la ceea ce Buffett 
considera un profit decent. 


Era o idee grozavă, de o anvergură demnă de miliardele pe 
care Berkshire le avea disponibile, dar nu putea veni într-un 
moment mai prost. Buffett încerca să plece de la birou ca să 
ajungă la aniversarea zilei de naştere a unei nepoate. În 
seara respectivă, avea programat să zboare la Seattle să se 
întâlnească cu un grup al lui Bill Gates, care urma să 
petreacă aproape două săptămâni într-un tur în Alaska şi să 
viziteze o serie de parcuri de pe Coasta de Vest. Era o 
mişcare extrem de necaracteristică; pe Buffett, în general, 
nu-l interesează nici un fel de peisaje. Dar prietenia strânsă 
cu Gates i-a atras pe el şi pe soția sa, Susan, să se înscrie in 
excursie. 


Dacă avea să se facă o ofertă, atunci Buffett avea sa 
trebuiască să rezolve cu Kraus la telefon, din mijlocul 
naturii. Şi aşa s-au şi întâmplat lucrurile, deşi nu au lipsit 
momente de o intensă frustrare. E suficient să spunem că 
nici măcar un megamiliardar nu poate reuşi să stabilească 
şi să păstreze o legătură telefonică în adâncimile abrupte ale 
unui fiord din Alaska. 


Cu toate acestea, oferta de 4 miliarde $ a căpătat formă in 
cursul a patru zile agitate, cu Goldman care refuza sa fie 
mai mult decat un asociat cu 300 milioane $ si cu AIG care, 
la sugestia lui Buffett, a fost invitat să li se alăture. Această 
invitaţie a avut loc pentru că Buffett avusese relații bune cu 
preşedintele AIG, Maurice „Hank” Greenberg, şi, prin acest 
gest, le-ar fi putut cimenta în continuare. O altă fateta a 
tranzacţiei prevedea ca Goldman sa fie administratorul 
fondului, odată ce proprietatea avea să fie în mâinile 
grupului de ofertanti. 


Este esențial să se înțeleagă ce anume propusese grupul să 
cumpere şi la ce preț. Dorea să deţină întregul portofoliu şi, 
pentru a realiza acest lucru, dorea să achiziționeze fondul de 
investiții principal, Long-Term Capital Portfolio L.P. Acesta e 
fondul care avea un capital de 1,5 miliarde $, vineri, 18 
septembrie. Miercurea următoare totuşi, când a avut loc 
oferta lui Buffett, activele nete ale fondului erau poate în 
domeniul a 600 milioane $. Nimeni nu ştia precis. În orice 
caz, Buffett, care nu fusese niciodată omul care să plătească 
mai mult decât face, dorea să cumpere fondul cu un rabat, 
iar oferta sa era de 250 milioane $. Dacă ar fi fost acceptată, 
suma ar fi mers la vechii investitori ai fondului - inclusiv 
echipa managerială a lui Meriwether - şi ar fi însemnat în 
mod tacit că un fond care valora 4,7 miliarde $ la începutul 


lui 1998 a scăzut in valoare la a douăzecea parte din 
aceasta. Odata platiti cei 250 milioane $, grupul lui Buffett 
ar fi venit imediat cu inca 3,75 miliarde $, ceea ce ar fi 
refacut adecvarea capitalului fondului. 


Mai ganditi-va putin la cele 250 milioane $. Odată ajunşi pe 
masa, ar fi devenit cifra pe care Meriwether, in timp, ar fi 
încercat, cat se poate de logic, să o „ofere spre vânzare” in 
căutare de alti dolari. De asemenea, cand discuti despre o 
propunere de 4 miliarde $ şi pieţele traversează zone cu 
turbulente, nu e bine să laşi o ofertă să stea degeaba si să 
se răcească. Aşa că Buffett a stabilit un termen-limită strâns 
în cazul ofertei. Oferta i-a fost transmisă prin fax lui 
Meriwether la 11.40, miercuri dimineața, şi acesta a fost 
anunțat că va expira în termen de o oră, la 12.30. 


Între timp, McDonough şi grupul creditorilor încercau deja 
de zile întregi să pună pe hârtie un plan de salvare şi aveau 
să se întâlnească din nou în acea zi. Astfel încât, chiar 
înainte ca oferta să fie transmisă prin fax lui Meriwether în 
acea dimineață, Goldman il informase pe McDonough 
despre oferta, iar McDonough il sunase pe Buffett, acum 
aflat la o fermă din Montana, ca să confirme oferta. Buffett 
spune că McDonough părea încântat de apariția neasteptata 
a unui plan alternativ celui pe care îl pregătea cu creditorii. 
Apoi, Buffett l-a sunat pe Meriwether şi i-a spus că este pe 
drum o ofertă. Buffett a spus clar că grupul său intenționa 
să cumpere Long-Term Capital Portfolio integral. Meriwether 
a fost neutru. 


Dar, când s-a încheiat convorbirea, Meriwether a intrat în 
acțiune, rapid. După o scurtă conversaţie cu avocatul intern 


al LTCM, l-a sunat pe McDonough şi i-a spus că oferta lui 
Buffett nu va merge, pentru că Meriwether nu avea 
autoritatea de a vinde. Meriwether este asociat general al 
asa-numitei societati de portofoliu, dar exista si alti asociati, 
iar Meriwether a afirmat că avea să solicite votul fiecăruia 
înainte de a conveni să vândă. Şi, evident, a spus, lucrul 
acesta nu se putea face înaintea orei 12.30. În cursul 
conversatiei, Meriwether a fost secondat de un alt mandant 
al LTCM şi fost coleg al lui McDonough, David Mullins, care 
fusese vicepreşedinte al consiliului Rezervei Federale până 
când s-a alăturat LTCM, in 1994. 


Grupul lui Buffett nu făcuse oferta fără să beneficieze de 
propria opinie juridică. Studiind documentele disponibile ale 
Long-Term Capital, aşa incomplete cum erau, avocații 
grupului au ajuns la concluzia că oferta se putea face de pe 
partea lui Meriwether. Mai mult, toți de partea lui Buffett 
erau convinşi că dacă Meriwether ar fi fost cât de cât 
interesat în ofertă, ar fi putut s-o accepte cu titlu de probă şi 
să se descurce cu complicațiile mai târziu. 


Dar Meriwether nu arătase absolut nici un fel de interes 
când vorbise cu McDonough. Preşedintele Rezervei Federale 
a ajuns la concluzia că nu putea să treacă peste argumentul 
juridic al lui Meriwether şi nici să abuzeze de autoritatea sa 
de bancher dintr-o bancă centrală pentru a-l obliga pe 
Meriwether să vândă. Resemnat, McDonough s-a întors la 
trupa sa de creditori morocănoşi şi au întors iarăşi planul 
lor de 3,6 miliarde $ pe toate feţele. 


Cum au acționat Meriwether şi ceilalți investitori ai fondului 
în acest context? O parte a răspunsului este că au păstrat 


ce capital mai aveau inca in fond, si ajunseseră la sfârşitul 
lui septembrie la 400 milioane $. Aceasta este cifra corecta 
care trebuie comparată cu cele 250 milioane $ ale lui 
Buffett, deşi merită menționat faptul că Buffett avea de gând 
să plătească cu disponibilitati, in timp ce cei 400 milioane $ 
rămâneau blocați în fond. 


Cât despre Meriwether şi echipa LTCM, aceştia conduc 
fondul in continuare, deşi creditorii le-au injumatatit 
nemilos comisioanele. Creditorii au pus şi ei şase oameni în 
birourile LTCM, cu instrucțiuni de a lichida fondul cât se 
poate logic de repede. Dacă s-ar termina într-un an, ar fi 
splendid, spune un broker cunoscut de pe Wall Street. 


Desigur, mai există şi un alt scenariu: o mişcare promptă a 
creditorilor pentru a găsi un ofertant - un Buffett, să 
spunem - care să intervină si să le ia beleaua aceasta de pe 
cap imediat. Ar face Buffett lucrul acesta? Cine ştie, pentru 
că nu anunţă niciodată ce mişcări va face. Dar e conştient 
că anumiți creditori s-au gândit la el. 


În orice caz, Buffett s-a întors din vacanţă şi a reuşit să 
prindă, pe programul de afaceri, comentariile din 1 
octombrie la audierile din Camera Reprezentanţilor pe tema 
Long-Term Capital. Scena care i-a plăcut cel mai mult: 
congresmenul James Leach, care-şi aminteşte că tatăl lui i-a 
spus să evite pe oricine care face afaceri din insulele 
Cayman. Ceea ce-i readuce în memorie lui Buffett o expresie 
favorită, ce pare să fie definiția perfectă a Long-Term 
Capital: „Până la reflux, n-ai cum să-ți dai seama cine 
înoată în pielea goală”. 


21 iunie 1999 


SUNT JIMMY SI WARREN RUDE? 


Tyler Maroney 


Vom începe să răspundem la această întrebare privind 
legăturile de sânge dintre Oracolul din Omaha şi Bardul de 
la Margaritaville arătând asemănările dintre ei, care sunt 
obsedante. Ambii cântă la instrumente cu coarde: Jimmy la 
chitară cu sound tropical, Warren la ukulele („Am avut 
probabil şi muzicieni mai proşti în formaţie”, glumeşte 
Jimmy). Amândoi au câştigat din investiții putin 
atrăgătoare: Warren a pariat pe mobilă, asigurări şi 
aspiratoare şi acum are o avere de 35 miliarde $; Jimmy a 
pariat pe iluzia unor tipi lâncezind pe plajă şi bând pina 
colada şi a creat un brand de mai multe milioane de dolari, 
cu peste 30 de albume, opt filme, o linie de haine, cluburi de 
noapte, o casă de discuri, trei romane de mare succes şi 
sute de magazine de suvenire. Jimmy este născut în zodia 
Capricornului şi expert în acumularea de bani; Warren este 
născut în zodia Fecioarei şi are o minte muzicală creativă. 


Amândoi reuşesc concentrându-se pe ceea ce ştiu: Warren, 
evitând acțiunile care presupun cunoştinţe tehnice 
sofisticate, Jimmy, trăind din drepturile de autor pentru un 


cantec pe care l-a inregistrat cu mai mult de o generatie in 
urmă. Amândoi atrag adepţi. Tineri cu frizuri gen papagal 
vin în cârduri la concertele de vară ale lui Jimmy; 
investitorii vin în cârduri la adunările acţionarilor Berkshire 
Hathaway prezidate de Warren - chiar Warren le numeşte 
Woodstockul  capitaliştilor. Ambii evită schimbările de 
latitudini şi schimbările de atitudini: Warren este un 
husker? încăpățânat; Jimmy vegetează în continuare in 
miticul Margaritaville. (,Letargie vecină cu lenea”, aşa 
descrie Buffett esenta stilului sau. Acesta este Warren 
vorbind despre investiții, nu Jimmy vorbind despre 
relaxare.) Şi, în clasicul său „Cheeseburger in Paradise”, 
Jimmy cântă sentimental „Raiul pe pământ, cu o feliuta de 
ceapă”. Hamburgerii sunt felul preferat de mâncare al lui 
Warren. 


Dar, serios vorbind: sunt rude? Revista Fortune crede, dar 
nu poate dovedi dincolo de orice dubiu, că Warren şi Jimmy 
sunt rude. Doris, sora lui Warren, genealogul familiei, a 
deschis prima data subiectul. La doi ani dupa ce a transmis 
chestionare tuturor celor 125 de Buffett din SUA, a primit 
un telefon de la un Jimmy plin de curiozitate. ,Acesta a 
spus: «Vreau sa fac parte din familia voastra, pentru ca 
sunteți bogați şi celebri»,, îşi aminteşte Doris. „lar eu i-am 
răspuns: «Ce lucru ciudat, noi dorim să fim rude cu tine 
pentru că eşti bogat şi celebru»... 


Cercetările lui Doris au scos la iveală trei posibile legături 
ancestrale: John Buffett, un fermier sărac din secolul al 
XVII-lea, din Long Island; un marinar din Terranova, pe care 


3 Locuitor din statul american Nebraska (n.red.) 


Jimmy il onoreaza in melodia ,Son of a Son of a Sailor”; si 
Insula Norfolk din Pacificul de Sud, care este locuita de sute 
de Buffett (cat şi de destul de multi descendenți ai 
participanţilor la revolta de pe Bounty). Cand Doris şi 
Jimmy au descoperit ca insula Norfolk fusese o colonie 
penală, şi-au pierdut totuşi speranța: secole de relații 
consangvine au şters arborii genealogici. 


În ciuda lipsei unei dovezi absolute că sunt rude (în 
momentul tipăririi articolului, nu se făcuseră nici un fel de 
teste ADN), Warren şi Jimmy s-au împrietenit. Deşi Jimmy 
insistă că „unchiul Warren” nu-i strecoară nici un pont de 
investiții, se ştie că cei doi cântă împreună. „Cred că 
încearcă să-şi facă loc în testamentul meu”, glumeşte 
miliardarul Buffett. „Dar, după cum merg lucrurile, ar fi mai 
bine dacă eu aş fi trecut în testamentul său.” 


Şi răspunsul final este... 


După opt ani si multe progrese ştiinţifice, Jimmy şi Warren au 
făcut testele ADN la 23andMe (o societate care o are printre 
cofondatori pe Anne Wojcicki, care, din întâmplare, este soția 
cofondatorului Google, Sergey Brin). Rezultatele au arătat, din 
păcate, că Jimmy şi Warren nu sunt rude. Pentru a găsi 
străbuni comuni ai celor doi, ar trebui să te întorci cu zece mii 
de ani în urmă, când nu apăruseră numele de familie - si 
asta nu se pune. Caz închis. (CL) 


2 august 1999 


COMISII DE AUDIT CU MAI MULTA PUTERE 


Carol Loomis 


În perioada dinainte ca Sarbanes-Oxley să devină lege, 
reglementatorii se luptau să pună capăt falsificarii registrelor 
contabile, iar Buffett medita la această problemă. (CL) 


Din dorința de a le pune la dispoziție consiliilor de 
administraţie comisii de audit mai bune decât cele existente, 
Arthur Levitt a reunit o echipă specială pentru a face 
recomandări de îmbunătățire, şi acum doreşte ca acestea să 
fie adoptate. Dar când Bursa de la New York a cerut 
societăţilor sale listate să comenteze asupra recomandărilor, 
s-a trezit că i se întoarce spatele. 


Societăților in mod special le displăcea o propunere care ar 
fi cerut comisiilor de audit să-şi facă temele şi apoi să 
certifice în rapoarte anuale că declaraţiile financiare 
verificate sunt conform GAAP‘. Unii protestatari s-au gândit 
că o astfel de regulă ar încuraja deschiderea unor procese 
împotriva membrilor comisiilor de audit. Alții vedeau o 
confuzie a rolurilor. Certificarea, spunea o scrisoare, „este 
ceea ce auditorul extern este angajat să facă”. 


4 Locuitor din statul american Nebraska (n.red.) 


O obiectie asemănătoare a venit de la Warren Buffett... care, 
pana in momentul in care a atras atentia asupra problemei, 
a aplaudat public si cu căldură campania lui Levitt 
împotriva celor care administrează veniturile. Aici, totuşi, 
Buffett era împotriva ideii că o comisie de audit, care se 
întâlnea câteva ore pe an, putea certifica orice lucru logic 
privind situaţiile financiare ale unei societăți. În schimb, 
spunea el, comisia trebuia să afle ceea ce auditorii externi 
ştiau - ceva care „adesea nu se întâmplă, chiar (poate mai 
ales) când există neajunsuri majore”. 


Buffett spunea că acea comisie ar trebui să le ceară 
auditorilor să dea răspunsuri detaliate la trei întrebări: 


1. Dacă auditorul răspunde exclusiv pentru întocmirea 
declaraţiilor financiare ale societăţii, ar fi acestea întocmite 
în mod diferit, atât din punct de vedere material, cât şi din 
punct de vedere nematerial? Dacă ar fi întocmite „diferit”, 
auditorul va trebui să explice atât argumentul conducerii, 
cât şi pe cel propriu. 


2. Dacă auditorul ar fi investitor, ar primi informațiile 
esenţiale pentru a înțelege performanța financiară a 
societăţii în cursul perioadei de raportare? 


3. Societatea urmează aceeaşi procedură de audit intern pe 
care ar aplica-o auditorul dacă ar fi el însuşi CEO? Dacă nu, 
care sunt diferențele şi de ce există acestea? 


Buffett spune apoi - cu litere cursive - că răspunsurile 
auditorilor ar trebui specificate în procesul-verbal al 
şedinţei. Ideea este să asociem „răspunderea monetară” 
auditorilor, aceasta fiind singura modalitate care îi va 
stimula să-şi facă într-adevăr treaba, în loc să devină 
subordonați ai conducerii. 


Revista Fortune i-a cerut Oliviei Kirtly, preşedintă a 
Institutului American al Contabililor Publici Autorizaţi 
(AICPA) si de asemenea director financiar-contabil al 
Vermont American Corp., părerea despre ideile lui Buffett. 
„A redus la esenţial” întrebările, a spus aceasta, dar erau „în 
spiritul” a ceea ce propria comisie de audit a AICPA cere 
auditorilor săi externi. 


Dacă membrii firmei sale de audit vor agrea un plan care îşi 
propune să-i oblige fie să-şi facă treaba cum trebuie, fie să 
accepte răspunderea monetară in caz contrar este 
îndoielnic. Auditorii şi-au simplificat problemele juridice în 
ultima decadă, reuşind să stabilească faptul că elaborarea 
situațiilor financiare este răspunderea conducerii şi, de 
asemenea, fiind sprijiniți de noi legi şi de decizii prietenoase 
ale Curţii Supreme. Ca urmare, numărul de procese în care 
auditorii trebuie să se apere a scăzut brusc. 


Desigur, tot în cursul acestei decade, conducerile firmelor 
au învățat toate căile subterane de a răspunde 
„aşteptărilor”. Este vorba de o simplă coincidență sau 
diminuarea consecințelor monetare i-a făcut pe auditori mai 
putin diligenti si mai îngăduitori decât era cazul altă dată? 


Nu se poate raspunde la aceasta intrebare. Dar la cele trei 
întrebări ale lui Buffett, se poate. 


22 noiembrie 1999 


DOMNUL BUFFETT DESPRE BURSA DE VALORI 


un discurs al lui Buffett, pe care Carol Loomis l-a 
transformat într-un articol 


Warren Buffett nu vorbeşte aproape niciodată în public 
despre nivelul general al prețului acțiunilor — nici în faimosul 
său raport anual, nici la adunările anuale aglomerate ale 
Berkshire, nici în rarele discursuri pe care le tine. Dar, în 
ultima jumătate a anului 1999, în patru ocazii, Buffett a 
abordat acest subiect, prezentându-şi opiniile, într-un mod 
analitic şi în acelaşi timp creativ, despre viitorul acțiunilor pe 
termen lung. Am asistat la ultima dintre aceste discuţii, în 
septembrie, în prezența unui grup de prieteni ai lui Buffett, şi 
am văzut şi o înregistrare video a primului discurs ținut în 
iulie la petrecerea dată de Allen Co. Sun Valley, Idaho, pentru 
crema oamenilor de afaceri. Din aceste discursuri improvizate 
(primul a avut loc atunci când indicele mediu Dow Jones era 
11,194) am extras următoarea prezentare a ceea ce a spus 
Buffett. Buffett a revizuit textul şi a intervenit cu câteva 
clarificări. 


Mesajul central al lui Buffett este sintetizat în primele cuvinte 
ale acestui articol: „Cei care investesc în acțiuni zilele acestea 
se aşteaptă la prea mult”. Cât despre internet, care începuse 
să-şi facă simțită prezența, ale cărui promisiuni au crescut 
speranțele investitorilor, a continuat subliniind cât de puţine 
persoane s-au îmbogăţit în urma apariţiei altor industrii 
revoluționare, auto şi aviație. 


În discursurile sale, Buffett nu anticipa în mod cert ratele 
scăzute ale dobânzilor — titluri de stat care plătesc centime, 
de exemplu —, care sunt caracteristice azi. Si nici nu prezenta 
o situație atât de macabră a randamentului pieţei de capital 
precum s-a dovedit aceasta a fi în realitate. 


Dar a avut perfectă dreptate să se aştepte, în general, la o 
scădere a pieţei, in aşa măsură încât spune şi azi: „Nu as 
schimba un cuvânt din ce am spus”. Vorbea într-un moment 
în care investitorii se obişnuiseră cu un randament anual 
mediu total de 12% la participatiile lor. El se aştepta în 
schimb ca 7% să fie o estimare rezonabilă a ceea ce 
investitorii — înaintea inflaţiei — puteau câştiga anual, ca profit 
total, în următorii 17 ani, din 1999 şi până în 2016 (în articol 
se explică de ce a ales acest număr ciudat de ani). Şi aceasta 
era o cifră brută, care nu lua în calcul costurile grele de 
tranzacţionare pe care investitorii le suportă — comisioane, 
cote din vânzare şi taxe de management, de exemplu. După 
deducerea costurilor, Buffett a considerat că o aşteptare 
rezonabilă a randamentului ar fi de aproximativ 6% pe an. 


Din păcate, randamentul total al indicelui Dow industrial, 
anualizat, a fost de la sfârşitul anului 1999 până la mijlocul 
anului 2012 numai 3,32%. Comparatia cu valoarea 


corespunzătoare S&P 500 (care nu este atât de orientat spre 
dividend ca Dow şi a suferit mult mai mult decât Dow, cand a 
explodat bula internetului) a fost complet abisală: 1,26%. 


În momentul în care se publică această carte, mai sunt încă 
patru ani, sigur, până să treacă cei 17 ani. Dar aceştia ar 
trebui să genereze nişte rezultate excepționale pentru ca 
investitorii să recupereze terenul pierdut şi să ajungă să aibă 
chiar şi 6% randament total anual. (CL) 


Cei care investesc în acțiuni zilele acestea se aşteaptă la 
prea mult, şi am să vă explic de ce. Acest lucru mă va face 
în mod inevitabil să vorbesc despre piața de capital 
generală, un subiect pe care nu sunt dispus de obicei să-l 
discut. Dar vreau să lămuresc de la început un lucru: deşi 
voi vorbi despre nivelul pieței, nu voi prevedea următoarele 
mişcări ale acesteia. La Berkshire, ne concentrăm aproape 
exclusiv pe evaluarea societăților individuale, şi doar într-o 
măsură limitată apreciem piața în general. Chiar şi aşa, 
evaluarea pieţei nu are nici o legătură cu direcția pe care o 
va avea săptămâna viitoare sau luna viitoare sau anul viitor, 
o abordare pe care nu o avem niciodată. Cert este că piețele 
se comportă, uneori perioade lungi, în moduri care nu au 
legătură cu valoarea. Cu toate acestea, mai devreme sau mai 
târziu, valoarea contează. Prin urmare, ceea ce vă voi spune 
— presupunând că este corect — va avea implicaţii în ceea ce 
priveşte rezultatele pe termen lung pe care le vor avea 
acționarii americani. 


Să începem prin a defini ,investitia”. Definiţia e simplă, dar 
adesea uitată: a investi înseamnă a pune bani acum, pentru 


a obține mai multi bani înapoi în viitor - mai multi bani in 
termeni reali, dupa ce s-a luat in calcul inflatia. 


Acum, pentru a avea o perspectivă istorică, să ne uităm la 
perioada de acum 34 de ani - şi vom vedea o simetrie 
aproape biblică, în sensul anilor „slabi” şi anilor „graşi” — 
pentru a observa ce s-a întâmplat pe piața de capital. Să 
luăm, pentru început, primii 17 ani ai perioadei, de la 
sfârşitul anului 1964 şi până în 1981. lată ce s-a întâmplat 
în acel interval: 


INDICELE DOW JONES 


31 decembrie 1964: 874,12 


31 decembrie 1981: 875,00 


Sunt cunoscut ca fiind un investitor pe termen lung şi un 
tip răbdător, dar nu aceasta este ideea mea de mişcare 
importantă. 


Si iata un fapt major si complet opus: in cursul acelorasi 17 
ani, PIB-ul SUA - adică ceea ce se face in tara asta - s-a 
marit de cinci ori, ajungand la 370%. Or, daca ne uitam la 
un alt indicator, vanzarile Fortune 500 (un set de societati 
mereu altele, bineînțeles) au crescut de mai mult de şase 
ori. Si totusi, Dow n-a miscat nimic. 


Pentru a intelege de ce s-a intamplat acest lucru, trebuie in 
primul rand să vedem una dintre cele mai importante 
variabile care afectează rezultatele investițiilor: ratele 
dobânzilor. Cu cât e mai mare rata, cu atât mai mare este 
tragerea în jos. Aceasta se întâmplă pentru că ratele de 
profit de care investitorii au nevoie de la orice fel de 
investiție sunt direct legate de rata fără risc pe care o pot 
câştiga de pe urma titlurilor de stat. Astfel încât, dacă rata 
titlurilor de stat creşte, prețurile tuturor celorlalte investiții 
trebuie ajustate în jos, la un nivel care aduce ratele lor 
aşteptate de profit pe aceeaşi linie. Invers, dacă ratele 
dobânzilor titlurilor de stat scad, mişcarea aceasta împinge 
în sus prețurile tuturor celorlalte investiții. Ideea de bază 
este următoarea: ceea ce ar trebui să plătească un investitor 
astăzi pentru a primi un dolar mâine poate fi determinat 
numai văzând în primul rând care este rata dobânzii fără 
risc. 


Prin urmare, de fiecare dată când rata fără risc se mişcă cu 
un punct de bază - cu 0,01 procent -, valoarea fiecărei 
investiții din tara se modifică. Se poate uşor observa acest 
lucru în cazul titlurilor a căror valoare este în mod normal 
afectată numai de ratele dobânzii. În cazul acţiunilor sau al 
valorilor imobiliare sau al fermelor sau al orice altceva mai 
doriți, alte variabile foarte importante intră aproape 
întotdeauna în joc, şi aceasta înseamnă că efectul 


modificărilor ratelor dobânzilor este de obicei ecranat. Cu 
toate acestea, efectul - cum este cel invizibil al atracției 
gravitaționale — este permanent prezent. 


În perioada 1964-1981, s-a înregistrat o creştere 
extraordinară a ratelor la titlurile de stat pe termen lung, 
care s-au mişcat de la putin peste 4% la sfârşitul anului 
1964 la peste 15% către sfârşitul anului 1981. Această 
creştere a ratelor a avut un uriaş efect de scădere asupra 
valorii tuturor investițiilor, dar cel pe care l-am remarcat, 
bineînţeles, a fost prețul acțiunilor. Prin urmare, acolo — in 
acea triplare a atracției gravitaționale a ratelor dobânzii — se 
află principala explicaţie a faptului că o creştere 
extraordinară a economiei a fost însoţită de o piaţă de 
capital care a stat pe loc. 


Apoi, la începutul anilor 1980, situaţia s-a inversat. Vă 
amintiți în mod sigur cum Paul Volcker se instalase ca 
preşedinte al Rezervei Federale şi vă amintiți şi ce nepopular 
era. Dar lucrul eroic pe care l-a realizat — abordarea simplă 
a economiei şi stoparea inflaţiei - a făcut ca tendinţa ratei 
dobânzii să se răstoarne, cu o serie de rezultate 
spectaculoase. Să spunem că ai investit 1 milion $ în titluri 
SUA pe 30 de ani, cu 14% dobândă, emise în 16 noiembrie 
1981, şi ai reinvestit cupoanele. Asta înseamnă că, de câte 
ori ai încasat o plată a dobânzii, ai folosit-o pentru a 
cumpăra alte obligaţiuni de acelaşi tip. La sfârşitul anului 
1998, titlurile de stat pe termen lung tranzactionandu-se la 
5%, ai fi avut 9 181 219 $ şi un profit anual mai mare de 
13%. 


Profitul anual de 13% este mult mai bun decat ce au produs 
acțiunile în multe perioade de 17 ani, în decursul istoriei — 
în majoritatea perioadelor de 17 ani, dacă ne gândim bine. A 
fost un rezultat al naibii de bun şi, pe deasupra, obținut din 
nimic altceva decât un titlu neinteresant. 


Puterea ratelor dobânzii a avut efectul de a împinge în sus şi 
acțiunile, deşi şi alte lucruri pe care le vom discuta mai 
târziu au avut acelaşi efect. Şi acum, iată ce au făcut 
acțiunile în aceeaşi perioadă de 17 ani: dacă investeai 1 
milion $ în Dow la 16 noiembrie 1981 şi ai fi reinvestit toate 
dividendele, ai fi avut 19 720 112 $ la 31 decembrie 1998. Şi 
randamentul anual ar fi fost 19%. 


Această creştere a valorilor acțiunilor începând din 1981 
depăşeşte orice poți găsi de-a lungul istoriei. Această 
creştere depăşeşte chiar ceea ce ai fi realizat dacă ai fi 
cumpărat acțiuni în 1932, la valoarea lor cea mai scăzută 
din perioada crizei economice - în ziua cu valoarea cea mai 
mică, 8 iulie 1932, Dow a închis la 41,22 $ — şi le-ai fi 
păstrat timp de 17 ani. 


Al doilea lucru care a avut o influență asupra prețurilor 
acțiunilor în această perioadă de 17 ani a fost cel legat de 
profitul corporativ după impozitare, pe care graficul alăturat 
îl prezintă ca procent din PIB. Într-adevăr, din grafic reiese 
că respectiva parte din PIB ajungea în fiecare an la 
acționarii societăților americane. 


=n Profitul 


Graficul, cum veți vedea, începe în 1929. Sunt foarte ataşat 
de anul 1929, pentru că atunci a început totul pentru mine. 
Tata era agent de bursă pe atunci, şi după ce a venit crahul, 
în toamnă, se temea să sune pe cineva — pe toți aceia care 
fuseseră aduşi în sapă de lemn. Aşa că stătea acasă după- 
amiezile. Şi atunci nu exista televiziune. Aşa că... am fost 
conceput la sau în jur de 30 noiembrie 1929 (şi m-am 
născut nouă luni mai târziu, pe 30 august 1930) şi am avut 
întotdeauna un soi de afecțiune pentru crah. 


După cum puteţi vedea, profiturile corporative ca procent 
din PIB au atins un vârf în 1929 şi apoi au suferit o cădere 
bruscă. De fapt, partea stângă a graficului este plină de 
aberaţii: cresc vertiginos nu numai profiturile din perioada 
Marii Crize economice, ci şi cele din timpul războiului — 
sedate de impozitele pe profituri excedentare - şi există un 
alt boom după război. Dar începând din 1951, procentul s-a 
stabilizat, în mare măsură, în intervalul de la 4% la 6,5%. 


Cu toate acestea, în 1981, tendinţa era către partea de jos a 
acelui interval, iar in 1982, profiturile s-au rostogolit la 
3,5%. Astfel încât, în momentul acela, investitorii se 
confruntau cu două aspecte puternic negative: profiturile 
erau sub-pari, în timp ce ratele dobânzii ajunseseră la cer. 


Şi, aşa cum se întâmplă de obicei, investitorii proiectau în 
viitor ceea ce vedeau. Este un obicei al lor de care nu se pot 
dezbăra: privesc prin oglinda retrovizoare, în loc să 
privească prin parbriz. Ce observau, privind în spate, i-a 
făcut să fie fără speranță pentru soarta țării. Proiectau rate 
mari ale dobânzii, proiectau profituri scăzute şi, prin 
urmare, evaluau indicele Dow la un nivel care era acelaşi ca 
în urmă cu 17 ani, deşi PIB-ul crescuse de aproape cinci ori. 


Şi acum, ce s-a întâmplat în perioada celor 17 ani care a 
început în 1982? Un lucru care nu s-a întâmplat a fost o 
creştere comparabilă a PIB. În această a doua perioadă de 
17 ani, PIB-ul a crescut de mai puţin de trei ori. Dar ratele 
dobânzii au început să scadă şi, după ce s-a estompat 
efectul Volcker, profiturile au început să urce — nu constant, 
dar cu o forță reală. Se poate vedea tendința profitului în 
grafic, care arată că, pe la sfârşitul anilor 1990, profiturile 
după impozitare ca procent din PIB se apropiau de 6%, 
adică în zona superioară a intervalului „normalităţii”. Iar la 
sfârşitul anului 1998, ratele dobânzii la titlurile de stat pe 
termen lung coborâseră la 5%. 


Aceste schimbări dramatice ale acestor aspecte 
fundamentale care contează cel mai mult pentru investitori 
explică în mare parte, deşi nu complet, creşterea de peste 
zece ori a prețurilor acţiunilor — indicele Dow a crescut de la 


875 $ la 9 181 $- în cursul acestei perioade de 17 ani. Cea 
contribuit de asemenea, în mod cert, a fost psihologia de 
piață. Din momentul în care piața este în creştere si din 
momentul în care se ajunge la punctul în care toată lumea a 
făcut bani, indiferent de sistemul folosit, o gloată întreagă 
este atrasă în jocul care ia în calcul nu ratele dobânzii şi 
profiturile, ci pur şi simplu faptul că pare o greşeală să nu 
tranzactionezi acțiuni. Într-adevăr, aceşti oameni suprapun 
un factor de tip „nu pot rata distracţia” peste factorii 
fundmentali care sunt motorul pieței. Ca şi câinele lui 
Pavlov, aceşti „investitori” află că atunci când sună 
clopotelul — în acest caz, cel care deschide Bursa de la New 
York la 9.30 dimineața - primesc mâncare. Prin aceasta 
repetiție zilnică, ei devin convinşi că există un Dumnezeu şi 
că El doreşte ca ei să se îmbogăţească. 


Astăzi, uitându-se fix la drumul pe care tocmai au venit, 
majoritatea investitorilor au aşteptări rozalii. Un studiu 
efectuat de Paine Webber şi de Organizația Gallup, publicat 
în iulie, arată că investitorii cu cea mai puţină experiență — 
cei care investesc de mai putin de cinci ani — se aşteaptă la 
profituri anuale, în următoarea perioadă de zece ani, care să 
se ridice la 22,6%. Chiar şi cei care investesc de mai mult de 
20 de ani se aşteaptă la 12,9%. 


Aş dori să-i contrazic spunând că nu ne putem nici măcar 
apropia cât de cât de acel 12,9% şi să justific acest lucru 
examinând factorii-cheie care determină valoarea. Astăzi, 
pentru ca un investitor să realizeze profituri consistente pe 
piață pe termen de 10 sau 17 sau 20 de ani, trebuie să se 
întâmple unul sau mai multe dintre următoarele trei lucruri. 
Las pentru mai târziu ultimul lucru, dar iată care sunt 
primele două: 


1. Ratele dobanzilor trebuie sa scada in continuare. Daca 
ratele dobanzilor titlurilor de stat, care sunt in prezent 
la un nivel de aproximativ 6%, ar fi sa scada la 3%, acest 
factor in sine ar putea ajunge sa dubleze valoarea 
acţiunilor comune. În paranteză fie spus, dacă sunteţi 
de părere că s-ar putea ca ratele dobânzilor să facă acest 
lucru - sau să scadă la 1%, cum s-a întâmplat în Japonia 
-, orientati-va către soluția optima: opţiuni pe 
obligaţiuni. 


2. Profitabilitatea corporativă în raport cu PIB trebuie să 
crească. Cineva mi-a spus odată că la New York sunt mai 
mulţi avocaţi decât locuitori. Cred că e acelaşi tip care 
crede că profiturile vor deveni mai mari decât PIB-ul. 
Atunci când începi să crezi că un factor component va 
creşte astfel încât va depăşi întotdeauna valoarea 
totalului, începi să ai o problemă de matematică. După 
părerea mea, trebuie să fii de un optimism nebun ca să 
crezi că profiturile corporative ca procent din PIB pot, 
pentru orice perioadă prelungită, să reziste mult peste 
6%. Un lucru care va menţine procentul jos este 
competiţia, care există şi este puternică. Mai mult, este 
o chestiune de politici publice: dacă investitorii 
corporativi, împreună, vor mânca o portie din ce în ce 
mai mare din plăcinta economică americană, un alt grup 
va trebui să se mulţumească cu o portie mai mică. Acest 
lucru va ridica în mod justificat probleme politice - si, 
după cum văd eu lucrurile, nu va putea fi vorba deo 
reimpartire majoră a plăcintei. 


Deci, unde ne conduc presupunerile rezonabile? Să spunem 
că PIB-ul creşte cu o medie de 5% pe an - 3% creşterea 
reală, ceea ce e chiar foarte bine, plus 2% inflația. Dacă PIB- 
ul creşte la 5% şi nu ai un mic ajutor din partea ratelor 
dobânzii, valoarea capitalizată a acţiunilor nu va creşte cu 
foarte mult. Da, poți adăuga ceva profit de la dividende. Dar, 
cum acțiunile se vând cum se vând azi, importanța 
dividendelor în profitul total e cu mult mai mică decât era de 
obicei. Nici investitorii nu se pot aştepta să câştige, pentru 
că societățile sunt preocupate să-şi crească profitul per 
acțiune  răscumpărându-şi pachetele de acțiuni. 
Compensatia vine aici din faptul că societățile sunt aproape 
la fel de preocupate să emită noi titluri, atât prin oferte 
primare, cât şi prin veşnicele opțiuni de cumpărare /vânzare. 


Mă întorc la postulatul 5% creştere a PIB şi vă reamintesc 
că reprezintă un factor de limitare în ceea ce priveşte 
profiturile pe care le veți obţine: nu vă puteţi aştepta să 
obţineţi o veşnicie o creştere de 12% pe an — cu atât mai 
putin de 22% - în evaluarea societăților americane, daca 
profitabilitatea creşte cu numai 5%. Faptul inevitabil este că 
valoarea unui activ, indiferent de caracterul acestuia, nu 
poate creşte pe termen lung mai repede decât beneficiile 
sale. 


Acum, poate ati dori să propuneţi o abordare diferită. 
Corect. Dar dati-mi ipotezele. Dacă vă inchipuiti că publicul 
american va face 12% pe an la acțiuni, cred că trebuie sa 
spuneți, de exemplu: „Mă rog, asta se întâmplă pentru că 
mă aştept ca PIB-ul să crească cu 10% pe an, dividendele să 
adauge 2 procente la profituri şi ratele dobânzii să rămână 
la un nivel constant”. Sau trebuie sa rearanjati aceste 


variabile-cheie într-un alt mod. Abordarea Clopoticai - 
aplaudati cei care credeți - nu e suficientă de data aceasta. 


Dincolo de aceasta, trebuie să retineti că profiturile viitoare 
sunt întotdeauna afectate de evaluările curente şi să vă 
gândiţi ce obţineţi pentru banii voştri pe piața de capital 
chiar acum. lată două cifre din 1998 pentru Fortune 500. 
Societăţile din acest grup reprezintă aproximativ 75% din 
valoarea tuturor societăților publice americane, astfel încât 
atunci cand te uiţi la cele 500, vorbeşti într-adevăr de 
America Inc. 


FORTUNE 500 


Profituri 1998: 334 335 000 000 $ 


Valoare de piaţă la 15 martie 1999: 9 907 233 000 000 $ 


Concentrându-ne pe aceste două valori, trebuie să fim 
conştienţi că cifra profiturilor are ciudateniile ei. Profiturile 
din 1998 includeau un element foarte neobişnuit - un câştig 
contabil de 16 miliarde $ pe care Ford l-a raportat din 


divizarea asociatilor - si mai includeau, asa cum se 
intampla intotdeauna in cazul celor 500, profiturile catorva 
societati mutuale, ca de exemplu State Farm, care nu au o 
valoare de piață. În plus, o cheltuială corporativă majoră, 
costurile de compensare a opţiunilor de vânzare-cumpărare, 
nu se deduce din profituri. Pe de altă parte, cifra profiturilor 
a fost redusă în unele cazuri prin scoatere din evidențe care 
probabil nu reflectau realitatea economică şi care puteau 
foarte bine să fie reintroduse. Dar, lăsând la o parte aceste 
situaţii, investitorii spuneau, pe 15 mai anul acesta, că vor 
plăti o sumă substanţială de 10 trilioane $ pentru cele 334 
miliarde $ reprezentând profituri. 


Tineti seama - acesta este un fapt critic, dar adesea ignorat 
- că investitorii, în general, nu pot obţine nimic din 
societăţile lor în afara a ceea ce câştigă respectivele societăți. 
Sigur, dumneavoastră şi cu mine ne putem vinde unul 
altuia acțiuni la prețuri din ce în ce mai mari. Să spunem ca 
Fortune 500 ar fi o singură societate şi că fiecare dintre cei 
din camera aceasta deține câte o parte din ea. În acest caz, 
am putea sta aici ca să ne vindem unul altuia părțile la 
prețuri din ce în ce mai mari. Tu personal ai putea să-l 
păcăleşti pe celălalt cumpărând cu pret mic şi vânzând cu 
preț mare. Dar nici un ban nu va ieşi din joc în situația 
aceasta: pur şi simplu ai scoate ceea ce a pus el. Între timp, 
experiența grupului va fi fost afectată într-o oarecare 
măsură, pentru că soarta sa va fi în continuare legată de 
profituri. Maximul absolut pe care proprietarii unei afaceri, 
împreună, il pot obţine din aceasta la sfârşit - între 
momentul acesta şi Ziua de Apoi - este ceea ce respectiva 
afacere generează în timp. 


Si mai exista un aspect major de luat in considerare. Daca 
tu si cu mine am tranzactiona parti din societatea noastra in 
această camera, am putea scăpa de costurile de 
tranzactionare, pentru că n-ar exista brokeri in preajmă, 
care să ia câte o muscatura la fiecare tranzacţie pe care o 
facem. Dar, în lumea reală, investitorii au obiceiul acesta de 
a dori mereu să schimbe scaunele sau măcar să ceară sfatul 
dacă ar fi bine s-o facă, si acest lucru costa bani - bani 
serioşi. Cheltuielile pe care le suportă — le numesc costuri de 
tranzacţionare — se referă la o serie mare de elemente. Este 
vorba de ecartul formatorului de piață, de taxe şi comisioane 
de vânzare, taxe 12b-1, comisioane de gestionare, drepturi 
de custodie, onorarii pentru consultanță şi management şi 
chiar şi abonamente la publicaţiile financiare. Şi nu dati la o 
parte aceste cheltuieli, ca şi cum ar fi irelevante. Dacă ati 
evalua o investiție imobiliară, nu ati deduce costurile de 
administrare ca să obţineţi profitul? Da, bineînțeles — şi în 
exact acelaşi mod, investitorii de pe piața de capital care îşi 
calculează profiturile trebuie să ia în considerare costurile 
de tranzacţionare pe care le suportă. 


Şi la ce ajung? Din estimările mele, investitorii în acțiuni 
americane plătesc semnificativ peste 100 miliarde $ pe an -— 
cam 130 miliarde $ — pentru a se muta de pe unul pe altul 
dintre scaunele acelea sau pentru a cumpăra sfaturi ca să 
ştie dacă să se mute sau nu! Poate 100 miliarde $ din 
aceştia se referă la Fortune 500. Cu alte cuvinte, investitorii 
risipesc aproape o treime din tot ceea ce produc pentru ei 
societăţile din Fortune 500 — acele 334 miliarde $ in 1998 - 
plătindu-i pentru diferite schimbări de scaune sau pentru 
consultanță din partea unor „ajutoare” în legătură cu 
acestea. Si când s-a terminat cu impartitul banilor, 
investitorii care dețin cele 500 de societăți culeg mai putin 


de 250 miliarde $ ca profit la cele 10 trilioane $ investite. In 
viziunea mea, aceasta inseamna un castig subtirel. 


Poate deja contraziceti mental estimarea mea privind 
trecerea celor 100 miliarde $ catre acele ,ajutoare”. Cum te 
taxeaza? Stati să număr câte moduri sunt: incepeti cu 
costurile de tranzactionare, inclusiv comisioanele, partea 
formatorului de piață şi costurile pentru ofertele de 
garantare financiară. Fără a număra de două ori, anul 
acesta se vor tranzactiona cel putin 350 de miliarde de 
actiuni ale unor societati in SUA, si apreciez costul 
tranzacţiei per acţiune, de fiecare parte - adică atât pentru 
cumpărător, cât şi pentru vânzător —, la o sumă medie de 6 
cenți. S-ar aduna cam 42 miliarde $. 


Să trecem la costurile suplimentare: costuri sănătoase 
pentru micii investitori care au conturi discretionare; 
comisioane de administrare pentru cei mari; şi, conturându- 
se extrem de mari, o mulțime de cheltuieli pentru deținătorii 
de fonduri mutuale de capital intern în acțiuni. Aceste 
fonduri au, în acest moment, active în valoare de 
aproximativ 3,5 trilioane $ şi, de aici, trebuie să trageţi 
concluzia că anual costurile pe care le suportă investitorii 
pentru acestea - în care intră taxele de administrare, 
comisioanele de vânzare, taxele 12b-1, costurile generale de 
operare - se ridică la cel putin 1%, respectiv 35 miliarde $. 


Şi nici una dintre pagubele pe care le-am descris până acum 
nu include comisioanele şi ecarturile în cazul opţiunilor şi 
contractelor la termen sau costurile suportate de deținătorii 
de anuitati variabile sau puzderia de alte dări pe care mai 
reuşesc să le inventeze „ajutoarele”. Pe scurt, 100 miliarde $ 


costuri de tranzactionare pentru proprietarii Fortune 500 — 
ceea ce reprezintă 1% din valoarea pieței celor 500 - îmi 
pare a fi nu numai o sumă cât se poate de demonstrabilă, 
dar chiar o posibilă o subevaluare. 


Şi pare şi un cost înfiorător. Am auzit odată despre nişte 
benzi desenate în care comentatorul de la ştiri spune: „Nu s- 
a tranzactionat nimic la Bursa de Valori de la New York 
astăzi. Toată lumea a fost mulțumită cu ceea ce avea”. Ei, 
dacă aşa ar sta lucrurile, investitorii şi-ar păstra în 
buzunare, în fiecare an, 130 miliarde $. 


Să rezumăm ce am spus despre piața de capital: cred că 
este foarte greu să aduci un exemplu convingător că 
acțiunile, în următorii 17 ani, vor avea un randament cât de 
cât - cât de cat - comparabil cu randamentul perioadei 
anterioare de 17 ani. Dacă ar fi să spun care este cel mai 
probabil randament, din apreciere şi dividende combinate, 
pe care investitorii în totalitatea lor — repet, în totalitate — l- 
ar avea într-o lume în care ratele dobânzii sunt constante, 
inflaţia, 2% şi în care avem acele păgubitoare costuri de 
tranzacţionare, acesta ar fi 6%. Dacă  îndepărtezi 
componenta inflației din randamentul nominal (ceea ce 
trebuie făcut indiferent cum fluctuează inflația), înseamnă 
4% în termeni reali. lar dacă 4% nu e valoarea corectă, cred 
că procentul e mai curând mai mic, decât mai mare. 


Revin la ceea ce am spus mai devreme: anume că există trei 
lucruri care ar putea permite investitorilor să realizeze 
profituri semnificative pe piață, în viitor. Primul era ca ratele 
dobânzii să scadă, iar al doilea era ca profiturile corporative 
ca procent din PIB să crească spectaculos. Acum ajung la 


cel de-al treilea punct: poate sunteti optimisti si credeti ca, 
deşi investitorii luați ca un tot se descurcă greu, 
dumneavoastră veți fi câştigător. Acest gând ar putea fi 
deosebit de seducator in această perioadă de început a 
revoluţiei informaționale (în care cred din toată inima). 
Alegeţi soluţiile câştigătoare evidente, vă va spune brokerul, 
si mizati pe ele. 


M-am gândit că ar fi instructiv să ne întoarcem in trecut si 
să analizăm câteva industrii care au transformat această 
țară cu mult mai devreme în acest secol: automobilele şi 
aviația. Să luăm mai întâi automobilele: am aici o pagină, 
dintr-un total de 70, cu producători de automobile şi 
camioane, care au operat în această ţară. La un moment 
dat, a existat un automobil Berkshire şi un automobil 
Omaha. Normal, le-am observat. Dar mai era încă o listă, 
cât o carte de telefon, cu alții. 


Se pare ca au existat cel putin 2 OOO de mărci de 
automobile, într-o industrie care a avut un impact incredibil 
asupra vieților oamenilor. Dacă ai fi putut să prevezi în zilele 
de început ale automobilelor în ce mod va evolua industria, 
ai fi spus: „lată calea spre bogăţie”. Deci, unde ne-a adus 
progresul până în anii 1990? După un carnaj corporativ 
care nu a scăzut niciodată, au ajuns la trei societăți 
producătoare de automobile in SUA - nici ele nefiind 
pământul fagaduintei pentru investitori. Aşa că iată o 
industrie care a avut un impact imens asupra Americii — si 
de asemenea un impact enorm, deşi nu cel anticipat, asupra 
investitorilor. 


Uneori, întâmplător, este mult mai uşor în aceste 
evenimente transformatoare să-ți dai seama care vor fi 
perdantii. Ţi-ai fi putut da seama de importanța industriei 
auto cand a apărut, dar tot ti s-a părut greu să alegi 
societățile care puteau să-ți aducă bani. Dar a existat o 
decizie evidentă pe care ai fi putut-o lua atunci — e mai bine 
uneori să întorci lucrurile astea cu susul în jos —, şi aceea ar 
fi fost să vinzi în lipsă caii. Sincer, sunt dezamăgit că familia 
Buffett nu a vândut în lipsă cai în toată această perioadă. Şi 
chiar nu am avut nici o scuză: locuind în Nebraska, ne-ar fi 
fost extrem de uşor să împrumutăm cai şi să evităm o 
scădere bruscă a prețului acestora. 


POPULAȚIA CABALINĂ ÎN SUA 


1900: 21 milioane 


1998: 5 milioane 


Cealaltă invenţie, care într-adevăr are meritul de a fi 
transformat viata de afaceri din primul sfert de secol, in 
afara automobilului, a fost avionul - o altă industrie al cărei 
viitor evident strălucitor i-ar fi făcut pe investitori să 


saliveze. Aşa că m-am apucat să verific producătorii de 
avioane şi am constatat că, în perioada 1919-1939, erau 
aproximativ 300 de companii, dintre care numai câteva mai 
există astăzi. Printre avioanele fabricate atunci — noi trebuie 
să fi fost un fel de Silicon Valley la acea vreme - existau şi 
Nebraska şi Omaha, două avioane pe care nici cel mai loial 
locuitor din Nebraska nu se mai bazează astăzi. 


Să trecem la falimentul liniilor aeriene. Iată [spune Buffett, 
fluturând o foaie de hârtie] o listă de 129 de linii aeriene 
care, în ultimii 20 de ani, au intrat în faliment. Continental 
a fost suficient de inteligentă ca să ajungă pe lista aceea de 
două ori. In 1992, de fapt - deşi imaginea pare a se fi 
îmbunătățit de atunci încoace -, banii pe care toate 
companiile aeriene ale acestei tari îi făcuseră din momentul 
de început al industriei aviaţiei erau zero. Zero absolut. 


Evaluând toate acestea, îmi place să cred că dacă aş fi fost 
la Kitty Hawk în 1903, când a decolat Orville Wright, aş fi 
fost suficient de vizionar si cu suficient simț civic - datoram 
acest lucru viitorilor capitalişti — ca să-l dobor cu un glonț. 
Vreau să spun, Karl Marx nu putea să facă mai mult rău 
capitaliştilor decât a făcut Orville. 


N-o să mai zăbovesc asupra altor afaceri fermecătoare, care 
ne-au schimbat în mod spectaculos viețile dar, pe de altă 
parte, nu au răsplătit investitorii americani: producţia de 
radiouri şi de televizoare, de exemplu. Dar voi sublinia lecţia 
care se desprinde din aceste afaceri: cheia în investiții nu 
este să evaluezi în ce măsură o industrie va afecta societatea 
sau cât de mult se va dezvolta, ci mai curând să determini 
avantajul competitiv al oricărei societăți date şi, mai presus 


decat orice, durabilitatea acelui avantaj. Produsele sau 
serviciile care sunt imprejmuite cu şanţuri cu apă, largi si 
solide, sunt cele care îi vor răsplăti pe investitori. 


Aceasta discutie despre perioade de cate 17 ani ma duce cu 
gândul — in mod absurd, recunosc - la valurile de lăcuste 
care apar o dată la 17 ani. Ce s-ar aştepta să găsească o 
generație actuală a acestor creaturi, programate să-şi ia 
zborul în 2016? Le văd intrând într-o lume în care publicul 
este mai putin euforic în ceea ce priveşte acțiunile decât este 
acum. Fireşte, investitorii vor fi dezamagiti - dar numai 
pentru că au început prin a se aştepta la prea mult. 


Tafnosi sau nu, până atunci aceştia vor fi devenit 
considerabil de bogaţi, pur şi simplu pentru că afacerea 
americană pe care o deţin va fi avansat, pufaind ca o 
locomotivă, crescându-şi profiturile cu 3% anual, în termeni 
reali. Lucrul cel mai bun dintre toate este faptul că răsplata 
rezultată din crearea de bogăţie se va fi revărsat şi către 
americani, în general, care se vor bucura de un standard de 
viață cu mult mai ridicat decât astăzi. Aceea nu va fi nici pe 
departe o lume rea - chiar dacă nu se compară cu aceea cu 
care se obişnuiseră investitorii în perioada de 17 ani care 
tocmai s-a încheiat. 


19 mai 2000 


WARREN BUFFETT: PREDICATOR AL RENAŞTERII 


Amy Kover 


Preşedintele Berkshire Hathaway, Warren Buffett, îşi 
numeşte adunarea anuală a acţionarilor „Weekend 
Woodstock pentru capitalişti”, dar investitorul Michael 
Cleveland are o analogie mai bună: „Este o renaştere 
religioasă, iar Buffett este evanghelistul nostru!” De ani de 
zile, acționarii vin în grupuri compacte în Omaha, în fiecare 
primăvară, pentru a-l asculta pe Buffett predicând virtuțile 
investirii în - şi păstrării - afaceri puternice, ale căror 
calități au fost demonstrate în timp. Aşa cum cresc 
incredibil profiturile, la fel se întâmplă şi cu convertirea la 
„Buffettism”. 


Dar, anul trecut, Buffett a părut să-şi fi pierdut puterea 
magică. Anul acesta, valoarea contabilă per acțiune 
Berkshire s-a situat sub indicele S&P cu 20,5 puncte 
procentuale — pentru prima dată in 20 de ani a rămas în 
urma indicelui. Problema: majoritatea acțiunilor 
binecuvântate ale lui Buffett — inclusiv Coca-Cola si Gillette 
- s-au rostogolit la vale. Între timp, noile acțiuni din 
domeniul internetului s-au avantat în sus, făcând 
instantaneu multi milionari. Buffett a continuat să refuze să 
intre în joc (nu se simte în largul său să parieze pe societăți 
şi industrii cu un caracter nesigur). Berkshire Hathaway a 
căzut cu 50%, la un minim de 40 800 $ per acţiune timp de 
52 de săptămâni, la începutul lunii martie. Suficient cât să 
zdruncine credința şi a celui mai evlavios. 


Ca orice bun predicator al renasterii, Buffett avea o putere 
mai mare de partea sa: Wall Street. In mod miraculos, 
acțiunile sale au înregistrat o revenire cu 47%, la 
aproximativ 60 000 $, la timp pentru adunarea de la 
sfârşitul lui aprilie. Mai mult, acţiunile tehnologice au 
coborât brusc. ,Tranzactionam acțiunile astea pe termen 
lung, în orice caz”, observă Brian Goebel, din Huntington 
Beach, California. „Nu tranzactionam zilnic.” 


Fireşte că nu. Spre deosebire de clica de noi imbogatiti, 
managerii lui Buffett nu sunt îmbrăcaţi strălucitor. În locul 
rochiilor Prada cu bretele şi al pantofilor Manolo Blahnik, 
uniforma de weekend a fost un tricou Berkshire verde-oliv 
(având ca blazon un pumn de bancnote) şi o şapcă de 
baseball asortată. Puţini dintre cei care stăteau la rând ca 
să-şi ia produse de patiserie şi cafeaua oferite arătau ca şi 
cum şi-ar permite o acţiune de 60 000 $ din clasa A. 
Această mulțime s-a entuziasmat în mod deosebit când 
Buffett a anunțat că See’s Candies, o societate pe care 
Berkshire o deţine în totalitate, colabora cu Mattel pentru a 
crea o păpuşă Barbie îmbrăcată în uniforma clasică de 
vânzătoare See's, din anii 1950. Toţi cei prezenți au cerut 
zgomotos formulare de comandă. 


Sigur, weekendul nu era în întregime dedicat papusilor 
Barbie. Esenţa conferinței a fost întâlnirea de şapte ore, de 
sâmbătă, în uriaşa Sală Civică din Omaha. Buffett a lansat 
evenimentul cu un film caraghios de o oră in care 
zdrăngănea la ukulele şi cânta Who Wants to Be a 
Jillionaire? cu Regis Philbin. (Mostra de intrebare: Care este 
investiția infailibilă a mileniului? Buffett a optat să „sune un 
prieten”, pe Bill Gates, după ce a remarcat că: „Investiţiile 
valoroase n-au prea mers grozav în ultima vreme”.) Apoi, 


echipa a trecut la afaceri. Timp de aproape cinci ore, 
acționarii le-au pus întrebări lui Buffett si vicepresedintelui 
acestuia, Charlie Munger. Unii au lasat deoparte atitudinea 
de veneratie şi l-au presat pe Buffett să explice performanța 
dezamăgitoare a societății de anul trecut. Un adolescent de 
15 ani a spus: „Am cumpărat acţiuni clasa B acum doi ani, 
pentru facultate. Când au coborât sub 1 500 $, m-am 
apucat să caut cursuri prin corespondență”. Buffett a râs, 
ca şi cum ar fi spus: „Mi-ai închis gura”. 


Întregul weekend, Omaha a fost scena târgului la care au 
expus diferitele societăți ale Berkshire: International Dairy 
Queen, See's Candies, Dexter Shoe şi World Book. Acţionarii 
au scotocit după reduceri la cuțite, saltele si diamante, cu 
febrilitate. Sâmbătă seara, Buffett i-a ademenit pe fideli la 
un meci de baseball din liga mică (deşi multi au ratat 
jumătate din meci aşteptând la rând să primească 
autograful lui Buffett). Iar alții şi-au petrecut timpul cu jocul 
lor preferat: făcând schimb de poveşti despre Buffett. „Ai 
condus pe lângă casa lui?”, a întrebat o doamnă. „E atât de 
modestă!” O alta a spus că a fost colegă de şcoală cu 
preşedintele. S-a fotografiat cu el la ultima reuniune. „Am 
avut cu ce să mă laud a doua zi”, a spus ea râzând. 


Unii aveau motive mai presante să meargă în pelerinaj anul 
acesta. Bong Jung, care deținuse acțiuni Berkshire timp de 
zece ani, avea nevoie să ia din nou contact cu valorile lui 
Buffett. „A fost greu să nu te laşi tentat de acţiunile din 
domeniul internetului”, explică Jung. „Când joci golf, 
vorbeşti despre investiţii. Prietenul meu îmi spune că el 
câştigă 80% la acțiunile în tehnologie, în timp ce acțiunile 
mele au scăzut cu 30%! E greu să nu fii invidios. Aşa că am 
venit aici ca să-mi reînnoiesc credința. „Exact”, intervine 


soţia sa. „Reînnoire.” Încă o dată, Înțeleptul Buffett le-a dat 
protejatilor săi ceva în care să creadă. 


20 octombrie 1999 


WARREN BUFFETT INVESTEŞTE ÎN PRIMA 
DOAMNĂ 


Jeffrey Birnbaum 


Warren Buffett, democrat aproape toată viața sa de adult, a 
susținut de-a lungul anilor o mulțime de candidați din partea 
partidului. Dar şi-a atras o atenţie specială - aşa cum 
dovedeşte articolul care urmează - atunci cand a susținut 
oferta de succes din 2000 a doamnei Hillary Clinton de a fi 
aleasă senator de New York. Lucrurile s-au complicat în 
2008, când doamna senator Clinton a încercat să devină 
candidata democratilor la preşedinţie. Acest lucru l-a pus pe 
Buffett oarecum in încurcătură, din cauză că avea acum 
relații cordiale cu un alt concurent, Barack Obama. 


Printr-un prieten, Buffett îl cunoscuse pe Obama mai demult, 
când democratul din Chicago se pregătea să candideze ca 
senator de Illinois. Obama a venit la Omaha atunci, pentru 
prânz şi conversaţie. Lui Buffett i-au plăcut tânărul şi vederile 
sale, iar cei doi s-au despărțit prieteni. 


Si atunci, ce să fi facut in 2008, cand si Clinton, si Obama 
doreau nominalizarea din partea democratilor? Buffett a 
rezolvat aceasta problemă devenind, în glumă, „bigam 
politic”. Adică le-a spus candidaților că îi va susține pe 
amândoi, ceea ce a şi făcut. 


Şi se ştie cine a câştigat. (CL) 


Warren Buffett şi-a început viața ca republican. Aproape că 
a moştenit preferința de la tatăl său, congresmen republican 
de Nebraska de patru ori. Buffett era atât de zelos, încât a 
fost preşedinte al Clubului Tinerilor Republicani la 
Universitatea Pennsylvania şi în 1948 îşi propusese să 
meargă călare pe un elefant, pe o arteră principală din 
Philadelphia, pentru a sărbători alegerea lui Thomas Dewey 
— până cand Harry Truman l-a învins pe Dewey. 


Cum s-au schimbat vremurile! Buffett este acum 
indiscutabil democrat. Ba chiar a strâns şi a donat bani, 
nici mai mult, nici mai putin decât doamnei Hillary Clinton. 
E adevărat, Înțeleptul din Omaha pariază pe oferta doamnei 
Clinton de a deveni senator de New York. Buffett s-a dus la 
Universitatea din Columbia pentru a o susține pe Prima 
Doamnă, împreună cu fostul secretar al Trezoreriei, Robert 
Rubin. A fost printre gazdele unor acţiuni de strângere de 
fonduri pentru aceasta, la Russian Tea Room din 
Manhattan şi în Omaha, acasă la Vin Gupta, CEO al Info 
USA. 


Şi-a pierdut minţile? Absolut deloc. ,Sustin politicieni, 
indiferent de partidul pe care-l reprezintă, atunci când 
consider că ideile lor în ceea ce priveşte lucruri importante 
sunt în mare măsură în acord cu ale mele”, spune Buffett, 
democratul practicant. În acest caz, ii place poziţia privind 
libertatea de alegere în ceea ce priveşte avortul a doamnei 
Clinton şi faptul că susține reformarea finanțării 
campaniilor electorale, un proiect îndrăgit al său (spre 
deosebire de alți donatori ai doamnei Clinton, Buffett nu şi-a 
petrecut noaptea la Casa Albă sau la Camp David - nici 
măcar pe o canapea, remarcă el). „Îi susțin ideile, asta e tot”, 
spune Buffett. „Este acelaşi motiv pentru care l-am votat pe 
soțul său.” Şi mai are şi o afinitate specială pentru New 
York. Societatea sa, Berkshire Hathaway, deține Buffalo 
News şi, după cum spune, ceea ce se întâmplă în stat are un 
efect care depăşeşte cu mult granițele acestuia. 


Surpriza este, de fapt, că Buffett dă bani politicienilor. S-a 
luptat din greu şi a făcut-o în mod public, în ultima vreme, 
pentru a reforma finanțarea campaniilor electorale. Şi-a 
concentrat tirul pe abuzul cel mai flagrant al sistemului, 
aşa-numitele fonduri  nereglementate - contribuțiile 
nelimitate la finanțarea partidelor politice. Pentru a nu fi 
acuzat de ipocrizie, Buffett donează numai numerar 
candidaților federali, sume care se limitează la 1 000 $ per 
alegere per candidat. Cu alte cuvinte, a donat doamnei 
Clinton 2 000 $ (1 000 $ pentru alegerile locale şi 1 000 $ 
pentru cele generale). Şi Buffett nu cere altora să contribuie 
la campania electorală a candidaților aleşi de el. Spune ca 
doreşte ca oamenii să doneze pentru că au încredere în 
aspirant, nu pentru că ii roagă el. 


Cu toate acestea, numele lui Warren Buffett de pe o invitatie 
la un eveniment de strangere de fonduri va atrage in mod 
sigur o adevarata multime. Si este foarte atent in alegerea 
candidatului pe care il sustine. Majoritatea sunt democrati, 
inclusiv prietenul său Bob Kerrey, senator de Nebraska, si 
fostul senator de New Jersey, Bill Bradley, candidat la 
functia de presedinte. A sustinut si campioni ai reformei de 
finantare a campaniilor electorale, ca de exemplu senatorul 
democrat Russ Feingold din Wisconsin şi membrul Camerei 
Reprezentantilor din Connecticut, Chris Shays, republican. 
Cu ani in urma a sustinut si legislatori respectati, ca de 
exemplu senatorul de Kansas Nancy Kassebaum, membra a 
Partidului Republican, si senatorul democrat Daniel Patrick 
Moynihan, pentru al cărui loc se luptă acum doamna 
Clinton. „Dacă va fi aleasă, va fi mai mult decât una într-o 
sută.” Sa însemne asta că Prima Doamnă este un activ 
subevaluat? 


ADMIRAT - IARASI SI IARASI 


Fortune publica lista celor mai admirate societati, in fiecare 
an, iar anul acesta - 2001 - redactorii nostri au ales 
Berkshire (si pe Buffett), aflata pe locul 7 pe lista, ca sa scrie 
despre ea şi să o pună pe copertă. Istoria şi poate 
anticiparea au justificat acest lucru. Berkshire a fost apoi în 
topul zece al celor mai admirate societăți timp de cinci ani şi 
nu a părăsit locul de atunci, chiar şi după ce revista 
Fortune unise listele americane şi „globale” într-o lista 
„mondială”, începând din 2008. În ultimii 15 ani, din 1997 
până în 2012, Berkshire este singura societate care a reuşit 
să se menţină în topul celor zece. 


Buffett adoră toate acestea. Faptul că Berkshire se află în 
fruntea unei liste în funcție de venituri, cum este cazul 
Fortune 500 (în care Berkshire a ajuns în primii zece) are 
puțină importanță pentru el. Dar apreciază imens buna 
reputaţie. Într-un interviu acordat revistei Fortune în 2010, 
despre cum îşi câştigă încrederea o afacere, spunea: „Nu poți 
realiza lucrul acesta într-o zi, sau într-o săptămână, sau într-o 
lună. Il realizezi pas cu pas. O poți distruge rapid, dar o 
construieşti în timp”. 


A fi un obiect de admiraţie peren nu exclude posibilele 
probleme de operare ale societăţii sau utilizarea nejudicioasă 
a activelor, iar acest articol, „Maşina de evaluare”, descrie 
dificultățile de nerezolvat pe care le avea Berkshire cu 
sucursala sa din Maine, Dexter Shoe. Fireşte, Buffett nu a 
anticipat probleme - era, de fapt, un achizitor entuziast — 
când Berkshire a cumpărat societatea în 1993, plătind acțiuni 
în valoare de 419 milioane $. Dar Buffett a subestimat grav 
concurența prețurilor scăzute din străinătate, cu care se 
confrunta Dexter, şi, cu ocazia raportului pe 1999, a trebuit să 
admită că lucrurile nu mergeau bine la firmă. În 2000, Buffett 
a scos din evidențe 219 milioane $, reprezentând fondul de 
comerț contabil al Dexter. lar anul următor, Buffett a aruncat 
prosopul în ring, admițând că a) în primul rând, nici nu ar fi 
trebuit să cumpere Dexter; b) în mod special, nu ar fi trebuit 
să o cumpere cu acțiuni; şi c) a tot amânat confruntarea cu 
problemele acesteia. 


Managementul Dexter a fost încredințat în 2001 unei alte 
firme de încălțăminte a Berkshire, ai căror directori, Frank 
Rooney şi Jim Issler, i-au redus activitatea — cu închideri de 
ateliere şi concedieri - la câteva operaţiuni. In 2005, 


denumirea Dexter a dispărut cu totul din raportul anual al 
Berkshire. 


Astăzi, Buffett spune despre Dexter: „Este in mod absolut cea 
mai proastă achiziție pe care am făcut-o vreodată - până 
acum”. 


Harold Alfond, presedinte si actionar majoritar al Dexter 
atunci cand Berkshire a cumpărat firma si un foarte cunoscut 
filantrop, înainte şi după aceasta, a murit în 2007 si a lăsat 
majoritatea averii sale Fundaţiei Harold Alfond. După 
punerea în aplicare a prevederilor testamentului, activele 
acesteia au crescut de cinci ori, sărind la 500 milioane $ 
(aproximativ 80% din cele ale acţiunilor Berkshire). Fundaţia 
donează, în primul rând, unor cauze din domeniul 
învățământului, din cel medical şi unor programe pentru 
tineret. Acesta este un alt exemplu — paradoxal — de resurse 
ale Berkshire care finanţează opere de binefacere. (CL) 


19 februarie 2001 


MAŞINA DE EVALUAT 


Carol Loomis 


O mica ghicitoare, daca nu va suparati: va rugam sa fiti asa 
de bun să descrieti ce face fiecare dintre primele zece 
societăți din lista celor mai admirate societăți. 


Majoritatea cititorilor ar enumera dintr-o suflare primele opt 
dintre aceste modele de perfecțiune. Se ocupă cu 
hipermarketuri (Wal-Mart) şi brokeraj de titluri de valoare 
(Schwab) şi cipuri de computer (Intel) şi aşa mai departe. 
General Electric e ceva mai greu de dibuit: sunt servicii 
financiare, dar şi un post de televiziune şi un imperiu al 
echipamentelor electrice şi aerospatiale, care va include in 
curând Honeywell. Dar adevărata enigmă este Berkshire 
Hathaway, din Omaha. Vă rugăm folosiți un creion bine 
ascuțit şi scrieți 500 de cuvinte despre activitatea societăţii. 


Dacă sunteți ca majoritatea oamenilor, nu puteți trece de 
cinci cuvinte: „E societatea lui Warren Buffett”. E nevoie de 
un fan al Berkshire, şi sunt cu miile, pentru a elucida 
aspectele de finețe: avem aici o combinaţie extrem de 
neobişnuită, în cadrul unei societăți operaţionale foarte 
profitabile: asigurări în stil mare, plus o mulțime de alte 
afaceri şi un CEO, care are acum 70 de ani, care îşi 
investeşte propriii bani şi care, în acest domeniu, are toate 
motivele, dovedite de-a lungul timpului, pentru a afirma că 
este cel mai bun din lume. 


În cei 36 de ani în care Buffett a condus societatea, valoarea 
contabilă per acțiune a Berkshire - statistica performanței 
care descrie cel mai bine succesul unui societăți de 
asigurări - a crescut, în medie, cu peste 23% pe an. Au 
existat şi câteva poticneli, mai ales îngrozitorul an 1999, 
dar, în 32 din 36 de ani, rezultatele Berkshire per acțiune 


au batut profitul total al S&P 500, adesea de la o posta. 
Actiunile Berkshire, pe care Buffett nici nu viseaza sa le 


divizeze - transmite, de ziua de naştere a prietenilor, 
felicitări cu textul „ți doresc să trăieşti până se va diviza 
Berkshire ,, -, au urmat succesul societății şi, uneori, chiar 


i-au luat-o înainte. Tot în aceşti 36 de ani, valoarea unei 
acţiuni a crescut de la 12 $ la 71 000 $, la sfârşitul anului, 
ceea ce înseamnă o rată de creştere anuală de 27%. 


Aşa celebru cum este acest palmares, chiar şi mulți dintre 
oamenii de afaceri care votează lista celor mai admirate 
societăți nu înțeleg mecanismul din spatele valorii 
Berkshire. O parte e posibil şi să nu facă legătura cu faptul 
că votează pentru - Dumnezeule! — o societate de asigurări. 
Dar, în mod sigur, există ceva care le place: este al cincilea 
an la rând în care Berkshire se află în topul celor zece. 


Întrerupem acum această prezentare, pentru a face o 
dezvăluire: şi eu sunt o admiratoare şi o veche prietenă a lui 
Buffett, şi veşnicul redactor al raportului său anual (deşi, 
evident, el este autorul) şi acționar Berkshire de câteva zeci 
de ani. Buffett şi cum mine am tot discutat proiectul de a 
colabora la o carte despre cariera sa în afaceri - dar, pana 
acum, nu am pus nici un cuvânt pe hârtie — şi, ca urmare a 
proiectului, am beneficiat de acces nelimitat la modul său 
de gândire. 


Ce ştiu în acest moment este că Berkshire a avut un an 
remarcabil în 2000, deşi mare parte din detalii nu sunt 
cunoscute. Nu vorbesc despre acțiuni, deşi majoritatea 
discipolilor asta urmăresc. În timp ce acţiunile societăților 
tehnologice se duceau în sus ca săgeata, la începutul 


anului, Berkshire era în cădere. A coborât până la 40 800 $ 
în martie, când, spune Buffett, „eram pe cealaltă listă — cele 
mai admirate societăți de către agenții care vând în lipsă”. 
Acţiunile au revenit apoi la 71 000 $, ceea ce de la valoarea 
de unde au pornit însemna un câştig de 74%. (La sfârşitul 
lui ianuarie, acțiunile ajunseseră la 68 000 $.) Revenirea a 
reprezentat pentru Berkshire o urcare cu 26,6% pentru anul 
calendaristic - într-un an slab pentru majoritatea firmelor, 
inclusiv pentru şapte din lista celor mai admirate zece 
societăţi. 


Ei şi! Adevărata poveste se întâmpla înăuntrul societății, nu 
cu acțiunile. Într-o mişcare grandioasă de alocare a 
capitalului — care este marele său talent —, Buffett a finalizat 
sau a inițiat achiziționarea a nu mai putin de opt societăți. 
Nu vorbim de acţiuni (deşi unele dintre acestea erau 
publice), ci de societăți întregi. 


Una dintre achiziţii, U.S. Liability din Wayne, Pennsylvania, 
se adaugă imperiului de asigurări al Berkshire. Celelalte 
contribuie la mulțimea incredibilă de firme ale Berkshire, 
reprezentând afaceri atât de absurd de diferite şi clasice, 
cum sunt de exemplu cărămizile şi bocancii (Justin 
Industries, din Fort Worth) şi bijuterii fine (lanţul Ben 
Bridge, cu sediul în Seattle) şi covoarele (Shaw Industries, 
din Dalton, Georgia). Prețul de achiziționare total a fost 8 
miliarde $. Aceasta este o sumă ce pare modică, în 
comparaţie cu cele 22 miliarde $ în acțiuni pe care le-a 
plătit Berkshire pentru reasigurătorul General Re, în 1998. 
Dar cele 8 miliarde $ pentru preţul a opt firme au fost 
aproape integral plătite cu lichidităţi. Înseamnă multi bani — 
de peste cinci ori mai mult, de exemplu, decât cele 1,5 
miliarde $ pe care Berkshire le-a investit acum câţiva ani în 


cel mai mare pachet de actiuni de pana atunci, American 
Express. Mai mult, nici o parte din cele 8 miliarde $ nu a 
fost împrumutată. Buffett pur şi simplu a băgat mâna în 
căldarea cea mare de lichidităţi pe care le-a păstrat răbdător 
şi a dat banii. 


Când se finalizează toate achizițiile, Berkshire îşi va fi mai 
mult decât dublat numărul de angajaţi şi va fi adăugat la 
venituri în jur de 13 miliarde $ - desi 5 miliarde $ din 
aceştia, de la MidAmerican Energy, nu vor fi consolidate din 
cauza restricțiilor de reglementare. Chiar şi aşa, când se 
raportează veniturile Berkshire pe 2000, acestea se vor 
apropia de 30 miliarde $. Anul acesta, pentru prima dată, 
Berkshire va fi printre primele 50 de societăți din lista 
Fortune 500. Profiturile societăţii ar trebui să fie în jurul a 3 
miliarde $, inclusiv plusvaloarea pe care Berkshire a 
realizat-o în cursul anului, din vânzarea anumitor acțiuni, a 
căror identitate nu a fost încă dezvăluită de Buffett. 


Buffett nu şi-a propus niciodată să ajungă şi mai sus pe 
lista Fortune 500. Şi nici nu are vreun plan măreț pentru 
achiziții — „altceva decât să răspund la telefon”, spune el - la 
începutul lui 2000. Adevărul este că, atunci când vine vorba 
de a crea valoare pentru investitori, el nu vede lumea aşa 
cum o fac mulți dintre directorii executivi. Nu se 
concentrează pe prețul acțiunilor societăţii sale; într-o 
anume zi, s-ar putea să nu ştie cum stă. El nu caută 
sinergii; îi place să cumpere societăți sănătoase şi să le lase 
în pace. Şi loveşte mingea şi cu stânga, şi cu dreapta: şi-a 
arătat întotdeauna disponibilitatea de a cumpăra societăți 
întregi sau, ca alternativă, de a cumpăra parti din societăți, 
la bursă. Atât că în 2000 a trecut euforic în tabăra 
societăților întregi. 


Si investea in acelasi timp capital nou pe piata de capital? 
Nu. A cumparat un numar de obligatiuni speculative, 
printre acestea de la Finova (dar nu si de la Conseco, desi 
unele publicaţii au scris recent că ar fi cumpărat). A fost 
totuşi un vânzător net de acțiuni în 2000 şi în fiecare dintre 
cei patru ani anteriori. Această retragere se potriveşte cu 
bine cunoscuta sa opinie conform căreia viitoarele profituri 
din acțiuni nu vor fi nici pe departe cele pe care investitorii 
le obtinusera în anii 1980 şi 1990. Printre acțiunile pe care 
se ştie că le-a imputinat în ultimii ani se numără cele de la 
McDonald's şi Disney. 


De fapt, cu tot renumele său de investitor neobosit, Buffett 
preferă de mult timp să dezvolte Berkshire nu cumpărând 
acțiuni care cresc, cum ar presupune majoritatea, ci 
adăugând alte societăți. Sigur, aceasta poate adăuga şi 
probleme - care n-au lipsit -, dar preferă să meargă in 
această direcție. 


Această preferință are caracter emoţional, prin aceea că-i 
place să interacționeze cu managerii sucursalelor Berkshire 
şi să construiască o afacere reală, care funcționează. Şi 
preferința este adesea şi economică, datorită impozitelor. 
Inchipuiti-va că (1) o sucursală a Berkshire, cum este de 
exemplu See's Candies, are un profit de 10 milioane $ după 
impozitare şi că (2) Coca-Cola generează simultan 125 
milioane $ după impozitare, ceea ce ar însemna că partea 
Berkshire din aceasta - dat fiind faptul că deţine 8% din 
Coca-Cola - ar fi 10 milioane $. Cele 10 milioane $ câştigate 
de See's aparțin în totalitate Berkshire. Totuşi, cele 10 
milioane $ ale Coca-Cola sunt o capcană: pentru a lua banii 
aceia, Berkshire trebuie să plătească impozite suplimentare, 
fie la dividendele Coca-Cola pe care le primeşte, fie la 


plusvaloarea pe care o realizează la vânzarea acțiunilor 
Coca-Cola (nu a vândut niciodată nici una). Dacă 
oportunitățile de reinvestire a capitalului în Coca-Cola sunt 
suficient de bune, ceea ce înseamnă că profiturile 
,apartinand” Berkshire vor creşte, Buffett acceptă bucuros 
plata taxelor. Dar altfel, nu are nici o problemă să identifice 
cele 10 milioane $ câştigate intern ca fiind ceea ce-şi 
doreşte. 


Îi plac lichiditatile de orice fel, bineînţeles, iar în Berkshire a 
construit un mecanism care le produce în cantități uriaşe. 
Motorul mecanismului este activitatea de asigurări a 
societăţii, care generează acel lucru minunat numit „capital 
flotant” - bani din primele de asigurare pe care un 
asigurător îi poate investi înainte de a apărea cererile de 
plată. Şi societățile pe care le cumpără Buffett cu 
disponibilitatile existente devin si ele parte a mecanismului, 
generând lichidităţi pentru alte investiţii. 


Cât despre ceea ce cumpără: lui Buffett îi plac firmele la 
prețuri de bun-simt - în felul acesta permitandu-si să evite 
licitaţiile pe care bancherii investitori le conduc -, care 
generează lichidităţi şi sunt conduse de oameni capabili, 
cinstiți şi de încredere. Desigur, doreşte câştiguri 
substanțiale, dar nu-i pasă deloc dacă sunt constante: 
„Prefer un randament concentrat de 15% al investiţiei”, 
spunea adesea, „unui 12% egal”. Şi îşi doreşte societăți pe 
care le înțelege şi care nu sunt supuse unor schimbări 
majore. Schimbările rapide în domeniul tehnologiei l-au 
ținut departe de investiţiile în tehnologie. Simte că nu poate 
fi sigur cât flux de numerar poate produce o societate 
tehnologică de acum în zece ani, aşa că stă deoparte. 


Pentru a cumpăra societăți bune la prețuri bune, ajută sa fii 
perceput ca un mare proprietar, iar Buffett are reputaţia 
aceasta. A adunat retaileri de mobilă, mai mult sau mai 
putin din gură în gură - primul în Omaha, următorul în 
Utah, apoi in Texas, apoi in Massachusetts, apoi în Iowa. 
Pentru unii vânzători, Berkshire este un refugiu, un loc 
unde să aterizezi când, să zicem, unii dintre membrii unei 
familii care controlează o societate privată doresc lichidităţi, 
iar alții doresc să continue să conducă afacerea. Celor din 
urmă Buffett le promite independenţă şi respect şi apoi — 
lăsând la o parte vreo problemă ireconciliabilă care trebuie 
rezolvată — se tine de promisiune. „Nu mişună absolvenți de 
master care să spună oamenilor ce să facă”, spune Buffett. 
„Şi Dumnezeu ştie că eu nici nu aş şti ce să le spun.” Şi 
pentru societățile publice, care au şi ele motive de familie ca 
să vândă sau care pur şi simplu vor să scape de lumea rece 
a prețurilor regretabile ale acţiunilor, a solicitărilor 
trimestriale nerealiste si a petitionarilor neprietenosi, este 
tot un rai pe pamant. 


Acestia sunt parametrii de achizitii care au logica in orice 
an. Dar 2000 a avut un caracter financiar mai strans, care 
i-a dat lui Buffett un oarecare avantaj in achizitionarea de 
societăți. Banii disponibili pentru a cumpăra societăți s-au 
terminat către sfârşitul anului, cu obligatiunile speculative 
greu de vândut şi cu marii investitori în titluri de participare 
nervoşi. De fapt, un bancher de investiţii care l-a vizitat pe 
Buffett i-a spus că el consideră că Berkshire este singurul 
investitor din ţară care ar putea pune jos 5 miliarde $ 
pentru o poziție de investiții în acțiunile altei companii. 


Nu există un exemplu mai bun de avantaj al Berkshire - şi 
al abilității lui Buffett de a-l exploata - decât cumpărarea 


Johns Manville, cea de-a opta achizitie a anului. Profilul 
Manville in 2000 includea 2 miliarde $ in venituri din 
produse de izolare si îmbrăcare pentru acoperişuri, peste 
200 milioane $ în profituri şi un acţionar majoritar - un 
trust care fusese constituit în perioada de faliment a 
Manville, pentru a prelua obligaţiile acesteia privind 
azbestul. La mijlocul lui 2000, un grup de achiziționare a 
încheiat un acord să cumpere societatea pentru suma de 
2,8 miliarde $. Dar ulterior activitatea Manville a intrat într- 
un declin ciclic, iar cumpărătorii au început să aibă 
probleme de finanțare. Au abandonat la 8 decembrie, într-o 
vineri. Printre cei eguati se afla CEO-ul Manville, Charles 
„Jerry” Henry, care fusese obligat să participe la preluare şi 
aştepta cu nerăbdare să divorțeze de trust. 


Buffett şi cel pe care de mult timp îl numea asociatul său, 
vicepreşedintele Berkshire, Charles Munger (care locuieşte 
la Los Angeles), urmăriseră cu pasiune acțiunea Manville 
din culise. Şi trei zile mai târziu, luni, au sunat trustul şi au 
oferit 2,2 miliarde $ pentru Manville, cash. Au încheiat 
contractul, negociat prin telefon în 24 de ore, şi au făcut 
anunţul la 20 decembrie. În după-amiaza aceea, Jerry 
Henry s-a prezentat în fața angajaţilor Manville din Denver 
şi a anunţat, în urale: „Există Moş Crăciun. Dar nu stă la 
Polul Nord, prieteni. Se află în Omaha”. 


Henry, în vârstă de 59 de ani, a avut o întâlnire cu Buffett în 
Omaha, de aproape şase ore. S-a dus la întâlnire, gândindu- 
se la planurile de pensionare şi gata să spună „Am plecat”, 
dacă îşi dădea seama că nu putea lucra cu Buffett. 
Dimpotrivă, spune el, a ieşit din întâlnire motivat: „Am 
plecat total decis să fac firma să meargă. E uşor să vezi ce 


se întâmplă cu societățile lui Buffett. Sfârşeşti prin a spune 
că nu vrei să-l laşi baltă pe tipul ăsta”. 


Pentru acest articol, am vorbit cu şefii tuturor celor opt 
societăți pe care Berkshire le-a cumpărat. Nu am auzit nici o 
plângere despre noul lor proprietar, ci numai complimente. 
E adevărat, nu există nici un motiv pentru care aceşti 
oameni să-şi bombăne şeful în public, în special în fața unui 
prieten de-al său. Dar e adevărat şi că am auzit poveşti de la 
vânzători despre bani la care s-a renunţat, astfel încât să se 
poată încheia un contract cu Berkshire. 


Ed Bridge, în vârstă de 44 de ani, a patra generaţie de 
codirector al Ben Bridge Jeweler, se hotărâse cu câțiva ani 
în urmă, într-o perioadă când era bolnav, că ar trebui să 
vândă mult iubita societate a familiei. Avea în vedere o 
ofertă publică inițială sau o preluare a societăţii folosind 
fonduri împrumutate sau vânzarea către un cumpărător 
„strategic”, adică o persoană care are o afacere similară. Dar 
a primit şi un impuls către Berkshire din partea lui Barnett 
Helzberg din Kansas, care şi-a vândut propriul magazin de 
bijuterii lui Buffett, în 1995. Bridge nu prea vedea de ce 
Buffett ar fi fost interesat de societatea sa relativ mică, 
descrisă de acesta ca fiind „65 de uşi, în 11 state de pe 
Coasta de Vest”. Cu toate acestea, Bridge a vorbit la telefon 
cu Buffett la începutul anului trecut şi apoi i-a transmis 
câteva date financiare. Apoi a venit răspunsul entuziast al 
lui Buffett, îşi aminteşte Bridge, care suna aşa: „Băieți, 
sunteți grozavi, grozavi, grozavi”. 


Apoi lucrurile s-au îndreptat către încheierea unui acord. 
Dar un cumpărător strategic a auzit că Bridge ar putea 


vinde si a început să facă oferte. „Cred”, spune Bridge, „că 
probabil am fi putut primi cu 20% mai mult de la acest 
cumpărător decât am obținut de la Berkshire. Dar cred de 
asemenea că am fi distrus afacerea, dacă alegeam acel 
drum”. Aşa că, la începutul lunii mai, acesta şi Buffett au 
convenit asupra detaliilor tranzacţiei (inclusiv un pret care 
nu a fost făcut public). Nu şi-au dat mâna, pentru că nu se 
întâlniseră până atunci. Acest lucru i se potrivea de minune 
lui Buffett - „Cumpăr tot timpul societăți prin telefon”, i-a 
spus lui Bridge -, dar Bridge chiar voia să-l vadă personal 
pe acest om. A avut ocazia pe la sfârşitul lui mai, când 
Buffett, în drum către o conferință Microsoft, s-a oprit să-i 
facă o vizită. 


Managerii şi angajaţii cu care a vorbit în acea zi au 
beneficiat de atenţia sa ore în şir: dovedeşte multă vitalitate 
când face un lucru care îi place. Au avut parte şi de o doză 
din obisnuitul Buffett: cu ochelari, aspect caracteristic 
Vestului Mijlociu; păr cărunt pieptănat neatent, haina de la 
costum descheiată, bretele şi probabil aceeaşi cravată pe 
care a purtat-o o lună zi de zi; exprimare simplă, îmbrăcată 
în metafore. O directivă pe care a dat-o Buffett în acea zi 
este familiară multora dintre societățile sale: ,Continuati să 
faceţi aceleaşi lucruri ca până acum. Noi nu vom spune 
niciodată unui jucător profesionist de baseball cum să-şi 
schimbe postura când loveşte mingea”. 


Bridge îşi mai aminteşte că, pe când treceau pe lângă un 
magazin See's Candies, Buffett a început să recite prețurile 
vânzărilor făcute. Când Bridge s-a minunat de această 
performanță a memoriei, Buffett i-a răspuns: „Ce să fac, 
ador numerele”. Acest lucru i-a reamintit lui Bridge 
avertismentul unui şef al unei sucursale a Berkshire, dat 


atunci cand Bridge l-a întrebat despre Buffett: „Nu-i arăta 
nici o cifră pe care nu vrei să o vadă, pentru că şi-o va 
aminti”. 


Euforia în ceea ce priveşte achiziţiile lui Buffett dă naştere 
în mod firesc unei întrebări: cum au performat ultimele sale 
achiziții? În general, au avut succes, dar nu toate au fost 
reuşite lipsite de orice echivoc. General Re, achiziția sa de 
22 miliarde $ din 1998, a înaintat poticnindu-se pe o piaţă 
dură a reasigurărilor şi a fost lovită de propriile greşeli în 
stabilirea prețurilor. A reuşit să iasă din acest impas şi şi-a 
îmbunătățit rezultatele în 2000, dar unii analişti ai 
asigurărilor sunt de părere că Buffett a făcut o gafă 
achizitionand societatea. Chiar şi el regretă imens orice 
tranzacție care trebuie făcută în acţiuni, cum a fost cazul 
acesteia, pentru că detestă să se despartă de bucăţi de 
proprietate Berkshire. Dar spune că este încrezător că Gen 
Re va deveni un activ valoros al Berkshire. 


În cazul societăţilor lui Buffett, altele decât cele de asigurări 
— producătorii, detailiştii şi societăţile de servicii, cu alte 
cuvinte -, marjele de profit arată bine, în general, mai ales 
ținând cont de faptul că acestea sunt în mare măsură 
obişnuite. În 1999, societăţile au realizat 700 milioane $ 
înainte de impozitare la 5,7 miliarde $ venituri. După 
impozitare, marja lor se situa în jur de 7,7%, ceea ce era 
mult peste media de 5% a Fortune 500. 


Mai mult, managerii multor sucursale Berkshire lucrează în 
baza unor acorduri de compensare care îi încurajează să 
mențină utilizarea capitalului la un minim - si să trimită 
rapid orice dolari în plus către sediul din Omaha. („Acesta 


este motivul”, spune Buffett, „pentru care întotdeauna vin la 
birou sâmbăta pentru a deschide personal corespondenta”.) 
Apropo, după ce dolarii ajung la sediul central, nu intră în 
buzunarul lui Buffett: salariul său de la Berkshire este 100 
000 $ pe an şi nu va mai creşte. Pe de altă parte, el este 
proprietarul a 31% din acțiunile Berkshire, care recent au 
fost evaluate la aproximativ 32 miliarde $, aşa că nu-l 
compatimim. 


In ceea ce priveste societatile de productie, cea mai mare 
dezamăgire a lui Buffett a fost Dexter Shoe, o companie din 
Maine pe care a cumparat-o la inceputul anilor 1990, cu 
440 milioane $ în acţiuni. Confruntandu-se cu o concurență 
străină dură, Dexter a făcut toate eforturile să se alinieze 
fabricilor americane, iar singurul lucru cu care s-a ales au 
fost profituri reduse drastic şi apoi pierderi. Făcând genul de 
declaraţie la care nu are prea multă experienţă, Buffett va 
spune în raportul său anual că, în mod evident, a plătit 
pentru Dexter mai mult decât făcea şi că a dublat această 
greşeală plătind cu acțiuni. Va adăuga şi faptul că nu 
consideră că managementul societății Dexter ar fi avut vreo 
vină pentru aceasta. 


Dar s-a confruntat ocazional cu alte situaţii în care 
conducerea era în mod evident problema şi în care a trebuit 
să recurgă la concedierea unor oameni. Unele dintre 
probleme au apărut la societăți pe care le-a achiziționat de 
la familii în care managerii mai în vârstă, extrem de 
competenți, care s-au ocupat inițial de societate, nu aveau 
copii cu abilități similare (ceea ce ar putea fi, recunoaşte el, 
motivul pentru care s-au hotărât să vândă). A avut tipul 
acesta de problemă la Fechheimer, un producător de 
uniforme din Cincinnati, pe care Berkshire l-a achiziționat 


in 1986, cand era condus de doi frati in varsta de peste 60 
de ani. Unul dintre frați s-a pensionat apoi, iar celălalt, 
director executiv, s-a îmbolnăvit. Fiul directorului executiv a 
preluat conducerea, dar nu a reuşit să fie la înălțime şi a 
fost îndepărtat. Au trecut ani la rând fără să fie numit nici 
un director. În cele din urmă, în 1999, Buffett a încercat o 
polenizare incrucisata, numind ca şef al Fechheimer un 
director al uneia dintre societățile de asigurări, Brad 
Kinstler. „Şi este într-adevăr extraordinar”, spune Buffett, 
cu uşurare. „Ar trebui să încercăm tipul acesta de lucruri 
mai des.” 


Vigoarea cu care se implică Buffett în repararea 
mecanismului său sau atunci când se implică în orice are 
legătură cu Berkshire contrazice faptul că are 70 de ani. Cu 
toate acestea, vârsta sa este un subiect care adesea bântuie 
minţile acţionarilor societății. Preocuparea lor este rațională, 
dat fiind ceea ce este Berkshire. În primul rând, este o 
colecție grozavă de active, a căror valoare va supraviețui şi 
când Buffett nu va mai fi prin preajmă. În al doilea rând, 
reprezintă capacitatea sa de a investi fluxul de numerar 
provenit din aceste active - si acest talent este probabil de 
neînlocuit. 


Tema vârstei a concentrat atenția în mod special vara 
trecută, cand Buffett a suferit o operație pentru 
îndepărtarea câtorva polipi (toți benigni) de pe colon. Şi-a 
revenit rapid, şi-a reluat alergările de dimineață pe bandă şi 
a revenit la meniul de hamburgeri, cartofi prajiti cu sare si 
ocazional inghetata Dairy Queen, totul facut să alunece cu 
Coca-Cola cu aromă de cireşe. 


Cu toate acestea, operatia a determinat presa sa revada ceea 
ce a spus in ultimul raport anual despre succesiunea la 
conducere. Daca ar fi să moară azi, fiul său de 46 de ani, 
Howard, preşedinte al unei firme de echipament agricol din 
Assumption, Illinois, şi în acelaşi timp fermier, ar deveni 
preşedinte neexecutiv al Berkshire. Activitatea de rutină pe 
care şeful o face acum se va împărți între două persoane. 
Louis Simpson, în vârstă de 64 de ani, care gestionează 
investițiile sucursalei GEICO a Berkshire, va prelua probabil 
portofoliul Berkshire. Supravegherea sucursalelor 
operaționale va fi sarcina unei persoane din cadrul 
societății, pe care Buffett a ales-o, dar al cărei nume nu l-a 
făcut public. Într-un articol din octombrie, Wall Street 
Journal specula ca trei dintre directorii executivi ai 
sucursalelor Berkshire erau favoriți: Ajit Jain, 49 de ani, 
care lucrează cu Buffett la construirea unor mari si putin 
cunoscute contracte de asigurare; Tony Nicely, 57 de ani, 
şeful GEICO; si Richard Santulli, 56 de ani, CEO al 
Executive Jet. 


Buffett spune ca oricare dintre ei poate face jobul lui mai 
bine decât el — „dar nu trebuie să afle nimeni”. Are oricum o 
soluție: „Nu vă gândiţi sa fractionati acţiunile; o sa 
fracționăm vârsta mea”. 


De fapt, e greu să iei în serios orice discuţie despre 
succesiune, pentru că Buffett (şi medicul său) consideră că 
sănătatea sa este bună, iar el pur şi simplu îşi propune să- 
şi facă treaba o perioadă nedeterminată. Îi place ceea ce face 
— îi place la nebunie! La fel şi lui Jack Welch, bineînţeles, 
dar GE are reguli privind pensionarea, în timp ce Berkshire 
nu. Buffett i-a reamintit asta recent lui Welch, în glumă, 
după ce Welch, în vârstă de 65 de ani, a făcut următorul 


comentariu despre varsta in Financial Times: ,Nimic nu e 
mai rau decât să-l vezi pe bătrânul preşedinte, care nu mai 
ştie de el, ocupându-şi scaunul”. Buffett i-a transmis un fax 
lui Welch cu următorul mesaj scris în grabă: „Jack, noi nu 
tolerăm genul ăsta de exprimare la Berkshire. Eu il tin pe 
Charlie pe scenă” - acesta fiind vicepreşedintele Munger, 77 
de ani, pe scena adunării generale a Berkshire - „astfel încât 
acționarii să ştie că ar putea fi şi mai rău”. 


Ar putea părea ciudat să întrebi o persoană de 77 de ani 
dacă e de părere că prietenul său de 70 este încă în formă, 
dar asta am făcut de curând cu Charlie Munger, care este 
recunoscut pentru istetimea sa de toți cei care îl cunosc. A 
observat cumva, l-am întrebat noi pe Munger, vreo 
diminuare a capacității mentale a lui Buffett sau a 
capacitatii sale de a gandi neconventional si creativ? Munger 
a dat initial răspunsul tipic, monosilabic: „Nu”. Indemnat să 
dezvolte raspunsul, a spus ca Buffett de azi ar putea fi chiar 
„ceva mai bun” decât cel de până acum. „Pentru ca ştie mai 
multe”, spune Munger. ,Pana acum, am vazut destui 
oameni îmbătrânind ca să ştiu că lucrurile se pot întâmpla 
foarte repede. Unii merg cu 145 de kilometri pe oră, şi apoi — 
la fel ca portocalul - au un declin rapid. Aşa că nu se pot 
face extrapolări. Dar nu văd nici cea mai vagă diminuare a 
capacităților mentale ale lui Warren.” Munger adaugă că 
Berkshire a construit un avantaj în ceea ce priveşte 
reputaţia. „Lucrul acesta iti permite să o iei pe scurtături”, 
spune el. „Practic, am putut să cumpărăm Johns Manville 
fără să ne fi întâlnit cu cineva.” 


Celor care îl cunosc, li se pare şi că Buffett apare tot timpul 
cu idei noi. Acestea nu au cine ştie ce legătură cu inovarea 
produselor, în afara cazului în care pui la socoteală 


implicarea sa in a ajuta See’s sa aleaga noi arome pentru 
acadele. Dar Berkshire a avut deseori 0 abordare inovativa a 
relatiei cu actionarii: le-a pus la dispozitie un ,manual al 
utilizatorului”, în care sunt enunțate principiile de operare 
ale societății; le permite să stabilească personal (pe baza 
numărului de acţiuni pe care le deţine fiecare) unde vor 
merge contribuțiile la operele de caritate ale Berkshire; chiar 
organizează o adunare anuală, care le permite acţionarilor 
oportunitatea de a pune întrebări, timp de cinci ore, şefilor 
Buffett şi Munger, referitor la orice chestiune legată de 
afaceri. 


Şi, desigur, întâlnirea anuală din Omaha este în sine unică. 
Participă în jur de 10 000 de acționari, multi din străinătate, 
timp de un weekend întreg de festivități: un meci de baseball 
la care Buffett face prima aruncare, de obicei slabă: 
cumpărături fără măsură („Eu sper asta”, spune Buffett) la 
Borsheim, magazinul de bijuterii al Berkshire din Omaha; şi 
acele ore în care Buffett şi Munger predau cursuri, pentru 
că despre aceasta este vorba, în cadrul adunării. 


Sintetizând, aceasta este o societate care se gândeşte în 
primul şi în primul rând la acţionarii săi — deşi aici ar putea 
exista un aspect asupra căruia Buffett şi o parte din echipa 
sa nu sunt de acord. În afara lui Buffett, nu am întâlnit 
niciodată un CEO care să nu creadă că acțiunile sale sunt 
subevaluate. Cu toate acestea, Buffett a trecut prin perioade 
- una a fost în 1998, în care Berkshire s-a ridicat la peste 
80 000 $ - în care a avut impresia că acţiunile sunt 
supraevaluate. Si isi făcea mari griji din această cauză, 
pentru că nu-i place să se creadă că acționarii Berkshire fie 
cumpără, fie vând la prețuri care se abat semnificativ de la 
ceea ce el consideră că ar fi o zonă de corectitudine. „Am să 


spun întotdeauna acest lucru”, a declarat recent, „imi fac 
griji mai curând atunci când Berkshire se află prea sus, 
decât prea jos”. Oare această erezie îl va elimina din topul 
celor mai admirate zece societăți? 


Pentru acționarii Berkshire, ideile noi care au cea mai mare 
valoare sunt probabil cele care emană de la firma principală 
de asigurări a societăţii, National Indemnity. În timp, 
asigurătorul şi-a construit o reputație mondială pentru 
disponibilitatea de a emite o poliţă care să acopere aproape 
orice risc, de aproape orice proporție (deşi societatea se 
protejează întotdeauna de expunerea la risc), dacă prima 
este satisfăcătoare. Calcularea şanselor acestor polite este 
un proiect comun al lui Buffett si al lui Ajit Jain - amândoi 
eminent dotați pentru acest joc -, si cei doi duc uneori 
Berkshire într-un teritoriu ciudat. Ar fi nevoie de pagini 
întregi ca să discutăm terenul in extenso, dar iată un 
exemplu: anul trecut, au emis o poliţă prin care Grab.com 
era protejată împotriva obligaţiei de a plăti un premiu de 1 
miliard $ (cu o valoare actuală de 170 milioane $), o 
momeală cu care Grab.com atrăgea milioane de oameni să 
folosească site-ul său internet, astfel încât să adune 
informaţii utile comercianților. Jocul la care urmau să 
participe vizitatorii site-ului consta în a alege şapte numere 
între 1 şi 77; buletinele atrăgeau atenţia că şansele să nu 
alegi cele şapte numere corecte erau formidabile. Nimeni nu 
ştia acest lucru mai bine decât Buffett şi Jain şi, de fapt, 
nimeni nu a câştigat niciodată. Dar, evident, cineva ar fi 
putut câştiga, ceea ce ar fi produs o gaură imensă în 
veniturile Berkshire. „N-aş fi sărit în sus de bucurie dacă ar 
fi trebuit să plătim”, spune Buffett, „dar ne asumăm tot 
timpul astfel de riscuri bine calculate. Acesta este lucrul pe 


care noi il facem si pe care aproape nimeni altcineva nu e 
dispus să-l facă.” 


Jain, al cărui birou se află în Connecticut, este unul dintre 
cei care chiar a văzut o schimbare la Buffett. La începutul 
anilor 1990, cei doi obişnuiau să discute aproape în fiecare 
seară, în jurul orei 9.00, ora Omaha, despre ce s-a 
întâmplat cu asigurările în ziua respectivă. Apoi, Buffett a 
început să joace bridge pe internet, şi acolo se află în mod 
normal acum la ora 9.00. Jain spune că schimbarea nu-l 
afectează. „Pur şi simplu, acum vorbim înainte sau după 
jocul de bridge.” 


Cum am jucat frecvent bridge cu Buffett, atât în echipă cu 
el, cât şi în echipa adversă, am ajuns să consider că stilul 
său de joc, în unele sensuri, se aseamănă cu stilul său de 
afaceri şi de investiții (deşi e mult mai dur cu unii dintre 
partenerii săi de bridge decât cu managerii săi). Când joacă 
bridge, nu foloseşte unele dintre convențiile moderne de 
licitaţie, pe care majoritatea jucătorilor le acceptă ca fiind 
standard. Ştie toate posibilitățile jocului şi licitează şi joacă 
în acelaşi timp cu acestea în minte. Este analitic şi 
concentrat când joacă şi este din ce în ce mai bun - deşi nu 
este ceea ce jucătorii de bridge numesc expert. Când face o 
greşeală stupidă, este de obicei dur cu sine însuşi - „Nu-mi 
vine să cred că am făcut asta”, a spus recent după o mână. 
„A fost incredibil.” Remarca autoacuzatoare mi-a amintit de 
ceva ce a spus la un moment dat despre greşelile sale în 
afaceri: „N-ar conta pentru mine că nu mai ştie nimeni 
altcineva. Aş şti eu”. 


Palmaresul său arată că nu aveau cum sa fie prea multe 
astfel de greşeli. Şi, dată fiind starea sa de sănătate în 
continuare buna, Buffett are toate şansele să-şi 
îmbunătățească acest palmares. Un lucru interesant în 
acest moment în legătură cu Berkshire este faptul că trei 
dintre cele mai mari participatii ale sale - Coca-Cola, 
American Express si Gillette - au toate CEO noi (Douglas 
Daft, la Coca-Cola, Kenneth Chenault, la American Express, 
si James Kilts, un director executiv de la Nabisco, care 
tocmai a fost angajat la Gillette). Asta inseamna ca Buffett 
are ce să supravegheze. Si, aşa cum spune el cu plăcere, 
„Am de urmărit toate acele minunate societăți pe care le 
detinem”. 


Si In continuare are inca lichiditatile. ,Locul acesta imi 
aminteste de Mickey Mouse cand este ucenicul vrajitorului 
in Fantasia”, spune el. ,Problema lui erau inundatiile. A 
noastra sunt lichiditatile.” Nu e deloc tentat sa scape de ele 
— răbdarea este unul dintre punctele sale tari. Desi acum 
cumpără non-stop, n-ai vrea să pariezi — poate doar în cazul 
în care ai o poliţă de asigurare încheiată la Berkshire - că 
nu va da din nou lovitura. 


26 martie 2001 


O SCRISOARE DIN RUBRICA DE SCRISORI A 
REVISTEI FORTUNE 


Articolul ,Masina de evaluat” este un articol extraordinar, 
dar as dori sa contrazic un aspect la care faceti referire: 
„Buffett nu caută sinergia”. Indiferent dacă o caută sau nu, 
este cunoscut pentru modul neobişnuit în care o asigură. 
Iarăşi şi iarăşi, rentabilitatea bună a unei societăți a devenit 
excepțională sub umbrela Berkshire. Gândiţi-vă la See’s 
Candy, Buffalo News, Scott Fetzer si la altele. Dublati 
rentabilitatea capitalului unei societăți şi obţineţi mult mai 
mult decât dublarea valorii intrinsece a societății. 


Dacă recordul pentru sinergie este interesant, sursa acelui 
record este cea care contează. Buffett este singurul manager 
al unui conglomerat de societăți care îmi vine în minte şi 
care nu se conformează modelului de comandă şi control. În 
acest sens, a creat un nou model de management. 


Buffett este unul dintre cei mai mari manageri din istorie. A 
creat cel mai de succes conglomerat dintre cele ale anilor 
1960, cel mai de succes dintre toate fondurile de investiții 
speculative, din anii 1970 şi este pe cale de a crea cel mai 
mare detailist fără concurență (o colecţie de astfel de 
detailişti), din toate timpurile. Ar trebui să fie omagiat 
pentru calitățile sale de manager. 


CHARLES WALLMAN 


Washington Island, Wisconsin 


10 decembrie 2001 


WARREN BUFFETT DESPRE BURSA DE VALORI 


un discurs al lui Buffett, pe care Carol Loomis l-a 
transformat intr-un articol 


Discursul lui Buffett, la adunarea liderilor in afaceri (vezi p. 
287) care a avut loc la Allen & Co., in 1999, in Sun Valley, 
Idaho, a fost atât de admirat, încât Herbert Allen, 
conducătorul societății, l-a rugat pe Buffett, doi ani mai târziu, 
să îl repete. Din nou, am lucrat cu Buffett ca să transformam 
discursul său (pe care l-a ținut în iulie 2001) într-un articol 
care să fie publicat în revista Fortune. Pe pagina de 
deschidere, am început articolul cu o întrebare: „Deci, unde ne 
aflăm acum - cu bursa de valori, care pare să reflecte o 
imagine întunecată a profitului, un război neobişnuit şi 
încrederea zdruncinată a consumatorului?” 


Discursul lui Buffett, un exemplu al gândirii sale 
neconvenționale şi creative, abordează o serie de teme care il 
preocupă in măsură foarte mare: rezilienta economiei 
americane; incapacitatea investitorilor, în mare măsură a 
fondurilor de pensii, de a ignora privitul în urmă; importanța 
prețului pentru a aprecia când e momentul să cumperi. 


In cei doi ani care s-au scurs intre primul si cel de-al doilea 
discurs al său, într-adevăr, indicele Dow a căzut de la 11 194 
la 9 500, odată cu dezumflarea bulei internetului. Doar în 
privința prețului, aşteptările lui Buffett în ceea ce priveşte 
randamentul pe termen lung al acțiunilor s-a îmbunătățit în 
consecință. 


Dar nu cu mult. Un grafic din articol, bazat pe măsurătorile lui 
Buffett, arăta că preţurile erau încă la cel mai mare nivel din 
istorie, în raport cu PIB. Graficul a devenit faimos: în anii care 
au urmat, am primit frecvent telefoane şi e-mailuri, prin care 
se cerea revistei Fortune actualizarea acestuia. Si, într- 
adevăr, în cele din urmă am făcut-o, publicând o nouă 
versiune a graficului, la începutul lui 2009 (vezi p. 481) când, 
pentru un timp, a părut că acţiunile nu vor ajunge niciodată la 
limita de jos. (CL) 


Ultima dată când am abordat acest subiect, în 1999, am 
împărțit cei 34 de ani anteriori în două perioade a 17 ani 
care, în sensul de ani buni şi ani slabi, erau uimitor de 
simetrice. lată prima perioadă. După cum puteţi vedea, în 
perioada de 17 ani, indicele Dow a câştigat exact o zecime de 
procent. 


INDICELE DOW JONES INDUSTRIAL 


31 decembrie 1964: 874,12 


31 decembrie 1981: 875,00 


Si iat-o pe cea de-a doua, marcata de o incredibila piata in 
creştere care, in timp ce-mi asterneam gândurile pe hârtie, 
era pe punctul de a se încheia (deşi nu ştiam acest lucru). 


INDICELE DOW JONES INDUSTRIAL 


31 decembrie 1981: 875,00 


31 decembrie 1998: 9 181,43 


Această diferență colosală între piețe nu s-ar putea explica 
prin, să spunem, diferențele între creşterea produsului 
intern brut. In prima perioadă, PIB a crescut de fapt de mai 


mult de două ori mai repede decât in cea de-a doua 
perioadă. 


CREŞTEREA PRODUSULUI INTERN BRUT 


1964-1981: 373% 


1981-1998: 177% 


Prin urmare, care era explicatia? Am ajuns la concluzia ca 
mişcările contrastante ale pieței erau produse de 
schimbările extraordinare a două variabile economice critice 
— şi de o forță psihologică legată de acestea care, in cele din 
urmă, a intrat în joc. 


În acest punct, este nevoie să vă reamintesc despre definiția 
,investitiei”, care, deşi simplă, este adesea uitată. Investiţia 
înseamnă să pui jos bani azi, pentru a primi mai multi bani 
mâine. 


Aceasta ne aduce la prima dintre variabilele economice care 
a afectat prețurile acțiunilor in cele două perioade - ratele 
dobânzii. În economie, ratele dobânzii acţionează în modul 
în care se comportă gravitația în lumea fizică. În toate 
vremurile, pe toate piețele, în toate locurile din lume, cea 
mai mică modificare a ratelor dobânzii modifică valoarea 
tuturor activelor financiare. Lucrul acesta se vede în mod 
clar în cazul prețului fluctuant al obligatiunilor. Dar regula 
se aplică şi terenurilor agricole, rezervelor de petrol, 
acțiunilor şi oricăror active financiare. lar efectele pot fi 
uriaşe în cazul acțiunilor. Dacă ratele dobânzii sunt, să 
spunem, 13%, valoarea actuală a unui dolar pe care îl vei 
primi în viitor de pe urma unei investiții nu e nici pe departe 
la fel de mare ca valoarea prezentă a unui dolar, dacă ratele 
sunt de 4%. 


Prin urmare, aceasta este situația ratelor dobânzii, la datele- 
cheie din segmentul nostru de 34 de ani. Au crescut 
spectaculos - acest lucru a fost rău pentru investitori — in 
prima jumătate a acestei perioade şi au scăzut spectaculos — 
o binefacere pentru investitori — în cea de-a doua jumătate. 


RATELE DOBÂNZII LA OBLIGATIUNILE DE STAT PE 
TERMEN LUNG 


31 decembrie 1964: 4,20% 


31 decembrie 1981: 13,65% 


31 decembrie 1998: 5,09% 


Cealalta variabila critica aici este cati dolari se asteptau 
investitorii să obțină de la societăţile in care investiseră. In 
cursul primei perioade, aşteptările au fost înşelate în mare 
măsură, pentru că profiturile corporative nu arătau prea 
bine. La începutul anilor 1980, barosul economic al 
preşedintelui Rezervei Federale, Paul Volcker, a făcut ca 
profitabilitatea corporativă să ajungă la un nivel care nu mai 
fusese văzut din anii 1930. 


Consecința este că investitorii şi-au pierdut încrederea în 
economia americană: priveau către un viitor care avea să fie 
bântuit de două aspecte negative. Primul, nu vedeau prea 
mult bine venind din direcţia profiturilor corporative. Al 
doilea, ratele imense ale dobânzii care caracterizau perioada 
îi obligau să mai scadă încă ceva din profiturile şi aşa foarte 
subțiri. Aceşti doi factori, împreună, au produs o stagnare 
pe piața de capital din 1964 până în 1981, deşi aceşti ani au 
fost caracterizați de îmbunătăţiri uriaşe ale PIB-ului. 
Afacerile țării au crescut, in timp ce evaluările investitorilor 
referitoare la acele afaceri au intrat la apă! 


Şi apoi, inversarea acestor factori a creat o perioadă în care 
creşterile mult mai mici ale PIB-ului au fost însoţite de o 
mină de aur pentru piață. In primul rând, aveam de-a face 


cu o creştere semnificativă a ratei profitabilitatii. În al doilea 
rând, avea loc o cădere enormă a ratelor dobânzii, ceea ce 
făcea ca un dolar din profitul viitor să fie cu atât mai 
valoros. Ambele fenomene erau combustibili reali si 
puternici pentru o piaţă în creştere puternică. Si, în timp, 
factorul psihologic pe care l-am menţionat s-a adăugat 
ecuației: tranzactionarea speculativă a explodat, pur si 
simplu, datorită acțiunii pieţei pe care oamenii au văzut-o. 
Mai târziu, vom analiza patologia acestei maladii periculoase 
şi recurente. 


Acum doi ani, am crezut că tendințele fundamentale 
favorabile în mare măsură îşi încheiaseră parcursul. Pentru 
ca piața să crească spectaculos de unde se afla atunci, ar fi 
fost nevoie ca ratele dobânzii pe termen lung să scadă şi mai 
mult (ceea ce este întotdeauna posibil) sau să aibă loc o 
îmbunătățire majoră a profitabilitatii corporative (ceea ce 
părea, în acel moment, considerabil mai putin posibil). Daca 
ne uităm la un grafic pe 50 de ani al profiturilor după 
impozitare ca procent din produsul intern brut, constatăm 
că rata, în mod normal, se situează între 4% -— aceasta a fost 
aproximativ în anul slab 1981, de exemplu - şi 6,5%. Rar se 
întâmplă ca rata să treacă de 6,5%. În anii cu profit foarte 
bun, 1999 şi 2000, rata a fost sub 6%, iar anul acesta ar 
putea scădea sub 5%. 


Iată, prin urmare, explicația mea pentru cele două perioade 
total opuse a câte 17 ani. Se pune întrebarea: cât de mult 
spun acele perioade trecute ale pieței despre viitorul 
acesteia? 


Pentru a propune un răspuns, as dori să arunc o privire in 
urmă, la secolul XX. După cum ştiţi, acesta a fost într- 
adevăr secolul american. Au apărut automobilele, 
aeronavele, radiourile, televizoarele şi computerele. A fost o 
perioadă incredibilă. Într-adevăr, creşterea productivității 
per capita a SUA, măsurată în dolari reali (adică fără 
impactul inflaţiei), a reprezentat un colosal 702%. 


Secolul a avut şi câțiva ani extrem de grei, bineînţeles — cum 
au fost anii Marii Crize din 1929-1933. Dar o privire decadă 
cu decadă asupra PIB-ului per capita [care este prezentată 
în graficul următor] scoate la iveală un lucru remarcabil: ca 
națiune, am făcut progrese relativ constante de-a lungul 
întregului secol. Astfel încât s-ar putea crede că valoarea 
economică a SUA - cel putin aşa cum este măsurată de 
piețele de titluri de valori - a crescut şi ea într-un ritm 
rezonabil de consecvent. 


Dar lucrurile nu s-au întâmplat aşa. Ştim, în urma analizei 
anterioare a perioadei 1964-1998, că paralelismul a 
dispărut complet în acea epocă. Dar şi întregul secol 
demonstrează acest lucru. La începutul său, de exemplu, 
între 1900 şi 1920, țara mergea înainte ca o mică locomotivă 
cu abur, extinzând în mod exploziv folosirea electricităţii, a 
autoturismelor şi a telefonului. Şi totuşi, piața abia dacă s-a 
mişcat, înregistrând anual o creştere de 0,4% care, în linii 
mari, este analogă castigurilor subtirele din perioada 1964- 
1981. 


INDICELE DOW JONES 


31 decembrie 1899: 66,08 


31 decembrie 1920: 71,95 


În cursul următoarei perioade, am avut boomul pieţei anilor 
1920, când indicele Dow a sărit cu 430%, ajungând la 381 
în septembrie 1929. Apoi au trecut 19 ani - 19 ani - şi 
indicele Dow a ajuns la 177, la jumătatea nivelului inițial. 
Acest lucru este adevărat, chiar dacă anii 1940 au fost 
caracterizați de departe de cea mai mare creştere a PIB-ului 
per capita (50%) decât orice altă decadă a secolului XX. A 
urmat apoi o perioadă de 17 ani în care acțiunile au luat-o 
în sfârşit din loc - aducând un profit minunat de cinci la 
unu. Şi apoi, cele două perioade discutate la început: 
stagnarea până în 1981 şi boomul spectaculos, care a 
încheiat frumos acest secol. 


Pentru a împărți lucrurile in alt mod, am avut trei piețe in 
creştere uriaşă, unică şi care au acoperit 44 de ani, în 
cursul cărora indicele Dow a câştigat peste 11 000 de 
puncte. Şi am avut trei perioade de stagnare, care au 
acoperit în jur de 56 de ani. În cursul acestor 56 de ani, ţara 
a făcut progrese economice majore, şi totuşi indicele Dow a 
pierdut de fapt 292 de puncte. 


Cum a fost posibil acest lucru? Intr-o tara infloritoare, in 
care oamenii sunt orientati spre castig, cum a fost posibil sa 
existe trei perioade lungi si chinuitoare de stagnare care, in 
total — lăsând la o parte dividendele -, te-ar fi făcut să pierzi 
bani? Răspunsul se află în greşeala pe care investitorii o fac 
mereu - forța psihologică de care am pomenit anterior: 
oamenii se ghidează de obicei privind în urmă şi, în mare 
parte, după ceea ce văd imediat în spatele lor. 


SUA nu au încetat niciodată să crească 
Creşterea PIB per capita a mers încetișor în primii ani ai secolului XX. 
Dar, dacă ar fi să comparăm SUA cu un pachet de acţiuni, în total, 
s-a mișcat excepțional. 


50% 


Creșterea PIB 
per capita în secolul XX 
(dolari) 


29% 
24% 24% 24% 


21% 
18% 
13% 
1% 

Prima parte a secolului ofera o ilustrare vie a acelei miopii. 
In primii 20 de ani ai secolului, actiunile au produs mai 
mult decat obligatiunile cu rating superior. Relatia pare 
acum bizara, dar atunci era aproape axiomatica. Se stia ca 


LVH JNN LYO 


acțiunile sunt mai riscante, aşa că de ce sa le cumperi, in 
afara cazului în care ti se plătea un bonus? 


Şi apoi, în 1924, a apărut o carte - subțire şi initial 
neanuntata, dar menită să impulsioneze piețele cum nu se 
mai întâmplase până atunci - scrisă de un domn pe nume 
Edgar Lawrence Smith. Cartea, cu titlul Common Stocks as 
Long Term Investments [Acțiunile comune ca investiții pe 
termen lung], descria un studiu făcut de Smith privind 
mişcările prețurilor titlurilor de valoare în cei 56 de ani care 
s-au încheiat în 1922. Smith şi-a demarat studiul pornind 
de la ipoteza următoare: acțiunile vor merge mai bine în 
perioade cu inflație, iar obligatiunile vor merge mai bine în 
perioade cu deflatie. Era o ipoteză perfect rezonabilă. 


Dar să luăm notă de primele cuvinte din carte: „Aceste 
studii reprezintă o relatare a unui eşec — eşecul datelor de a 
susține o teorie preconcepută”. Smith continuă: „Datele 
adunate păreau totuşi să merite o analiză suplimentară. 
Dacă nu aveau să demonstreze ceea ce sperasem noi că vor 
demonstra, părea de dorit să le lăsăm libere şi să le urmăm 
către indiferent ce concluzie ne-ar fi putut duce”. 


Ei, şi a fost odată un om deştept, care a făcut cel mai greu 
de făcut lucru din lume. Charles Darwin spunea că, de câte 
ori întâlnea ceva care contrazicea o concluzie la care tinea, 
era obligat să scrie noua constatare într-un interval de 30 de 
minute. Altfel, mintea sa avea să lucreze pentru a respinge 
informaţia discordantă, la fel cum organismul respinge 
transplanturile. Tendința naturală a omului este să se agate 
de credințele sale, mai ales dacă acestea sunt întărite de 
experiențe recente - o mică fisură în construcția noastră, 


care are impact asupra a ceea ce se intampla in cursul 
perioadelor in care pietele sunt in crestere o data la un secol 
si al perioadelor extinse de stagnare. 


Pentru a reda ceea ce a descoperit Edgar Lawrence Smith, 
voi cita un gânditor legendar — John Maynard Keynes, care a 
recenzat cartea in 1925, aducând-o astfel in atenţie. In 
recenzia sa, Keynes descria „poate cel mai important punct 
de vedere al domnului Smith... şi în mod sigur cel mai 
inovator. Societăţile industriale bine gestionate nu 
distribuie, in general, acţionarilor întregul profit obţinut. In 
anii buni, dacă nu în toți anii, acestea păstrează o parte a 
profitului şi îl reintroduc în circuitul afacerii. Astfel, există 
un element de dobândă capitalizată (italicele îi aparţin lui 
Keynes), care operează în favoarea unei investiții industriale 
sănătoase”. 


Atât erau de simple lucrurile. Nici măcar nu era ceva nou. 
Oamenii ştiau în mod sigur că societățile nu plăteau 100% 
din profiturile obținute. Dar investitorii nu s-au gândit mai 
departe, la implicaţiile acestui aspect. Şi iată, apare tipul 
acesta, Smith, care spune: „De ce acţiunile performează mai 
bine, în general, decât obligatiunile? Un motiv esențial este 
că societățile păstrează câştigurile, acestea continuând să 
producă alte câştiguri — şi dividende, în acelaşi timp”. 


Această constatare a declanşat o piaţă crescătoare fara 
precedent. Stimulati de intuiţia lui Smith, investitorii s-au 
năpustit asupra acțiunilor, anticipând un avantaj dublu: 
profitul lor initial mai mare în raport cu obligatiunile şi, în 
plus, dezvoltare. Pentru publicul american, înțelegerea 
acestor lucruri a fost precum descoperirea focului. 


Dar nu a trecut mult si acelasi public s-a ars. Actiunile au 
fost aduse la preturi care au impins in jos randamentul lor, 
aducându-l la nivelul obligatiunilor şi, in cele din urmă, a 
împins randamentul lor cu mult mai jos. Ce s-a întâmplat 
atunci ar trebui să le pară cititorilor straniu de familiar: 
simplul fapt că preţurile acţiunilor creşteau atât de repede a 
devenit principalul motiv pentru care oamenii s-au năpustit 
asupra acțiunilor. Ceea ce câțiva au cumpărat din motive 
corecte în 1925, cei mulți au cumpărat din motivul greşit în 
1929. 


Perspicace, Keynes a anticipat o perversitate de acest fel, în 
recenzia sa din 1925. A scris: „Este periculos... să aplici 
viitorului argumente inductive bazate pe experiența trecută, 
în afara cazului în care poți distinge motivele generale 
pentru care experiența trecută a fost ceea ce a fost”. Dacă 
nu poți face acest lucru, spunea, poţi cădea în capcana de a 
aştepta rezultate în viitor, care se vor materializa numai 
dacă toate condiţiile sunt perfect identice cu cele din trecut. 
Condiţiile speciale pe care le avea în minte, fireşte, rezultau 
din faptul că studiul lui Smith acoperea o jumătate de secol 
în cursul căruia acțiunile au avut, în general, un randament 
mai mare decât obligatiunile cu rating superior. 


Eroarea colosală de calcul pe care au făcut-o investitorii în 
anii 1920 a reapărut, într-o formă sau alta, de câteva ori de 
atunci. Mahmureala monumentală a publicului de pe urma 
orgiei stocurilor din anii 1920 a durat, după cum am văzut, 
până în 1948. Ţara era atunci în mod intrinsec cu mult mai 
valoroasă decât fusese cu 20 de ani înainte: randamentul 
dividendelor era mai mult decât dublu fata de randamentul 
obligatiunilor; şi totuşi, prețurile acțiunilor se situau la mai 
putin de jumătate din valoarea de vârf atinsă in 1929. 


Conditiile care au generat rezultatele nemaipomenite ale lui 
Smith reapăruseră — în măsură considerabilă. Dar, în loc sa 
vadă ceea ce era mai mult decât evident la sfârşitul anilor 
1940, investitorii erau tintuiti locului de piața 
înspăimântătoare de la începutul anilor 1930 şi evitau 
reexpunerea la durere. 


Să nu credeți nici măcar o secundă că micii investitori sunt 
singurii vinovaţi de a privi prea mult înapoi. Să ne uităm la 
comportamentul fondurilor de pensii gestionate profesional 
în ultimele decenii. In 1971 - perioada Nifty Fifty - 
managerii fondurilor de pensii, simțindu-se în siguranță pe 
piaţă, au investit peste 90% din fluxul lor net de numerar în 
acțiuni, ceea ce reprezenta, la momentul acela, un 
angajament record. Şi apoi, în câţiva ani, a căzut plafonul şi 
acțiunile au ajuns cu mult mai ieftine. Şi atunci, ce au făcut 
managerii fondurilor de pensii? Au renunțat să mai 
cumpere, pentru că acțiunile deveniseră mai ieftine! 


FONDURILE DE PENSII PRIVATE 


% din fluxul de numerar investit în acţiuni 


1971: 91% (valoare record) 


1974: 13% 


Acesta este lucrul pe care nu-l pot înțelege niciodată. Ca sa 
mă refer la o preferință personală, voi cumpăra hamburgeri 
tot restul vieții mele. Când prețul hamburgerilor scade, se 
cântă „Aleluia” in familia Buffett. Când creşte prețul 
hamburgerilor, plangem toți. Pentru majoritatea oamenilor, 
e la fel pentru tot ce vor cumpăra în viata lor - cu excepţia 
acțiunilor. Când prețul acțiunilor scade şi pot cumpăra mai 
multe cu aceiaşi bani, oamenilor nu le mai plac. 


Acest fel de comportament este şi mai uimitor când este 
adoptat de managerii fondurilor de pensii, care ar trebui să 
aibă cel mai lung orizont de timp dintre toți investitorii. 
Aceşti manageri nu vor avea nevoie de bani în fondurile lor 
mâine, nici anul viitor, nici măcar în următorii zece ani. Aşa 
că au toată libertatea de a se relaxa. Cum nu operează cu 
propriile fonduri, mai ales, deciziile lor nu ar trebui să fie 
deformate de lăcomie. Ar trebui să se gândească la ce are 
cea mai multă logică. Şi totuşi, se poartă ca nişte amatori 
(fiind plătiţi, totuşi, ca şi cum ar avea competenţe speciale). 


În 1979, când am simțit că acţiunile trăgeau de tine să le 
cumperi, am scris într-un articol: „Managerii fondurilor de 
pensii continuă să ia decizii investitionale privind în urmă. 
Această abordare a generalilor care luptă ca şi cum ar fi 
ultimul război s-a dovedit costisitoare în trecut şi e probabil 
că va fi la fel de costisitoare şi acum”. E adevărat, am spus, 
pentru că „acțiunile se vând acum la niveluri care ar trebui 
să producă randamente pe termen lung mult superioare 
obligatiunilor”. 


Sa ne gandim la circumstantele din 1972, cand managerii 
fondurilor de pensii cumpărau în continuare obligatiuni: 
indicele Dow era 1 020 la sfârşitul anului, avea o valoare 
medie contabilă de 625 şi avea un randament contabil de 
11%. Şase ani mai târziu, indicele Dow era cu 20% mai jos, 
valoarea sa contabilă crescuse cu aproape 40% şi avusese 
un randament contabil de 13%. Or, aşa cum scrisesem 
atunci, „acțiunile erau demonstrabil mai ieftine în 1978, 
când managerii fondurilor de pensii nu voiau să le cumpere, 
decât în 1972, când le-au cumpărat la rate record”. 


La data articolului, obligatiunile corporative pe termen lung 
aveau un randament de aproximativ 9,5%. Aşa că am pus 
această întrebare aparent evidentă: „Se pot obţine rezultate 
mai bune, pe termen de 20 de ani, dintr-un pachet de 
obligaţiuni de 9,5% ale unor societăți americane mari care 
ajung la maturitate în 1999 decât dintr-un grup de acțiuni 
tip Dow achiziționate, în total, în jurul valorii contabile şi 
care e probabil să genereze aproximativ 13%, la acea valoare 
contabilă?” Întrebarea conţinea şi răspunsul. 


Acum, dacă ati fi citit articolul în 1979, ati fi suferit — o, cum 
ati fi suferit! — timp de aproape trei ani. Nu mă pricepeam 
deloc pe-atunci la a prognoza mişcările prețurilor acțiunilor 
pe termen scurt şi nu mă pricep nici acum. Nu am nici cea 
mai vagă idee către ce se va îndrepta bursa de valori în 
următoarele şase luni, sau în următorul an, sau în 
următorii doi ani. 


Dar cred că este foarte uşor să vezi ce este probabil să se 
întâmple pe termen lung. Ben Graham ne-a spus de ce: 
„Deşi bursa de valori funcţionează ca o maşină de vot pe 


termen scurt, acționează ca o maşină de cântărit pe termen 
lung”. Teama şi lăcomia joacă roluri importante cînd se 
votează, dar nu se înregistrează pe cântar. 


Din punctul meu de vedere, nu era greu să spui că, într-o 
perioadă de 20 de ani, o obligatiune cu randament de 9,5% 
nu va merge la fel de bine ca şi această obligatiune 
deghizată numită Dow, pe care o puteai achiziționa sub-pari 
- aceasta este valoarea contabilă - si care avea un 
randament de 13% al pari. 


Permiteti-mi să explic ce vreau să spun cu termenul pe care 
l-am strecurat mai sus, ,obligatiune deghizată”. O 
obligatiune, cum ştiu majoritatea, are un anumit termen şi 
un şir de mici cupoane ataşate. O obligatiune de 6%, de 
exemplu, plăteşte un cupon de 3%, o dată la şase luni. 


Acţiunile, în schimb, reprezintă un instrument financiar 
care implică un drept asupra viitoarelor distribuții făcute de 
o societate dată, fie că sunt plătite ca dividende, fie pentru a 
reachizitiona acţiuni, fie pentru a face o compensare după 
vânzare sau lichidare. Platile sunt de fapt „cupoane”. Grupul 
de proprietari care le va obţine se va schimba pe măsură ce 
acționarii vin şi pleacă. Dar rezultatul financiar pentru 
proprietarii societăţii, în general, va fi determinat de 
dimensiunea si de oportunitatea acestor cupoane. 
Estimarea acestor caracteristici este punctul esențial al 
analizei investitionale. 


Acum, măsurarea dimensiunii acelor ,cupoane” devine 
foarte dificilă în cazul acțiunilor individuale. E mai uşor 


totusi in cazul grupurilor de actiuni. In 1978, asa cum am 
mentionat, am avut randamentele Dow de 13% la valoarea 
contabila medie de 850 $. Acel 13% putea fi doar un etalon, 
nu o garantie. Totuşi, dacă dorim sa investim pentru o 
perioadă în acțiuni, am cumpăra de fapt obligaţiuni - la 
preţuri care în 1979 rareori creşteau putin supra-pari — cu o 
valoare principală de 891 $ şi un foarte posibil cupon de 
13%, la suma principală. 


Cum ar putea acest lucru să nu fie mai bun decât o 
obligatiune, cu 9,5%? De la acest punct de pornire, acțiunile 
trebuiau să depăşească performanța obligatiunilor pe 
termen lung. Acest lucru, incidental, s-a dovedit adevărat în 
cea mai mare parte a vieții mele ca om de afaceri. Dar, aşa 
cum ne-ar reaminti Keynes, superioritatea acțiunilor nu este 
inevitabilă. Sunt avantajoase numai atunci când predomină 
anumite condiții. 


Să vă mai arăt un alt aspect referitor la mentalitatea de 
turmă caracteristică managerilor fondurilor de pensii - un 
aspect care este poate accentuat de un oarecare interes 
personal din partea celor care supraveghează fondurile. În 
tabelul de mai jos, sunt prezentate patru societăți cunoscute 
— tipice pentru multe altele pe care aş fi putut să le aleg - şi 
randamentele aşteptate la activele fondului lor de pensii, pe 
care le-au folosit în calcularea plăţii (sau creditului) pe care 
trebuie să o facă în fiecare an, pentru pensii. 


RANDAMENT  PREVIZIONAT AL 


FONDULUI DE PENSII 


General Electric 9,5% 


General Motors 10,0% 
iM 10.0% 


Randamentul obligatiunilor de stat | 8,0% | 10,4% | 5,5% 
pe termen lung 


Cu cat este mai mare rata previziunii pe care o societate o 
foloseşte pentru pensii, cu atât mai mari vor fi câştigurile 
raportate. Acesta este modul in care funcționează 
contabilitatea fondurilor de pensii - si sper, de dragul 
relativei conciziuni, că o să mă credeţi pe cuvânt. 


Aşa cum reiese din tabel, previziunile în 1975 erau modeste: 
7% pentru Exxon, 6% pentru GE şi GM şi sub 5% pentru 
IBM. Ciudatenia acestor presupuneri este că investitorii 
puteau atunci cumpăra obligaţiuni de stat pe termen lung, 
care nu puteau fi amortizate anticipat şi care plăteau 8%. 
Cu alte cuvinte, aceste societăți şi-ar fi putut încărca 
întregul portofoliu cu titluri lipsite de risc, cu randament de 
8%, însă, cu toate acestea, au folosit previziuni mai scăzute. 
În 1982, după cum puteţi vedea, au crescut puţin 
previziunile, majoritatea în jurul a 7%. Dar acum se puteau 
cumpăra obligaţiuni de stat pe termen lung la 10,4%. S-ar fi 
putut de fapt asigura acel randament zeci de ani la rând, 
cumpărând aşa-numitele obligaţiuni cu cupon zero (strips), 
care garantau o rată de reinvestire de 10,4%. De fapt, şi 
vecinul meu idiot ar fi putut gestiona fondul şi ar fi realizat 


un randament mult mai mare decât previzionările privind 
investiția pe care le foloseau corporatiile. 


De ce Dumnezeu ar previziona o societate 7,5% când putea 
obține aproape 10,5% la obligaţiuni de stat? Răspunsul este 
din nou acea privire în urmă: investitorii care trecuseră prin 
colapsul Nifty Fifty de la începutul anilor 1970 încă mai 
simțeau durerea acelei perioade şi erau depăşiţi în modul în 
care gândeau despre randamente. Nu reuşeau să facă 
ajustările mentale necesare. 


Şi acum, să trecem la anul 2000, când am avut obligaţiuni 
de stat pe termen lung la 5,4%. Şi ce anume spuneau cele 
patru societăți în rapoartele lor anuale pe 2000 despre 
previzionările pentru fondurile lor de pensii? Foloseau 
previzionări de 9,5% şi chiar de 10%. 


Îmi place jocul şi tare mi-aş dori să fac un pariu mare cu 
directorul economic şi contabilul oricăreia dintre cele patru 
societăți sau cu actuarii sau auditorii lor că, în următorii 15 
ani, nu se vor apropia de ratele pe care le-au postulat. Priviţi 
doar matematica, în primul rând. Portofoliul unui fond este 
foarte probabil să fie alcătuit din o treime obligaţiuni, la care 
— presupunând existența unui amestec conservator de 
aspecte, cu un domeniu adecvat de termene - fondul nu se 
poate aştepta azi să aibă un randament de peste 5%. E 
simplu de văzut atunci că fondul va avea nevoie de o medie 
de peste 11% la cele două treimi, adică la acţiuni, pentru a 
genera un total de 9,5%. Aceasta este o presupunere destul 
de eroică, mai ales ţinând cont de cheltuielile substanțiale 
de investiții pe care le suportă un fond tipic. 


Presupunerile eroice fac totusi minuni cand e vorba de 
profituri. Însuşindu-şi aceste cote de previziune din ultima 
coloană, aceste societăți raportează randamente cu mult 
mai mari —- cu mult mai mari - decât daca ar folosi cote mai 
mici. Şi lucrul acesta este apreciat, în mod sigur, de cei care 
stabilesc cotele. Actuarii, care îşi au rolurile lor în acest joc, 
nu ştiu cine ştie ce despre randamentul viitoarelor investiţii. 
Ceea ce ştiu însă este că toți clienţii lor doresc cote care 
sunt mari. Şi un client mulțumit continuă să-ți fie client. 


Vorbim aici de numere mari? Să ne uităm la General 
Electric, cea mai valoroasă şi cea mai admirată societate din 
țară. Şi eu sunt un mare admirator al acesteia. GE şi-a 
condus fondul de pensii extraordinar de bine zeci de ani, iar 
prognozele sale privind randamentele sunt tipice categoriei. 
Folosesc firma ca exemplu doar datorită importanței sale. 


Dacă ne-am putea întoarce în 1982, GE a înregistrat un cost 
al pensiilor de 570 milioane $. Această sumă a costat 
societatea 20% din rezultatul înaintea impozitării. Anul 
trecut, GE a înregistrat un credit de pensii de 1,74 miliarde 
$. Acesta a reprezentat 9% din rezultatul societăţii înaintea 
impozitării. Şi a fost de 2,5 ori profitul diviziei dispozitive 
electrice, de 684 milioane $. Un credit de 1,74 miliarde $ 
este efectiv o sumă foarte mare. Reduceţi suficient 
previziunea privind pensiile şi dispare mare parte a 
creditului. 


Creditul de pensii al GE şi cel al multor altor corporații îşi 
datorează existența unui regulament al Comisiei pentru 
Standarde Financiar Contabile, care a intrat în vigoare în 
1987. Pornind din acel punct, societăţile echipate cu 


previziunile corecte şi care obțineau performanța necesară a 
fondului puteau începe să crediteze venitul de pensii în 
declarațiile lor de venituri. Anul trecut, conform Goldman 
Sachs, 35 de firme din lista S&P 500 au obținut peste 10% 
din venituri din creditele lor de pensii, chiar dacă, în multe 
cazuri, investițiile lor pentru pensii s-au micşorat 
considerabil. 


Din nefericire, subiectul premiselor privind pensiile, aşa 
importante cum sunt, nu este abordat niciodată la şedinţele 
consiliilor corporative. (Eu însumi am fost membru în 19 
consilii şi n-am auzit niciodată să se discute serios acest 
subiect.) Iar acum necesitatea de a discuta subiectul este 
extrem de mare pentru că aceste presupuneri care se fac, 
toții ochii fiind atintiti în urmă, la gloria anilor 1920, sunt 
foarte exagerate. Va invit să-l întrebaţi pe directorul 
financiar al unei societăți care are un fond de pensii mare 
cu beneficii definite ce ajustare ar trebui făcută la câştigurile 
societăţii, dacă presupunerile sale privind pensiile ar fi 
reduse la 6,5%. Şi apoi, dacă vreţi să fiți răutăcioşi, întrebaţi 
care erau previziunile în 1975, când atât acțiunile, cât şi 
obligatiunile aveau randamente viitoare mult mai mari decât 
în prezent. 


Rapoartele anuale pe 2001 urmând să apară curând, ar fi 
interesant de văzut dacă societățile au redus previziunile 
privind viitoarele randamente ale pensiilor. Având în vedere 
ce randamente scăzute au existat în ultima vreme, şi cu 
continuarea probabilă a acestora în viitor, cred că oricine 
care nu alege să reducă previziunile - CEO, auditori şi 
actuari - riscă acţiuni în justiție pentru inselarea 
investitorilor. lar administratorii care nu pun sub semnul 


intrebarii acest optimism afisat pur si simplu nu-si fac 
meseria. 


Plimbarea pe care am facut-o de-a lungul ultimului secol 
dovedeste ca irationalitatea extrema a pietei erupe in mod 
periodic — şi sugerează, în mod obligatoriu, că investitorii 
care vor să reuşească ar face bine să înveţe cum să abordeze 
următoarea explozie. E nevoie de un antidot şi, după 
părerea mea, este vorba despre cuantificare. Când 
cuantifici, nu ajungi în mod obligatoriu pe culmea 
strălucirii, dar nici nu te scufunzi în nebunie. 


Discutând lucrurile din punct de vedere macro, 
cuantificarea nu trebuie să fie deloc ceva complicat. Mai jos 
e un grafic, care începe cu aproape 80 de ani în urmă şi care 
este într-adevăr esenţial prin ceea ce spune. Graficul arată 
valoarea de piață a tuturor titlurilor de valoare 
tranzacţionate public ca procent din PIB. Proporția are 
oarecare limitări în ceea ce priveşte specificarea lucrurilor pe 
care trebuie să le cunoşti. Cu toate acestea, este probabil 
cea mai bună şi singura măsură a locului în care se află 
evaluările în orice moment dat. Şi, după cum puteți vedea, 
cu aproape doi ani în urmă, raportul s-a ridicat la un nivel 
fără precedent. Acesta ar fi trebuit să fie un semnal clar de 
avertizare. 


Pentru mine, mesajul acestui grafic este următorul: dacă 
raportul procentual cade în zona a 70% sau 80%, 
cumpărarea de acțiuni este probabil o variantă bună pentru 
dumneavoastră. Dacă raportul se apropie de 200% - aşa 
cum s-a întâmplat în 1999 şi partial în 2000 -, vă jucaţi cu 
focul. După cum puteți vedea, raportul a fost recent 133%. 


Chiar şi aşa, este o cădere considerabilă fata de momentul 
în care vorbeam despre piață, în 1999. M-am hazardat 
atunci să spun că publicul american ar trebui să se aştepte 
la randamente ale acțiunilor, în următorii 10 sau 20 de ani 
(cu dividendele incluse şi cu inflația de 2% asumată), de 
probabil 7%. Aceasta era o cifră brută, care nu lua în 
considerare costurile de tranzacţionare, cum sunt 
comisioanele şi taxele. Ca valoare netă, m-am gândit că 
randamentele vor fi de 6%. 


Piata de capital e ceva de nedescris 


Valoarea actiunilor SUA versus PIB a scazut brusc, din 2000. Dar procentul 
din octombrie, de 133%, depășește în continuare vârful atins în 1929, 

*Valorile se bazeaza pe datele curente NYSE, estimari pentru AMEX înainte de 1972 si estimari 
pentru actiunile extrabursiere, inainte de 1976. 


Astăzi, „hamburgerii” de pe piața de capital, ca să ne 
exprimăm astfel, sunt mai ieftini. Economia țării a crescut, 
iar prețurile acțiunilor sunt mai scăzute, ceea ce înseamnă 


ca investitorii pot obtine mai mult cu aceiasi bani. M-as 
astepta acum sa vad randamentele pe termen lung atingand 
valori oarecum mai mari, în zona a 7%, după costuri. Nu e 
rău deloc - asta dacă aşteptările tale nu se raportează în 
continuare la perioada anilor 1990. 


16 septembrie 2002 


O SCRISOARE DE APRECIERE PE CARE ŞI-O 
DOREȘTE TOATĂ LUMEA 


casetă de Jerry Useem 


Următoarea casetă a însoțit un articol post-Enron, care 
descria graba corporațiilor de a se transforma in institutii- 
model. 


Care sunt cele mai râvnite cuvinte în lumea corporativă 
americană de azi? 


E simplu: „Cu stimă, Warren”. 


Acum, când societățile se întrec care mai de care să-şi 
îmbunătățească performanța, o scrisoare de laudă din 


partea superinvestitorului Warren Buffett a devenit cea mai 
pretioasa forma de recunoastere. General Electric a obtinut 
una ca urmare a faptului ca a anuntat ca va contabiliza 
drept cheltuieli optiunile de vanzare/cumparare. ,De multi 


ani, GE a adus lucruri bune în viata noastră”, scria Buffett. 
„Acum GE a adus lucruri bune în contabilitate.” 


Standard & Poor's au primit şi ei una, pentru noua măsură 
de introducere a „rezultatelor recurente”. „Acţiunea 
dumneavoastră este în acelaşi timp curajoasă şi corectă”, 
spunea Buffett în scrisoarea sa, care le-a plăcut suficient de 
mult S&P, încât să o posteze pe website-ul lor. „În viitor, 
investitorii vor considera acțiunea dumneavoastră ca un 
eveniment istoric important.” Printre alti fericiți adresanti se 
numără Bank One şi Amazon. 


„Este singura persoană sau entitate care are în continuare o 
reputație fără pată”, spune analistul Robert Friedman, de la 
S&P. Totuşi, câteva alte voci vorbesc despre credulitate, ca 
de exemplu John Bogle, fondatorul Vanguard Group, un tip 
foarte franc. Dar cum a ştiut Bogle că discursul despre 
răspunderea corporativă a fost bun? ,[Buffett] mi-a transmis 
o scrisoare de apreciere, după ce a citit discursul”, spune el. 


11 noiembrie 2002 


ORACOLUL UNIVERSAL 


Andy Serwer 


In cei 47 de ani in care Warren Buffett a condus Berkshire 
Hathaway, acțiunile au scăzut cu aproximativ 40% până la 
50%, în patru momente diferite. Vom identifica trei dintre 
acele episoade — 1973-1974, 1987-1988 şi 2007-2008 - si 
vom trece la celălalt făptaş, bula internetului. Acest articol de 
fond îl prezintă pe Buffett la sfârşitul anului 2002, când bula 
a plesnit evident, iar acţiunile A ale Berkshire au urcat la loc, 
de la putin peste 40 000 $, la începutul anilor 2000, la peste 
70 000 $. Între timp, începuse să umble vorba că Buffett n-ar 
fi poate chiar o relicvă, aşa cum afirmaseră hotărât multi 
învățați că ar fi, în perioada în care erau cu capetele în bulă. 


Andy Serwer, care scria atunci numeroase materiale pentru 
Fortune sub numele de Street Life şi care a devenit în 2006 
redactor-şef al revistei, s-a întâmplat să primească sarcina de 
a scrie articolul despre „întoarcerea lui Buffett”, în momentul 
în care acesta se îndrepta spre California, împreună cu un 
grup de alti bărbaţi, pentru a participa la un turneu de golf. 
Nu că Buffett ar fi jucat golf; îl împiedica o leziune a 
tendonului umărului. Dar acest grup anume de bărbaţi juca 
golf la Pebble Beach, Spyglass şi Cypress Point, o dată la doi 
ani, de douăzeci de ani, iar Buffett nu dorea în nici un caz să 
rateze faptul de a socializa cu ceilalți membri ai grupului. 


Aşa că Andy s-a dus şi el la Pebble Beach. A stat cu Buffett 
toată ziua: afară, când nu erau disponibile camerele nici 
unuia; în camera lui Buffett; şi seara, cand Buffett şi jucătorii 
de golf se adunau. Printre ceilalți se numărau Charlie 
Munger, Tom Murphy, de la Cap Cities/ABC, George 


Gillespie, de la Cravath, Swaine & Moore, Don Graham de la 
Washington Post si Sandy Gottesman si sotul meu, John 
Loomis, de la First Manhattan Co. 


Andy s-a decis rapid că n-ar fi chiar rău să facă integral 
reportajul la Pebble Beach. Şi nu e de mirare că de-atunci nici 
un alt reportaj nu l-a mai adus acolo. (CL) 


De zeci de ani, numele Warren Buffett evocă imaginea unui 
investitor cu mâini de aur - un caracter puternic, un 
nonconformist, profund ataşat valorii, care (aşa cum o să vă 
spună zeci de biografi şi investitori la început de drum) 
crede în cumpărarea „societăților” mai curând decât a 
acțiunilor. Efectul său asupra pieței de capital rivalizează cu 
cel al preşedinţilor consiliului de administraţie ai Rezervei 
Federale si cu al preşedinţilor SUA; stilul său investiţional 
este studiat şi copiat de legiuni de acoliti, de la cei de pe 
Wall Street la cei din orăşelele americane de provincie; 
scrisorile sale din rapoartele anuale ale Berkshire Hathaway 
sunt citite (şi citate) ca şi cum ar fi Biblia. 


Aşa că este putin ciudat, ca să nu zic mai mult, să-l vezi pe 
bărbatul Warren Buffett de aproape, îmbrăcat în pijama. 
Este o dimineață somptuoasă californiană, iar eu sunt 
împreună cu un Warren Buffett de 72 de ani, în 
apartamentul sau spatios de la parterul hotelului Lodge, din 
Pebble Beach. Afară, străluceşte orbitor soarele de 
octombrie. Priveliştea golfului Carmel este fabuloasă. In 
partea dreaptă, se află zona cu iarbă tunsă scurt a terenului 
de golf, în stânga se află un chiparos mare. Cât despre 
Oracolul din Omaha, ei bine, ciuguleşte relaxat o omletă de 


la room-service, lenevind intr-un halat alb din prosop si 
pijamale albastru pastel. 


Cum e firesc pentru o altfel de perfecțiune a Coastei de Vest, 
vorbeam despre bula IT din secolul care tocmai se încheiase. 
„A fost o halucinație în masa”, spunea Buffett, „de departe 
cea mai mare din toată viața mea”. Înspăimântător, şi totuşi 
Buffett arată aproape netulburat. Nu se citeşte nici un 
regret pe figura sa. Poate pentru că nu a fost implicat deloc 
în prostiile astea — bula sau explozia ei. 


Ceea ce ne aduce la o altă fateta a lui Buffett. Şi aceasta e 
faptul că a avut perfectă dreptate privind marea majoritate a 
investițiilor sale în timp, dar a avut dreptate - în propriul 
său stil calm, discret şi aproape naiv — în legătură cu multe 
alte lucruri importante: a apreciat corect guvernanta 
corporativă, corect opţiunile de vânzare/cumpărare şi 
reforma contabilă, corect dispariția eticii corporative, 
supranatural de corect piața de capital. 


Într-adevăr, a apreciat aceste lucruri corect timp de ani de 
zile. Ce s-a schimbat în cursul ultimelor luni de scandal 
corporativ, economie nauca şi o groaznică piață în scădere 
este faptul că restul lumii pare să revină la perspectiva lui 
Buffett. Să privim mai departe: din ce în ce mai multe 
persoane par să se aştepte (sau cel putin să spere) să isi 
facă apariţia şi să îi salveze de propriile greşeli trecute. Dat 
fiind faptul că el controlează, prin societatea sa Berkshire 
Hathaway, una dintre cele mai lichide surse de capital de pe 
pământ, Buffett a avut recent posibilitatea de a cumpăra 
părți uriaşe din societăți americane, în special din cele din 
sectoare puternic afectate, ca de exemplu telecomunicatiile, 


utilitatile publice si energia. Face ceea ce a făcut 
întotdeauna în aceşti mulți ani: cumpără când prețurile 
sunt foarte mici, nu mari. 


Aşa simplă cum pare această ispravă, nimeni nu a reuşit să 
facă la fel. Pentru noi, muritorii de rând, acest lucru în sine 
e un motiv suficient de a-i urmări fiecare mişcare. Şi tot din 
acest motiv revista Fortune a revenit la acest subiect. Am 
solicitat putin din timpul preţios al lui Buffett şi ne-am ales, 
în schimb, cu o panoramă extraordinară, de 48 de ore, a 
minții Oracolului şi cu o conversatie-maraton, care a 
acoperit totul, de la bombe nucleare la obligaţiuni 
speculative, la Barry Bonds, la Barry Switzer, la Eliot 
Spitzer. 


În acest moment, discutăm despre o vreme în care multi au 
crezut că se înşela. Greu de imaginat, dar, acum nu mult 
timp, o mulțime de oameni de pe Wall Street şi din Silicon 
Valley gândeau că acest investitor legendar era neînsemnat, 
terminat. Modul în care Buffett aborda lucrurile părea 
discordant. Regulile jocului se schimbaseră, iar el nu se 
prinsese. „Warren Buffett ar trebui să spună «Îmi cer scuze», 
afirma cu patimă Harry Newton, editor al Technology 
Investor Magazine, la începutul anului 2000. Cum de i-au 
scăpat revoluțiile siliconului, wireless-ului, DSL-ului, 
cablului şi biotehnicii?” 


Nu e necesar să subliniez că toate acestea se întâmplau în 
epoca exuberantei iraționale, cand Nasdaq era în urcare, iar 
acțiunile Berkshire se prăbuşeau. Fixatia lui Buffett privind 
valoarea (dar şi valorile), concentrarea asupra termenului 
lung, nu scurt — toate acestea erau depasite. Ce se întâmpla 


cu cultura opțiunilor de vânzare/cumpărare, ingineria 
financiară şi „etica situationala” (pentru a folosi una dintre 
expresiile lui Buffett)? Lucrurile acestea funcționau, nu-i 


aşa? 


„V-a deranjat vreodată”, l-am întrebat, „faptul că oamenii 
spuneau că sunteți depăşit, terminat?” 


„Niciodată”, răspunde cu vocea sa prietenoasă, uşor 
răguşită. „Nu mă deranjează astfel de lucruri. Nu poți avea 
rezultate bune în investiții decât dacă gândeşti independent. 
Şi adevărul este că nu ai dreptate sau nu greşeşti doar 
pentru că lumea e de acord cu tine. Ai dreptate pentru că 
datele tale şi raționamentul tău sunt corecte. În cele din 
urmă, asta e tot ce contează. Şi nu s-a pus deloc problema 
corectitudinii acțiunilor sau rationamentului.” 


Timpul petrecut cu Buffett începe la Omaha, într-o 
duminică, şi continuă la bordul unui Gulfstream NetJets 
către Monterey, de unde ne-a luat sora sa, Bertie, şi ne-a 
dus cu maşina până la Pebble Beach. La Pebble îşi petrece 
majoritatea timpului închis în cameră, în loc să fie pe 
terenul de golf cu grupul său de opt, cu care se întâlneşte o 
dată la doi ani din cauza unei leziuni a tendonului 
umărului. Leziunea nu e o problemă uriaşă pentru Buffett. 
În primul rând, pentru că nu-l doare şi în al doilea, nu e 
chiar aşa înnebunit după golf. („Am avut cel mai mare 
handicap dintre toți membrii din Augusta”, se laudă.) 
Problema de la umăr îi permite să aibă mai mult timp ca să 
lucreze — citit, scris şi vorbit la telefon —, ceea ce, oricum, îi 
place cel mai mult. 


Un singur lucru logic este de făcut atunci cand ai la 
dispoziție cea mai grandioasă minte financiară din lume, 
blocată în camera sa, cu o aripă rănită. Şi anume, să-l 
întrebi pe posesorul acesteia despre piața de capital. 
Problema e că lui Buffett nu-i place să vorbească despre 
prețurile acțiunilor per se — deşi a făcut acest lucru într-un 
articol publicat în noiembrie 1999 în revista Fortune, în care 
a dat de înțeles, în mod insistent, că piața era prea sus. 
(Istoricii ar face bine să observe paralelele dintre acel articol 
şi avertismentul pe care l-a dat, grozav de bine, Bernard 
Baruch, în anii 1920.) Revista Fortune a publicat o 
continuare a articolului despre punctele sale de vedere anul 
trecut, în care Buffett a spus că multe corporații vor fi 
obligate să-şi diminueze aşteptările exagerate privind 
randamentele fondurilor de pensii. (Se dovedeşte că are 
dreptate.) Şi arăta că valoarea tuturor acțiunilor americane 
era atunci cu mai bine de o treime mai mare decât cea a 
produsului intern brut american, mult peste procentul 
maxim din 1929. Mesajul era clar: acţiunile ar putea 
continua să scadă. (Corect din nou.) 


Deci, ce crede Buffett despre piață acum? Nimic altceva 
decât: „Bula a explodat, dar acţiunile tot nu sunt ieftine”. 
Fără îndoială, însă, acum e un moment mai bun să cumperi 
acțiuni decât era în 1999, confirmă el. Şi principiile 
investitionale ale lui Buffett rămân neclintite: „Investitorii 
trebuie să evite greşeala de a cumpăra mofturi, societăți de 
calitate proastă, şi să urmărească evoluția pieţei”, spune. 
„Cumpărarea unui fond pe indici pe o perioadă lungă este 
cea mai recomandată.” Ce ziceti de achiziționarea acțiunilor 
Berkshire Hathaway? „Nu ştiu ce să spun; preţul e oarecum 
ridicat”, spune, „deşi aş prefera să fiu proprietarul acestora, 
decât al celor din S&P 500. Când discutam răscumpărarea 


acțiunilor noastre [la începutul anului 2000, cand 
plonjaseră la 40 000 $], ei bine, acela era cu adevărat un 
semnal!” A scos un hohot de râs homeric, unul dintre 
semnele lui distinctive, şi şi-a pus picioarele pe masuta de 
cafea. Acţiunile sale au crescut la peste 70 000 $, de atunci. 
Investitori, luaţi notă: data viitoare cand Buffett pomeneşte 
de răscumpărarea acțiunilor, cumpăraţi. 


Centrul vieții lui Buffett nu este piața de acțiuni in general, 
ci societatea sa, Berkshire Hathaway - şi a înțelege cum 
funcționează este esenţial pentru înțelegerea modului de 
gândire al lui Buffett. Pentru aceasta, am luat întâi legătura 
cu asociatul lui Buffett, Charlie Munger, care este membru 
al grupului jucătorilor de golf, alături de Tom Murphy, fost 
şef al Cap Cities, şi Don Graham, CEO al Washington Post 
Co. „Este atât de extrem modul în care este operată 
Berkshire, încât cred că multi oameni nu-l înțeleg pe 
deplin”, îmi spune Munger. „Avem mai puţine cheltuieli 
generale şi o rapiditate mai mare în luarea deciziilor decât 
orice alt loc de mărimea noastră din lume.” 


Este într-adevăr greu să exagerezi diferența dintre Berkshire 
Hathaway si alte societăţi. În primul rând, este un 
conglomerat cu operațiuni importante în domeniul 
asigurărilor. Deține acțiuni semnificative în societăți 
americane uriaşe, cum sunt Coca-Cola, Gillette si American 
Express. Berkshire controlează şi o societate importantă de 
utilități publice şi conducte de gaz şi deține un uluitor corn 
al abundenței de firme obişnuite - precum detailişti de 
mobilă, magazine de bijuterii şi fabrici de încălțăminte. 


Societatea s-a dezvoltat in absenta vreunui plan orientativ 
sau a unei harti strategice si, cu toate acestea, alcatuirea 
Berkshire oferă investitorilor o fereastră destul de amplă 
către gândirea lui Buffett. De exemplu, ani de zile, Berkshire 
a fost foarte cunoscută ca societate de asigurări, cu acele 
participatii mari. Dar s-au întâmplat o serie de lucruri. În 
primul rând, Buffett nu mai cumpără chiar atât de multe 
acțiuni la alte societăți. Achiziționarea Washington Post, de 
exemplu, s-a întâmplat în anii 1970. De ce s-a oprit? 
Simplu: prețurile acțiunilor erau prea mari pentru gustul 
său, de ani de zile. „Am cumpărat primele acțiuni acum 60 
de ani”, spune Buffett. „Din acei 60 de ani, probabil 50 au 
fost atractivi din punctul de vedere al achiziţionării de 
acțiuni comune. O perioadă de circa zece ani, probabil, nu 
am reuşit să găsesc nimic.” Multi din acei zece, important de 
menționat, au fost ani recenți. 


În schimb, Buffett a trecut la achiziționarea unor societăți 
întregi (adesea făcând parte din vechea economie şi private), 
dintre care multe se vindeau ieftin în perioada boomului 
tehnologic. Unele dintre achiziții au fost şi activități de 
asigurare, dar altele făceau parte din cornul abundenței, de 
care am pomenit — vopsele Benjamin Moore, covoare Shaw, o 
întreprindere de utilități publice numită MidAmerican 
Energy şi, cel mai recent, Pampered Chef, un distribuitor 
direct privat de ustensile de bucătărie. Rezultatul este că 
faimoasele participatii ale Berkshire au devenit mai putin 
evidenţiate (recent, portofoliul valora aproximativ 26 
miliarde $). Şi, în timp ce segmentul de asigurări a crescut, 
partea de conglomerat alcătuită din societăți manufacturiere 
şi de servicii este mult mai mare decât înainte. Asigurările 
încă reprezintă aproximativ jumătate din veniturile 
Berkshire; dar ca procent, totuşi, sunt în scădere. 


Prin achiziționarea acestor firme diferite — aproximativ 20, în 
ultimii cinci ani -, numărul de angajaţi care lucrează la 
societăţile din cadrul Berkshire Hathaway a crescut într-un 
mod sănătos. Astăzi, peste 145 000 de persoane, din toată 
țara, se pot ridica în picioare şi spune „Lucrez pentru 
Warren Buffett”. Prin aceasta, Berkshire este cam al 25-lea 
cel mai mare angajator din SUA. (Are un număr de angajați 
mai mare decât cel al PepsiCo sau Marriott.) 


Cum găseşte Warren Buffett noi societăți pe care să le 
adauge palmaresului său? În general, acestea vin la el. Zilele 
acestea, spune Buffett, vânzătorii sunt de câteva feluri: 
„Acum primim două tipuri de apeluri. Suntem contactaţi 
când lumea doar ne doreşte [in sensul că doresc ca afacerile 
lor să devină societăți Berkshire] şi primim apeluri de la 
persoane care vor doar bani - şi repede. Noi suntem 
cumpărătorul care poate veni cu banii peste weekend”. 


În prima categorie - vânzători care îl abordează pentru că 
doresc să devină societăți Berkshire - se află ultima achiziție 
a lui Buffett, Pampered Chef. Dacă eşti bărbat sau dacă 
urasti gătitul, e posibil să nu fi auzit de această societate. 
Dar dacă nu ti se potriveşte această descriere, este foarte 
posibil sa fi auzit. „Consultanţii” Pampered Chef vând 
ustensile şi aparate de bucătărie acasă la beneficiari. Este 
un fel de model Tupperware de lux. 


Acum 22 de ani, fondatoarea Doris Christopher a 
împrumutat 3 000 $ dintr-o poliţă de asigurare de viata, 
pentru a începe afacerea astfel încât să aibă program de 
lucru flexibil şi să poată petrece timp cu fetiţele ei. Astăzi, 
societatea ei are vânzări de peste 700 milioane $, care vin de 


la 70 000 de vânzători direcţi, care tin peste 19 000 de 
demonstrații la domiciliu pe săptămână. (În ceea ce priveşte 
profiturile, putem spune doar că Pampered este extrem de 
profitabilă, cu marje extrem de atrăgătoare.) 


Deşi afacerea sa era înfloritoare, Christopher ştia că avea 
nevoie de un plan în situația în care (a) murea sau (b) 
hotăra, la o anumită vârstă, să se retragă din afacere. 
Auzise despre Warren Buffett cu ani în urmă „şi m-am 
gândit vag «N-ar fi grozav să fac parte din societatea lui?», 
dar în acel moment a dat la o parte gândul”. Numele 
Berkshire a apărut din nou totuşi, şi la mijlocul lui 
septembrie, cei de la banca Goldman Sachs, unde-şi avea 
Christopher conturile, au luat legătura cu Buffett, căruia i-a 
plăcut pe loc ceea ce a văzut. 


În doar câteva zile, Christopher şi preşedinta societăţii sale, 
Sheila O'Connell Cooper, au zburat de la Chicago la Omaha 
pentru o discuție cu Oracolul. „Mi-am dat seama în câteva 
minute — si Doris şi-a dat seama în câteva minute — că eram 
făcuţi unul pentru celălalt”, spune Buffett, care i-a făcut o 
ofertă pe loc. Pur şi simplu exultă când vorbeşte despre 
Pampered Chef: „Nici nu auzisem de numele acesta, acum 
două luni, dar mi-am dat seama că lui Doris şi Sheilei le 
place să conducă afacerea. Singurul lucru pe care-l am de 
făcut este să nu le încurc. E o poveste mai bună decât a 
mea”. Mă rog, nu chiar aşa. 


Totuşi, pentru Buffett, această poveste are tot ce-i trebuie: 
Pampered este o franciză proprietate, cu o marjă 
semnificativă şi în dezvoltare - una care este deja mare. 
Pentru Buffett, dimensiunea contează. Aceasta pentru că 


Berkshire creste de fapt foarte repede si este incomparabil 
mai mare decât era cu zece ani în urmă. Veniturile anuale 
au crescut de la 3 miliarde $ la aproape 38 miliarde $ în 
această perioadă — mare parte a creşterii venind din achiziții 
precum Gen Re şi Shaw. „Spuneau că Berkshire nu este 
accesibilă”, zice cu ironie Munger, 79 de ani. „Ei bine, s-au 
înşelat.” 


În timp ce Berkshire a crescut în mod evident şi va continua 
să crească, dieta de achiziţii a lui Buffett se limitează în 
mare parte la peşti mari. Cu puţine excepţii, o societate 
trebuie să aibă acum profituri înainte de impozitare de 
aproximativ 50 milioane $, pentru ca Buffett să se 
gândească măcar să o cumpere. De aceea, îmi spune că s-ar 
putea să-şi extindă domeniul de căutare a marilor firme în 
alte tari. 


Motivul e simplu: o achiziție trebuie să fie suficient de mare 
pentru a avea un impact asupra profiturilor Berkshire - o 
chestiune care tinde să fie, într-o oarecare măsură, 
capricioasă. Acest lucru se datorează în parte faptului că, în 
orice an, Berkshire poate avea câştiguri de capital uriaşe, un 
factor care face ca urmărirea veniturilor nete ale societății, 
pe termen scurt, să fie un exercițiu aproape inutil. Exemplu: 
din cauza pierderilor la asigurări, datorate evenimentului 
din 11 septembrie, veniturile anului trecut au plonjat 76%, 
ajungând la 795 milioane $, ceea ce corespunde profitului 
societății din 1995. Dar în 2000 veniturile au fost mai mult 
decât duble, ajungând la 3,3 miliarde $. 


Daca aveti o problema cu astfel de fluctuatii, orientati-va in 
altă direcție. Pe Buffett îl interesează numai investitorii care 
au un orizont pe termen lung. 


Într-o seară, când eram la Pebble Beach, Buffett m-a invitat 
să merg cu el şi echipa sa la masă, la cocheta casă a surorii 
sale, Bertie, de lângă Carmel. E o întâlnire neprotocolară: 
ceva de băut şi un bufet, cu echipa mult iubită de Bertie, 
San Francisco Giants, jucând pe ecranul mare al 
televizorului. Discuţiile aici au fost cum sunt în general cele 
ale oricărui grup de bărbați. Mult sport - ceea ce Buffett 
poate să discute cu cei mai buni dintre ei —, deşi o privire 
tristă îi umbreşte o secundă ochii atunci când îi amintesc că 
echipa sa Nebraska Cornhuskers a ieşit din top 25 pentru 
prima dată în ultimele decenii. La un moment dat în cursul 
serii, Buffett, cu nelipsita sa Cherry Coca-Cola în mână, se 
apleacă şi-mi spune: „Ştii, pentru mine, MidAmerican a 
început aici. În această casă”. Se referă la ceea ce este 
probabil să devină următorul punct forte al Berkshire - 
MidAmerican Energy Holding Co., o societate de utilitate 
publică în domeniul energiei electrice şi al conductelor de 
gaz, din Des Moines. Nu, nu ştiam, i-am spus. Îmi putea 
explica? Cu aproape exact trei ani în urmă, se pare, Bertie 
organizase o altă petrecere pentru fratele ei şi un alt grup de 
prieteni. Unul dintre invitați era Walter Scott, preşedinte al 
societății de telecomunicații Level 3 şi fost CEO al societății 
Peter Kiewit Sons’, marea firmă de construcții din Omaha. 


„Walter m-a tras de-o parte şi m-a întrebat dacă putea vorbi 
cu mine un minut în altă cameră”, spune Buffett. „A vorbit 
despre societatea de utilitate publică numită MidAmerican, 
în care era implicat şi care nu părea să aibă nici un viitor. 
Încercaseră să explice situaţia firmei celor de la bursă, dar 


analiştilor nu le-a plăcut pentru că erau in căutarea unor 
societăți cum e AES sau Calpine, care aveau ceea ce se 
cheamă  «witeză tranzactionala» [adică făceau multe 
tranzacții]. Walter a spus că se gândeau să privatizeze 
MidAmerican şi m-a întrebat dacă aş fi interesat. Am 
răspuns ca da.” 


Trebuie sa retineti că în acel moment multe acțiuni la 
societati de utilitate publica erau la fel de fierbinti si li se 
facea aceeasi publicitate exagerata ca si incubatoarelor 
internet sau actiunilor B2B. Calpine sau AES, de exemplu, 
tranzactionau la un maximum de 56 §, respectiv 70 $. 
Astăzi, fiecare tranzacţionează la aproximativ 2 $. Originea 
bulei societăților de utilitate publică se află în Legea privind 
politicile energetice, din 1992, care ademenea societăţile 
către capătul aparent sexy, nereglementat, al domeniului. 
(Societăţile de utilitate publică nereglementate produc 
energie pe o bază speculativă, fără clienți asiguraţi, dar pot 
vinde acea energie la prețul pieței. O societate de utilitate 
publică reglementată are clienți asiguraţi şi prețuri 
reglementate.) Pentru că tot mai mulți bani curgeau înspre 
societățile  nereglementate, Dave Sokol, CEO al 
MidAmerican, a văzut ceea ce credea a fi o oportunitate 
colosală: activele reglementate erau ignorate. 


Pe la mijlocul anilor 1990, MidAmerican deținea societăți de 
utilitate publică reglementate în California, lowa şi Anglia. 
Dar, în timp ce Enron şi altele de acelaşi fel practicau un 
raport pret/profit de 30 până la 50, MidAmerican vindea la 
şase până la opt ori profitul. „Nu puteam înţelege ce făceau 
celelalte societăți”, spune Sokol. „Construiau  întruna 
centrale electrice şi măreau capacitatea, pentru că îşi 
imaginau probabil că cererea va creşte veşnic. Şi societățile 


lor comerciale erau si ele un mister. Profiturile lor ne pareau 
imposibile.” Intre timp, actiunile MidAmerican stagnau. Asa 
ca Sokol a decis in octombrie 1999 sa abandoneze pietele 
publice si să vândă lui Buffett. Berkshire a sfârşit prin a 
cumpăra 80% din societate la 35,05 $ per acţiune, rezultând 
un cost de 3,3 miliarde $. 


Coordonarea lui Buffett nu a fost impecabilă, dar a fost pe 
aproape. In vara lui 2001, afacerea cu energia 
nereglementată — promovată de Enron - şi-a început căderea 
spectaculoasă. La începutul acestui an, situația a devenit 
groaznică pentru mulți dintre aceşti jucători, inclusiv pentru 
Williams Cos., care s-a văzut brusc nevoită să facă rost de o 
mare cantitate de lichidităţi. Ceea ce avea de oferit Williams 
era conducta Kern River, care transportă 24 miliarde m3 de 
gaz pe zi, pe o lungime de 1 500 de kilometri, de la Munţii 
Stancosi la Las Vegas şi California. Preţul: 950 milioane $ — 
ceea ce reprezenta cu sute de milioane mai puţin decât ar fi 
evaluat-o pe piață, cu doi ani mai devreme. 


Şi mai încântătoare pentru Buffett era achiziționarea de 
către MidAmerican, în iulie trecut, a conductei de 26 700 de 
kilometri, care transportă 121,7 miliarde m3 pe zi, Northern 
Natural Gas. Cu o plăcere evidentă, Buffett se aşază mai 
comod pe canapea şi povesteşte ca şi cum ar relata 
prinderea în cârlig a unui ton uriaş: „Northern Natural era o 
societate importantă din Omaha. În 1986, a venit un tip din 
Houston cu o societate mai mică şi a spus «Hai să fuzionăm 
şi vin la Omaha.» Majoritatea celor din Omaha au senzația 
că au fost inselati, pentru că în şase sau opt luni, societatea 
s-a întors la Houston. Bineînţeles, tipul din Houston era 
Ken Lay, iar societatea a devenit Enron. Când Enron a 
început să aibă probleme anul trecut, au încheiat o 


tranzactie cu Dynegy, prin care Dynegy venea cu 1,5 
miliarde $ si obtinea mai mult sau mai putin drept garantie 
Northern Natural. Asa ca Dynegy preia conducta contra 
acelui miliard si jumatate, iar apoi Dynegy incepe sa aiba 
probleme. Aşa că ne sună într-o vineri şi ne spun că au 
nevoie să încheie o tranzacție până săptămâna următoare, 
în mod sigur contra unor lichidităţi. Drept care am trimis o 
echipă acolo şi am semnat un contract până lunea 
următoare dimineața”. 


lată cifrele: Enron vinde efectiv conducta către Dynegy în 
ianuarie contra sumei de 1,5 miliarde $. Dynegy o vinde 
către societatea MidAmerican, aparținând lui Buffett, şase 
luni mai târziu, contra sumei... fiți atenţi... de 928 milioane 
$. Frumos! 


MidAmerican transportă actualmente 10% din gazul 
național. „E posibil să nu mai încheiem o altă tranzacție, dar 
ar putea fi o societate foarte mare”, spune Buffett. 
„MidAmerican e utilă pentru că este de anvergură.” Adică, 
potenţial de foarte mare anvergură. Poate, în cele din urmă, 
Berkshire va investi 10 miliarde $ până la 15 miliarde $ sau 
mai mult în această societate. Dacă vi se pare o sumă 
mamut, ganditi-va că, actualmente, Berkshire generează 
anual un flux de numerar de aproximativ 5 miliarde $, prin 
societăţile sale de investiții, asigurări şi cele care operează 
pe piaţă. „Avem 100 milioane $ pe săptămână, cu care 
trebuie să mă gândesc ce să fac”, spune el. „E o problemă 
fericită, dar e o problemă, mai ales dacă fac vreo prostie — si 
asta e uşor să se întâmple.” 


Dupa masa de la Bertie, Don Graham, Buffett si cu mine ne 
inghesuim in maşina Ford Taurus închiriată de Graham si 
începem să căutăm drumul înapoi la Pebble Beach. Uşor de 
spus, greu de făcut. E întuneric beznă şi mă aflu pe 
bancheta din spate cu o hartă în mână, încercând să 
navighez. „Mă bucur că Don conduce”, spune Buffett, în 
timp ce mergem încet prin mulțimea străzilor întunecate din 
Pebble Beach. „Nu-mi place să conduc noaptea. Nu văd 
foarte bine noaptea.” 


Da, omul este muritor - chiar îmbătrâneşte. Trebuie să se 
gândească la cum să investească 100 milioane $ pe 
săptămână, dar îi e greu să conducă noaptea. Mai devreme, 
în cursul vizitei, m-a făcut să râd în hohote cu palindromuri 
deocheate. (Scuzati, dar aceasta este o revistă pentru toată 
familia.) Poate fi acesta acelaşi cetățean care scrie articole 
pentru New York Times pe tema caracterului nesigur al 
contabilizării opțiunilor de vânzare/cumpărare? 


O altă aparentă contradicție: cel pe care acționarii contează 
că va sfida gravitația, de fiecare dată le spune aceloraşi 
acționari că gravitația învinge întotdeauna. 


Şi datorită dimensiunii mereu în creştere a Berkshire, 
Buffett îi tot avertizează pe cei din echipa Berkshire de ani 
de zile că viitoarea performanță a acţiunilor societăţii nu 
poate să se asemene cu randamentele spectaculoase din 
trecut. Viitorul a devenit acum, în 1999, când Berkshire a 
raportat cel mai slab randament relativ din toată istoria sa. 
Unitatea de măsură pe care îi place lui Buffett s-o folosească 
pentru a-şi evalua performanța este compararea modificării 
anuale a valorii contabile per acțiune a Berkshire cu 


randamentul total al S&P 500. În 1999, valoarea contabilă a 
Berkshire s-a apropiat de 0,5%, în timp ce S&P s-a avântat 
la 21% (adică performanță negativă relativă de 20,5 puncte 
procentuale). De atunci, societatea a revenit la modalităţile 
sale de depăşire a performanţei, deşi 2001 a produs o nouă 
anomalie a Berkshire. Era primul an în care valoarea 
contabilă a Berkshire a scăzut. Scăderea cu 6,2% se datora, 
în mare parte, faptului că operaţiunile de asigurare ale 
Berkshire au pierdut peste 2 miliarde $ ca urmare a 
atacului terorist din 11 septembrie asupra World Trade 
Center. 


Acesta e un semn prost. Semnul bun este că, datorită zilei 
de 11 septembrie, s-a consolidat stabilirea prețurilor in 
industria asigurărilor (în sensul că a crescut costul 
acoperirii), ceea ce este un lucru potenţial bun pentru 
rezultatul final al operațiunilor de asigurare ale Berkshire. 
(In ultima perioadă, au fost zvonuri pe piață în sensul că 
Berkshire avea să cumpere Employers Re, societatea de 
reasigurare a GE.) Cum S&P a coborât cu aproximativ 20% 
anul acesta, iar societățile din cadrul Berkshire, în general, 
avansează în ritm constant — la 30 iunie, valoarea contabilă 
a Berkshire era peste 7,6% —, este probabil să avem încă un 
an cu performanțe relativ superioare altor companii. Cât 
despre acțiunile Berkshire - ei bine, in mod evident, in 
ultima vreme şi-au menținut poziția. La 10 martie 2000, 
Nasdaq a atins maxima de 5 132 (de la o zi la alta). În 
aceeaşi zi, Berkshire a atins o minimă multianuală de 40 
800 $. Recent, Nasdaq a tranzactionat la 1 270, în scădere 
75%, în timp ce Berkshire a tranzactionat la 74 000, cu 81% 
mai mult. Şi, bineînțeles, BRK a întrecut S&P 500 în ultimul 
an, ultimii doi ani, cinci, zece, 15 ani — în orice perioadă 
doriți. 


În săptămâna de după vizita mea in compania lui Buffett, 
am discutat cu unii dintre directorii executivi ai societatilor 
Berkshire. Numărul acestora se apropie acum de 40, iar 
Buffett subliniază cu bucurie că, în cei 38 de ani de 
activitate ai Berkshire, nici măcar unul nu a ales să 
părăsească grupul şi să meargă să lucreze în altă parte. 
Acest lucru, în parte, trebuie să reflecte un aspect 
subapreciat al calităților manageriale ale lui Buffett: 
capacitatea oamenilor sai. ,Este cel mai bun judecator al 
talentului omenesc din lume”, spune Rich Santulli, care 
conduce NetJets, o societate ce închiriază acțiuni fractionare 
de aeronave. „lar oamenii vor să lucreze pentru el.” 


Judecând după succesul societăților lui Buffett, Santulli 
trebuie să aibă dreptate. E un grup remarcabil de directori 
executivi, care impresionează nu numai prin capacitatea lor, 
ci şi prin dragostea pentru muncă. Sunt câțiva octogenari în 
grup, printre care şi Al Ueltschi, 85 de ani, CEO al Flight 
Safety, şi Frank Rooney, 80 de ani, de la societatea de 
încălțăminte H.H. Brown. 


Joe Brandon, pe de altă parte, la 43 de ani, este unul dintre 
cei mai tineri CEO din cadrul Berkshire. Numit la 
conducerea General Re cu un an în urmă, Brandon stă şi în 
cel mai fierbinte scaun dintre cele mai fierbinți ale 
Berkshire. Chiar şi înainte de 11 septembrie, Gen Re - pe 
care Berkshire a cumpărat-o cu 22 miliarde $ în acţiuni, în 
1998 - a avut probleme. Partea de subscrieri a fost 
dezorganizată, randamentul, sub-pari. Buffett a mers până 
acolo încât şi-a cerut scuze acţionarilor pentru performanța 
societăţii. 


Joe, cum te tratează bătrânul? „Mă susține in toate 
modurile posibile”, insistă Brandon. „Într-adevăr, lucrezi 
pentru unul dintre cei mai inteligenţi tipi din lume, aşa că 
ar fi bine să fii pregătit. Dar oamenii nu înțeleg ce manager 
extraordinar este.” Aprecierea lui Brandon este perfect 
corectă şi din nou nerecunoscută. În oarecare măsură, 
lucrul i se datorează chiar lui Buffett. „Eu doar cumpăr 
societățile şi mă dau la o parte din drum”, spune Buffett 
mereu. Mă rog, nu chiar aşa. 


La o cercetare mai amănunțită vei descoperi că Buffett este 
implicat în fiecare dintre societățile sale, în măsură diferită, 
în funcție de interesul său şi de măsura in care respectiva 
societate indreptateste atenția sa. De exemplu, Brandon 
spune că vorbeşte cu Buffett de câteva ori pe săptămână. 
Dar Buffett vorbeşte cu Ajit Jain, cel care conduce celelalte 
operațiuni de reasigurare ale Berkshire, in fiecare zi. 
Aceasta nu se explică prin aceea că Jain nu face treabă 
bună. Dimpotrivă, Buffett o să vă spună că Jain este unul 
dintre directorii executivi cei mai capabili; dar faptul că 
asigură riscuri colosale — Jocurile Olimpice, de exemplu - 
are implicaţii financiare majore pentru Berkshire. E 
adevărat şi că stabilirea costului asigurării unor 
întreprinderi uriaşe ca aceasta se întâmplă să fie o 
disciplină la care Buffett tine foarte mult. Cat despre unele 
dintre celelalte societăți ale sale, iată ce spune Buffett: 
„GEICO îmi trimite cifre în fiecare marti - lovituri date pe 
internet, tranzacții încheiate pe internet, sondaje telefonice. 
Îmi plac la nebunie lucrurile acestea. Shaw îmi trimite 
cifrele vânzărilor zilnice pe fax. Şi, în preajma Crăciunului — 
în luna dinainte -, imi face plăcere să primesc cifrele 
vânzărilor zilnice de la magazinele noastre de bijuterii şi de 
la firma noastră de dulciuri.” 


Cu toată cantitatea uriaşă de cifre pe care le parcurge, şi 
chiar dacă lucrează cât zece, Buffett nu este nici pe departe 
tipul de şef A. „Da, am nevoie de role ca să tin pasul cu el”, 
spune Debbie Bosanek, secretara sa pe care o are de nouă 
ani, „dar nu l-am văzut niciodată enervându-se. Cred totuşi 
că nu i-ar plăcea să fie minţit. Dacă faci o greşeală şi-i spui, 
nu-i o problemă, dar nu trebuie să încerci să ascunzi acest 
lucru.” Tom Murphy, fondatorul CapCities, adaugă: „Se 
trezeşte în fiecare dimineață şi merge la lucru ca să se simtă 
bine. Nu e muncă. E alături doar de oameni care îi plac, aşa 
că nu este stresat”. Buffett este probabil unul dintre puţinii 
CEO americani care petrece o mare parte a zilei citind. 
Buffett nu foloseşte e-mailul şi nu există şedinţe 
consumatoare de timp la sediul Berkshire. „Warren are 
dureri de cap înfiorătoare dacă stă într-o încăpere plină de 
oameni aşezaţi, în jurul unei mese, şi multi dintre aceştia 
spun prostie după prostie”, spune asociatul său, Charlie 
Munger. Buffett şi Munger, care sunt împreună de mai bine 
de 40 de ani, vorbeau întruna mai înainte, dar acum se 
întâmplă mai rar: „Acum deja Warren ştie aproape tot ce 
cred. Din când în când, se întâmplă să ştiu ceva care îi este 
util”. 


Rezultatul final este că abilitatea lui Buffett de a-şi aloca 
timpul şi capacitatea intelectuală între toate aceste societăți 
diferite este la fel de impresionantă ca şi mult lăudata sa 
abilitate de alocare a capitalului. „Majoritatea persoanelor 
extrem de inteligente au tendința de a complica lucrurile”, 
spune Don Graham de la Washington Post Co., din consiliul 
de conducere al căruia face parte şi Buffett. „Are o 
capacitate extraordinară de a enunta lucrurile clar si de a le 
simplifica.” 


Dar stati o clipă - opriți muzica. Trebuie sa existe câțiva 
oameni care nu-l plac pe tip, nu? Bineînţeles. E o lista chiar 
destul de lunga. Buffett a facut lobby puternic pentru 
contabilizarea optiunilor de vanzare/cumparare la cheltuieli, 
aşa ca cei din Silicon Valley nu sunt mari fani ai săi. Alţii 
arată că, din cauza tuturor acelor plângeri ale lui Buffett în 
legătură cu guvernanta corporativă, Berkshire are un 
număr foarte mic de administratori externi. Buffett donează 
bani Fundaţiei Planned Parenthood, asa ca nu este 
preferatul celor care militează pentru dreptul la viata. Multi 
bancheri specializați in investiţii nu-l iubesc - nu-l pot 
păcăli — şi nu e deloc prieten cu analiştii de pe Wall Street — 
refuză să le dea vreun pont. Şi fiind cineva (singurul!) care, 
în mod cotidian şi constant, învinge piața, probabil îi înfurie 
îngrozitor pe discipolii teoriei pieței eficiente. E posibil ca 
Harvey Pitt să fie putin supărat pe el, pentru ca Buffett nu i- 
a sustinut deloc candidatura. Si apoi, mai este si povestea 
celor 16 712 de voturi de la inceputul acestui an, impotriva 
candidaturii lui Buffett pentru functia de administrator al 
Berkshire. (Spre informare, a avut 1 140 816 de voturi 
pentru.) 


Una peste alta totusi, statura lui Buffett nu a fost niciodata 
mai impunătoare - şi foloseşte faptul de a fi o figura 
proeminentă pentru a spune ceva în chestiuni economice şi 
politice semnificative. În afara luptei în legătură cu opțiunile 
de vânzare/cumpărare, a apărat cu multă convingere 
necesitatea de a constitui un fond de asigurare federal 
împotriva terorismului, similar FDIC. „Un atac nuclear ar 
însemna falimentul industriei asigurărilor”, spune el. 
„Guvernul federal va trebui oricum să scoată tara din impas. 
De ce să nu creeze acest fond înainte să se întâmple ceva, 
nu abia după ce s-a întâmplat?” 


Daca e ciudat sa vorbesti despre distrugerea nucleara pe 
terenul de golf de la Palm Beach, lângă gaura a şasea, lucrul 
acesta nu pare să-l tulbure pe Buffett. O bombă nucleară, 
spune, „este lucrul de departe cel mai deprimant. Se va 
întâmpla. Este inevitabil. Nu văd nici un mod în care ar 
putea să nu se întâmple. Dar putem reduce probabilitățile. 
Dacă există o probabilitate de 10% ca un anumit lucru să se 
întâmple într-un anumit an - şi nu ştiu dacă aceasta este 
probabilitatea corectă, nimeni nu ştie —, atunci şansele ca să 
se întâmple în 50 de ani sunt de 99,5%. Dacă o reduci la 
3%, şansele sunt de aproximativ 78%. Dacă o reduci la 1% 
pe an, există o şansă de aproximativ 40%, aşa că, reducând 
probabilitățile per an ca orice să se întâmple, în mod 
evident, cresc şansele ca pustii nostri să treacă prin viata 
fără ca să li se întâmple asta. Nu poți scăpa de ştiinţă. Poti 
încerca să controlezi lucrurile materiale. Nu vei scăpa 
niciodată de intenție. Este cea mai mare problemă a 
omenirii”. 


Târziu, după-amiaza, când soarele la apus aureşte zona 
celor nouă găuri de pe terenul de golf care se vede pe 
geamul lui Buffett, îi pun inevitabila întrebare privind 
succesiunea. Sau, mai putin delicat spus, ce se va întâmpla 
când o să moară? Buffett a auzit asta de un milion de ori şi 
are un milion de replici, „Sper ca acţiunile să nu crească 
prea mult” fiind cea preferată. Dar, de data aceasta, devine 
serios. „Uite, societatea asta îmi va supraviețui multi ani”, 
spune. „Firmele astea vor opera 50 de ani. Avem o echipă 
foarte bună de manageri. Ei ştiu cum funcționează 
compania. E foarte simplu, serios.” 


Serios? Mă rog, e singura dată când îmi permit să fiu de altă 
părere. Nu atât societăţile operaţionale reprezintă o 


problema. Este de presupus ca acele conduceri vor ramane 
si vor continua modalitatile cunoscute de a face bani. Si sa 
lăsăm la o parte faptul că firmele de asigurări sunt al naibii 
de complicate. Este vorba de capacitatea lui Buffett de 
alocare a capitalului, care va fi foarte greu de repetat. Chiar 
şi prietenii lui Buffett se întreabă cine îi va lua locul. 


Cât despre familia Buffett, membrii acesteia au legătură cu 
Berkshire de azi şi cu Berkshire de mâine, în diferite 
moduri. Soţia lui Buffett, Susie, este membru al consiliului 
de administraţie al Berkshire şi locuieşte la San Francisco — 
dar călătoreşte adesea cu Buffett. (Timp de peste 20 de ani 
Buffett a locuit la Omaha, cu o femeie pe care o cheamă 
Astrid Menks. Este un aranjament neobişnuit, dar care pare 
să convină tuturor părților.) Susie Buffett este de asemenea 
CEO al Fundaţiei Buffett. Acţiunile lui Buffett la Berkshire, 
evaluate actualmente la 34 miliarde $, îi vor reveni lui Susie 
la moartea lui (presupunând ca el moare primul) — şi apoi, la 
moartea ei, practic toate activele ei vor merge la Fundaţia 
Buffett, care va distribui apoi activele. Fiul cel mare al lui 
Buffett, Howard, până de curând director executiv al unei 
societăți de echipament agricol, este şi el administrator al 
Berkshire şi, la moartea tatălui său, va deveni preşedinte 
neexecutiv al societății. Ceilalți doi copii ai lui Buffett, Susie, 
casnică, şi Peter, muzician, sunt membri în consiliul de 
administraţie al fundației. 


După ce Buffett nu va mai fi, fundaţia va deveni una dintre 
cele mai mari organizaţii filantropice din lume - desi un 
aspect care nedumereste este faptul că Buffett nu a 
specificat unde merg banii. Membrii consiliului de 
administraţie al fundaţiei vor avea toată libertatea privind 
plăţile. Până acum, aceasta poate fi singura parte a 


mostenirii glorioase a lui Buffett care nu este inca perfect 
limpede. 


17 februarie 2003 


O SCRISOARE DIN RUBRICA DE SCRISORI A 
REVISTEI FORTUNE 


Aldinele cu care era scris titlul articolului „Să ne jucăm de-a 
piața de dividende” (Investor's Guide, 9 decembrie), care 
continua spunând „Nu orice acţiuni generatoare de 
dividende reprezintă o bună investiție. Multe dintre cele mai 
tentante sunt foarte riscante”, mi-au atras atenţia. În 
ianuarie 1956, am cumpărat câteva acțiuni la o societate 
textilă pentru că părea că plătea dividende de 8,5%. Dar s-a 
dovedit că dividendele nu ajunseseră din urmă încă 
scăderea venitului net. Am vândut acțiunile un an mai 
târziu, cu o pierdere de 64%. A fost cea mai mare greşeală 
din viața mea. Societatea era Berkshire Hathaway, pe care 
Warren Buffett [a preluat-o] câțiva ani mai târziu. Vă rog să 
nu-mi spuneți cât valorează acum acțiunile pe care le-am 
vândut. 


ROBERT H. PASCHALL 


Bishop, California 


17 martie 2003 


EVITAREA UNEI ,, MEGACATASTROFE” 


extras din scrisoarea lui Buffett catre actionari, 
din raportul anual al Berkshire Hathaway pe 2002 


„Arme financiare de distrugere in masă.” Acea explozie a lui 
Buffett împotriva instrumentelor financiare derivate - o 
expresie care a devenit curând celebră în toată lumea - şi-a 
făcut apariția publică inaugurală în revista Fortune, când am 
publicat acest extras din raportul anual pe 2002 al Berkshire, 
cu putin timp înainte ca raportul însuşi să apară. 


Dar apoi... La mijlocul anilor 2000, chiar la timp pentru criza 
financiară, Buffett a cumpărat o serie de contracte cu 
instrumente financiare derivate pentru Berkshire, multe dintre 
acestea părând să implice mari riscuri pentru sumele 
investite. Situaţia se complică în continuare prin aceea că 
Munger, dacă ar conduce lumea financiară, ar interzice toate 
instrumentele financiare derivate, a căror valoare socială o 
consideră a fi cu mult sub zero. 


Să mai spunem oare că toate acestea au avut darul de a 
semăna o profundă confuzie în rândul multor acţionari ai 


Berkshire? Dintre care unii au fost chiar furiosi, judecand 
după întrebările răutăcioase de la adunările anuale? 


O primă explicaţie a acestei enigme este că Buffett consideră 
că instrumentele financiare derivate, exact ca orice alte titluri 
de valoare, pot fi cumpărate în siguranță atunci cand 
cumpărătorul înțelege atât riscul, cât şi stabilirea prețului. 
Buffett, arborând o încredere bazată pe experienţă, se simte 
în măsură să abordeze ambele provocări. De fapt, toată viata 
a încercat cu voioşie să detecteze anomalii ale prețurilor, 
oriunde apăreau — la acțiuni sau societăţi, bineînţeles, dar si 
la titluri, bunuri de larg consum şi chiar la posturi de 
televiziune (vezi articolul „Un mic colegiu câştigă răsunător în 
jocul investiţiilor”, de la p. 54). Nimeni nu poate spune că 
activitatea sa de detectiv nu a avut succes. Extinderea 
controversată din ultimii ani a investițiilor în instrumente 
financiare derivate poate fi, prin urmare, uşor explicată ca 
fiind încă o expediţie pe terenul anomaliilor prețurilor — încă o 
minunată grădină de îngrijit. Şi apoi, fireşte, dacă esti Buffett 
şi vezi ceva minunat, trebuie să actionezi. Eu nu cred că 
Buffett este capabil să ignore titluri de valoare cu erori de 
cotare. 


În acest moment, contractele cu instrumente derivate pe care 
Buffett le-a încheiat în mod controversat la mijlocul anilor 
2000 au crescut volatilitatea veniturilor Berkshire (un lucru 
căruia Buffett nu-i acordă nici o importanță), dar, în rest, au 
avut numai efecte benefice. De altfel, Buffett a facut în mod 
repetat referire în scrisoarea sa anuală la: a) miliardele de 
dolari de capital flotant care au fost generate de 
instrumentele derivate ale Berkshire şi b) aşteptarea sa ca să 
se obțină sume satisfăcătoare de profit din subscrieri de la 
acestea. Cum unele dintre contractele din contabilitate se 


prelungesc până in 2028, cu doi ani înaintea sărbătoririi 
centenarului naşterii sale, doreşte să fie prin preajmă pentru 
a vedea cum au decurs lucrurile. (CL) 


Charlie [Munger] şi cu mine suntem de aceeaşi părere în 
ceea ce priveşte instrumentele financiare derivate şi 
activitățile de tranzacţionare pe care le implică: le 
consideram bombe cu ceas, atat pentru partile care le 
tranzactioneaza, cat si pentru sistemul economic. 


După ce am exprimat acest gând, la care voi reveni, 
permiteti-mi să explic instrumentele financiare derivate, desi 
explicația trebuie să aibă un caracter general, pentru că 
termenul acoperă o gama extraordinar de largă de contracte 
financiare. În esenţă, aceste instrumente presupun ca banii 
să-şi schimbe proprietarul la o dată viitoare, cu suma ce va 
fi determinată de unul sau mai multe elemente de referință, 
ca de exemplu ratele dobânzii, prețul acţiunilor sau valoarea 
monedei. Dacă eşti implicat, de exemplu, fie pe termen lung, 
fie pe termen scurt, într-un contract futures din lista S&P 
500, eşti parte în cadrul unei tranzacții extrem de simple cu 
instrumente derivate - câştigul sau pierderea ta derivând 
din mişcările indicelui. Contractele cu instrumente derivate 
au durate diferite (ajungând uneori la 20 sau mai mulți ani), 
iar valoarea lor este legată de o serie de variabile. 


În afara cazului în care contractele cu instrumente 
financiare derivate au un colateral suplimentar sau sunt 
garantate, valoarea lor finală depinde şi de bonitatea părților 
contractante. Între timp totuşi, înainte ca un contract să fie 
încheiat, părţile înregistrează pierderi şi profituri - uneori 


uriase — in ceea ce priveste veniturile curente din declaratiile 
financiare, fără ca măcar un singur banut să-şi schimbe 
proprietarul. 


Varietatea contractelor cu instrumente financiare derivate 
este limitată numai de imaginația omului (sau, uneori, se 
pare, de cea a nebunilor). La Enron, de exemplu, 
instrumentele derivate newsprint şi broadband, cu termen 
de reglementare peste mulţi ani în viitor, au fost introduse 
în contabilitate. Sau să zicem că doriți sa incheiati un 
contract în care speculati privind numărul de gemeni care 
se vor naşte in Nebraska, în 2020. Nici o problemă — contra 
unei sume, veți găsi uşor o parte la contract dispusă să va 
facă pe plac. 


Când am cumpărat Gen Re, aceasta a venit împreună cu 
General Re Securities, un dealer de instrumente financiare 
derivate pe care Charlie şi eu nu le doream, considerându-le 
periculoase. Nu ne-au reuşit totuşi încercările de vânzare a 
acesteia din urmă, iar acum suntem în curs de a o lichida. 


Dar lichidarea unei firme de instrumente financiare derivate 
este un lucru uşor de spus şi greu de făcut. Vor trece ani 
buni înainte de a termina complet cu această societate (deşi 
ne reducem expunerea la risc permanent). De fapt, 
activitățile de reasigurare si de tranzacţii cu instrumente 
financiare derivate sunt similare: în ambele e uşor să intri, 
dar aproape imposibil să ieşi. În ambele domenii, odată ce ai 
încheiat un contract - care poate presupune o plată mare de 
făcut peste câteva zeci de ani —, de obicei nu mai scapi de el. 
E adevărat, există metode prin care poţi deplasa riscul către 


alții. Dar majoritatea strategiilor de acest fel te lasă cu 
obligatii reziduale. 


O alta asemanare dintre reasigurare si instrumente 
financiare derivate este aceea că ambele generează venituri 
declarate adesea mult exagerate. Acest lucru este adevărat 
pentru că veniturile de azi se bazează în mod semnificativ pe 
estimări a căror inacuratete nu poate fi arătată timp de 
mulți ani. 


Erorile sunt, în general, oneste, reflectând numai tendința 
umană a fiecăuia de a-şi privi în mod optimist 
angajamentele. Dar părțile unui contract având ca obiect 
instrumente derivate au şi stimulente enorme pentru a trişa 
în  contabilizarea acestora. Cei care tranzacţionează 
instrumente financiare derivate sunt de obicei plătiți 
(integral sau partial) pentru „veniturile” calculate prin 
ajustarea zilnică la piaţă. Însă adesea nu există o piață reală 
(ganditi-va la contractul nostru având ca obiect gemenii) şi 
se utilizează „ajustarea la model”. Această substituire poate 
aduce daune incredibile. În general, contractele care 
presupun elemente de referință multiple şi date de reglare 
îndepărtate cresc oportunitățile părților de a folosi 
presupuneri fanteziste. În scenariul gemenilor, de exemplu, 
cele două parti contractante pot folosi modele deosebite care 
să permită amândurora să declare profituri substanțiale, 
timp de mulţi ani. În cazuri extreme, ajustarea la model 
degenerează, devenind ceea ce eu numesc ajustarea la mit. 


Desigur, şi auditorii interni, şi cei externi verifică cifrele, dar 
acesta nu e un lucru uşor. De exemplu, General Re 
Securities, la sfârşit de an (după zece luni de încetare 


treptata a activitatii), avea 14 384 de contracte pendinte, in 
care erau implicate 672 de parti contractuale, din intreaga 
lume. Fiecare contract avea o valoare cu plus sau cu minus, 
derivata dintr-unul sau din mai multe elemente de referinta, 
unele de o complexitate aiuritoare. In evaluarea unui astfel 
de portofoliu, auditorii pot avea usor si in mod onest opinii 
extrem de diferite. 


Problema evaluării e departe de a fi academică: in ultimii 
ani, unele fraude şi fraude ratate la scară uriaşă au fost 
facilitate de dealeri ai instrumentelor derivate. În sectoarele 
de utilități electrice şi energetice, de exemplu, societăţile 
foloseau tranzacții cu instrumente derivate pentru a raporta 
„venituri” nemaipomenite - până le-a căzut tavanul în cap, 
când au încercat să transforme veniturile legate de 
instrumentele derivate din bilanturile lor in disponibilitati. 
„Ajustarea la piață” s-a dovedit atunci a fi „ajustarea la mit”. 


Vă pot asigura că erorile de ajustare în domeniul 
instrumentelor derivate nu au fost simetrice. Aproape în 
mod invariabil, au favorizat fie dealerul care tintea un bonus 
de câteva milioane, fie directorul executiv care dorea să 
raporteze  „venituri” impresionante (fie pe amândoi). 
Bonusurile se plăteau, iar directorul executiv profita de 
opțiunile sale. Acţionarii aflau mult mai târziu că acele 
venituri declarate erau false. 


O altă problemă în legătură cu instrumentele financiare 
derivate este aceea că pot exacerba dificultăţile cu care se 
confruntă o corporație, din motive care nu au nici o legătură 
cu aceasta. Acest efect suplimentar apare pentru că multe 
contracte cu instrumente derivate prevăd ca o societate care 


suferă o depreciere a ratingului bonitatii să pună imediat la 
dispoziția celorlalte parti colateral suplimentar. Imaginati- 
vă, în această situație, că unei societăţi îi scade ratingul din 
cauza problemelor generale şi că instrumentele sale derivate 
se reped cu cerințele lor, care impun societăţii o cerere 
neaşteptată şi enormă de colateral suplimentar în lichidităţi. 
Necesitatea de a răspunde acestei cereri poate arunca 
societatea într-o criză de lichiditate care poate, în unele 
cazuri, atrage după sine scăderea în continuare a ratingului. 
Totul devine o spirală, care poate duce la o tragedie 
corporativă. 


Instrumentele financiare derivate pot crea şi un lanț de 
riscuri asemănătoare riscului cu care se confruntă 
asigurătorii sau reasigurătorii care externalizează o mare 
parte a activităţii lor. În ambele cazuri, tind să se acumuleze 
în timp uriaşe sume de încasat de la mulți parteneri 
contractuali. (În cazul Gen Re Securities, avem încă sume de 
încasat în valoare de 6,5 miliarde $, deşi suntem în lichidare 
de aproape un an.) Un participant se poate considera 
prudent, apreciind că uriaşa expunere la riscul de credit 
este foarte diversificată şi, prin urmare, nu prezintă pericol. 
În anumite circumstanţe totuşi, un eveniment extern care 
afectează negativ sumele de încasat de la societatea A va 
avea un impact şi asupra celor de la companiile de la B 
până la Z. Istoria ne învață că o criză acționează adesea 
astfel încât problemele se corelează într-un mod la care nici 
nu ai visat, în vremuri mai liniştite. 


În domeniul bancar, recunoaşterea unei probleme de tipul 
„reacției in lant” a fost unul dintre motivele constituirii 
Sistemului Rezervelor Federale. Înaintea constituirii Rezervei 
Federale, prăbuşirea băncilor slabe implica cereri de 


lichiditate imediate si neaşteptate asupra băncilor anterior 
puternice, făcând ca şi acestea, la rândul lor, să se 
prăbuşească. Acum, Rezerva Federală le izolează pe cele 
puternice de problemele celor slabe. Dar nu există nici o 
bancă centrală care să aibă sarcina de a nu permite efectul 
de domino în domeniul asigurărilor sau al instrumentelor 
derivate. În aceste domenii, firmele care sunt fundamental 
solide pot avea probleme pur şi simplu din cauza acțiunilor 
altor firme aflate către capătul lanțului. Atunci când există 
amenințarea unei „reacţii în lanț” în cadrul unui domeniu, 
merită să se reducă legăturile de orice fel. Acesta este modul 
în care ne conducem activitatea de reasigurare şi este unul 
dintre motivele pentru care ieşim din contractele cu 
instrumente derivate. 


Mulţi sunt de părere că instrumentele derivate reduc 
problemele sistemice, prin aceea că participanţii care nu 
suportă anumite riscuri au posibilitatea de a le transfera în 
mâini mai capabile. Aceste persoane cred că instrumentele 
derivate acționează pentru a stabiliza economia, pentru a 
facilita tranzactionarea şi pentru a elimina dificultăţile 
pentru participanţii individuali. Şi, la nivel micro, ceea ce 
spun este adesea adevărat. Într-adevăr, la Berkshire, mă 
angajez în tranzacţii la scară mare cu instrumente 
financiare derivate, pentru a facilita anumite strategii 
investitionale. 


Eu si Charlie credem totusi ca imaginea macro este 
periculoasă si devine si mai si. Mari riscuri, în special 
riscuri de credit, s-au concentrat in mâinile unui număr 
relativ mic de dealeri de instrumente derivate care, în plus, 
tranzacţionează excesiv între ei. Problemele unuia i-ar putea 
infecta rapid pe ceilalți. Mai mult, acestor dealeri li se 


datorează sume uriaşe de către parti contractante, altele 
decât dealerii. Unele dintre aceste părți, aşa cum am 
menționat, sunt legate în moduri care ar putea face în aşa 
fel încât să aibă probleme simultan, ca urmare a unui 
singur eveniment (cum ar fi implozia industriei de 
telecomunicații sau scăderea precipitată a valorii comerciale 
a proiectelor energetice). Reacţia în lant, când apare la 
suprafață brusc, poate genera probleme sistemice serioase. 


Într-adevăr, în 1998, activităţile cu grad de îndatorare mare 
şi cu multe tranzacţii cu instrumente derivate ale unui 
singur fond speculativ, Long-Term Capital Management, au 
îngrijorat într-o aşa o măsură Rezerva Federală, încât 
aceasta a orchestrat în grabă un efort de salvare. Într-o 
declarație ulterioară în Congres, oficialii Rezervei Federale 
au confirmat faptul că, dacă nu ar fi intervenit, tranzacțiile 
nefinalizate ale LTCM - o firmă necunoscută publicului larg 
şi care avea doar câteva sute de angajaţi — ar fi putut foarte 
bine fi o ameninţare pentru stabilitatea piețelor americane. 
Cu alte cuvinte, Rezerva Federală a acționat pentru că şefii 
săi se temeau de ceea ce s-ar fi putut întâmpla celorlalte 
instituţii financiare, dacă s-ar fi răsturnat dominoul LTCM. 
lar această chestiune, deşi a paralizat multe părți ale 
piețelor instrumentelor financiare cu venit fix săptămâni 
întregi, a fost departe de ipoteza celui mai rău caz. 


Unul dintre instrumentele derivate pe care le folosea LTCM 
era transferul de risc, în caz de devalorizare, contracte care 
facilitau 100% îndatorare pe diferite pieţe, inclusiv pe piața 
acțiunilor. De exemplu, Partea A la un contract, în mod 
obişnuit o bancă, avansează întreaga sumă pentru a 
achiziționa acțiuni, în timp ce Partea B, fără a avansa nici 
un fel de capital, convine ca la o dată viitoare să primească 


orice beneficiu sau sa plateasca orice pierdere pe care o 
realizeaza banca. 


Contractele de transfer de risc in caz de devalorizare de 
acest tip fac sa para ridicole cerintele privind marja de 
siguranta. Dincolo de aceasta, alte tipuri de instrumente 
derivate restrang sever capacitatea reglementatorilor de a 
limita gradul de indatorare si, in general, de a controla 
profilurile de risc ale băncilor, asigurătorilor si ale altor 
instituţii financiare. La fel, chiar şi investitorii şi analiştii cu 
experiență se confruntă cu probleme majore în analizarea 
situației financiare a firmelor care sunt implicate masiv în 
contracte cu instrumente derivate. Când eu şi Charlie 
terminăm de citit lungile note de subsol care detaliază 
activitățile implicând instrumente derivate ale principalelor 
bănci, singurul lucru pe care îl înțelegem este că noi nu 
înțelegem la ce risc se expune instituția. 


Spiritul instrumentelor derivate a ieşit acum cu totul din 
sticlă, iar aceste instrumente în mod sigur îşi vor multiplica 
varietatea şi numărul până când un eveniment va scoate la 
iveală fără urmă de îndoială toxicitatea lor. Cunoaşterea 
gradului lor de periculozitate a pătruns deja în firmele de 
utilități din domeniul electricităţii şi gazului, în care erupția 
unor probleme majore a făcut ca folosirea instrumentelor 
derivate să scadă substanţial. În alte domenii însă, 
tranzacțiile cu instrumente derivate continuă să se extindă 
nestingherite. Băncile centrale şi administratiile nu au găsit 
până în prezent nici o cale eficientă de a controla sau chiar 
de a monitoriza riscurile implicate de aceste contracte. 


Eu şi Charlie credem ca Berkshire trebuie să fie o fortăreață 
de putere financiară - de dragul proprietarilor noştri, al 
creditorilor, asiguraţilor şi angajaţilor noştri. Încercăm să 
fim vigilenti pentru a depista orice tip de risc de 
megacatastrofa, si postura aceasta ne poate face exagerat de 
temători în ceea ce priveşte numărul, din ce in ce mai mare, 
de contracte cu instrumente derivate pe termen lung si 
valoarea masiva a creantelor fara colateral suplimentar care 
le insotesc. In opinia noastră însă, instrumentele derivate 
sunt arme financiare de distrugere în masă, purtătoare de 
pericole care, chiar dacă sunt latente în prezent, sunt 
potenţial letale. 


17 martie 2003 


UNDE NE PUNEM BANII ACUM 


al doilea extras din scrisoarea lui Buffett către 
acţionari, din raportul anual pe 2002 


Continuăm să facem putin în domeniul acțiunilor. Charlie şi 
cu mine suntem din ce în ce mai mulțumiți de participatiile 
noastre la principalele firme din cadrul Berkshire, pentru că 
majoritatea acestora au profituri din ce în ce mai mari, în 
timp ce evaluările lor au scăzut. Dar nu suntem tentaţi sa 
mai investim în ele. Deşi aceste firme au perspective bune, 
nu credem că acțiunile lor sunt încă subevaluate. 


În opinia noastră, aceeaşi concluzie se aplică acţiunilor, în 
general. În ciuda a trei ani de preţuri în scădere, care au 
îmbunătățit în mod semnificativ atractivitatea acțiunilor 
comune, totuşi găsim foarte puţine care să ne intereseze cât 
de cât. Acest lucru trist este dovada nebuniei evaluărilor la 
care s-a ajuns în timpul Marii Bule. Din nefericire, 
mahmureala se poate dovedi proporțională cu orgia. 


Aversiunea pentru acțiuni pe care o simțim şi Charlie, şi eu 
astăzi e departe de a fi congenitală. Ne place la nebunie să 
detinem acțiuni comune - dacă pot fi achiziționate la prețuri 
atractive. În cei 61 de ani de când investesc, vreo 50 au 
oferit acel tip de oportunitate. Vor mai fi puţini ani la fel. 
Dacă nu vedem o probabilitate foarte mare, de cel putin 10% 
randamente înainte de impozitare (ceea ce se traduce prin 
6% până la 7%, după impozitarea corporativă), vom sta pe 
margine. Cand lichiditatile pe termen scurt generează un 
profit de mai puţin de 1% după impozitare, să stai cu braţele 
încrucişate nu e amuzant deloc. Dar uneori investițiile de 
succes presupun inactivitate. Totuşi, anul trecut am reuşit 
să facem investiţii apreciabile în câteva obligaţiuni 
speculative şi credite. În total, angajamentele noastre în 
acest sector s-au mărit de şase ori, ajungând la 8,3 miliarde 
$ la sfârşitul anului. 


Investiţiile în obligaţiuni speculative şi investițiile în acțiuni 
sunt la fel, din anumite puncte de vedere: ambele activități 
presupun necesitatea de a face un calcul al raportului 
pret/valoare şi, de asemenea, de a scana sute de titluri de 
valoare, pentru a le găsi pe cele foarte puţine care au 
rapoarte atractive între riscuri şi beneficii. Dar există şi 
diferențe importante între cele două discipline. La titluri de 
valoare, ne aşteptăm ca fiecare angajament să meargă bine 


pentru că ne concentrăm asupra societăților finanțate in 
mod conservator, cu capacități competitive puternice, 
conduse de oameni capabili şi onesti. Daca achizitionam din 
aceste societăţi, la preţuri rezonabile, pierderile ar trebui să 
fie rare. Într-adevăr, în cursul celor 38 de ani în care am 
condus afacerile firmei, câştigurile asociate acțiunilor pe 
care le gestionăm la Berkshire (adică excluzându-le pe cele 
gestionate la General Re/Cologne şi GEICO) au depăşit 
pierderile într-o proporție de aproximativ 100 la unu. 


Cumpărând obligaţiuni speculative, avem de-a face cu 
întreprinderi care sunt în măsură mult mai mare cu 
probleme. Aceste societăți sunt de obicei pline de datorii şi 
adesea operează în industrii caracterizate prin rentabilitatea 
scăzută a capitalului. În plus, calitatea managementului 
este uneori discutabilă. Managementul poate avea chiar 
interese direct opuse celor ale titularilor creanţelor. Prin 
urmare, ne aşteptăm să avem uneori pierderi mari la 
obligatiunile speculative. Pana acum totuşi, ne-am 
descurcat rezonabil de bine in acest domeniu. 


26 mai 2003 


INTELEPTUL MERGE IN ASIA 


Clay Chandler 


Va amintiti replica aceea a lui Warren Buffett despre cum ar 
cere fiecărui student, dacă ar preda la Facultatea de 
Comert, sa calculeze valoarea unei societati IT si apoi ar 
trânti pe oricine ar răspunde? Ar putea să spună acelaşi 
lucru despre acţiunile chinezeşti. Republica Populară 
Chineză se poate lăuda cu economia având creşterea cea 
mai rapidă din lume, dar finanțele societăţilor sale 
tranzacţionate public sunt la fel de nepătruns ca şi Yangtze. 


Şi atunci, de ce Înțeleptul din Omaha isi măreşte 
participatiile la cea mai mare firmă de petrol de stat, din 
Beijing, PetroChina? In aprilie, corporatia lui Buffett, 
Berkshire Hathaway, a investit 50 milioane $ in PetroChina, 
crescându-şi participatia la peste 13% din acţiunile 
tranzactionate public ale societatii. Thomas Hilboldt de la 
Citigroup spune că efectul Buffett a facut acţiunile să urce 
cu 12% într-o săptămână. Achiziționarea ridică investiția 
totală a lui Buffett în societate la aproape 500 milioane $, 
ceea ce a făcut să devină al doilea cel mai mare investitor 
din afară, după compania BP, din Marea Britanie. 


E greu să pui de acord PetroChina cu mantra „cumpără 
ceea ce înţelegi”, care l-a ajutat pe Buffett să devină al doilea 
cel mai bogat om din lume. Acesta este un tip care zeci de 
ani s-a fixat in principal pe societăți locale. Investitorii care 
sperau să primească o explicaţie la adunarea anuală a 
Berkshire Hathaway din mai n-au găsit-o. „Credem că 
înțelegem afacerile cu petrol din China suficient de bine”, a 
spus Buffett. „Nu emitem mari judecăți despre China.” 


Nenumarati investitori s-au ars în cursul istoriei pariind 
împotriva lui Buffett. Totuşi, unii analişti specializați în 


China pun mişcarea sub semnul întrebării. „Trebuie să fie 
alt motiv la mijloc”, speculează Peter Best, de la CSFB. 


Văzută de pe ecranul computerului de pe cealaltă parte a 
pământului, PetroChina, care produce două treimi din 
petrolul şi gazul natural ale Chinei, poate părea o investiție 
câştigătoare. China înghite peste cinci milioane de barili de 
petrol pe zi, iar această sete va creşte în mod sigur. 
Vânzarea de autoturisme a crescut cu aproximativ 60% anul 
trecut. lar PetroChina, care tranzacţionează la aproximativ 
de şapte ori rezultatele, pare un chilipir în comparație cu 
raportul pret/profit de 15 al Exxon Mobil. 


Cu toate acestea, există motive de îngrijorare că veniturile 
lui Buffett provenind de la societatea PetroChina ar putea 
seca. Cele trei câmpuri petrolifere principale ale societății au 
fost sondate temeinic. Conducerea a menținut producția 
stabilă, dar observatorii spun că acest lucru implică unele 
costuri de explorare de nesustinut. O altă problemă este 
statul de plată umflat, de 400 000 de muncitori al 
PetroChina. 


Preocupările privind costurile reprezintă un motiv-cheie 
pentru care unii investitori preferă CNOOC, China National 
Offshore Oil Corp., considerând că este un jucător chinez 
mai bun pe piața petrolului. Investitorii îi dau societății 
CNOOC note mai mari pentru guvernanta corporativă, iar 
venitul anual al acesteia a crescut cu 13% în ultimii trei ani, 
fata de 4% în cazul PetroChina. Şi totuşi, PTR il are pe 
Buffett. 


Nota redactorului: Berkshire si-a vandut participatiile la 
PetroChina in 2007 si iata ce a spus Buffett in raportul 
anual din acel an despre pachetul de acţiuni: „În 2002 si 
2003, Berkshire a achizitionat 1,3 % din PetroChina, 
contra sumei de 488 milioane $, un pret care implica 
evaluarea intregii afaceri la 37 miliarde $. Charlie si cu 
mine am considerat ca societatea valora aproximativ 
100 miliarde $. În 2007, doi factori i-au crescut material 
valoarea: prețul petrolului a urcat semnificativ, iar 
conducerea PetroChina a făcut o treabă foarte buna 
constituind rezerve de petrol şi gaz. În a doua jumătate 
a anului trecut, valoarea pe piaţă a societăţii a crescut 
la 275 miliarde $, aproximativ ceea ce credeam noi că 
valorează, în comparaţie cu alţi giganţi petrolieri. Aşa că 
ne-am vândut participatiile cu 4 miliarde $.” 


Prețul acțiunilor PetroChina a căzut foarte de sus, chiar la 
sfârşitul anului 2007, şi nu a revenit niciodată la nivelurile 
pieței în creştere — aşa că Buffett a făcut o vânzare bună. Pe 
de altă parte, a investit o mulțime de bani într-o altă societate 
petrolieră,  ConocoPhillips, în 2007 şi 2008 - cu „o 
sincronizare groaznică”, a spus la scurt timp după aceea, 
pentru că prețurile petrolului au scăzut imediat. În 2009 şi 
2010, Berkshire a vândut aproape două treimi din poziția sa 
ConocoPhillips. Pierderile pe care le-a suferit Berkshire ca 
urmare a acelei investiții au echilibrat, în linii mari, ceea ce a 
câştigat cu PetroChina. 


CHESTIUNEA PRIVIND PUTEREA 


11 august 2003 


Din „PRIMII 25 CEI MAI PUTERNICI 
OAMENI DE AFACERI” 


extrase dintr-un articol de Jerry Useem 


Nota redactorului: Acest articol începea cu o descriere a 
unui joc de golf în Sun Valley, în iulie 2003, despre care 
scriitorul credea că ar fi putut stabili „un nou record de 
putere economică agregată”. Jucătorii: „Printre aceştia 
se numărau directori executivi ai celor mai mari 
societăţi din lume, cel mai de succes investitor din lume 
şi omul cel mai bogat din lume. Imaginati-va toţi aceşti 
«grei» înghesuiți într-o masinuta de transport cu baterii 
pe terenul de joc şi veţi avea imaginea perfectă pentru 
deschiderea acestui articol privind Puterea”. 


Trecem peste vreo zece paragrafe despre sensul termenului 
„putere” ca să ajungem la discuția redactorilor despre cine 
ar trebui să fie primul pe listă. Iată ce spune articolul din 
care cităm câteva paragrafe: 


După câteva luni de dezbateri interne pe tema listei noastre 
cu cei mai puternici oameni, s-au clarificat două lucruri: 
primul, că puterea este o temă într-adevăr profundă; al 
doilea, că orice listă am publica, va provoca aceleaşi urlete 


de protest si contraprotest care se auzeau din birourile 
noastre... Şi totuşi, într-un anumit domeniu, s-a manifestat 
brusc o politețe ciudată. Când s-a ajuns la stabilirea 
primelor locuri de pe listă, a existat aproape o unanimitate. 
De fapt, am restrâns primii trei concurenți la trioul care, din 
întâmplare (cu mâna pe Biblie, de data aceasta), urma să 
joace golf la Sun Valley. 


Aveam cei mai mari trei peşti. Rămânea întrebarea: cine este 
peştele cel mare? 


Nu există neînțelegeri în ceea ce priveşte cine conduce cea 
mai puternică societate. Wal-Mart, compania lui Lee Scott, 
remodelează 20 de industrii simultan şi probabil s-ar califica 
pentru un loc în Consiliul de Securitate al ONU, dacă 
membrii acelui organism nu ar trebui să fie în mod 
obligatoriu „țări”. Cu toate acestea, Scott ar putea fi cel mai 
dispensabil dintre cei trei. Bill Gates, principalul creier 
dintr-o societate acționată de puterea minții, este in 
continuare domnul Microsoft — şi, aşa cum ar fi putut spune 
Huck Finn, dispune de o cantitate puternică de material 
verde, care să se asorteze cu materia sa gri. Totuşi, rezerva 
de bani a societăţii, în sumă de 46 miliarde $, este doar o 
putere potențială, nerealizată, dacă nu se găsesc modalități 
noi, originale de folosire a acesteia. În ultima vreme, 
Microsoft a împărțit societatea şi a distribuit-o investitorilor, 
sub formă de dividende. 


Ceea ce ne aduce la cel de-al treilea jucător de golf. În afara 
faptului că are controlul unui imperiu, cunoscut sub 
numele de Berkshire Hathaway, Warren Buffett este prezent 
în multe alte societăți importante (Coca-Cola, Gillette, 


Washington Post Co.) şi are o avere personală care este 
depăşită numai de cea a lui Gates. Dar lucrul cel mai 
impresionant în legătură cu Buffett poate avea legătură cu 
rezultatul unui sondaj făcut recent la Universitatea Duke, în 
rândul absolvenţilor programului MBA. După propriul tată, 
persoana pe care absolvenţii o admiră cel mai mult - mai 
mult decât pe preşedinte, mai mult decât pe papa, mai mult 
decât pe Gandhi - este Warren Buffett. Acea statură 
remarcabilă îi dă o putere de convingere morală, care e cu 
atât mai mare cu cât o foloseşte atât de rar. Este capacitatea 
de a modela comportamentul oamenilor cu mult dincolo de 
atingerea sa directa, doar prin cuvintele sale, şi imbogateste 
imaginea lui Buffett ca Lord Protector neoficial al 
capitalismului american. 


Are piatra, foarfeca şi hârtia. Iar acum are încă ceva: primul 
loc pe lista noastră. 


11 august 2003 


CEL MAI PUTERNIC OM DE AFACERI: WARREN 
BUFFETT 


Andy Serwer 


Se ştie că poziţia socială a celui mai puternic om de afaceri 
din America este puternic subestimată. Bineînţeles, Warren 


Buffett se bucură de unele avantaje care sunt asociate 
faptului de a fi al doilea cel mai bogat om din lume, cum ar 
fi să zbori în jurul lumii în propriul avion Netjets şi să joci 
bridge cu amicul (şi numărul 2 pe lista noastră) Bill Gates. 
Şi totuşi, Buffett, în vârstă de 72 de ani, respinge noțiunea 
de a fi Atlas al lumii afacerilor americane. „Lucrul acesta 
înseamnă doar că, dacă fac vreo neghiobie, o pot face la 
scară foarte mare”, spune cu râsul său inconfundabil. 
„Înseamnă că poţi adăuga multe zerouri la pierderi.” 


Nu au existat multe pierderi. Societatea lui Buffett, 
Berkshire Hathaway, a devenit o forță teribilă a întregii 
Americi, cu participatii în valoare de mai multe miliarde în 
orice, de la asigurări - unde Buffett este unul dintre 
principalii jucători din lume - la ziare, covoare şi cizme de 
cowboy. Strângând profituri anuale capitalizate de 21%, în 
ultimii 15 ani (fata de cele de 11% de pe piață), Buffett s-a 
dovedit a fi cel mai mare investitor din lume. În această 
calitate, influența sa asupra acţiunilor şi a pieței nu are 
rival. Dacă se aude că Buffett cumpără sau vinde anumite 
acțiuni (pe bună dreptate sau nu), acțiunile se învârt ca 
titirezul, acesta fiind motivul pentru care este foarte rezervat 
când se pune problema de a discuta despre investiții. 


Unul dintre puţinele locuri în care vorbeşte despre investiții 
— scrisoarea sa anuală către acţionari — este de departe cel 
mai general citită comunicare din partea unui CEO din 
lume. Atunci când fostul preşedinte al Chinei, Jiang Zemin, 
a discutat natura extrem de complicată a pieței de capital 
americane cu Bill Gates, care se afla în vizită, Gates i-a spus 
că, într-adevăr, există un singur tip care o înțelege: Warren 
Buffett. Gates a adăugat că atunci când ajunge înapoi în 


SUA, ii trimite ultimul raport anual al lui Buffett. Ceea ce a 
si facut. (Nu se stie ce parere a avut Jiang despre BRK.) 


Mai mult, Buffett este fără nici o îndoială cel mai solicitat 
om de afaceri din lume, de catre directorii executivi in 
cautare de sfaturi. ,Directorii executivi sunt inconjurati de 
oameni care sunt plătiți”, spune Buffett. „Eu nu primesc 
nimic, aşa că pot să le dau sfaturi impartiale.” În ultimii 
cinci ani, zeci de directori executivi au venit la Omaha ca să- 
1 viziteze pe înțelept, inclusiv Jeff Immelt, de la General 
Electric (numărul 7 pe lista noastră). 


Şi Congresul SUA soarbe cuvintele lui Buffett. La 20 mai, cu 
doar câteva zile înainte ca legiuitorii să voteze proiectul de 
lege al lui Bush privind fiscalitatea, Buffett a scris un articol 
în Washington Post care sublinia ceea ce el percepea a fi 
nebunia eliminării taxelor pe dividende. Eliminarea taxei, 
explica Buffett, ar fi în mare parte în beneficiul celor bogați. 
Idei puternice venind de la Buffett — suficient de puternice 
pentru a convinge anumiți membri ai Congresului să dilueze 
versiunea finală a eliminării taxei. 


În mod cât se poate de simplu, Buffett este respectat şi 
admirat mai mult decât orice alt om de afaceri în viata, nu 
numai de către omologii săi, dar şi de publicul general. Ei 
bine, aceasta înseamnă putere. (AS) 


Articolul complet, inclusiv lista celor 25, este disponibil la 
adresa fortune.com/buffettbook. 


10 noiembrie 2003 


DEFICITUL COMERCIAL AMERICAN IN CRESTERE 
VINDE NATIUNEA, CU NOI, CU TOT. IATA O CALE 
DE A REZOLVA PROBLEMA - SI TREBUIE SA O 
FACEM ACUM 


Warren Buffett in colaborare cu Carol Loomis 


Acest articol al lui Buffett, cu un titlu care in mod sigur a 
stabilit un nou record al revistei Fortune pentru lungime, 
deplângea deficitul comercial al SUA şi propunea o idee 
marca Buffett, „certificate de import”, ca modalitate de a 
echilibra importurile şi exporturile. Fiind în acelaşi timp 
creativă şi profundă, ideea a trezit oarecare interes la 
Washington, retinand atenția trecătoare, de exemplu, a 
senatorilor Ted Kennedy şi Joe Biden. Chiar şi azi, când 
Buffett nu insistă în nici un caz în susținerea ideii sale, tot 
mai primeşte din când în când un e-mail de la cineva care 
admiră conceptul său şi se întreabă cum să-l promoveze. 


Dar, una peste alta, ideea lui Buffett nu a prins. În mod cert, 
nu au venit aclamații din partea economiştilor: aceştia sunt 
aproape universal partizani ai  liberului schimb, care 
dispretuieste cotele si orice altceva ar împiedica piața să-şi 
exercite magia a la Adam Smith. Chiar şi Charlie Munger e 


suficient de traditionalist încât să-i fi displăcut planul lui 
Buffett, despre care a aflat din întâmplare dintr-un exemplar 
nou-nout al revistei Fortune pe care eu, vizitandu-i pe el şi pe 
acum regretata sa soţie, in California, i l-am oferit personal. A 
citit imediat articolul de la un capăt la altul, apoi a spus: 
„Warren are, bineînțeles, dreptate să deteste deficitele 
noastre comerciale. Mi-ar plăcea totuşi să nu vină cu astfel de 
idei năstruşnice”. 


Exact cum Buffett era sigur că se va întâmpla totuşi, 
problemele pe care le-a semnalat în 2003 s-au înrăutățit. 
Deficitul comercial al SUA în anul acela era de aproximativ 
500 miliarde $. A crescut cu între 100 miliarde $ si 250 
miliarde $, în fiecare dintre următorii cinci ani, scăzând sub 
500 miliarde $ doar în 2009, când criza creditelor i-a îngrozit 
atât de tare pe cetățenii SUA, încât aceştia, cel puțin 
temporar, au redus consumul de bunuri, în favoarea unui 
nivel mai ridicat de economisire. După 2009, deficitul 
comercial a început să urce. Nivelul probabil în 2012, 
judecând după ratele lunare de până în iulie, este de 
aproximativ 560 miliarde $. 


Astăzi, deşi Buffett vorbeşte despre ideea certificatelor de 
import numai când este întrebat, consideră în continuare că 
au potențial. Şi alte idei pentru atingerea unui echilibru între 
exporturi şi importuri ar putea funcţiona, adaugă. „Dar”, 
spune cu convingere, „cumva trebuie să ajungem la echilibru. 
Situația actuală a deficitelor uriaşe este pur şi simplu 
inadmisibilă”. 


Revelația din deschiderea articolului că Buffett 
tranzacţionează, prin Berkshire, în valută — tranzactionand 


împotriva dolarului pentru prima dată in viata sa -, l-a făcut 
în următorii ani să raporteze periodic asupra situației pariului 
său. A încheiat această poveste la începutul anului 2006, 
declarând că Berkshire a avut un profit de aproximativ 2,2 
miliarde $ datorită valutelor şi şi-a închis aproape toate 
poziţiile. Asta nu pentru că se aştepta ca dolarul să se 
întărească — de fapt a spus că va slăbi probabil, ceea ce într- 
adevăr s-a întâmplat, cu o valoare semnificativă —, ci pentru 
că diferenţele ratelor dobânzii dintre ţări au modificat şi slăbit 
atractivitatea investițiilor directe în valută. Investirea banilor 
Berkshire în societăţi care obțin o mare parte a câştigurilor în 
străinătate ar fi o strategie mai bună pentru viitor, a spus 
Buffett. 


O continuare, doar câteva luni mai târziu, la acea declaraţie: 
prima achiziție de către Berkshire a unei societăți străine, 
respectiv Icar, un fabricant israelian de instrumente de tăiere, 
care obține aproape toate profiturile în afara SUA. Participatia 
Berkshire este 80% din societate, cumpărată contra sumei de 
4 miliarde $, restul de 20% rămânând în mâinile vânzătorilor. 


Articolul imediat următor acestuia, privind deficitul comercial, 
a apărut sub formă de casetă. (CL) 


Voi transmite o avertizare privind deficitul comercial al SUA 
şi, de asemenea, voi sugera o rezolvare a problemei. Dar, în 
primul rând, trebuie să mentionez două motive pentru care 
ati putea privi cu scepticism ceea ce urmează sa spun. 
Pentru început, istoria predictiilor mele macroeconomice 
este orice numai inspiratoare nu. De exemplu, în ultimii 20 
de ani, m-am temut excesiv de inflație. Mai aproape de tema 


in discutie, am inceput din 1987 sa-mi exprim public 
îngrijorarea fata de creşterea deficitelor noastre comerciale — 
şi, aşa cum ştiţi, nu numai că am supraviețuit, dar am şi 
prosperat. Astfel că, pe partea comercială, notati că am 
strigat măcar o dată „lupul”. Cu toate acestea, strig din nou, 
şi de data aceasta susținut fiind de banii Berkshire 
Hathaway. Până în primăvara anului 2002, am trăit aproape 
72 de ani fără să fi cumpărat vreo valută străină. De atunci, 
Berkshire a făcut investiții semnificative în - şi astăzi deține 
— mai multe valute. Nu vă voi da amănunte; de fapt, este cat 
se poate de irelevant despre ce valute este vorba. Ce 
contează este ideea de bază: a deține alte valute înseamnă a 
crede că dolarul va scădea. 


Atât ca american, cât şi ca investitor, sper de fapt ca aceste 
angajamente să se dovedească o greşeală. Orice profituri pe 
care Berkshire le-ar fi putut obţine din tranzactionarea 
valutei ar pali în comparație cu pierderile pe care societatea 
şi acționarii noştri, în alte aspecte ale vieților lor, le-ar suferi 
în urma căderii dolarului. 


Dar, fiind la conducerea Berkshire Hathaway, am sarcina de 
a investi banii societății în moduri relevante. lar motivul pe 
care îl am de a pune, în cele din urmă, banii mei acolo unde 
predicam de atât timp este că deficitul nostru comercial s-a 
înrăutățit în mare măsură, ajungând la nivelul la care 
„patrimoniul lichid” al țării noastre, ca să mă exprim astfel, 
este transferat în străinătate într-un ritm alarmant. 


O perpetuare a acestui transfer va duce la probleme majore. 
Pentru a înțelege de ce, insotiti-ma într-o plimbare, cât se 
poate de fantezistă, către două insule izolate, alăturate, de 


aceeaşi mărime, Risipica şi Cumpătica. Terenul este 
singurul bun patrimonial pe care îl au aceste insule, iar 
comunitățile lor sunt primitive - au nevoie numai de hrană 
şi produc numai hrană. Lucrând opt ore pe zi, de fapt, 
fiecare locuitor poate produce suficientă hrană pentru sine. 
Şi, o lungă perioadă, astfel merg lucrurile. Pe fiecare dintre 
insule, fiecare lucrează cele opt ore pe zi recomandate, ceea 
ce înseamnă că fiecare societate este autosuficientă. 


Totuşi, în cele din urmă, cetățenii cei harnici din Cumpătica 
hotărăsc să facă economii şi investiții serioase şi încep să 
lucreze 16 ore pe zi. În felul acesta, continuă să trăiască cu 
hrana pe care o produc în opt ore de muncă, dar încep să 
exporte o cantitate egală în singura lor piață de desfacere, 
Risipica. 


Cetăţenii din Risipica sunt extrem de încântați de turnura 
evenimentelor, pentru că acum îşi trăiesc viața fără să 
muncească deloc, dar mănâncă la fel de bine ca înainte. A, 
da, există un quid pro quo - dar pentru cei din Risipica pare 
inofensiv. Tot ceea ce doresc cei din Cumpătica în schimb 
pentru hrana lor sunt obligaţiuni Risipica (desigur, sunt 
denominate în dolari Risipica). 


Cu timpul, Cumpătica acumulează o cantitate imensă de 
astfel de obligaţiuni care, în esența lor, reprezintă drepturi 
asupra capacităţii viitoare a insulei Risipica. Câţiva învățați 
din Risipica simt că vor apărea probleme. Ei prevăd că 
pentru ca locuitorii insulei Risipica să poată şi mânca, şi 
plăti — sau pur şi simplu pentru a asigura serviciul datoriilor 
pe care le tot acumulează -, va fi nevoie, în cele din urmă, ca 
aceştia să muncească mai mult de opt ore pe zi. Dar 


rezidentii din Risipica nu sunt deloc dispusi sa asculte astfel 
de pronosticuri pesimiste. 


Între timp, cetățenii din  Cumpătica încep să se 
neliniştească. Oare cât de bune, se întreabă, sunt creantele 
unei insule leneşe? Astfel încât Cumpătica îşi schimbă 
strategia: deşi continua să dețină un număr de obligaţiuni, 
vinde cea mai mare parte a acestora rezidentilor din 
Risipica, contra dolari Risipica, si foloseste banii obtinuti 
pentru a cumpara teren in Risipica. Si, in cele din urma, 
Cumpatica detine intreaga insula Risipica. 


În acest moment, cetăţenii din Risipica sunt obligați să se 
confrunte cu o ecuatie urata: ei trebuie acum nu numai sa 
revină la cele opt ore de munca pe zi, pentru a se hrăni - nu 
mai au nimic de dat la schimb -, dar trebuie să lucreze si 
ore în plus pentru serviciul datoriei şi să le plătească celor 
din Cumpătica chirie pe terenul pe care l-au vândut atât de 
imprudent. Practic,  Risipica este colonizată prin 
achiziționare, mai curând decât prin cucerire. 


Se poate spune, bineînțeles, că valoarea prezentă a viitoarei 
producții pe care Risipica va trebui să o trimită de acum 
înainte insulei Cumpătica este doar egală cu producţia la 
care Risipica a renunțat initial şi că, prin urmare, fiecare a 
beneficiat de o tranzacție corectă. Dar, pentru că o generație 
din Risipica a fost beneficiară cu titlu gratuit, iar generațiile 
viitoare plătesc veşnic pentru aceasta, avem de-a face - in 
jargonul economiştilor - cu  „inechități generationale” 
dramatice. 


Sa ne gandim la aceasta, luand exemplul unei familii: sa ne 
inchipuim ca eu, Warren Buffett, pot convinge furnizorii a 
tot ceea ce consum in viata mea sa accepte titluri de credit 
ale familiei Buffett, care sunt platibile, in bunuri si servicii si 
cu dobanda adaugata, de catre descendentii mei. Acest 
scenariu poate fi vazut ca realizarea unei tranzactii egale 
între familia Buffett, privită ca o unitate, şi creditorii 
acesteia. Dar generațiile de Buffett care îmi urmează nu vor 
aplauda probabil tranzacţia (şi, Doamne fereşte, ar putea 
chiar încerca să se eschiveze de la onorarea acestor 
obligații). 


Gândiţi-vă din nou la acele insule: mai devreme sau mai 
târziu, guvernul din Risipica, confruntat cu plăţi din ce în ce 
mai mari pentru serviciul datoriei, ar decide să imbratiseze 
politici extrem de inflationiste - adică să emită şi mai multi 
dolari Risipica pentru a dilua valoarea acestora. Până la 
urmă, va gândi guvernul, acele obligaţiuni Risipica 
enervante sunt doar creanţe privind un anumit număr 
specific de dolari Risipica, şi nu privind dolari cu o anumită 
valoare. Pe scurt, făcând dolarii Risipica mai puţin valoroşi, 
durerea fiscală a insulei se va diminua. 


Datorită acestei perspective, eu, dacă aş fi rezident al 
Cumpătica, aş opta pentru proprietate directă asupra 
terenului Risipica, şi nu pentru obligatiunile guvernului 
insulei. Majoritatea guvernelor consideră că e mult mai 
greu, din punct de vedere moral, să confişte proprietăți din 
străinătate decât să dilueze puterea de cumpărare a 
cupoanelor pe care străinii le deţin. Furtul prin proceduri 
ascunse este preferat furtului prin forță. 


Si care este legatura dintre povestea asta cu insulele si 
SUA? Simplificând, după cel de-al Doilea Război Mondial si 
până la începutul anilor 1970, am funcţionat cu hărnicia 
celor din Cumpătica, vânzând, în mod regulat, mai mult în 
străinătate decât cumpăram. In paralel, ne investeam 
surplusul în străinătate, ceea ce a avut ca rezultat faptul că 
investițiile noastre nete — adică activele străine deținute de 
SUA minus activele SUA deținute de străini - au crescut (pe 
baza metodologiei, de atunci revizuită, pe care o folosea în 
perioada aceea guvernul) de la 37 miliarde $ în 1950 la 68 
miliarde $ în 1970. În acea perioadă, pentru a rezuma, 
„patrimoniul lichid” al ţării, văzut în totalitate, consta din 
toate averile dinăuntrul granițelor, plus o porțiune modestă 
de avere din restul lumii. 


În plus, întrucât SUA se afla într-o poziție netă de 
proprietate în raport cu restul lumii, a realizat venit net din 
investiții care, adăugat la excedentul nostru comercial, 
devenise o a doua sursă de fonduri de investiții. Situaţia 
noastră fiscală era, prin urmare, similară cu cea a unui om 
care economiseşte o parte din salariu şi, în acelaşi timp, 
reinvesteşte dividendele din cuibarul său de ouă. 


La sfârşitul anilor 1970, situația comercială s-a răsturnat, 
producând deficite care, inițial, ajungeau la 1% din PIB. Nu 
era aproape deloc grav, mai ales pentru că venitul net din 
investiții rămânea pozitiv. Într-adevăr, cu dobânda 
capitalizată în favoarea noastră, balanța noastră netă a 
ajuns în 1980 la punctul cel mai de sus — 360 miliarde $. 


Începând de atunci, totul merge la vale, ritmul de coborâre 
accelerandu-se rapid în ultimii cinci ani. Balanța deficitară 


depăşeşte acum 4% din PIB. La fel de amenintator, restul 
lumii detine o valoare uluitoare din SUA, cu 2,5 trilioane $ 
mai mult decat detinem noi din alte tari. O parte din aceste 
2,5 trilioane $ sunt investite în ,cupoane” - obligaţiuni SUA, 
atât de stat, cât si private - şi o parte în active, cum sunt 
titluri de proprietate şi titluri de capital. 


Într-adevăr, tara noastră s-a comportat ca o familie 
extraordinar de bogată care este proprietara unei ferme 
imense. Pentru a consuma cu 4% mai mult decât producem 
— acesta este deficitul comercial —, în fiecare zi, am şi vândut 
parcele din fermă şi am mărit ipoteca pe ceea ce încă mai 
avem. 


Pentru a realiza semnificația proprietăţii nete străine de 2,5 
trilioane $, comparati-o cu valoarea de 12 trilioane $ a 
acțiunilor de stat SUA sau cu valoarea egală de valori 
imobiliare rezidenţiale sau cu ceea ce aş estima ca fiind un 
total general de 50 trilioane $ avutie naţională. Aceste 
comparații arată că ceea ce a fost deja transferat in 
străinătate este semnificativ - în jurul, de exemplu, a 5% din 
avutia noastră națională. 


Totuşi mai importantă este proprietatea străină asupra 
activelor noastre, care va creşte la aproximativ 500 miliarde 
$ pe an, la nivelul actualului deficit comercial, ceea ce 
înseamnă că deficitul va adăuga aproximativ un punct 
procentual anual la proprietatea netă a străinilor asupra 
avutiei noastre nationale. Pe măsură ce acea proprietate 
creşte, va creşte proporțional venitul net de investiții anual 
care iese din tara noastră. În felul acesta, vom plăti lumii 
dividende şi dobânzi din ce în ce mai mari, în loc să fim 


beneficiarii acestora, asa cum era in trecut. Am intrat in 
lumea capitalizării negative — adio plăcere, salut durere. 


Am învățat la cursul de economie că țările nu pot suporta o 
perioadă mai lungă deficite comerciale mari, în continuă 
creştere. La un moment dat, aşa se afirma, cheful naţiunii 
consumeriste va fi frânat de ajustările ratei valutei şi de 
refuzul țărilor creditoare de a accepta un şir fără sfârşit de 
titluri de credit de la marii cheltuitori. Şi, într-adevăr, aşa s- 
a întâmplat în cazul restului lumii, după cum putem vedea 
din refuzurile bruşte de creditare pe care le-au suferit în 
ultimele decade multe națiuni risipitoare. 


SUA se bucură totuşi de un statut special. Într-adevăr, ne 
putem purta azi cum dorim datorită comportamentului 
financiar anterior, care era atât de exemplar - şi datorită 
faptului că suntem atât de bogați. Nu se pun sub semnul 
întrebării nici capacitatea, nici intenția noastră de a plăti şi 
avem în continuare un munte de active atractive de 
tranzactionat contra consumabilelor. Cu alte cuvinte, cardul 
nostru național de credit ne permite să plătim sume într- 
adevăr uluitoare. Dar linia de credit a cardului nu este 
nelimitată. 


Momentul să ne oprim din a tranzactiona active pentru 
consumabile este acum si am un plan sa va propun pentru 
a realiza acest lucru. Soluția mea poate părea o smecherie şi 
într-adevăr este un tarif numit în alt mod. Dar este un tarif 
care păstrează majoritatea virtuților pieței libere, 
neprotejând industrii specifice si nepedepsind anumite tari 
şi neîncurajând războaie comerciale. Acest plan va mări 
exporturile noastre şi ar putea foarte bine duce la creşterea, 


in general, a comertului international. Si va solda evidentele 
noastre contabile fără a apărea o scădere semnificativă a 
valorii dolarului, ceea ce cred că altfel e aproape sigur că se 
va întâmpla. 


Am realiza echilibru emițând ceea ce voi numi certificate de 
import (CI) tuturor exportatorilor, într-o sumă egală cu 
valoarea în dolari a exporturilor lor. Fiecare exportator, la 
rândul său, va vinde CI părților - fie exportatori din 
străinătate, fie importatori interni — care doresc să introducă 
bunuri în SUA. Pentru a importa bunuri în valoare de 1 
milion $, de exemplu, un importator va avea nevoie de CI 
care să fie rezultatul unor exporturi în valoare de 1 milion $. 
Rezultatul inevitabil: echilibru comercial. 


Dat fiind faptul că exporturile noastre totalizează 
aproximativ 80 miliarde $ pe lună, se vor emite CI în 
cantități uriaşe, echivalente - adică 80 de miliarde de 
certificate pe lună -, care, în mod sigur, vor fi tranzacţionate 
pe o piață exceptional de lichidă. Concurența va determina 
apoi care dintre aceste parti, ce vor să ne vândă noua, va 
cumpăra certificate şi cât va plăti. (Certificatele vor fi emise 
pe termen scurt, eventual şase luni, astfel încât speculatorii 
să fie descurajati să le acumuleze.) 


Pentru exemplificare, să postulăm că fiecare CI se va vinde 
cu 10 cenți — adică 10 cenți per dolar de exporturi aflate in 
spatele lor. Celelalte mărimi fiind egale, această sumă ar 
însemna că un producător din SUA ar putea realiza cu 10% 
mai mult vânzând bunurile sale pe piața de export decât 
vânzându-le pe piața interna, cu surplusul de 10% venind 
din vânzarea IC. 


Dupa parerea mea, multi exportatori vor vedea acest lucru 
ca pe o reducere a costului, care le va permite sa scada 
preturile produselor lor pe pietele internationale. Produsele 
de tipul bunurilor de larg consum ar incuraja in mod special 
acest tip de comportament. Daca aluminiul, de exemplu, se 
vindea cu 145 de cenți per kilogram pe piața interna, iar CI 
ar reprezenta 10%, producătorii interni de aluminiu ar 
putea vinde cu aproximativ 132 de cenți (plus costuri de 
transport) pe pieţele externe şi ar câştiga în continuare 
marje normale. În acest scenariu, producţia SUA ar deveni 
semnificativ mai competitivă, iar exporturile s-ar dezvolta. 
Şi, în acest proces, ar creşte şi numărul locurilor de muncă. 


Desigur, străinii care ne vând nouă se vor confrunta cu 
condiții economice mai dure. Dar aceasta este o problemă pe 
care o vor avea indiferent de „soluția” comercială adoptată — 
şi, putem fi siguri, o soluţie trebuie să apară. (Aşa cum 
spunea Herb Stein, „Dacă un lucru nu poate continua la 
infinit, se va opri”.) Într-un anume sens, abordarea CI va 
oferi țărilor care ne vând nouă o mai mare flexibilitate, 
întrucât acest plan nu penalizează nici o industrie sau 
produs specific. În cele din urmă, piaţa liberă va determina 
ce se va vinde în SUA şi cine va vinde acel ceva. 


Pentru a vedea ce se va întâmpla cu importurile, să privim o 
maşină care intră acum în SUA la un cost de 20 000 $ 
pentru importator. În cadrul noului plan şi presupunând că 
CI se vând cu 10%, costul importatorului va creşte la 22 000 
$. Dacă cererea pentru acea maşină ar fi excepţional de 
mare, importatorul ar putea reuşi să transfere toate acestea 
la consumatorul american. În cazurile obişnuite, totuşi, 
forțele concurentiale ar intra in joc, obligând producătorul 


strain sa absoarba partial, daca nu integral, costul de 2 000 


$. 


Nu există gratuitati în planul CI: acest lucru ar avea 
anumite consecințe negative grave pentru cetățenii 
americani. Preturile majorității produselor importate ar 
creşte, şi la fel prețurile anumitor produse competitive 
fabricate intern. Costul CI, integral sau partial, ar acționa, 
prin urmare, ca o taxă aplicată consumatorului. 


Acesta este un neajuns grav. Dar ar exista neajunsuri şi 
dacă dolarul continuă să se devalorizeze şi în cazul creşterii 
tarifelor la anumite produse specifice ori dacă s-ar constitui 
cote asupra lor, moduri de abordare care în opinia mea oferă 
o mai mică şansă de succes. Mai presus de orice, durerea 
produsă de prețurile mai mari la bunurile importate azi 
păleşte pe lângă durerea pe care o vom simți în cele din 
urmă dacă ne lăsăm purtați de val şi vindem parti din ce in 
ce mai mari din patrimoniul țării noastre. 


Cred că CI ar produce, foarte rapid, un echilibru comercial 
în SUA cu mult peste actualele niveluri de export, dar sub 
actualele niveluri de import. Certificatele ar sprijini moderat 
toate industriile noastre în concurența mondială, chiar şi 
atunci când piața liberă determină care dintre acestea a 
trecut în final testul „avantajului comparativ”. 


Acest plan nu ar fi copiat de naţiuni care sunt exportatoare 
nete, pentru că Cl-urile lor ar fi lipsite de valoare. Se vor 
răzbuna țările exportatoare în alte moduri? Va începe un alt 
război Smoot-Hawley al tarifelor? Putin probabil. În perioada 


Smoot-Hawley, aveam un excedent comercial nerezonabil, 
pe care doream să-l mentinem. Acum avem un deficit 
dăunător, pe care întreaga lume ştie că trebuie să-l 
corectăm. 


Zeci de ani lumea s-a luptat cu un labirint schimbător de 
tarife punitive, cu subvenţii de export, valute neconvertibile 
în dolari şi altele asemenea. Multe dintre aceste mecanisme 
de inhibare a importurilor şi de încurajare a exporturilor 
sunt de mult timp folosite de principalele tari exportatoare, 
care încearcă să adune excedente din ce în ce mai mari - si 
totuşi, nu au izbucnit războaie comerciale semnificative. În 
mod sigur nu se vor precipita lucrurile din cauza unei 
propuneri al cărei scop este simpla echilibrare a evidențelor 
celui mai mare debitor comercial din lume. Principalele tari 
exportatoare s-au comportat foarte rațional în trecut şi vor 
continua să o facă - deşi, ca întotdeauna, ar putea fi în 
interesul lor să încerce să ne convingă că se vor comporta în 
alt mod. 


Rezultatul probabil al unui plan CI este că naţiunile 
exportatoare — după o inițială ezitare - ne vor încuraja să 
importăm. Să luăm poziția Chinei, care astăzi ne vinde 
anual bunuri şi servicii în valoare de aproximativ 140 
miliarde $, în timp ce achiziţionează numai în valoare de 25 
miliarde $. Dacă ar exista CI, o soluţie pentru China ar fi să 
umple golul cumpărând anual 115 miliarde de certificate. 
Dar, ca alternativă, ar putea reduce necesitatea de a avea CI 
reducându-şi exporturile către SUA sau crescând volumul 
achizițiilor de la noi. Această ultimă alegere ar fi probabil 
cea mai atrăgătoare pentru China şi să sperăm că aşa va fi. 


Daca exporturile noastre ar creste si furnizarea de CI ar 
trebui, prin urmare, sa creasca, pretul lor de piata ar fi 
împins in jos. Într-adevăr, dacă exporturile noastre s-ar 
dezvolta suficient, CI ar deveni lipsite de valoare şi întregul 
plan ar fi controversat. Dacă li s-ar da autoritatea de a 
implementa acest lucru, țările exportatoare importante ar 
putea elimina rapid mecanismele pe care le folosesc acum 
pentru a inhiba exporturile făcute de noi. 


Dacă ar fi să implementăm un plan CI, am putea opta 
pentru câţiva ani de tranziție, în care am menține, în mod 
deliberat, un mic deficit, o măsură care ar permite lumii să 
se adapteze pe măsură ce noi ne îndreptăm treptat spre 
locul unde trebuie să ne aflăm. Punând în practică acest 
plan, guvernul nostru ar putea fie licita CI „bonus” în fiecare 
lună, fie le-ar putea oferi, să zicem, unor tari mai putin 
dezvoltate, care au nevoie să-şi mărească exporturile. Cea 
de-a doua abordare ar asigura o formă de ajutor extern care 
va fi probabil foarte eficientă şi apreciată. 


Voi încheia amintindu-vă din nou că am mai strigat o dată 
„lupul”. In general, estimările statistice ale prezicătorilor de 
necazuri în SUA sunt groaznice. Tara noastră a ras 
întotdeauna de cei care erau sceptici, fie privind potențialul 
nostru economic, fie privind rezistența noastră. Multi 
pesimişti pur şi simplu au subestimat dinamismul ce ne-a 
permis să depăşim probleme care, la un moment dat, 
păreau amenințătoare. În continuare, avem o tara şi o 
economie cu adevărat remarcabile. 


Dar cred că în ceea ce priveşte deficitul comercial mai avem 
şi o problemă care va testa toate capacităţile noastre de a 


găsi o soluție. Un dolar care coboară uşurel nu va furniza 
răspunsul. E adevărat, va reduce deficitul nostru comercial 
într-o oarecare măsură, dar nu suficient pentru a stopa 
scurgerea patrimoniului nostru şi creşterea ce rezultă a 
deficitului nostru de venituri pentru investiții. 


Poate că există alte soluții mai logice decât a mea. Cu toate 
acestea, închipuirile deşarte - şi obişnuitul lor tovarăş, 
statul cu degetul în gură - nu se numără printre acestea. 
Din ce văd acum, este necesară luarea de măsuri pentru a 
opri scurgerea rapidă a avutiei noastre nationale, iar CI par 
a fi modul cel mai putin dureros şi cel mai sigur de a face 
treaba aceasta. Vă rog să retineti că aceasta nu este o 
problemă mică: de exemplu, în ritmul în care restul lumii 
face investiții nete în SUA, ar putea anual cumpăra şi pune 
de-o parte aproape 4% din acțiunile noastre cotate la bursă. 


Evaluând opţiunile de afaceri la Berkshire, asociatul meu, 
Charles Munger, propune să fim foarte atenți la dorința sa, 
spusă în glumă: „Tot ce vreau să ştiu este unde voi muri, ca 
să nu merg niciodată acolo”. Cei care elaborează politica 
noastră comercială ar trebui să ţină seama de acest 
avertisment — şi să se tina departe de Risipica. 


10 noiembrie 2003 


DE CE STRĂINII NU SE POT DEBARASA DE 
DOLARII LOR 


caseta de Warren Buffett in colaborare cu Carol 
Loomis 


De cate ori ati vazut astfel de comentarii in articole despre 
dolarul SUA? ,Analistii spun ca motivul real al ingrijorarii 
lor este faptul că străinii vor începe să se îndepărteze de 
dolar.” 


Data viitoare când vedeți aşa ceva, ignorati textul. Ideea este 
că străinii — în general — nu se pot debarasa de dolarii lor. 
Într-adevăr, pentru că deficitul nostru comercial pune 
permanent noi dolari în mâinile străinilor, aceştia sunt 
nevoiți ca, la fel de constant, să-şi mărească investiţiile în 
SUA. 


Este adevărat, bineînțeles, că străinii pot alege care sunt 
activele SUA pe care doresc să le dețină. Ei pot decide, de 
exemplu, să vândă obligaţiuni SUA pentru a cumpăra 
acțiuni SUA. Sau pot încerca imobiliarele, cum au făcut 
japonezii în 1980. Mai mult, oricare dintre aceste mişcări, în 
mod special dacă este făcută de vânzători sau cumpărători 
nerăbdători, poate influența prețul dolarului. 


Dar imaginati-va că japonezii vor în acelaşi timp să scape de 
valorile imobiliare americane şi să lase cât se poate de în 
urmă activele în dolari. Nu pot realiza lucrul acesta 
vânzându-şi valorile imobiliare americanilor, pentru că ar fi 
plătiți în dolari. Şi dacă îşi vând valorile imobiliare unor 
non-americani - să spunem, francezilor, în euro -, 
proprietatea va rămâne în mâinile străinilor. În cazul 


oricareia dintre vânzări, activele în dolari deținute de restul 
lumii nu se vor fi schimbat (cu excepţia oricărei modificări 
concomitente a prețului dolarului). 


Concluzia este ca alte naţiuni pur şi simplu nu pot 
dezinvesti în SUA, în afara cazului în care acestea, ca 
univers, cumpără mai multe bunuri şi servicii de la noi 
decât cumpărăm noi de la ele. Această situație s-ar numi un 
excedent comercial american, iar noi nu avem aşa ceva. 


Puteţi visa la nişte scenarii radicale care ar schimba 
situația. De exemplu, restul lumii ar putea transmite SUA 
ajutoare străine masive care ar avea rolul de a compensa 
deficitul nostru comercial. Dar în cadrul oricărei abordări 
realiste a lucrurilor, deficitul nostru comercial uriaş 
garantează că restul lumii trebuie nu numai să păstreze 
activele în dolari pe care le deține, ci şi să le suplimenteze în 
mod constant. Şi acesta este desigur motivul pentru care 
patrimoniul nostru national se îndepărtează treptat de 
țărmurile noastre. 


17 mai 2004 


PIAȚA ÎN VIZIUNEA LUI BUFFETT 


David Stires 


Cat de mult ai plati ca sa te afli in apropierea lui Warren 
Buffett? În ceea ce pare să stabilească un nou record al 
fanilor lumii afacerilor, unii admiratori au licitat până la 117 
$ pe eBay pentru un bilet la adunarea anuală de pe 1 maia 
Berkshire Hathaway. Hotărât să asigure accesul tuturor, 
Buffett a postat 10 000 bilete pe site, la preţul de 2,50 $ 
bucata (un chilipir, dat fiind faptul că o acţiune din clasa A 
ajunge la 93 500 $). Dar este departe de a fi singura dată 
când Buffettmania şi-a scos capul. Mai jos, câteva mostre 
ale robustei piețe secundare Buffett: 


16,95 $ 


Cel mai vândut tom al lui Buffett 


210 000 $ 


Portofelul vechi de 20 de ani al lui Buffett, vândut la o 
licitaţie organizată în scopuri caritabile, în 1999 


5$ 


Două bilete la adunarea generală a Berkshire Hathaway 


250 100 $ 


Prânz cu Buffett, vândut pe eBay, în 2003 


100 $ 


Bancnotă de 1$ semnată de Buffett, vândută la o licitație 
pentru biserică, în Nebraska, în 2004 


20 $ 


Figurină care dă din cap, vândută pe website-ul Omaha 
Royals 


Nota redactorului: Licitatia pe eBay pentru o masă cu 
Buffett în beneficiul Fundației Glide, din San Francisco, 
continuă - si, de asemenea, prețul său creşte în fiecare 
an. În 2012, oferta câştigătoare, din nou un record, a 
fost de 3 456 789 $. 


11 martie 2005 


CEL MAI BUN SFAT PE CARE L-AM PRIMIT 
VREODATA 


amintire a lui Warren Buffett, redactata de Carol 
Loomis 


De trei ori in anii 2000, revista Fortune a apelat la vreo 20 de 
personalități, cu rugămintea ca fiecare sa relateze despre cel 
mai bun sfat care i s-a dat vreodată. Buffett a fost de acord 
să participe în primul lot şi, cam la o secundă de la primirea 
acceptului său, redactorul-sef Rik Kirkland l-a programat să 
apară pe copertă. 


Interviul cu Buffett mi-a fost repartizat mie şi, în timp ce-mi 
deschideam agenda ca să notez ce avea de spus, eram într- 
adevăr curioasă să aflu despre ce va fi vorba. Nu credeam să- 
l fi auzit vreodată să vorbească despre acest subiect. Am 
spus: „Aşa, care e cel mai bun sfat pe care l-ați primit 
vreodată?” 


Am primit un răspuns prompt şi cu totul neaşteptat. Nu avea 
despre ce sfat „cel mai bun” să vorbească. În schimb, a 
povestit pe larg despre „cel mai prost sfat” pe care l-a primit 
vreodată, şi aceasta, de la cei doi oameni pe care i-a admirat 
cel mai mult. 


Nu-mi amintesc cum i-am spus lui Rik despre această 
schimbare surpriză a ceea ce avusese în vedere. Poate mi-am 


şters întreaga scenă din minte. Dar ştiţi ceva? Oricum l-am 
pus pe Buffett pe copertă. (CL) 


„Am avut doi mentori: tatăl meu, Howard Buffett, şi Ben 
Graham. Sunt două persoane pe care le-am venerat şi care, 
în cursul anilor, mi-au dat nenumărate sfaturi bune. Dar, 
când mă gândesc la ceea ce mi-au spus, adevărul este că 
primul lucru care-mi vine în minte sunt sfaturile proaste. 


Nu implinisem încă 21 de ani când s-a întâmplat lucrul 
acesta, în 1951, şi tocmai absolvisem Facultatea de Comerț 
la Universitatea Columbia. Participasem la cursul lui Ben — 
şi eram cel mai interesat student care a existat vreodată. 
Doream să lucrez pentru Ben la Graham-Newman Corp. şi, 
cum ştie deja toată lumea, m-am dus la el şi m-am oferit să 
lucrez gratuit. A spus nu. 


Dar tot eram hotărât să lucrez în domeniul bursier şi atunci 
mi-au dat un sfat prost şi tata, şi Ben. Ambii considerau că 
era un moment prost ca să încep. Un motiv era că indicele 
Dow Jones fusese peste 200 întregul an şi totuşi nu existase 
nici un an în care să nu se vândă sub 200. Aşa că amândoi 
au spus, «O să te descurci foarte bine, dar nu e momentul 
potrivit ca să începi». 


E ceva care ar fi putut să-l influenţeze pe tatăl meu şi poate 
şi pe Ben. Eram foarte imatur. Nu numai că arătam foarte 
tânăr, dar mă şi purtam ca atare. Eram slab. Părul meu 
arăta groaznic. Poate sfatul lor era un mod politicos de a 
spune că înainte de a mă apuca să vând acțiuni, trebuia sa 


ma maturizez putin, pentru a avea succes. Dar nu mi-au 
spus lucrul acesta, au formulat altfel. Oricum, nu am luat 
în considerare sfatul lor. M-am întors în Omaha şi am 
început să vând acţiuni la firma tatălui meu, Buffett Falk. 


Tatăl meu era un gânditor total independent. Cred că faptul 
acesta a influențat într-o oarecare măsură modul meu de 
gândire în ceea ce priveşte achiziționarea acțiunilor. Ben m- 
a învățat şi el ceva în acest sens. Spunea: «Nici nu ai 
dreptate si nici nu gresesti pentru că alții sunt de acord cu 
tine. Ai dreptate pentru că datele şi raționamentul sunt 
corecte». 


Acum, despre Ben. Am început să învăţ de la el când am 
citit cărțile lui despre investiţii, la Universitatea din 
Nebraska. Incercasem toate tipurile de investiții până 
atunci, dar ceea ce spunea el, în special în Investitorul 
inteligent, pur şi simplu mi-a ridicat vălul de pe ochi — 
despre «marja de siguranță» şi despre cum să te foloseşti de 
«Domnul Piaţă», în loc să-l laşi să se folosească el de tine. 
Apoi am mers la Columbia doar ca să urmez cursul său şi 
după aceea am fost refuzat când i-am cerut o slujbă. Dar 
am continuat să mă gândesc la aceasta când m-am întors în 
Omaha. Am tot încercat să-i vând acțiuni lui Ben şi să-l 
sâcâi, oarecum. În cele din urmă, într-o zi din anul 1954, 
am primit o scrisoare de la el, în sensul că data viitoare 
când vii la New York, aş dori să vorbesc cu tine despre ceva. 
Eram în al nouălea cer! Şi m-am grăbit să plec la New York 
imediat. 


Am început să lucrez pentru Ben în august 1954, fără să fi 
întrebat o clipă care avea să fie salariul meu. S-a dovedit a fi 


12 000 $, iar anul următor am primit un bonus de 2 000 $. 
Lucram pentru ambele parti ale firmei: Graham-Newman 
era o societate de investitii reglementata, iar Newman & 
Graham Ltd. era ceea ce azi am numi un fond de investitii 
speculative. Dar impreuna rulau numai 12 milioane $! 


Walter Schloss si cu mine — deşi el a plecat la scurt timp 
pentru a constitui un fond de investiţii speculative — lucram 
împreună într-o camaruta. Ne simțeam foarte bine 
împreună si, in plus, studiam cu atenţie ghidurile în căutare 
de acțiuni ieftine. Niciodată nu mergeam să vizităm vreo 
societate. Ben considera că asta ar însemna să trişăm. lar 
când găseam ceva extraordinar, Ben investea 50 000 de 
verzişori. 


La începutul anului 1956, Ben îşi propusese să plece din 
firmă şi să se ducă în California. Şi mă hotărâsem şi eu să 
mă întorc în Omaha. Mi-a fost extrem de greu să-i spun lui 
Ben: intram în biroul lui şi mă întorceam, şi apoi iar intram, 
dar nu-i spuneam, şi tot aşa. Dar reacţia sa a fost 
asemănătoare cu cea pe care ar fi avut-o tatăl meu: fă ce e 
mai bine pentru tine. 


Aveam 9 800 $ la sfârşitul lui 1950 şi, până în 1956, 
strânsesem 150 000 $. Îmi imaginam că aveam să trăiesc 
precum un rege. Şi nu ştiam ce aveam să fac în Omaha. 
Poate să mă înscriu la Facultatea de Drept. Nu aveam un 
plan. În mod sigur, nu ştiam că urma să constitui o 
societate de investiții. Dar apoi, peste încă nişte luni, şapte 
persoane au vrut ca eu să le investesc banii, şi constituirea 
comanditei era modalitatea de a face acest lucru. Aşa a 
început totul.” 


31 octombrie 2005 


CONVERSATIA DE 91 DE MILIARDE DE DOLARI 


Daniel Roth 


Să fim cinstiți - dacă e vorba de Warren Buffett si de Bill 
Gates, a sosit momentul ca si Universitatea din Nebraska sa 
organizeze un eveniment ca acela de la Universitatea din 
Washington cu opt ani mai devreme (vezi p. 238). 


Din această conversație, am aflat brusc vestea conform căreia 
Buffett cumpănise îndelung lucrurile şi era aproape decis să- 
şi doneze banii cât timp era încă în viata. Aceasta era o 
schimbare profundă a intentiilor sale filantropice, dar avusese 
loc şi o schimbare — foarte tristă — în viata lui Buffett: decesul, 
în vara lui 2004, a soției sale, Susie, în urma unui atac 
cerebral. Aşa cum am arătat mai devreme în această carte, 
Buffett s-a aşteptat întotdeauna ca Susie, cu doi ani mai 
tânără decât el, să îi supraviețuiască şi să-şi pună imediat în 
mişcare extrem de bogata înțelepciune şi compasiune pentru 
a dona miliardele. Susie nemaifiind, grija de a stabili cum va 
continua activitatea sa caritabilă devenise o povară pentru 
Buffett. Cu toate acestea, la începutul anului 2006, era decis 
să-şi aplice uluitorul plan de a dona treptat acțiunile societății 
sale Berkshire unui număr de cinci fundații, în primul rand 


celei conduse de Bill, care apare in aceasta conversatie, si de 
soția sa, Melinda (vezi „Warren Buffett dă de pomană”, p. 
435.) 


Caseta „Buffett vorbeşte deschis” care urmează interviului 
dovedeşte cât de revoltat era Buffett, chiar din 2005, 
împotriva nedreptăţii ca aceia care sunt extrem de bogați 
(inclusiv el însuşi şi Gates, bineînţeles) să plătească impozite 
foarte mici pe veniturile lor. A ridicat această problemă, în 
mod repetat, în următorii câțiva ani, iar până în 2011 a 
revenit atât de des asupra ei, încât argumentele sale — sau cel 
putin ceva care se aseamănă vag cu acestea — au fost 
prelucrate de tabăra preşedintelui Obama, devenind aşa- 
numita Regulă Buffett. Cartea aceasta a mers la tipar înainte 
ca votantii din 2012 să-şi fi exprimat opinia asupra acestui 
aspect şi a tuturor celorlalte în legătură cu care erau 
consultați. (CL) 


Este vinerea dinaintea deschiderii Conferinţei Big 12 de la 
Universitatea din Nebraska în oraşul Lincoln, 
ultramicrobist, dar jocul echipei Cornhuskers nu este 
singurul eveniment fierbinte din oraş. Într-o frumoasă după- 
amiază de la sfârşitul lunii septembrie, vreo 2 000 de 
studenți stau la rând în fata aulei Lied Center a facultății, 
cu o oră înainte de deschiderea uşilor. Andrew 
Schoemacher, student în anul doi la inginerie chimică, nici 
măcar nu are bilet, dar speră pună mâna pe unul, ca să 
poată intra. Cum să rateze acest spectacol? Până la urmă, 
spune el: „E vorba despre Bill Gates şi Warren Buffett”. 


Gates si Buffett — prieteni care, întâmplător, sunt doi dintre 
cei mai bogați oameni din lume, cu averi de 51 miliarde $, 
respectiv 40 miliarde $ - participă împreună la o sesiune de 
întrebări şi răspunsuri din orice domenii. Mai făcuseră o 
astfel de conferință - o dată. Cei doi s-au întâlnit în Seattle, 
oraşul natal al lui Gates, in 1998, cu studenți ai 
Universităţii din Washington. În acea perioadă, amândoi se 
aflau în anticamera unor potenţiale vremuri tulburi: 
Microsoft, pe punctul de a se confrunta cu guvernul în 
epicul proces antitrust, iar Buffett, la câteva săptămâni 
distanță de achiziționarea reasiguratorului General Re, 
acum ghimpele din coasta societăţii sale, Berkshire 
Hathaway, data fiind legatura cu firma cu probleme AIG. 
Fortune, singura revistă invitată să participe la prima lor 
discuţie, a găsit interacțiunea „ceva al naibii de aproape de 
înțelepciune” şi a pus conversaţia pe copertă. Aşa că, atunci 
când miliardarii au decis să se întâlnească din nou, am 
mers şi noi să aruncăm o privire — şi, mai important, să 
petrecem putin timp, in particular, cu cei doi şi să le punem 
câteva întrebări. 


La prânzul cu Daniel Roth de la revista Fortune - Cherry 
Coke şi curcan cu pâine albă, pentru Buffett; friptură de vita 
cu muştar şi pâine albă, pentru Gates -, cei doi moguli s-au 
relaxat, vorbind despre relația lor apropiată, despre 
planurile lor de a juca poker în seara aceea şi despre 
plăcerea celor de pe Wall Street de a induce investitorii în 
eroare. Ambii sunt într-o formă fizică mai bună: Gates, 50 
de ani în octombrie, a pierdut 9 kilograme alergând regulat; 
Buffett, 75 de ani, a dat jos 5,5 kilograme datorită celor trei 
şedinţe săptămânale de antrenamente cu un instructor 
personal. Şi îşi remodelează şi planurile: Buffett s-a 
răzgândit şi spune, pentru prima dată, că ar putea să 


înceapă să doneze averea înainte de a muri. Ceea ce 
urmează sunt fragmente din acea conversație. 


Fortune: Câteva întrebări scurte. Prima: Cea mai bună carte 
pe care ati citit-o de curând. 


Buffett: Personal History [Istorie personală] de Katharine 
Graham este senzationala. Cred că toată lumea ar trebui 
să o citească. 


Gates: E cartea aceea, The Bottomless Well [Fântâna fără 
fund], despre energie, pe care o ador. Si mai e aceea a lui 
Ray Kurzweil - am citit-o în avanpremiera, aşa că nu 
ştiu când apare -, se cheamă Singularity is Near 
[Unicitatea e aproape], despre inteligenţa artificială. 
Cartea lui Tom Friedman The World is Flat [Pământul 
este plat] e superbună. Jeffrey Sachs a scris o carte care 
se cheamă The End of Poverty [Sfârşitul sărăciei], cartea 
lui Jack Welch, Winning [Câştigător], a apărut anul 
acesta şi să nu uităm de Jared Diamond, Collapse 
[Colaps], care este continuarea uneia dintre cele mai 
bune cărţi din toate timpurile, Guns, Germs, and Steel 
[Arme şi otel]. 


Fortune: Ultimul mare rasfat? 


Buffett: Vrei sa spui cheltuiala personala? 


Fortune: Excelent. 


Buffett: Avion. Acesta este singurul mod in care faptul 
ca am multi bani mi-a schimbat viata - un G4 NetJets. 
[Notă: Berkshire deţine NetJets.] Cheltuiesc câteva sute 
de mii de dolari pe an sau poate puţin mai mult. 


Gates: Rasfat... Cred ca dacă pierd la poker în seara asta, 
vorbim de un rasfat de 500 S. 


Buffett: Asta da rasfat. 


Gates: Miza lui Warren si a mea la joc s-a limitat 
intotdeauna la 1 dolar. 


Buffett: Un tip din Omaha m-a sunat sa jucam poker si 
parea interesant. Dar la varianta Texas Hold ’Em trebuie 
sa joci pe bani seriosi. Asta e natura jocului. Cred ca 
bridge e un joc mai bun, dar pokerul e mult mai 
amuzant. 


Gates: Daca am fi fost un grup de patru ideal, am fi ales 
poate bridge. 


Fortune: Ce crede prietenul tau cand îi spui: „Da, vin sa 
jucăm poker. Il aduc şi pe prietenul meu Bill Gates”? 


Buffett: Nu spunem asta. Tipul care organizează jocul 
ştie, dar ceilalţi participanţi, nu. 


Fortune: Înapoi la întrebări şi răspunsuri fulger: Un 
pronostic pentru bursă. Peste şapte ani, S&P 500 va avea 
un randament de peste sau de sub 10% anual? 


Buffett: Mai probabil sub decât peste. Nu e posibil ca PIB 
să crească cu 5% pe an ca valoare nominală şi toată 
lumea să facă 10% anual. 


Gates: Aş spune, foarte probabil, sub. Ideea că profiturile 
vor continua să fie super-mari - sunt nişte nori pe-acolo. 


Fortune: Ultima data când ati avut o discuție ca aceasta, 
Warren, ai spus că lumea face „presupuneri destul de 
necugetate” despre profituri mari la bursă. Se întâmplă 


acelasi lucru acum cu fondurile de investitii speculative si 
cu produsele de capital privat? 


Buffett: La sfarsitul anilor 1990, oamenii priveau inapoi 
si se gandeau ca Dumnezeu le-a acordat americanilor 
dreptul la 15% pe an. Au introdus aceasta presupunere 
in evaluarile pensiilor. Au introdus-o, intr-o oarecare 
măsură, in ceea ce cheltuiau acele fonduri de dotare. 
Acum, şase sau şapte ani mai târziu, oamenii se uită 
înapoi şi văd că acele investiţii convenţionale nu au 
produs nici pe departe ceva asemănător. Şi atunci îşi 
spun: „Cum să fac să ajung la acel procent? Trec la 
investiţii alternative”. Poti fi sigur că golul va fi 
completat de cei de pe Wall Street, care spun: „Te uiţi 
chiar acum înapoi şi vezi că nu merg investiţiile 
convenţionale. Vino cu noi, pentru că noi avem Sfântul 
Graal”. Si chestia cu Sfântul Graal e că trebuie să 
plăteşti mult mai mult. 


Gates: Cu capitalul de risc, existau profituri foarte mari, 
cu sume mici de bani, şi profituri foarte slabe, cu sume 
mari de bani. Această dorinţă de a avea profituri 
absolute mari - şi văzând că, de exemplu, Universitatea 
Harvard şi altele asemenea aveau, în mod inteligent, 
active alternative - te face să te gândeşti că: „OK, 
trebuie să fie ceva care generează un profit de 10%. Pur 
şi simplu n-am găsit încă”. Aşa că faptul că aşteptările 
în legătură cu profitul depăşesc realitatea este valabil şi 
azi. 


Buffett: Iar Wall Street-ul alimenteaza asta. 


Gates: Asta e treaba Wall Street-ului. [Amandoi rad.] 


Fortune: Warren a tinut un speech la Allen & Co. vara asta, 
despre temerile sale în legătură cu deficitul comercial al 
SUA, care se umflă întruna. Sunt curios, Bill, dacă ai acelaşi 
tip de îngrijorare ca şi Warren. 


Gates: Warren m-a pus serios pe gânduri cu asta. M-am 
uitat la discursul acela de două ori şi, de fiecare dată, 
am fost mai îngrijorat. Cred în principiul de bază 
conform căruia comerțul este un lucru excepţional. Sunt 
foarte îngrijorat că reacţia la acest dezechilibru este să 
impui restricţii comerciale pentru a reduce importurile, 
ceea ce ar putea face ca alte naţiuni să ia măsuri 
similare. Cred că cel mai mare pericol este ceva care ar 
încetini beneficiile pe care le-a adus sistemul liberului 
schimb. 


Fortune: Oare societăți ca a ta, care mută producţia în 
străinătate, nu măresc deficitul comercial? 


Gates: Microsoft este exportator net - in mai mare 
măsură decât alte firme. Facem cu mult mai multă 
cercetare şi dezvoltare aici şi în mai mică măsură 


vanzari locale. Daca SUA ar avea vreo suta de alte 
Microsoft, deficitul comercial ar dispărea. 


Buffett: Tehnologia de varf a fost unul dintre avantajele 
noastre uriase. Te uiti la lucrurile la care esti bun in 
lumea asta si ii lasi pe altii sa produca banane. Nu vom fi 
niciodata buni la productia de banane in tara asta. Dar 
nu cred ca deficitul comercial e un lucru stabil. Daca ai 
avut o disfunctie economica majora, iar oamenii ar avea 
sentimentul general ca „uite ce-a atras dupa sine 
situatia asta”, te alegi cu consecinte politice foarte 
proaste. E aproape inevitabil. 


Fortune: Aceasta este cea mai mare temere pe care o aveți în 
legatura cu ceea ce se petrece in SUA? 


Buffett: Cea mai mare problema pe care o avem este cea 
legata de state cu un comportament distructiv, teroristi 
si arme nucleare, chimice sau biologice. Din punct de 
vedere economic, cred ca SUA va fi bine. Daca in restul 
lumii PIB-ul pe cap de locuitor creste mai repede decat 
al nostru, inseamna ca asa trebuie sa fie. 


Gates: E mare pacat ca stiintele economice nu se predau 
in scoli sau ca nu sunt un hobby pentru multi oameni, 
pentru că dai de cate unii care par a spune: „E doar o 
chestiune de locuri de munca”. Dar nu asa stau 


lucrurile. Să spunem ca mâine am putea decide ca toată 
lumea din India să fie la fel de bogată ca noi. Ar fi aşa 
lumea un loc mai bun? Sigur. Ar prospera SUA mai mult 
datorită produselor şi muncii excelente care se fac 
acolo? Absolut sigur. Faptul că lumea devine mai bogată 
e un lucru minunat. Şi va fi mereu. 


Buffett: Nu e un joc cu sumă zero. 


Gates: Sigur, aceasta este cheia. 


Fortune: Aveţi filosofii diferite despre filantropie, Bill donând 
mare parte a banilor săi azi, iar Warren aşteptând până la 
moartea sa ca să-i doneze. Ce argumente ati aduce unul 
celuilalt, pentru a dovedi că abordarea proprie e cea mai 
bună? 


Buffett: Ştii, cred că modul său e mai bun. El si Melinda 
donează sume uriaşe de bani şi pun multă inteligenţă 
strălucitoare şi suflet în opere caritabile. E o combinaţie 
minunată. Eu nu aş fi reuşit să fac asta mai bine la 40 de 
ani. 


La vârsta pe care o am acum, se poate considera că o parte 
semnificativă a banilor a fost făcută deja. Şi nu am nevoie 
de acțiuni ca să controlez Berkshire, aşa că ar avea sens să 
fac un lucru foarte important înainte de a muri. 


Fortune: Aceasta este o schimbare pentru tine? 


Buffett: E o evoluţie. 


Gates: În 1998, de abia începusem să mă ocup de 
filantropie şi atunci aş fi spus: „Ştii, e prea derutant şi 
te zăpăceşte să faci bani şi să donezi bani în acelaşi 
timp”. Nu credeam că am suficient timp pentru asta. 
Dar, cum tatăl meu m-a încurajat să intru în joc, cum 
Melinda înclina balanţa în aceeaşi parte şi amândoi erau 
dispuşi să aloce timp pentru aşa ceva, am găsit o 
persoană minunată în Steve Ballmer, pe care îl ştiam, de 
fapt, de mulţi ani de la Microsoft, şi totul a căpătat 
contur. M-am gândit întotdeauna că ar fi bine să aştept 
până nu mai lucrez cu normă întreagă şi apoi să fac mai 
multe acţiuni caritabile. Dar e extraordinar de bine că 
pot face ambele lucruri într-o anume măsură. 


Buffett: Bill e mai priceput la lucrurile acestea. Eu n-aş 
fi putut face ce face el. Nu aş reuşi să mă bucur deloc, 
pentru că aş şti că nu mă pricep chiar aşa bine. Vreau să 
văd că banii se folosesc în mod inteligent. Nu privesc 
moartea mea ca fiind momentul perfect, în mod 
obligatoriu. 


Fortune: Voi doi vorbiti despre asta? 


Buffett: O, sigur. 


Gates: Absolut. 


Fortune: Încerci să-l convingi pe Warren să se implice la fel 
de mult în filantropie ca şi tine? 


Gates: Nu, dar îi împărtăşesc cât de mult îmi place 
lucrul acesta şi o parte a dinamicii amuzamentului, 
dinamica a ceea ce merge şi a ceea ce nu merge. 
Seamănă foarte mult cu lumea afacerilor - nu e suficient 
să intri pur şi simplu în această lume, mai şi înveţi 
unele caracteristici ale sale şi apoi se aplică experienţa 
din afaceri. 


Buffett: Berkshire face parte din mine în aşa măsură, 
încât n-aş putea niciodată să mă despart de ea. Dar nu 
cred că am să-mi măresc averea personală de cinci ori, 
în şase sau opt ani. Suma este suficient de mare acum 
pentru a face lucruri semnificative şi cu totul altele 
decât cele pe care le-aş fi făcut atunci când aveam vreo 
40 de ani. Vreau să spun, dacă aş fi făcut lucrul acesta la 
40 de ani, ar fi putut fi vorba de 20 de milioane $. Acum 
avem o sumă care poate aduce cu sine ceva 


semnificativ. Si nu am nevoie de ea ca sa controlez 
Berkshire. Nimeni nu va prelua Berkshire la 
dimensiunile sale actuale, ceea ce nu ar fi fost cazul 
acum 20 de ani. 


Gates: Niciodată nu m-am gândit că a le da o avere 
copiilor mei ar putea prezenta dezavantaje până când 
am citit un articol din revista Fortune... 


Buffett: „Trebuie să lăsăm totul copiilor”? 


Gates: Exact. Warren a avut un punct de vedere foarte 
convingător în acel articol. Şi, după ce l-am citit, m-am 
gândit: „Doamne, ar fi o greşeală ca după ce depăşeşti o 
anumită sumă [sa laşi totul mostenire]”. Asa ca în 
privinţa ideii că totul trebuie să se întoarcă la societate, 
Warren a avut o influenţă semnificativă asupra mea. 


Buffett: Şi face o treabă mai bună. [Râsete.] E interesant 
că aceleaşi persoane care vorbesc despre groaznicul 
ciclu al dependenţei pe care o aduce asistenţa socială le 
oferă apoi copiilor lor când ies din pântecele mamei 
bonuri de masă pe viaţă. Dar dacă o femeie amărâtă are 
deja două sarcini la 17 ani, aceştia spun: „Ooo, ar fi 
groaznic să-i dăm ceva”. 


Fortune: Warren, ştiu că, in general, nu investesti in 
societati tehnologice, dar sunt curios daca Microsoft ti se 
pare tentanta. 


Buffett: Cu Bill in consiliul meu de administratie, lumea 
ar presupune ca am informatii din interior daca as face 
bani. Si dacă n-aş face bani, n-ar fi o idee buna. 
[Amândoi încep să râdă.] 


Gates: Da, ar crede că te-am indus în eroare. 


Fortune: Ai cumpărat iarăşi acțiuni la Berkshire Hathaway. 


Gates: Ştii, dintre toţi membrii consiliului, am cel mai 
mic procent de patrimoniu în acţiunile Berkshire. 


Fortune: Prin urmare, aceasta nu este o încercare de 
preluare a Berkshire... 


Gates: [Razand.] Nu, nu, nu. 


Buffett: Daca e s-o preia cineva, sper sa fie Bill. 


Gates: Cand ajung la 1%, te anunt. 


Fortune: Pentru ca veni vorba de Berkshire, ambilor va 
place sucursala acesteia, Dairy Queen. Acum, ultima 
întrebare: Dilly Bar sau Blizzard? 


Buffett: De fapt, prefer ceva ce se numeste Dusty 
Sundae. Dar, fiind vorba de aceasta alegere, trebuie sa 
spun Blizzard. 


Gates: Eu as alege Dilly Bar. 


Mai târziu, Dan Roth a vorbit separat cu fiecare. Iată 
relatarea sa despre Buffett: 


Buffett vorbeşte deschis... 


Despre ideea impozitului fix 


Nu aş susține-o. Avem, după părerea mea, un sistem de 
impozitare deja mult prea fix. Dacă te uiţi la impozitul pe 
salarii - care este peste 12% în acest moment, şi asta se 


aplică primilor 80 000 $ sau 90 000 $ —, Bill si cu mine 
practic nu platim nimic de felul acesta, in raport cu venitul 
nostru. În cazul celor care lucrează pentru noi, impozitul 
lor, de multe ori, este acelaşi sau chiar mai mare decât al 
meu, pentru că rata la câştiguri de capital şi dividende a fost 
redusă la 15%. Ce se întâmplă in această tara, în ultimii 
ani, este un beneficiu uriaş pentru cei foarte bogaţi şi nu 
cine ştie ce degrevare pentru cei din păturile de jos. 


Cinstit, cred că Bill şi cu mine ar trebui să avem o rată mai 
mare de impozit pe venitul pe care îl obținem. Plătim mai 
putin de jumătate din procentul pe care îl plăteam cu 25 de 
ani în urmă, când făceam cu mult mai puţini bani. Chiar au 
grijă de bogați. 


Despre cele mai proaste idei investitionale ale sale 


Cele mai mari greşeli sunt greşelile de omitere, mai mult 
decât cele de comitere. Niciodată n-am pierdut chiar aşa de 
mulți bani din nici o investiție anume, ci din lucrurile 
despre care ştiam suficient ca să le fac, dar nu le-am făcut. 
Am ratat profituri care au ajuns la 10 miliarde $. Faptul că 
nu am cumpărat Microsoft, cu mult timp în urmă, nu e o 
oportunitate pe care am lăsat-o să treacă, pentru că nu 
ştiam suficient de multe ca să iau acea decizie, dar au 
existat alte investiții despre care ştiam suficient, însă, dintr- 
un motiv sau altul, fie nu am investit deloc, fie am investit la 
scară mică. Cu alte cuvinte, am stat cu degetul în gură, în 
loc să scriu cecuri. 


Dar stii, daca ai juca golf si ai puncta la fiecare gaura, jocul 
nu ar mai avea nici un haz. Cel putin, aşa explic eu motivul 
pentru care am dat lovituri pe langa. 


Despre lasatul banilor copiilor 


Copiii nostri vor fi bogati, in topul celor 0,5% din lume, dar 
99% din ceea ce am va merge la filantropie, iar Bill are 
practic aceeasi atitudine. Nu vom face din copiii nostri niste 
oameni super, superbogati. Vor fi bogati, nu e nici o 
îndoială, dar ideea de avere dinastică nu mă încântă deloc. 
Dacă vorbeşti despre egalitatea de şanse in tara asta şi 
despre faptul că oricine care are într-adevăr talent are o 
şansă corectă de a se încununa de succes, ideea de a 
transmite poziții uriaşe în societate numai pentru că cineva 
a venit din pântecele care trebuia cred pur şi simplu că este 
aproape neamericană. 


20 martie 2006 


REDU-TI CÂŞTIGURILE 


extras din scrisoarea lui Buffett către acţionari, 
din raportul anual al Berkshire Hathaway pe 2005 


„E asa un reductionist”, spunea un partener de afaceri al lui 
Warren Buffett nu demult, folosind acel cuvant neobisnuit 
pentru a se referi la neobisnuita capacitate a lui Buffett de a 
reduce o problema sau o chestiune la esenta sa. Buffett 
dovedeste acest talent in extrasul de mai jos, din scrisoarea 
către acționari din 2005, afirmând cu tărie că „maximumul pe 
care proprietarii, în totalitatea lor, îl pot câştiga de acum şi 
până în Ziua de Apoi este ceea ce societățile acestora, în 
totalitatea lor, câştigă”. Apoi continuă, sub titlul „Redu-ţi 
câştigurile!”, pe care revista Fortune l-a dat extrasului, 
deplângând „costurile de tranzacţionare” si efectul lor 
costisitor asupra unei familii care se numeşte Gotrocks 
[Arestânci]. 


Buffett se gândeşte la „costurile de tranzacţionare” de când a 
înființat Buffett Partnership Ltd., în 1956. Conform definiţiei 
de azi, era un fond de investiții speculative. Dar, printr-o 
practică imitată de puține alte fonduri, Buffett aloca primele 6 
procente din câştigurile anuale ale fondului asociatilor săi în 
comandită simplă, înainte să înceapă să perceapă orice parte 
din câştiguri, pentru el. Mai târziu, pe măsură ce scrisorile 
sale câtre acţionari au devenit celebre, i-a sfătuit pe 
majoritatea investitorilor individuali să se orienteze către 
fonduri indexate ieftine, mai curând decât să încerce să 
tranzactioneze direct la bursă. 


Şi mai târziu, a făcut faimosul pariu împotriva Protégé 
Partners, care paria că un fond pe indicele S&P negestionat şi 
ieftin putea, în termen de zece ani, să bată performanța a 
cinci fonduri de investiții speculative, atent selectate pentru 
acest pariu. Povara pe care o suportă asociații în comandită 
simplă în acele fonduri, desigur, înseamnă cele două seturi de 
costuri de tranzacţionare. La data publicării acestei cărți, in 


2012, au trecut patru ani din pariu si cele două parti sunt 
practic la egalitate. Puteti afla mai multe despre pariu in 
„Marele pariu al lui Buffett ,, p. 470. (CL) 


A fost usor pentru Berkshire si pentru alti posesori de 
capital american sa prospere de-a lungul anilor. Din 31 
decembrie 1899 si pana la 31 decembrie 1999, pentru a da 
un exemplu pe termen foarte lung, indicele Dow a crescut de 
la 66 la 11 497. (Ghici de ce rata de crestere anuala e 
nevoie, pentru a produce un astfel de rezultat; raspunsul 
surprinzător se află la sfârşitul prezentei.) Această creştere 
uriaşă s-a produs dintr-un motiv simplu: în cursul 
secolului, societăților americane le-a mers extraordinar de 
bine, iar investitorii au mers pe valul prosperității lor. 
Societăţile continuă să meargă bine. Dar acum acționarii, 
prin intermediul unei serii de răni autoprovocate, în mare 
măsură, îşi reduc profiturile pe care le vor realiza din 
investițiile lor. 


Explicaţia modului în care se întâmplă acest lucru începe cu 
un adevăr fundamental: cu câteva excepții neînsemnate, 
cum ar fi falimente în urma cărora o parte a pierderilor 
societății sunt suportate de creditori, maximumul pe care 
proprietarii, în totalitatea lor, îl pot câştiga de acum şi până 
în Ziua de Apoi este ceea ce societăţile lor, în totalitatea 
acestora, câştigă. Adevărat, cumpărând si vânzând 
inteligent sau cu noroc, investitorul A poate lua mai mult 
decât partea care i se cuvine din plăcintă, în detrimentul 
investitorului B. Si da, toți investitorii se simt mai bogați 
când acţiunile cresc puternic. Cu toate acestea, un 
proprietar poate ieşi numai dacă are pe cineva care să-i ia 
locul. Dacă un investitor vinde scump, un altul trebuie să 


cumpere scump. Pentru proprietari, in general, nu exista 
nici o magie — nici o ploaie de bani nu cade din cer — care sa 
le permită să extragă bogăţie din societățile lor, în afara celei 
create de ele însele. 


Într-adevăr, proprietarii trebuie să câştige mai puţin decât 
câştigă societăţile lor, din cauza „costurilor tranzactionale”. 
Aici voiam să ajung: aceste costuri sunt acum suportate în 
sume care vor face ca acționarii să câştige de departe mai 
putin decât înainte. 


Pentru a înțelege în ce mod a fost umflată această taxă, 
imaginati-va un moment că toate corporatiile americane 
sunt si vor fi intotdeauna detinute de o singura familie. O s- 
o numim Gotrocks. După plătirea impozitelor pe dividende, 
această familie - generaţie după generaţie - devine mai 
bogată cu suma cumulată câştigată de societăţile sale. 
Astăzi, suma aceea este de aproximativ 700 miliarde $, 
anual. Bineînțeles, familia cheltuieşte o parte a acelor dolari. 
Dar suma pe care o pune deoparte se acumulează constant 
în beneficiul său. În gospodăria familiei Gotrocks, toată 
lumea se imbogateste în acelaşi ritm şi totul este armonios. 


Dar să presupunem acum că o serie de Ajutoare care 
vorbesc de te ametesc abordează familia şi convinge pe 
fiecare dintre membri să încerce să-şi păcălească rudele, 
cumpărând anumite active ale lor şi vânzându-le altele. 
Ajutoarele - contra unor comisioane, desigur -, 
îndatoritoare, acceptă să se ocupe de aceste tranzacții. 
Familia Gotrocks este încă proprietara Americii corporatiste: 
prin tranzacţii se rearanjează cine si ce deţine. În felul 
acesta, câştigul anual al familiei scade, fiind egal cu 


câştigurile societăților americane minus comisioanele 
plătite. Cu cât tranzacţionează mai mult membrii familiei, 
cu atât mai mică devine partea lor de plăcintă şi cu atât mai 
mare felia primită de Ajutoare. Acest lucru nu le scapă 
Ajutoarelor-brokeri: activitatea le este prietenă şi, printr-o 
mare varietate de modalități, o stimulează permanent. 


După un timp, majoritatea membrilor familiei realizează că 
nu se descurcă prea bine la jocul „îl bat pe frate-meu”. 
Apare un alt grup de Ajutoare. Aceşti nou-veniti explică 
fiecărui membru al clanului Gotrocks că singur nu va reuşi 
niciodată să păcălească restul familiei. Soluția sugerată: 
„Angajează un administrator - da, pe noi — şi treaba se va 
face profesional”. Aceste Ajutoare-administratori continuă să 
se folosească de Ajutoarele-brokeri, pentru a executa 
tranzacțiile; administratorii ar putea chiar să le mărească 
activitatea, astfel încât să le permită brokerilor să prospere 
şi mai mult. Una peste alta, o felie de plăcintă mai mare 
merge acum la cele două clase de Ajutoare. 


Dezamăgirea familiei creşte. Fiecare dintre membrii acesteia 
apelează acum la profesionişti. Şi totuşi, în general, 
finanțele grupului merg din ce în ce mai prost. Soluția? Mai 
mult ajutor, bineînțeles. 


Acesta soseşte sub forma planificatorilor financiari şi a 
consultantilor institutionali, care oferă consultanță familiei 
Gotrocks privind selectarea Ajutoarelor-administratori. 
Familia năucită se bucură să primească sprijinul lor. Deja, 
acum membrii acesteia ştiu că nu sunt în stare nici să 
aleagă acțiunile care trebuie, nici pe cei mai buni specialişti 
în acțiuni. De ce, te-ai putea întreba, s-ar aştepta să aibă 


succes in alegerea consultantului celui mai bun? Dar lucrul 
acesta nu le trece prin cap celor din familia Gotrocks si 
Ajutoarele-consultanti nu le sugerează aşa ceva. 


Membrii familiei Gotrocks, susținând acum trei clase de 
Ajutoare scumpe, constată că rezultatele lor devin din ce în 
ce mai proaste şi cad în depresie. Dar, exact când pare să se 
fi pierdut orice speranță, apare un al patrulea grup - pe 
aceştia îi vom numi hiper-Ajutoare. Aceşti tipi prietenoşi 
explică familiei Gotrocks că rezultatele nesatisfăcătoare apar 
pentru că Ajutoarele existente - brokeri, administratori, 
consultanţi - nu sunt suficient de motivate şi efectiv fac 
totul automat. „Ce poți aştepta”, întreabă noile Ajutoare, „de 
la nişte zombi?” 


Nou-sositii oferă o soluţie uluitor de simplă: Platiti mai multi 
bani. Nemaiincapandu-si în piele de încredere, hiper- 
Ajutoarele declară că plăţile uriaşe posibile - în afara 
comisioanelor tepene de fixe - reprezintă ceea ce fiecare 
membru al familiei trebuie să arunce-n joc pentru a-şi şunta 
într-adevăr rudele. 


Aceia dintre membrii familiei mai atenţi constată că unele 
dintre hiper-Ajutoare sunt de fapt Ajutoare-administratori, 
care poartă uniforme noi, având brodate nume sexy, ca de 
exemplu FOND DE INVESTIŢII SPECULATIVE sau TITLURI 
DE CAPITAL PRIVAT. Cu toate acestea, noile Ajutoare 
asigură familia Gotrocks că această schimbare de uniformă 
este esențială, conferind purtătorilor ei puteri magice, 
asemănătoare cu cele dobândite de bine-crescutul Clark 
Kent cand isi punea costumul sau de Superman. Calmata 
de aceasta explicație, familia decide să dea banul. 


Si aici ne aflăm astăzi: o parte record a castigurilor care ar fi 
mers integral la proprietari - daca ar fi stat in banca lor — 
merge acum la o armată, din ce in ce mai mare, de Ajutoare. 
Deosebit de scumpă este recenta pandemie a 
aranjamentelor privind profitul, conform cărora Ajutoarele 
primesc sume mari din câştiguri, când sunt deştepte sau 
norocoase, iar membrii familiei rămân cu toate pierderile — şi 
cu comisioane fixe mari pe deasupra —, când Ajutoarele sunt 
tâmpite sau ghinioniste (sau, din când în când, necinstite). 


Un număr suficient de astfel de aranjamente — cap, Ajutorul 
ia mare parte din câştiguri; pajură, familia Gotrocks pierde 
şi plăteşte scump acest privilegiu - ar face să se schimbe 
numele familiei în Hadrocks [Aveastanci]. Astăzi, de fapt, 
costurile de tranzacţionare de toate felurile ale familiei s-ar 
putea să ajungă la 20% din câştigurile afacerii americane. 
Cu alte cuvinte, povara plăţii Ajutoarelor poate face ca 
investitorii în titluri, una peste alta, să câştige cam 80% din 
ceea ce ar fi câştigat dacă ar fi stat pur şi simplu la locul lor 
şi nu ar fi ascultat pe nimeni. 


Cu multă vreme în urmă, Sir Isaac Newton ne-a dat trei legi 
geniale ale mişcării. Dar talentele lui Sir Isaac nu s-au 
extins şi asupra investițiilor: a pierdut o mulțime de acțiuni 
în crahul asociat firmei South Sea, iar mai târziu explica: 
„Pot calcula mişcarea stelelor, dar nu şi nebunia oamenilor”. 
Dacă nu ar fi fost traumatizat de această pierdere, Sir Isaac 
ar fi putut foarte bine să continue şi să descopere cea de-a 
patra lege a mişcării: Pentru investitori, în general, 
veniturile scad pe măsură ce mişcarea creşte. 


Iată răspunsul la întrebarea formulată la început: pentru a 
fi foarte exacti, Dow a crescut de la 65,73 la 11 497,12 în 
secolul XX, ceea ce reprezintă o creştere de 5,3% cumulat, 
anual. (Investitorii vor fi primit şi dividende, bineînțeles.) 
Pentru a realiza o rată egală de câştig în secolul XXI, Dow va 
trebui să crească până la 31 decembrie 2099 la - tineti-va 
bine — exact 2 011 011,23. Dar sunt gata să accept şi 2 000 
000; şase ani din secolul acesta, Dow nu a crescut deloc. 

ALTER EGOUL LUI BUFFETT 


Andy Serwer 


Asocierea dintre Warren Buffett şi Charles Munger este 
considerată atât de perfectă — atât de imposibil să-ţi închipui 
că nu s-ar fi putut întâmpla -, încât doi locuitori diferiți din 
Omaha pretind că le-au făcut cunoştinţă. Această dispută nu 
va fi rezolvată aici. Dar merită să ne amintim că unul dintre 
concurenți, Richard Holland, a scris în cartea sa Truth and 
Other Tall Tales [Adevărul şi alte istorii fantastice] despre 
seara în care pretinde să-i fi adus pe cei doi în acelaşi loc: 
„Camera noastră de zi era aranjată cu două scaune într-un 
colț, pentru conversații, şi acolo s-au parcat Warren şi 
Charlie, în seara aceea. Din câte îmi amintesc, nu s-au ridicat 
deloc de pe scaune şi nu s-au oprit din vorbit, până când a 


fost momentul să plece... Charlie a vorbit atât de mult, ca din 
cand in cand se hiperventila”. 


In articolul care urmează, Andy Serwer descrie talentele unice 
pe care Munger le aduce grupului Berkshire, printre ele fiind 
acela ca face din adunarea anuală cel mai bun two-man 
show care nu a ajuns niciodată pe Broadway. Pentru această 
introducere, m-am gândit că ar fi de asemenea interesant să-l 
rog pe Charlie să arunce o privire retrospectivă anilor săi la 
Buffett/ Berkshire şi să formuleze, în stilul său distinctiv, care 
crede el că sunt contribuțiile cele mai mari pe care le-a adus 
la succesul extraordinar care a devenit Berkshire. 


Nu prea a marsat. În schimb, a folosit pronumele „noi”, care 
face parte integrantă din cultura Berkshire. Charlie a spus: 
„Ne-am ales stilul de operare care să se potrivească naturilor 
noastre, ceea ce a presupus ca multă vreme să fie petrecută 
gândindu-ne şi învățând, în acelaşi timp angajându-ne în 
autocritică pe viață, uşoare mustrări de conştiinţă pentru 
fiecare eroare şi foarte mult umor. Fireşte, aceasta a generat 
o delegare extremă, ceea ce este lucrul pe care l-am fi dorit ca 
beneficiari ai încrederii. Ştiam că metodele noastre vor crea 
rezultate financiare bune pentru noi şi pentru cei care se 
bazau pe noi. Dar nu am anticipat că vom atrage cu mult mai 
multă admiraţie decât meritam şi că lucrul acesta ne va ajuta 
să fim fericiţi, când, de fapt, am devenit profesori care, într-o 
oarecare măsură, l-am copiat pe mentorul lui Warren, Ben 
Graham.” (CL) 


Întreabă oamenii despre Berkshire Hathaway şi majoritatea 
iti vor spune că e societatea lui Warren Buffett, ceea ce este 


şi adevărat. Dar cunoscătorii recunosc ca succesul 
Berkshire este, de fapt, produsul unui efort de echipă, al lui 
Buffett şi al vechiului său asociat, Charlie Munger. 
Bineînţeles, Buffett este mahărul cel mare - e preşedinte si 
CEO, cât şi figura foarte publică a societăţii, în timp ce 
Munger este doar vicepreşedinte şi mai mult tipul din 
spatele scenei —, dar Munger este de mult timp coganditorul 
la Berkshire, ceea ce nu e putin lucru. 


La începutul lui mai, am făcut un pelerinaj la Omaha, ca să 
particip la de-acum celebra pe plan mondial adunare 
generală Berkshire şi să mă lămuresc şi eu cum arată ceea 
ce Munger numeşte „festivalul capitalismului”. Ordinea de zi 
era totuşi alta, adică să-l urmăresc îndeaproape pe Munger 
şi, de asemenea, să stau cu el şi să-l asaltez cu întrebări. Aţi 
citit, probabil, o mulțime despre adunările anuale Berkshire, 
şi am citit şi eu. Şi, cu toate acestea, a fost o experiență din 
altă lume să intru în Qwest Center din Omaha, plin ochi, şi 
să găsesc 17 000 de acţionari, plus încă vreo 7 000 
imprastiati în tot complexul, în încăperi care dădeau pe 
dinafară. Şi aproape fiecare dintre ei (în mare parte, 
multimilionari) stătea şi asculta cu o atenţie concentrată, în 
timp ce doi mosi - Buffett are 75 de ani şi Munger, 82 - au 
dat din gura vreo cinci ore. Este tipul de scena in care te 
aştepţi sa vezi câțiva vorbitori motivationali puternici — ceea 
ce, într-un anume sens, chiar sunt Buffett şi Munger. 


Cu trecerea anilor, spectacolul cu Buffett şi Munger a 
căpătat o coregrafie oarecum stereotipă. Cei doi stau în 
centrul scenei, cu fața spre o mare neagră de acționari. 
Întrebările sunt de obicei prinse din zbor întâi de către 
Buffett, care răspunde şi apoi bate puţin câmpii, în stilul 
său inimitabil — adesea presărând şi una sau două vorbe de 


duh -, timp de cam cinci minute. În acel moment, se uită la 
partenerul său şi întreabă: Charlie?” Apoi se întâmplă una 
din două: Munger fie se apleacă şi face un comentariu tintit, 
concis, adesea usturător (care, uneori, atrage un icnet de 
surpriză sau hohote de râs zgomotos din partea mulțimii). 
Fie Munger remarcă, pur şi simplu: „Nu am nimic de spus”. 
(Ceea ce, după o digresiune deosebit de lungă a lui Buffett, 
poate fi la fel de amuzant.) După aceasta, lui Buffett îi place 
să revină pentru o coda de două minute. Acest lucru 
continuă timp de două ore şi jumătate, de dimineață. Apoi 
este o pauză de masă. Şi apoi, încă nişte ore după-amiaza. 
„Ne-am poticnit în formatul acesta de două persoane”, mi-a 
spus Munger, a doua zi după maratonul de anul acesta. „N- 
ar merge dacă ar fi unul singur. Poţi să ai omul cel mai plin 
de spirit şi cel mai înțelept de pe pământ pe scenă şi 
oamenilor tot li se va părea foarte plictisitor. E nevoie de o 
oarecare interacțiune a unor personalități, pentru a face fata 
lungimii extreme a festivalului.” 


Cei care sunt cu ochii pe Berkshire spun că Munger, care 
poate fi dificil şi nu suportă prea bine proştii, în ultima 
vreme a avut mult succes. Spre deosebire de Buffett, care 
are de gând să se implice în filantropie post-mortem, 
Munger a tot dat de pomană teancuri de bani, mai ales 
cauzelor educaționale şi de îngrijire a sănătății, în Carolina, 
statul său adoptiv. Si apoi, mai este şi frumoasa si 
generoasa carte Poor Charlie's Almanack: The Wit and 
Wisdom of Charles T. Munger [Almanahul bietului Charlie: 
spiritul şi înțelepciunea lui Charles T. Munger], a doua 
ediție a căreia a apărut la timp pentru adunarea anuală din 
anul acesta. Titlul cărții şi comparatia neaşteptată sunt, 
desigur, un omagiu adus lui Benjamin Franklin, un bărbat 
pe care Munger îl admiră ennorm. „Este vorba de imensa 


înțelepciune a lui Franklin”, spune Munger, care, o mica 
secunda, are un rictus incantat. ,Si apoi, talentul. Franklin 
canta la patru instrumente. A fost cel mai mare om de 
stiinta si inventator al natiunii, plus un autor de frunte, om 
de stat si filantrop. N-a mai existat vreodata nimeni ca el.” 


Pentru actionarii Berkshire, si Munger este unic. ,Warren 
este, în mod evident, foarte sclipitor”, mi-a spus un acţionar, 
„dar îmi place atât de mult ce spune Charlie”. Într-un fel, 
Buffett şi Munger îmi aduc aminte de The Rolling Stones. 
Buffett, ca şi Mick Jagger, este evident tipul suprem. Dar 
mulți consideră că Munger, ca şi Keith Richards, este la fel 
de tare, dacă nu şi mai şi. (Să sperăm că Munger se ţine 
departe de cocotieri). 


Care au fost deci fineturile lui Charlie anul acesta? La un 
moment dat, Buffett vorbea despre faptul că acționarii săi ar 
putea investi pe cont propriu, ceea ce, spunea el, ar 
funcționa perfect pentru multi dintre ei. La care Charlie a 
completat: „Mulţi dintre voi n-o să va descurcati”. Munger a 
înjurat ascultătorii, spunând că sunt „demni de dispreț. Au 
devenit complet mercantili”. Guvernele corupte externe sunt 
„cleptocraţii”. Un autor apreciat de cărți de afaceri este 
„dement”. Cât despre indemnizaţia pentru funcția de 
conducere, America „exportă otravă în Europa”, spune el. 
Fondurile de investiții speculative şi capitalul privat vor 
reveni în ring la un moment dat, iar Wall Street-ul e populat 
de „turişti plini de ponturi la curse”. Şi aşa mai departe. Dar 
Munger face mai mult decât să arate şarlatanii cu degetul. 
Multe dintre mungerisme sunt exerciții de modestie şi 
înțelepciune pură. „Warren şi cu mine evităm să facem orice 
lucru care poate fi făcut la Berkshire de altcineva mai bine 


decât noi”, spune el. „Nu ai cu adevărat o competenţă, daca 
nu-i cunoşti limitele.” 


În ajunul adunării, Berkshire a anunțat că a cumpărat, cu 
prețul de 4 miliarde $, 80% din acţiunile Iscar, un 
producător de scule aşchietoare israelian (şi prima achiziție 
făcută de Berkshire în străinătate). La Iscar, Munger spune 
că a găsit o conducere cu ,supertalent şi superintegritate”. 
Am auzit că Munger, care de obicei este mai sceptic când 
vine vorba de tranzacţii decât Buffett, a fost foarte 
entuziasmat de Iscar de la bun început şi chiar mai dornic 
să încheie tranzacţia decât Buffett. „Cine naiba n-ar fi 
entuziasmat de aşa o afacere?”, spune Munger. 


Ce mă înnebuneşte pe mine la Berkshire şi la Buffett şi la 
Munger este cum reuşesc ei să facă în aşa fel încât şi 
afacerea, şi arta de a investi, pe care o găsesc atât de 
complicată şi uluitoare, să pară atât de simple. „Berkshire 
lucrează în domeniul predictiilor simple”, explică Munger. 
Dacă o tranzacţie pare prea grea, asociaţii o dau pur şi 
simplu deoparte. Cu toate acestea, replica lui Munger pe 
care o retin cel mai bine de la adunarea de anul acesta este 
următoarea: „Avem o înaltă răspundere morală să fim 
rationali”, spune el. Gândiţi-vă un minut la aceasta. Ati mai 
auzit vreodată vreun conducător al unei firme să-şi descrie 
sarcinile astfel? Există un motiv pentru care avem doar o 
societate Berkshire Hathaway şi un singur Warren Buffett. 
Şi doar un Charlie Munger. 

BUFFETT SPRIJINA GM SI CUMPARA UN 
CADILLAC 


de Alex Taylor al III-lea 


Warren Buffett nu e genul de om care trebuie să aibă cele 
mai fanteziste articole de lux din oraş. Vorbim, până la 
urmă, de miliardarul căruia îi place să mănânce la Dairy 
Queen. lar naveta sa zilnică până la birou durează doar 
cinci minute. Dar, după ce l-a văzut pe Rick Wagoner, 
preşedinte şi CEO al General Motors, la emisiunea Face the 
Nation de pe CBS, la începutul lunii aprilie, Buffett a decis 
că era momentul să se răsfeţe cu o nouă maşină. I-a trimis 
lui Wagoner un fax, în care îl lăuda pentru faptul de a fi fost 
„sincer, calm şi rațional” în discutarea problemelor cu care 
se confrunta GM şi pe care nu le provocase el şi a adăugat 
un P.S.: „Eu nu cumpăr masini foarte des, dar următoarea 
maşină va fi un Cadillac”. Wagoner i-a răspuns, oferindu-se 
să-l ajute pe Buffett la achiziționare, dar nu a fost nevoie. 
Buffett a trimis-o pe fiica sa la un dealer din cartier, ca să 
poată, cum a spus el, „să-i acorde votul său tipului”. 
Aceasta i-a ales un DTS - un sedan care este modelul 
preferat al şoferilor în vârstă şi al cărui pret începe de la 41 
900 $. „Cred că mă fac dealer de maşini, pentru că n-aş 
avea nici o problemă să vând această maşină, oricui”, spune 
Buffett. „Sunt alături de GM 100%.” Dacă vreţi să ştiţi, a 
plătit cash. 


FILANTROPUL INTRA IN SCENA 


La inceputul lui mai, in 2006, m-am dus la biroul redactorului- 
şef, Eric Pooley, am închis usa si i-am spus că aveam ocazia 
să ieşim primii cu un articol tare. „După cum ştii”, i-am spus, 
„Warren Buffett a spus întotdeauna că marea parte a averii 
sale va merge la opere de binefacere, dar nu a precizat 
niciodată nici un plan în acest sens. Acum e decis să anunțe 
în iunie că va începe să doneze imediat. Banii săi vor merge 
treptat la cinci fundaţii, iar de departe beneficiarul cel mai 
mare va fi Fundaţia Gates. Revista Fortune poate face un 
articol — eventual, sub forma unui interviu cu el — în care 
putem dezvălui toate aceste lucruri, dacă vrem.” 


Eric părea uluit, dar, într-o microsecundă, a spus: „Vrem. 
Fără îndoială, gândindu-se imediat la un articol de fond, a 
spus că trebuia să-l chemam pe Greg Pond, şeful 
departamentului nostru de fotografie. Când a sosit Greg, Eric 
m-a rugat să repet veştile. Am început să recit şi, când am 
ajuns la partea cu destinația banilor, Eric m-a întrerupt şi a 
spus, cu o voce care în mod sigur a trecut de uşa închisă: „Şi 
i-i dă lui Bill Gates”. 


Buffett dorea să facă acest anunț la sfârşitul lui iunie, iar noi 
am programat articolul pentru ediția care se închidea pe 23 
iunie. Dar articolul nu a fost menţionat pe lista provizorie pe 
care o făceam pentru fiecare ediţie si care de obicei este 
transmisă angajaţilor. În schimb, câţiva dintre noi purtam 
discuţii pe marginea secretului, făcând în acelaşi timp 
lucrurile obişnuite în cadrul unei reviste: comunicare, scriere 
şi redactare; un fotograf, care nu ştia exact despre ce era 


articolul, a facut fotografii pentru coperta; directorul nostru 
artistic, pe care l-am inclus in grupul de taind, a realizat 
macheta paginilor şi o copertă. 


Printr-un mic miracol, am reuşit să păstrăm secretul absolut 
privind acest articol fata de toți angajații, mai bine de o lună. 
Abia cu câteva zile înaintea publicării, s-a găsit cineva să 
întrebe la şedinţa noastră de dimineață: „Ar putea exista un 
articol despre care nu ştim şi care să apară în această 
ediție?” Eric Pooley a spus că, într-adevăr, exista un astfel de 
articol şi că ar aprecia dacă nu s-ar mai pune şi alte întrebări 
în acest sens. Când echipa de relații publice a revistei Fortune 
a transmis un lung comunicat de presă duminică, 25 iunie, în 
care se prezentau informaţiile, întreaga lume a fost surprinsă 
(la fel şi mare parte a angajaţilor revistei). 


Buffett a făcut primele donaţii către cele cinci fundații în 
august 2006 şi a continuat în fiecare vară. Socotind toate 
donațiile făcute până în 2012, a dat aproximativ 13,3 
miliarde $ unui număr de cinci donatari. Din acestea, 11 
miliarde $ au mers la Fundaţia Bill şi Melinda Gates; 1,1 
miliarde $, la Fundaţia Susan Thomson Buffett; si 1,2 
miliarde $ — respectiv aproape 400 milioane $ pentru fiecare — 
la fundaţiile conduse de cei trei copii ai săi. 


Întrucât contribuţiile la fundaţii reprezintă un număr stabilit, 
care scade anual, de acţiuni Berkshire Hathaway, valoarea a 
ceea ce donează Buffett se modifică anual, în funcţie de 
prețul acțiunilor Berkshire. Cu titlu de exemplu, donațiile către 
Fundaţia Gates s-au situat între un maxim de 1,8 miliarde $, 
în anul plin de suspans 2008, şi un minim de 1,25 miliarde $, 
în anul mai putin bun 2009. 


Nota: Informatiile referitoare la actiunile Berkshire clasa 
B din acest articol si din următorul nu sunt ajustate 
pentru fractionarea de 50 la 1 a actiunilor, care s-a facut 
in 2010. (CL) 

WARREN BUFFETT DA DE POMANA 


Carol Loomis 


Stăteam într-o camera de zi din Manhattan, într-o dupa- 
amiaza de primavara, iar Warren Buffett avea in mana, ca 
de obicei, o cutie de Cherry Coke. Dar aceasta scenă banală 
avea să ia o întorsătură surprinzătoare. ,,Tine-te bine”, m-a 
prevenit Buffett, cu un zâmbet ştrengăresc. A descris apoi o 
schimbare spectaculoasă în modul său de gândire. În câteva 
luni, spunea, avea să înceapă să doneze acțiunile sale 
Berkshire Hathaway, atunci şi acum în valoare de peste 40 
miliarde $. Această veste a fost într-adevăr uluitoare. 
Buffett, în vârstă de 75 de ani, spune de zeci de ani că 
averea sa va merge la opere de binefacere, dar, la fel de 
consecvent, a confirmat că transferul se va face la moartea 
sa. Acum a revizuit programul. „Ştiu ce vreau să fac”, a 
spus, „şi e logic să încep deja”. În acea zi de primăvară, 
planul său avea unele detalii neclarificate; astăzi, este 


practic complet. Si e tipic pentru Buffett: rational, original, 
spargand tiparul modului in care doneaza oamenii extrem 
de bogati. 


Buffett s-a angajat sa doneze treptat 85% din actiunile 
Berkshire unui număr de cinci fundaţii. O proporție 
dominantă de cinci şesimi din acțiuni va merge la cea mai 
mare organizaţie filantropică din lume, Fundaţia Bill şi 
Melinda Gates, cu un fond de 30 miliarde $, ai cărei 
reprezentanți sunt prieteni apropiaţi ai lui Buffett (o 
legătură care a început în 1991, când un prieten comun i-a 
făcut cunoştinţă lui Buffett cu Bill Gates). Soții Gates il 
creditează pe Buffett, spune Bill, cu faptul că a ,inspirat” 
concepția lor de a înapoia banii societății. Activităţile 
fundaţiei lor, recunoscute international, se concentrează pe 
sănătatea mondială - lupta împotriva unor boli cum sunt 
malaria, HIV/SIDA şi tuberculoza - şi pe îmbunătăţirea 
dotărilor bibliotecilor şi liceelor din SUA. Până în prezent, 
soții Gates au fost singurii administratori ai fundației lor. 
Dar, pe măsura implementării planului său, Buffett li se va 
alătura. Bill Gates spune că el şi soția sa sunt ,incantati” de 
lucrul acesta şi de faptul că banii lui Buffett vor permite 
fundaţiei „să-şi aprofundeze şi să-şi accelereze” în acelaşi 
timp activitatea. „Generozitatea şi încrederea pe care ne-a 
dovedit-o Warren”, adaugă Gates, „sunt incredibile”. 


Începând cu luna iulie şi continuând în fiecare an, Buffett 
va dona un număr stabilit, în scădere anuală, de acţiuni 
Berkshire clasa B - începând cu 602 500, în 2006, şi apoi 
scăzând cu 5% pe an - către cinci fundaţii. Donatiile către 
Fundaţia Gates vor fi făcute fie de Buffett, fie prin 
intermediul testamentului sau, atat timp cat cel putin unul 
dintre soți — Bill, acum în vârstă de 50 de ani, sau Melinda, 


41 de ani — este activ în fundaţie. Prețul Berkshire, la data 
fiecarei donatii, va stabili valoarea acesteia in dolari. Daca 
acţiunile B, de exemplu, ar fi 3 071 $, în iulie — aceasta era 
valoarea lor pe 23 iunie -, donația făcută fundaţiei de 
Buffett, în 2006, de 500 000 acţiuni, va valora aproximativ 
1,5 miliarde $. 


Cu atât de mulți bani noi de administrat, fundaţia are 
nevoie de doi ani pentru a-şi redimensiona operaţiunile. Dar 
apoi va avea obligaţia, conform clauzelor donatiei lui Buffett, 
de a cheltui anual suma în dolari a contribuţiilor sale, cât şi 
pe cele pe care le obţine deja din activele existente. În acest 
moment, 1,5 miliarde $ aproape ar dubla sumele anuale cu 
destinaţie caritabilă ale fundaţiei. 


Dar 1,5 miliarde $ au puţină relevanţă în raport cu valoarea 
viitoarelor donații, dat fiind faptul că valoarea lor depinde de 
prețul acțiunilor Berkshire, la momentul în care se fac. Dacă 
valoarea acțiunilor creşte anual, în medie, chiar cu un 
modest procent - să spunem, 6% -, câştigul va compensa 
din plin scăderea anuală de 5% a numărului de acțiuni 
donate. În aceste condiţii, valoarea contribuţiilor lui Buffett 
va creşte. Şi Buffett crede că se va întâmpla acest lucru. 
Sau, pentru a spune mai direct: crede că prețul Berkshire 
şi, odată cu acesta, valoarea în dolari a contribuţiilor vor 
avea tendințe crescătoare - poate in timp mărindu-se 
substanțial. 


Celelalte donații ale lui Buffett se vor face tot anual şi vor 
începe tot în iulie. La prețul actual al acțiunilor Berkshire, 
totalul acestor donații va fi de 315 milioane $. Contribuțiile 
vor merge la fundații conduse de cei trei copii ai lui Buffett, 


Susan, Howard si Peter, si la Fundatia Susan Thompson 
Buffett. Aceasta ultima fundatie a fost cunoscuta, timp de 
40 de ani, doar ca Fundatia Buffett si, recent, a fost 
redenumita in onoarea regretatei sotii a lui Buffett, Susie, 
care a murit in 2004, la varsta de 72 de ani, in urma unui 
atac cerebral. Prin testament, a lasat aproximativ 2,5 
miliarde $ fundaţiei, la care se vor adăuga donațiile soțului 
său. Fundaţia s-a axat, în principal, pe sănătatea 
reproductivă, planificare familială, libertatea alegerii în ceea 
ce priveşte avortul şi pe prevenirea răspândirii armelor 
nucleare. 


Date fiind donațiile către cele cinci fundaţii, Buffett îşi va 
reduce treptat, dar rapid participatiile la Berkshire. 
Actualmente, deține aproape 31% din societate — in valoare 
de aproape 44 miliarde $, la sfârşitul lunii iunie — şi aceasta 
proporție va fi redusă în final la aproximativ 5%. Fiind 
consecvent intentiilor sale pe termen lung, Buffett spune că 
restul de 5%, în valoare de aproximativ 6,8 miliarde $ azi, va 
merge, în timp, tot la filantropie, poate pe durata vieții sale 
şi, în caz contrar, la moartea sa. 


Dat fiind faptul că valoarea donațiilor lui Buffett este legată 
de un pret viitor al Berkshire, necunoscut, nu există 
posibilitatea de a le asocia o valoare totală. Dar numărul de 
acțiuni alocate pentru donații are astăzi o valoare uriaşă: 37 
miliarde $. Doar aceasta ar fi cea mai mare donație 
filantropică din istorie. Şi dacă Buffett are dreptate când 
apreciază că prețul Berkshire va avea tendință crescătoare, 
suma finală donată ar putea depăşi cu mult acea cifră. 


Deci, acesta este planul. Ce urmează este o conversație, în 
cursul căreia Buffett arată cum de s-a abătut de la ceea ce a 
gândit initial şi a decis să înceapă să doneze acum. Cea care 
pune întrebările este a dumneavoastră, cu stimă, redactor 
colaborator, Carol Loomis. Sunt prietenă de o viata cu 
Buffett, actionara Berkshire Hathaway şi director al 
Fundatiei Susan Thompson Buffett. 


Venind de la tine, acest plan este destul de surprinzător. 
Până acum, nu te-ai facut cunoscut prin donaţii. De fapt, ai 
fost criticat fără menajamente, din când în când, pentru că nu 
donai nimic. Aşa că să trecem direct la întrebarea evidentă: 
Eşti bolnav? 


Nu, absolut deloc. Mă simt grozav şi când mi-am făcut 
ultimele analize, în octombrie, medicul m-a felicitat. 


Atunci, despre ce este vorba? Schimbarea planurilor tale are 
vreo legătură cu moartea lui Susie? 


Da, are. Susie era cu doi ani mai tânără decât mine şi 
femeile de obicei trăiesc mai mult decât bărbaţii. Ea si cu 
mine am presupus întotdeauna ca va mosteni acțiunile mele 
Berkshire şi că va fi cea care va supraveghea distribuirea 
averii noastre către societate, unde amândoi am spus 
întotdeauna că va merge. Şi lui Susie i-ar fi plăcut să 
supervizeze acest proces. Se temea putin de aceasta, din 


punctul de vedere al dimensionării donatiilor. Dar i-ar fi 
plăcut să o facă si ar fi făcut-o foarte bine. Si ar fi apăsat 
într-adevăr pe pedala de accelerație. 


Prin aceasta, vrei să spui că întotdeauna ea voia să doneze 
mai multi bani, mai repede decât tine? 


Da, a spus lucrul acesta de multe ori. Cât despre mine, am 
avut întotdeauna ideea că filantropia e importantă azi, dar 
va fi la fel de importantă şi peste un an, zece ani, 20 de ani 
şi în viitor, în general. lar cineva care aduna bani într-un 
ritm rapid, m-am gândit, era mai bine plasat să se ocupe de 
operele caritabile care urmau să aibă loc peste 20 de ani, în 
timp ce oamenii care îi strângeau într-un ritm mai încet ar fi 
logic să se ocupe de operele filantropice actuale. 


Dar această teorie, din întâmplare, se potrivea perfect cu ceea 
ce voiai tu să faci, nu? 


(Râde în hohote.) Şi încă cum! Nu încape nici o îndoială. Îmi 
făcea plăcere — şi încă îmi face plăcere să fac ceea ce fac. Şi, o 
vreme, am luat în calcul şi controlul asupra Berkshire. Am 
cumpărat controlul efectiv asupra Berkshire la începutul 
anilor 1970, folosind cele 15 milioane $ pe care i-am obținut 
când am desființat Buffett Partnership. Şi aveam foarte puțini 
bani — mult sub 1 milion $ — în afară de Berkshire. Salariul 
meu era de 50 000 $ pe an. Astfel că, dacă m-aş fi implicat în 


actiuni caritabile semnificative, in acel moment, as fi fost 
obligat să dau din acțiunile Berkshire. Nu le cumpărasem ca 
să le dau imediat. 


Chiar si asa, tu si Susie ati înființat Fundaţia Buffett cu mult 
timp în urmă, în anii 1960, ceea ce înseamnă, în mod evident, 
că te aşteptai să donezi bani la un moment dat. Cum vedeai 
lucrurile atunci? 


Când ne-am căsătorit, în 1952, i-am spus lui Susie că 
aveam să fiu bogat. Şi asta nu datorită vreunei calități 
speciale pe care aş fi avut-o sau datorită muncii stăruitoare, 
ci pur şi simplu pentru că mă născusem cu abilitățile 
necesare, în locul potrivit, la momentul potrivit. Fusesem 
programat la naştere să fac alocări de capital şi am avut 
norocul de a avea, de foarte devreme, în jurul meu oameni — 
părinţii şi profesorii mei şi Susie — care m-au ajutat să pun 
în valoare la maximum acest lucru. 


În orice caz, Susie nu s-a entuziasmat prea tare când i-am 
spus că aveam să devenim bogați. Ori nu-i pasa, ori nu mă 
credea - probabil ambele, de fapt. Dar când am început să 
strângem o avere, am fost perfect de acord cu ceea ce aveam 
să facem cu aceasta — anume, să o dăm înapoi societăţii. În 
acest sens, eram de acord cu Andrew Carnegie, care spunea 
că averile imense care vin în mare parte de la societate ar 
trebui în mare parte date înapoi societăţii. În cazul meu, 
capacitatea de alocare a capitalului ar fi avut o utilitate 
limitată, dacă nu aş fi trăit într-o tara bogată, cu o populaţie 
numeroasă, în care se tranzactionau un număr uriaş de 


titluri de valoare si care erau uneori ridicol de subevaluate. 
Si, din fericire pentru mine, aceasta este descrierea SUA din 
cea de-a doua jumatate a secolului trecut. 


În mod cert, nici Susie, nici eu nu ne-am gândit vreodată că 
ar trebui să le dăm cantități uriaşe de bani copiilor noştri. 
Copiii noştri sunt minunati. Dar aş spune că, atunci cand 
copiii tăi au oricum toate avantajele, dacă ne gândim la cum 
au crescut şi la ce oportunități de educație au, inclusiv ceea 
ce învață acasă — aş spune că nu e nici corect, nici rational 
să-i ineci in bani. De fapt, au avut un avantaj colosal in 
cursă, într-o societate care aspiră să fie o meritocratie. 
Megabogatia dinastică ar înclina în continuare în favoarea 
lor balanța, pe care noi ar trebui, dimpotrivă, să încercăm să 
o menţinem dreaptă. 


Din faptul că le-ai dat copiilor tăi bani înainte, ca să-şi 
constituie fundaţii, şi îți propui să le mai dai acum, înțeleg că 
nu consideri că acest fel de a-i îneca în bani e greşit. 


Nu, nu cred. Ceea ce fac cu fundațiile lor este să dea bani 
înapoi societăţii — exact acolo unde eu şi Susie ne-am gândit 
că trebuie să meargă. Şi nu scriu doar cecuri: s-au folosit de 
inteligența lor şi au făcut eforturi în derularea acestei 
activități. Sunt foarte mândru de ei pentru modul în care au 
procedat şi nu am nici o îndoială că vor continua să meargă 
în direcția corectă. 


Ce ne poti spune despre Fundatia Susan Thompson Buffett si 
ce implicatii au toate acestea asupra sa? 


Dupa cum stii, pentru ca in calitate de director ai vazut cum 
s-a închis, Allen Greenberg, preşedintele fundației, a 
condus-o excepțional şi cât se poate de înțelept. Nu am 
văzut un raport mai bun cost-beneficiu decât cel obţinut de 
el. Şi va continua în acelaşi fel acum, nu numai cu banii lui 
Susie, ci şi cu ai mei. De fapt, dacă aş fi murit înaintea lui 
Susie şi ea ar fi început să distribuie averile noastre, aceasta 
este fundația care ar fi ajuns să crească mult mai mult - în 
prezent are numai cinci angajaţi — şi ar fi devenit principalul 
său vehicul pentru donaţii. Şi fundaţia a imbrdatisat şi 
planurile mele. Până când mi-am schimbat părerea referitor 
la momentul în care aveam să donez, acesta urma să fie 
locul unde avea să meargă şi averea mea. 


Şi ce te-a făcut să-ți schimbi părerea? 


Răspunsul concis este că mi-am dat seama că exista deja o 
fundaţie extraordinară, care avea dimensiuni mari - ce nu 
trebuia să treacă prin toate procedurile si formalitatile 
chinuitoare pentru a ajunge la o mega-dimensiune, cum s- 
ar fi întâmplat în cazul Fundaţiei Buffett - şi care putea 
folosi în mod productiv banii mei, acum. Răspunsul detaliat 
este că, în timp, am ajuns să-i cunosc bine pe Bill şi pe 
Melinda Gates, am petrecut mult timp cu ei în mod plăcut 
şi, dincolo de aceasta, am ajuns să admir ceea ce făceau cu 
fundaţia lor. I-am urmărit prezentându-şi programele şi 


sunt mereu uluit de entuziasmul si pasiunea si energia pe 
care le pun din belşug în munca lor. Am imbratisat ideea, s- 
ar putea spune, si cu mintea, si cu inima. Bill citeste multe 
mii de pagini in fiecare an pentru a fi la curent cu noile 
descoperiri medicale si cu modalitatile de a acorda ajutor. 
Melinda, adesea împreună cu Bill, călătoreşte în toată lumea 
ca să vadă în ce măsură intenţiile bune sunt transformate în 
rezultate bune. Viața nu a fost deloc dreaptă practic cu 
miliarde de oameni din toată lumea, iar Bill şi Melinda sunt 
hotărâți să reducă această inechitate cât pot de mult. 


Dacă te gândeşti - când scopul tau este să rasplatesti 
societatea pentru ceea ce a făcut pentru tine atacând 
probleme cu adevărat majore, care nu au o bază de 
finanțare comensurabilă -, ce altă soluție mai bună poţi găsi 
decât să te adresezi unor oameni care sunt tineri, care sunt 
incredibil de inteligenţi, ale căror idei s-au verificat, care 
deja şi-au dovedit capacitatea de a îmbunătăţi lucrurile şi de 
a o face bine? În mod obişnuit nu ai o astfel de şansă. Am 
doi oameni cu un succes enorm în ceea ce fac, în cazul 
cărora am avut ocazia de a vedea ce au făcut, ştiu că vor 
face lucrul acesta - l-au facut cu propriii bani, aşa că nu 
trăiesc cu capul în nori -, şi cu al căror mod de gândire 
sunt, în general, de acord. Dacă am găsit vehiculul potrivit 
pentru scopul meu, nu există nici un motiv să mai aştept. 


Comparati ceea ce fac împreună cu ei cu situația mea la 
Berkshire, unde am oameni talentaţi şi care au confirmat ce 
se ocupă de afacerile noastre. Aceştia fac o treabă mult mai 
bună decât aş fi putut eu face în derularea operaţiunilor. Ce 
poate fi mai logic, în indiferent ceea ce vrei să realizezi, decât 
să găseşti pe cineva mai bine dotat decât tine ca s-o facă? 
Cine nu l-ar alege pe Tiger Woods să-i tina locul la un meci 


de golf cu miză mare? Asta simt eu in legătură cu aceasta 
decizie privitoare la banii mei. 


Oamenii vor fi foarte curiosi, cred eu, să afle în ce măsură 
decizia ta — si anunțul ei în acest moment anume - are 
legătură cu anunțul făcut de Bill Gates, la mijlocul lunii iunie, 
conform căruia urmează să se retragă treptat din activităţile 
operative de la Microsoft si să înceapă să-şi dedice 
majoritatea timpului fundaţiei. Care este povestea? 


Îmi dau seama că apropierea în timp a celor două anunţuri 
sugerează faptul că au legătură unul cu celălalt. Dar nu au 
deloc. Este o pură coincidență. Mi-aş fi făcut planurile 
cunoscute acum indiferent dacă el ar fi anunţat sau nu 
mişcarea - şi, de fapt, chiar dacă şi-ar fi continuat o 
perioadă nedefinită activitatea la Microsoft. Pe de altă parte, 
imi face plăcere faptul că-şi va dedica mai mult timp 
fundației. Şi cred că el şi Melinda sunt mulțumiți să ştie ca 
vor avea mai multe resurse cu care să lucreze. 


Ti-a trecut prin minte că este oarecum ironic ca al doilea cel 
mai bogat om din lume să dea nu se ştie câte miliarde 
primului cel mai bogat om din lume? 


Dacă e să te gândeşti aşa, într-adevăr, pare destul de 
amuzant. Dar adevărul este că donez banii prin intermediul 
său — şi, lucru important, şi al Melindei -, si nu lui. 


Unii spun ca Fundaţia Gates este birocratică, iar birocrația se 
află pe locul 1 în topul lucrurilor supărătoare. Ce părere ai 
despre această acuzație? 


Aş spune că majoritatea organizațiilor mari — deşi Berkshire 
este o excepţie strălucitoare — sunt birocratice, mai mult sau 
mai puţin. În orice caz, ceea ce anumiți oameni vor să 
spună când pretind că Fundaţia Gates este birocratică este 
că deciziile importante nu se iau de nimeni, în afară de Bill 
şi Melinda. Mi se pare un lucru foarte bun. Vreau ca ei doi 
să ia hotărârile importante. 


Care este semnificaţia faptului că vei fi în consiliul de 
administrație al Fundaţiei Gates? 


Nu e cine ştie ce. Cel mai important motiv pentru care fac 
acest lucru este cazul în care ar avea un accident de avion 
împreună. În afară de aceasta, sper să am, din când în 
când, o idee constructivă. Dar nu cred că sunt croit să fiu 
un filantrop la fel de bun cum sunt Bill şi Melinda. În 
filantropie, feedback-ul vine foarte încet şi asta m-ar irita. 
Aş fi obligat să am prea mult de-a face cu mulți oameni cu 
care n-aş dori să am de-a face şi ar trebui să ascult mai 
multe păreri decât mi-ar face plăcere. Şi, în filantropie, nu ai 
cum să nu faci câteva greşeli mari. Ştiu lucrul acesta, dar 
m-ar supăra mai mult să fac greşelile eu însumi decât să las 
pe altcineva să le facă, pe cineva în care am încredere 


deplină că face o treabă bună. În general, Bill şi Melinda vor 
reuşi mult mai bine decât aş face-o eu. 


Ai discutat această decizie majoră cu alte persoane, înainte 
de a hotări să pui planul în aplicare? 


Da, am discutat cu copiii mei şi cu Allen Greenberg şi cu 
patru administratori de la Berkshire, printre care se numără 
fiul meu Howard şi Charlie Munger. Mi s-au pus o mulțime 
de întrebări şi unii au avut îndoieli în legătură cu planul, 
inițial pentru că însemna o modificare atât de bruscă a ceea 
ce anticipaseră. Dar cred că toată lumea, şi în mod cert şi 
Allen - care ştie ce efort extraordinar ar fi presupus 
adaptarea Fundaţiei Buffett -, a ajuns să înțeleagă logica a 
ceea ce îmi propusesem să fac. Acum, toți cei implicaţi abia 
aşteaptă să se apuce de treabă - mai ales eu. 


Şi, sincer, am ceva speranţe că, făcând acest lucru, s-ar 
putea ca şi alți oameni foarte bogaţi, care se gândesc la 
filantropie, să se simta încurajați să-şi dea seama ca nu 
trebuie neapărat să-şi înființeze propriile fundații, ci pot 
căuta printre cele mai bune, deja înființate, şi care operează 
şi sunt disponibile pentru a le gestiona banii. Multe 
persoane fac lucrul acesta cu investiţiile lor. Îşi 
încredințează banii unor oameni care, în opinia lor, se 
pricep mai bine decât ei. Este destul de important să te 
gândeşti în modul acesta la averea ta, in loc să infiintezi 
ceva care să fie administrat după moartea ta, de o mână de 
apropiaţi bătrâni sau de angajaţi care, până la urmă, ajung 
să dicteze ordinea de zi. O anumită versiune a acestui plan 


al meu nu e o aiureala sa fie adoptata de catre unii dintre 
următorii 20 de oameni care vor avea 1 miliard $ sau mai 
mult cand vor muri. Una dintre problemele pe care le au 
majoritatea oamenilor bogati este ca sunt batrani si au 
contemporani care nu sunt in floarea varstei si care n-o vor 
mai duce nici ei mult. Am noroc, din punctul acesta de 
vedere, pentru ca ma pot adresa unor oameni tineri. 


Perfect, ce înseamnă lucrul acesta pentru Berkshire? 


As spune ca practic nimic. Oricine ma cunoaste stie si ca 
imi doresc ca Berkshire să fie o societate cât se poate de 
buna si acest obiectiv va continua sa existe. Nu voi schimba 
nimic, pentru că nu sunt capabil să fac lucrurile altfel. Se va 
schimba doar numele de pe certificatele de acțiuni, nimic 
altceva. 


Le-am explicat întotdeauna acţionarilor Berkshire că averea 
mea, obținută din societate, va merge către opere de 
binefacere, astfel, faptul că încep acest proces este practic 
un non-eveniment pentru aceştia. Şi, ştii, deşi acest lucru i- 
ar putea surprinde pe unii, este un non-eveniment şi pentru 
mine, într-o anumită măsură. Ted Turner, ale cărui 
activități filantropice le admir enorm, mi-a spus odată că i- 
au tremurat mâinile când a semnat o ipotecă de 1 miliard $. 
Ei bine, la mine nu e deloc cazul. Eu nu am nici un fel de 
emoții în astfel de cazuri. 


Va fi nevoie ca fundaţiile care primesc acţiunile tale să le 
vândă? 


Da, în unele cazuri. Fundaţia Buffett şi fundațiile copiilor 
vor trebui să-şi vândă acţiunile relativ curând după ce le 
obțin, pentru că vor fi singurele lor active — şi vor avea 
nevoie de lichidităţi pentru donații. Fundaţia Gates va avea 
mai multe opţiuni, pentru că are multe alte active, astfel 
încât va avea o oarecare flexibilitate de a alege pe care să le 
transforme în lichidităţi. Mă voi izola total de orice decizii de 
investiții pe care le face fundaţia lor, ceea ce înseamnă că 
sunt liberi să facă orice cred de cuviință. Poate vor hotări să 
vândă părți mai mari din alte active şi să păstreze o parte 
din Berkshire. E un amestec grozav de societăți şi nu ar fi 
un activ nepotrivit pentru a fi deținut de o fundaţie. Dar nu 
voi obliga în nici un fel fundaţia. 


Deci ar putea fi posibil ca toate acțiunile pe care le donezi 
anual să fie vândute la bursă? 


Da, e foarte posibil. Şi, fireşte, oamenii vor fi interesați dacă 
acea vânzare ar putea influența prețul Berkshire. Nu cred 
deloc acest lucru - şi este adevărat, chiar dacă cifra de 
afaceri anuală, în cazul Berkshire, a fost doar 15% pe an, 
ceea ce este extrem de putin pentru societăți cu titluri de 
mare capitalizare. Să spunem că cele cinci fundatii vând 
toate acțiunile pe care le obțin anul acesta. Dacă volumul de 
tranzacţionare continuă ca până acum, faptul că vând va 
creşte cifra de afaceri la doar 17%. E ridicol să-ți închipui că 


vanzarile suplimentare ar putea afecta pretul actiunilor. De 
fapt, ceea ce s-a adaugat ar putea fi chiar benefic pentru 
creşterea lichidităţii acţiunilor şi ar mări chiar şansele ca 
Berkshire să fie inclusă, în cele din urmă, în lista S&P 500. 


Am să spun următorul lucru: Nu aş face donația, dacă în 
felul acesta acţionarii Berkshire ar fi prejudiciati în vreun 
fel. Şi nu vor fi. 


Acest plan pare să stabilească soarta, pe termen lung, a 
tuturor acțiunilor Berkshire. Aceasta înseamnă că nu laşi 
nimic familiei? 


Nu, ceea ce am spus întotdeauna este că familia mea nu va 
primi sume uriaşe din patrimoniul meu. Aceasta nu 
înseamnă că nu vor primi nimic. Copiii mei au primit deja 
ceva bani de la mine şi de la Susie şi vor mai primi. Cred în 
continuare în filosofia - revista Fortune m-a citat în sensul 
acesta, acum 20 de ani - că o persoană foarte bogată ar 
trebui să lase copiilor suficient pentru a face orice, dar nu 
suficient pentru a nu face nimic. (Articolul din revista 
Fortune era „Trebuie să lăsăm totul copiilor?”, p. 107.) 


Vă amintiți că am spus mai demult, cand cumpăram 
Berkshire, că aveam mai putin de 1 milion $ din surse 
independente? Ei bine, am făcut câteva investiţii 
independente cu banii aceia de atunci - abordând poziții 
care erau prea mici pentru Berkshire, investiţii în titluri de 
valoare cu venit fix şi vânzându-mi participarea la o bancă 


separată de Berkshire. Aşa că sunt bucuros să pot spune ca 
am ceva lichidităţi acum. În general, pot - şi o voi face — 
folosi acțiunile mele Berkshire în scopuri filantropice şi îmi 
va rămâne suficient pentru a avea grijă de toţi cei din jurul 
meu. 


Ce au donat legendele 


Actele lor filantropice au fost imense, date fiind lumile 
economice mici ale vremurilor lor. Dar contribuţia lui Buffett 
este incomparabil mai mare. 


Filantrop Perioada Suma În dolari 
donatiei actuali 
Andrew Carnegie | 1902-1919 350 7,2 miliarde 
milioane $ |$ 
$ 


John D. | 1889-1937 530 7,1 miliarde 
Rockefeller milioane $ 

John D. | 1927-1960 475 5,5 miliarde 
Rockefeller Jr. milioane $ $ 


Tabel revista Fortune/Surse: American Philanthropy 
[Filantropia americană] de Robert H. Bremmer, cercetare 
revista Fortune. 


10 iulie 2006 


CUM VOR FUNCTIONA DONATIILE LUI BUFFETT 


Carol Loomis 


Mintea care a construit averea a venit si cu un plan complex 
pentru a o transfera. 


Warren Buffett deține numai acțiuni clasa A la Berkshire 
Hathaway (474 998 acțiuni), dar donațiile sale se vor face în 
acțiuni clasa B ale Berkshire, în care fiecare acțiune A se 
converteste la o rată de 30 la 1. Va converti acțiuni clasa A, 
pentru a obține acțiunile clasa B de care are nevoie pentru 
donațiile sale. 


Buffett alocă un număr stabilit de acţiuni clasa B fiecăreia 
dintre cele cinci fundaţii pe care le-a ales pentru a primi 
donațiile sale. In 2006, va dona 5% din acţiunile stabilite 
fiecărui beneficiar. Anul următor, donațiile vor fi de 5% din 
acțiunile rămase şi tot aşa în fiecare an, până la moartea lui 
Buffett sau până când anumite condiţii nu mai sunt 
îndeplinite de fundaţii. La decesul lui Buffett, din averea sa 
se vor distribui, într-un mod care nu s-a stabilit încă, restul 
acțiunilor alocate. 


Iată beneficiarii şi numărul de acţiuni clasa B care le vor fi 
alocate. 


Fundatia Bill si Melinda Gates 


10 milioane de actiuni 


Aceasta fundatie, cea mai mare din lume, are active in 
valoare de aproximativ 30 miliarde $, actualmente, si a 
donat 8 miliarde $, in cei 12 ani de existență. Majoritatea 
banilor (in general transmisi prin asociaţi) au mers la 
programele mondiale de sănătate si la cele privind educaţia 
din SUA. Donatiile lui Buffett la această fundație vor 
continua numai atât timp cât fie Bill, fie Melinda sunt în 
viata şi activi în această fundație. 


Fundaţia Susan Thompson Buffett 


1 milion de acțiuni 


Iniţial numită, simplu, Fundaţia Buffett şi redenumită în 
2004 după soția lui Buffett, care murise în acel an, aceasta 
fundaţie are active în valoare de 270 milioane $. Majoritatea 
fondurilor provin din averea lui Susan T. Buffett şi se 
aşteaptă încă 2,1 miliarde $ din aceeaşi sursă. Această 
fundație se concentrează asupra sănătăţii reproductive, a 
planificării familiale şi a libertăţii de a alege în ceea ce 
priveşte avortul, precum şi asupra prevenirii răspândirii 
armelor nucleare. 


Fundatia Susan A. Buffett 


350 000 de actiuni 


Aceasta fundatie poarta numele si este prezidata de fiica lui 
Buffett, în vârstă de 52 de ani, care locuieşte in Omaha (si 
care este si presedintele Fundatiei Susan Thompson Buffett, 
de la decesul mamei sale). Fundatia fiicei, care actualmente 
are 118 milioane $ in active, a finantat educatia primara 
pentru copii provenind din familii cu venituri mici. Cu 
ajutorul noilor donatii ale tatalui sau, Susan Buffett isi 
propune să continue aceasta activitate si să se extindă în 
domeniul educaţiei publice şi în cel asistenţei pentru minori. 


Fundaţia Howard G. Buffett 


350 000 de acțiuni 


Detinand actualmente active în valoare de 129 milioane $, 
această fundație a fost constituită de fiul mai mare al lui 
Buffett, în vârstă de 51 de ani, care se ocupă de agricultură, 
lucrând 340 de hectare în afara Decatur, Illinois, şi face 
parte din câteva consilii de administraţie, inclusiv cel al 
Berkshire. (Cel de-al doilea prenume al său este Graham - 
după renumitul investitor Ben Graham.) Donatiile acestei 
fundaţii au fost foarte internationale, acoperind 42 de tari, si 


adesea sunt tintite către scopuri de conservare, cum ar fi 
protecţia habitatului vieţii sălbatice africane. Dar, cu noii 
bani, fundaţia îşi propune să abordeze mai intens proiecte 
pentru apă curată, ajutoare pentru hrană, dificultăţile 
copiilor implicați în imigrarea ilegală şi alte domenii 
umanitare. 


Fundaţia NoVo 


350 000 de acțiuni 


Denumită după latinescul novo (care înseamnă „a 
schimba”), această fundaţie este condusă de Peter Buffett, 
48 de ani, muzician şi compozitor, şi de soţia sa, Jennifer, 
care locuiesc la New York. Actualmente având active în 
valoare de 120 milioane $, s-a orientat spre finanțarea 
persoanelor si a organizațiilor care lucrează pentru a 
deschide oportunități de educaţie, a stopa degradarea 
mediului, a susține drepturile omului şi a îmbunătăţi 
înțelegerea şi respectul între culturi şi grupuri etnice 
diferite. 


24 iulie 2006 


DORIŢI CELE 11 MILIARDE DE DOLARI ÎN HÂRTII 
DE DOUĂZECI? 


Carol Loomis 


Pe 3 iulie, Warren Buffett a mers cu masina in centru, a 
intrat in sucursala intunecoasa si aproape pustie a U.S. 
Bank din Omaha, a coborat cateva trepte si si-a deschis 
seiful cel mare. A scos un certificat datat 1979 pentru 121 
737 actiuni din clasa A ale Berkshire Hathaway, valorand, 
în ziua aceea, 11 miliarde $ — aproape un sfert din averea sa 
Berkshire. Conducand înapoi la birou, cumpănea 
următoarea mişcare: să ducă certificatul acela şi alte câteva 
(care valorau numai câteva zeci de milioane de dolari) la 
Wells Fargo, în Minneapolis, în vederea preschimbării la rata 
de 30 la 1 în aproximativ 3,75 milioane de acțiuni clasa B la 
Berkshire. S-a gândit la FedEx, dar până la urmă a ales ca 
unul dintre cei 16 oameni care lucrau la sediul Berkshire să 
fie curierul. 


Aşa cum a relatat revista Fortune, pentru prima dată, luna 
trecută, Buffett a început să-şi doneze banii operelor de 
binefacere. Preschimbarea certificatului colosal de valoros 
din 1979 este un pas inițial în acest proces. După 
preschimbare, Buffett va avea pachetul clasa B de care are 
nevoie pentru înmânarea celor 602 500 de acțiuni cu privire 
la care s-a angajat anul acesta - primul său program 
filantropic uriaş - Fundaţia Bill & Melinda Gates şi încă 
unui număr de patru fundații mai mici. Dată fiind 
dimensiunea acelui certificat individual, va inota în acțiuni 
clasa B, având acum destule pentru a răspunde nevoilor 
sale de donare pentru următorii aproape zece ani. (Va păstra 


actiunile ramase intr-un cont de brokeraj pentru a fi folosite 
in functie de necesitati.) 


Buffett spune ca intregul exercitiu din 3 iulie l-a facut sa se 
gandeasca la un moment care a avut loc cu aproape 70 de 
ani in urmă, când avea 6 ani şi tatăl său, Howard Buffett, 1- 
a dus la aceeaşi bancă, să deschidă un cont de economii cu 
30 $. Banii erau primiţi cadou, banca se chema atunci 
Omaha National, iar carnetul pe care l-a primit era 
castaniu. După aceea, povesteşte, a avut nevoie de cinci ani 
de cadouri, munci mărunte şi planuri de câştigat bani, 
pentru a aduce contul la 120 $. Când a adunat această 
avere, a cumpărat, la vârsta de 11 ani, primele sale acțiuni: 
trei acțiuni preferentiale la Cities Service, cu 114 $. 


Dacă urmează să aduni 44 miliarde $, de undeva trebuie să 
începi. 
19 martie 2007 


BUFFETT CĂTRE GATES: CHELTUIEŞTE-I! 


Jia Lynn Yang 


Vara trecuta, Warren Buffett a uluit lumea afacerilor cand a 
declarat in revista Fortune ca va dona marea parte a averii 
sale constand din actiuni Berkshire Hathaway, in valoare de 
44 miliarde $, operelor de caritate. 


Acum vine partea interesantă... In ultimul raport anual al 
Berkshire, Buffett prevede reguli stricte privind ceea ce 
trebuie să se întâmple cu orice acțiuni Berkshire pe care le 
păstrează, la moartea sa — reguli ce reprezintă o provocare 
pentru modul în care majoritatea fundațiilor caritabile sunt 
conduse. Aşa cum a spus mai înainte, aceste acțiuni vor 
merge la fundaţii caritabile, dar noile prevederi se referă 
exclusiv la viteză. Odată închis testamentul său, ceea ce 
estimează că se va face în trei ani, fiecare dolar din donațiile 
sale trebuie folosit în termen de zece ani. 


Stabilind acest program, Buffett s-a aruncat într-o dezbatere 
de lungă durată: fundațiile ar trebui să se concentreze pe 
cheltuirea resurselor lor sau pe perpetuarea acestora? Şi, 
dată fiind reputaţia sa şi dimensiunea averii sale, susținerea 
de către Buffett a soluției din urmă este un moment de 
referință în filantropie. 


Marea majoritate a fundațiilor mari operează cu intenţia de 
a dura veşnic şi, prin urmare, rareori depăşesc nivelul 
minim de cheltuit, de 5% (calculat la valoarea activelor unei 
organizații din anul anterior), de care au nevoie pentru a-şi 
păstra statutul de scutire de taxe. Conform datelor 
compilate de angajaţii lui Buffett, 28 dintre 30 cele mai mari 
fundaţii au plătit mai putin de 5% din valoarea activelor 
pentru donații, în 2005. (Au ajuns la pragul de 5% luând in 
calcul costurile de exploatare.) 


Dar un număr mic de fundații, atât foste, cat şi actuale, au 
decis să aplice modelul deducerii cheltuielilor din venituri. 
De ce? Mulţi doresc un control mai mare asupra modului în 
care sunt folosiți banii lor. Aşa cum scrie Buffett în raportul 
anual al Berkshire: „Am stabilit acest program pentru că 
vreau ca banii să fie cheltuiţi mai rapid de oameni pe care îi 
ştiu capabili, puternici şi motivaţi”. Donatiile lui Buffett 
merg la Fundaţia Bill & Melinda Gates, la trei fundaţii 
conduse de copiii săi şi la Fundaţia Susan Thompson 
Buffett, numită după regretata sa soție. (Şi soții Gates au 
stabilit o limită asupra cheltuirii donațiilor lor, stipulând ca 
fundaţia lor trebuie să cheltuiască toţii banii în termen de 
50 de ani de la moartea lor.) 


„Pe măsură ce fundaţiile cresc în timp, cresc şi birocraţia şi 
abaterea de la misiune”, spune Harvey Dale, administrator 
al Centrului Naţional pentru Filantropie şi Drept, din cadrul 
Universității din New York. Dale este şi fostul preşedinte, 
CEO şi acum administrator al Atlantic Philanthropies, un 
exemplu modern, adesea citat, de fundaţie care aplică 
modelul deducerii cheltuielilor din venituri. Dale adaugă: 
„[Modelul deducerii cheltuielilor din venituri] concentrează 
gândirea”. 


Dar să nu vă aşteptaţi ca Fundaţia Ford să înceapă sa 
cheltuiască într-o frenezie sau să tragă obloanele curând. 
„Fundaţiile constituite pe termen nelimitat nu au această 
abordare”, spune Gene Tempel, director executiv al 
Centrului pentru Filantropie din cadrul Universităţii 
Indiana. „E un lucru mult mai obişnuit la donatorii mai 
tineri, care constituie fundații noi.” 


Sau la donatorii cu inima tanara. Buffett are 76 de ani. Si 
supervizeaza si o societate caritabilă care este mai mare pe 
zi ce trece. In iunie trecut, cand Buffett a facut public planul 
sau de a dona 85% din actiunile Berkshire, donatia valora 
37 miliarde $. De atunci, acţiunile au crescut cu 
aproximativ 15%. 


3 septembrie 2007 


AJUSTARE ÎN RAPORT CU UN MIT 


Warren Buffett 


Revista Fortune a rugat 13 gânditori financiari să-şi 
împărtăşească atât reacţiile la criza din ce în ce mai profundă 
a creditelor, cât şi percepția privind ceea ce ne aşteaptă. lată 
comentariile lui Buffett: 


Multe instituţii care raportează public valori precise de piață 
ale obligatiunilor garantate cu debit si ale obligatiunilor 
garantate cu ipoteci pe care le detin raporteaza, de fapt, 
fictiune. Recentul colaps financiar de pe piata creantelor a 
transformat acest proces intr-o ajustare in raport cu un mit. 


Dat fiind faptul că multe dintre aceste instituţii au un grad 
înalt de îndatorare, diferența dintre ,model” şi ,piata” ar 
putea fi o lovitură puternică adusă capitalului propriu. Într- 
adevăr, pentru câteva instituţii, diferența dintre evaluări 
este diferența dintre ceea ce se presupune a fi sănătate 
robustă şi insolvenţă. Pentru aceste instituții, nu ar fi greu 
să determine valori de piață: ar trebui pur şi simplu sa 
vândă 5% din toate pozițiile mari pe care le dețin. Această 
vânzare ar stabili o valoare adevărată, deşi mai mare, fără 
îndoială, decât ar fi realizată în cazul a 100% dintr-o 
participare supradimensionată şi nelichidă. 


Într-un fel, compătimesc refuzul instituțional de a accepta 
consecințele faptelor. Aş da mult să-mi ajustez greutatea în 
raport cu „modelul”, şi nu cu ,piata”. 


31 martie 2008 


CRIZA DE CREDIT A ORACOLULUI 


Tellis Demos 


Warren Buffett poate fi cel mai bogat om din lume, dar e 
posibil ca punctajul dumneavoastră de creditare să fie mai 
bun. Când CEO-ul Berkshire Hathaway şi-a verificat de 
curând situația creditelor, punctajul său FICO într-unul 


dintre rapoarte era 718, uşor sub media SUA. „De ani de 
zile, tot spun familiei mele ca solvabilitatea mea nu e 
grozavă”, insistă Buffett. Glumeste, bineînțeles, referindu-se 
la autoproclamata sa zgârcenie fata de copiii săi. În realitate, 
punctajul ar fi putut fi datorat unui impostor; raportul 
citează 23 de plăţi neefectuate, la un împrumut de 294 $, 
făcut la sucursala HSBC din Nevada, unde Buffett spune că 
n-a deschis niciodată un cont. În urma unui studiu efectuat 
în 2004, s-a constatat că 25% din rapoarte contin erori 
grave şi, de aceea, organismele de supraveghere spun că 
punctajele scăzute nu ar trebui să fie un motiv pentru a 
refuza creditarea. Din fericire pentru Buffett, a reuşit să 
plătească ultima sa maşină, un Cadillac DTS, cu banii jos. 


28 aprilie 2008 


CE CREDE WARREN... 


Nicholas Varchaver 


Sloganul acestui articol era „Wall Street-ul fiind în plin haos, 
revista Fortune s-a îndreptat, fireşte, către Omaha, in 
căutarea învățăturii” şi, cu unele mici diferențe, aceasta este 
o descriere a originilor articolului. Bear Stearns tocmai se 
prabusise în brațele JPMorgan Chase, iar guvernul şi 
economia SUA se cutremurau. Redactorul-sef al revistei 
Fortune, Andy Serwer, mi-a propus să cer punctul de vedere 


al lui Buffett despre perspectiva pietelor si a economiei. 
Stiind, la fel ca si Andy, că Buffett se abtine să facă predicții 
despre directia preturilor actiunilor si, in mod normal, evita 
macrointrebarile despre economie, aveam indoieli despre 
posibilitatea noastră de a realiza acel articol. 


Am sugerat, în schimb, o abordare diferită: practica lui Buffett 
de a tine sesiuni de întrebări şi răspunsuri şi apoi de a lua 
masa cu studenți ai Facultăţii de Comerţ, care veniseră în 
Omaha pentru această ocazie. Se apropia unul dintre acele 
evenimente. De ce n-ar merge, am spus, un redactor de la 
revista Fortune pentru a observa şi apoi a scrie despre ce le-a 
spus Buffett studenţilor? Am obține, am adăugat, o imagine a 
lui Buffett profesorul — rolul pentru care spunea că ar dori cel 
mai mult să fie ținut minte. 


Articolul rezultat s-a dovedit a fi o combinație între ideea lui 
Andy şi a mea. Primind sarcina de a scrie materialul în ultima 
secundă, redactorul Nick Varchaver de la revista Fortune s-a 
repezit la Omaha şi a tras cu urechea, cât timp Buffett a 
petrecut patru ore cu 150 de studenți de la Wharton School. 
Apoi Buffett - nefiind foarte atent la drum - i-a condus pe 
Nick şi pe un fotograf de la revista Fortune înapoi la sediul 
Berkshire, pentru un interviu ad-hoc. Amintindu-şi impresiile 
din acea zi, Nick spune că a fost frapat de modul liber şi de 
concentrația de informaţii pe care Buffett o punea la 
dispoziția studenților şi că a fost uimit de capacitatea 
acestuia de a clarifica ideile. 


Nick a adăugat şi o observaţie de reporter: „Odată, am 
petrecut câteva zile intervievând un om de afaceri aproape la 
fel de inteligent ca Buffett, iar tipul acesta n-a manifestat nici 


cea mai vagă curiozitate despre pregătirea mea sau despre 
cum am ajuns la revista Fortune. In schimb, înainte să se 
încheie călătoria cu maşina cu Buffett, acesta îmi pusese o 
întrebare după alta despre mine. Nu vezi deseori lucrul acesta 
printre cei pe care îi intervievam’. 


Cei 150 de studenți cărora Buffett le-a vorbit în acea zi de 
aprilie se numărau printre cei 2 400 din 31 de facultăți 
diferite care  vizitaseră Berkshire în perioada anului 
universitar 2007-2008. În anul 2011-2012, Buffett a analizat 
solicitările asupra timpului său şi a redus numărul la 
aproximativ 1 450 de studenți. Dar si aşa, trebuia să aloce o 
vineri pe lună câte unei mulțimi: 160 de studenţi, de la opt 
facultăţi, fiecare având dreptul la 20 de locuri. Pentru că 
observase că foştii vizitatori fuseseră în număr copleşitor de 
sex bărbătesc si suspectand că ar putea fi vorba de o 
discriminare, Buffett impusese, între timp, o regulă conform 
căreia în grupul de la fiecare facultate trebuiau să fie cel putin 
o treime studente. 


Unul dintre asistenții sai urmărea între timp o listă de 
aşteptare de peste 200 de facultăţi care sperau să fie alese în 
2012-2013. (CL) 


Wall Street-ul fiind în plin haos, revista Fortune s-a 
îndreptat, fireşte, către Omaha, în căutarea învățăturii. 


Dacă adunarea anuală a Berkshire Hathaway, programată 
anul acesta pe 3 mai, este cunoscută ca Woodstockul 
capitalismului, atunci acesta este poate un echivalent al lui 


Bob Dylan, oferind un spectacol privat, la el acasa: de 
aproximativ 15 ori pe an, CEO-ul Berkshire, Warren Buffett, 
invita un grup de studenti la Comert, pentru o zi de studiu 
intensiv. Studenții vizitează una sau două dintre societăţile 
Berkshire şi apoi merg la sediul Berkshire în centrul 
oraşului Omaha, unde Buffett deschide sesiunea de două 
ore de întrebări şi răspunsuri. Apoi toată lumea merge la 
unul dintre restaurantele sale preferate, unde le oferă 
prânzul şi înghețată. La sfârşit, fiecare student are şansa de 
a se fotografia cu Buffett. 


La începutul lunii aprilie, megamiliardarul a găzduit 150 de 
studenți de la Facultatea Wharton a Universităţii din 
Pennsylvania (la care a învățat Buffett) şi a oferit revistei 
Fortune rara ocazie de a fi de față, în timp ce el vorbea 
despre orice, de la Bear Sterns la prognoza economiei, de la 
ce anume ar prefera între a fi CEO al GE şi impartitul 
ziarelor. În continuare, prezentăm fragmente redactate din 
sesiunea sa de întrebări şi răspunsuri cu studenții, 
discuţiile sale la masă cu „wartoniţii” savurând puiul 
parmigiana, la Piccolo Pete, şi un interviu cu revista 
Fortune, în biroul său. 


Buffett a început prin a le ura bun venit studenților, 
oferindu-le o abundență de produse Coca-Cola. („Berkshire 
deține putin peste 8% din firmă, astfel încât avem profit la 
una din 12 cutii. Nu mă interesează dacă şi beti, dar vă rog 
să deschideţi cutiile.”) A trecut apoi la subiecte mai serioase: 


Înainte să trecem la întrebări, doresc să vă vorbesc despre 
un lucru care s-a petrecut de curând. Ar putea să însemne 


ceva pentru voi, daca vi se mai preda inca teoria pietei 
eficiente, ceea ce reprezenta procedura standard acum 25 de 
ani. Dar am avut recent o ilustrare a motivului pentru care 
teoria este prost gândită. In ultimele şapte sau opt sau nouă 
săptămâni, Berkshire şi-a constituit o poziție de 
tranzacţionare a titlurilor cu rată variabilă a dobânzii 
[obligaţiuni ale căror rate ale dobânzii sunt periodic stabilite 
la licitaţie] de aproximativ 4 miliarde $. Iar ce am văzut 
acolo este într-adevăr fenomenal. În fiecare zi, primim liste 
de oferte. Ceea ce este fascinant la aceste liste este că 
adesea apare acelaşi credit, de mai multe ori. 


lată un exemplu de ieri. Am licitat aici — se întâmplă să fie 
vorba de Citizens Insurance, care este o creaţie a statului 
Florida. A fost constituită pentru a se ocupa de asigurări 
împotriva uraganelor şi este garantată de taxe pe primele de 
asigurare şi, dacă apare un uragan mare, iar fondul devine 
inadecvat, apelează la taxele pe prime. Nu e nimic în 
neregulă cu creditul. Aşa că am licitat trei titluri de valoare 
diferite ale Citizens. Am primit o ofertă cu o rată a dobânzii 
de 11,33%. Una pe care nu am cumpărat-o era de 9,87%, şi 
una de 6,0%. Este vorba de aceeaşi obligatiune, aceeaşi 
dată, acelaşi dealer. Şi o mare problemă. Aceasta nu este 
doar o mică anomalie, cum le place să spună în cercurile 
academice, de fiecare dată când constată ceva care nu se 
încadrează în teoria lor. 


Aşa că se întâmplă lucruri aiurea pe piețe. Iar piețele nu au 
devenit mai raționale cu timpul. Au devenit mai urmărite. 
Dar, când oamenii intră în panică sau când frica preia 
controlul sau când lăcomia preia controlul, oamenii 
reacționează la fel de irațional ca şi în trecut. 


Credeti ca pietele financiare americane isi pierd avantajul 
competitiv? Si care este echilibrul corect intre standardele 
care inspiră încredere si... 


Între reglementări şi Vestul Sălbatic? Nu cred că ne pierdem 
avantajul. Vreau să spun că Sarbanes-Oxley implică nişte 
costuri, dintre care unele s-au risipit. Dar nu sunt uriaşe în 
comparaţie cu cele 20 trilioane $, cât reprezintă valoarea 
totală a pieței. Sunt de părere că avem piețe de capital 
extraordinare in tara asta şi lucrurile se mai încurcă 
suficient de des pentru a le face şi mai extraordinare. Ceea 
ce vreau să spun e că nu-ţi doreşti o piață de capital care 
funcționează perfect, dacă eşti în domeniul meu. Oamenii 
continuă să facă nebunii, indiferent de ce reglementări 
există, şi le vor face mereu. Există limitări semnificative în 
ceea ce poate realiza reglementarea. Ca ilustrare dramatică, 
să luăm două dezastre contabile din ultimii zece ani: Freddie 
Mac şi Fannie Mae. Vorbim aici de inexactitati în valoare de 
miliarde şi miliarde de dolari, în ambele cazuri. 


Acum, acestea sunt două instituții incredibil de importante. 
Vreau să spun că reprezentau peste 40% din fluxul ipotecar, 
acum câţiva ani. În momentul acesta, cred că se ridică la 
70%. Sunt instituții cvasiguvernamentale. Aşa că guvernul a 
înființat o organizație numită OFHEO. Nu sunt sigur de 
semnificația literelor. [Notă pentru Warren: înseamnă Office 
of Federal Housing Enterprise Oversight - Biroul pentru 
Supravegherea Societăților Ipotecare Federale.] Dar, dacă 
intrați pe site-ul OFHEO, veţi constata că singurul scop al 
acestuia era să supravegheze aceste două firme. OFHEO 
avea 200 de angajaţi. Treaba lor era doar să se uite la cele 


două firme si să spună: „Tipii aceştia se comportă aşa cum 
trebuie?” Iar ce s-a întâmplat au fost două dintre cele mai 
mari inexactitati contabile din istorie, în timp ce aceşti 200 
de oameni erau angajați. E incredibil. Vreau să spun, două 
din două! 


Este foarte, foarte foarte greu să impui reglementări 
oamenilor. Dacă aş fi numit noul reglementator - dacă mi- 
ati da 100 dintre cei mai inteligenți oameni la care vă puteți 
gândi, pentru a lucra pentru mine, şi în fiecare zi aş primi 
poziţiile de la cele mai mari instituţii, toate pozițiile 
instrumentelor financiare derivate, toate poziţiile acțiunilor 
lor şi poziţiile valutelor —-, nu aş fi în măsură să vă spun cum 
stau. Este foarte greu sa reglementezi, când există 
instrumente foarte complexe, în care intervin sute de 
contrapartide. Comportamentul contrapartidei şi riscul 
reprezintă în mare parte motivul pentru care Trezoreria şi 
Rezerva Federală au considerat că trebuie să meargă într-un 
weekend la Bear Stearns. Şi cred că au avut dreptate s-o 
facă, întâmplător. Nimeni nu ştia ce s-ar dezlantui, cand ai 
mii de contrapartide cu, am citit undeva, contracte cu o 
valoare notionala de 14 trilioane $. Oamenii aceia ar fi 
încercat sa lichideze toate contractele, în cazul unui 
faliment. Ce impact ar fi avut acest lucru asupra piețelor, ce 
impact ar fi avut asupra altor contrapartide — devine foarte, 
foarte complicat. Prin urmare, reglementarea este o parte 
foarte importanta a sistemului. Eficacitatea acesteia este o 
chestiune cu adevarat dificila. 


La Piccolo Pete, unde a mâncat cu toată lumea, de la Bill 
Gates, de la Microsoft, la Alex Rodriguez, de la New York 


Yankees, Buffett a stat la o masă cu 12 studenți de la 
Wharton si a glumit pe o multime de teme. 


Ce parere aveti despre alegeri? 


Cu mult inainte sa se inscrie amandoi, i-am spus lui Hillary 
ca o sustin, daca va candida, si i-am spus lui Barack ca il 
sustin, daca va candida. Asa ca acum sunt bigam politic. 
Dar părerea mea e că oricare dintre ei ar fi foarte bun. Si, de 
fapt, cred ca daca ar castiga un republican, John McCain ar 
fi cel pe care il prefer. Mi se pare că avem trei candidati 
extrem de buni, de data aceasta. 


Toţi au o abordare moderată. 


Mă rog, cel despre care nu ştim sigur este Barack. Pe de altă 
parte, are şansa de a avea şi cea mai mare capacitate de a 
se transforma. 


Ştiu că ati împărţit ziare. Care a fost primul dumneavoastră 
serviciu? 


Am lucrat pentru bunicul meu, ceea ce a fost într-adevăr 
dificil, în băcănia [familiei]. Dar, dacă mi-ai da de ales între 
a fi CEO la General Electric sau IBM sau General Motors 
sau oriunde altundeva şi a împărți ziare, aş împărți ziare. As 
face-o. Mi-a plăcut s-o fac. Mă pot gândi la ce vreau. Nu 


trebuie să fac nimic din ce nu vreau. Ar putea fi minunat sa 
conduci GE, iar cu Jeff Immelt sunt prieten. Şi e un tip 
grozav. Dar mă gândesc la toate lucrurile pe care trebuie să 
le facă, fie că are chef, fie că nu are. 


De unde vă vin ideile? 


Citesc. Citesc toată ziua. De exemplu, am investit 500 
milioane $ în PetroChina. N-am făcut decât să citesc 
raportul anual. [Nota redactorului: Berkshire a achiziționat 
acțiunile cu cinci ani în urmă şi le-a vândut în 2007 cu 4 
miliarde $.] 


Ce sfat i-ati da cuiva care nu este investitor profesionist? 
Unde ar trebui să-şi investească banii? 


Dacă nu vor fi investitori activi — şi foarte puţini ar trebui să 
încerce să facă asta —, ar trebui să se limiteze la fondurile pe 
indici. Orice fond ieftin pe indici. Şi ar trebui să-l cumpere 
în timp. Nu vor putea să aleagă prețul corect şi momentul 
corect. Ce trebuie să facă este să evite prețul greşit şi 
acțiunile greşite. Te asiguri că eşti proprietarul unei părți 
dintr-o firmă americană şi nu cumperi tot deodată. 


Cand Buffett a spus că e pregătit să facă fotografii, toți cei 
150 de studenţi au tropăit afară din încăpere în câteva 
secunde şi au format un şir masiv. În următoarea jumătate 
de ora, fiecare s-a fotografiat cu Buffett, adesea 


maimutarindu-se (cea în care se luptă să-i ia portofelul a 
fost una dintre pozele favorite). Apoi, când se pregătea să 
plece, s-a auzit o versiune de acum 77 de ani a melodiei A 
Hard Day's Night, iar un alai de 30 de studenţi l-au condus 
până la Cadillacul auriu. Odată liber, l-a condus pe 
redactorul revistei Fortune înapoi la birou şi a continuat să 
răspundă la întrebări. 


În ce mod harababura de acum ar fi comparabilă cu crizele 
trecute? 


E greu de spus. Fiecare are atât de multe variabile în 
contextul dat. Dar, fără îndoială, de data asta avem de-a 
face cu un grad de îndatorare extrem şi, în unele cazuri, cu 
prețurile extreme ale locuințelor sau cu preluările. Avem 
proprietăţi imobiliare rezidenţiale în valoare de 20 trilioane $ 
şi avem împrumuturi ipotecare în valoare de 11 trilioane $, 
iar o mare parte din această situaţie nu prezintă probleme, 
dar o mare parte da. În 2006, aveam lichidităţi în valoare de 
330 miliarde $ in refinantari de ipoteci, în Statele Unite. E al 
naibii de mult — vreau să spun, vorbim de faptul că avem un 
stimulent de 150 miliarde $, dar acolo era vorba de un 
stimulent de 330 miliarde $. Şi asta doar în cazul 
împrumuturilor ipotecare de calitate superioară. Nu vorbim 
de împrumuturile ipotecare cu risc ridicat. Aşa că efectul de 
levier a fost un mare stimulent pentru economie. 


Dacă acesta a fost un mare stimulent, credeți că planul de 
stimulare al guvernului, implicând 150 miliarde $, va avea un 
impact? 


Oricum, înseamnă 150 de miliarde $ în plus, fata de ce am 
avea altfel. Dar problema nu e ca nu am fi avut stimulente. 
Şi apoi, boomul LBO5, mai mult sau mai putin simultan, 
care se numea titluri de capital de investitii, de data 
aceasta. Abuzurile tot reveneau - iar condițiile au devenit 
groaznice. Avem un sistem bancar care se confruntă cu o 
mulțime de lucruri de acest fel. Avem o industrie a creditelor 
ipotecare ce reduce gradul de îndatorare şi va fi dureros. 


Scenariul pe care il descrieti sugerează că suntem departe de 
a ajunge la liman. 


Aşa cred. Se pare că toată lumea spune că va fi de scurtă 
durată şi superficial, dar pare a fi exact opusul. Ştii, 
reducerea gradului de îndatorare, prin natura sa, durează 
foarte mult, e un proces foarte anevoios. Iar consecințele se 
răsfrâng asupra multor domenii, în multe feluri. Acum, eu 
nu investesc nici un banut pe baza predictiilor macro, aşa 
că nu cred că lumea ar trebui să vândă acțiunile din această 
cauză. Si nu cred nici că ar trebui să cumpere acțiuni din 
acest considerent. 


Exemplul OFHEO pe care l-ați dat implică faptul că nu sunteți 
prea optimist în ceea ce priveşte reglementarea. 


5 Leverage Buyout -— preluarea unei firme de către alta care şi-a procurat 
capitalul necesar prin împrumut garantat cu activele firmei preluate. 
(n.red.) 


Finantele au devenit foarte complexe, cu foarte multe 
interdependente. Am discutat putin lucrul acesta cu Alan 
Greenspan [presedintele Washington Post], la dineul lui Don 
Graham. Spunea ca am raspandit riscul in toata lumea cu 
aceste instrumente, iar acum nu mai este concentrat in 
bănci. Ceea ce am făcut a fost sa interconectăm 
solvabilitatea instituţiilor într-o măsură pe care probabil nu 
o anticipa nimeni. Şi e foarte greu de evaluat. Dacă Bear 
Stearns nu ar fi avut un registru al instrumentelor derivate, 
cred că Rezerva Federală nu ar fi fost nevoită să facă ceea ce 
a făcut. 


Vi se pare surprinzător că băncile se tot uită la investiţiile lor 
şi nu ştiu ce au? 


Am citit câteva prospecte pentru valori mobiliare ipotecare 
rezidențiale - împrumuturi ipotecare, mii de împrumuturi 
ipotecare care le garantează, iar apoi toate acelea împărțite 
poate in 30 de felii. Creezi CDO [obligatiune garantată cu 
debit] luând una dintre tranşele inferioare din aceasta şi 
încă 50 altele la fel. Acum, dacă e să înţelegi acea CDO, ai 
de citit de 50 de ori 300 de pagini, adică 15 000. Dacă iei 
una dintre tranşele inferioare ale CDO şi iei 50 din acelea şi 
creezi o CDO la pătrat, acum ai de citit 750 000 pagini, 
pentru a înțelege un titlu de valoare. Vreau să spun, aşa 
ceva nu se poate face. Când începi să cumperi tranşe din 
alte instrumente, nimeni nu ştie ce naiba se întâmplă cu ele. 
E ridicol. Şi, bineînţeles, ai luat o tranşă inferioară a unei 
valori mobiliare ipotecare şi ai făcut 100 din acelea şi te-ai 
gândit că diversifici riscul. Pe naiba, cu toate se întâmplă 
acelaşi lucru. Ce vreau să spun e că poate fi oarecum diferit 
dacă se întâmplă în California sau în Nebraska, dar ideea că 


este risc necorelat si, prin urmare, poti lua CDO si sa 
consideri primele 50% preferentiale - nu sunt deloc 
preferentiale, nimic de felul acesta. E un pachet de 
obligaţiuni subordonate, puse laolaltă. Şi toate 
subordonatele se corelează. 


Dacă marile instituții financiare nu par să ştie ce se află în 
portofoliile lor, cum vor şti investitorii vreodată când e sigur? 


Nu au cum, nu au cum. Ar trebui, de fapt, să încerce să 
citească ADN-ul celor care conduc societățile. Dar eu 
consider că într-o organizaţie financiară mare, CEO-ul 
trebuie să fie responsabilul de riscuri operative. Eu sunt 
responsabilul de riscuri operative la Berkshire. Cred că îmi 
cunosc limitele în ceea ce priveşte măsura în care pot 
gestiona procesul. Si cel mai rău lucru cu care te poți 
confrunta sunt modelele şi foile de calcul. Vreau să spun, la 
Salomon, aveau toate aceste modele, şi ştii ceva, s-au dus 
de râpă. 


Ce-ar trebui să le spunem investitorilor acum? 


Răspunsul este că investitorii nu trebuie să creadă că ceea 
ce citesc azi este important din punctul de vedere al 
strategiei lor de investiții. Strategia lor de investiții ar trebuie 
să reflecte faptul că (a) dacă ai şti ce urmează să se întâmple 
în economie, tot nu ai şti, inevitabil, ce urmează să se 
întâmple pe piaţa de capital. Şi (b) nu pot alege acţiuni care 
sunt mai bune decât media. Acţiunile e bine să fie deținute 


in timp. Există doar două greşeli pe care le poţi face: le poţi 
cumpăra pe cele proaste sau le poți cumpăra sau vinde la 
momentul nepotrivit. lar adevărul este că nu e nevoie 
niciodată să le vinzi, practic. Dar ele ar putea cumpăra o 
felie din industria americană şi, dacă felia din industria 
americană nu funcționează, în mod cert nu va merge nici să 
încerci să alegi acțiunile câte una ici şi colo. Apoi trebuie să 
aibă grijă să nu devină lacomi. Ştii, am spus întotdeauna că 
trebuie să devii lacom când ceilalți sunt temători şi temător 
când ceilalți sunt lacomi. Dar ar fi prea complicat. Desigur, 
nu trebuie să fii lacom când alții devin lacomi şi temator 
când alții devin temători. Cel putin, încearcă să te tii departe 
de asta. 


Conform celor spuse de dumneavoastră, acum pare a fi un 
moment bun pentru a fi lacom. Oamenii sunt destul de 
temători. 


Ai dreptate. Se îndreaptă în direcţia aceea. De aceea 
acțiunile sunt mai ieftine. Acţiunile sunt mai rentabile anul 
acesta decât erau anul trecut. Sau acum trei ani. 


Dar sunteți, în continuare, optimist în ceea ce priveşte SUA pe 
termen lung? 


Economia americană va fi bine. Nu va fi bine în fiecare an şi 
în fiecare săptămână şi în fiecare lună. Adică, dacă nu crezi 
lucrul acesta, renunță să mai cumperi acțiuni. Dar e logic. 
Devenim din ce în ce mai productivi cu fiecare an, ştii. E un 


joc în care toată lumea câştigă, pe termen lung. Şi singurul 
mod în care un investitor poate fi omorât este cu ajutorul 
comisioanelor mari sau când încearcă să păcălească piața. 


23 iunie 2008 


MARELE PARIU AL LUI BUFFETT 


Carol Loomis 


Acest pariu, privind performanța investiţiei pe zece ani, 
ajunge până în 2017. lar la sfârşitul anului 2011 — ultimul 
marcator înainte ca această carte să meargă la tipar — cele 
două parti erau practic la egalitate. Pe de o parte, se afla 
Protege Partners, o firmă de gestionare a activelor, din New 
York, al cărei succes în acest pariu se bazează pe 
performanța medie (după toate taxele şi comisioanele) a patru 
fonduri pe fonduri speculative, pe care Protégé le-a ales atent 
pentru a-i reprezenta punctul de vedere. Pe de cealaltă parte, 
este Warren Buffett, care isi încearcă norocul cu un fond ieftin 
pe indicele S&P 500, respectiv acțiuni Vanguard Admiral. 


Aspectul principal, evident, îl reprezintă costurile. Dezvoltând 
tema prezentată în articolul , Redu-ti câştigurile!” (vezi p. 420), 
Buffett este de părere că acele comisioane de gestionare şi 
stimulente încasate de fondurile pe fonduri şi de fondurile 


speculative insirate la baza acestora practic fac astfel incat 
investitorii lor să câştige mai putin decât un fond pe indici ai 
pieței. Protégé crede că fondurile sale pe fonduri vor avea o 
performanță suficient de bună pentru a oferi investitorilor un 
randament net (după taxe şi comisioane) mai bun decât piața. 


Tot anul 2011, nici unul dintre pariori nu a făcut nici un ban 
pentru investitori. Momentul lansării pariului a fost anul de 
coşmar 2008, când fondurile Protégé au căzut în medie cu 
23,9%, iar acțiunile Admiral ale lui Buffett au mers cu mult 
mai prost, coborând cu 37%. Buffett a fost citat in revista 
Fortune atunci spunând: „Sper doar ca Esop să fi avut 
dreptate cand a spus că testoasa l-a întrecut pe iepure”. 


Şi aceasta se apropie de scenariul care s-a desfăşurat. Partea 
lui Buffett - adică testoasa - a câştigat în fiecare dintre 
următorii trei ani, iar la sfârşitul anului 2011 era la mică 
distanță de poziția fruntaşă. Dar ambele parti, după începutul 
oribil, erau în acel moment foarte jos. Fondurile Protégé erau 
la -5,89%, iar acțiunile Admiral erau la -6,27%. 


Într-o anumită măsură, singurii câştigători ai acestui pariu, în 
acel moment, erau administratorii fondurilor pe fonduri, 
cărora li s-au plătit comisioane de administrare, chiar dacă 
investitorii lor — asociaţii lor în comandită simplă — pierduseră 
bani. ,Aoleu!”, a spus asociatul Protégé, Ted Seides, cand a 
auzit această concluzie a autorului prezentei. 


A subliniat totuşi o posibilă rezervă: unul sau mai multe 
dintre cele cinci fonduri pe fonduri care au contribuit la 
randamentul mediu - cu minus - ar fi putut avea un 


randament pozitiv care ar fi scos investitorii din tabăra 
perdantilor (şi poate i-ar fi făcut să nu se simtă aşa rău că au 
plătit comision de administrare). 


Acest punct de vedere, deşi evident relevant, nu se poate 
dovedi public pentru că, în conformitate cu condiţiile pariului, 
numele celor cinci fonduri pe fonduri nu au fost niciodată 
dezvăluite. S-a presupus întotdeauna totuşi că unul dintre 
cele cinci este un fond condus de Protégé. 


Este relevant pentru discuție şi faptul că, la începutul carierei 
sale, Buffett a condus un fond speculativ, Buffett Partnership, 
şi a fost compensat de asociații săi în comandită simplă. Dar 
nu luase ceea ce acum este procentul standard „2 şi 20”, 
ceea ce înseamnă un comision anual de 2% din active şi un 
procent de 20% din profituri. În schimb, Buffett nu a pretins 
nici un comision de administrare şi a stipulat că primele 6 
procente câştigate la capital, în fiecare an, vor merge integral 
la asociaţii săi în comandită simplă. După aceasta, primeşte 
25% din profituri. 


Şi, aşa cum am arătat mai devreme, fondul a mers 13 ani la 
rând cu profituri, înainte de a decide să-l închidă. 
Profitabilitatea anuală de profit pe care o oferea asociatilor 
sai în comandită simplă - după ce-i plăteau lui Buffett 
procentul său de 25% — era de 23,8%. (CL) 


E posibil ca o colecţie de fonduri speculative, atent selectate 
de experți, să aducă mai mult profit investitorilor, in 
următorii zece ani, decât S&P 500? Această întrebare este 


subiectul unui pariu intre Warren Buffett, CEO al Berkshire 
Hathaway, si Protégé Partners LLC, o firma de administrare 
a investitiilor din New York, care conduce fonduri pe fonduri 
speculative - cu alte cuvinte, o firmă a cărei existență se 
bazează pe capacitatea sa de a plasa banii clienților în cele 
mai bune fonduri speculative şi de a-i tine departe de cele 
cu performanțe slabe. Puteţi ghici ce anume au ales părțile. 
Protégé a făcut pariu pe cinci fonduri pe fonduri speculative 
— respectiv pe randamentele medii pe care acele vehicule le 
generează, libere de orice comisioane, costuri şi cheltuieli. 
De cealaltă parte, Buffett, care de mult timp argumentează 
că acele comisioane pe care le numeşte „ajutoare”, cum sunt 
fondurile speculative şi fondurile pe fonduri, le încasează 
sunt oneroase şi ar trebui să fie evitate, a pariat că 
randamentele unui fond ieftin pe indicele S&P 500, vândut 
de Vanguard, va întrece rezultatele generate de cele cinci 
fonduri pe care Protégé le-a ales. 


În acest moment, am trecut cu mult de teorie. Acest pariu, 
fiind dezvăluit pentru prima dată în acest articol (a cărui 
autoare este atât o prietenă veche a lui Buffett, cât şi 
redactorul scrisorii preşedintelui la raportul anual 
Berkshire), există începând din data de 1 ianuarie a acestui 
an. Este încheiat între Buffett (nu Berkshire) şi Protégé 
(firma, nu fondurile). lar miza e o sumă mare de bani. 
Fiecare parte a pus în joc aproximativ 320 000 $. Fondurile 
totale de aproximativ 640 000 $ au fost folosite pentru a 
cumpăra obligaţiuni de stat cu cupon zero, care vor valora 1 
milion $ la încheierea perioadei pariului. Acest milion de 
dolari va merge la opere de binefacere. Dacă va câştiga 
Protégé, a cerut ca banii să fie virati către Absolute Return 
for Kids (ARK), o fundaţie de binefacere cu sediul la Londra. 
Dacă va castiga Buffett, beneficiarul avut in vedere este 


Girls Inc., din Omaha, din al carei consiliu de administratie 
face parte si fiica sa, Susan Buffett. 


Si cine tine banii, sub forma de obligaţiuni care au ataşat 
cupon zero? E vorba de o institutie esoterica, de care 
majoritatea cititorilor acestui articol nu au auzit niciodata, 
Fundatia Long Now, din San Francisco, care exista pentru a 
încuraja orientarea pe termen lung, pentru a combate ceea 
ce unul dintre fondatori, Stewart Brand (autorul Whole 
Earth Catalog), numeşte „durată patologic de scurtă a 
atenției”, care pare să afecteze lumea. Acum şase ani, 
fundația a constituit un mecanism pentru - ce altceva? — 
Long Bets [pariuri pe termen lung]. Fundaţia primeşte 
pariurile ca donaţii, supraveghează pariurile pana se decide 
cine este câştigător şi apoi plăteşte fundaţiei caritabile 
desemnate de câştigător. Pentru această muncă, fundația 
primeşte, în mod normal, un comision de 50 $ de la fiecare 
dintre parti şi apoi împarte pe jumătate cu fundaţia 
caritabilă care va câştiga randamentele generate de 
fondurile deținute. Totuşi, în cazul pariului Buffett-Protege, 
nu va exista o astfel de împărțire; fiecare dintre parti a făcut 
o donaţie caritabilă în valoare de 20 000 $ către Fundaţia 
Long Now. 


Pentru a vedea listele de astăzi Long Bets (pe care, ca 
urmare a publicării acestui articol, se va adăuga şi pariul 
Buffett - Protégé), vizitaţi www.longbets.org. Unele pariuri 
catalogate acolo par a fi făcute în baruri cu pariuri sportive: 
actorul Ted Danson a donat 2 000 $ pentru o fundaţie de 
caritate, când Red Sox a câştigat World Series la baseball, 
înainte ca o echipă americană de fotbal masculin să câştige 
Cupa Mondială. La un nivel mai cosmic, fondatorul Lotus, 
Mitchell Kapor, şi inventatorul şi futuristul Ray Kurzweil au 


pariat 20 000 $ pe afirmaţia conform căreia „până în 2029 
nici un computer - sau «inteligență artificială» - nu va fi 
trecut testul Turing”, ceea ce înseamnă că nici un computer 
nu va fi întruchipat cu succes o ființă umană. Kapor a făcut 
această predictie; Kurzweil nu e de acord cu aceasta. Fiecare 
dintre cei doi, respectând regulile Long Bet, şi-a susținut 
punctul de vedere cu o scurtă declaraţie, care este postată 
pe website. Vor apărea acolo şi argumentele lui Buffett şi 
cele ale Protégé (care urmează în casetele de mai jos). 


În 2007, pariul Kapor-Kurzvell, în valoare de 20 000 $, era 
cel mai mare de pe lista Long Bets. Pariul Buffett-Protege, 
evident, ridică mizele în stratosferă. Şi, în legătură cu 
aceasta, există bineînțeles o poveste, care a început la 
adunarea anuală a Berkshire din mai 2006. Discutând în 
acel weekend despre costurile de tranzacţionare şi de 
administrare suportate de investitori, Buffett s-a oferit să 
parieze cu oricine vrea pe 1 milion $ că, în următorii zece 
ani şi mai mult, din punctul de vedere al comisioanelor, 
performanța unui fond pe indicele S&P va bate zece fonduri 
speculative pe care orice oponent le-ar putea alege. Ceva 
mai târziu, a repetat acea ofertă, adăugând că, deoarece nu- 
i acceptase nimeni pariul, probabil aprecierea sa era 
corectă. 


Dar în iulie 2007, Ted Seides, mandant al Protégé, dar 
vorbind in numele sau la acel moment, i-a scris lui Buffett si 
i-a spus ca dorea să parieze cu el — sau cel putin ceva 
asemanator. Au urmat luni de negocieri sporadice. Cele 
două parti au convenit în cele din urmă ca Seides avea sa 
parieze pe cinci fonduri pe fonduri, în loc de zece fonduri 
speculative. Seides, depăşind cu mult mizele sale obişnuite — 
de exemplu, costul unui prânz -, a sugerat ca el si Buffett să 


parieze pe 100 000 $ (ceea ce, a specificat, era salariul lui 
Buffett pe un an). Buffett, care nu ştia la vremea aceea 
măcar că exista Long Bets, a spus că având în vedere vârsta 
sa — are acum 77 de ani — şi complicațiile pe care un pariu 
pe zece ani le-ar putea adăuga reglementării averii sale, ar fi 
interesat numai să parieze 500 000 $. Chiar şi atunci, i-a 
scris Seides, „avocatul care se ocupă de testamentul meu o 
să creadă că am înnebunit, ca să complic astfel lucrurile”. 


Dacă 500 000 $ părea prea mult pentru Seides, Buffett 
(pentru care era, în mod evident, un fleac) a fost de acord ca 
Seides să-şi recruteze asociați care să-l ajute. Şi asta s-a 
întâmplat de fapt, pariul făcându-se mai curând prin 
intermediul Protégé Partners LLC decât de Seides. Protégé, 
care administrează în jur de 3,5 miliarde $, este, în 
principal, deţinută de Seides, 37 de ani, si doi alții, CEO-ul 
Jeffrey Tarrant, 52 de ani, şi Scott Bessent, 45 de ani. 
Fiecare are experiență solidă în investiții, iar doi dintre cei 
trei au lucrat cu practicieni bine cunoscuţi ai pieței: Seides 
a învățat despre lumea instrumentelor alternative sub 
bagheta lui David Swensen, de la Yale; Bessent a lucrat cu 
George Soros şi cu Jim Chanos, specializat în vânzări în 
lipsă. 


De la constituirea sa, în 2002, de către Tarrant şi Seides, 
Protégé a înființat un fond pe fonduri si a început să 
recruteze genul de investitori sofisticati - atât instituții, cat 
şi persoane bogate - care şi-au investit banii în astfel de 
fonduri. Foarte conştienţi de faptul că derularea de activități 
comerciale la scară mare de către fondurile de investiţii 
speculative şi de către fondurile pe fonduri este interzisă de 
către Comisia de Valori Mobiliare şi Burse, nici Seides, nici 
Tarrant nu dezvăluie numele precise ale fondurilor pe care 


le conduc acum si cu atat mai putin performantele acestora. 
Dar o publicaţie londoneză, InvestHedge, a cărei firmă- 
mamă conduce o bază de date a fondurilor de investiţii 
speculative, a pus la dispoziția revistei Fortune profiturile pe 
câțiva ani ale fondului american navă-amiral a firmei, fondul 
Protégé Partners LP. De la începuturile sale, în iulie 2002, 
până la sfârşitul anului 2007, a câştigat 95% (după toate 
comisioanele), bătând de departe fondul pe indicele S&P 
Vanguard, care atinsese 65%. Performanța Protégé a fost 
ajutată enorm de faptul că, pe la mijlocul anului 2006, firma 
se afla intensiv pe poziție de vânzare privind titlurile 
garantate cu împrumut ipotecar cu risc ridicat, inclusiv 
obligatiunile garantate cu debite (CDO), şi a dispersat 
investițiile în fonduri de investiții speculative pentru a se 
capitaliza pe acea opinie. Cel mai semnificativ, a făcut o 
investiție în fondurile de investiții speculative Paulson & Co. 
care, sub conducerea lui John Paulson, au dat o lovitură 
căreia i s-a făcut multă publicitate în 2007, vânzând în lipsă 
titluri de valoare cu risc ridicat. 


Toate acestea sunt istorie, bineînțeles, aşa că să ne 
întoarcem la pariu: Buffett şi Seides au convenit ca periodic 
să dezvăluie cum stă situaţia. Seides voia ca această 
dezvăluire să se facă de fiecare dată când piaţa scădea cu 
10%, pentru ca este de părere că una dintre virtuțile 
fondurilor de investiții speculative este capacitatea acestora 
de a rezista, în perioadele dificile. Într-adevăr, în primul 
trimestru al acestui an, când piața era în scădere, Protégé 
Partners LP a scăzut cu numai 1,9%, în timp ce fondul 
Vanguard a căzut cu 9,5%. Buffett a insistat totuşi că 
momentul logic de prezentare a situației era adunarea 
anuală a Berkshire, din fiecare primăvară - şi aceasta a fost 
înțelegerea finală. 


Cat de mult va avea de spus Buffett despre pariu in fiecare 
an poate fi limitat la un singur fapt: numele celor cinci 
fonduri pe fonduri pe care Protégé le-a ales trebuie sa 
ramana confidentiale. Bineinteles, Buffett stie care sunt 
numele, pentru ca Protégé trebuie sa-i puna la dispozitie 
rezultatele auditate ale acestor fonduri, in fiecare an. Dar, in 
afara de aceasta, fondurile pe fonduri desemnate nu au 
vazut nici un avantaj (cel putin pana acum) in a-si declara 
participarea la pariu si au convenit sa participe numai daca 
li se promitea confidentialitatea. Primul fond pe care Protégé 
a încercat să-l recruteze n-a vrut, de fapt, să semneze nici 
atunci. 


Seides şi Tarrant au de spus câteva generalitati despre cele 
cinci fonduri alese. Sunt orientate către acțiuni (preferând 
acțiunile obligatiunilor), au tendința de a investi în fonduri 
de investiții speculative care evita tranzactionarea 
ocazionala si sunt conduse de oameni experimentati in 
investitii, si nu de novici. Siam putea presupune ca Protégé 
Partners LP este unul dintre cele cinci, fie si numai pentru 
motivul că excluderea sa ar lăsa firmei sarcina dificilă de a 
explica investitorilor de ce firma nu a fost interesată să 
parieze pe succesul propriilor alegeri de fonduri de investiţii 
speculative. 


Cât despre comisioanele pe care investitorii le plătesc în 
lumea fondurilor de investiții speculative - şi acesta este, 
bineînţeles, punctul esenţial al argumentului lui Buffett -, 
sunt în acelaşi timp complicate şi costisitoare. Un fond pe 
fonduri, in mod normal, percepe un comision de 
administrare anual de 1%. Fondurile de investiţii 
speculative în care pune acei bani percep un comision de 
administrare anual propriu care pentru fondurile pe fonduri 


este, în general, 1,5%. (Comisioanele se plătesc trimestrial, 
de investitor şi sunt în raport cu valoarea contului său la 
data respectivă.) Astfel, avem 2,5% din capitalul 
investitorului care merge continuu la aceste comisioane, 
indiferent de profiturile obţinute în cursul anului. În 
schimb, fondul pe indicele S&P 500 al Vanguard a avut anul 
trecut un raport de cheltuieli de 15 puncte de bază (0,15%) 
pentru acțiuni comune şi numai şapte puncte de bază 
pentru acțiuni Admiral, care sunt disponibile marilor 
investitori. Acţiunile Admiral sunt cele „cumpărate” de 
Buffett în acest pariu. 


În afara comisionului de administrare, fondurile de investiții 
speculative încasează, în general, 20% din orice câştiguri 
realizează. În felul acesta, investitorilor le rămân 80%. 
Fondul pe fonduri ia 5% (sau mai mult) din acei 80%, ca 
parte a sa din câştiguri. Concluzia este că numai 76% (cel 
mult) din profitul anual obținut cu banii investitorului îi 
revin acestuia, iar restul merge la „ajutoarele” despre care a 
scris Buffett. Între timp, investitorul plăteşte comisionul de 
administrare inexorabil de 2,5% la capital. Rezultatul este 
foarte clar. Pentru ca Protégé să câştige acest pariu, cele 
cinci fonduri pe fonduri pe care le-a ales trebuie să 
performeze de departe mai bine decât S&P. 


Şi poate o vor face. Buffett îşi apreciază şansele de a câştiga 
ca fiind de numai 60%, ceea ce, garantează el, este o marjă 
mai mică decât îi place de obicei să aibă. Protégé îşi 
imaginează propriile probabilitati de a câştiga la 85%. 
Desigur, unii vor spune ca, doar făcând acest pariu, Protégé 
şi-a făcut o publicitate nepretuita. Dar Protégé vrea să 
câştige în mod evident pariul şi luptă împotriva unui om 
care nu a pierdut multe pariuri în viața sa. Seides însuşi 


vede o raza de lumina puternica: ,Din fericire pentru noi, 
pariem impotriva performantei S&P, nu a lui Buffett”. 


Predictia si argumentele 


Predictie: Pe o perioadă de zece ani, începând la 1 
ianuarie 2008 şi încheindu-se la 31 decembrie 2017, 
S&P 500 va întrece performanța unor fonduri pe fonduri 
de investiţii speculative, când performanța se măsoară 
pe baza comisioanelor, a costurilor şi a cheltuielilor 
nete. 


Warren Buffett: de acord 


O mulțime de oameni deştepţi şi-au propus să aibă rezultate 
peste medie pe pieţele de acțiuni. Să-i numim investitori 
activi. 


Opusul lor, investitorii pasivi, prin definiţie, vor avea 
rezultate aproximativ medii. În total, poziţiile lor se vor 
apropia mai mult sau mai puţin de cele ale unui fond pe 
indici. Prin urmare, investitorii activi trebuie să aibă şi ei 
rezultate aproximativ medii. Totuşi, aceşti investitori vor 
suporta costuri cu mult mai mari. Astfel, în medie, 
rezultatele lor totale, după aceste costuri, vor fi mai slabe 
decât cele ale investitorilor pasivi. 


Costurile cresc imens cand se adauga comisioane anuale 
mari, comisioane de performanță mari si costuri de 
tranzacţionare activa la ecuația investitorului activ. 
Fondurile fondurilor de investiții speculative îşi accentuează 
problema costului, deoarece comisioanele lor sunt 
suprapuse peste comisioanele mari percepute de fondurile 
de investiții speculative, în care sunt investite fondurile pe 
fonduri. 


Un număr de oameni destepti sunt implicați în conducerea 
fondurilor de investiții speculative. Dar, în mare măsură, 
eforturile lor se autoneutralizează, iar IQ-ul lor nu va învinge 
costurile pe care le impun investitorilor. Investitorii, în 
medie şi în timp, se vor descurca mai bine cu un fond ieftin 
pe indici decât cu un grup de fonduri pe fonduri. 


Protégé Partners LLC: nu e de acord 


Domnul Buffett are dreptate când afirmă că, în medie, 
administrarea activă într-un univers definit nelimitat, ca în 
cazul S&P 500, este destinată să performeze sub indicii de 
piață. Dar să aplici acel argument fondurilor de investiții 
speculative e ca şi cum ai compara mere cu pere. 


Având flexibilitatea de a investi atât în poziții de cumpărare, 
cât si in poziții de vânzare, fondurile de investiții speculative 
nu-şi propun să bată piața. Ci, mai curând, caută să 
genereze beneficii pozitive în timp, indiferent de contextul 
pieței. Pentru fondurile speculative, succesul poate însemna 
performanţe mai bune decât ale pieței, în perioade slabe, in 


timp ce, in perioadele cele mai bune, pot avea o performanta 
inferioară. Într-un ciclu totuşi, managerii de top ai 
fondurilor de investiții speculative au depăşit profiturile 
pieței după deducerea tuturor comisioanelor, asumandu-si 
în acelaşi timp mai puţine riscuri. Credem că astfel de 
rezultate vor continua. 


Există o mare diferenţă între randamentele celor mai bune 
fonduri de investiții speculative şi cele ale mediei. Această 
diferență le oferă investitorilor institutionali sofisticați, 
printre aceştia fondurilor pe fonduri, o ocazie de a alege 
strategiile şi managerii care, în opinia acestor investitori, vor 
depăşi mediile. Fondurile pe fonduri cu capacitatea de a 
separa grâul de  neghină vor câştiga profituri ce 
compensează din plin comisioanele suplimentare pe care le 
plătesc clienții lor. 


2 iulie 2008 


Din „CE ÎNSEAMNĂ OBAMA PENTRU LUMEA 
AFACERILOR” 


extras dintr-un articol de Nina Easton 


Deja cercul de consilieri [ai lui Obama] s-a lărgit, depăşind 
micul nucleu de profesori universitari, şi include capitalişti 


veterani din cadrul Partidului Democrat... Vorbeste adesea 
la telefon cu miliardarul Warren Buffett („unul dintre 
preferatii mei”, spune Obama, „este total cu picioarele pe 
pământ şi cum nu se poate mai inteligent”), un critic al 
industriei financiare şi al beneficiilor fiscale pentru cei 
bogaţi care, din întâmplare, şi înțelege piețele de capital mai 
bine decât aproape oricine. 


16 februarie 2009 


CRITERIILE LUI BUFFETT DE EVALUARE A 
PIEŢEI SPUN: CUMPĂRĂ! 


Carol Loomis şi Doris Burke 


Bursa continua să coboare în primele zile ale lui 2009, iar noi, 
cei de la revista Fortune, am hotărât că ar putea fi un moment 
potrivit ca să actualizăm criteriile lui Buffett de evaluare a 
pieţei — relația dintre valoarea totală a acțiunilor SUA şi PIB. 
Făcuserăm un grafic în acest sens la sfârşitul anului 2001, în 
articolul „Warren Buffett despre Bursa de Valori” (vezi p. 
328). Mesajul era atunci un „Nu cumpăraţi!” răspicat. 


Dar, de data aceasta, când coautoarea mea la acest articol, 
Doris Burke, a făcut calculele, acestea au arătat că piața se 
situează, în mod clar, în domeniul de cumpărare al lui Buffett. 


Asa că am publicat acest articol şi graficul într-un număr al 
revistei care a ajuns la abonați în jurul datei de 1 februarie. 


Bine, acest semnal de cumpărare nu era perfect: de la 1 
februarie, S&P 500 a coborât brutal încă 18 procente, înainte 
de a ajunge în punctul cel mai de jos, pe 9 martie. Chiar şi 
aşa, dacă ai fi cumpărat EFT (fonduri cotate la bursă) cu 
randament global S&P 500, în acea dată de 1 februarie şi le- 
ai fi păstrat până la mijlocul anului 2012, ai fi câştigat 78% 
randament global — şi ai fi fost foarte fericit că Buffett ţi-a 
împărtăşit criteriile sale de apreciere a pieței. (CL) 

Este momentul să cumpărăm acțiuni? Conform atât acestui 
grafic pe 85 de ani, cât şi cunoscutului investitor Warren 
Buffett, ar putea fi. Ideea în acest grafic este că ar trebui sa 
existe un raport rational între valoarea de piață totală a 
acțiunilor SUA şi randamentul economiei SUA — PIB-ul său. 


Revista Fortune a prezentat, pentru prima dată, o versiune a 
acestui grafic la sfârşitul anului 2001. Acţiunile la acel 
moment se retrăgeau brusc de la nivelurile nebuneşti ale 
bulei internetului. Dar erau în continuare foarte sus, cu 
valori ale acţiunilor de 133% din PIB. În mod sigur, acel 
nivel nu-i sugera lui Buffett că ar fi momentul să cumpere 
acțiuni. 


Dar a vizualizat un moment în care cumpărarea ar putea 
avea logică, spunând: „dacă relația procentuală coboară în 
zona a 70%-80%, e foarte probabil ca achiziționarea de 
acțiuni să vă avantajeze”. 


Acolo se situau acțiunile în ianuarie, când raportul era de 
75%. Nimic referitor la această întoarcere la judecata 
sănătoasă nu-l surprinde pe Buffett, care a spus revistei 
Fortune că modificarea raportului îi aminteşte de afirmaţia 
investitorului Ben Graham despre piața bursieră: „Pe 
termen scurt, e o maşină de vot, dar pe termen lung este un 
cântar”. 


Neplăcându-i prea mult mesajul graficului în teorie, Buffett 
şi-a făcut cunoscută opinia într-un articol din 17 octombrie, 
publicat în New York Times, spunând că, personal, cumpăra 
acțiuni SUA după o lungă perioadă în care nu a deținut 
altceva (in afara acțiunilor Berkshire Hathaway) decât titluri 
de stat SUA. A spus că, dacă prețurile continuau să scadă, 
se aştepta să aibă în curând 100% din patrimoniul său 
investit în acțiuni SUA. Preţurile într-adevăr au continuat sa 
scadă — indicele Dow Jones a scăzut cu aproape 10%, din 17 
octombrie -, asa că, probabil, Buffett a continuat sa 


cumpere. Din pacate pentru toti investitorii curiosi, el nu 
spune ce a cumparat. 


20 aprilie 2009 


DIN ARTICOLUL ,,CALARETII FURTUNII” 


extras dintr-un articol de Adam Lashinsky 


Lui Warren Buffett îi face o deosebită plăcere să spună o 
anecdotă despre relația bancară dintre Wells [Fargo] şi 
propria societate, Berkshire Hathaway. În 2001, când 
Berkshire şi un asociat au cumpărat Finova, o instituţie de 
credit falită, a solicitat băncilor să facă parte dintr-un 
sindicat de creditare. „Wells nu era interesat”, spune Buffett, 
care este cel mai mare acționar al Wells, cu 315 milioane de 
acțiuni sau o participare de 7,4%. Ceilalți s-au oferit să 
împrumute bani Berkshire, la o rată extrem de mică, de 0,2 
puncte procentuale peste cost, o pierdere pe care 
împrumutătorul intenționa să o recupereze făcând afaceri 
caracteristice băncilor de investiții cu Berkshire. Dar nu şi 
Wells. „M-a amuzat enorm lucrul acesta, pentru că exact 
aşa ar trebui să gândească”, spune Buffett cu un râs 
homeric... „Adevărata percepţie pe care o ai în legătură cu 
un bancher este modul în care face tranzacții bancare. 
Discursurile lor n-au nici o legătură. Important este ceea ce 


fac si ceea ce nu fac. Iar ceea ce Wells nu face ii defineste 
maretia.” 


27 aprilie 2009 


BUFFETT PREIA CONTROLUL 


Marc Gunther 


Titlul acestui articol e un joc de cuvinte, dar nu portretizează 
exact comportamentul lui Buffett atunci când un acţionar 
întreabă, la adunarea anuală a Berkshire, despre cei 10% 
deținuți de societate la societatea chineză de maşini şi baterii 
BYD. În astfel de momente, Buffett, în mod invariabil, îi 
pasează întrebarea lui Charles Munger, vicepreşedintele 
Berkshire. „Charlie este expertul nostru în BYD”, spune 
Buffett. La rândul său, Munger datorează o mare parte a 
experienţei sale lui Li Lu, director de investiții din Pasadena, 
care e născut în China şi a fost protestatar în cadrul mişcării 
pro-democratie din Piaţa Tiananmen, în 1989. 


Berkshire a făcut investiţia de 230 milioane $ în BYD la 
sfârşitul anului 2008, în mijlocul crizei financiare, la un preț 
de aproximativ 1$ per acţiune - ceea ce reprezintă, pentru a 
folosi moneda Hong Kong în care sunt cotate de obicei 
prețurile acţiunilor BYD, 8 HK$. După ce Berkshire a intrat în 


joc, acțiunile BYD au trecut in modul montagne russe, 
crescând la 77 HK$, în martie 2010, şi apoi scăzând din nou 
la 11 HK$, în mai 2012, pe măsură ce perspectivele pentru 
masini s-au înrăutățit, iar profiturile BYD au suferit o cădere. 
În septembrie, acţiunile crescuseră la 16 HK$. La preţul 
acesta, Berkshire tot şi-a dublat banii, dar, în mod evident, 
BYD nu a prosperat până acum, aşa cum Munger credea că 
se va întâmpla. 


Astăzi, Munger spune că „păstrează atât o mare admiraţie 
pentru fondatorul şi CEO-ul BYD, Wang Chuan-Fu, cât şi mari 
speranţe pentru societate”, totuşi e pesimist în ceea ce 
priveşte viteza de creştere a vânzărilor de maşini electrice ca 
o clasă. Perspectivele pe termen lung ale BYD sunt bune, 
crede Munger, pentru că „societatea are facilităţi mari şi 
ultramoderne, angajați talentaţi, inclusiv multe mii de ingineri 
şi operaţii economicoase, care generează produse cu foarte 
puține defecte”. 


Formularea „puţine defecte” ar putea fi contrazisă de unii 
care consideră că maşinile BYD nu sunt bine construite. Cu 
toate acestea, Munger spune că reclamatiile privind produsele 
societății sunt şi ele puține şi reprezintă o problemă minoră în 
imaginea de ansamblu a BYD. (CL) 


O serie de reguli privind investițiile lui Warren Buffett: 
atunci când un colectiv de manageri, cu reputaţia de a fi 
geniali, abordează o firmă cu reputație pentru 
caracteristicile economice proaste, reputația firmei este cea 
care rămâne intactă. Trebuie să investeşti într-o societate pe 
care o poate conduce şi un prost, pentru că, într-o bună zi, 


chiar aşa se va întâmpla. Si, poate cea mai celebră: 
niciodată nu investi într-o firmă pe care nu o poți înțelege. 


Când prietenul şi vechiul asociat al lui Buffett la Berkshire 
Hathaway, Charlie Munger, a propus la începutul anului 
trecut să investească în BYD, o firmă chinezească obscură 
de baterii, telefoane mobile şi maşini electrice, te-ai fi 
aşteptat ca Buffett să citeze regula nr. 3 de mai sus. El este, 
până la urmă, omul care a evitat industria tehnică 
americană, înfloritoare în anii 1990. 


Dar Buffett, care are 78 de ani, a fost intrigat de descrierea 
făcută de Munger antreprenorului din spatele BYD, un 
bărbat numit Wang Chuan-Fu, pe care l-a cunoscut printr- 
un prieten comun. „Acest tip”, spune Munger revistei 
Fortune, „este o combinaţie între Thomas Edison şi Jack 
Welch - ceva precum Edison, în rezolvarea problemelor 
tehnice, şi asemănător lui Welch prin aceea că face ceea ce 
trebuie să facă. N-am mai văzut niciodată ceva asemănător”. 


Venind de la Munger, însemna foarte mult. Munger, 
vicepresedintele, in varsta de 85 de ani, al Berkshire 
Hathaway, este un ciufut care stramba din nas la 
majoritatea ideilor de investiții. „Când am cate o idee şi-l 
sun pe Charlie”, îmi spune Buffett, „şi spune «Asta e o idee 
cu adevărat tâmpită», înseamnă că trebuie să investesti 
100% din patrimoniu în ea. Dacă spune «Asta e cea mai 
mare tâmpenie pe care am auzit-o vreodată», atunci ar 
trebui să investeşti 50% din patrimoniul net în ea. Numai 
dacă spune «O să te închid la balamuc» înseamnă că într- 
adevăr nu-i place ideea”. De data aceasta, Buffett l-a rugat 
pe un alt asociat de încredere, David Sokol, preşedinte al 


societății de utilități deţinute de Berkshire, numită 
MidAmerican Energy, să meargă în China şi să examineze 
mai atent BYD. 


Toamna trecută, Berkshire Hathaway a cumpărat 10% din 
BYD, contra sumei de 230 milioane $. Tranzactia, care 
aşteaptă aprobarea finală din partea guvernului chinez, nu 
a atras cine ştie ce atenție la momentul respectiv. A fost 
anunțată la sfârşitul lui septembrie, când pieţele financiare 
globale stăteau să se prăbuşească. Dar Buffett şi Munger şi 
Sokol cred că este într-adevăr o tranzacție foarte mare. Ei 
cred că BYD are o şansă de a deveni cel mai mare 
producător auto din lume, în primul rând vânzând maşini 
electrice, cât şi lider în domeniul industriei energiei solare, 
în dezvoltare rapidă. 


Wang Chuan-Fu a înființat BYD (literele sunt inițialele 
denumirii chinezeşti a societăţii) în 1995, la Shenzhen, în 
China. Chimist şi cercetător, Wang a strâns vreo 300 000 $ 
de la rude, a închiriat un spaţiu de aproximativ 2 000 de 
metri pătraţi şi s-a apucat să fabrice baterii reîncărcabile, 
pentru a concura cu importurile de la Sony şi Sanyo. Cam 
prin 2000, BYD a devenit unul dintre cei mai mari 
producători de baterii de telefoane celulare. Societatea a 
trecut la proiectarea şi fabricarea de telefoane mobile şi 
piese pentru Motorola, Nokia, Sony Ericsson şi Samsung. 


Wang s-a implicat în industria de automobile în 2003, 
cumpărând o firmă chinezească de maşini proprietate de 
stat, care era aproape falimentară. Ştia foarte putin despre 
fabricarea maşinilor, dar a dovedit că învăța repede. În 
octombrie, un sedan BYD, numit F3, a devenit cel mai bine 


vândut sedan in China, depăşind branduri bine cunoscute 
ca Volkswagen Jetta şi Toyota Corolla. BYD a început să 
vândă şi o maşină electrică, încărcabilă la priză, cu un 
motor de rezervă pe gaz, o mişcare prin care a ajuns 
înaintea GM, Nissan şi Toyota. Maşina alimentabila la priză 
a BYD, numită F3DM (de la „dual mode”), merge mai 
departe la o singură încărcare — 100 de kilometri — decât alte 
vehicule electrice şi se vinde la preţul de 22 000 $, mai 
putin decât se aşteaptă să coste Prius si mult lăudatul 
Chevy Volt, când vor ajunge pe piaţă, la sfârşitul anului 
2010. În esenţă, acest necunoscut insolent a accelerat, 
luându-le-o înainte mult mai marilor săi rivali, în cursa 
pentru construirea unei maşini electrice, la un preț 
accesibil. 


Astăzi, BYD are 130 000 de angajaţi in 11 fabrici, opt in 
China si câte una în India, Ungaria şi România. 
Operațiunile sale în SUA sunt mici - aproximativ 20 de 
persoane lucrează în avanpostul de vânzări şi marketing din 
Elk Grove Village, Illinois, lângă Motorola, şi alți aproximativ 
20 lucrează la San Francisco, nu departe de Apple. BYD 
produce aproximativ 80% din telefoanele Motorola RAZR, cât 
şi baterii pentru iPod şi iPhone şi computere ieftine, inclusiv 
modelul distribuit de fundaţia nonprofit a lui Nicholas 
Negroponte „Un laptop pentru fiecare copil”, cu sediul în 
Cambridge, Massachusetts. Veniturile, care au crescut cu 
aproximativ 45% pe an în ultimii cinci ani, ajunseseră la 4 
miliarde $ în 2008. 


Achizitionand un pachet de acțiuni la BYD, Buffett a 
încălcat o serie dintre propriile reguli. „Habar nu am de 
telefoane celulare sau baterii”, recunoaşte el. „Şi nu ştiu 
cum funcționează maşinile.” Dar, adaugă el, „Charlie 


Munger si Dave Sokol sunt cei mai destepti tipi si ei inteleg 
lucrurile acestea. Si nu există nici o îndoială că ceea ce s-a 
realizat din 1995 la BYD este extraordinar”. 


Mai era ceva care îi dădea încredere. Berkshire Hathaway a 
încercat inițial să cumpere 25% din BYD, dar Wang a 
refuzat oferta. Dorea să facă afaceri cu Buffett — pentru a-şi 
mări brandul şi a deschide uşi în SUA, spune -, dar nu voia 
să cedeze mai mult de 10% din acțiunile BYD. „Acesta era 
un om care nu dorea să-şi vândă firma”, spune Buffett. „E 
un semn bun.” 


Ne-am rătăcit în Shenzen. Am zburat 12 900 de kilometri 
pentru a mă întâlni cu Wang şi, în drum către interviu, 
şoferul meu trage pe dreapta unei şosele prăfuite. Urlă în 
cantoneză la telefon si schiteaza frenetic caractere chinezeşti 
pe ecranul navigatorului GPS. Femeia PR de lângă mine 
arată îngrijorată. „Nu funcționează GPS-ul”, spune. „Prea 
multe drumuri noi.” 


Nu pot da vina pe şofer sau pe GPS - care, îmi dau seama, a 
fost făcut în apropiere, întrucât Shenzhen este centrul de 
fabricare al întregii industrii electronice, locul de unde vin 
probabil telefonul mobil, camera digitală şi laptopul tău. 
Vizavi de Hong Kong, pe partea cealaltă a unui râu, 
Shenzhen este oraşul cel mai mare şi cu creşterea cea mai 
rapidă din lume, pe care majoritatea americanilor nu-l pot 
găsi pe hartă. Este şi oraşul din China cel mai asemănător 
cu America, pentru că locuitorii de aici au venit din altă 
parte, în căutarea unei vieți mai bune. 


Cand Deng Xiaoping a desemnat Shenzhen ca fiind prima 
„zonă economică specială” a Chinei, in 1989, invitand 
capitalismul să se instaleze ca la el acasă, era un sat de 
pescari; astăzi, este o întindere urbană uriaşă cu 12-14 
milioane de oameni, majoritatea muncitori care au migrat ca 
să lucreze în fabrici imense precum acelea conduse de BYD 
şi să câştige aproximativ 1 300 renminbi, respectiv 190 $ pe 
lună. 


Când găsim noul sediu al BYD - o clădire argintie de birouri, 
care s-ar potrivi foarte bine si in Silicon Valley -, sunt 
invitată să vizitez „muzeul” societăţii, care prezintă 
produsele şi momentele importante din scurta istorie a 
firmei, şi apoi sunt condusă la o sală de conferinţă în care 
sunt platouri cu mere, banane şi roşii cherry pe mese. Wang 
se aşază vizavi de mine - are 43 de ani, e un om mititel, cu 
păr negru şi ochelari - şi începe, prin intermediul unui 
interpret, să-mi spună povestea sa. 


A înființat BYD cu un scop modest: să întreacă industria 
bateriilor, dominată de japonezi. „Importul bateriilor din 
Japonia era foarte scump”, spune Wang. „Erau taxe de 
import, iar termenele de livrare erau lungi.” A studiat 
patentele Sony şi Sanyo şi a desfăcut în bucăți bateriile, ca 
să vadă cum erau făcute, un „proces care presupunea multe 
încercări şi erori”, spune. (Sony şi Sanyo au dat în judecată 
BYD, fără succes, pentru încălcarea drepturilor privind 
patentele lor.) 


Marea schimbare a venit când Wang a hotărât să aducă 
muncitorii migranti în locul maşinilor. In locul brațelor 
robotice folosite de japonezi pe liniile de asamblare, care 


costa 100 000 $ sau mai mult bucata, BYD practic a redus 
costurile angajand sute, apoi mii de oameni. 


„Când am vizitat prima dată fabrica BYD, am fost şocat”, 
spune Daniel Kim, un analist al tehnologiei din cadrul 
Merrill Lynch, cu sediul în Hong Kong, care văzuse liniile de 
producție complet automate din Japonia şi Coreea. „Este un 
model de afaceri complet diferit.” Pentru a avea control 
asupra calității, BYD a defalcat fiecare funcţie în sarcini de 
bază şi a aplicat protocoale de testare stricte. Până în 2002, 
BYD a devenit unul dintre primii patru producători din lume 
— şi cel mai mare producător din China - în domeniul 
fiecăreia dintre cele trei tehnologii pentru producerea 
bateriilor reincarcabile (Li-Ion, NiCad şi NiMH), conform 
studiului de caz avand ca obiect societatea, efectuat de 
Facultatea de Comert de la Harvard. Iar Wang subliniaza ca 
BYD, spre deosebire de Sony si Sanyo, nu a fost niciodata 
confruntata cu obligatia de a retrage bateriile de pe piata. 


Armatele de lucratori de la BYD sunt conduse de un grup de 
manageri si de ingineri, care inventează şi proiectează 
produsele. Astăzi, societatea are aproximativ 10 000 de 
ingineri angajaţi, care au absolvit programele de pregătire 
ale societății — aproximativ 40% dintre cei care sunt admişi 
fie întrerup cursurile, fie sunt eliminați —, şi se pregătesc alti 
7 000 de noi absolvenţi de facultate. Wand spune că 
inginerii vin de la cele mai bune facultăți din China. „Sunt 
cei mai buni dintre cei mai buni”, spune. „Sunt foarte 
muncitori şi pot concura cu oricine.” BYD îşi poate permite 
să angajeze mulți, pentru că salariile lor sunt de numai 
aproximativ 600 $ până la 700 $ pe lună; beneficiază de 
apartamente de serviciu în complexele de apartamente 
deținute de societate şi de mese cu prețuri reduse la 


cantinele BYD. „Practic, ei respiră, mănâncă, gândesc şi 
lucrează la societate 24 de ore din 24, şapte zile din şapte”, 
spune un director executiv american, care a studiat BYD. 


Wang, în general, lucrează până la 11-12 noaptea, cinci sau 
şase zile pe săptămână. „În China, cei din generația mea 
pun munca înaintea vieții”, spune CEO-ul, a cărui soție are 
răspunderea creşterii celor doi copii ai lor. 


Acest „avantaj al resurselor umane” este „cea mai 
importantă parte” a strategiei BYD, spune Wang. Inginerii 
săi cercetează o largă serie de tehnologii, de la sisteme de 
aer condiționat pentru automobile, care pot funcționa pe 
baterii, la proiectarea sistemelor de iluminat stradal 
alimentate cu energie solară. Spre deosebire de majoritatea 
producătorilor de automobile, BYD fabrică aproape în 
întregime maşinile sale - nu doar motorul şi carcasa, ci şi 
sistemul de aer condiționat, lămpile, centurile, airbagurile şi 
părțile electronice. „E greu pentru alții să concureze cu noi”, 
spune Wang. „Dacă am duce angajații noştri în Japonia sau 
în SUA, nu ne-am permite nimic de felul acesta.” 


Wang însuşi a crescut în condiții de sărăcie extremă. 
Părinţii săi, ambii fermieri, au murit înainte ca el să intre la 
liceu şi a fost crescut de un frate mai mare şi de o soră. 
Călătoria cu trenul din satul unde a crescut până la 
Universitatea pentru Tehnologie Industrială din Sudul 
Central, unde şi-a luat licența în chimie, trecea pe lângă 
Muntele Galben, o destinaţie populară pentru excursionişti 
şi turişti, dar nu a vizitat niciodată locul acela. „N-am mers 
atunci pentru că nu aveam bani”, spune. „Nu merg acum 
pentru că nu am timp.” 


Dar in ceea ce priveste acumularea unei averi? ,Nu ma 
interesează aşa ceva”, afirmă. In mod evident, nu are un stil 
de viata foarte opulent. A fost platit aproximativ 265 000 $ 
in 2008 si locuieste intr-un complex de apartamente 
proprietatea BYD, împreună cu alti ingineri. Singurele sale 
slabiciuni sunt un Mercedes si un Lexus, si acestea au un 
scop practic. Le demonteaza motoarele ca sa vada cum 
funcţionează. Într-o călătorie în SUA, a încercat odată să 
demonteze scaunul unei Toyota a lui Fred Ni, un executiv 
care îl plimba cu maşina. La putin timp după ce BYD a fost 
cotată la bursă, Wang a făcut un lucru extraordinar: a luat 
aproximativ 15% din participarea sa la BYD şi a distribuit 
acțiunile unui număr de 20 de alti directori executivi si 
ingineri din cadrul societăţii. În continuare, deţine 
aproximativ 28% din acţiuni, în valoare de circa 1 miliard $. 


Compania în sine este economicoasă. Până de curând, 
conducerea executivă călătorea întotdeauna la clasa 
economică. Unul dintre directori mi-a spus că a fost şocat 
când a aflat că Ford, care pierduse miliarde anul trecut, a 
organizat o gală la Hotelul George al V-lea pe durata 
salonului auto de la Paris. Spre deosebire de aceştia, ultima 
dată când conducerea executivă a BYD a mers la Detroit, la 
salonul auto, a închiriat o casă în suburbii, pentru a 
economisi costurile de cazare la hotel. 


Această atenţie acordată costurilor este unul dintre motivele 
pentru care BYD a făcut bani constant, chiar atunci când s- 
a extins in alte domenii. Fiecare dintre domeniile BYD - 
baterii, componente pentru telefoane mobile si automobile — 
a fost profitabil în 2008, chiar dacă la scară mică. În total, 
profiturile nete erau de aproximativ 187 milioane $. BYD, 
care este tranzactionata la Bursa din Hong Kong, are o 


valoare de piață de aproximativ 3,8 miliarde $. Aceasta 
reprezintă o valoare mai mică decât a lui Ford (7 miliarde $, 
la începutul lui aprilie), dar mai mare decât a lui General 
Motors (1,3 miliarde $). 


Către sfârşitul conversatiei noastre, îi pun o întrebare lui 
Wang despre denumirea societăţii. S-a spus că BYD 
înseamnă „Build your dreams” [Construieste-ti visurile], dar 
el spune că a adăugat aceasta ca motto al societății doar 
mai târziu. Alţii spun că dupa ce Motorola, Apple si 
Berkshire Hathaway au ajuns la Shenzhen, denumirea a 
căpătat inca un sens: Bring your dollars [Aduceti dolarii]. 


Cand David Sokol a făcut un tur al facilitatilor BYD anul 
trecut, Wang l-a dus la o fabrică de baterii şi i-a explicat ca 
BYD intenționează să facă toate bateriile sale 100% 
reciclabile. În acest scop, societatea a realizat un lichid 
electrolitic netoxic. Pentru a sublinia ideea, Wang a turnat 
lichid de baterie într-un pahar şi l-a băut. „Nu are un gust 
bun”, a spus, strâmbându-se şi oferindu-i să guste lui 
Sokol. 


Sokol a refuzat politicos. Dar a înțeles mesajul. „Ideea lui 
era că dacă ne propunem să rezolvăm problemele de mediu, 
nu putem crea noi probleme de mediu cu tehnologia 
noastră”, spune Sokol. 


Sokol, autor al unui volum subțire despre principiile de 
management, numit Pleased But Not Satisfied [Multumit, 
dar nu satisfacut], l-a analizat pe Wang in cursul acelei 
vizite si a decis ca e un director executiv neobisnuit de 


constient de ceea ce vrea. Sokol spune: ,Multi antreprenori 
buni pot merge de la venituri zero la venituri de cateva 
milioane şi la câteva sute de oameni. El are peste 100 000 
de oameni. Putini pot face asta”. Cand s-a intors in SUA, 
Skol i-a spus lui Buffett: „Tipul ăsta este uluitor. Trebuie sa- 
1 cunoşti”. 


Chiar înainte să viziteze BYD, Sokol credea în maşinile 
electrice. Angajaţii săi de la MidAmerican studiaseră 
tehnologiile curate, cum sunt bateriile şi energia eoliană, de 
ani de zile, din cauza amenințării schimbărilor climatice. 
Într-un fel sau altul, spune Sokol, societăţile energetice vor 
trebui să producă mai multă energie emițând în acelaşi timp 
mai putin dioxid de carbon. 


Maşinile electrice reprezintă unul dintre răspunsuri. Acestea 
generează mai puţine emisii de gaze de seră decât maşinile 
care ard benzină şi au costuri de combustibil mai reduse, 
chiar şi când petrolul e ieftin. Aceasta se explică prin faptul 
că motoarele electrice sunt mai eficiente decât motoarele cu 
combustie internă şi prin acela că generarea energiei la 
scară mare (în centralele pe cărbune şi nucleare) implică 
mai puţine pierderi decât daca se face la scară mică (arzând 
benzină într-un motor cu combustie internă). 


Cifrele arată cam aşa: să presupunem că vom conduce 19 
000 de kilometri pe an, benzina costa 0,6 $ litrul, iar 
electricitatea este evaluată la 12 cenți per kilowatt, cam atât 
plătesc majoritatea americanilor. O maşină pe benzină, care 
consumă 3,34 de litri la 32 de kilometri - să spunem un 
Chevy Impala sau un BMW X3 -, va implica anual costuri 
cu combustibilul de 1 200 $ si va produce aproximativ 6,6 


tone de dioxid de carbon. Echipati acele masini cu motoare 
electrice, costul combustibilului va scădea la 400 $ pe an, 
iar emisiile se reduc la aproximativ 1,5 tone. 


Problema este ca fabricarea lor e scumpa si costul cel mai 
mare il reprezinta bateria. Fabricarea unei baterii de masina 
care să fie sigură, fiabila, cu durată de viata mare şi care sa 
se încarce rapid este o întreprindere complexă şi 
costisitoare. BYD afirmă că a realizat un progres cu 
tehnologia sa LiFePO4, dar nimeni nu poate sti dacă va 
funcționa aşa cum se promite. 


Scepticii spun că bateria BYD nu poate fi în acelaşi timp mai 
puternică şi mai ieftină decât cele produse de concurență, 
iar Ministerul Energiei din SUA a achiziționat un F3DM 
pentru a-i dezmembra bateria. Chitra Gopal, un analist din 
cadrul Nimura Securities, din Singapore, care urmăreşte 
îndeaproape societatea, spune ca BYD pariază pe „o 
tehnologie complet nouă şi nu e dovedită capacitatea sa de a 
o produce la scară mare şi la prețuri mici”. William Moore, 
editor şi redactor-şef al EV World, un website pentru maşini 
electrice, spune: „Ei trebuie să convingă oamenii că vând un 
automobil sigur, durabil şi de calitate”. 


Primul hibrid alimentat la priză al BYD este proiectat pentru 
a merge, în primul rând, pe electricitate, având un motor cu 
combustie internă ca rezervă. Două maşini electronice - E3 
şi E6 — vor urma în acest an. Ambele vor fi vândute mai întâi 
în China, în special utilizatorilor de parcuri de maşini: 
guvernul, poşta, companiile de utilități publice şi companiile 
de taxi, toți aceştia urmând să construiască facilități 
centrale de încărcare rapidă. Europa, cu prețurile mari la 


benzina, este cea mai promitatoare piata de export pentru 
masinile electrice fabricate de BYD. Wang a semnat un 
acord anul trecut cu Autobinck, un grup de dealeri olandez, 
pentru a distribui maşinile in Olanda şi in cinci tari est- 
europene. 


Societatea nu s-a hotarat inca daca va patrunde pe piata 
americana, unde avantajele economice ale masinilor 
electrice nu sunt la fel de irezistibile. Sokol, care 
actualmente face parte din consiliul de administratie al 
BYD, spune ca BYD ar putea in schimb deveni furnizor de 
baterii al producatorilor mondiali de autoturisme. Cu toate 
acestea, unii americani sunt foarte dornici să facă afaceri cu 
BYD. După vizita revistei Fortune la BYD, a sosit 
guvernatorul statului Oregon, Ted Kulongoski, pentru a 
testa, într-o cursă de probă, o maşină electrică şi pentru a 
insista ca importul să se facă prin portul Portland. Între 
timp, cercetătorii BYD au trecut la următoarea lor idee 
măreață, un produs pe care îl numesc „soluţia energiei 
curate pentru casă”. În esenţă, este vorba de un set de 
panouri solare fotovoltaice, care se montează pe acoperiş, ce 
contin baterii în vederea stocării energiei, pentru a fi 
utilizată cand nu este soare, toate acestea urmând a fi 
proiectate şi fabricate de BYD. „Soarele este o sursă infinită 
de energie”, spune Wang. „Cu o tehnologie mai bună, putem 
reduce costurile.” 


Wang intenționează, de asemenea, să construiască o echipă 
executivă mai puternică, pentru a propulsa societatea. 
„Vestea bună este că are 42 de ani”, spune Sokol. „Vestea 
proastă este că el reprezintă, în mod evident, creierul din 
spatele organizației şi motorul acesteia. Trebuie să formeze o 
echipă mai repede, dar cred că ştie asta.” Iarna trecută, a 


fost randul lui Sokol sa-i arate lui Wang tara sa natala. Au 
început în Detroit, unde maşinile BYD au atras atenția la 
North American Auto Show, şi au încheiat pe Coasta de 
Vest, unde Wang l-a întâlnit, pentru prima dată, pe Charlie 
Munger. Între timp, s-au oprit la Omaha. 


„Cum a avansat atât de mult BYD?”, l-a întrebat Warren 
Buffett pe Wang, prin intermediul unui traducător. 
„Societatea noastră este construită pe know-how 
tehnologic”, a răspuns Wang. Prudent, ca de obicei, când e 
vorba de tehnologie, Buffett a întrebat cum îşi va păstra 
conducerea BYD. „Nu ne vom opri niciodată, niciodată”, a 
răspuns Wang. 


Poate Buffett nu se pricepe la baterii sau la maşini, sau la 
limba mandarină. Totuşi, forța e ceva care nu are nevoie de 
traducere. 


22 martie 2010 


Din „PE CINE ADMIRĂ CEI ADMIRATI” 


extras dintr-un articol de Anna Bernasek 


In ediția sa anuală cu tema „Cei mai admirați”, revista 
Fortune a invitat sase CEO care conduc societati admirate ca 
să spună care este CEO-ul pe care-l admiră cel mai mult. Ken 
Chenault, de la American Express, l-a ales pe Buffett şi a 
spus: 


Întruchipează acea combinaţie incredibilă de inteligență 
superioară şi simț al afacerilor cu talentul de a relationa 
emoțional cu oamenii. 


16 august 2010 


DOMNUL REPARĂ-TOT AL LUI BUFFETT 


Brian Dumaine 


Nimeni nu şi-ar fi putut imagina, atunci când am publicat 
acest articol laudativ despre David Sokol în 2010, că la mai 
puțin de un an îşi va fi dat demisia de la Berkshire şi va fi 
ajuns să fie văzut de multi din presă ca un actor prost. De 
fapt, articolul - într-o serie de imagini — îl descria ca fiind 
persoana „menţionată cel mai des ca succesor al lui Buffett”. 
Ceilalţi cinci directori executivi ai Berkshire descrişi erau Greg 
Abel, de la MidAmerican Energy, Ajit Jain, de la Berkshire 


Reinsurance, Tad Montross, de la General Re, Tony Nicely, de 
la GEICO, si Matt Rose, de la compania de căi ferate BNSF. 


Sokol a ieşit brusc din cursă, în martie 2011, dându-și 
demisia din proprie inițiativă de la Berkshire şi spunându-i lui 
Buffett că se gândise de câtva timp să plece, pentru că dorea 
să încerce ceva pe cont propriu. Dar acelaşi comunicat de 
presă al lui Buffett care făcea publică demisia şi explicaţia lui 
Sokol în legătură cu aceasta scotea la iveală şi faptul că 
Sokol cumpărase acțiuni la Lubrizol doar cu câteva 
săptămâni înainte să-i propună lui Buffett că ar fi o firmă bine 
de cumpărat de către Berkshire. Buffett a avut grijă să arate 
în comunicat ca Sokol cumpărase acţiunile înainte să-i 
prezinte ideea sa şi fără să ştie cum va reacționa Buffett. 
Chiar şi aşa, datele despre achiziționarea de către Sokol — 
combinată cu creşterea acţiunilor Lubrizol, care a însoțit 
decizia lui Buffett de a cumpăra de fapt — l-au discreditat pe 
Sokol, din cauza a ceea ce unii au considerat a fi 
tranzacţionare pe baza informațiilor privilegiate. 


Comunicatul de presă al Berkshire privind întreaga situație 
care a apărut i-a adus şi celui care l-a scris, Buffett, probleme 
de reputație. (Comunicatul, publicat la 30 martie 201 1, se află 
pe site-ul Berkshire Hathaway.) Mulţi au considerat că acel 
comunicat era prea blând cu Sokol şi suspect de lipsit de 
indignarea pe care avea s-o manifeste, aşa cum spunea de 
mult timp, dacă cineva de la Berkshire ar fi afectat cât de 
puțin reputația societăţii. Criticii lui Buffett se întrebau şi de 
ce acesta nu căutase mai multe informații când Sokol îi 
spusese, la un moment dat, că deţine acţiuni Lubrizol. 


Afacerea Sokol a devenit nu numai un magnet pentru presă, 
dar si tema numărul unu de la adunarea generală a 
Berkshire din 2011, care a avut loc la 30 aprilie. Fiind unul 
dintre cei trei ziarişti recrutați pentru a primi întrebări de la 
acționari pe e-mail, şi prima programată să ia microfonul, am 
citit o întrebare acuzatoare, având ca obiect motivul pentru 
care Buffett nu reactionase mai dur la ceea ce făcuse Sokol. 
Buffett a dat un răspuns detaliat, în care numea 
comportamentul lui Sokol inexplicabil şi admitea, în acelaşi 
timp, că el însuşi ar fi putut gestiona unele lucruri mai bine. 
Ar fi putut, specifică el, să pună mai multe întrebări când 
Sokol i-a spus că deținea acțiuni Lubrizol. 


După adunare, afacerea Sokol a dispărut în mare parte din 
ziare. Sokol însuşi a plecat din Omaha, la Jackson Hole, în 
zona Wyoming, unde a înființat o firmă de management al 
investițiilor. Se crede că SEC ar fi cercetat activitatea 
tranzactionala a lui Sokol, dar, până la data la care aceasta 
carte a plecat la tipar, nu a adus nici un fel de acuzații. 


Dat fiind faptul că informaţiile despre Sokol au apărut la 
foarte putin timp după ce revista Fortune a închis ediția, n-am 
publicat un articol pe această temă în revistă. Dar Brian 
Dumaine, care a scris articolul următor despre Sokol, a 
încărcat un articol despre Sokol pe Fortune.com, la o zi după 
publicarea comunicatului lui Buffett. Brian nu a folosit 
termenul „inexplicabil”, dar aşa consideră că sunt acţiunile 
lui Sokol. Puteţi găsi acest articol online, la adresa 
fortune.com/buffettfbook. (CL) 


In ziua in care Lehman a dat faliment, in septembrie 2008, 
David Sokol a observat ca actiunile Constellation Energy, o 
societate de utilitati publice din Baltimore, erau in cadere 
liberă. Şi-a sunat şeful, pe Warren Buffett, şi i-a spus: „Văd 
o oportunitate aici”. Buffett, care observase acelaşi lucru, a 
răspuns după o scurtă discuţie: „Să-i dăm drumul”. 


Constellation avea un număr uriaş de contracte futures de 
cumpărare a energiei, care au căzut, şi societatea părea a fi 
la un pas de faliment. Sokol, în calitate de preşedinte al 
sucursalei Berkshire MidAmerican Energy Holdings, 
cunoştea industria utilitatilor publice şi a văzut o sansa de a 
cumpăra active solide, la un pret de chilipir. Totuşi, 
tranzactia trebuia încheiată în termen de 48 de ore sau 
societatea ar fi solicitat deschiderea procedurii de faliment. 


Sokol a sunat la biroul directorului executiv al 
Constellation, Mayo Shattuck al III-lea, care se afla într-o 
şedinţă de urgenţă a consiliului de administrație. Când a 
răspuns asistenta sa, Sokol i-a spus că vrea să vorbească cu 
el. Secretara i-a răspuns că, dacă intrerupea şedinţa, îşi 
putea pierde slujba. Sokol i-a răspuns: „S-ar putea să-ți 
pierzi slujba dacă nu întrerupi şedinţa”. 


Sokol s-a urcat la bordul unui Falcon 50EX şi a gonit la 
Baltimore. S-a întâlnit cu Shattuck şi a încheiat o tranzacție 
în seara aceea având ca obiect cumpărarea societății contra 
sumei de 4,7 miliarde $, împiedicând astfel falimentul. 


În câteva săptămâni, înainte ca achiziția să fie finalizată, 
consiliul de administraţie al Constellation a primit o ofertă 


concurentă de la Electricite de France, cu o primă de 
aproximativ 30%. Consiliului i-a placut oferta si la fel si lui 
Sokol —- care a plecat cu o taxa de reziliere în valoare de 1,2 
miliarde $, pentru Berkshire. 


Cand investitorii se gandesc la Berkshire Hathaway, se 
gândesc, bineînțeles, la Warren Buffett si la faptul că este 
cunoscut ca un CEO care nu intervine, chiar daca este 
foarte atent. El da frau liber sefilor marii sale colectii de 
societati, incepand de la GEICO si pana la Dairy Queen si de 
la Benjamin Moor la Buffalo News si de la aceasta la 
NetJets. Si totusi, chiar si in imperiul lui Buffett, uneori un 
CEO o da in bara si afacerea sa are nevoie de ajutor sau e 
nevoie să se facă o tranzacție - rapid. Când se întâmplă 
acest lucru, cel la care apelează Buffett este David Sokol. 


Dintre toți locotenentii de la Berkshire, Sokol, în vârstă de 
53 de ani, este cel mai des pomenit ca mostenitor al lui 
Buffett, desi Sokol respinge astfel de speculatii. Lui Buffett îi 
place Sokol acolo unde e, sa incheie tranzactii, sa stimuleze 
profiturile si sA salveze societatile cu probleme. In cuvantul- 
inainte la cartea lui Sokol, Pleased But Not Satisfied, Buffett 
scrie: „El aduce echivalentul in afaceri al mediei la bătaie de 
0,406, a lui Ted Williams, în domeniul managementului 
afacerilor”. 


Buffett l-a cunoscut pe Sokol în 1999, când Berkshire 
cumpăra MidAmerican, societatea de utilități publice din 
Iowa. Împreună cu vechiul prieten al lui Buffett, Walter 
Scott, Sokol a cumpărat o mică - 28 milioane $ pe an - 
afacere geotermală în 1991 şi a făcut din ea acea centrală 
termică. MidAmerican, cu sediul în Des Moines, reprezintă 


acum o felie de 11,4 miliarde $ din veniturile Berkshire 
(aproximativ 10%), iar Sokol este preşedintele consiliului 
său de administraţie. In 2007, Buffett l-a rugat pe Sokol să 
puna pe roate Johns Manville, o firma subperformanta de 
acoperisuri si izolatii, si a facut-o; acum este presedinte al 
acesteia. In 2008, Charlie Munger, vicepreşedintele lui 
Buffett, l-a rugat pe Sokol să zboare în China pentru a face 
cercetări privind BYD, un producător de maşini şi baterii. 
Lui Sokol i-a plăcut ceea ce a văzut, iar Berkshire a investit 
230 milioane $ în achiziţionarea a 10% din societate. 
Pachetul valorează în prezent în jur de 1,8 miliarde $. În 
aprilie, când Buffett era preocupat de o prevedere a 
proiectului de regulament financiar discutat în Senat, care 
ar fi obligat Berkshire şi alte societăți să depună miliarde pe 
post de colateral pentru instrumentele lor financiare 
derivate, Sokol este cel pe care l-a trimis să-i susțină cauza. 
Partea lui Buffett a câştigat disputa. 


Vara trecută, Buffett i-a dat lui Sokol poate cea mai mare 
sarcină din cariera sa: să îndrepte pe drumul cel bun 
NetJets. Societatea  aviatică deținută în regim de 
multiproprietate a pierdut anul trecut 711 milioane $ 
înainte de taxe - nu e genul de performanţă care să-i 
încălzească sufletul lui Buffett. Astăzi societatea este 
profitabilă, iar revista Fortune a beneficiat de o expunere 
rară, exclusivă asupra modului în care Sokol a făcut-o. Dar 
detalii despre aceasta mai târziu. 


Nu e greu de înțeles de ce îi place lui Buffett acest om 
energic. Sokol îi completează capacitățile. In timp ce Buffett 
iti apare ca unchiul preferat - relaxat, cu un cald simț al 
umorului -, Sokol este permanent în priză. Inginer de 
profesie, este un manager direct, eficient şi practic. Se 


trezeste la 5.00 in fiecare zi, face jogging 8 kilometri si ridica 
greutăți cinci zile pe săptămână, in parte pentru a-şi 
menține greutatea, dar şi ca să supraviețuiască programului 
extenuant. E pe drum jumătate din an, ca să nu mai punem 
la socoteală naveta pe care o face între casele sale din 
Omaha şi Columbus, unde are sediul NetJets. El şi soția sa, 
Peggy, au o fiică mare, Kelly. În rarele sale momente libere, 
îi place să pescuiască şi să schieze. „Face mai mult într-o 
zi”, spune Buffett, „decât probabil fac eu într-o săptămână, 
şi nu glumesc”. 


Sokol a fost răsplătit regeşte pentru munca sa asiduă. EI, 
Walter Scott şi Greg Abel, acum CEO al MidAmerican, 
dețineau împreună (nu în cote egale) 19% din acea societate, 
care valora 300 milioane $, când Berkshire a achiziționat 
societatea de utilităţi publice, în 2000. În orice zi, Sokol 
poate fi printre angajaţii săi sau isi poate petrece timpul cu 
clienţii şi partenerii de afaceri, poate căuta noi oportunități 
în China, Brazilia, Germania sau în altă parte. Cum poate 
petrece atât timp în afara biroului şi conduce totuşi trei 
firme importante? Sokol are o formulă, care este prezentată 
în cartea sa Pleased But Not Satisfied. (El le oferă cartea 
tuturor directorilor săi executivi.) 


Tratatul concis, de 129 de pagini, expune cele şase legi ale 
lui Sokol: excelență operațională, integritate, dedicare fata 
de clienţi, dedicare fata de angajaţi, forță financiară şi 
respect pentru mediu. Da, sunt concepte ultrabanale de 
management, dar Sokol le aplică atât de insistent şi cu atâta 
consecvență în toate organizațiile cu care intră în contact — 
fără mila, dacă e nevoie -, încât de fiecare dată acestea obțin 
tipul de rezultate care îi plac şi lui Warren Buffett. 


Un alt truc pentru a conduce trei firme in acelasi timp, 
spune Sokol, este sa angajezi asistente de prima clasa 
pentru directorii executivi şi să le foloseşti agresiv. „Sunt 
prea multi cei care folosesc asistentele doar ca să telefoneze, 
să dactilografieze scrisori şi să indosarieze”, spune el. „Ale 
mele fac lucrul acesta cel mult o treime din timp.” Are două 
asistente cu normă întreagă şi una cu jumătate de normă 
care, spune el, „ştiu cum gândesc”. Îi fac săptămânal o 
actualizare a tuturor obiectivelor pe care şi le-a propus 
pentru societăţile sale şi pentru directorii executivi care le 
conduc. 


Asistentele sale ştiu de asemenea că nu-i place să întârzie 
vreodată la şedinţe - considera că asta demonstrează lipsă 
de respect. Întotdeauna îşi iau o rezervă de timp pentru 
cazul în care ar apărea o problemă, dar se şi asigură că 
Sokol are ceva de făcut, în cazul în care se întâmplă să 
apară cu jumătate de oră mai devreme. 


Copilăria lui Sokol a oferit prea puţine dovezi că într-o zi 
avea să devină un om de mare succes. A crescut în Omaha, 
în ceea ce numeşte „partea proastă a oraşului”. La 
Universitatea din Nebraska a dorit să se facă medic, dar, 
prima dată când a văzut un cadavru, a leşinat şi s-a lovit cu 
capul de marginea unei mese de marmură. Tatăl său i-a 
sugerat delicat să urmeze calea aleasă de fratele său şi să 
studieze inginerie civilă. 


În 1982, la patru ani de la absolvire, a fost angajat de 
Citicorp, din New York, unde consilia clienţii privind 
investițiile în mari proiecte având ca obiect energia obținută 
din deşeuri. A fost la scurt timp atras să conducă o firmă 


care se ocupa de obtinerea energiei din deseuri, numita 
Ogden Martin, pe care a transformat-o intr-o societate 
cotata la Bursa de la New York, inainte sa se alature lui 
Walter Scott la ceea ce avea să devină MidAmerican. 


Palmaresul lui Sokol nu este fără pată - chiar şi când esti 
campion, mai ratezi din când în când. În ceea ce spune 
acum că a fost cea mai mare greşeală a carierei sale la 
începutul anilor 2000, Sokol a decis să investească într-o 
nouă metodă de îndepărtare a zincului de pe pereții unuia 
dintre puturile geotermale ale MidAmerican, din California. 
Teoria dadea rezultate in laborator, dar, aplicata in practica, 
a fost un fiasco din care MidAmerican a ramas cu o pierdere 
de 200 milioane $. Privind în urmă, Sokol ar fi trebuit să 
facă mai multe teste-pilot. „Cea mai gravă greşeală pe care 
am făcut-o”, spune el, „e că, atunci când am aprobat 
proiectul, în adâncul sufletului meu ştiam că e o greşeală. 
De atunci încerc să îi învăţ pe tinerii directori executivi acest 
lucru. E foarte important să-ți asculti instinctul, mai ales 
când iti spune să nu faci un lucru”. Când i-a raportat vestile 
proaste lui Buffett, şeful a zis doar: „Să nu-ţi faci un obicei 
din asta”. 


Sokol a mai luat o țeapă în aprilie trecut, când un judecător 
din Omaha a pronunțat o decizie având ca obiect o amendă 
de 32 milioane $ împotriva MidAmerican, constatând că 
societatea a calculat profiturile viitoare, în mod „premeditat 
şi intenționat”, pentru a-i elimina pe acționarii minoritari 
dintr-un proiect de generare a energiei hidroelectrice, în 
Filipine, în 1990. Sokol este total împotriva acestei decizii şi 
societatea face apel. 


Cu toate aceste neajunsuri, Sokol este Domnul Repara-Tot 
pe care Buffett il trimite când se defectează câte o parte a 
mecanismului Berkshire. Cum e cand se parasuteaza David 
Sokol? Ganditi-va la povestea cu NetJets. 


La mijlocul lunii august, în 2009, NetJets pierdea bani si 
clienți. Fondatorul şi CEO-ul Rich Santulli şi-a scris 
demisia, iar Buffett a acceptat-o. Situaţia era dureroasă 
pentru amândoi. Lui Buffett îi plăcea Santulli ca prieten, iar 
în raportul anual al Berkshire pe 2003 l-a descris ca fiind 
„un CEO extraordinar”. 


Fost bancher la Goldman Sachs, Santulli a creat industria 
aeronautică în regim de coproprietate în 1986; în 2009, 
NetJets avea 842 de aeronave, 3 500 de piloți şi venituri de 
3,1 miliarde $. Santulli, care a semnat un acord de 
nediscreditare, a ales să nu comenteze pentru acest articol. 


Santulli este cel care a venit cu noțiunea de regim de 
coproprietate, când a observat că majoritatea proprietarilor 
îşi foloseau avioanele doar câteva sute de ore pe an. De ce să 
nu împartă costurile mari ale proprietăţii, s-a gândit, şi în 
acelaşi timp să evite frecuşurile presupuse de angajarea 
piloților şi întreținerea avionului? Astăzi, clientul NetJets, in 
general, cumpără o optime din avion, să zicem, pe cinci ani. 
Mai plăteşte şi în jur de 5 000 $ pe ora pentru operaţii. 
Pentru că NetJets are o flotă uriaşă, poate garanta unui 
proprietar un avion - nu in mod necesar al său, dar un 
model identic — pe baza unei notificări cu numai patru ore în 
avans. 


Buffett şi familia sa şi multi directori executivi de la 
Berkshire erau de mult timp clienti fericiti ai NetJets. 
Buffett tine atât de mult la societate, încât îi face plăcere sa 
le vorbească acţionarilor Berkshire despre ea la adunarea 
anuală, unde uneori etalează avioane. În raportul pe 2001, 
Buffett, a cărui societate deține şi Fruit of the Loom, scria: 
„Dacă doriți să cumpăraţi o fracțiune dintr-un avion, vă 
putem oferi pe lângă aceasta şi un set de trei boxeri”. Totuşi, 
cum Buffett a cumpărat NetJets de la antreprenor, în 1998, 
cu 725 milioane $, nu şi-a recuperat nici pe departe 
investiția. 


Afacerea cu avioane deținute în coproprietate este 
asemănătoare cu conducerea unei linii aeriene, numai că 
exponential mai complicată. Imaginati-va cum e sa 
transporti cu avionul un client pe baza unei notificări date 
cu patru ore în avans. Nu numai că trebuie să fie disponibil 
avionul, dar şi piloții, personalul de bord, personalul de 
întreținere şi serviciile de catering, toate trebuie să fie în 
locul potrivit, la momentul potrivit. NetJets cheltuieşte 100 
milioane $ pe an numai pentru pregătirea piloților. Sediul 
din Columbus are propria echipă de meteorologi, care 
urmăresc vremea pentru a depista eventuale evenimente ce 
ar putea întârzia zborurile. 


Iar clienţii bine captusiti ai NetJets sunt obişnuiţi să obțină 
ceea ce vor. Un proprietar G5 isi bea cafeaua numai din 
ceşti Styrofoam şi echipajul trebuie să se dea peste cap să 
găsească astfel de ceşti şi să i le pună la dispoziţie. Un pilot 
de la NetJets îşi aminteşte că a dus un pasager de la Denver 
la L.A. pentru o tunsoare şi apoi l-a dus înapoi la Denver. 
Pasagerul era un pudel. Biletul a costat 32 000 $. 


In august, anul trecut, colapsul financiar a atins si NetJets. 
Unii directori de top nu mai voiau sa fie vazuti urcandu-se 
intr-un Gulfstream de 50 milioane $. (Acei CEO de la 
Detroit, care s-au dus cu avioane particulare la audierile din 
Congres pentru ieşirea din impasul financiar, nu au ajutat 
prea mult.) Alţii nu-şi mai puteau permite. Contractul 
NetJets garantează răscumpărarea părții unui proprietar la 
un pret corect de piață. Titanii stramtorati de pe Wall Street 
nu-şi puteau vinde casele, obiectele de artă sau caii, dar 
aveau o garanţie că Berkshire avea să le răscumpere 
aeronavele. Proprietarii au început să-şi vândă părțile, la un 
nivel fără precedent. Un director executiv al NetJets, care 
era acolo în acel moment, spune: „Ne uitam în prăpastie. 
Graficele arătau ca montagne russe Superman de la Six 
Flags”. NetJets ajunsese să aibă în evidențele contabile un 
mare număr de aeronave nevândute, valorând în unele 
cazuri cu 40% mai putin decât se plătise pentru ele. 


Cand situatia s-a inrautatit, Sokol l-a inlocuit pe Santulli 
din functia de CEO. Cand a zburat la sediul din Columbus 
al NetJets, la inceputul lui august, sa vada ce se intampla, 
Sokol a descoperit două probleme majore. In primul rând, 
societatea cumpărase prea multe avioane noi, ceea ce a 
crescut debitele până la cer. În al doilea rând, conducerea 
NetJets, după părerea lui Sokol, era prea relaxat organizată 
pentru a fi eficientă. Sokol a început să împartă exemplare 
ale manualului său de management. N-a trecut mult timp şi 
şi-a dat seama că „repararea” NetJets avea să fie mai dificilă 
decât îşi închipuise. 


În ultimul sfert de secol, Santulli, un lider charismatic, 
construise o cultură puternică la NetJets. Multi angajați 
erau ca şi membri ai familiei, dispuşi să facă toate eforturile 


pentru a se asigura ca aceasta firma complexa functiona 
fara intreruperi. Daca aveai nevoie de ajutor, il primeai 
neconditionat. Angajatii se completau unii pe altii. 


Provocarea lui Sokol era să schimbe radical NetJets, fără sa 
distrugă spiritul de echipă care definea societatea. Dar 
conducerii superioare îi plăceau lucrurile aşa cum erau. La 
şedinţe, Sokol propunea vinderea unor avioane sau 
reducerea costurilor, iar ei erau împotrivă. În scurt timp, 
Sokol a început să se simtă frustrat. Bill Olsen, care la acel 
moment conducea o divizie operațională din cadrul NetJets, 
spune: ,Toata lumea ştia că David nu era deschis la 
sugestii, dezbateri critice sau critici constructive. Dacă îl 
provocai într-o şedinţă, iti arunca o privire ucigătoare şi 
rapid incetai să mai fii în grațiile sale”. (Olsen a părăsit 
conducerea şi este din nou pilot al NetJets.) Sokol răspunde: 
„Nu e deloc adevărat. Am un stil colaborativ de conducere”. 


În ciuda reculului, Sokol continua să tragă înainte, anulând 
comenzi de noi avioane, vânzând din cele vechi şi reducând 
debitul de la 1,9 miliarde $ la 1,3 miliarde $. A redus şi 
costuri de vreo 100 milioane $, suficient ca să facă operaţiile 
profitabile. A început cu lucrurile cele mai la îndemână. 
Aproximativ 30 de milioane $ economii la costuri au venit 
din anularea folosirii gratuite a avioanelor. Vechiul regim 
lăsa adesea staruri de film, cântăreți sau prieteni ai 
societății să folosească avioanele gratuit sau le oferea 
upgradări promoţionale. Sokol spune: „Am fi putut obține 
doar 2 sau 3 milioane $ ca valoare la 30 milioane $ costuri” 
la astfel de promoţii. Sokol a eliminat şi un turneu scump de 
poker, pe care societatea îl organiza, la Las Vegas, în fiecare 
an, pentru clienții săi. 


Au urmat concedierile. Santulli redusese deja numărul 
angajatilor cu 4%. Sokol a mai concediat 5% si a trimis in 
şomaj tehnic 500 de piloți, aducând numărul total de 
angajați la 6 400. Spune că, datorită faptului că NetJets 
foloseşte mai puţine avioane, societatea nu mai are nevoie 
de atât de multi angajați. Multi membri ai conducerii 
superioare s-au opus puternic volumului de reduceri, 
argumentând că serviciile vor avea de suferit. La putin timp, 
jumătate din echipa managerială a fost pusă pe liber. 
Ceilalți au fost numiţi în alte posturi sau lăsaţi la locul lor. 


Sokol este de părere că de mult timp era nevoie de o înnoire 
a societății. „Ce este cât se poate de amuzant în cazul 
conducerii disfunctionale este imposibilitatea de a evalua 
oamenii”, spune el. „Aşa că ai manageri care se bat afectuos 
pe spate, spunând că fac o treabă minunată când, în 
realitate, nu ai cum să evaluezi ceea ce fac.” Un director 
executiv al NetJets, a cărui zonă de vânzări pierdea bani, 
continua să primească bonusuri de mai multe milioane de 
dolari. 


După ce a epurat conducerea superioară, Sokol a avansat 
trei directori din eşalonul imediat inferior şi i-a inclus în 
echipa sa şi a mai angajat trei din afară. El spune: ,NetJets 
avea o echipă managerială supradimensionată şi îi lipsea o 
bună structură organizatorică. Era nevoie să le dăm 
angajaţilor răspunderi şi obiective care erau clare şi posibile. 
Trebuia să clarificăm cine şi ce face”. 


În vechiul regim, serviciile şi costurile fuseseră evaluate într- 
o oarecare măsură, dar nu la nivelul întregii organizații. Bill 
Noe, un vechi angajat, pe care Sokol l-a avansat preşedinte 


al NetJets North America, explică: „În vechiul regim, adunai 
pe toată lumea din conducerea superioară într-o încăpere si 
spuneai: «ata obiectivul nostru, iată ce facem». Dar 
angajatul de la etajul al doilea, de la contabilitate furnizori, 
ştia ce se întâmplă? Probabil că nu”. 


Sokol şi-a învăţat echipa să măsoare fiecare lucru pe care-l 
face societatea, de la servicii prompte la încasarea facturilor 
şi la calitatea cateringului. „Când facem o greşeală”, spune 
el, „analizăm de ce am făcut greşeala şi, dacă există un mod 
de a o corecta, o corectăm implementând un sistem care 
rezolvă problema”. Recent, un client al NetJets, care a 
aterizat pe un teren mic privat la Fort Lauderdale, a spus că 
avea nevoie de o maşină închiriată la Fort Lauderdale 
International. A fost greşeala sa, dar reprezentantul NetJets 
nu şi-a dat seama. Din acel moment, echipa lui Sokol a 
modificat sistemul software astfel încât reprezentantul 
serviciului să nu poată face o rezervare a maşinii fără ca 
sistemul computerizat să semnaleze dacă maşina şi 
aeroportul nu se potrivesc. Spune: „Facem greşeli la 
rezervări în cazul a mai putin de 0,5% dintre zboruri. Dacă e 
jumătate din 1%, tot e prea mult”. 


Sokol a comasat serviciile clienți, vânzările şi marketingul, 
creând echipe interfunctionale care sunt mult mai 
familiarizate cu nevoile proprietarilor. Cei de la servicii, care 
sunt adesea pe teren şi întâmpină proprietarii, pot afla că 
domnului X îi plac caviarul şi Coca-Cola Zero şi vor adăuga 
lucrul acesta într-o evidenţă pe care o tine societatea privind 
fiecare client. Adam Johnson, prim-vicepreşedinte al 
NetJets, spune: „Simpla cunoaştere a proprietarului, 
cunoaşterea aniversărilor şi a zilelor de naştere ajută la 
construirea unor relații puternice”. 


Vechea cultura antreprenoriala a NetJets, spune Sokol, se 
concentra pe creşterea imediată, şi nu pe planificarea pe 
termen lung. A instituit un proces riguros de planificare pe 
termen de cinci şi zece ani, care ia în calcul totul, de la 
cererea viitoare de avioane noi la prețurile combustibilului 
de aviație, inflație şi noi piețe, cum e China. Jordan Hansell, 
consilier general al NetJets, spune: „Pui pe hârtie o întreagă 
serie de presupuneri explicite despre economie, planificarea 
afacerilor, reglementări. Lucrul acesta te obliga să iti pui 
întrebarea care sunt factorii importanţi ce te-ar putea 
determina să schimbi unele decizii. Te ajută să reduci 
surprizele”. 


Un lucru care într-adevăr l-a surprins pe Sokol a fost 
veninul cu care unii dintre foştii directori ai NetJets l-au 
atacat, în parte pe website-ul biografului lui Buffett, Alice 
Schroeder. Jim Jacobs, cofondatorul NetJets, este unul 
dintre cei mai duri critici. Jacobs, care şi-a părăsit postul de 
vicepreşedinte în ianuarie, argumentează că reducerea 
costurilor pe care a făcut-o Sokol sacrifică serviciile şi că 
proprietarii se plâng, şi multi pleacă. El pretinde, de 
asemenea, că anularea comenzilor de noi avioane a fost o 
mare greşeală. Spune: „Protejam valoarea francizei si 
capacitatea gastii de a face ouă de aur. N-am intrat în 
panică şi n-am concediat piloţi, care costa o avere când e să- 
i aduci înapoi. Noi n-am anulat achiziționarea de noi 
avioane, ca să lăsăm flotila să îmbătrânească şi astfel să 
ajungă operarea ei mai scumpă. Noi nu am închis rețeaua 
de lideri de opinie. Nimeni dintre cei de la NetJets n-are vreo 
idee cum s-o conducă”. 


Criticând reducerile de personal, Jacobs arată ca 
majoritatea pierderii de 711 milioane $ din 2009 erau 


cheltuieli nemonetare şi spune că societatea era pe cale de a 
avea flux de numerar pozitiv de 70 milioane $ în 2010, chiar 
dacă nu mai vindea încă o parte din acțiuni. Reducerile au 
făcut din NetJets „o umbră palidă a ceea ce era”. 


„Absurd”, răspunde Sokol. „În toate achiziţiile şi 
reorganizările de firme pe care le-am făcut, n-am văzut 
niciodată membri ai conducerii care părăsesc societatea şi 
apoi se duc şi încearcă să răspândească zvonuri şi sună 
clienţii şi încearcă să facă rău afacerii. E oribil să vezi aşa 
ceva, pentru că singurii cărora le fac rău sunt ei înşişi şi 
angajaţii societăţii”. 


Raționamentul care contează aici, bineînțeles, e al lui 
Buffett, iar el este mulțumit şi satisfăcut. „Dave face acum 
bani foarte buni, şi nu din vânzarea de avioane”, spune 
Buffett. „Se pare că NetJets va câştiga 200 milioane $ 
înainte de taxe, anul acesta. E una dintre cele mai 
remarcabile realizări manageriale pe care le-am văzut 
vreodată. Când aviația isi va reveni, ar putea fi o societate 
care câştigă 500 milioane $ pe an.” 


Sokol consideră că această reorganizare este terminată, în 
mare parte. Speră să avanseze pe unul dintre cei şase 
membri ai noii sale echipe manageriale în funcția de CEO, 
poate până la sfârşitul anului. Întrebarea care se pune 
acum este: când sună data viitoare telefonul de la Omaha, 
către ce destinație va zbura? 


ANGAJAMENTUL DE A DĂRUI 


In iunie 2010, la aproape patru ani de la data la care Warren 
Buffett a anunțat uriaşa sa donație câtre Fundaţia Bill si 
Melinda Gates şi alte patru fundaţii (vezi p. 435), el şi Gates 
au revenit într-un mod impresionant pe scena filantropiei cu 
anunțul Angajamentului de a dărui — inițiativa lor de a 
dezvolta modul în care miliardarii gândesc despre cât de mult 
din averile lor să doneze operelor de caritate. Revista Fortune 
a realizat acest articol de fond pentru a anunța evenimentul. 
Anexat acestuia, era angajamentul personal al lui Buffett 
(retipărit aici, la p. 525), care a fost postat simultan pe noul 
website al Angajamentului de a dărui. 


Cu trei luni înainte de anunțarea acestui angajament şi chiar 
înainte să existe certitudinea asupra modului în care şi când 
se va întâmpla, Bill Gates şi Warren Buffett s-au întâlnit şi au 
luat prânzul lângă aeroportul din Omaha, pentru a discuta 
acțiunea (care la momentul acela nu avea nici nume). Ştiam 
ceva despre planul lor de a se întâlni şi m-am gândit că era o 
ocazie de a face o fotografie care ar fi avut importanță. 
Redactorul-şef, Andy Serwer, a fost de acord când i-am vorbit 
despre evenimentul caritabil în curs. Şi, în felul acesta, când 
am publicat articolul de fond, în iunie, aveam o fotografie 
deschizătoare de drum, cu Warren şi Bill luând prazul la un 
restaurant din afara oraşului Omaha, în acel martie — cu Bill, 
care era între două zboruri, şi Warren, care venise cu maşina 
de la biroul din oraş. 


Până în septembrie 2012, erau 92 de semnatari ai 
Angajamentului de a dărui (fără să le includem pe soțiile 
cosemnatare). Dacă ne gândim că țintele pe care le aveau in 
vedere Buffett şi familia Gates erau oameni foarte bogaţi — 


respectiv cei din lista Forbes 400 -, există încă perspective 
deosebite. Dar Buffett e de părere că aceia care au semnat 
deja fac din Angajamentul de a dărui un adevărat succes. 
„Aş fi definit succesul ca fiind cu mult sub 92”, spune el. „Şi 
ştiu că am schimbat modul de gândire al multor persoane în 
ceea ce priveşte sumele pe care să le doneze — în unele cazuri, 
chiar în foarte mare măsură.” 


De asemenea, Buffett şi Gates au organizat şi au participat la 
dineuri, în India şi în China, la care au răspândit ideea 
Angajamentului de a dărui, în ţări în care filantropia se 
termină de obicei cu moştenirile dinastice. Dineul din India, 
din martie 201 1, a atras o mulțime de oameni de afaceri şi de 
oficiali guvernamentali. Aşa că, în acest moment, nu se poate 
spune cât de departe se va întinde Angajamentul de a dărui. 
(CL) 


5 iulie 2010 


PROVOCAREA DE 600 DE MILIARDE DE DOLARI 


Carol Loomis 


Acum mai bine de un an, în mai 2009, a ajuns la urechea 
presei faptul că cei doi cei mai bogaţi oameni din America, 
Bill Gates şi Warren Buffett, organizaseră şi prezidaseră un 


dineu, la care avusese loc o întâlnire confidențială a 
miliardarilor, la New York. Se spunea că David Rockefeller 
fusese gazda, printre invitaţi se aflaseră primarul Michael 
Bloomberg şi Oprah Winfrey, iar subiectul principal fusese 
filantropia. 


Cu toate insistențele presei, Buffett şi Gates au refuzat să 
explice. Dar acest lucru in mod sigur nu a diminuat 
interesul media de a obține descrieri ale întrunirii: The 
Chronicle of Philanthropy a numit-o „fără precedent”; atât 
ABC News, cât şi Houston Chronicle au preferat termenul 
„clandestină”; o parodie veselă, din revista New York, îl 
imagina pe George Soros fascinat de prezența lui Oprah. Un 
prezentator de la radio a descris o imagine întunecată: 
„Doamnelor şi domnilor, se pune la cale ceva rău, care ne va 
afecta pe noi toți”. Nu, nu, a contrazis fostul CEO al 
Fundaţiei Bill şi Melinda Gates, Patty Stonesifer, care fusese 
la întrunire şi care a ieşit fără tragere de inimă la rampă, ca 
să combată zvonurile. Evenimentul, a declarat ea revistei 
Seattle Times, a fost o întâlnire între prieteni şi colegi, 
pentru a „discuta idei” despre filantropie. 


Şi aşa a şi fost. Dar acea discuţie, care urmează a fi descrisă 
integral, pentru prima dată, în acest articol, are potenţialul 
de a schimba în mod spectaculos comportamentul 
filantropic al americanilor, inducându-le ideea de a mări 
sumele pe care le donează. Cu dineurile-întruniri, Gates şi 
Buffett au lansat ceea ce s-ar putea numi cel mai mare 
impuls de strângere de fonduri din istorie. Invitau 
participarea donatorilor de orice fel. Dar ţinta lor directă 
sunt miliardarii, pe care cei doi îşi propun să-i vadă mărind 
semnificativ sumele pe care le donează operelor de 
binefacere, de orice fel şi de toate felurile. Această dorință 


nu a fost incadrata matematic, la data intrunirii de la New 
York. Dar, asa cum au afirmat alti doi participanti la dineu 
(al căror nume nu-l dezvăluim), Buffett si Gates şi soția sa, 
Melinda, au stabilit ţinta: vor să-i convingă pe cei 
ultrabogati, începând cu lista Forbes a celor mai bogați 400 
de americani, să angajeze - să angajeze literalmente - cel 
putin 50% din averea lor pentru operele de binefacere, în 
timpul vieţii sau la moartea lor. 


Fără îndoială, acest plan ar putea crea un salt colosal al 
dolarilor care merg la opere de binefacere, deşi de ce 
dimensiune va fi acesta este o enigmă la care vom ajunge în 
final. Pentru început, două vorbe despre articolul pe care-l 
citiți. Este prima dezvăluire publică a ceea ce Buffett şi 
Melinda şi Bill Gates încearcă să facă. În ultimele câteva 
luni, revista Fortune a intervievat trei reprezentanți în 
desfăşurarea proiectului, cât şi un grup de miliardari care s- 
au înscris pe lista campaniei Gates /Buffett. 


Într-un anume fel, acest articol este şi un ecou al altor două 
articole din revista Fortune, ambele avându-l pe Buffett pe 
copertă. Primul, publicat în 1986, era „Trebuie să lăsăm 
totul copiilor?” La acea întrebare, Buffett a răspuns nu, cu 
hotărâre. Cel de-al doilea articol, care a apărut în 2006, 
dezvăluia intenţia lui Buffett de a dona treptat averea sa 
constând în acțiuni Berkshire Hathaway unui număr de 
cinci fundaţii, cea mai importantă dintre acestea, în acelaşi 
timp şi cea mai mare din lume, fiind Fundaţia Bill şi 
Melinda Gates. (Pentru a vedea modul în care a gândit 
Buffett donarea averii sale, vezi angajamentul său, în 
continuarea acestui articol.) 


De atunci, in patru ani de contributii, Buffett a donat 
fundaţiei 6,4 miliarde $, în care nu este inclusă donatia din 
2010, pe care o va face vara aceasta. Fundatia, la randul 
sau, a combinat, in aceeasi perioada, banii lui Buffett si 
donatiile imense de la sotii Gates, pentru a ridica nivelul 
donatiilor la aproximativ 3 miliarde $ pe an, in mare parte 
pentru sănătatea mondială. Un mic exemplu: acțiunea 
medicamente contra malariei, serios finanțată de Fundaţia 
Gates, a implicat colaborarea cu firma de produse 
farmaceutice Novartis la crearea unor pastile cu gust bun 
contra malariei şi la distribuirea acestora unor milioane de 
copii — principalele victime ale acestei boli — din 24 de tari. 


Un alt aspect referitor la articolul din 2006 despre Buffett 
este faptul că a fost scris de subsemnata, Carol Loomis, 
redactor colaborator principal al revistei Fortune. În afară de 
aceasta, sunt prietenă de mult timp cu Buffett şi redacor al 
scrisorii sale anuale către acționarii Berkshire. Prin 
intermediul lui, soțul meu, John Loomis, şi cu mine am 
ajuns să îi cunoaştem în societate pe Melinda şi Bill Gates. 
Echipa Loomis a jucat ocazional bridge împotriva lui Warren 
şi Bill. 


Toate acestea fiind spuse, întrebarea referitoare la ce ar 
putea câştiga filantropia din acțiunea Gates/Buffett se 
sprijină, din momentul lansării, pe un mister: ce anume 
donează acum cei mai bogați americani. Majoritatea 
acestora nu vor să spună, cei din afară nu pot străpunge 
vălul de mister. Din acest motiv, lista Forbes 400, chiar 
dacă e o încercare curajoasă, reprezintă o evaluare 
plauzibilă în ceea ce priveşte atât distribuţia personajelor, 
cât şi patrimoniul lor. (Buffett spune că ştie doi dintre 
acționarii Berkshire care ar trebui să fie pe listă, dar care au 


fost omisi.) Aşa cum concluzionează Bill Gates: „Lista este 
imprecisă”. 


Sub rezerva acestor restricții, revista a raportat patrimoniul 
Forbes 400 ca fiind, în 2009, de aproximativ 1,2 trilioane $. 
Dacă aceşti 400 ar dona 50% din patrimoniul lor, în cursul 
vieţii sau la decesul lor, ar însemna 600 miliarde $. Ne 
putem gândi la această sumă colosală pe care o pandeste 
echipa Buffett şi Gates ca la un minimum. 


Lăsând la o parte lista Forbes 400 şi trecând peste datele 
IRS6 referitoare la donațiile şi impozitele pe avere anuale, ne 
putem face o imagine despre cât de departe ar putea fi cei 
bogați de o cifră cum e aceea de 600 miliarde $. Să începem 
cu un lucru admirabil despre americani, în general: SUA 
depăşeşte toate celelalte tari in generozitate filantropica, 
donând anual în jur de 300 miliarde $. 


Unele dintre aceste sume sunt raportate ca deduceri 
caritabile, pe formularele de impozit ale persoanelor fizice. 
Dar contribuabilii cu venituri mai mici, în general, nu fac o 
defalcare, adoptând deducerea standard. La niveluri ridicate 
de venituri, datele privind donațiile caritabile încep să 
însemne ceva. Dacă luăm un exemplu din anul 2007 (cele 
mai recente date disponibile), cei 18 394 de contribuabili 
individuali, care au ajustat venitul net de 10 milioane $ sau 
mai mult, au raportat donații caritabile egale cu 32,8 
miliarde $, respectiv 5,84% din venitul lor de 562 miliarde $. 


6 Internal Revenue Service, administraţia fiscală americana (n.red.) 


Dar miliardarii? Aici, cea mai buna imagine — desi nu de o 
mare acuratețe — apare din statisticile pe care IRS le publica 
de aproape doua decade, anual, privind cei mai mari 400 de 
contribuabili individuali, evident un univers in schimbare. 
Decizia guvernului de a monitoriza acest grup anume de 
cetateni e posibil sa fi fost, sau nu, stimulata de publicarea 
anuală a listei Forbes. În orice caz, cele două eşantioane de 
câte 400 de persoane, deşi în mod sigur se suprapun, nu 
pot fi identice — dintr-un singur motiv: datele IRS se referă la 
venituri, şi nu la patrimoniu. 


Datele IRS pentru 2007 arată că cei mai mari 400 de 
contribuabili aveau un venit total ajustat de 138 miliarde $ 
şi peste 11 miliarde $ au reprezentat deduceri pentru opere 
de binefacere, o proporție de aproximativ 8%. Suma dedusă, 
trebuie să adăugăm rapid, se va ajusta în sus, pentru că ar 
fi fost limitată în cazul unor anumite donații, printre ele 
unele foarte mari, ca de exemplu aceea de 1,8 miliarde $ a 
lui Buffett din anul acela, la Fundaţia Gates. Chiar şi aşa, e 
greu de imaginat cele 11 miliarde $ ridicându-se, în orice 
mod, la mai mult de 15 miliarde $. Dacă acceptăm 15 
miliarde $ ca o estimare rezonabilă, aceasta ar însemna că 
400 cei mai mari investitori au donat 11% din venitul lor 
operelor de binefacere - cu putin mai mult de o zecime. 


E posibil ca donațiile anuale să rateze contextul general? Am 
putea să ne imaginăm că cei foarte bogaţi isi construiesc 
averea în cursul vieții şi apoi specifică donaţii mari în 
testament. Datele privind impozitul pe avere, din nefericire, 
anulează total acest scenariu, aşa cum arată statisticile din 
2008. Numărul de contribuabili care completează formulare 
de impozit era în anul acela 38 000 şi aceştia aveau averi 
brute totalizând 229 miliarde $. Patru cincimi din acei 


contribuabili nu au facut donaţii pentru operele de 
binefacere, la moarte. Cei 7 214 care au facut donatii au 
oferit 28 miliarde $. Si aceasta reprezintă doar 12% din 
valoarea brută a averii de 229 miliarde $, declarată de toți 
cei 38 000. 


Aşa cum am spus, datele sugerează că există o diferență 
uriaşă între ceea ce persoanele foarte bogate donează acum 
şi ceea ce soții Gates şi Buffett ar dori să sugereze că ar fi 
adecvat - acei 50% sau mai mult din patrimoniu. Întrebarea 
este câți bogătaşi vor fi de acord cu argumentul lor. 


Evenimentul fundamental in aceasta campanie este 
întrunirea miliardarilor din mai 2009 - Prima Cina, daca 
vreti. Sotii Gates spun ca Buffett este cel care a avut ideea 
inițială: ca un număr mic de filantropi dedicați să se adune 
într-un fel, pentru a discuta strategii, pentru a răspândi 
apoi cuvântul celorlalți. Soții Gates au trecut la organizarea 
evenimentului. Bill Gates spune, zâmbind malitios: „Dacă 
trebuia să te bazezi pe Warren ca să organizeze această cină, 
ar fi putut să nu se întâmple niciodată”. În biroul său, între 
timp, căuta un nume pentru un nou dosar, „Marii 
Donatori”. 


Primul lucru îndosariat a fost o copie a scrisorii din 4 martie 
pe care Buffett şi Gates au trimis-o patriarhului filantropiei, 
Rockefeller, pe care l-au rugat să găzduiască întrunirea. 
Rockefeller, acum în vârstă de 95 de ani, a spus revistei 
Fortune că acea solicitare a fost „o surpriză, dar una 
plăcută”. Ca spaţiu de desfăşurare pentru eveniment, a ales 
elegantul şi, în acelaşi timp, foarte privatul President's 
House, de la Universitatea Rockefeller, din New York, din al 


carui consiliu de administratie face parte de 70 de ani. L-a 
anuntat si pe fiul sau, David Jr., de 68 de ani, pentru a-l 
insoti la intrunire. 


Evenimentul a fost stabilit pentru ora 15.00, marti, 5 mai — 
o data la care Bill Gates tinea neaparat, pentru ca dorea ca 
intrunirea sa aiba loc in perioada unei scurte reveniri a sa in 
SUA, dupa o sedere de trei luni in Europa, impreuna cu 
familia. Pentru că Melinda alesese să rămână in Europa, 
împreună cu cei trei copii ai lor, nu a participat la prima 
cină, dar s-a înscris la oricare ar fi fost următoarea. (Soții 
Gates au considerat această campanie a fi un lucru 
personal, şi nicidecum un proiect al Fundaţiei Gates). 


Melinda a insistat de la început ca atât soţii, cat şi soțiile să 
fie invitaţi la dineuri, fiind sigură că ambii vor avea ceva 
important de spus. Raționamentul său: „Chiar dacă el e cel 
cu banii, ea va fi un adevărat paznic. Şi ea trebuie să 
participe la orice plan filantropic, pentru că lucrul acesta o 
afectează pe ea şi îi afectează pe copiii lor”. 


Scrisoarea de invitație din 24 martie a fost transmisă mai 
multor persoane decât ar fi putut veni. Dar gazdele şi 
oaspeții care au sosit pe 5 mai în mod sigur aveau suficienți 
bani ca să fie acolo un patrimoniu combinat de probabil 130 
miliarde $ şi o istorie serioasă de a fi scăzut din această 
sumă, donând bani operelor de binefacere. Lăsându-i la o 
parte pe  semiobservatori, Patty Stonesifer si David 
Rockefeller Jr., erau 14 persoane prezente, incepand cu 
Rockefeller Sr., Buffett si Gates. Printre oaspetii locali, se 
numarau primarul Bloomberg, trei investitori de pe Wall 
Street, „Pete” Peterson, Julian Robertson şi George Soros; şi 


Charles ,Chuck” Feeney, care a făcut bani ca proprietar 
majoritar al Duty Free Shoppers si care a donat pana acum 
5 miliarde $, prin intermediul fundatiilor sale, numite 
Atlantic Philanthropies. Cand Feeney a fost scos din Forbes 
400 in 1997, revista a explicat plecarea sa in cuvinte care 
nu se folosesc prea des: „A donat munţi de proprietăţi 
operelor de binefacere”. 


Printre cei din afara oraşului se numărau Oprah, Ted 
Turner şi două cupluri din California, filantropi din Los 
Angeles, Eli şi Edythe Broad şi John şi Tashia Morgridge din 
Silicon Valley, a căror avere fusese obținută din Cisco 
Systems. Atât soții Broad, cât şi soții Morgridge au vorbit 
evaziv despre acceptarea invitatiei, considerând-o un 
inconvenient. Dar, în josul scrisorii, erau următoarele 
semnături - de la stânga la dreapta, Rockefeller, Gates, 
Buffett. „Impresionant”, s-a gândit Eli Broad. 


Astfel, în ziua stabilită, soții Broad erau aşezaţi împreună cu 
toți ceilalți în jurul unei mari mese de conferință, 
întrebându-se ce avea să urmeze. Au primit acest mesaj în 
primul rând de la Buffett, al cărui simț spontan al umorului 
l-a făcut să joace, spune David Rockefeller Jr., „rolul 
sufletului petrecerii”. Îşi aminteşte că Buffett dorea să evite 
ca evenimentul să fie „prea solemn” sau „prea autolaudativ”. 
Buffett a pornit jocul, vorbind despre filantropie, descriind 
adunarea ca fiind „exploratorie” şi a rugat apoi fiecare 
persoană, mergând în jurul mesei, să descrie filosofia sa în 
ceea ce priveşte operele caritabile şi cum a evoluat aceasta. 
Au rezultat 12 poveşti, fiecare durând 15 minute, în total 
aproape trei ore. Dar majoritatea participanţilor cu care a 
vorbit revista Fortune au considerat poveştile fascinante, 
chiar şi atunci când le erau cunoscute. David Rockefeller Sr. 


a povestit cum a învăţat filantropia pe genunchii tatălui si ai 
bunicului său. Ted Turner a repetat povestea bine- 
cunoscută despre cum s-a hotărât brusc să doneze 1 
miliard $ Naţiunilor Unite. Unii oameni au vorbit despre 
dificultatea emoţională de a face saltul de la donații mici la 
donații mari. Alții erau îngrijorați ca filantropia lor le-ar 
putea îndepărta copiii. (Mai târziu, amintindu-şi întrunirea, 
Buffett spunea, râzând, că s-a simţit ca un psihiatru.) 


Cauzele caritabile pomenite în acele istorii acopereau 
următorul spectru: educaţie, mereu şi mereu; cultură; 
spitale şi sănătate; mediu; politici publice; săracii, în 
general. Bill Gates, care a găsit că întregul eveniment a fost 
„uluitor”, a considerat că domeniul cauzelor era admirabil: 
„Diversitatea donațiilor americane”, spune, „face parte din 
frumuseţea lor”. 


La cina care a urmat, conversaţia s-a îndreptat în mod 
special către modul în care donațiile celor bogaţi ar putea fi 
mărite. Printre ideile avansate se numărau recunoaşterea 
naţională a marilor filantropi (de exemplu, medalii oferite de 
preşedinţi) sau un film sau un ghid al filantropiei sau o 
conferință a celor bogați. Nu s-a pomenit un angajament. 
Rockfeller Jr. spune despre cină: „Cel mai important lucru 
pe care tatăl meu şi eu l-am reținut era că donațiile mai 
mari vor însemna muncă pentru multi din încăpere - muncă 
făcută cu dedicație, consecventă, directă”. 


Cina, desigur, a avut şi un final neaşteptat: scurgerea 
informaţiilor. Autorul a fost, fără urmă de îndoială, Chuck 
Feeney, iar beneficiarul, prietenul său de o viata, Niall 
O'Dowd, editorul de la New York al total necunoscutului 


IrishCentral.com (Revista Fortune nu a reusit sa ia legatura 
cu Feeney, iar O'Dowd a spus: „Nu pot confirma acest 
lucru”.) Pe 18 mai, la două săptămâni de la întâlnire, 
IrishCentral.com a publicat un articol de 14 paragrafe 
scurte, cu titlul ÎNTRUNIRE SECRETĂ A CELOR MAI 
BOGAȚI OAMENI DIN LUME, ȚINUTĂ LA NEW YORK. Cu 
aceasta, renumele website-ului a crescut, pe măsură ce 
restul presei prelua informațiile şi le populariza. 


Articolul de pe IrishCentral conţinea o oarecare confuzie în 
ceea ce priveşte care Rockefeller a luat cuvântul la cină sau 
a fost prezent, dar, altfel, furniza numele tuturor 
participanților - cu excepţia notabilă a lui Feeney, care, 
aparent, nu-şi dădea seama că sărea şi mai mult în ochii 
celorlalți fiind omis. Se pare totuşi că Feeney a fost citat 
anonim în articol, o dată ca „participant” care l-a considerat 
pe Gates cel mai impresionant vorbitor al zilei, pe Turner, 
cel mai deschis (surpriză!) şi pe Buffett, cel mai insistent în 
ceea ce priveşte necesitatea unei schimbări. La o a doua 
privire, Feneey a fost extrem de potrivit în rolul 
„participantului” care îşi preamărea comesenii: „Erau cu 
toții acolo, cei mari şi cei buni”. 


Principalul efect al scurgerii a fost plasarea unui „con de 
linişte” - aceasta este o descriere din tabăra lui Gates — 
asupra a tot ceea ce transpirase din campania de donaţii pe 
următorul an. Dar, în mod sigur, se întâmplau lucruri, 
inclusiv câteva mici dineuri în străinătate. Bill şi Melinda 
Gates au fost gazdele unui dineu la Londra, iar Bill a mai 
organizat încă o serie în India şi China. Ridicarea ştachetei 
filantropice în străinătate este o provocare specială: bogăţia 
dinastică este în mare parte considerată un dat; legile fiscale 
nu permit, în mod obişnuit, deduceri pentru donații in 


scopuri caritabile; un număr foarte mic de instituții si 
organizații pregătite pentru donaţii nu clarifică suficient 
care ar fi beneficiarii. Cu toate acestea, dacă Gates şi Buffett 
aveau succes în campania lor din SUA, urmau, probabil, să 
ducă succesul în străinătate. 


Dar vara şi toamna au trecut, fără ca Buffett şi Gates să 
aibă măcar un plan al modului în care avea să fie 
structurată campania. În acest vid, ideea angajamentului a 
apărut şi s-a consolidat. Ar fi ajutat să se tina si alte 
dineuri. Cu aceste ocazii, spune Melinda, cei trei 
reprezentanți „aveau să lase să plutească ideea 
angajamentului şi să vadă dacă-şi va putea lua zborul”. 


Apoi, au avut loc cel de-al doilea şi cel de-al treilea dineu 
american, ai căror invitați, în mare parte, nu au fost 
cunoscuți public datorită conului de tăcere. 
Confidentialitatea, spune un purtător de cuvânt al lui Gates, 
este, în parte, o plecăciune în fata mogulilor care au fost 
prezenţi la prezentarea promoţională filantropică, dar s-ar 
simți jenati să fie identificaţi, în cazul în care decid să nu 
accepte provocarea. 


În orice caz, numele unora dintre participanţi sunt 
cunoscute. Printre filantropii cunoscuţi care au participat la 
cel de-al doilea dineu, ţinut la Biblioteca Publică din New 
York, în noiembrie anul trecut, se numără bancherul de 
investiții Kenneth Langone şi soția sa, Elaine, şi H.F. „Gerry” 
Lenfest şi soția sa, Marguerite, din Philadelphia. Lenfest s-a 
îmbogățit când şi-a vândut compania de televiziune prin 
cablu, din Pennsylvania, către Comcast în 2000, obținând 
1,2 miliarde $ pentru el şi familia sa. Imediat, a promis că 


va dona mare parte din suma, in cursul vietii. Acum, in 
varsta de 80 de ani, a distribuit pana in prezent 800 
milioane $, o mare parte şcolilor la care a învăţat (Facultatea 
de Drept, de la Columbia, Washington şi Lee, Academy 
Mercersburg). 


Momentul preferat al lui Lenfest de la dineul din noiembrie a 
fost declaratia lui Buffett conform căreia Marguerite Lenfest 
a enuntat cea mai buna idee a serii, cand a spus ca bogatii 
trebuie să se aşeze, să decidă de câți bani au nevoie ei si 
progeniturile lor şi să stabilească ce urmează să facă cu 
restul. Lenfest spune: „Valoarea lui Buffett şi a lui Gates 
constă în aceea că îi vor face pe oameni să se aşeze şi să se 
gândească la lucrurile acestea”. 


Cea de-a Treia Cină, care a avut loc în decembrie, în Menlo 
Park, California, la hotelul Rosewood Sand Hill, este 
cunoscută sub numele de dineul din Bay Area, dar a atras 
participanţi din întreg statul. Au participat unii filantropi 
veterani, inclusiv investitorul de capital de risc John Doerr, 
de la Kleiner Perkins, şi soția acestuia, Ann, şi soţii 
Morgridge, care au ales locul întrunirii. Acest dineu a fost 
oarecum diferit de celelalte două, spune Melinda Gates, 
pentru că o serie de persoane prezente deveniseră de putin 
timp foarte bogate şi încă îşi formau opinia despre operele 
caritabile. Discuţiile au durat ore, atât de mult, încât 
friptura de vită pregătită pentru cină a devenit cam prea 
făcută. Se spune că lucrul acesta a stârnit o oarecare panică 
în rândul conducerii Rosewood, care a observat probabil că 
adunarea din sala Dogwood ar fi meritat să revină. 


La dineu, s-a pomenit si despre unele temeri pe care le au 
oamenii în legătură cu filantropia. Cum afectează faptul ca 
faci donaţii mari liniştea vieții tale? Nu vor deveni nesfârşite 
cererile din partea organizaţiilor de binefacere? Cum 
abordăm donațiile internaţionale, care prea adesea par a fi 
bani aruncaţi pe apa sâmbetei? Acestea sunt preocupări 
justificate, spun soții Gates, de felul pe care le au aceia care 
vor să fie la fel de inteligenți când donează ca atunci când 
au câştigat banii. Dar întrebările nu i-au oprit pe cei doi să 
arate satisfactiile filantropiei. La acele mese, spune Bill, 
„nimeni nu mi-a spus vreodată: «Am donat mai mult decât 
ar fi trebuit. 


Nici ideea unui angajament nu a fost respinsă la acele 
dineuri. A „plutit” frumos, cu alte cuvinte. Aşa că, la 
intrarea în 2010, angajamentul a devenit strategia. Ideea de 
a dona 50% din avere a fost avansată pragmatic, fiind mai 
putin decât reprezentanții ar fi dorit să ceară, dar poate, cel 
putin initial, atât cât puteau obține. Angajamentele, între 
timp, nu au fost nici o clipă văzute ca nişte contracte 
juridice, ci, mai curând, ca obligații morale, care urmau să 
fie asumate în scris şi luate foarte în serios. Urmează, de 
fapt, să fie postate pe un nou website, Givingpledge.org, a 
cărui construcție a fost supervizată de Melinda Gates. 
Angajamentul de 99%, pe care Buffett îl face, va fi probabil 
documentul nr. 1 de pe website, dacă nu e întrecut de 
prietenii săi din Seatile. 


Entuziaşti în conducerea căutărilor unor Mari Donatori, 
soții Gates si Buffett nu şi-au dorit totuşi o grupare de 
suporteri puternici. Deja s-au angajat să doneze cel putin 
50% soţii Broad, Doerr, Lefest şi Morgridge. În afară de 
publicarea acestui articol on-line, cei trei reprezentanți vor 


transmite e-mailuri si vor da telefoane si altor miliardari, pe 
care ii considera posibili donatori. Ceva mai tarziu, toti cei 
care şi-au asumat angajamentul pot scrie o scrisoare 
comună, adresată unui număr mare de alți miliardari, prin 
care să-i invite să se alăture grupului, din ce în ce mai 
mare. În toamnă, s-ar putea organiza şi o conferință a 
Marilor Donatori. 


Ar putea dura ani până să se contureze o definiție a 
succesului acestei întreprinderi, dar fiecare dintre 
reprezentanți are idei pe tema aceasta. Buffett ştie că fiecare 
om bogat s-a gândit ce să facă cu banii săi: „Poate că nu au 
ajuns la o decizie în legătură cu acest lucru, dar în mod 
sigur s-au gândit. Angajamentul pe care îi invităm să-l ia îi 
va face să se gândească la întregul aspect din nou”. Le 
atrage, mai ales, atenţia să nu se înscrie în rândul bogatilor 
care amână să decidă ce să facă cu banii: „Dacă aşteaptă 
până-şi fac testamentul pe la 90 de ani, şansa ca inteligența 
şi voinţa lor să fie mai bune decât azi este nulă”. 


Bill Gates consideră 50% ca fiind „ştacheta coborâtă”, care 
încurajează o participare ridicată. Oamenii, e de părere el, ar 
putea fi atraşi de acest procent şi apoi s-ar putea surprinde 
oferind mult mai mult. „E ca şi cum te-ai muta pe un alt 
tărâm”, crede el, şi va trece timp până se lămuresc lucrurile. 


Melinda Gates separă termenul apropiat de cel îndepărtat. 
Sunt atât de multe motive pentru care cei bogați nu 
donează, spune ea: nu vor să-şi facă planuri pentru ceea ce 
se va întâmpla după ce mor; se îngrijorează că ar putea fi 
nevoie să angajeze pe cineva să îi ajute să facă lucrul acesta; 
nu vor să stea să se gândească la toate acestea. Aşa că 


scopul initial al campaniei angajamentelor, e de parere ea, 
este să-i ajutăm să depăşească toate acestea si sa se 
îndrepte în direcția filantropiei. Şi, mai târziu? „În trei până 
la cinci ani de acum, trebuie să avem un număr semnificativ 
de miliardari înscrişi. Acest lucru ar fi un succes.” 


Societatea nu poate decât să iasă în câştig în acest context, 
beneficiind de cel putin câțiva dolari şi poate de mai mulți. 
Şi poate nu doar cei bogaţi se vor gândi ce înseamnă un 
angajament de acest fel. S-ar putea să fie şi alții, cu mai 
putin de oferit, dar, deodată, cu mai multe motive de a se 
gândi la cat de bine este ceea ce fac. 


5 iulie 2010 


ANGAJAMENTUL MEU FILANTROPIC 


Warren Buffett 


În 2006, m-am hotărât să donez treptat toate acţiunile mele 
Berkshire Hathaway unor fundații filantropice. Sunt cum nu 
se poate mai fericit de această decizie. 


Acum, Bill şi Melinda Gates şi cu mine invităm sute de 
americani bogaţi să ofere cel putin 50% din averea lor 


operelor de binefacere. Aşa că sunt de părere că e bine să 
îmi prezint, încă o dată, intențiile şi să explic raționamentul 
din spatele lor. 


În primul rând, angajamentul meu: peste 99% din averea 
mea va merge la opere de binefacere, în timpul vieții mele 
sau la moartea mea. Măsurat în dolari, acest angajament 
este mare. Dar, privit comparativ, multi oameni oferă mai 
mult celorlalți în fiecare zi. 


Milioane de oameni care contribuie regulat la biserică, la 
şcoli şi alte organizaţii renunţă în acest fel la fonduri de care 
altfel ar beneficia propriile familii. Dolarii pe care aceşti 
oameni îi pun pe tava de colectă sau îi dau la United Way 
înseamnă filme la care nu mai merg, mese în oraş sau alte 
plăceri la care renunță. Spre deosebire de aceştia, eu şi 
familia mea nu vom renunța la nimic din cele de care avem 
nevoie sau pe care le dorim, îndeplinind acest angajament 
de 99%. 


Mai mult, acest angajament nu mă face să contribui cu 
bogăția cea mai mare, care este timpul. Multi oameni, 
inclusiv - sunt mândru să spun - cei trei copii ai mei, oferă 
mare parte din timpul şi talentul lor pentru a-i ajuta pe 
ceilalți. Daruri de acest fel se dovedesc adesea mult mai 
valoroase decât banii. Un copil care se luptă cu probleme, de 
care se apropie si pe care îl educa un mentor grijuliu 
primeşte un dar a cărui valoare depăşeşte cu mult pe cea 
oferită de un cec. Sora mea, Doris, oferă zilnic ajutor direct, 
semnificativ, unor oameni. Eu am făcut lucrul acesta în 
măsură foarte mică. 


Ce pot face eu totuşi este să iau un teanc de certificate de 
acțiuni Berkshire Hathaway - „tichete” care, atunci cand 
sunt transformate în lichidităţi, pot genera resurse 
incredibile —, pe care să le ofer în beneficiul altora, care au 
tras lozurile necâştigătoare ale vieții. Până în acest moment, 
aproximativ 20% din acțiunile mele au fost distribuite 
(inclusiv acțiunile donate de regretata mea soție, Susan 
Buffett). Voi continua să distribui anual aproximativ 4% din 
acțiunile care au rămas. Cel mai târziu, profiturile generate 
de toate acțiunile mele Berkshire vor fi alocate unor scopuri 
filantropice, în termen de zece ani de la data finalizării 
testamentului meu. Nimic nu va merge la fonduri de dotare; 
vreau ca toți banii să fie cheltuiţi pentru nevoi curente. 


Acest angajament nu va afecta în nici un fel stilul meu de 
viata sau pe cel al copiilor mei. Ei au primit deja sume 
semnificative pentru uzul propriu şi vor mai primi în viitor. 
Au vieți confortabile şi productive. Iar eu voi continua să 
trăiesc într-un mod care îmi oferă orice aş putea dori de la 
viata. 


Unele lucruri materiale imi fac viata mai pacuta, multe 
totuşi, nu. Imi place să am un avion personal scump, dar a 
fi proprietarul a vreo zece case ar fi o povară. Prea adesea, o 
largă colecţie de posesii sfârşeşte prin a deveni proprietarul 
detinatorului. Bogăția pe care o preţuiesc cel mai mult, în 
afară de sănătate, sunt prietenii interesanti, diversi si 
statornici. 


Bogăția mea este rezultatul conjugat al faptului că trăiesc în 
America, al unor gene norocoase şi al dobânzii compuse. 
Atât copiii mei, cât şi eu am câştigat la ceea ce eu numesc 


loteria ovariană. (Pentru început, şansele ca să nu mă fi 
născut în 1930, în SUA, erau de cel putin 30 la 1. Faptul că 
sunt bărbat şi alb a reprezentat obstacole în minus, față de 
cele cu care se confruntau atunci majoritatea americanilor.) 


Norocul meu a fost potentat prin aceea că am trăit într-un 
sistem de piață care, uneori, produce rezultate distorsionate, 
deşi, în general, este bun pentru țara noastră. Am lucrat 
într-o economie care îl răsplăteşte pe cel care salvează viețile 
altora pe câmpul de luptă cu o medalie, răsplăteşte un 
profesor mare printr-o scrisoare de mulțumire de la părinți, 
dar îi răsplăteşte pe cei care depistează evaluările eronate 
ale prețului titlurilor de valoare cu sume care ajung la 
miliarde. Pe scurt, soarta este incredibil de capricioasă, 
atunci când distribuie biletele de loterie. 


Reacţia familiei mele şi a mea la norocul nostru extraordinar 
nu este una de vină, ci de recunoştinţă. Dacă ar fi fost să 
folosesc mai mult de 1% din averea mea pentru noi, nici 
fericirea, nici bunăstarea noastră nu ar fi fost mai mari. În 
schimb, restul de 99% poate avea un efect uriaş asupra 
sănătăţii şi a bunăstării altora. Realitatea trasează un 
parcurs evident vieții mele şi celei a copiilor mei: să păstrăm 
orice am putea avea nevoie şi să distribuim restul societății, 
pentru nevoile acesteia. Angajamentul meu dă startul în 
acest parcurs. 


17 octombrie 2011 


UN NOU BUFFETT IA CU ASALT ORASUL BEIJING 


Bill Powell 


Copiii sunt bine-mersi e titlul unui film din 2010. Acelasi 
lucru se poate spune si despre „copiii” lui Warren Buffett: 
Susie, 59 de ani, Howard, 57 de ani, si Peter, 54 de ani. 
Absolvenți ai unor facultăți de stat din Omaha si 
familiarizați, de la o vârstă fragedă, cu opiniile ferme ale 
părinţilor asupra faptului că „nu trebuie să lăsăm totul 
copiilor”, au devenit de mult cetățeni de nădejde şi au 
propriile cariere. E adevărat, toți trei conduc azi fundații 
finanțate cu banii părinţilor lor - o nişă ocupationala 
rezervată celor bogați. Dar cei trei iau munca aceasta foarte 
în serios, ştiind bine că a dona bani în mod înţelept este un 
lucru extrem de greu. Fundaţia lui Susie a susținut initial 
educația primară în Omaha, unde locuieşte; Howard, care se 
ocupă de o fermă situată în afara oraşului său de reşedinţă, 
Decatur, Illinois, s-a concentrat pe îmbunătăţirea vieților 
africanilor săraci, din mediul rural; iar newyorkezul Peter şi 
soția sa, Jennifer, încearcă să îmbunătățească soarta 
femeilor din lume. 


Peter Buffett a devenit subiectul articolului din revista 
Fortune, republicat aici datorită colosalului succes obținut, în 
China, de cartea pe care a publicat-o în 2010, Life Is What 
You Make It [Viața este asa cum ţi-o faci]. In China s-au 
vândut 320 000 de exemplare din cartea tradusă, in 
momentul publicării acestui articol, iar la mijlocul anului 2012 
numărul acestora ajunsese la 400 000. Reputația lui Warren 


Buffett în China în mod sigur nu i-a dăunat. E cunoscut acolo 
ca „zeul bursei” şi fiecare mişcare a sa este inventariată. Dar 
faptul că Peter a abandonat prestigiosul Stanford şi a plecat, 
fără valize cu bani, pentru a-şi urma o carieră incertă a 
cucerit minţile tinerilor chinezi, multi dintre ei neputandu-si 
imagina cum a fost posibil să-şi asume acel risc. 


Howard Buffett scrie o carte, care se va publica în 2013, 
despre cum a ajuns să îmbrățişeze cariera de agricultor si 
cum a devenit, mai târziu, expert în provocările agricole ale 
Africii. Susie Buffett nu scrie o carte — cel putin, nu în acest 
moment. Din postul ei din Omaha, este cel mai eficient 
comunicator al familiei cu tatăl său, în legătură cu toate 
lucrurile importante, de exemplu sistemele de securitate 
personală. Warren nu are nici un fel de răbdare în legătură cu 
detaliile acestora şi chiar privitor la existenţa lor. Susie preia 
controlul, iar chestiunea securităţii personale este rezolvată. 
(CL) 


Este uneori greu - ca să nu spunem mai mult - să faci 
generalizări despre o naţiune de 1,3 miliarde de oameni. Dar 
hai să ne hazardăm şi să spunem că nu sunt multi cei care 
ar descrie China ca având o obsesie pentru bani. Aceasta 
este o naţiune în care, in mod demonstrabil, cea mai 
importantă expresie care i s-a atribuit vreodată liderului 
transformational, Deng Xiaoping, a fost „e splendid să te 
îmbogăţeşti”. În China, îi spun lui Warren Buffett „zeul 
bursei” şi, de câte ori se află în vizită acolo, mass-media 
chineză relatează fiecare mişcare şi cuvânt al său. S-au 
tradus în chineză peste 40 de cărți despre Warren Buffett. 


De aceea, e foarte interesant că Peter Buffett, fiul modest, în 
vârstă de 53 de ani, al lui Warren, a devenit recent starul în 
ascensiune in China, prin propriile forte. Si asta nu pentru 
că toată lumea crede că talentul investiţional al lui Warren i- 
a fost transmis prin ADN. Peter Buffett este un muzician şi 
compozitor de succes, care scrie muzica de film şi 
televiziune (coloana sonoră din Dansând cu lupii este una 
dintre realizările sale importante) şi interpretează muzica sa 
New Age în concert. A cântat, cel mai recent, în august, la 
arena Tanglewood din Beijing, o locaţie nouă, superbă, unde 
se tin concerte în aer liber, în umbra Marelui Zid. 


Dar Beijing nu e chiar Marin County. În China de azi, 
muzica New Age se opreşte aici. Motivul pentru care Buffett 
le-a trezit interesul multor chinezi — studenți şi profesionişti 
tineri, în special — este faptul că a început să împartă sfaturi 
de viață împreună cu muzica sa. Şi, dacă o parte a 
mesajului central — în esenţă, că banii nu înseamnă totul — 
pare oarecum contraintuitivă în China de azi, acesta este 
exact motivul pentru care a atins o coardă sensibilă. 
Statutul de vedetă al lui Warren Buffett ne spune ceva 
despre ceea ce este China azi; succesul lui Peter s-ar putea 
să ne spună ceva despre direcţia în care se îndreaptă. 


La începutul acestui an, un editor din Beijing a hotărât să 
profite de interesul chinezilor pentru tot ceea ce are legătură 
cu Buffett şi să traducă o carte pe care Peter o scrisese în 
2010, al cărei titlu este Life Is What You Make It: Find Your 
Own Path to Fulfillment [Viaţa este aşa cum ţi-o faci: 
Gaseste-ti propria cale către împlinire]. S-a vândut modest 
în SUA şi a fost lansată în China în martie. Având în chineză 
titlul Fii tu însuți, la sfârşitul lunii august se vandusera 320 
000 de exemplare - un număr uriaş, chiar şi pentru o tara 


cu 1,3 miliarde de locuitori. O mare parte din primavara si 
vara, spune Zhang Haiou, redactorul-sef al New World 
Press, editorul chinez al lui Buffett, am vândut 1 000 
exemplare pe zi, online. „Evident, speraserăm să avem 
succes, dar, vă spun cinstit, am fost uluit”, spune Zhang. 


Buffett a făcut un tur de promovare în patru oraşe, 
primăvara trecută, în care, aşa cum face adesea în SUA, a 
îmbinat muzica şi mesajul său (evenimentele se cheamă 
„Concert şi Conversaţie”). A dat 25 de interviuri presei 
electronice şi celei tipărite — nationale si locale —, inclusiv pe 
un website care, pentru studenți şi tineri profesionişti, a 
devenit cel mai important site media, microblogul Sina.com 
(versiunea chineză a Twitter). 


Era doar cea de-a doua sa vizită în China. Şi, deşi era 
conştient de statutul tatălui său în acea tara, nu-şi dăduse 
pe deplin seama de magnitudinea acestuia. Într-un hotel din 
Beijing, în august, cu o zi înaintea concertului său de la 
Marele Zid, Buffett spune că a fost luat prin surprindere de 
intensitatea primirii. „Nu era chiar ceea ce mă aşteptasem 
să văd”, spune râzând. „Era mai curând ceva în genul unei 
campanii prezidenţiale. Erau reporteri peste tot.” 


Trebuie să retineti că, deşi Peter Andrew Buffett este al 
doilea fiu al „zeului bursei” şi al regretatei Susan Buffett — 
mama sa a murit in 2004 -, el nu e deloc obişnuit să fie 
tratat ca un star. Nici pe departe. El şi soția sa, Jeniffer, au 
un apartament în New York, dar petrec mult timp în 
liniştitul Ulster, New York, la 145 de kilometri nord de oraş. 
(Cuplul nu are copii.) În afara carierei sale muzicale, el, ca şi 
cei doi frați ai săi, conduce propria fundaţie caritabilă, pe 


care tatăl său a finantat-o generos cu acțiunile Berkshire. 
(Sora sa, Susie, locuieşte în continuare în Omaha şi se 
concentrează asupra activităţii sale filantropice; fratele său, 
Howard, deține o fermă în Decatur, Illinois.) Mai presus de 
orice, principala caracteristică a lui Peter Buffett este că 
pare a fi absolut şi complet normal. Pare aproape imposibil, 
dar este. Cu picioarele pe pământ, afabil, fără nici o urmă de 
nevroză sau insecuritate. „A, da”, spune, „aud asta tot 
timpul. Eşti fiul lui Warren Buffett şi eşti atâââât de 
normal”. 


Publicul de pretutindeni este, în mod inevitabil, curios să 
afle cum de stau lucrurile astfel. Dar, în China, curiozitatea 
nu e pe primul loc. Unul dintre lucrurile pe care îi place să 
le amintească publicului este că atunci când era acasă - cu 
mult înainte ca tata să devină oracolul economic al Americii, 
consilier al preşedintelui şi autor al unor articole de prima 
pagină, prin care liniştea o națiune deprimată, spunând că 
mai sunt şanse -, tatăl său era un investitor extrem de 
talentat, dar în mare parte anonim. Era un tip obişnuit, care 
era cunoscut şi venerat doar de genul de oameni care dorm 
cu un exemplar al cărții lui Graham şi Dodd sub pernă. Şi, 
practic, este acelaşi tip şi acum. 


Curiozitatea, în China, este alimentată de faptul că atunci 
când tatăl lui Peter a anunţat că va dona considerabila sa 
avere unei fundaţii conduse de un alt tip extrem de bogat, 
Bill Gates, o mulțime de oameni au avut un singur gând: 
„De ce le-ar face acest lucru copiilor săi?” Ce s-a rătăcit, în 
mare parte, printre cuvinte este faptul că Buffett senior 
acționa în conformitate cu poziția sa de mult enunțată, 
privind faptul că le va da copiilor săi „suficienți bani astfel 


încât să simtă ca pot face orice, dar nu atât de mult încât sa 
poată să nu facă nimic”. 


Dar curiozitatea prin ea însăşi nu ar fi avut ca rezultat 
vânzarea a 320 000 de cărți. Ceva din mesajul lui Buffett 
„are, în mod sigur, ecou în cazul multor chinezi tineri”, 
spune Zhang, editorul său. Acest mesaj este legat 
inextricabil de biografia lui Peter. Spune, din când în când, 
publicului că întotdeauna i-a plăcut muzica. „Mama spunea 
că am cântat înainte să vorbesc”, a spus într-un interviu dat 
CCTV, primăvara trecută. (Tatăl său canta putin la ukulele.) 
Elev bun, a intrat la Universitatea Stanford, dar nu era prea 
orientat spre realizarea unei cariere sau interesat de 
Graham şi Dodd. În primul an şi jumătate de facultate, „m- 
am înscris la toate cursurile care se terminau în 101 sau - 
ologie”, spune el. 


Apoi - si aici publicul chinez cască gura de uimire, 
nevenindu-i pe deplin să creadă ceea ce aude - a abandonat 
studiile. A decis că vrea să urmeze o carieră în muzică. „A 
fost chiar sub nasul meu toată viața”, spune. Aşa că a luat 
„o mică moştenire de la bunicul meu, am cumpărat un 
apartament în San Francisco şi m-am apucat de treabă”. Iar 
părinții lui, spune el publicului în mare parte uluit, n-au 
avut nimic împotrivă. „M-au încurajat, dar mi-au dat clar de 
înțeles că, dacă o dau în bară - noroc bun”, spune Buffett. 
În doi ani, a avut certitudinea că făcuse alegerea bună: 
„Până atunci, m-am convins că pot trăi din muzică”. 


Ideea este, repetă Buffett publicului său din China, că 
părăsind Standfordul şi încercându-şi norocul în muzică, 
făcea acelaşi lucru pe care îl făcuse tatăl său. „Tatăl meu a 


stiut foarte devreme ce ii placea sa faca si asta a facut, si 
face si astăzi acest lucru”, spune. „Aşa că spun publicului 
[din China] că tatăl meu si cu mine facem, de fapt, acelaşi 
lucru ca să ne câştigăm existența. Amândoi facem ceea ce 
ne place.” 


Pentru urechile americanilor, acest lucru poate suna 
răsuflat. Cinicii spun: „Hai, lasă, e mult mai uşor să faci 
orice lucru ţi-ai putea dori, când tatăl tău este Warren 
Buffett”. Dar publicul chinez nu reacționează aşa. 
Majoritatea sunt uluiti - si din motive uşor de înțeles. 
Lumea din afară vede China ca pe o putere economică în 
plină dezvoltare, o naţiune cu un avânt economic ce pare 
ireversibil. Acest lucru poate fi cât se poate de adevărat. 
Dar, cu toată statistica sa remarcabilă, pe dinăuntru tara 
este în acelaşi timp o oală economică sub presiune. Copiii 
care aspiră să meargă la facultate petrec între 14 şi 18 ore 
pe zi studiind, disperaţi să fie acceptaţi la o universitate 
bună. Dacă intră, trebuie să-şi aleagă rapid o specializare. 
Se află pe o scară rulantă care urcă - ceea ce, foarte 
adevărat, e mai bine decât să nu te afli pe ea — şi nu pot 
cobori. Dacă un student absolvă şi obține o slujbă 
interesantă, nu este plătit deosebit de bine şi trebuie să 
lucreze ore suplimentare. Si, pe deasupra, multi dintre 
muncitorii mai tineri de azi sunt copii ai politicii chineze a 
„copilului unic”, ceea ce înseamnă că ei sunt singurii care 
au răspunderea de a avea grijă de părinții lor, când ies la 
pensie. Pe scurt, spune Edward Bell, director executiv la 
Ogilvy & Mather, din Shangai, care a studiat temeinic viața 
chinezilor cu vârsta între 20 si 30 de ani, „aceasta e o 
generație care trebuie să sprinteze, doar ca să se mențină la 
egalitate. O numesc Generaţia Stres”. 


Exact pe fondul acestei nelinisti stabileşte legătura cu ei 
Peter Buffett. Din acest motiv, Tian Li Feng, ca şi o mulțime 
de alti tineri profesionişti, nu este foarte surprins de succes. 
A absolvit Facultatea de Comerţ, cu un an în urmă, la 
Beijing, e specializat în finanţe şi lucrează acum la Bank of 
Communications din China, o bancă mare de stat. Mare fan 
al tatălui lui Peter — „cred că am citit toate cărțile despre el”, 
spune -, s-a dus să-l vadă pe Peter Buffett vorbind, nestiind 
exact la ce să se aştepte. „Am fost impresionat”, spune el. 
„În special, când a vorbit despre cum a plecat de la Stanford 
să-şi urmeze cariera muzicală.” Dând din cap, adaugă: „O 
şcoală atât de prestigioasă”. 


Buffett înțelege că experiențele despre care scrie şi 
evenimentele care i-au condus cariera sunt exclusiv 
americane. Este în acelaşi timp modest şi suficient de sigur 
pentru a recunoaşte că, dacă l-ar fi chemat Smith sau 
Jones, nimeni n-ar fi trezit interesul nimănui în China. Dar, 
novice în ceea ce priveşte China sau nu, când spune că „ai 
impresia că locul ăsta se mişcă cu o viteză atât de mare, 
încât o mulțime de tineri nu au ocazia să stea prea mult pe 
gânduri”, are dreptate. 


„Nu cred că părinţii mei m-ar lăsa vreodată să fac [ceea ce a 
făcut el]”, spune Tian, bancherul. „Dar, poate într-o zi”, 
adaugă încet, „copiii mei vor avea libertatea de a alege”. 
Dacă se va întâmpla astfel, e posibil ca Peter să fi lăsat 
Chinei o moştenire la fel de bogată ca şi cea lăsată de tatăl 
său. 

O NATIUNE SE INCLESTEAZA IN LUPTA CU 
FILANTROPIA 


caseta de Bill Powell 


Anul trecut, Warren Buffett si Bill Gates au vizitat orasul 
Beijing, pentru ceea ce ei au considerat a fi cel mai putin 
controversat dintre motive. Ei au organizat un dineu cu un 
grup de oameni de afaceri chinezi de succes si foarte bogati, 
pentru a discuta cu ei despre un subiect care pare inofensiv: 
filantropia. Blogosfera chineză a prins din zbor vestea şi au 
început discuţii fără număr. „Şi nu toate”, admite Peter 
Buffett, „erau pozitive”. 


Asta ca să folosim un eufemism. Tema bogatilor care 
donează bani operelor de caritate poate fi necontroversată în 
SUA, dar în China este. De fapt, spune Peter, când vine în 
China să dea concerte şi să vorbească grupurilor de studenți 
şi de tineri profesionişti, „tema unei a doua generații bogate 
apare în discuţie de fiecare dată. Întotdeauna vor să discute 
despre asta”. 


Există două motive pentru care filantropia îi scoate din 
sărite pe chinezi. În primul rând, un număr destul de mare 
de bogați din China consideră că donațiile sunt în antiteză 
cu valorile chineze - care pun familia mai presus de orice. 
Acesta este motivul pentru care unii chinezi s-au supărat 
când au auzit (greşit) că Buffett şi Gates veneau ca să le 
spună chinezilor bogați cum să se debaraseze de averea lor. 


Multi tineri chinezi au fost uluiti cand Buffett a spus ca 
dona cea mai mare parte a averii sale Fundatiei Gates. 


Dar al doilea motiv pentru care chinezii bogati nu s-au 
întrecut între ei să doneze mai multi bani, in special în acest 
an, este mai putin evident. In jurul fundatiilor caritabile din 
China pluteşte un nor - şi uneori mai mult decât atât - de 
corupție. Comisioanele de administrare pentru fundaţiile de 
caritate din China ajung uneori la 10% din donațiile strânse, 
în comparaţie cu 3%, în Occident. La începutul acestui an, 
simpla fotografie pe net a unei tinere, identificată ca 
manager al Crucii Roşii din China, a aruncat blogosfera în 
aer. Motivul? În fotografie conducea o maşină de lux şi avea 
o geantă Hermes. 


Agenţia a insistat că tânăra în cauză, de fapt, nu lucra 
pentru Crucea Roşie din China. (Era iubita cuiva, pe care 
agenția îl numea vag „partener de afaceri”.) Dezmintirile nu 
au contat. Donatiile către Crucea Roşie chineză in prima 
jumătate a anului 2011 s-au prăbuşit dintr-odată şi, 
conform unor articole din presă, ritmul lor a scăzut 
considerabil în tot sectorul caritabil. 


Aceasta a demonstrat lipsa de încredere care există în 
sectorul caritabil, în China. Câţiva oameni de afaceri şi 
filantropi chinezi - conduşi de Cao Dewang, proprietar al 
uneia dintre cele mai mari companii producătoare de sticlă 
din China - au insistat public ca fundațiile caritabile 
nationale la care fac donaţii să devină mai transparente si 
mai eficiente din punctul de vedere al costurilor. „Lucrul 
acesta nu are nimic de-a face cu valorile occidentale sau 


chinezeşti”, a spus Cao. „Creşterea nivelului donațiilor în 
China este o chestiune de încredere, în acest moment.” 

DE CE ACȚIUNILE BAT AURUL SI OBLIGATIUNILE 


extras din scrisoarea lui Buffett către acţionari, 
din raportul anual al Berkshire Hathaway pe anul 
2011 


Aurul este un activ arid; obligatiunile rareori răsplătesc 
investitorii; activele productive bine alese, cum sunt actiunile 
comune şi terenurile, prezintă perspective logice de a oferi 
profituri superioare. 


Acestea sunt mesajele articolului următor, care este un extras 
(purtând un titlu dat de revista Fortune) din scrisoarea lui 
Warren Buffett, din raportul anual al Berkshire pe anul 2011. 
Acestea sunt şi principiile conform cărora isi conduce Buffett 
viata investitionala. Asa că acest articol pare modul perfect 
de a încheia cartea despre expediția de 46 de ani a lui Buffett 
— această biografie a afacerilor, aşa cum a fost reflectată in 
paginile revistei Fortune. 


Dar trebuie să adăugăm şi ceea ce a realizat Buffett, atât ca 
investitor, cât şi ca om de afaceri, în aceşti 46 de ani. În 
1966, era proprietarul unui fond de investiții speculative 
necunoscut, Buffett Partnership Ltd., şi acționar majoritar si 
CEO de facto al unei mici societăți textile din New England, 
Berkshire Hathaway, cu venituri anuale de 49 milioane $. În 
2011, Berkshire era numărul 7 în lista Fortune 500, cu 
venituri de 144 miliarde $. Acel salt, în mare parte 
nerecunoscut — chiar si Buffett a fost surprins să afle că i-a 
fost recunoscută performanța —, este extraordinar: nici un alt 
om nu a reuşit, în cursul vieții sale, să ducă o societate de la 
obscuritate până pe unul dintre primele zece locuri din 
Fortune 500. 


Buffett ar spune că nu e foarte important — veniturile nefiind 
chiar atât de importante. Valoarea de piață este ceva ce 
respectă mult mai mult, iar pentru 2011, Berkshire se clasa 
pe locul al nouălea din 500, cu 202 miliarde $. Avântându-se 
către vârful acelui top se afla o altă societate construită de un 
om pe parcursul vieţii sale, regretatul Steve Jobs, cu Apple, o 
societate a cărei valoare de piaţă era în acelaşi moment 
colosală, respectiv 569 miliarde $. Cei doi se cunoscuseră cu 
câteva decenii în urmă, când amândoi erau membri în 
consiliul de administraţie al Colegiului Grinnell. Au vorbit 
rareori după acest moment, dar se întâmplă că Buffett tocmai 
şi-a amintit că, nu cu foarte mult timp în urmă, Jobs l-a sunat 
ca să-i ceară sugestii pentru lichiditățile excedentare ale 
Apple — şi apoi a plecat şi n-a făcut nimic din ce-i propusese 
Buffett. 


Acel fond de investiţii speculative din viața lui Buffett, Buffett 
Partnership Ltd., a dispărut cu mult timp în urmă, închis la 
sfârşitul anului 1969, pentru că Buffett nu putea suferi 


speculatia care pdtrunsese pe piață. Dar cele 100 milioane $ 
pe care le avea atunci în investiții au reprezentat sămânța, ca 
să spunem asa, a celor 86 miliarde $ investiţi in participatii 
de capital, pe care le avea Berkshire acum câteva luni, în 
iunie. Marile participatii ale lui Buffett se întindeau peste 
întreaga economie americană: Berkshire avea atunci 15,6 
milioane $ în Coca-Cola, 13,7 miliarde $ în Wells Fargo, 13 
miliarde $ în IBM şi 8,8 miliarde $ în American Express. 


În 2012, toate realizările financiare spectaculoase ale 
Berkshire au fost umbrite de două veşti despre Buffett. În 
primul rând, putin mai devreme, în august 2012, New York 
Times a publicat un articol de prima pagină, scris de Buffett 
şi purtând titlul „Nu-i mai răsfățați pe bogătaşi”. Buffett 
compara procentul mic al impozitului pe care îl plătea (17%) cu 
cele ale altor 20 de persoane din biroul său (33%-41%) şi 
cerea creşteri ale impozitului pentru oricine câştigă peste 1 
milion $. În anul alegerilor 2012, administraţia Obama a 
îmbrățişat şi a extins această propunere, susținând „regula 
Buffett”, imediat şi extrem de controversată, bineînţeles, care 
ar impune impozite mai mari pentru oricine are un venit 
impozabil peste 250 000 $. „Întotdeauna mi-am dorit să 
existe un impozit care să-mi poarte numele!”, spune Buffett 
amuzat. 


În al doilea rând, Buffett anunţa, prin comunicat de presă, la 
17 aprilie, că fusese diagnosticat cu cancer de prostată 
stadiul 1, un diagnostic care arăta (printre alte detalii) un 
cancer ce nu se răspândise dincolo de glanda prostatei. 
Acum, când scriu aceste rânduri, la mijlocul lui septembrie, 
Buffett tocmai a încheiat două luni de tratament cu radiații la 
un spital din Omaha. În cursul tratamentului, a simţit 
oboseala care de obicei îl însoţeşte şi, în consecință, a ales să 


lucreze, în unele zile, de acasă. Buffett este total încrezător că 
va supraviețui acestei boli şi că va mai trâi încă multi ani, la 
fel ca o mulțime de alti bărbaţi în situația sa, şi că boala nu 
va mai împiedica decât putin timp mersul său sprinten spre 
muncă. (CL) 


Investiţia este adesea descrisă ca procesul de a pune bani 
jos acum, în speranța de a primi mai mulți bani în viitor. La 
Berkshire Hathaway, noi avem o abordare mai provocatoare, 
definind investiția ca transferul către alţii a puterii de 
cumpărare acum, cu speranța fundamentată de a primi mai 
multă putere de cumpărare - după ce s-au plătit impozitele 
pentru câştigurile nominale - în viitor. Mai succint, 
investiția înseamnă a renunța la consum acum, pentru a 
avea posibilitatea de a consuma mai mult, la o dată 
ulterioară. 


Din definiția noastră rezultă o concluzie importantă: gradul 
de risc al unei investiții nu se măsoară cu beta (un termen 
inventat pe Wall Street, care acoperă volatilitatea şi care este 
adesea folosit să măsoare riscul), ci mai curând prin 
probabilitatea - probabilitatea bine gândită - ca respectiva 
investiție să-i provoace proprietarului o pierdere a puterii de 
cumpărare, în cursul perioadei respective. Activele pot să 
fluctueze, în mare măsură, din punctul de vedere al prețului 
şi să nu fie riscante, atât timp cât există o probabilitate 
rezonabilă de a oferi o putere de cumpărare mai mare, pe 
perioada detinerii. Şi, aşa cum vom vedea, activele care nu 
fluctuează pot fi extrem de riscante. 


Posibilitatile de a investi sunt multe si variate. Exista totusi 
trei categorii principale, si e importantă înțelegerea 
caracteristicilor fiecăreia. Prin urmare, să facem un studiu 
al domeniului. 


Investiţiile care sunt denominate într-o anumită monedă 
includ fonduri ale pieței monetare, obligaţiuni, depozite 
bancare şi alte instrumente. Majoritatea acestor investiții 
bazate pe monedă sunt considerate „sigure”. Adevărul este 
că se numără printre cele mai periculoase active. În cazul 
lor, beta poate fi zero, dar riscul pe care îl implică este uriaş. 


În ultimul secol, aceste instrumente au distrus puterea de 
cumpărare a investitorilor din multe tari, chiar dacă aceşti 
deținători continuau să primească la timp plata dobânzii şi 
a capitalului. Acest rezultat neplăcut se va repeta la 
nesfârşit. Guvernele stabilesc valoarea de bază a banilor, iar 
forțele sistemice le determină pe acestea să graviteze către 
politici care produc inflaţie. Periodic, aceste politici scapă de 
sub control. 


Chiar şi în SUA, unde există o dorință puternică de a avea o 
monedă stabilă, dolarul a căzut cu un uluitor 86% ca 
valoare din 1965, când am preluat administrarea Berkshire. 
E nevoie de nu mai puţin de 7 $ azi ca să cumperi ceea ce 
cumpărai cu 1 $ în acea perioadă. Prin urmare, o instituție 
exonerată de impozite ar fi avut nevoie de 4,3% dobândă 
anual din investițiile de obligaţiuni pe perioada respectivă, 
doar pentru a-şi menține puterea de cumpărare. 
Conducerea acesteia s-ar fi amăgit singură, dacă s-ar fi 
gândit la orice parte a acelei dobânzi ca reprezentând 
„venit”. 


Pentru investitorii platitori de impozit ca mine si ca 
dumneavoastră, situaţia a fost cu mult mai proastă. In 
cursul aceleiaşi perioade de 47 de ani, rularea permanentă a 
obligatiunilor de stat SUA producea 5,7% pe an. Suna 
multumitor. Dar, dacă un investitor individual plătea 
impozite pe venitul personal de aproximativ 25%, acest 
beneficiu de 5,7% nu ar fi produs nimic de felul venitului 
real. Impozitul pe venit vizibil al acestui investitor l-ar fi 
lipsit de 1,4 puncte din randamentul declarat, iar „taxa” 
invizibilă, reprezentând inflația, ar fi devorat restul de 4,3 
puncte. E important de observat ca „taxa” implicită a 
inflației era de peste trei ori mai mare decât impozitul 
explicit pe venit, pe care investitorul nostru îl considera 
probabil principala povară. Pe bancnotele noastre e tipărit 
„Credem în Dumnezeu”, dar mâna care acționează tiparnita 
guvernului nostru este mult prea umană. 


Ratele mari ale dobânzii pot, desigur, compensa 
cumpărătorii pentru riscul inflaţiei cu care sunt confruntati, 
în cazul investițiilor bazate pe monedă - şi, într-adevăr, la 
începutul anilor 1980, ratele reuşeau binişor acest lucru. 
Totuşi, ratele actuale nu compensează nici pe departe riscul 
privind puterea de cumpărare pe care şi-l asumă investitorii. 
În momentul acesta, obligatiunile ar trebui să fie însoţite si 
de o notă de avertizare. 


Drept care, în condiţiile de azi, nu-mi plac investițiile bazate 
pe monedă. Chiar şi aşa, Berkshire deţine cantităţi 
semnificative din acestea, mai ales din categoria pe termen 
scurt. La Berkshire, necesitatea de lichiditate în cantități 
mari ocupă un loc central şi nu va fi niciodată diminuată, 
indiferent de cât de inadecvate ar fi ratele. Pentru a 
răspunde acestei cerințe, detinem în primul rând titluri de 


stat SUA, singura investitie care poate fi luata in 
considerare pentru a obține lichidităţi, în cele mai haotice 
condiții economice. Nivelul nostru de lucru, în cazul 
lichidităţii, este de 20 miliarde $; 10 miliarde $ reprezintă 
minimul nostru absolut. 


Dincolo de cerințele pe care ni le impun lichiditatea şi 
reglementatorii, cumpărăm titluri bazate pe monedă numai 
dacă acestea ne oferă posibilitatea unui câştig neobişnuit — 
fie datorită faptului că un anumit credit este evaluat greşit, 
aşa cum se poate întâmpla în cazul dezastrelor periodice ale 
obligatiunilor speculative, fie datorită faptului că ratele cresc 
la un nivel care oferă posibilitatea de a obţine câştiguri de 
capital suficiente, la obligaţiuni cu randament înalt, când 
scad ratele. Deşi am exploatat ambele oportunităţi în trecut 
— şi e posibil să o facem din nou -, în acest moment ne 
situăm la 180 de grade față de astfel de perspective. Astăzi, 
jocul de cuvinte pe care financiarul Shelby Cullom Davis l-a 
făcut acum mult timp pare foarte potrivit: ,Obligatiunile 
promovate ca oferind beneficii fără riscuri sunt evaluate azi 
astfel încât să ofere riscuri fără beneficii”. 


Cea de-a doua categorie principală de investiții cuprinde 
active care nu vor produce niciodată nimic, dar care se 
cumpără datorită speranței cumpărătorului că altcineva — 
care ştie si el că activele vor fi veşnic neproductive - va plăti 
mai mult pentru ele, în viitor. Acţiunile speculative, dintre 
toate, au devenit, pentru scurt timp, favorite ale unor astfel 
de cumpărători, în secolul al XVII-lea. 


Acest tip de investiție presupune existența unei mase, din ce 
în ce mai mari, de cumpărători care, la rândul lor, sunt 


stimulati pentru ca îşi închipuie că masa cumpărătorilor se 
va mari in continuare. Proprietarii nu sunt inspirati de ceea 
ce activul in sine poate produce - va rămâne fara viata 
pentru totdeauna -, ci de credinta ca altii il vor dori cu si 
mai multă aviditate, în viitor. 


Principalul activ din aceasta categorie este aurul, 
actualmente un urias favorit al investitorilor care se tem de 
aproape toate celelalte active, in special de bancnote (de a 
căror valoare, aşa cum s-a văzut, au dreptate să se teamă). 
Aurul are totuşi două neajunsuri, nefiind de mare folos şi 
nici foarte procreativ. E adevărat, aurul are o oarecare 
utilitate industrială şi decorativă, dar cererea pentru aceste 
scopuri este atât limitată, cât şi incapabilă de a absorbi 
noua producţie. Între timp, dacă detii 30 de grame de aur o 
eternitate, la sfârşit vei deține aceleaşi 30 de grame. 


Ceea ce motivează pe majoritatea cumpărătorilor de aur este 
părerea lor că va creşte rândul celor temători. În ultimii ani, 
această părere s-a dovedit corectă. Dincolo de aceasta, 
prețul în creştere a generat în sine şi mai mult entuziasm de 
achiziționare, atrăgând cumpărători care văd creşterea ca pe 
o validare a tezei investitionale. Pe măsură ce investitorii 
„care se dau cu cel mai tare” se alătură oricărei parti, 
aceştia îşi creează propriul adevăr — pentru o vreme. 


În ultimii 15 ani, atât acţiunile internet, cât şi imobilele au 
demonstrat excesele extraordinare care pot fi create, 
combinând o teză care inițial era logică cu prețuri în 
creştere, cărora li se face multă reclamă. În aceste baloane, 
o armată de investitori, inițial sceptici, au sucombat în fața 
„dovezii” oferite de piață şi de masa de cumpărători - un 


timp -, extinsă suficient pentru ca lucrurile să avanseze in 
acelaşi sens. Dar baloanele umflate foarte mult în cele din 
urmă se sparg. Şi atunci, vechiul proverb este confirmat 
încă o dată: „Înțeleptul face la început ceea ce neghiobul 
face la sfârşit”. 


Astăzi, stocul de aur al lumii este de aproximativ 170 000 de 
tone. Dacă s-ar topi tot acest aur, ar forma un cub cu latura 
de aproximativ 21 de metri. La 1 750 $ per 30 de grame - 
prețul aurului la momentul în care scriu acest articol — 
valoarea sa ar fi de aproximativ 9,6 trilioane $. Să numim 
acest cub pachetul A. 


Acum să creăm un pachet B, care costă o sumă egală. 
Pentru aceasta, am putea cumpăra întreaga recoltă a SUA 
(162 de milioane hectare, cu un randament de aproximativ 
200 miliarde $ pe an), plus 16 societăți Exxon Mobil (cea 
mai profitabilă societate din lume, cu un profit de peste 40 
miliarde $ anual). După aceste achiziţii, vom avea 
aproximativ 1 trilion $ rămaşi pentru bani de buzunar (nu 
are sens să te simți strâmtorat, după această orgie de 
cumpărături). Vă puteți imagina un investitor cu 9,6 
trilioane $ care să prefere pachetul A pachetului B? 


În afara evaluării uluitoare a stocului existent de aur, la 
prețurile curente, producţia actuală anuală reprezintă 
aproximativ 160 miliarde $. Cumpărătorii - fie bijutieri si 
utilizatori industriali, fie oameni speriaţi, fie speculatori — 
trebuie sa absoarbă continuu această cantitate 
suplimentară, numai pentru a menţine un echilibru la 
prețurile actuale. 


Un secol de acum incolo, cele 162 milioane de hectare de 
teren agricol vor fi produs cantitati uluitoare de porumb, 
grâu, bumbac si alte recolte — şi vor continua sa producă 
această valoroasă abundență, indiferent de moneda. Exxon 
Mobil va fi adus probabil trilioane de dolari în dividende 
proprietarilor săi şi va deţine si active în valoare de multe 
alte trilioane (şi, retineti, aveţi 16 societăți Exxon). Cele 170 
000 de tone de aur vor fi neschimbate ca dimensiune şi, în 
continuare, incapabile să producă ceva. Poţi să şi mângâi 
cubul, tot nu va reacționa. 


Este posibil ca, atunci când oamenii din secolul următor se 
vor teme, să se repeadă tot la aur. Sunt sigur totuşi că 
valoarea actuală de 9,6 trilioane $ a pachetului A va creşte 
la o rată mult inferioară celei realizate de pachetul B. 


Aceste două categorii ale noastre se bucură de maximă 
popularitate în momente de teamă maximă: teroarea în fata 
colapsului economic îi împinge pe oameni către active 
bazate pe monedă, in mod special obligaţiuni SUA, iar 
teama de colaps monetar încurajează trecerea la active 
sterile, cum este aurul. Am auzit spunându-se că „banul e 
rege”, la sfârşitul anului 2008, exact atunci cand ar fi 
trebuit să scapi de lichidităţi, şi nu să le păstrezi. La fel, am 
auzit spunându-se că „banii sunt gunoi”, la începutul anilor 
1980, exact când investițiile în instrumente financiare cu 
principal şi dobândă fixe, în dolari, erau la cel mai atractiv 
nivel pe care l-au avut vreodată. În astfel de ocazii, 
investitorii care aveau nevoie de o mulțime care să-i susțină 
plăteau scump pentru acest confort. 


Preferinta mea - si stiati că urma - este cea de-a treia 
categorie a noastră: investițiile in active productive, fie 
acestea societăţi, ferme sau proprietăți imobiliare. In mod 
ideal, aceste active ar trebui sa aiba capacitatea, in perioade 
de inflaţie, să genereze rezultate care îşi vor păstra valoarea 
de cumpărare şi care, în acelaşi timp, necesită un minimum 
de nou capital de investiții. Fermele, imobiliarele şi multe 
societăți precum Coca-Cola, IBM şi compania noastră See's 
Candy trec acest test dublu. O serie de alte societăți — 
ganditi-va la societățile reglementate de utilități publice, de 
exemplu - nu trec testul, pentru că inflația le impune 
cerințe dure de capital. Pentru a câştiga mai mult, 
proprietarii lor trebuie să investească mai mult. Chiar şi 
aşa, aceste investiții vor rămâne superioare activelor 
neproductive sau bazate pe monedă. 


Indiferent dacă moneda de peste un secol se va baza pe aur, 
scoici, dinți de rechin sau o bucată de hârtie (ca azi), 
oamenii tot vor dori să schimbe câteva minute din munca 
lor zilnică cu o Coca-Cola sau cu o ciocolată cu alune See's. 
În viitor, populaţia SUA va achiziționa mai multe bunuri, va 
consuma mai multă hrană şi va avea nevoie de mai mult 
spațiu vital decât acum. Oamenii vor schimba întotdeauna 
ceea ce produc ei contra ceea ce produc alții. 


Societăţile din tara noastră vor continua să ofere eficient 
bunuri şi servicii dorite de cetățenii noştri. Metaforic 
vorbind, aceste „vaci” comerciale vor trăi secole întregi şi vor 
da cantități din ce în ce mai mari de „lapte” pe deasupra. 
Valoarea lor va fi determinată nu de mediul de schimb, ci 
mai curând de capacitatea lor de a da lapte. Profitul din 
vânzarea laptelui se va acumula pentru proprietarii vacilor, 


la fel cum s-a intamplat in cursul secolului XX, cand Dow a 
crescut de la 66 la 11 497 (si a generat si tone de dividende). 


Obiectivul Berkshire va fi să mărească numărul de firme de 
prima clasa pe care le detine. Am dori, in primul rand, sa le 
detinem integral - dar putem fi si proprietari care deţin un 
număr important de acțiuni cotate la bursa. Am convingerea 
că, pe durata oricărei perioade lungi, această categorie de 
investiție se va dovedi a câştiga lejer întrecerea între cele 
trei, pe care le-am analizat. Şi, cel mai important lucru, va fi 
de departe cea mai sigură dintre acestea. 


NOTĂ FINALĂ A EDITORULUI 


Când revista Fortune l-a menţionat, pentru prima dată, pe 
Warren Buffett, în 1966, acțiunile Berkshire (astăzi categoria 
A) se tranzactionau cu aproximativ 22 $. La mijlocul lunii 
septembrie 2012, valoarea lor crescuse la 133 000 $. (CL) 


MULTUMIRI 


Carol Loomis 


Nu as fi putut realiza cartea aceasta fara... Warren Buffett. 
Multumesc, Warren, pentru ca esti mereu atat de 
interesant, incat am putut orchestra o carte chiar si cand 
nu m-am asteptat sa fie vreo carte. 


Nu as fi putut face aceasta carte fara... Doris Burke. Este 
angajata a revistei Fortune, are pregatire de bibliotecar, dar 
a devenit atat de priceputa la toate felurile de date, incat 
este ajutorul esential al autoarei acestei carti (si al multor 
altor redactori de la revista Fortune), atunci cand intampin 
greutăți la redactarea unui articol — sau a unei cărți. Numele 
său apare în unul dintre articolele din această carte (p. 481). 
În mintea mea, este gravat la începutul a zeci dintre aceste 
articole. 


Colega de strângere a datelor a lui Doris, Marilyn Adamo, a 
fost de mare ajutor şi ea (şi acesta este unul dintre motivele 
pentru care cele două nu pleacă în concediu niciodată în 
acelaşi timp). 


Şi nu aş putea uita ajutorul a numeroşi oameni de la revista 
Fortune. Şefii cei mari, Andy Serwer şi Hank Gilman (şi 
şeful lor, redactorul-şef John Huey, de la Time Inc.), mi-au 
acordat timpul necesar pentru a termina această carte, 
după ce nu am reuşit, nici pe departe, să o finalizez în 
câteva concedii consecutive. Şi ce noroc că nu am terminat- 
o cu ani în urmă, pentru că dacă aş fi reuşit, nu ar mai fi 
apărut Angajamentul de a dărui, nici pariul pe termen lung 
cu Protégé Partners, si nu ar fi fost nici urmă de David 
Sokol. Si apoi, cand eram in toiul lucrului la carte si am 
avut si o operatie la mana (ganditi-va la redactarea pe 


calculator!), şi o boală în familie, mi-au acordat şi mai mult 
timp. Le sunt tuturor extrem de îndatorată. 


Şi, în afară de aceasta, când era doar redactor, nu 
conducătorul tărâmului nostru, Andy a scris trei dintre 
articolele din carte (devenind astfel contributorul cel mai 
prolific, al doilea după mine). Între timp, Hank a supervizat 
toate aspectele cărţii, de la contractul inițial la contractul 
final, şi apoi cartea finală, cu judecata sa atât de sănătoasă, 
de care dă dovadă în toate situaţiile. Datorită ambilor a fost 
o plăcere pentru mine să lucrez la această revistă, ceea ce 
fac cu bucurie de aproape 59 de ani. 


Mia Diehl, director de fotografie la revista Fortune, a periat 
comoara noastră de fotografii cu Warren Buffett şi le-a ales 
pe cele pe care le-am folosit, cu obişnuitul ochi expert 
pentru ceea ce este interesant şi distinctiv. Chad McCabe 
ne-a ajutat cu o machetă care a mers perfect. 


Sunt aproximativ 90 de „elemente” separate în cartea 
aceasta - articole întregi, extrase, fragmente de conversație 
(ca să le numim astfel) şi scrisori de la cititori. Într-o lume a 
revistei Fortune, care nu este încă total digitalizată (e o 
aluzie, fraților) sau este uneori digitalizată într-un mod care 
nu ajută sută la sută, simpla aşezare a acestora într-un 
format maniabil era în sine o provocare. Cullen Wheeler, 
Chris Tkaczyk şi Kelly Champion, au făcut fiecare o parte a 
acestei munci deloc antrenante. Iar la sfârşit, Cappy Lyons a 
transformat un fluviu de articole în documente Word, pe 
care le puteam folosi uşor. Vă mulțumesc tuturor pentru că 
ati dus la capăt aceasta munca. 


Departamentul de documentare de la revista Fortune, 
condus de Carol Gwinn si Alfie Graham, este unul dintre 
locurile mele favorite, iar cei doi, ca intotdeauna, m-au 
menținut pe calea englezei gramaticale şi corecte — sper. 
Colega lor, Angel Mass, mi-a pus la dispoziție prompt 
graficele de care aveam nevoie. 


Şi apoi, este avocatul Time Inc. numit în cauză, Amy 
Glickman, care s-a gândit la mai multe detalii decât aş fi 
putut vreodată să-mi imaginez. Dincolo de asta, Amy a luat 
întreaga carte în format electronic acasă, pentru a o citi într- 
un weekend, şi mi-a spus, şi la jumătatea ei, şi la sfârşit, că 
i-a plăcut într-adevăr, nu numai modul în care trata 
subiectul Buffett, ci şi faptul că trecea în revistă istoria 
afacerilor. Toţi ar trebui să avem astfel de avocați. 


Eu - care niciodată nu am dorit prea mult să fac o carte — 
am fost atât de norocoasă să găsesc un agent, Tracy Brown, 
care cunoştea culisele acestui domeniu şi m-a ajutat să mă 
mențin relativ calmă, în momente extrem de tensionate. 
Este bucuria oricărui scriitor, pentru că i-au plăcut 
introducerile cărții şi articolele, din prima secundă în care 
le-a văzut - şi apoi, i-a plăcut şi coperta cărții. Nu aş fi 
putut cere mai mult. Mulţumesc, Tracy, pentru tot sprijinul. 


Şi îi mulțumesc şi lui Adrian Zackheim, preşedinte al 
Portfolio, editorul acestei cărți. E un cunoscător extrem de 
bun al cărților de afaceri, aşa că votul său de încredere în 
ceea ce a ajuns să fie La birou în paşi de step a fost foarte 
încurajator şi pentru mine, şi pentru revista Fortune. Colegii 
săi, Will Weisser, Emily Angell şi Bria Sandford, au îngrijit 


cartea de-a lungul a ceea ce s-a dovedit a fi un termen foarte 
strans. Cinste si onoare tuturor. 


Cand compilam aceasta carte, imi treceau prin minte 
numele si figurile multor colegi redactori, scriitori si 
reporteri (cunoscuți sub numele de „cercetători”, pe vremea 
când mi-am început cariera, ca unul dintre ei), care au 
lucrat la articolele din această carte. Redactorii, în stilul 
revistei Fortune, sunt aproape întotdeauna anonimi. Dar cu 
trei dintre ei, care acum fac parte din staff, Tim Smith, Nick 
Varchaver şi Brian O'Keefe, a fost minunat să lucrez la 
diferite articole despre Buffett. (Brian a avut ideea - vezi p. 
451 - titlului pe care îl ador, „Doriţi cele 11 miliarde de 
dolari în hârtii de douăzeci?”) 


O listă alfabetică a reporterilor asociați care au lucrat la 
articolele acestei cărți nu ar reflecta capacitatea intelectuală 
şi efortul pe care l-au depus, dar voi recurge la această 
soluție, ca să fiu practică: Maria Atanasov, Edward Baig, 
Kate Ballen, Suzanne Barlyn, Rosalind Klein Berlin, Julia 
Boorstin, Doris Burke (din nou), John Curran, Eric Dash, 
Patty de Llosa, Darienne Dennis, Jane Folpe, Carrie 
Gottlieb, David Kirkpatrick, Claudine Knight, Susan Kuhn, 
Michael McFadden, Joe McGowan, Anthony J. Michels, 
Ruth Moss, Patricia Neering, Lou Richman, Ellen Schultz, 
Sally Shaver, Bill Sheeline, Robert Steyer, Natasha Tarpley, 
Carol Vinzant, Melanie Warner si Wilton Woods. 


De la început, am ştiut, bineînțeles, că poveştile mele vor fi 
abundente în cartea aceasta. Şi apoi a venit surpriza 
plăcută: aproximativ încă alți 40 de scriitori ai revistei 
Fortune au contribuit cu articole, majoritatea dintre aceştia 


nefacand acum parte din staff. Unul dintre ei, regretatul 
Dan Seligman, mi-a fost mentor; multi, ca si el, mi-au fost 
prieteni apropiati; aproape toti au fost scriitori pentru care 
am avut un mare respect cand faceau parte din staff si am 
în continuare. Revista Fortune a fost norocoasă cu scriitorii 
săi — şi cu toţi redactorii din jurul lor — de-a lungul anilor. 
Majoritatea au fost profesionişti de mare clasă şi asta s-a 
văzut în calitatea revistei. 


Mă bucur că am găsit o scuză pentru a etala din nou munca 
lor de calitate. Sunt încântată şi că am făcut lucrul acesta 
dându-mi seama, încă o dată, că fiecărui membru al 
profesiei mele care a avut de-a face cu Warren Buffett şi cu 
capacitatea acestuia de a pune idei excepţionale în cuvinte i 
s-a transmis un dar jurnalistic excepțional. 

